
FORORD. 



Stand til at få dette Ønske opfyldt. Hvad denne nye 



[ Je i dette Bind samlede Afhandlinger have — 
med Undtagelse af den lille Undersøgelse om Forfatte- 
ren til »Grevens og Friherrens Komedie« — alle været 
trykte før. Når jeg udgiver dem påny, er det ikke 
fordi jeg nærer nogen overdreven Forestilling om deres 
Betydning, men fordi jeg længe har ønsket at få Lej- 
lighed til at underkaste dem et fornyet Gjennemsyn og 
ved min ærede Forlæggers Liberalitet er bleven sat i 

T^ Udgave indeholder af Tilføjelser og Forandringer, er 

^* væsentlig af faktisk Natur, som det overhovedet er de 

^ i Afhandlingerne meddelte historiske og positive Oplys- 

"" ^ ninger, der skulde kunne give dem nogen Interesse. 

<• "> Måske vilde man have fundet det heldigst, om Afhand- 

". lingerne havde været ordnede efter de i dem behand- 

' lede Skuespils kronologiske Følge. Dette vilde dog 

\w have medført temmelig betydelige Omarbejdelser, da de 

senere skrevne af dem ikke sjældent forudsætte de tid- 

j * Hgere, og jeg har derfor foretrukket at give dem i samme 

v • Orden, hvori de ere blevne til, fraregnet alene Afhand- 

cy\ Ungen om »Grevens og Friherrens Komedie«, som både 

, \ af den ene og den anden Grund helst syntes at måtte 

v slutte Rækken. 

Ludus de sancto Kanuto duce. 1 ) 



L/et 16de og 17de Århundredes danske Skuespil- 
digtning kan ikke glæde sig ved at udøve nogen syn- 
derlig Tiltrækning på vor Tids læsende Publikum, og 
man kan ikke undre sig derover. Thi når det over- 
hovedet må siges at være et Særkjende for en over- 

o 

vejende Del af hine Århundreders danske Poesi, at 
den er lige så fattig på Fantasi og Tanke som ube- 
hjælpsom i sin Form, foruden at den er lidet original, 
gjælder alt dette naturligvis ikke mindst om en Digt- 
ning, der for en Del virkede i Skolens Tjeneste, og som 
udgik fra Mænd, der i særlig Grad repræsenterede 
Tidens ensidige latinske Dannelse. Og dog vilde det 
være meget ubilligt at frakjende vore gamle Skuespil 
al Interesse. Mellem det meget trivielle og forfejlede, 
som her forefindes, viser der sig også Spor både af en 
højere Beåndelse og en mere udviklet Kunst, mellem 
det fremmede og tillærte skyder det hjemlige og danske 
sig frem, og når disse Glimt af noget bedre allerede i 
og for sig fortjene at påagtes, hvor de forekomme, 
vinde de en yderligere forhøjet Betydning ved den 
Måde, hvorpå de fordele sig over Skuespiliiteraturens 



l ) Første Gang trykt som Indledning til min Udgave af Stykket med 
ovenanførte Titel, der udkom i Foråret 1868. 

Masse, idet det herved synes umiskjendeligt, at der i en 
vis Periode — nærmere bestemt: det 16de Århundrede — 
virkelig har været en regelret, om end langsomt fremad- 
skridende, Udvikling i Gang indenfor Skuespildigtningens 
Område, og det en Udvikling både i æsthetisk og 
national . Retning. Vistnok afbrødes denne Udvikling 
— ikke mindst på Grund af ugunstige ydre Forhold — 
uden nogensinde at nå til Modenhed. Men om end 
Fænomenet herved taber noget af sin Interesse, taber 
det dog ikke den hele, og i det mindste mig synes et 
af hine gamle Skuespil altid at få et ualmindeligt Krav 
på Opmærksomhed, når det ved et bestemt Fremskridt 
i den ene eller den anden Retning stiller sig i afgjort 
Forhold til hin Udvikling eller vel endog tilfører den 
Impulser, som- den ikke tidligere kjendte. Således -er 
imidlertid netop Tilfældet med det Skuespil om Knud 
Lavard, som her skal omtales, et Skuespil, som hidtil 
har været så godt som upåagtet af Forskningen 1 ). 

Spørges der nu, til hvilken Side af Stykket Frem- 
skridtet i Særdeleshed knytter sig, må Svaret blive, at 
det væsentlig er betegnet ved Beskaffenheden af det 
Æmne, Stykket behandler. Dette vil man dog ikke 
kunne forstå, når man ikke véd, at det 16de og 17de 

o 

Århundredes danske Skuespil ingenlunde havde en 
ubegrænset Stofkreds til sin Rådighed. Efter Datidens 
bestemt udprægede Anskuelse om, hvad dér var et 
værdigt Æmne for et alvorligt Skuespil, kunde der i 
Almindelighed kun vælges mellem tre Slags: de bibelske 



*) Hverken Nyerup, N. M. Petersen eller Overskou synes at have 
anet dette Stykkes Tilværelse. Overhovedet har jeg (indtil 1868) 
kun fundet det nævnet på to Steder i vor Literatur, nemlig i 
Molbech 's Danske Glossarium, hvor fire Linier af det citeres under 
Ordet »Noes«, og i H. F. Rørdam 's Historieskrivningen og Historie- 
skriverne i Danmark og Norge siden Reform. I, 136. 

eller overhovedet religiøse, de allegoriske og de klassiske. 
Men ligesom denne Begrænsning af Stoffet var foran- 
lediget ved ganske ukunstneriske Hensyn, således måtte 
den nødvendigvis blive en meget væsentlig Hindring for 
en virkelig fri og selvstændig Udvikling af Skuespil- 
digtningen. Thi selv de af hine Æmner, som havde 
det meste Virkelighedsindhold, vare dog i deres inderste 
Grund Tidens Forfattere så fremmede, at en fyldigere 
Tilegnelse og dermed også en sand digterisk Repro- 
duktion kun ganske undtagelsesvis kunde blive mulig. 
Men endnu fjærnere lå de naturligvis det store beskuende 
Publikum og berøvede herved den dramatiske Digtning 
den inderligere Deltagelse og Understøttelse fra dettes 
Side, som er en Hovedbetingelse for, at en virkelig 
national Poesi skal kunne udfolde sig 1 ). At det under 
disse Omstændigheder må ansees for et meget betyd- 
ningsfuldt Skridt, når et Skuespil vovede at bryde med 
den Opinion, der bandt det til de ovenfor nævnte Stof- 
kredse, og at opsøge nærmere liggende og mere hjem- 
lige Æmner, behøver intet videre Bevis, og dette Skridt 
er det, som vort Skuespil har gjort. I Stedet for at 
henlægge Scenen til Orientens eller den klassiske Old- 
tids lidet kjendte Egne eller endog til Abstraktionens 
Skyggerige, bevæger det sig hele Tiden på Fædre- 
landets egen Grund. I Stedet for at gruppere sin 
Handling om Figurer, der kun overfladisk kunde inter- 
essere Almenheden 2 ), har det valgt til sin Helt en 

*) At jeg herved ikke overser den betydelige Tiltrækning af mere 
overfladisk Art, som Skuespillene til enhver Tid, og selv når de 
vare skrevne på et Sprog, som Flertallet af Tilskuerne ikke for- 
stod, øvede på den nyfigne Mængdes Skuelyst, er en Selvfølge. 

a ) Det er måske ikke overflødigt at bemærke, at de bibelske Æmner 
i den Periode, hvorom Talen er, for den overvejende Del toges 
af det gamle Testamente, og at de, for så vidt de toges af det 
nye, mest vare af underordnet Betydning i religiøs Henseende. 

Mand, hvis Navn fremfor de fleste andres var sikkert 
på at finde Gjenklang i Tilskuernes Hjerter, idet det 
på én Gang vakte Mindet om en glimrende og elsket 
Fyrste, der havde endt sit dådrige Liv ved en ufortjent 
og forsmædelig Død, og om en anset Helgen, der gjennem 

o 

Århundreder havde indtaget en Plads i- det hele Folks 
religiøse Bevidsthed. Hermed er dog endnu ikke alting 
sagt. I alle andre Lande og til Dels også herhjemme 
var Helgendramaet en velkjendt Skuespilart, som — i 
det mindste i sin Renhed — nærmest må betragtes som 
en Underafdeling af det religiøse Drama, og det så 
meget mere, da Skildringen af vedkommende Helgeners 
og Martyrers rent menneskelige Virksomhed oftest her 
kun udgjør den i sig selv mindre vigtige Baggrund, 
hvorpå deres oversanselige Betydning — der endog ikke 
sjældent demonstreres gjennem Fremstillingen af de Jær- 
tegn og Undergjerninger, der knyttede sig til deres 
Navne — er bestemt til, som det egentlig væsentlige, 
at hæve sig frem i fuldt Lys 1 ). Hvis altså vort Skue- 
spil uden videre var at betragte som et sådant Helgen- 
drama, måtte min Påstand om, at det betegnede noget 
virkeligt og betydningsfuldt nyt i Retning af Æmnets 
Beskaffenhed, modificeres en Del, om det end under 
alle Omstændigheder måtte ansees for en Vinding, at 
det var en national, og ikke nogen fremmed Helgen, 
om hvem Fremstillingen drejede sig. Men Sagen er i 
Virkeligheden, at Ligheden mellem vort Stykke og 
Helgendramaet fuldstændig ophører, så snart der bliver 
Tale om det for dette sidste allervæsentligste Punkt. 
Thi det er så langt fra, at vort Skuespils Æmne enten 
er valgt med Hensyn til eller anlagt på at fremhæve ' 



*) Således er Forholdet også i det danske Helgendrama om Sta. 
Dorothea, hvorom mere nedenfor. 

Knud Lavards Betydning som Helgen, at der i hele 
Stykket end ikke vilde findes det svageste Spor af, at 
han nogensinde havde vårret dyrket som sådan) hvis 
ikke Forfatteren — åbenbart ganske hensigtsløst og i 
Overensstemmelse med en Talebrug, der har holdt sig 
til vore Dage — én Gang . i Prologen og én Gang i 
Epilogen var kommen til at nævne Stykkets Hoved- 
figur som Sankt Knud. Med andre Ord, det er ude- 
lukkende gjennem Fremstillingen af Knud Lavard som 
historisk Persan, at Stykket søger sin Virkning. Om 
nu iøvrigt dette må tilskrives en bestemt kunstnerisk 
Hensigt hos Forfatteren, eller om ikke måske Tids- 
omstændighederne have haft en væsentlig Del deri, 
navnlig for så vidt, at de ikke tillode ham nærmere at 
berøre et Forhold, som den ved Reformationen indførte 
nye Lære nægtede Gyldighed, har i Øjeblikket mindre 
Betydning for os. Hovedsagen er selve den Kjends- 
gjerning, at vi i hin fjærne Periode se et Skuespil frem- 
stå, som tager sit Stof af vort Fædrelands Fortid, og 
som, uden at gjøre noget Forsøg på at bortrykke dette 
Stof fra den Sfære, hvori det nærmest hører hjemme, 
fastholder det i dets rent historiske Momenter og på 
denne Måde fører det frem for Offentligheden. Der 
var herved givet en Anvisning, som, hvis den var bleven 
fulgt, mere end noget andet måtte have bidraget til at 
samle, hvad det 16de og 17de Århundrede ejede af poetisk 
Ejendommelighed og kunstnerisk Ævne, i en virkelig 
national Dramatik; og selv det, at den vitterlig ikke 
blev fulgt, kan, hvor meget det end må beklages, ikke 
berøve vort Skuespil dets Fortjeneste som banebrydende 
i den angivne Retning. 

Det kan måske her bemærkes, at medens vor egen 
Literatur kun frembyder dette eneste Exempel på, at 
vort Fædrelands historiske Minder i ældre Tid have 

været gjorte til Gjenstand for dramatisk Behandling, er 
det ikke ganske sjældent at finde fremmede Skuespil 
fra dét 16de og 17de Århundrede, som have taget deres 
Æmner fra den danske Historie eller — hvad der for 
hin Tid kom ud på det samme — den danske Sagn- 
historie. Jeg skal hævne et Par sådanne fra det År- 
hundrede, som Skuespillet om Knud Lavard tilhører, 
idet jeg blot forudskikker den Bemærkning, at den større 
Kundskab til danske historiske Forhold, som fra det 
1 6de Århundrede af kommer til Syne hos Udlandets 
Forfattere, særlig dets dramatiske Forfattere, for største 
Delen skyldes Udgivelsen af Saxo's Danmarkskrønike 
( 1 5 1 4 o. flg.) og af Albert Krantz's historiske Værker. Det 
er da også fra "Krantz at Hans Sachs har taget dels 
Æmnerne til det ikke ubetydelige Antal af hans »Welt- 
lich Historie vnd Geschicht« , som angå den danske 
Historie, dels Æmnet til en »Tragedia. Mit xvi Per- 
sonen zu agiern. Von zwey liebhabenden , Hagwarti 
mit Signe, desz Konigs Tochter ausz Dennmarck«. 
Stykket, som bærer Datoen 30. November 1556 1 ), er 
en dramatiseret Gjengivelse af det bekjendte danske 
Sagn og frembyder intet særlig mærkeligt i Udførelsen. 
Saxo har, om end til Dels ad indirekte Vej 2 ), afgivet 
Æmnet både til Shakspeare's »Hamlet« og til et andet 
Skuespil af samme Navn, som før Shakspeare's Tragedie 
opførtes på de engelske Theatre. Denne ældre »Hamlet«, 
om hvilken iøvrigt ikke vides andet end netop dette, 
tilhører Slutningen af det 16de Århundrede 3 ) og er 

l ) Det er trykt i Folio-Udgaven af Hans Sachs's Værker (Ntirnberg, 
1570—79) 3. Buch, 2. Theil, Fol. 152 v.— 158. 

1 

*) Dette er i hvert Fald sikkert med Shakspeare's »Hamlet«, der 
grunder sig på den i Belleforest's Novellesamling »Cent histoires 
tragiques« foreliggende Bearbejdelse af Saxo's Fortælling. 

•) Se herom bl. a. The Works of Will. Shakspere, ed. by Al. Dyce. 
2 ed. VII, 100. 

således det andet af de Skuespil, som jeg ønskede at 
henpege på i denne Sammenhæng, medens Shakspeare's 
Stykke for så vidt mindre kommer i Betragtning, som 
det efter al Sandsynlighed først er skrevet i Begyndelsen 
af det næste Århundrede. Måske kan man også til det 
1 6de Århundrede henføre et lille dramatisk Arbejde, 
som har sit Udspring fra Lybek, og som, om det end 
ikke behandler noget helt dansk Æmne, dog frembyder 
en Interesse af væsentlig beslægtet Natur, idet det lader 
en af den nordiske Sagntids ypperste Helte optræde 
som en Slags Repræsentant for den danske Nationalitet *). 
Det pågjældende Stykke, der snart betegnes som »Jule- 
spil«, snart som »Sværddansspil«, skildrer, iøvrigt på 
en yderst kunstløs Måde, hvorledes Kejser Karl den 
store trgeder op og i Følelsen af sin Magt og Styrke 
tilkjendegiver, at han vil kæmpe med en eller anden, 
hvem han da vil ære som sig selv. Nu føres nogle af 
den jødiske og græske Oldtids navnkundigste Helte 
frem, nemlig Josva, Hektor, David, Alexander og Judas 
Makkabæus, men ved Synet af den vældige Modstander 
tabe de alle Modet og undslå sig for at kæmpe. Endelig 
siger Kejseren til sin Tjener Klas Rugebart: 

Olle Fretup, olie Slukut! nu is't ndg, 
hal' mål den Sterkader rin, du drog! 

Klas. 

Wo hét de kerl! dat is as'n knaken! 
hev ik mi bina den hals verslaken! 



*) Stykket er først udgivet i et lille sjældent Skrift fra 1858: »Hun- 
dert ltibsche Volksreime« ; derefter af H. Handelmann i hans » Weih- 
nachten in Schleswig-Holstein. Kiel 1866. S. 30 — 34; endelig af 
K. Mtillenhoff i Zeitschrift flir deutsches. Alterthum xx, 10 flg. 
Mtillenhoff siger, at Handelmann's Udgave er ukorrekt, men også 
i den første Udgave (ved E. Deecke) mener han, at der er fore- 
taget vilkårlige Ændringer af Texten. 



3 Ludus de s. Kanuto duce. 

(Stærkodder kommer ind; alle de andre angribe ham og gjennembore ham- 

Da råber) 

Sterkader. 

Hellige Wode, nu lén mi din pérd! 
låt mi hen riden! ik biin't wol wérd. 

(Han forsvinder). 

Klas. 

Het em de dtivel halt? ut is dat spil 
nu låt uns danssen, wat't tiig hollen wil. 

Hermed ender da Stykket. I Anledning af Stærk- 
odders Optræden siger en af Stykkets Udgivere 1 ): »Det 
er højst karakteristisk, at den danske Helt Stærkodder 
er den .eneste, der træder op overfor den tyske Kejser 
som Hedning (Odinstilbeder) og Fjende, medens Oldtidens 
[o: den græske og jødiske Oldtids] Helte alle først vægre 
sig ved at kæmpe med Kejser Karl og siden endog stå 
ham bi. Ganske på samme Måde viser et gammelt 
Sagn os, hvorledes Stærkodder ved Ejderens Bredder 
kæmper med den hornede Sigfred 2 ). Det gjaldt åben- 
bart at lade Tysklands og Skandinaviens to mest frem- 
trædende Helte måle sig med hinanden, og Danskeren 
måtte da ligge under.«* — Det her omtalte lille Arbejde 
er iøvrigt ikke det eneste Vidnesbyrd om Lybekkernes 
Tilbøjelighed til at give deres mindre venlige Følelser 
mod Danmark Udtryk i dramatisk eller halv-dramatisk 
Form, og jeg skal således minde om den Kjends- 

o 

gjerning 3 ), at de i Året 1500 på Efterretning om Kong 
Hans's Nederlag i Ditmarsken ved deres offentlige Faste- 
lavnsforlystelser gav en Fremstilling af dette Nederlag 



x ) Handelmann, a. St. 

2 ) Se Milllenhoff: Sagen, Marchen und Lieder aus Schleswig-Holstein 

u. Lauenb. S. 7 og Nordalbingische Studien I, 201. 
*) Nu også nævnet af Milllenhoff i Zeitschr. f. deutsches Alterthum 

XX, 16 Anm. 

for derved at håne Kongen og hans Broder Hertug 
Fredrik 1 ), og efter hvad der påståes i et dansk Stats- 
dokument fra hin Tid, var den Tort, der herved til- 
føjedes de sidst nævnte, endnu tungere for dem at bære 
end Nederlaget selv. 

Jeg vender imidlertid tilbage til Skuespillet om 
Knud Lavard, nærmest for at dvæle nogle Øjeblikke 
ved Stykkets Form. Og her vil det da snart bekræfte 
sig, hvad jeg ovenfor antydede, at det væsentlig er ved 
Valget af sit Æmne, at Stykket hæver sig fordelagtigt 
frem for andre danske Skuespil fra samme Periode. 
Thi om også selve dette Valg måske ikke er bleven 
ganske uden heldig Indflydelse på en enkelt Side af 
Detailudførelsen — hvorom mere siden — , hæver dog 
Stykket som Helhed sig i formel Henseende ikke ud 
over Tidens almindelige Lavmål, ja må endog i et 
væsentligt Punkt, nemlig Kompositionen med hvad dertil 
hører, siges at stå et ikke så ganske ringe Stykke 
under dette. 

Enhver, der overhovedet kjender noget til vor 
ældste Skuespildigtning, véd, at til- Trods for den en- 
sidige og overdrevne Vægt, der netop i det 16de og 



*) Se et Indlæg fra dansk Side mod Lybekkerne ved Forhandlingerne 
i Nykjøbing 1507 (Gehejmearkivet, Hansestæderne). Det pågjæl- 
dende Sted lyder således: »Item dicitur, quod Lubecenses pre- 
missis non contenti, accumulando mala malis, tempore carnisbre- 
uiali(!) eiusdem anni stragem hominum et dampna in Ditmertia 
passa in ludibrium Regis et sui germani ducis ignominiose repre- 
sentando ludum et voluptates suas carnisbreuiales in publico spec- 
taculo exercuerunt« etc. — Stedet er tidligere aftrykt hos Jahn: 
Danmarks polit.-militaire Historie under Unionskongerne S. 407 
Anm. 5, men med så mange Fejl, at det er bleven fuldstændig 
meningsløst. Af Fortsættelsen kan mærkes, at der i Stedet for 
Jahn's »incutiam« skal læses » i ni u ri am«, i Stedet for hans »adhoc 
failbet eorum« : »adhuc quilibet eorum«, i Stedet for »in ducenta 
millia florinorum et ultra«: »ad ducenta nfilia et vltra«, osv. 

17de Århundrede lagdes på Studiet af den klassiske 
Literatur, derunder indbefattet de latinske Dramatikere, 
blev dette Studium uden gennemgribende Indflydelse 
på Periodens danske Skuespil, hvis Bygning i alt væsent- 
ligt hviler på det fra Middelalders-Skuespillet vel bekjendte 
episke Kompositionsprincip 1 ). Og dog, så ringe Påvirk- 
ningen fra hin Kant er, lader den sig i de fleste Til- 
fælde eftervise. Om ikke i andet, giver den sig i det 
mindste til Kjende i en vis Bestræbelse efter at begrænse 
Stoffet og i en, rigtignok som oftest temmelig uklar, 
Følelse af Nødvendigheden af en organisk Leddeling af 
dette. Tager man derimod vort Skuespil for sig, vil 
man forgjæves søge endog disse svage Tegn på en 
mere renset kunstnerisk Sans. Stykket breder sig over 
en Uendelighed af Stof, og af Akt- og Sceneinddeling 
er der ikke noget Spor. Føjes nu hertil, at Handlingen 
i endnu højere Grad, end det plejer at være Tilfældet, 
savner både dramatisk Bevægelse og Sammenhæng, vil 
man allerede på Forhånd kunne skjønne Berettigelsen 
af, hvad jeg ovenfor antydede om Kompositionen, som 
det da i det hele kan siges, at denne ikke blot i sit 
Grundvæsen hviler på Middelalders-Skuespillets Kunst- 
begreb, men er en i alle Hovedpunkter så følgeret 
Gjennemførelse af dette, som man ellers sjældent finder 
det udenfor Middelalderen selv. Det særegne i Stykkets 
Bygning falder intet Steds stærkere i Øjnene end i de 
Scener — jeg bruger denne Betegnelse her og i det 
følgende for Nemheds Skyld — , hvormed Stykket ind- 
ledes. I Virkeligheden ere disse Scener, der i stor 



1 ) En Undtagelse i denne som i de fleste andre Henseender fra de 
Regler, der ellers gjælde for det 16de og 17de Århundredes danske 
Skuespildigtning, danner den dramatiske Satire: Grevens og- fri- 
herrens Komedie, hvis Mærkelighed i literaturhistorisk Henseende 
først er påvist af <nig. Om dette Arbejde se nu nærmere nedenfor. 

Vidtløftighed skildre, først Forberedelserne til Erik Eje- 
gods Pilegrimsfærd og hans endelige Bortrejse, dernæst 
Harald Kesia's Overtagelse af Regeringen, Folkets Mis- 
fornøjelse med dennes egenrådige og lovløse Opførsel 
og sluttelig hans Afsættelse og Fordrivelse, ikke blot 
yderst løst forbundne med hverandre indbyrdes, men 
de ere i den Grad Resten af Stykket uvedkommende, 
at man aldeles ikke vilde kunne forstå, hvorledes det 
er faldet Forfatteren ind at begynde sit Arbejde på 
denne Måde, hvis man ikke opdagede, at den historiske 
Beretning om Knud Lavards Liv, af hvilken han for- 
trinsvis har taget sit Æmne, ligeledes begynder med 
Fortællingen om Erik Ejegods Pilegrimsfærd og Haralds 
Regentskab, så at det altså er Kildens Anordning af 
Begivenhederne, der uforandret er gået over i Stykket; 
og herved er endda at mærke, at medens der i den 
historiske Skildring er en iøjnefaldende Tankeforbindelse 
mellem den omtalte Begyndelse og Skildringens øvrige 
Indhold, nemlig Forbindelsen mellem den fromme Fader, 
der sætter sit Liv til på en Rejse til det hellige Land, 
og den fromme Søn, som ved sin Død vinder Helgen- 
navnet, er der i Skuespillet ikke mindste Antydning af, 
at Forfatteren har haft Øje for noget sådant. — Efter 
Skildringen af Haralds Afsættelse er der et Hul i Hånd- 
skriftet, idet i det mindste ét Blad er faldet ud 1 ). 
Derefter følger så en Scene, hvori Knud Lavard træder 



x ) Hullet er uden Tvivl efter V. 296 i min Udgave af Stykket, og 
ikke, som jeg før har ment, efter V. 340. At jeg har overset 
dette tidligere, kan måske undskyldes dels derved, at et Blad i 
Håndskriftet åbenbart ved Indbindingen er kommet på urette 
Plads, dels derved, at Sammenhængen mellem de enkelte Partier 
i Stykket ikke træder meget tydeligere frem efter hin Opdagelse end 
før. I Korthed kan den Omsætning af Texten, der fremgår heraf, 
angives således, at V. 297 — 340 i min Udgave skulle bytte Plads 
med V. 341 — 428. 

op som Barn eller ganske ungt Menneske, og fra nu 
af og til Stykkets Slutning er alt, hvad der sker og 
siges, stillet i Forhold til Knuds Person. Men skjønt 
dette giver de pågjældende Partier af Fremstillingen et 
Fortrin fremfor de indledende Scener, som %}ør, at 
Anordningens Mangler for deres Vedkommende ikke 
ere fuldt så påfaldende, ere disse Mangler lige fuldt til 
Stede. Forfatteren, der i den dramatiske Kunstform 
kun synes at have set et Middel mellem andre til at 
fæstne Hovedtrækkene af Knud Lavards Levnedsløb i 
en større Mængdes Erindring, har lige så lidt her som 
i det foregående forstået at omsætte den historiske 
Overlevering i dramatisk Handling. Han har simpelt 
hen ladet sig nøje med af det givne Stof — navnlig 
som det forelå i den ovenfor nævnte Kilde — at udtage 
en Række Situationer, som forekom ham nogenlunde at 
repræsentere Knuds Liv i alle dets betydeligere Mo- 
menter, og idet nu for Resten hans Bestræbelser have 
været rettede på at omsætte de således valgte Situa- 
tioners Stofindhold så vidt i dialogisk Form, som det 
krævedes, for at de kunde blive i det mindste udvortes 
kjendelige for Tilskuerne, har han taget sig det så let 
som muligt med deres indre Begrundelse og gjensidige 
Sammenknytning, idet han i begge Henseender på det 
nærmeste har ladet det bero ved de sparsomme An- 
tydninger, som Stoffet selv eller Kilderne gav ham i 
Hænde. Hvad der binder Fremstillingens enkelte Dele 
sammen, er således også for dette Afsnits Vedkommende 
kun en episk Sammenhæng, men det lader sig ikke 
nægte, at der er Punkter, hvor endog denne brister, 
idet Forfatteren ganske simpelt giver Begivenhederne i 
deres kronologiske Følge, uden at antyde nogen som 
helst Forbindelse mellem det foregående og det efter- 
følgende. Dette er således Tilfældet med Skildringen 

af Knud Lavards Virksomhed i Sønderjylland, der danner 
en fuldstændig isoleret Episode, uden mindste synlige 
Sammenhæng med det følgende, og Forfatterens drama- 
tiske Naivitet falder her så meget mere i Øjnene, som 
hele den senere Handling i Grunden refererer sig til en 
Kjendsgjerning fra Knuds Optræden i Sønderjylland — 
nemlig hans Antagelse eller formodede Antagelse af 
Kongenavnet — som, hvor denne Optræden skildres, 
ikke berøres med et eneste Ord. Af Hensyn til Spørgs- 
målet om Stykkets Kilder — et Spørgsmål, som jeg 
siden nærmere skal optage — vil jeg her i Korthed 
antyde Gangen i hele dette senere Parti af Stykket. 
I den første Scene, hvori Knud træder op, se vi det 
danske Hof samlet om, hvad der i Følge de historiske 
Kilder må antages at være Margretes, Kong Niels's 
Dronnings, Dødsleje 1 ). Dronningen kalder Knud og 
Magnus hen til sig og giver først den sidst nævnte for- 
skjellige Formaninger med Hensyn til hans fremtidige 
Opførsel og hans Forhold til Knud, hvilke Formaninger 
dog kun optages med Hån og onde Ord. Hun tiltaler 
derefter Knud og beder ham for den Kjærligheds Skyld, 
som hun altid har vist ham, at han i Fremtiden vil 
tage sig af Magnus og stræbe at holde ham på rette 
Vej, hvad Knud lover med Varme. Imidlertid ankom- 
mer et Sendebud med Efterretning om, at Befalings- 
manden i Sønderjylland »Oluf« (o: Elif) er død, og at 
Tilstanden derovre er foruroligende. Kongen opfordrer 
de tilstedeværende Stormænd til med ham at rådslå 
om Besættelsen af den ledige Post, og på Forslag af 
Skjalm Hvide overdrages da denne til Knud, som takker 



') Hvor vidt der i Stykket har været nogen Antydning heraf, kan 
ikke bestemt afgjøres, da det før omtalte Hul i Håndskriftet falder 
lige foran denne Scene. 

for den beviste Ære og strax afrejser til Sønderjylland. 
Her modtages han med Klager over den Usikkerhed, 
der hersker overalt, idet Røvere og Tyve hærge Landet 
med Vold og Plyndring. Han lover at gjøre sit bedste, 
sender strax sine Mænd ud for at opsøge og fange 
Misdæderne, og en af dem, som siger sig at være Knuds 
Frænde, føres frem for at dømmes af ham selv, men 
undgår ikke derfor at lide Døden i Galgen. Det skildres 
nu, hvorledes Mogens sætter ondt for Knud hos Kongen, 
så at denne finder sig opfordret til at stævne ham for 
sig, samt hvorledes det lykkes Knud på det i den An- 
ledning foranstaltede Møde i Ribe fuldstændig at over- 
bevise Kongen om sin Uskyldighed. Kongen beder 
ham ikke at bære Nag og indbyder ham til at tilbringe 
Julen hos sig i Roskilde, og da Knud indfinder sig efter 
Aftale, bliver han på det venligste modtaget. Imidlertid 
har Mogens forberedt en Plan mod Knuds Liv. Allerede 
tidligere har han haft en Sammenkomst med fire af sine 
Venner, i hvilken han har anmodet om deres Bistand 
ved et Anslag, han har for, men først nu, i et nyt 
Møde, som han holder med dem, åbenbarer han, at det 
er Knuds Liv, som hans Anslag gjælder, og med Und- 
tagelse af én, som trækker sig tilbage, love de da også 
at hjælpe ham med Udførelsen af hans Forehavende. 
Mogens begiver sig derpå til Knud, og efter at have 
gjort ham tryg ved at spørge ham til Råds i Anledning 
af en foregiven Pilegriihsrejse beder han ham indfinde 
sig den næste Dag alene i Lunden ved Ringsted, da 
han har en Hemmelighed at betro ham. Knud lover 
at ville møde, og da Mogens's Sendebud kommer for 
at afhente ham, begiver han sig også virkelig på Vejen, 
og i Følge med Budet, som forgjæves søger at advare 
ham ved en Vise, som han synger, ankommer han 

endelig til Skoven. Budet sendes nu bort, Knud føres 
dybere ind i Skoven, og her foregår da Mordet, idet 
Mogens, efter først at have givet sin Skinsyge og sit 
Had Luft i Ord, støder Knud ned og derpå kalder de 
sammensvorne til, for at de kunne give ham den sidste 
Rest. — Slutningen af Stykket, der indeholder Skil- 
dringen dels af selve Mordet, dels af de Begivenheder, der 
gik nærmest forud for det, er det tåleligst byggede. 
Parti af det hele. Handlingen har her en mere jævnt 
fremadskridende Gang end ellers, Motiveringen og Ud- 
malingen af de enkelte Situationer er fyldigere, og i 
Personernes og Replikkernes Sammenstilling sporer man 
endog en Bestræbelse efter at lade Modsætningerne i 
Karaktererne træde frem. Men for ikke at tale om, at 
meget af dette mindre må regnes den dramatiske For- 
fatter til gode end den før omtalte historiske Hoved- 
kilde, som netop har behandlet det sidste Afsnit af 
Knuds Liv med særegen Omhu og med forholdsvis stor 
Udførlighed, fornægter heller ikke her Anlæget sin episke 
Karakter, og dertil kommer endnu én Omstændighed, 
som i og for sig vilde være tilstrækkelig til at berøve 
denne Del af Stykket al egentlig dramatisk Virkning, 
nemlig at Knud helt igjennem er fremstillet ikke som 
handlende men som lidende, og tilsidst da også falder 
som et fuldkommen modstandsløst Offer for Mogens's 
Rænker. 

Om et enkelt Punkt i Handlingens Anordning må 
jeg særskilt sige et Par Ord, nemlig om den mod al 
dramatisk Sandsynlighed stridende Måde, hvorpå Be- 
greberne Tid og Rum ere behandlede i vort Skuespil. 
Ikke nok med, at Stykket indenfor sine Grænser om- 
fatter næsten en Menneskealders Begivenheder, eller at 
der. mellem to Replikker ofte må tænkes tilbagelagt 

store Strækninger både af Vej og Tid 1 ), men Forfatteren 
har ligesom med Flid lagt an på at gjøre det i sig selv 
lidet rimelige så urimeligt som muligt ved hvert Øjeblik 
at lægge Handlingens voldsomme Spring så at sige ind 
i selve den enkelte Replik, idet det nemlig hyppigt 
hænder, at en Person slutter sin Replik på et Sted og 
under Forhold, der må tænkes skilte fra dem, under 
hvilke han begyndte den, både ved et langt Tidsafsnit 
og ved en betydelig Afstand i Rummet. Således retter 
f. Ex. Knud, inden han drager til Sønderjylland, nogle 
Afskedsord til Kong Niels; men næppe ere disse ud- 
talte, før den lange Rejse også er tilendebragt, så at 
han egentlig vender sig umiddelbart fra Kongen til 
Indbyggerne i Slesvig og tiltaler disse. I samme Øje- 
blik, som »Primus Princeps« har advaret Harald, hen- 
vender han sig til sine Standsfæller for med dem at 
lægge Råd op om hans Fordrivelse, og at denne Råd- 
slagning dog må antages at have fundet Sted et Stykke 
borte fra Palladset, hvor Harald opholder sig, sees deraf, 
at da Planen endelig skal sættes i Værk, siges de sammen- 
svorne udtrykkelig at begive sig til Slottet. Og således 
i mange Tilfælde. En enkelt Gang gjør Handlingen 
endog, hvad man kunde kalde et Dobbeltspring : Således 
strax i Begyndelsen af Stykket, hvor Herolden Tyrne 
Hette får Befaling til at »ride over Mark og Hede« for 
at sammenkalde Rådet. I samme Nu, som han har er- 
klæret sig rede til at udføre Befalingen, står han allerede 



x ) Et karakteristisk Exempel haves V. 506 flg. Umiddelbart efter af 
Knud har udstedt en Befaling til sine Tjenere om at drage om i Sønder- 
jylland og fange de Ugjerningsmænd, som gjøre Landet usikkert, 
siges det, at de ere grebne, og en af dem føres virkelig fangen 
frem for Knud. Ja, den Tjener, som fører Fangen frem, hentyder 
ikke blot til alle de Bedrifter, han i Mellemtiden har udført, men 
ytrer endog, at Knud for længe siden (!) har hørt tale om dem. 

for Rådsherrerne og overbringer dem Tilsigelsen, og 
næppe har han gjort dette, før han er hjemme igjen 
og melder Kongen deres Ankomst. Det er nu sikkert 
nok, at i alle vore gamle Skuespil gjør en temmelig 
betydelig Hensynsløshed i Behandlingen af Begreberne 
Rum og Tid sig gjældende, ligesom også, at en sådan 
Hensynsløshed, skjønt uforenelig med vore Forestillinger 
om scenisk Illusion, både til en vis Grad betingedes af 
den for hine Skuespil ejendommelige episke Kompo- 
sitionsmåde og begunstigedes af Datidens Theater- 
indretning, idet alle de i et Stykke forekommende 
Lokaliteter vare afsatte ved Siden af hinanden på en 
og samme Scene, og Handlingens Bevægelse i Rummet 
altså ikke betegnedes ved Dekorationsskifte, men kun 
derved, at de spillende flyttede sig fra ét Punkt på 
Scenen til et andet. Imidlertid tør man påstå, at i 
yderst få af vore gamle Skuespil drives Vilkårligheden 
i den antydede Retning så vidt som i vort Stykke, der 
også på dette Punkt har Middelaldersskuespillets hele 
naive Karakter. 

Hvad angår de andre Sider af Stykkets kunstne- 
riske Udformning — hvis man tør bruge et sådant 
Udtryk i denne Sammenhæng — , vil man også her 
finde det meste i høj Grad svagt og ubehjælpsomt. 
Af Karaktertegning er der kun i Knuds og Mogens's 
Figurer nogle svage Antydninger. Personerne op- 
give enkelte Gange helt deres- objektive Holdning, 
så at ikke blot nogle af dem umiddelbart hen- 
vende sig til Tilskuerne (Vers 31-^-32 og 11 13 flg.), 
men Mogens endog omtaler den Misgjerning, han står 
i Begreb med at udføre, som »dette falske Mord« 
(V. 889). På ikke få Steder er Versifikationen hård 
og uregelmæssig, det sproglige Udtryk mat og lidet 
betegnende, og Sætningsforbindelsen på en underlig 

Måde søgt, idet Forfatteren uden mindste Nødvendig- 
hed sammenstiller Versene således, at det i Tanken 
nærmest sammenhørende adskilles ved en ganske uved- 
kommende indskudt Linie (se således V. 80 — 82, 
119 — 21, 334 — 36, 682 — 84 o. fl. St). Ikke desto 
mindre er der Steder, hvor alle disse Ufuldkommen- 
heder træde mindre frem, og navnlig gjælder dette om 
Slutningen af Stykket, hvor Begivenhedernes voxende 
Interesse medfører et vist højere Sving i Udførelsen, 
hvor Dialogen får mere Kraft og Liv, og hvor den 
endog af og til ikke uden Held søger at gjengive 
Tankens og Stemningens finere Afskygninger. Måske 
kunde man endnu, ved Siden af disse mere partielle 
Løfteiser, fremhæve et mere gjennemgående Fortrin 
ved Udførelsen, skjønt dette Fortrin rigtignok er af 
ren negativ Art. Jeg sigter herved til, at vort Skue- 
spil viser et ikke ringe Mådehold i Anvendelsen både 
af det komiske og af det moraliserende Elament, der 
ellers begge pleje at brede sig overordentlig stærkt i 
vore gamle Skuespil, og ofte uden mindste Hensyn til, 
om det passer for Situationerne eller ikke. Og jeg fejler 
næppe, når jeg mener i det mindste til Dels at kunne 
udlede dette Mådehold af selve Æmnets Beskaffenhed. 
Thi hvor højt end Tidens dramatiske Forfattere an- 
slog den moralske Side af deres Virksomhed, og hvor 
villige Ører de end altid kunde vente at finde for 
deres komiske Indfald, er det dog let at mærke, at 
overmåde mange af deres sententiøse Fraser og tarve- 
lige Morsomheder ; kun vare en Nødhjælp, som de tyede 
til, fordi de på den ene Side mistvivlede om deres 
Æmners Magt til at fastholde Tilskuernes Opmærksom- 
hed og på den anden Side ikke ved virkelig kunstne- 
riske Midler vare i Stand til at råde Bod herpå. Men 
hermed er det da tillige givet, at når Æmnet i For- 

vejen kunde vides at være sikkert på Publikums Sympathi, 
måtte en stor Del af hin Fyldekalk falde bort som 
unyttig, og denne Æmnets Virkning er det, jeg tror. 
at iagttage i vort Skuespil. 

Efter hermed at have berørt alle de Punkter i 
Stykkets kunstneriske Udformning, som der overhovedet 
kunde være Anledning til at dvæle ved, går jeg over 
til Betragtningen af dets Kilder, Det er allerede i 
det foregående bleven antydet, at der blandt disse fin- 
des en, hvis Indflydelse på Fremstillingen i fortrinlig 
Grad lader sig spore. Denne Kilde er først i den 
nyeste Tid bleven fuldstændig kjendt. Enhver véd, at 

o 

Knud Lavard hen ved 40 Ar efter sin Død (f 7. Januar 
1 131) blev kanoniseret, og at den danske Kirke, i 
Overensstemmelse med almindelig Skik og Brug, 
ved to årlige Højtider søgte at holde Helgenens 
Minde — eller Martyrens; thi Følgen af, at Knud er- 
klæredes for Helgen, blev, at man betragtede hans 
blodige og uforskyldte Død som et Martyrium — 
levende i Folkets Erindring. Hovedhøjtiden fejredes 
på Årsdagen for Mordet 1 ), og en fremtrædende 
Rolle i dens Liturgi spillede Oplæsningen af en på 
latin affattet Fremstilling af den fejredes Liv, Virksom- 
hed og Død, den så kaldte Legende. Legendernes Om- 
fang var forskjelligt for de forskjellige Kirker. Men da 
de alle vare uddragne af en og samme fælles Stam- 
legende, der uden Tvivl var den, som benyttedes ved 
Tjenesten i Mariakirken i Ringsted, hvor Knud lå 
begravet, var det også kun ved Størrelsen eller ved 
Antallet af de Momenter, som enhver af dem havde 
fundet det passende at medtage, at de adskilte sig fra 



x ) Jvfr. nu herom R. Usinger i Quellensammlung d. Gesellsch. f. 
Schleswig-Holst.-Lauenb. Gesch. IV, 15 — 16. 

hverandre. I Hovedsagen er det fuldstændig den samme 
Fremstilling, der går igjennem dem alle, og denne 
Fremstilling er, som Helhed betragtet, ikke lidet for- 
skjellig fra alle ellers kjendte Beretninger om Knud 
Lavards Liv. Man behøver nu blot at kaste et Blik 
på disse Legender for at få en Formodning om, at det 
for en stor Del er på Grundlag af deres Skildring, at 
vort Skuespil er bygget, og undersøger man Sagen 
nærmere, bliver Formodningen til Vished, idet det viser 
sig, at det allermeste af det, som giver Stykket dets 
særegne Præg, både i Henseende til Indholdets al- 
mindeligere Beskaffenhed og til den detaillerede Ud- 
maling, netop skriver sig fra den nævnte Kilde. Jeg 
skal nu forsøge at eftervise dette nærmere og beder 
herved kun bemærket, at når jeg i det følgende næv- 
ner Legenden som en enkelt Kilde, har jeg altid for- 
trinsvis den ovenfor omtalte Stamlegende, der i sig 
indbefatter alle de andre, for Øje. Den er først i den 
nyeste Tid bleven fremdraget af G. Waitz og af ham 
udgivet i Abhandlungen d. kgl. Gesellschaft d. Wissensch. 
zu Gottingen, 8. Bd. 1860. Hist. philol. Cl. S. 3 Ag. l ), 
hvorimod de af de mindre Legender, som Tiden har 
levnet os, allerede længe før vare aftrykte i Scriptores 
rer. Danicar. T. IV., pag. 261— 77 2 ). 

Betragte vi altså først Legenden med Hensyn til 
det, som jeg nylig for Stykkets Vedkommende beteg- 



*) Senere er den påny udgivet af R. Usinger i Quellensammlung d. 
Gesellschaft f. Schleswig-Holst.-Lauenb. Gesch. IV, 1 flg. Hånd- 
skriftet, hvori den findes, og som før var i privat Eje, er nu er- 
hvervet af Universitetsbibliotheket i Kiel. 

*) Et Par af de her aftrykte Legender henhøre dog ikke til den 
Kirkehøjtid, der fejredes den 7. Januar, men til den, der fejredes 
den 25. Juni, og hvorved Knuds højtidelige Skrinlæggelse (Trans- 
latio) erindredes. 

nede som Indholdets almindeligere Beskaffenhed, og 
hvorved jeg tænker ikke blot på selve Udvalget af 
Stoffet, men også på dettes Anordning og de større 
Træk i Udmalingen, skjønnes det strax, at den Måde, 
hvorpå Legenden forholder sig i den nævnte Hen- 
seende, i en ganske særegen Grad er betinget ved det 
ejendommelige Formål, som denne Text tjente 1 ). Be- 
stemt nemlig, som den var, til at danne Midtpunktet i 
en Festlighed, hvorved Kirken fejrede Mindet om en 
af sine Martyrer, måtte den efter Sagens egen Natur 
mere være rettet på at fremstille Knud som lidende 
end som handlende, mere være henvist til at dvæle ved 
hans Dyder end ved hans Bedrifter. Hvor glimrende 
end de sidste kunde synes i Verdens Øjne, kunde de 
for en Skildring af Legendens Art kun have forholds- 
vis ringe Betydning; det skulde da være, at enkelte af 
dem vare således beskafne, at de også kunde antages 
at have nogen Værdi i Guds Øjne. Derimod måtte 
Fremstillingen af selve Mordet samt af de Omstændig- 
heder, der gik nærmest forud for det eller ledsagede 
det, nødvendigvis blive Skildringens egentlige Hoved- 
parti, og alt, hvad der kunde bidrage -til at sætte det 
uforskyldte og grusomme ved dette Mord i et stærkere 
Lys, måtte have Krav på at blive fremhævet med 
særligt Eftertryk. Endelig måtte det ligge nær i Be- 



1 ) I den nedenstående Betragtning af Legenden som historisk Kilde 
ligesom i den derefter følgende Sammenstilling af Legenden med 
andre Beretninger om Knud Lavards Liv vil man finde adskilligt, 
der kommer igjen i en Afhandling om Knud Lavard, som en 
tysk Forfatter, H. Reich, har udgivet i Jahrbtlcher flir d. Landes- 
kunde d. Herzogthiimer X, 203 flg. Det er mig i så Henseende 
magtpåliggende at konstatere, at min Udgave af Ludus de s. 
Kanuto duce udkom i Foråret 1868, medens Hr. Reichs Afhand- 
ling udkom et helt År senere, nemlig i Begyndelsen af 1869. 
Jvfr. også Histor. Tidsskr. 4 R. I, 762 Anm. 

retningen om Knud selv at inddrage Erindringen om 
hans Fader, idet nemlig den Kjendsgjerning, at denne 
havde sat Livet til på en Rejse til det hellige Land, 
uden altfor stor Tvang lod sig opfatte som et For- 
varsel for Sønnens Fromhed og med det samme som 
et Vidnesbyrd om Berettigelsen af den ham som Hel- 
gen viste Ære. Og alle disse Momenter, som man så- 
ledes, når man kjendte Legendens Bestemmelse, på For- 
hånd næsten kunde formode, at den vilde optage i sin 
Skildring, har den nu virkelig også optaget, ja hvad 
mere er: ved dem er den væsentlig bleven stående. 
Den begynder med at omtale Erik Ejegod og dvæler 
forholdsvis længe ved Fortællingen om hans Pilegrims- 
færd. Efter derpå at have berørt Harald Kesia's 
Regentskab og Afsættelse samt Niels's Udnævnelse til 
Konge går den over til at omtale Dronningen, Margrete, 
og gjengiver herved en Samtale, som hun på sit Døds- 
leje havde med Knud, og hvori hun bad denne tage 
sig af Mogens og aldrig svigte ham, når han trængte 
til hans Hjælp. Den beretter så, hvorledes Knud ved 
stadigt at gå frem i Visdom og Dyd blev en Prydelse 
for sin Tid, og hvorledes han af Kongen ved Elifs 
Død blev udnævnt til Befalingsmand i Sønderjylland. 
Hans Virksomhed her søges fornemlig karakteriseret 
ved Fortællingen om, hvorledes han rensede Landet 
for de Røvere og Ugjerningsmænd, som tidligere havde 
huseret der, og som Exempel på hans Upartiskhed an- 
føres hans Adfærd, da en af de fangne Røvere gav 
sig til Kjende som hans Frænde, men ikke opnåede 
andet ved dette sit Slægtskab end at blive hængt på 
et højere liggende Sted og i en højere Galge end hans 
Stalbrødre. Knuds Tog mod Slaverne nævnes kun i 
forbigående. Med en Overgang, som dannes af et 
lyrisk Udbrud i Anledning af alle de Dyder og gode 

Egenskaber, som udmærkede Knud, og ved hvilke han 
erhvervede sig både Guds og Menneskenes Kjærlighed, 
skrider nu Legenden til at omtale Mogens's Skinsyge 
og den mod Knud rejste Anklage; den beskriver så 
Sammenkomsten i Ribe, fortæller, hvorledes Knud i 
Anledning af Kongens Fødselsfest indbydes til Ros- 
kilde, og hvorledes han advares af sin Hustru, skildrer 
Mogens's Møde med de sammensvorne og giver, 
kort sagt, i en forholdsvis bred Udmaling og med en 
stadig voxende Fylde af* Enkeltheder det bekjendte 
Forløb af de Begivenheder, som afsluttedes med Mogens's 
Forræderi og Knuds Død. — Det er kun Hovedtrækkene 
i Legendens Fremstilling, jeg her har forsøgt at gjen- 
give, men det er også kun for dem, vi i Øjeblikket 
have Brug. Og jeg tør da antage, at ingen, der erin- 
drer, hvad jeg tidligere har sagt om Gangen i Skue- 
spillet, kan have undgået at lægge Mærke til, hvorledes 
alle de væsentligere Momenter i denne gjenfindes i den 
nylig givne Udsigt over Legendens almindeligere Ind- 
hold. Overensstemmelsen med Legenden er i Virkelig 
heden aldeles slående. Den træder frem strax i Be- 
gyndelsen af Stykket, idet også dette tager Erik Eje- 
gods Pilegrimsfærd til Udgangspunkt, og den falder her 
så meget mere i Øjnene, da hin Pilegrimsfærd ikke står 
i nogen som helst dramatisk Sammenhæng med Resten 
af Stykket. Og dog er den næppe mindre tydeligt 
udtalt i de Partier af dette, som have Knud Lavards 
egen Historie til Gjenstand. Den viser sig her for det 
første deri, at alle de virkelige Kjendsgjerninger, som 
Stykket anfører af Knuds Liv fra det Tidsrum, der 
ligger imellem Niels's Tronbestigelse og den mod Knud 
rejste Anklage, ligesom i Legenden kunne henføres 
under følgende tre Rubrikker: hans Samtale med Mar- 
grete, hans Udnævnelse til »dux«, hans Virksomhed i 

Sønderjylland, og endvidere deri, at den Orden, hvori 
de pågjældende Kjendsgjerninger berettes, er den samme 
på begge Steder. Dette sidste er i allerhøjeste Grad 
betegnende, fordi det er en grov kronologisk Fejl, som 
ellers ingen historisk Kilde har, at henlægge Dronning 
Margretes Død til Tiden før Knuds Udnævnelse til 
Befalingsmand i Sønderjylland, da den i Virkelig- 
heden må antages at være faldet 15 År senere (nemlig 
1 1 30). Overensstemmelsen mellem Legenden og Styk- 
ket viser sig fremdeles med JHensyn til Opfattelsen af 
Knuds Virksomhed i Sønderjylland, idet Stykket på 
samme Måde som Legenden — ja i en vis Henseende 
endnu mere exklusivt, idet det slet ikke omtaler hans 
Kampe med Slaverne — væsentlig karakteriserer den 
gjennem Skildringen af hans Fortjenester af Landets 
indre Sikkerhed og Retsplejens Håndhævelse, hvorved 
da også Historien om den højtstående Ugjerningsmand, 
som Knud lod henrette, spiller en Rolle. Endelig er 
Overensstemmelsen med Legenden overordentlig stærkt 
fremtrædende i den Del af Stykket, som skildrer Knuds 
senere Skjæbne; thi ikke blot er selve Begivenheds- 
rækken her som hist væsentlig deri samme — , og der- 
ved er da igjen Hovedpersonens passive Holdning lige 
over for den egentlige Handling betinget — , men Skil- 
dringen har i det enkelte, ligesom i Legenden, en 
Fylde og Udførlighed, der stikker påfaldende af mod 
den Måde, hvorpå de tidligere Afsnit af Knuds Liv 
ere affærdigede. 

Efter hvad her er påvist, vil det sikkert alle- 
rede stå klart for enhver, at denne så stærkt udtalte 
Lighed mellem Legendens og Stykkets almindeligere 
Træk kun kan hidrøre fra, at Forfatteren af Stykket 
— iøvrigt med fuldstændig Miskjendelse af den dra- 
matiske Poesis Fordringer — i alt det væsentlige har 

ladet Legendens Fremstilling være ledende ved hans 
egen Behandling af Stoffet. For at der imidlertid 
ikke skal blive mindste Tvivl tilbage med Hensyn til 
dette Punkt, og for at man navnlig ikke skal tro, at 
Stykkets Udseende kunde være blevet det samme, selv 
om det ikke var den nys omtalte, men andre Kilder, 
som Forfatteren fortrinsvis havde fulgt, skal jeg nær- 
mere påvise, hvor højst ejendommelig Legendens Frem- 
stilling virkelig i sig* selv er, idet jeg i al Korthed 
sammenstiller den med en anden af de historiske Be- 
retninger om Knuds Liv, som ere os levnede. Tager 
man da i dette Øjemed den af alle de andre Kalder 
for sig, som har mest tilfælles med Legenden, nemlig 
Saxo 1 ), opdager man strax den Hovedforskjel mellem 
begges Fremstilling, som følger af, at medens Legenden 
ved Valget og Anordningen af sit Stof bestandig har 
Martyren og det specielt kirkelige Formål for Øje, har 
Saxo ingen anden Hensigt med sin Skildring end 
ganske i Almindelighed at sætte en navnkundig dansk 
Mands Levnedsløb i et fra alle Sider så klart Lys, 
som de bevarede Efterretninger overhovedet tillade det. 
Saxo har derfor en hel Mængde Kjendsgjerninger, som 
Legenden slet ikke véd noget om, og som man kunde 
formode, henhører en stor Del af disse til den krigerske 



1 ) Det i den så kaldte Sjællandske Krønike (Incerti auctoris chronica 
Danorum & præcipue Sialandiæ, ed. Arnås Magnæus. Lipsiæ, 1695; 
Scriptt. rer. Dan. II, 602 — 44) under År 1130 meddelte Afrids af 
Knuds Liv står ganske vist Legenden endnu nærmere, for så vidt 
som det er et, ofte endog ordret, Uddrag af den ovenfor omtalte 
Hoved- eller Stamlegende. Netop denne Omstændighed gjør 
imidlertid, at det ikke kan betragtes som nogen egentlig ny 
Kilde. Det står i alle Henseender, og også i Henseende til 
Spørgsmålet om den Betydning, det kan have haft for vort 
Skuespil, ganske på lige Fod med en enkelt af de afledede 
Legender (det nærmere herom se S. 31 — 32). 



26 Ludus de s. Kanuto duce. 

og politiske Side af Knuds Virksomhed. Næsten alt, 
hvad der således hos Saxo fortælles om Knuds gjen- 
tagne Kampe med Slaverne, om hans Udsoning med 
Prins Henrik og hans Udnævnelse til Slavernes Over- 
hoved, om hans Gave til Hertug Lothar, om det For- 
lig, han stiftede mellem sine Brødre Harald og Erik, 
om hvorledes han skaffede Kong Vartislavs løs af hans 
Fangenskab, om hvorledes han overværede Mogens's 
Bryllup, om hans Tog til Østerleden m. m., er noget, 
der er Saxo ejendommeligt lige over for Legenden, 
idet nemlig denne enten aldeles intet melder om hine 
Tildragelser eller i hvert Fald, således som Tilfældet er 
med Kampene med Slaverne, kun omtaler dem ganske i 
forbigående. I Beretningen om det senere Afsnit af 
Knuds Liv stemme begge Fremstillinger vistnok mere 
overens, men det må dog bemærkes, at medens denne 
Beretning i Legenden, også ligefrem ved sit Omfang, giver 
sig til Kjende som Skildringens egentlige Hovedstykke, 
indtager den hos Saxo, hvor så meget er medtaget, som 
ikke hører derindunder, en forholdsvis langt mere 
underordnet Plads. Endelig kan det mærkes med 
Hensyn til et Par enkelte Punkter, at Knuds Samtale 
med Margrete, der i Legenden omtales før hans Ud- 
nævnelse til Befalingsmand i Sønderjylland, af Saxo 
først nævnes, efter at hans Bedrifter her ere fortalte; 
at Historien om den fornemme Røver, der i Legenden 
hører med til Skildringen af Knuds Virksomhed på 
det anførte Sted, af Saxo henlægges til Tiden, før 
Knud kom derover; samt at Saxo, hos hvem over- 
hovedet den hele Fortælling om Knud Lavard kun 
udgjør en Del af en almindelig Danmarks-Historie, ikke 
som Legenden bringer hin i næsten umiddelbar For- 
bindelse med Fortællingen om Erik Ejegods Pilegrims- 
færd og Haralds Regentskab, men først giver en Række 

detaillerede Efterretninger til bedste om Kongevalget 
efter Eriks Død, om Niels's Giftermål og om hans 
Børn, om hans Tog mod Slaverne osv. 

At der nu iøvrigt ved Siden af den foran påpegede 
store Overensstemmelse mellem Stykkets og Legendens 
almindeligere Træk også lader sig eftervise en og anden 
Uoverensstemmelse, er noget, der så næsten følger af 
sig selv. Imidlertid ere disse Uoverensstemmelser hver- 
ken mange eller betydelige. De synes for en over- 
vejende Del ikke så meget at hidrøre fra en Benyttelse 
af andre Kilder end Legenden som at være fremkaldte 
ved den Nødvendighed, det var for Stykket at individu- 
alisere sin Fremstilling, og de vise sig da væsentlig 
derved, at hvor Legenden blot i al Almindelighed an- 
tyder en Begivenhed eller Begivenhedsrække, opløser 
Stykket denne så vidt i enkelte Træk, at den kan 
blive nogenlunde anskuelig for Tilskuernes Fantasi, 
eller også forbigår det den helt. Som Exempel på 
det sidste skal jeg nævne, at Stykket slet ikke omtaler 
Knuds Kampe med Slaverne. Af Exempler på det 
første lod der sig — især når man dertil vilde regne 
de Tilfælde, i hvilke Dramatiseringen har bevirket 
Skabelsen af helt nye Personer — anføre flere. Her 
skal jeg kun nævne det mest iøjnefaldende af dem alle, 
nemlig den temmelig vidtløftige Skildring af Harald 
Kesia's Regentskab og Afsættelse. Kjærnen af denne 
Skildring er indeholdt i Legendens Ord: Ut mors 
regis (se. Erici) Danis innotuit, de regni regimine 
Haraldum, qui eos in multis offenderat, dejicientes, 
fratrem regis Nicholaum in regem constituunt. Den videre 
Udførelse tilhører derimod vistnok Stykkets Forfatter 
selv og har i hvert Fald ikke noget at gjøre med Saxo, 
som også fatter sig meget kort med Hensyn til Haralds 

Styrelse og desuden fortæller dens Udgang på en helt 
anden Måde end både Legenden og Stykket. 

Den foregående Undersøgelse har kun taget Hen- 
syn til de mere fremtrædende Træk i vort Skuespils 
Fysiognomi. Efter hvad man har set om den betyde- 
lige Indflydelse, som Legenden har udøvet i Henseende 
til disse, vil man imidlertid kunne sige sig selv, at den 
nævnte Kilde også på mangehånde Måder må have virket 
bestemmende på Fremstillingens Detail, det vil sige, på 
Beskaffenheden af de enkelte Småtræk i Udmalingen. 
Det er da heller ikke vanskeligt at bevise, at det 
virkelig forholder sig således; thi for ikke at tale om, 
at Legenden og Stykket stemme overens for de af 
disse Træks Vedkommende, som overhovedet tilhøre 
alle Behandlinger af Knud Lavards Historie, have de 
en hel Række tilfælles, som enten slet ikke gjenfindes 
andet Steds, eller som i hvert Fald kun forekomme 
ganske enkeltvis i Kilder, der i alle andre Henseender 
afvige fra dem. Jeg skal anføre de mærkeligste af de 
herhen hørende Tilfælde, og for at Læseren så meget 
bedre skal kunne vurdere Betydningen af den således 
påviste Overensstemmelse, skal jeg — i Analogi med, 
hvad ovenfor er sket — tillige angive, hvorledes Saxo 
i ethvert af de pågjældende Tilfælde forholder sig. 



Legenden og Stykket. 

Knuds Formand i Posten som. 
Befalingsmand i Sønderjylland be- 
tegnes som dux (resp. med Til- 
føjelsen : de Slesvig og Slesvigensis). 

Hans Post blev ledig på Grund 
af hans Død. 

Den højtstående Mand, som drev 
Røveri i Sønderjylland, angives at 
være en Frænde af ICnud, og han 
bliver hængt efter Knuds Befaling. 



Saxo. 

Han betegnes som Slesvicensis 
præfecturæ vir. 



Den blev ledig som en Følge 
af hans Afsættelse. 

Det siges hverken nærmere, 
hvem han var, eller om han over- 
hovedet blev straffet. 

Anklagen mod Knud antydes at 
udgå fra Mogens. 

Mogens bar på sit Had til Knud 
i 9 År y før det brød åbenlyst 
frem. 

Knuds Sammenkomst med Kon- 
gen i Anledning af Anklagen fin- 
der Sted i Ribe. 

Den ene af de sammensvorne, 
Ubbe, betegnes som comes (i Styk- 
ket: Greve). 

Den af de sammensvorne, som 
trækker sig tilbage, kaldes Haqui- 
nus Skamensis (i Stykket: Hage 
Skåning). 

Knud advares mundUg af sin 
Hustru før Sammenkomsten i Ros- 
kilde. 

Mogens tager allerede nogen 
Tid før Udførelsen af Mordet det 
Løfte af Knud, at han vil mødes 
med ham på et afsides Sted for 
at høre en Hemmelighed, som 
han agter at betro ham. 

Fra Roskilde drager Knud til 
Balstorp. 

Mogens's Sendebud til Knud 
omtales som en dansk Mand, og 
den Vise, han synger for at ad- 
vare Knud, som en dansk Vise 1 ). 

Knud drager ubevæbnet til Mø- 
det med Mogens. 

Mordet foregår ikke der, hvor 
Knud først træffer Mogens, men et 
Stykke inde i Skoven. 



Den udgår fra Henrik Skatelår. 

Der findes intet, som ligner en 
sådan Tidsangivelse. 

Det siges ganske i Almindelig- 
hed, at Knud indstævnedes* denun- 
data concione. 

Han betegnes som præfectus. 



Han kaldes Haquinus Jutus. 



Han advares skriftlig. 



Først efter at alt er beredt, sen- 
der Mogens Bud til Knud fra selve 
Stedet, hvor Mordet skal gå for 
sig, at han ønsker at tale med 
ham uden Vidner. 

Der meldes intet om denne Rejse. 

Sendebudet er en tysk Sanger \ 
og Visen, han synger, er tysk (det 
er Visen om Grimhilds Svig). 

Skjønt nødtvungen, tager han 
dog Våben med. 

Det foregår på selve Stedet, 
hvor de først træffe sammen. 



*) Legenden er vel ikke fuldt så tydelig *i dette Punkt som Stykket; 
men da den ganske i Almindelighed betegner Budet som nuncius 
og puer og heller ikke siger noget særligt om, på hvad Sprog 
Visen var, måtte det i al Fald ligge nærmest for Stykkets For- 
fatter at antage, at den betragtede begge som danske. 

Hertil kan endnu føjes som noget af det, der giver 
den allertydeligste Forestilling om, . hvor nær Skuespillet 
slutter sig til Legenden, at det i ikke ganske få Til- 
fælde bruger Udtryk, som mere eller mindre nøjagtigt 
gjengive selve Legendens Ordlyd 1 ). I det hele vir det 
således skjønnes, at Overensstemmelsen mellem Stykket 
og Legenden ingenlunde blot indskrænker sig til de 
større Træk, men også på mange Måder strækker sig 
til Detaillen. Kun ganske undtagelsesvis indtræder det 
Tilfælde, at Stykket har et Træk, som ikke forekom- 
mer i Legenden, men som derimod gjenfindes i en af 
de andre Beretninger om Knud Lavards Liv, og dog 
var det nærmest- denne Slags Tilfælde, som skulde 
kunne bevise, at Stykket virkelig også havde benyttet 
andre Kilder. Det eneste Exempel, jeg i Grunden véd 
at anføre af denne Art, er, at det både i Stykket og 
hos Saxo fortælles, hvorledes Mogens, da en af de 
sammensvorne trækker sig tilbage, tager dét Løfte af 
ham, at han ikke vil forråde de andre, medens derimod 
Legenden ikke véd noget om en sådan Forpligtelse. 
Om nu iøvrigt denne enkelte Kjendsgjerning kan be- 
tragtes som et Bevis på, at Saxo også er en af Styk- 
kets Kilder, er vistnok så meget mere tvivlsomt, som 
det nævnte Træk ikke er af anden Art, end at Stykkets 
Forfatter let kunde være faldet på det af sig selv. På 
den anden Side tør jeg naturligvis ikke bestemt nægte, 
at Saxo ikke i hint ene Tilfælde kan være benyttet, 
og lige så lidt, at Stykket også kan have lånt enkelte 
af de Træk, som ikke gjenfindes i nogen nu kjendt 
historisk Kilde, fra Kilder, som ere tabte. I det hele 
er dette dog kun af ringe Betydning. Thi hvilke andre 



*) De mest iøjnefaldende af disse Tilfælde ere fremhævede i min 
Udgave af Stykket; se især S. 29, 30, 32, 51, 52, 53. 

Kilder Stykkets Forfatter end kan have kjendt, vil det, 
efter hvad der er udviklet i det foregående, være klart 
for enhver, at Legenden er den eneste Kilde, der er 
benyttet efter en større Målestok og på en sådan 
Måde, at Stykkets kunstneriske Udformning i væsentlig 
Grad er bleven påvirket deraf. 

Efter at dette Punkt således er berigtiget, frem- 
stiller der sig to Spørgsmål til Besvarelse. Det ene er 
det, hvad der nu egentlig må forståes ved Legenden, 
Overalt, hvor jeg i det foregående har brugt dette Udtryk 
ganske i Almindelighed, har jeg, som allerede tidligere 
antydet, nærmest haft selve Stamlegenden for Øje som 
den, der i sig alene repræsenterer alle Legendernes 
Ejendommelighed tilsammen, men det behøvede just 
ikke dermed at være givet, at det netop var denne 
Stamlegende, som udgjorde Stykkets egentlige Kilde. 
Det lod sig måske tænke, at vedkommende Forfatter 
til sit Øjemed kunde have nøjedes med en enkelt af 
de afledede Legender, eller i hvert Fald at han kunde 
have haft så mange af disse til sin Rådighed, at han, 
ved at kombinere dem med hverandre, blev sat i Stand 
til af dem at uddrage den hele Sum af Træk, som 
Stykket vitterlig har lånt fra hin Kant. At en sådan 
Tanke kunde opstå hos en og anden, var, som sagt, 
ikke umuligt. Så snart man imidlertid ser lidt nærmere 
på Sagen, bliver der ikke den fjærneste Tvivl tilbage 
om, at det virkelig er Stamlegenden selv, som er 
Stykkets egentlige Kilde. De afledede Legender ere 
alle af forholdsvis ringe Omfang, og ingen af dem 
indeholder, enkeltvis betragtet, mere end en Brøkdel 
af de Træk, som overhovedet ere fælles for Legen- 
derne og Stykket. Hvad det angår, at Forfatteren 
på én Gang skulde have kunnet benytte et større 
Antal af disse afledede Legender, behøver man 

blot at erindre, at de allerfleste af dem på den Tid, 
hvorom her er Tale, kun vare til i Håndskrift, for at 
indse det uholdbare i en sådan Antagelse. Men det 
egentlig afgjørende Bevis er dog dette. Foruden alt 
det, som Stamlegenden har fælles med de afledede 
Legender, indeholder den endnu nogle enkelte Træk, 
som alene tilhøre den selv og ikke findes i nogen af 
disse, og endnu mindre da i nogen anden Kilde til 
Knud Lavards Historie. Herhen hører f. Ex., at den 
ene af de to sammensvorne kaldes Hagen Skåning, og 
at Balstorp nævnes som det Sted, hvorhen Knud be- 
gav sig efter Sammenkomsten med Kongen i Roskilde. 
Men nu gjenfinder man netop disse samme to Træk i 
vort Skuespil (se foran S. 29), og da hermed en Be- 
nyttelse af Stamlegenden én Gang for alle er bevist, 
ere vi berettigede til at slutte, at også Stykkets øvrige 
Indhold, for så vidt det overhovedet stemmer overens 
med Legenderne, er taget fra selve Stamlegenden. 

Det andet Spørgsmål kunde formuleres således: 
Har Stykket benyttet Legenden på første Hånd, eller 
kan det antages, at Legendens Stof oprindelig er blevet 
bearbejdet i et virkeligt Helgendrama, som da igjen 
først ved en senere Omdannelse har modtaget den 
Form, hvorunder vort Skuespil fremtræder. Spørgs- 
målet får en vis Berettigelse ved den Omstændighed, 
at medens Stykket i næsten alt, hvad der henhører til 
den mere detaillerede Udarbejdelse, det vil sige i den 
enkelte Repliks Ånd og Tone, i dens Bygning og dens 
Sprogform, har Karakteren af en Poesi, der i hvert 

o 

Fald ikke er ældre end det 16de Århundrede, synes 
det dels ved sin ualmindelig naive Komposition og 
dels derved, at det væsentlig har hentet sit Stof fra 
samme rent kirkelige Kilde, som i Almindelighed afgav 
Æmner til Helgendramerne, nok så meget at vise hen 

til Middelalderen og Helgenskuespillet. At besvare 
Spørgsmålet med fuldkommen Sikkerhed lader sig 
måske vanskeligt gjøre. Så meget kan man dog sige, 
at medens det i sig selv vilde være ganske rimeligt, om 
en så anset Helgens som Knud Lavards Liv og Død 
var bleven gjort til Gjenstand for et virkeligt Helgen- 
dramas Fremstilling, ere de Momenter i vort Skuespil, 
som skulde tyde på et sådant Dramas Tilværelse, 
næppe tilstrækkelig afgjørende. Kompositionens Ube- 
hjælpsomhed kan meget godt skyldes en Forfatter fra 
det 1 6de Århundrede, og der er heller intet til Hinder 
for at antage — især når vi få at vide, fra hvilken 
Lokalitet Stykket sandsynligvis stammer — , at en så- 
dan Forfatter kan have kjendt selve Hovedlegenden og 
benyttet den på første Hånd. Under alle Omstæn- 
digheder følger det af sig selv, at vi i vor Bedømmelse 
af Stykket ere berettigede til at betragte det som Ud- 
tryk for én eneste Forfatters kunstneriske Ævne og 
Bevidsthed, hans nemlig, hvem i hvert Fald både den 
detaillerede Udarbejdelse skyldes og den Tanke at skildre 
Knud Lavard som blot historisk Person. 

Det står tilbage at undersøge, hvem denne For- 
fatter kan have været, samt at vinde en nærmere Be- 
stemmelse af, når hans Arbejde er blevet til. Vi ville 
til dette Øjemed se lidt på det Håndskrift, hvori 
Stykket opbevares. Dette Håndskrift, som tilhører det 
store kongelige Bibliothek (Thott's Samling, Nr. 1409, 
4 to ), er et Blandingsbind og indeholder følgende enkelte 
Stykker: 1) En Afskrift af Frederik II.s Fundats for 
Sorø Skole, givet på Kjøbenhavns Slot den 31. Maj 
1586. 2) »En bog om alle konger, dronninger, her- 
tuger, ridder, riddersker, riddermensmendt, fruer, iom- 
fruer, bisper och abbeder, som ligger begraffuet vdi 
thiszetrenne klosters kircker: Ringstedt, Soer oc Ander- 

3 

schoff. Vddraget aff Latinen paa Danske den 13. dag 
Aprilis aar epther Christi fødsel 1574. Skenckendis 
Bennth Gregerssenn, abbet vdi Rinngstedt kloster, til 
en føge skenck och tienistactighed . . . Wilhelmus 
Erasmi Horsnetianus.* 3) Vort Skuespil. 4) »Register 
paa the herrer, førster och førstinder och andre naffn- 
kundige personer, som ligger begraffne y Ringsted, 
Sore och Antuorskoff.« 5) »Then Tyrckiiske keiissers 
vndsiigellssiis breff , huilckett handtt haffuer . . . then 
Rommerske keiisse[r] . . . thill schriiffuitt anno epther 
Iesu Chr[i]stj fødttzels tiidtt 1579.« 6) Brudstykke af 
en Danmarkskrønike , som går fra Valdemar Atter- 
dag til Frederik I.s Død. — Betragter man igjen 
disse Håndskriftets enkelte Dele lidt nærmere, finder 
man for det første, at Afskriften af Sorø Skoles Fun- 
dat* ikke oprindelig har hørt til Håndskriftet, men er 
et senere tilsat Stykke. Den har derfor heller ingen 
Betydning for vor Undersøgelse. Det oprindelige Hånd- 
skrift begyndte med Villum Rasmussens Fortegnelse 
over Begravelserne i Ringsted, Sorø og Antvorskov, og 
da dette Arbejde — der dog væsentlig kun er en Over- 
sættelse af »Tabula Ringstadiensis« og nogle andre Ind- 
skrifttavler af lignende Art — foreligger i Villum Ras- 
mussens egenhændige Redaktion, have vi i den Dato, 
det bærer, et fast Udgangspunkt for Bestemmelsen af 
det hele Håndskrifts Alder. Hvad Villum Rasmussen 
var, sees af den til Bent Gregersen stilede Fortale, der 
ender således: »Datum Ringstadiæ 13. Aprilis 1574. 
Wilhelmus Erasmides Horsnetianus, primus collaborator 
scholæ huius Ring: [stadiensis]«, og af den samme For- 
tale, som også af den Omstændighed, at Stilen i efi 
Del af Arbejdet meget omhyggeligt er gjennemset og 
rettet af en anden Mand end Forfatteren, fremgår det, 
at dette Arbejde har været bestemt til at trykkes. 



Ludus de s. Kanuto duce. 



35 



Umiddelbart efter Fortegnelsen følger så Skuespillet 
om Knud Lavard, og også dette er, hvad man ikke 
et Øjeblik kan være i Tvivl om, skrevet med Villum 
Rasmussens Hånd. Det næste Stykke i Håndskriftet 
er egentlig kun en Omredaktion af en Del af Villum 
Rasmussens Arbejde, men skrevet med en anden Hånd, 
der dog endnu sikkert tilhører det 16de Århundrede. 
De to sidste Stykker, der igjen begge stamme fra for- 
skjellige Hænder — som det synes fra de første Tiår 
i det 17de Århundrede — vedkomme os ikke videre 
her. Resultatet af denne foreløbige Undersøgelse bliver 
altså det, at den Nedskrift, hvori Stykket foreligger, 
tilhører Tiden mellem 1574 og Århundredets Udgang, 
og denne Tid betegner altså med det samme den 
yderste Grænse nedadtil for Stykkets Affattelse. Måske 
vilde en og anden mene at kunne drage én Slutning 
til af, hvad der i det foregående er fremsat, nemlig at 
da vort Skuespil er skrevet med, Villum Rasmussens 
Hånd og følger lige efter et Arbejde, der vitterlig er 
af ham, har også det Villum Rasmussen til Forfatter. 
En sådan Slutning vilde dog uden Tvivl være ganske 
urigtig, og Villum Rasmussens Forhold til Stykket 
går næppe ud over, at han har skrevet det af, fordi 
det ved sit Æmne dannede et Slags Supplement til 
hans Optegnelser om Begravelserne i Ringsted. At 
han i hvert Fald ikke selv kan være Forfatteren, synes 
mig med uimodsigelig Vished at fremgå af følgende 
Kriterier: 1) Har han ikke sat sit Navn på Stykket. 
Men i Skriftet om Begravelserne i Ringsted osv. har 
han ikke blot nævnet sig to Gange, men har endog med 
største Omhyggelighed angivet både Stedet, hvor, og 
Tiden, da det blev til, og derved lagt en så øjensyn- 
lig Forfattérglæde for Dagen, at man kan antage, at 
denne ikke vilde have ladet sig uden Vidnesbyrd, hvis 

3* 

han også havde skrevet Skuespillet, der under alle 
Omstændigheder er et langt mere originalt Arbejde end 
hint andet. 2) Ere de latinske Sceneanvisninger i Styk- 
ket affattede på en Måde, der røber Uvidenhed om 
Sprogets første Grunde, medens derimod den temmelig 
lange og ligeledes latinske Fortale til Villum Rasmus- 
sens Arbejde er skrevet i et i det hele upåklageligt, 
ja endog ret flydende Sprog. 3) Indeholder Stykket 
adskillige Fejlskrifter af en sådan Art, som den virke- 
lige Forfatter aldrig kunde antages at have gjort sig 
skyldig i. Som et slående Exempel i så Henseende 
skal jeg nævne, at Navnet Ubbe, første Gang det fore- 
kommer (Vers 695) er skrevet Redde, en Fejlskrift, der 
kun kan hidrøre fra en Fejllæsning af en Afskriver, som 
ikke i Forvejen kjendte de optrædende Personers Navne. 
Et andet Exempel er considerans for confederans i 
Overskriften til V. 695 flg. 1 ) 

Betragtningen af Håndskriftet giver altså kun det 
ene sikre Resultat, at Stykket ikke er yngre end det 
1 6de Århundrede. På den anden Side viser Stykkets 
Sprogform, som allerede berørt, at det heller ikke kan 
tilhøre noget tidligere Århundrede. Vi kunne dog 
vistnok nå til en noget nærmere Bestemmelse af Til- 
blivelsestiden. Det synes nemlig åbenbart, at Stykket 
ikke kan være skrevet på en Tid, da den katholske 
Lære endnu var den herskende i Danmark, thi en 
Lutheraner vilde på den Tid ikke kunne vælge en af 
den katholske Kirkes Helgener til Helt for sin Frem- 
stilling, og en Katholik vilde ikke — selv om han 
iøvrigt nok så meget var betænkt på at tage Æmnet 
objektivt og historisk — have kunnet behandle det 



x ) Også nogle af de falske Rim synes åbenbart at måtte skrives 
på en Afskrivers Regning, således V. 76, 118, 771, 1035. 



Ludus de s. Kanuto duce. 



37 



uden på den ene eller anden Måde at fremhæve 
Knuds Helgendom. Udover dette, at Stykket efter al 
Sandsynlighed er skrevet efter Reformationens Indførelse, 
synes vi ikke med Sikkerhed at kunne komme. Heller 
ikke om Forfatterens Personlighed lader der sig udfinde 
meget. Dog synes det for det første at måtte antages, 
at han har været Katholik. Thi om det end efter Re- 
formationen nok lod sig tænke, at en Lutheraner kunde 
have faldet på at skrive et Skuespil om Knud Lavard, 
vilde han dog i en nærmere Tid efter Kirkelærens For- 
nyelse umulig kunne have gjort dette uden at benytte 
den Lejlighed, som — efter Datidens Forhold — både 
den egentlige Text og endnu mere Prologen og Epi- 
logen tilbød ham til ved bestemte Udtalelser om sit 
religiøse Standpunkt at sikre sig imod, at Æmnets 
Natur kom til at kaste nogen mistænkelig Skygge på 
ham selv. Nu findes der imidlertid ikke blot ikke i 
hele Stykket nogen eneste Udtalelse i utvetydig luthersk 

o 

And, men pa de Steder, hvor der overhovedet kom- 
mer noget af religiøs Karakter til Syne, har dette for 
det meste en afgjort katholsk Farve, og om man end 
kan indrømme, at de herhen hørende Træk, hvad selve 
det faktiske angår, enten have historisk Hjemmel 
eller dog passe for den Tid, til hvilken Handlingen er 
henlagt, er der under alle Omstændigheder i 'den Måde, 
hvorpå Kjendsgjerningerne ere gjengivne, en umiskjende- 
lig Varme og Inderlighed — jeg skal således henvise 
til Knuds Ytringer i Anledning af Mogens's foregivne 
Pilegrimsrejse, V. 932 — 43 — , der vistnok kun lader sig 
forklare ved at antage, at det er Forfatterens person- 
lige Sympathier, der her skinne igjennem. At på den 
anden Side det særlig katholske i Fremstillingen ikke 
er mere fremtrædende, end det er, lader sig let forklare af 
Forfatterens Frygt for at vække Anstød i en Tid, der 

ivrigt forfulgte alle tydelige Livsytringer af Papismen, 
og som på Forhånd måtte være særlig mistroisk 
mod et Skuespil, der gjorde en anset ksttholsk Helgen 
til Gjenstand for sin Fremstilling. 

Jeg mener altså, som sagt, at Forfatteren af Styk- 
ket har været Katholik, og når man ser hen til, at 
den Kilde, han væsentlig benyttede, var af rent kirkelig 
Natur, turde det måske endog ikke være usandsynligt, 
at han tidligere havde været katholsk gejstlig. At prøve 
på at udrinde hans Navn vilde vistnok være spildt 
Møje. For det Tilfælde, at nogen skulde forsøge der- 
på, er der dog én Omstændighed, som mulig kunde 
give nogen Vejledning, nemlig at han åbenbart enten 
har haft hjemme i eller dog på en eller anden Måde 
været knyttet til Ringsted. Alt i Stykket viser hen til 
denne By. For det første er, som tidligere anført, den 
Legende, som er Stykkets Hovedkilde, utvivlsomt den 
samme, som benyttedes ved Tjenesten i Mariakirken 
(eller St. Bendts Kirke) i Ringsted. Både dens Stør- 
relse og det, at alle andre Legender kun ere Uddrag 
af den, tyder herpå. Dernæst hidrører den Afskrift af 
Stykket, hvori dette foreligger, fra en Ringstedbeboer, 
Villum Rasmussen; Endelig kan anføres, at Stykkets 
Titel, således som den rindes optegnet i Håndskriftet 
på et Blad for sig foran den egentlige Text, på nogle 
få, til Dels ved Sagens egen Natur nødvendiggjorte, 
Forandringer nær, Ord til andet stemmer med Indskriften 
på den Ligsten, som Landsdommer i Sjælland og Be- 
falingsmand på Ringsted Kloster Jørgen Seefeldt lod 
lægge over Knud Lavards Grav, og som bevåres i St. 
Bendts Kirke endnu den Dag idag 1 ). På dette sidste 



*) Se »Kongegravene i Ringsted Kirke« Kbh. 1858. S. 71. Ind- 
skriften er aftrykt samme Steds S. 43 Anm. 3. Til et enkelt 



Ludus de s. Kanuto duce. 

Moment lægger jeg dog for så vidt mindre Vægt, som 
man ikke med Sikkerhed kan vide, om hin Titel hid- 
rører fra Forfatteren selv eller kun fra Afskriveren. 
Derimod er den nævnte Kjendsgjerning i en anden Hen- 
seende ret mærkelig, idet den viser, at Jørgen Seefeldts 
Indskrift, der må stamme fra Årene 1631 — 61 , kun 
er en Kopi af en ældre Indskrift, og da man ikke kan 
antage, at Jørgen Seefeldt har afskrevet vort Skuespils 
Titel, må man .formode, at begge have haft deres 
fælles Kilde i et gammelt, nu forsvundet Mindesmærke 
over Knud Lavard. 



Sted i dette Aftryk giver vort Skuespils Titel en Rettelse, idet 
den nemlig viser, at foran Ordene: secreti amicique er Ordet: 
simulation* udfaldet. 



Djævelen og Narren i det gamle danske Skuespil. 1 ) 



1V1 ellem de danske Skuespil før Holbergs Tid er 
der kun ganske enkelte, i hvilke den komiske Virkning 
i den Grad er det ^udelukkende eller dog væsentlige 
Formål, at de kunne kaldes rene Lystspil. Der er i 
Grunden ikke mere end tre Stykker, som med Rette for- 
tjene dette Navn, nemlig det Christiern Hansen tillagte 
Fastelavnsspil om den utro Hustru, Hieronymus Justesen 
Ranch's »Karrig Nidding«, og — »Grevens og Fri- 
herrens Komedie«; thi jeg betænker mig ikke på at 
stille denne dramatiske Satire i Klasse med virkelige 
Skuespil. Men om også alle vore andre gamle Dramer 
overvejende ere anlagte i alvorlig, nærmest moralsk, og 
belærende Retning, er der selv blandt disse kun yderst 
få, i hvilke ikke et komisk Element på en eller anden 
Måde gjør sig gjældende. I et Æredigt, som Præsten 
i Gunderup, Peder Olufsen, skrev i Anledning af Hieron. 
Justesen Ranch's »Kong Salomons Hylding« (1585), 
forekomme følgende Linier, der netop have Hensyn til 
Anvendelsen af- det komiske i det alvorlige Skuespil: 



*) Første Gang trykt 1874 i »Danske Samlinger« 2. R. 3. Bd. 3. 
H. S. 219 — 292. 

»Lærdom og Lyst vel føjes tilsammen, 
Alvorlige Tugt og lystige Gammen, 
Man skal ikk' altid være bøs, 
Men undertiden slå Gjækken løs. 
Det er et gammel/ lovlig Stykke, 
Lærdom med Lyst at kunne besmykke, 
Det elskes mest, det gj emmes bedst, 
Der findes og Tilhører' flest«; osv. 1 ) 

og den Anskuelse, der udtales i disse Ord, deltes af 
så godt som alle » Skolekomediens f Forfattere. Jeg 
skal ikke her gå nærmere ind på, hvorledes Theorien 
blev udført i Praxis. Opgaven var i sig selv vanskelig 
nok, netop på Grund af Æmnernes, om jeg så må 
sige, medfødte Stridighed mod detJcomiske, og at de 
Skolemænd og Præster, der skrev'hine Stykker, skulde 
have været særlig heldige med at løse den, kunde så 
meget mindre ventes, som det ganske vist oftere var 
en Fordring udenfra end et indre Kald, der gav dem 
Pennen i Hånden. Af denne Grund måtte de også 
i det hele være tilbøjelige til at glæde sig over ethvert 
Middel, der frembød sig til at lette deres Forfatterskab, 
og hvad særlig det her berørte Punkt angår, kunde 
det sikkert kun være dem velkomment, at de altid fore- 
fandt til deres Rådighed to fra Middelaldersskuespillet 
overleverede komiske eller dog væsentlig komiske Fi- 
gurer, der begge kunde sættes ind, hvor som helst det 
skulde være 2 ), uden mindste Hensyn til Handlingens 



l ) Også trykt — men unøjagtigt — i Nyerup's og Rahbek's Bidrag 
til d. danske Digtek. Historie II, 70. Jeg bemærker iøvrigt én 
Gang for alle, at ved Gjengi velsen af de gamle Texter i denne 
Afhandling er den oprindelige Retskrivning kun bibeholdt i de 
enkelte Tilfælde, det udtrykkelig angives. 

*) Dette lyder måske noget påfaldende for Djævelens Vedkommende. 
Men man må betænke, at det onde er overalt, og at Djævelen 
som det ondes Ophav og Anstifter derfor også har hjemme overalt. 

Art, og som, samtidig med at deres almindelige Karak- 
ter var givet, havde et så vidt Rumfang, at de kunde 
tjene til Afløb for næsten ethvert komisk Indfald, som 
randt den pågjældende Forfatter i Tanke. Ja, selv 
om denne var ganske blottet for Lune, var dermed 
endnu ikke alt tabt, thi Fagterne og Minespillet ud- 
gjorde en fremtrædende Side af de nævnte Figurers 
Rolle, og her åbnede der sig for en flink Skuespiller 
en Udvej til i ikke ganske ringe Mon at råde Bod 
på, hvad Forfatteren havde forsømt. Det er om disse 
to Figurers, Djævelens og Narrens, Optræden på den 
ældste danske Scene, at jeg i det følgende vil tale. 
Uagtet visse Berøringspunkter imellem dem, ere de i 
Digtningen to helt forskjellige Figurer, således som 
de vare, jeg kunde fristes til at sige: i Virkeligheden, 
og det beror på en ren Misforståelse, når en af 
Djævelens nyeste Historiografer fortæller, at Narren ud- 
viklede sig »aus der Figur des Teufels als Lustig- 
macher« x ). 



I. 

Djævelen. 

Der er i de senere Ar skrevet så meget om den 
historiske Udvikling af Djævlelæren, og de pågjældende 
Værker ere blevne modtagne med så megen Opmærk- 



*) G. Roskoff: Geschichte des Teufels (1869) I, 386. Rigtignok er 
det Afsnit af hans Bog, hvori han behandler Djævelen som scenisk 
Figur, i det hele temmelig svagt. Han er kun sjældent gået til 
Kilderne, men synes at have øst sin meste Kundskab af Devrient's 
og Hase's bekj endte Skrifter. Også den ovenfor anførte Ytring 
stammer fra Hase (Das geistliche Schauspiel S. 75), der dog ikke 
formulerer den fuldt så urigtigt. 

somhed, også her hjemme, at jeg kan fritage mig selv 
for en nærmere Påvisning af den hele Mængde på 
én Gang latterlige og gyselige Doktriner, som denne 
Lære i Tidens Løb kom til at omfatte, eller af de 
sørgelige Følger, den drog efter sig i det virkelige Liv. 
Det vil foreløbig være nok for mit Øjemed at minde 
om, at skjønt det var i Middelalderen at Djævlelæren 
udfoldede sig i sin fulde Blomst, levede den dog et 
kraftigt Liv langt ud over Middelalderens Grænser. Vist- 
nok spores der efterhånden, i det mindste hos de 
mere befæstede Ånder, et Fremskridt i Henseende til 
en sundere Vurdering af de Hjælpekilder, som enhver 
ejede i sig selv til at modstå »den ondes« Angreb. 
Men med Hensyn til Kjærnen i Sagen, Troen, ikke blot 
på Djævelens personlige Tilværelse — den fandt man 
jo bekræftet ved Bibelens Ord — , men på hans over- 
alt indgribende, forstyrrende og ødelæggende Virksom- 
hed, står man endnu et godt Stykke ned i Tiden på 
næsten ganske samme Standpunkt som tidligere. Ikke 
engang i de Lande, som afkastede Papismens Åg, 
stillede Forholdet sig bedre. Når Luther ikke just — 
som mange af hans Samtid — mente, at det var 
Djævelen der var på Spil, hver Gang det knurrede i 
hans Mave eller kløede i hans Hoved, var Grunden sik- 
kert udelukkende den, at han ikke antog, at Djævelen 
gad gjøre sig nogen Ulejlighed for at frembringe så 
små Virkninger. Så snart der derimod var Tale om 
, et større, upmtvisteligt Onde, lige meget om dette var 
af mere almindelig eller af rent personlig Art, var han 
ikke i Tvivl om, hvor det skulde føres hen, og Pest, 
Krig, Hungersnød, Legemsbeskadigelser osv. ^var for 
ham — og dermed også for de evangeliske Theologer 
i lange Tider — altsammen umiddelbare og sikre Virk- 
ninger af Djævelens Hadskhed. 

Hvor langt end dennes Indflydelse rakte efter den 
almindelige Forestilling, har han dog næppe selv været 
synderlig tilfreds med sin Lod. I sit Hjem havde han 
det som bekjendt ikke meget hyggeligt; hans Virksom- 
hed ude i Verden var yderst besværlig og fuld af Skuf- 
felser, og når hans af Naturen ikke meget Slide Sind 
var bleven yderligere forbitret ved alle Slags andre 
Gjenvordigheder, havde han endnu den Tort at skulle 
være Vidne til, at man gjorde sig lystig over ham på 
Scenen. Thi dette: at rejse Latteren imod ham, var 
på enhver af de mange Skuepladse, hvor Djævelen 
både i og efter Middelalderen optrådte, for det meste 
et Hovedformål for Forfatternes og Skuespillernes Be- 
stræbelser, og skjønt det af forskjellige, let fattelige 
Grunde ikke godt kunde undgåes, at hans Kunstydel- 
ser fik en pirrende Bismag, af det rædselsfulde, var der 
dog i Regelen sørget for, at det komiske Indtryk blev 
det overvejende, og det var i ethvert Tilfælde på det 
komiske Område, at han fejrede sine største sceniske 
Triumfer. 

Hvorledes det fra først af er gået til, at Djævelen 
kom på Brædderne, er ikke vanskeligt at forstå. Det 
var i Grunden en rfødvendig Følge af, at Mysterierne 
væsentlig hentede deres Indhold fra Stofkredse, med 
hvilke den kristelige Overlevering bragte ham i den 
nærmeste Forbindelse, og når først Tanken om at lade 
ham optræde personligt én Gang var opstået, kunde 
den så meget lettere bringes i Udførelse, som Djæve- 
len allerede tidligt havde vundet en nogenlunde fast 
Skikkelse i Folkefantasien. På den anden Side bidrog 
netop denne Skikkelse ikke lidet til, at Djævelen i det 
mindste til Dels blev en komisk Figur på Scenen. 
Thi med hvilken Gru den end kunde fylde Sindet i 
Nattens Ensomhed og Mørke, måtte Forholdet nød- 

vendig blive et andet, når den trådte frem ved Dagens 
Lys og i en større Forsamling, og det tør antages for 
givet, at under disse Betingelser kan intet Væsen, der 
har det mindste menneskelige i sin Form. give sig til 
at spille Komedie med Horn i Panden, Hale og videre 
dyrisk Udstyr, uden at det groteske i San^pienstillingen 
inden lang Tid gjør sin Virkning og får Tilskuerne til 
at le. Men dertil kom endnu et andet. Hvor meget 
man end frygtede den levende Djævel, var man dog 
ingensinde i Tvivl om, at både hans intellektuelle 
Ævner og hans Ævne til at gjøre ondt havde deres 
meget bestemte Begrænsning. Man vidste, at han ikke 
kunde gjennemskue Menneskets Tanker, og man vidste, 
at han ikke på noget Punkt mægtede at gå et Skridt 
videre, end Gud tillod ham. Af begge Grunde er han 
let udsat for at blive narret ved Udførelsen af sine 
Planer, ja egentlig er, lige siden Christus løskjøbte 
Menneskeheden ved sin Død, Djævelens fornemste Virk- 
somhed — det vil sige, hans Jagt efter Sjæle — nær- 
mest at betragte som en fortsat Række af Kraft- 
anstrengelser med et forholdsvis lille Udbytte. Også 
fra denne Side set, hjemfalder altså Djævelen til ko- 
misk Behandling, og idet den Ringeagt, som hele hin 
Opfattelse avler, rinder forøget Næring i Menneskets 
overlegne Bevidsthed om, at han er et til evig For- 
dømmelse bestemt Væsen, og parres med Harme over, 
at man stadig skal være udsat for et sådant Væsens 
Efterstræbelser, griber man med stor Redebonhed den 
Lejlighed, som hans legemlige Fremstilling på Scenen 
tilbyder, til at give sine Følelser imod ham Luft. Man 
sætter en Glæde i at vise, ikke blot hvorledes han hvert 
Øjeblik bliver taget ved Næsen, men hvorledes han end 
ikke kan modstå den plumpeste List, som anvendes 
imod ham; man lader ham så ofte som muligt prygle 

af, helst ved gamle Kjærlinger osv. osv.', og ikke nøjet 
hermed, anstrænger man sin Opfindsomhed for også i 
det enkelte at gjøre hans Fremtræden og hans Ud- 
seende så frastødende og latterligt som muligt, idet 
man enten fører de en Gang givne ydre og indre 
Karaktertraak ud i de grelleste Overdrivelser, eller læg- 
ger nye Træk til efter egen Smag og Lejlighed. Man 
gjør hans Tale til et Rørsammen af flere Slags Sprog 
og spækker den med Skjældsord og allehånde Plump- 
heder, man fremstiller ham med de uanstændigste Fag- 
ter, med Hyl og Skrig, man forøger det groteske i 
hans Skikkelse ved fantastiske og sære Tilsætninger 
osv. osv. Imidlertid må der gjøres en Forskjel. Jeg har 
hidtil bestandig talt om Djævelen i Enkelttallet, men 
der var som bekjendt overmåde mange Djævle til. De 
ere »utallige som Solegran«, siger den danske Hof- 
prædikant Hans Lauridssen 1 ), og »ingen Tunge kan 
dem tælle, og ingen Menneske kan begribe deres Mang- 
foldighed, uden Gud alene« 2 ). I det sidste har han nu 
iøvrigt ikke ganske Ret, thi netop ikke længe i For- 
vejen havde en theologisk Professor i Basel Martin 
Borrhaus (f 1564) virkelig talt dem og fået ud, at de 
nøjagtig udgjorde 2,665,866,746,664 3 ). Disse mange 



J) Hans Lauritzøn: Sielebog. Kbh. 1601 (jste Udg. 1587). Bl. 134. 
Således også Peder Palladius i hans Efterskrift til Oversættelsen 
af A. Musculi »En formaning oc atuarsel om den leppede oc for- 
kludede Hosedieffuel« (1556). Bl. E 4. Efter ham hidrører Be- 
tegnelsen fra Augustinus. Den er også almindelig i Middelalderen, 
se G. Roskoff: Gesch. d. Teufels I, 338 og 344. 

a ) Hans Lauritzøn a. Skr. Bl. 131. 

3 ) G. Roskoff: Gesch. des Teufels II, 380. Selv det enkelte Men- 
neske kunde huse ikke så få. Jesus uddrev jo af én Mand 
»en Skok« Djævle, og en Skok »det er 6666«, siger Peder Palla- 
dius (Visitatsbog, ved Sv. Grundtvig, S. 123); ja også den be- 
satte Mand i Farringløse, som Palladius ynker så meget, synes at 

Djævle, talte eller utalte, ere dog ingenlunde ganske 
ensartede. Der er Forskjel både på deres Ævner, 
deres Forretninger og deres Betydenhed. For her blot 
at holde os til det sidste, er der en af dem, som er 
Herskeren, medens alle de andre ere hans undergivne, 
og denne ene er — i det mindste i Skuespillene — 
så godt som altid Lucifer 1 ). Han er den egentlige 
Helvedes Fyrste, det er ham, der lægger Planerne mod 
Méhneskene, medens de andre nøjes med, mere eller 
mindre heldigt, at udføre dem, og det kan ikke mis- 
kjendes, at der også næsten altid ved den dramatiske 
Behandling vises ham, Lysets faldne Engel 9 ), et vist 
respektfuldt Hensyn , der ligesom er en Tribut både 
til hans nuværende Magt og hans tidligere Herlighed. 
Skjønt han ganske vist ingenlunde helt undgår at blive 
gjort Løjer med 3 ), er det dog meget sjældent, at man 
i denne Henseende går så vidt lige over for ham som 
lige over for de lavere Djævle, der da for så vidt og- 
så ere mere udsatte, som det fortrinsvis er dem, der 
komme i umiddelbar Berøring med Menneskene. Men 



have kunnet tale med herom, når man skal slutte af, hvad han 
sagde til Palladius (Visitatsbog anf. St.), at det krillede og "myl- 
rede i hans Ben og Lår, som der var tusinde Spurve i dem. 
x ) Jvfr. også G. C. Horst: Zauber-Bibliothek II, 126 og III, 102. 
I engelske Mysterier synes dog Satans Navn undertiden at vexle 
med Lucifers som Betegnelse for Djævlenes Fyrste; se A. Ebert i 
Jahrb. fur roman. u. engl. Literat. I, 74 — 75 og 144 — 45. 

2 ) I et gammelt nedertysk Skuespil om Syndefaldet er selve Lucifers 
Fald fremstillet, og han optræder på enkelte Steder i stor dia- 
bolisk Stil og med en Virkning, der ligefrem er gribende; se 
»Der Stindenfall und Marienklage«, herausg. von O. Schonemann 
(1855), S. 15 flg. og især 19 — 20. Jvfr. iøvrigt »Alsfelder Pas- 
sionsspiel«, herausg. von C. W. M. Grein. Cassel 1874 (o: 1873). 
S. 5 ; o. fl. 

3 ) I det ovennævnte »Alsfelder Passionsspiel« får han endog Prygl 
af de andre Djævle. 

selv ved de lavere* Djævle må man ikke tænke sig 
Forholdet således, at det Indtryk, som deres Frem- 
stilling på Scenen gjorde, var udelt komisk. Djævelen 
frembyder jo efter sit Begreb mere end én højst alvor- 
lig Side. Han er det ondes Ophav, han er Forføreren, 
og han er det Redskab, ved hvilket Straffen kommer 
over Synderen, og når det også afhænger af mange 
forskjellige Omstændigheder: Nationaliteten, Lejligheden, 
ved hvilken Stykkerne opføres, Forfatterens personlige 
Ejendommelighed og Æmnets Art, på hvad Måde 
dette kommer frem i Behandlingen, er det dog kun 
såre sjældent Tilfældet, at der slet ikke spores noget 
af Alvoren, ja denne Forening af et alvorligt med et 
komisk Element i Djævelens Person hører endog temme- 
lig nødvendig til for at give ham hans egentlige Sær- 
præg som scenisk Figur. Men også ganske bortset 
herfra, måtte Djævlefremstillingerne på Theatret uund- 
gåeligt få en vis uhyggelig Skygge over sig ved den 
overalt nærværende Frygt for den levende Djævel, som 
knyttede sig til Bevidstheden om hans altid lurende 
Ondskab og hans uophørlige Anslag på at styrte Men- 
neskene i Fordærvelse 1 ). Selv den, der kunde synes 
allersikrest, havde dog intet Fribrev fået, og det næste 
Øjeblik kunde bringe ham i Djævelens Klør. Djævelen 
har tusinde Veje til at skaffe sig Indpas hos et Men- 
neske, ja kan han ikke komme afsted med det på 
anden Måde, er han ikke bange for at skabe sig om 
til en Flue og lade sig skylle ned i et Glas 01, som 
han engang gjorde med en Smededatter i Egnen af 



! ) Når A. Réville (Djævelens Historie. Kbh. 1872. S. 29) synes at 
mene, at man ved de sceniske Fremstillinger troede sig sikker for 
Djævelens Anfald, savner denne Antagelse uden Tvivl al Grund, 
selv når der er Tale om Opførelse af Mysterier og andre gude- 
lige Skuespil. 

Joachimsthal 1 ). Men et sådant Væsen er det ikke 
rådeligt at opirre, og hvem kunde vide, om man ikke 
just pådrog sig hans Had ved at sidde og se på, 
hvorledes hans Fremstillere næsten gjorde ham til en 
Karrikatur 3 ). Hvad om han nu fandt på at øve Gjen- 
gjæld og vilde vise Folk, hvorledes de Karrikaturer se 
ud, som han kan gjøre; om han greb en af Skuespil- 
lerne eller af de leende Tilskuere og handlede med dem 
som med den nævnte Smededatter, hvis Øjne han drev 
ud af Hovedet, så at de blev så store som Hønseæg, 
hvis Tunge han trak et helt Kvarter ud af Halsen, og 
hvis Ansigt han drejede om i Nakken l I så Fald 
vilde det visselig blive ham, som kom til at le både 
sidst og bedst. 

Således som det ældre danske Skuespils Vilkår 
nu engang vare, vil man næppe overraskes ved at høre, 
at Djævelen på vor Scene i det hele er tarveligere 
udstyret fra Forfatternes Side, end det er Tilfældet de 
fleste andre Steder. Der viser sig i Anvendelsen af 
denne Figur hverken Overflod på Lune eller nogen 
synderlig rig Opfindsomhed. Til Gjengjæld møder han 
af og til op med en Del Plumpheder, og skjønt disse i 
og for sig ikke ere værre, eller man kan rettere sige, 
ikke engang så drøje som dem, man ofte støder på 
i Udlandets dramatiske Literatur *), falde de, netop på 



2 ) J. Brunsmand: Et forfærdeligt Huus-Kaars. (Udg. 1757)- S. m. 
a ) I en gammel fransk Fortælling, hvis Indhold gjengives i J. Dun- 

lop's Gesch. d. Prosadichtungen, durch F. Liebrecht, S. 308 — 9 
(jvfr. Ch. Lenient: La satire en France au moyen age p. 411) 
fortælles, hvorledes Djævelen var bleven vred på en Munk, som 
havde afbildet ham i en altfor hæslig Skikkelse-, og hvorledes 
han plagede ham på alle mulige Måder for at få ham til at 
give sig et kjønnere Udseende. 

3 ) Som en Prøve på, hvad man t. Ex. kunde tillade sig på den 
franske Scene, forudsat at man tillige var morsom, skal jeg korte- 

Grund af det ringere Lune, i det hele mere i Øjnene 
og gjøre et mere frastødende Indtryk * ). Men jeg skal 
iøvrigt ikke foregribe den Dom, som Læseren selv vil 
kunne danne sig, når jeg skrider til en Undersøgelse af 
de enkelte Stykker. Derimod turde det være hensigts- 
mæssigt allerede nu at fremsætte nogle Bemærkninger 
om de Sider af Djævelens Optræden på den danske 
Scene, som lå udenfor Forfatternes Område, nemlig om 
den dramatiske Aktion i snævrere Forstand og om 
Djævlekostumet, hvortil endnu skal føjes et Par Ord 
om det sceniske Lokale, der særlig var anvist Djævlene 
til Opholdssted. 

At Djævelens Rolle gav Lejlighed til en virksom 



lig angive Indholdet af Dj ævlescenerne i en lille fransk Farce fra 
- det 15de Århundrede, »La farce du munyer«, som Udgiveren P. 
Lacroix (Recueil de farces etc. p. 233 flg.), til Trods for dens 
Smudsighed, med Rette kalder »un petit chef-d'oeuvre de malice 
et de joyeuseté«. En Djævel, Berith, som endnu er uforsøgt i 
Verden, far af Lucifer Befaling til at gå ud og skaffe ham én 
Sjæl. Berith vil først have at vide, på hvad Måde Sjælen for- 
lader Legemet, og han får til Svar : »Elle sort par le fondement«. 
For at fange Sjælen har Berith en Sæk med, og da han véd, at 
en Møller ligger for Døden, kryber han ind under dennes Seng 
med Sækken og oppebier nu, hvad der skal komme. Dette lader 
heller ikke' vente på sig, thi Mølleren bliver svagere og svagere, 
hans Mave kommer stærkt i Uorden, og tilsidst: »il mect le cul 
'dehors du lict, et le Deable tend son sac, cependant qu'il chie 
dedans: puis, s'en va cryant et hurlant«. I denne glade Stemning 
kommer han til Helvede, hvor han imidlertid får en bedrøvelig 
Modtagelse; thi da Lucifer er nær ved at kvæles ved Stanken af 
hans Bytte, lader han den ulykkelige Djævel prygle dygtigt af, og 
sluttelig giver han ham et meget skarpt Pålæg om ikke oftere at 
bringe ham Sjælen af en Møller: »car ce n'est que bran et ordure«. 
*) Jeg glemmer ikke herved, at flere af de pågj ældende Stykker 
netop ere Bearbejdelser fra fremmede Sprog, især fra tysk. Men 
dels har man ofte valgt middelmådige Stykker til at bearbejde, 
dels går i hin Tids Oversættelser eller Bearbejdelser næsten altid 
det fyndige eller morsomme tabt, som mulig findes i Originalen. 

Anvendelse af Gestikulationen og Minespillet, har jeg 
allerede tidligere berørt, og det har vel næppe hørt til 
de ualmindelige Ting, at Djævlefremstillerne netop her- 
ved bragte adskilligt mere ud af deres Partier, end For- 
fatterne havde lagt deri. Sikkert er det i hvert Fald, 
at Djævelens Fremtræden her hjemme i Hovedsagen 
karakteriseredes ved de samme ydre Midler som andet 
Steds, således navnlig ved alskens sælsomme, vilde og 
til Dels uanstændige Fagter, ved Hyl, Tænderskjæren 
o. lign. I en Skildring, som Dr. Erasmus Lætus har 
efterladt os af de theatralske Forestillinger, som i An- 
ledning af Prins Christians Dåb bleve givne i Kjøben- 
havns Slotsgård den 3die og 4de Juni 1 577 x ), kommer 
han også til at omtale en lille Hændelse, som han op- 
levede med en af de ved den nævnte Lejlighed funge- 
rende Djævle, og skjønt hverken denne eller hans Kam- 
merater synes at have haft nogen skreven Rolle i de op- 
førte Skuespil 2 ), kan man dog nok af Lætus's Beretning 



l ) I hans udfarlige håndskrevne Beretning om Prinsens Fødsel og 
.Dåb (GI. kgl. Smlng. Nr. 2589, 4to.) Lætus's Meddelelser om 
selve de theatralske Forestillinger ere benyttede af flere Forfattere 
(således i Resen' s Frederik II.s Krønike S. 307; E. C. WerlaufFs 
Sophia af Meklenborg (Folio-Udg.) S. 23 — 24; F. Hammerich^ 
Dmk. under Adelsvælden II, 164; C. F. Wegener's Histor. Efter- 
retn. om A. S. Vedel. 2 Udg. S. 96 — 97; og især H. Rerdam' s 
Kbhvns. Univers. Historie II, 184 flg ), men den her fremdragne 
Udenomsscene har ikke før været nærmere omtalt. Kun en en- 
kelt af de nævnte Forfattere hentyder føseligt til den. [Det på- 
gjældende Stykke af Lætus's Håndskrift er senere aftrykt i H. 
Rardam' s Monumenta historiæ Danicæ II, 664 — 66]. 

a ) De kunne derfor nok have deltaget noget i Handlingen. I Hieron. 
Justesen's »Kong Salomons Hylding« (1585) optræder Djævelen 
ikke som talende Person, men vel som agerende, i al Fald i en 
enkelt Scene (3. Akt 4. Se). Skjent jeg ellers ikke i nærværende 
Undersøgelse tager Hensyn til de ved Hoffester opførte tyske Skue- 
spil, kan dog her anføres, at i den i Anledning af den udvalgte 
Christian V s Formæling 1634 opførte »Tragoedia von den Tugen- 

4* 

danne sig en Slags Forestilling også om hine Væseners 
sceniske Måde at være på, hvorfor jeg her vil gjengive 
det vigtigste af den. Lætus fortæller, hvorledes han og 
nogle af hans bekjendte, hvoriblandt Mag. Anders Vedel, 
havde taget Plads i et af Slotskirkens Vinduer, hvorfra 
de i god Ro og Mag så på Skuespillet — det var den 
Dag et latinsk Stykke om Susanna, der opførtes — , 
indtil det faldt nogle af den forsamlede Mængde ind at 
flytte en Bænk hen foran Vinduet og stå op på den. 
Dette generede naturligvis i høj Grad dem, der sad 
bagved, og idet nu disse lagde Råd op om, hvorledes 
de på bedste Måde skulde blive Forstyrrerne kvit, faldt 
de på følgende Udvej. En Del af de optrædende vare 
»stumme Personer«, og mellem disse var der også nogle 
Djævle, som havde det Hverv at gjøre Plads og bane Vej, 
dels mellem Publikum, dels mellem de spillende 1 ). En af 
disse Djævle var særlig iøjnefaldende ved sit »groteske 
og skrækkelige Udseende og ved sine afvexlende og 
tøjlesløse Fagter«. Ham kaldte nu Lætus og hans 
Venner ind til sig i Kirken og anmodede ham om — 
i Kraft af hans Djævlerolle — med List eller Magt at 
skaffe de Folk bort, der spærrede Udsigten. Ved nogle 
Hyl og ved en Bevægelse, som om han vilde gjøre et 
Spring, tilkjendegav han sin Indvilligelse 2 ), men krævede 



den und Lastern« vare ikke blot flere Musikanter iførte Djævle- 
kostumer, men det samme var også Tilfældet med en Del »Dra- 
banter«, der havde det Hverv ved Slutningen af Stykket at jage 
de besejrede Laster ind i Helvedessvælget ; se bl. a. »Relation 
von dem hochfiirstl. Bey lager« etc. Hamburg. 1635. 4to. S. 76 
og 119. 

') »Erant xcuya ngogojna, vt vocant, haud pauca, et in his diaboli 
aliquot, qui submouendæ multitudinj parandæque viæ operam 
inter actores dabant.« 

a ) »Ille, cum enormi horribilique inter omnes habitu ae gestuum 
variorum licentia præst året. clamoribus quibusdam editis saltuque 

i Forudbetaling noget af den Vin, som hans Mandanter 
sad og drak, og som de havde fået fra Kongens egen 
Kjælder. Dette indrømmedes ham, og nu nedskyllede 
han i ét Drag så megen Vin, som næsten kunde været 
nok for 6 Mennesker. Han gik så ud af Kirken, men 
idet han kom forbi Vinduet igjen, gjorde han to Spring 
i Luften, og dette måtte, som det bagefter viste sig, 
opfattes som en Afskedshilsen. Thi Lætus og hans 
Venner hørte ikke mere til ham, og hvor vrede de end 
lige strax bleve over således at være narrede, måtte 
de dog snart indrømme, at den pågjældende Person 
netop ved at tage dem ved Næsen og svige sine Løf- 
ter var bleven sin Djævlerolle tro til det sidste 1 ). — 
Det er, som man ser, egentlig en Djævleforestilling . 
udenfor Theatret, her er skildret, men vi ere dog heller 
ikke ganske uden direkte Vidnesbyrd om Djævelens 
sceniske Fremtræden , om end den gjennemgående Mager- 
hed i Skolekomediens Sceneanvisninger gjør disse færre, 
end man måske kunde vente. I den håndskrevne »To- 
biæ Komedie« 2 ) omtales »Ægteskabsdjævelen« Asmo- 
dæus som »grummelig skrigende«, da Tobias ved sit 
Bryllup påkalder Gud og røger med Hjertet af den i 
Tigris fangede Fisk. I samme Stykke har både han 
og »Bryllupstrolden« Misogamus flere Replikker, hvis 
Text selv angiver, at de begynde med Hyl eller Skrig, 
og endelig, efter at Asmodæus er bleven lagt i Lænker 
af Raphael, siges der om ham, at han hyler (ululat), 
skjærer Tænder og bider i Lænkerne. I Komedien 



simulato conditionem accepit.« — At han kun fingerede et Spring, 

må vel forklares deraf, at der enten ikke var Plads i Kirken, eller 

at han ikke der turde vise sine Kunster rigtigt. 
l ) Slutningen af Historien, hvorledes Bænken gik i Stykker, og alle 

de, der stod på den, faldt ned osv., kommer os ikke ved her. 
») I GI. kgl. Smlng. Nr. 794 Fol. 

»Jael og Sissera« *) optræder en Djævel Abaddon »udi 
en Djævelham med forskrækkelige og trodsige Gebær- 
der«, og et Sted i Stykket hedder det udtrykkelig, at 
han »brøler« sin Replik ud »med forfærdelig Stemme«. 
At Plumphederne og Uterlighederne i de skrevne Texter 
ikke have savnet det tilsvarende Akkompagnement i 
Gestikulationen, kan så meget sikrere antages, som 
Uanstændighed i Fagterne andet Steds hørte til Djævle- 
rollernes største og stadige Effektmidler. En anden 
Sag er det, at de unge Skoledisciple her hjemme vel 
næppe ere gåede fuldt så vidt i denne Henseende som 
f. Ex. de Bander, der i Frankrig gjorde et Håndværk 
af at opføre Djævlespil (Diableries), og hvis Medlemmer 
.vistnok for det meste vare temmelig løse Fugle. 

På samme Måde kan det vel næppe være Tvivl 
underkastet, at man i Danmark almindeligvis ikke er 
nået op til den fantastiske Extravagance i D/cevle- 
kostumet, som man træffer i Udlandet, navnlig i Frank- 
rig, og som undertiden synes at have haft en stærk 
Tilsætning af det obscøne 2 ). Meget er naturligvis 
kommet an på Omstændighederne 3 ). Men da Forhol- 
dene her hjemme i det hele vare små, og Midlerne i 
Regelen næppe meget overflødige, tør det vistnok an- 



») Håndskrift i Thott's Smlng. Nr. 469, 8vo. 

*) Jvfr. bl. a. Flogel : Gesch. d. Groteskekomischen S. 96 ; P. Lacroix : 
Recueil de farces etc. p. XV; A. Ebert: Die englischen Mysterien 
(Jahrb. f. engl. u. roman. Literat. I, 64); o. fl. 

8 ) Således har den Hegelund'ske Figur Calumma — der her kan 
nævnes med så meget større Grund, som Forfatteren selv betegner 
hende som en DjæveKnde (Diabola) — utvivlsomt haft en meget 
fantastisk Udsmykning, og om end dens virkelige Kostumering 
ikke i et og alt har svaret til den, som Billedet i Hegelunds 
Skrift fremviser, kan den dog heller ikke have fjærnet sig meget 
langt derfra, da den skrevne Text udtrykkelig tager Hensyn til de 
fleste af de Attributer, som sees på Billedet. 



«r- 

tages, at man i de fleste Tilfælde ikke er kommen syn- 
derlig langt ud over, hvad man anså for ligefrem nød- 
vendigt. Hertil hørte først og fremmest Hornene og 
Halen, samt et sværtet Ansigt (vistnok oftest med rød, 
udhængende Tunge) og sorte Hænder; thi den sorte 
Farve krævedes lige så afgjort for at betegne Djæve- 
lens Ondskab, som den hvide for at betegne Englenes 
Uskyld 1 ). Også Kroppen har sikkert været indhyllet 
i et sort eller dog mørkt Stof, allerhelst — hvis det 
kunde fåes — Skind, da man i hine Tider sædvanlig 
tænkte sig Djævelen som lådden. På Udlandets Theatre 
— som overhovedet i Middelalderens og den nærmest 
følgende Tids bildende Kunst 2 ) — optrådte Djævlene 
hyppigt med Dyremasker, men der haves i hvert Fald 
ikke noget bestemt Vidnesbyrd om, at disse have været 
i Brug på vor Scene 3 ). Kun til en enkelt Del af Dyre- 



x ) I den håndskrevne »Tobiæ Komedie« (GI. kgl. Smlng. 794 Fol.) 
kaldes Asmodæus en »Djævel så sort«. 

*} Her hjemme f. Ex. på Kalkmalerierne i Faxe Kirkes Tårn, i Følge 
en Tegning, som Dr. phil. Henry Petersen har været så venlig at 
låne mig. Også på et Billede i P. Tidemand's En deylig Bøne Bog 
(.1568) Bl. 198, forestillende den yderste Dag. . Ligeledes i »Pas- 
sional. Vor Herris Jesu Christi Pinis oc Døds Historie.« Kbh. 
(Hos Laurents ' Benedicht) ; Billedet , der forestiller Fristelsen i 
Ørkenen. ; o. m. fl. 

3 ) Den eneste danske Afbildning, jeg kj ender, af Djævle i dramatisk 
Aktion findes på et Kobberstik i »Triumphus nuptialis Danicus« 
(Kbh. 1648. 4to), som forestiller Slutningsscenen af den ovenfor 
(S. 51 Anni; 2) omtalte »Tragoedia von den Tugenden und La- 
stern.« Billedet er ikke meget tydeligt, men man ser dog, at de 
pågj ældende havde både Hale og Horn (disse, som det synes, 
fastgjorte på en Slags Hue), men ingen Dyremasker. De vare des- 
uden iførte korte Trøjer og tætsluttende Buxer og havde Halv- 
støvler på Benene. Det ganske særegne ved den Fest, i hvis 
Program også hint Skuespil indtog en Plads, gjør imidlertid, at 
vi ikke med Sikkerhed kunne vide, om ikke det omtalte Djævle- 
kostume i flere Punkter har afveget fra det almindelig brugte. 

fysiognomiet, den også i Kunsten ofte mødende Tryne 
eller Snabel 1 ), synes der i den før omtalte »Tobiæ 
Komedie« at hentydes, når Raphael siger til Asmodæus: 
»Jeg skal dig gjøre Vejen trang, var end din Næse 
mere lang.* I Indledningen til det samme - Stykke, 
hvor Handlingen kortelig fortælles, og de spillende fore- 
stilles for Publikum, omtales Asmodæus som bærende 
Lænker (»Se den [Djævel] i Lænker, I se ham vel?«), 
og siden hen hænger Raphael ham op i disse Lænker. 
Også i »De Mundo et Paupere« omtales dette Attri- 
but, idet Djævelen Astrot siger med Hensyn til Kej- 
seren i Stykket: »Vi [Djævle] ville hannem snøre med 
vore Lænker, at han skal aldrig på Gud tænke«. 
Uden Tvivl vare disse Lænker, der også omtales i 
Udlandets dramatiske Literatur 3 ), oprindelig et Symbol 
på Djævelens egen Trælbundethed og Magtesløshed 
over for Gud, men som det fremgår af det sidste Citat, 
kunde de dog også anvendes i Djævelens Forhold til 
Omverdenen 3 ). Blandt de Djævleattributer, som for- 
holdsvis sjældnere omtales, kan nævnes Pusteren, hvor- 



') Jvfr. Roskoff: Gesch. d. Teufels I, 344; J. P. Collier, The History 
of English Dramatic Poetry II, 263. I det Arna-Magnæanske Hånd- 
skrift Nr. 227 Fol. (Stjorn) findes flere Billeder af Djævle med 
krumme Næser eller Tryner. I Schack's Gesch* d. dramat. Lit. 
u. Kunst in Spanien I, 58 siges — med hvad Ret, véd jeg ikke 
— , at Djævelen i de engelske og franske Moraliteter havde en 
lang rød Næse. 

*) I et tysk Opstandelsesspil fremstilles Lucifer bundet i Lænker og 
siddende i en Tønde ligesom en almindelig Hund (Mone-: Schau- 
s$iele des Mittelalters II, 19 og 71). Forestillingen om den lænkede 
Djævel er af gammel kristelig Oprindelse og forekommer allerede 
i Joh. Åbenbaring 12, 1 flg. 

8 j I det gammel-franske Skuespil Adam (Adam, Drame anglo-nor- 
mand de XU e siécle, publié p. V. Luzarche, pag. 43) bruge Djæv- 
lene deres Lænker til at lægge på Adam og Eva efter Syndefaldet 
og slæbe dem til Helvede med. 

med Djævelen indblæser Mennesket onde Tanker. I et 
af Jakob Ayrer's Skuespil skalDjævelen optræde med et 
Redskab af denne Art, hvormed han bearbejder Folk — 
bagfra 1 ). Men også i den danske »Comoedia Mariæ 
Magdalenæ« 2 ) hentydes til noget sådant, når »Dæmon« 
med Hensyn til Kaiphas og de i hans Hus forsamlede 
Farisæere siger: tjeg er også i Bispens Råd, jeg må i 
hannem optænde en Had; min Puster må på Gang 
igjen« osv. Af en af hans tidligere Replikker må man 
dog slutte, at Påvirkningen her har fundet Sted gjen- 
nem Øret 3 ). I Hieron. Justesen's »Kong Salomons 
Hylding« må Djævelen vistnok ligeledes antages at op- 
træde med en Puster, idet det hedder, at Ypperste- 
præsten Abiathar antænder det Offerbål, ved "hvilket 
Sammensværgelsen mod Kong David besegles, »sufflante 
Sathana« 4 ), 

Ligesom det var Tilfældet overalt i Udlandet, hvor 
der anvendtes noget på at indrette en Scene til de 
theatralske Forestillinger, at der var anvist Djævlene, 
når de ikke spillede sammen med de menneskelige Fi- 
gurer, et særligt Opholdssted i et — Helvede forestil- 
lende — Rum, som lå underneden det, hvor Menneskene 
bevægede sig 6 ), således har det vistnok også ofte været 



') Jeg har ikke selv kunnet finde det pågjældende Stykke, men 
Sagen omtales i Devrient's Gesch« d. deutsch. Schauspielkunst I, 156. 
*) Hdskrft. i GI. kgl. Smlng. Nr. 794, Fol. 

3 ) Jvfr. et Kobberstik af Albrecht Durer, som omtales i J. E. Wes- 
sely's Die Gestalten des Todes u. des Teufels in der darstell. 
Kunst (1876). S. 117. 

4 ) Se min Udgave af Hieron. Justesen Ranch's Danske Skuespil S. 
78. At det nævnte Udtryk ikke er at forstå billedligt, fremgår af, 
at Djævelen optimes i Personlisten, men ikke omtales andre Steder 
i Stykket end i den anførte Scene. 

*) Nedgangen til dette Rum var i Regelen betegnet ved et gabende 
Dragesvælg (jvfr. Jesaja 5, 14). Et sådant se vi også på det 

her hjemme. I Hieron. Justesen's »Samsons Fængsel« 
have vi endog et bestemt Vidnesbyrd i så Henseende, 
idet Mølleren i Stykket siger (4. A. 3. Se), at hvis han 
stjæler mere Mel ,fra sine Kunder, end der kan ligge i 
hans Øje, »da tag mig strajc Djævelen grum, som står 
i det nederste Rum*. Uden Tvivl var det netop her- 
fra at den Skare Djævle kom frem, som i Stykkets Slut- 
ning føre de dræbte Filistres Sjæle til Helvede. Under- 
tiden kan det dog have været vanskeligt nok at få ind- 
rettet et sådant særskilt Rum, især når man, hvad så 
ofte var Tilfældet, spillede i en blot for Lejligheden 
lånt Sal, og denne ikke var tilstrækkelig høj, og i så 
Fald har Djævelen vistnok haft sin Plads inde på selve 
Hovedscenen l ), om end denne Plads på en eller anden 
Måde har været tydelig afgrænset. At der i sådanne 
rene Fastelavnsspil , som i Overensstemmelse med den 
oprindelige Skik opførtes rundt om i Borgernes private 
Huse — og hvorpå vi have et Exempel i det Christiern 
Hansen tillagte Stykke om den utro Hustru — , lige så 
lidt kunde være Tale om et særegent Djævlelokale som 



Side 55 Anm. 3 omtalte Billede af Slutningsscenen i »Tragoedia 
von den Tugenden u. Lastern«. I den kirkelige Kunst støde vi 
hyppigt på det Af danske Exempler kunne bl. a. nævnes Kalk- 
malerierne i Vallensbæk Kirke (Smørum Herred) og Sæby Kirke 
(Løve Hd.), i Følge Tegninger, som Dr. phil. Henry Petersen har 
stillet til min Rådighed. Jvfr. også det før omtalte »Passional«, 
Billedet, der forestiller den yderste Dag, og det tilsvarende Billede 
i P. Tidemand's »Bøne Bog«. 
l ) En Antydning af noget sådant turde måske findes i Skuespillet 
»De Mundo et Paupere«, når Munken i den Scene, hvori han 
giver Kejseren Absolution, omtaler Djævelen som nærværende, 
idet han siger: »Det give dig Mester Urgatilok, som står nu her 
i denne Flok.«. Rigtignok er også den Forklaring mulig, at Djæv- 
lene ere komne op af Helvede og have lejret sig om Kejserens 
Seng, allerede nogen Tid før Døden indfandt sig, for at være så 
meget mere sikre på, at deres Bytte ikke skulde undslippe dem. 

om nogen Slags scenisk Indretning overhovedet, er en 
Selvfølge. 

Hermed går jeg over til at betragte selve de skrevne 
Djævleroller i vore gamle Skuespil noget nærmere. 

Det første Stykke, hvori Djævelen optræder på 
dansk Grund, er det nys nævnte Fastelavnsspil om den 
Utro Hustru 1 ). Det er sandsynligvis det ældste af 
alle bevarede danske Skuespil overhovedet, og Djæve- 
len indføres her — ret passende — på Scenen gjennem 
en Maning. Stykket drejer sig om en ung Kone, hvis 
Mand er draget bort i Pilegrimsfærd , og som under 
hans Fraværelse får Besøg først af en Bonde, så af en 
Munk, som søge at friste hende til Utroskab, men som 
begge afvises. Derpå fremstiller en Hofmand sig for 
hende, og skjønt Konen fra Begyndelsen af er venligere 
stemt mod ham, opnår dog heller ikke han strax, hvad 
han ønsker. Han henvender sig da til en gammel 
Troldkvinde (»vetula«), hvem han mod gode Ord og 
Betaling overtaler til at stå ham bi i hans Anslag mod 
Konen, og Troldkvinden maner nu en Djævel frem, 
som skal hjælpe hende. Da den påfølgende Djævle- 
scene indeholder flere ret betegnende Træk, gjengiver 
jeg her undtagelsesvis hele det pågjældende Sted 2 ): 

„8ie vetula. 

Kroden dewel och Gileberth, 

Løffwer och setter op eders stert! ' 

Belzebub med tyne kompaner alle, 

J skulle meg alle tiil fode falle 

Oc giøre snart, hwad i eg eder bedher, 

Eller ieg skal hwdstryghe edher. 



l ) Håndskrift i Thott's Smlng. Nr. 780, Fol. Nu udgivet af mig i 

mit Skrift: De tre ældste danske Skuespil. Kbh. 1874. 
*) Aftrykket er bogstavret. 

Øwer nw eders falske [list] 
Och seer, at thet bliffwer viist: 
J skulle egghe hyn fawre quinnæ, 
At hwn motte lade tiil syne mynne, 
Vkyskhed med en mandt bedriffwe, 
At hwn motte syn hoss hanum bliffwe. 



Diabolus non statim reepondens, 
dicat irato animo vetula. 

Poske lyre, ieg maner tegh, 

At tw snarlighe swarer megh, 

Jeg maner tegh ved salt oc brøedh, 

Ved heyre, gøgh oc rider Røed, 

Ved Norwe sker oc Vendelskaff ; 

Jeg maner teg ved alle trolquinnæ, 

Alle the, mandt kaen i verdnen fynnæ, 

Med alle the kerlingher, ther kaen i verden vere. 

J hwor the ere, fiern eller neer, 

At tw ey lenger skiwller tegh, 

Mend snarligh kom nw hid tiil megh. 



Diabolus venit tremefactus. 

Jeg thøer ey lenger skiwle megh,. 

Thy ieg er ganske red ffore tegh, 

Vilt tw meg saa med kerlingher mane, 

Tha mo ieg snarlig foo myn bane, 

Fforty the ere saa onde quinnæ, 

The kunne meg oc mynne kompanne bynne. 

Myn kiære, giør meg ey mere ilt, 

■ 

Jeg wil giøre, hwad tw vilt. 



Et sio vetula. 

Gack snart oc twde then quinnæ i ørre, 

Oc raed henne vkys[k]hed at giøre 

Med then samme mandt, som henne mwnne gille. 

Giør tw thet, thet er myn wille* 

Et eio demon tranaiens ad muliarem ponat 

os suum ad aures eius, et, oum nolit 

obedire, dioat alta vooe. 

Llenge mo ieg twde i thiit øre, 

Fføer en tw vilt eflfter mytt raed giøre; 

Meg vndre, at tw gidher vered saa sterck, 

At tw ey vilt lade oplette tyn serck. 

Thet manne køed thet er saa bløeth, 

At ligge med mandt thet er saa søeth. 

Rigdoem vil ieg teg nogh tiil skicke 

Oc alt tiid bode ede oc dricke. 

En er thet bedre at hafiwe gode daffwe 

En hwer dag sorig oc bedrøffwelse hafiwe. 

Muller. 

Bort, diefiwel, med tynne falske fwndt, 
Tiil tyn leerdoem seer ieg ey god grwndt; 
Wore teg en en tiidt saa wee, 
Jeg sigher, thet skael aldri skee. 

Diabolus rediens ad vetulam. 

Jeg tøer saa ille fore teg gaa, 
Fforty ieg redes for teg saa; m 

Then quinnæ hwn er i troen såa fast, 
m Myn roed skøder hwn ey ved et bast. 
Vore alle the dieffle, i helwede eræ, 
The komme hynne ey tiil vkysk ad vere. 

Vetula ad éiabolum. 

Sorgh faa tw, tyn lede gram, 

Tw est falsk, saa faa tw skam; 

Ho paa teg lider, hanum kant tw daare, 

Ther skal teg ske vlycke faare, 

Hwor er nw tynne kloge fynnæ, 

Thet tw swared, at tw kunne fynnæ ? • 

Jeg troer, tw dwer nw ey et stycke, 

Ther fore skal teg skee vlycke. 

Jeg skal nw taghe teg vdy tyn top 

Oc hwdstryghe teg saa paa tyn krop. 

Et sic percutiet eum, quo per- 
CU8BO dioat ve: 

Dygh at helwede effter kompanner tynne, 
Oc bliff ther oc haff ewindeligh pynne. 

Som man vil have set, fornægter den kåde Farce, 
hvoraf ovenstående er taget, ikke sin almindelige Ka- 
rakter i Fremstillingen af den onde Ånd. Lige fra 
hans Indgang i Forskrækkelse til hans Udgang i Be- 
drøvelse er alt her overvejende Løjer. Lad os se noget 
nøjere på Enkelthederne. At kunne mane Fanden 
hørte til de første Betingelser for at være Hex, og i 
en Tid, da der var lige så mange Hexe som Fluer om 
Sommeren, er det ikke til at undres over, at man hvert 
Øjeblik støder på Djævlebesværgelser. Og ved disse 
er det da noget meget almindeligt, at Djævelen ikke 
møder strax ved den første Påkaldelse. Vil man have 
et Exempel så at sige fra Livet selv på denne hans 
Stædighed, der har sin Grund i hans Misfornøjelse med 
at være bragt i Afhængighedsforhold til menneskelige 
Væsener, kan jeg anføre et her hjemme fra, som er - 
ganske pudsigt, idet der i Kjøge Tingbog under 1612 
findes (eller fandtes) en Optegnelse om, hvorledes nogle 
Troldkvinder manede Fanden, som »i Førstningen [har] 
stillet sig, som han nødig vilde komme, og abet den- 
nem med dette Gjensvar, at han havde Horn på Ho- 
vedet, men de ikke, derfore vilde han ikke komme; 
hvorpå den slemme Mette Banghors har hent en Gryde, 
sat den på sit Hoved og sagt til den onde, han skulde 
herop, thi havde han to Horn, så havde hun tre« *). — 
I de magiske Værker, der give Forskrifter for Besvær- 

o 

gelsen af de onde Ander, tages der udtrykkelig Hen- 



2 ) J. Brunsmand: Et forfærdeligt Huus-Kaars. (1757). S. 74. 



Djævelen i Skuespillet. 63 

syn til disses Utilbøjelighed til at give Møde ! ), og dette 
deres stående Karaktertræk benyttes også hyppigt i de 
gamle Skuespil, hvor det for så vidt havde en vis prak- 
tisk Betydning, som det altid medførte en Stigning i 
den dramatiske Interesse, når der blev Brug for den 
anden, kraftigere Maning. 

Den Grundregel, som i Almindelighed fulgtes ved 
de virkelige Ånde- og Djævlebesværgelser og til Dels også 
ved Efterligningerne på Scenen, kan kortelig udtrykkes 
således, at man manede de pågjældende ved de Ting, 
som de antoges at have mest Respekt for. En vigtig 
Rolle spillede især hellige eller ophøjede Navne og Be- 
greber 2 ). Hvis Forfatteren af vort Fastelavnsspil har 
kjendt denne Regel, har han i hvert Fald ikke brudt 
sig om at gjennemføre den konsekvent. Medens nem- 
lig det første af de her anvendte Besværgelsesmidler 
eller »Vincula«, Saltet og Brødet, for så vidt kan siges 
at henhøre under den, som der tillagdes begge disse 
Ting en rensende Kraft, hvorfor de også ellers brugtes 
som Midler mod Djævelen og derfor som Ingredientser 
ved Djævlemaninger 3 ), betegne de følgende Vincula 



x ) Idet der enten bemærkes, at vedkommende Formular, hvis Ånderne 
ikke møde strax, skal gjentages flere, sædvanlig tre Gange, eller 
også ombyttes med en ny og kraftigere. Mange Exempler herpå 
haves bl. a. i G. C. Horst's Zauber-Bibliothek 2, 3 og 4 Th. 2 
Abtheilung; jvfr. samme Værk 3 Th. S. 88 — 89. 

2 ) Benævnelserne vare ofte tagne af orientalske Sprog, og ved Til- 
sætning af forskjellige, halvt eller helt barbariske Ord fik For- 
mularerne da det nødvendige mystiske Udseende. Et Forsøg på 
at efterligne også dette på Scenen haves i det gammelfranske 
Skuespil om Theophilus (Monmerqué et Michel: Théatre frangais 
au moyen-age p. 143). 

8 ) Jvfr. Thiele: Danmarks Folkesagn III, 31 Nr. 134, 51 Nr. 239 — 40, 
52 Nr. 244; Sv. Grundtvig: Gie. danske Minder I, 85; V. Ryd- 
berg: Middelalderens Magi S. 40 og 163; W. Mannhardt: Ger- 
manische Mythen S. 6 — 7, 57, 318; Horst: Zauber-Bibliothek II, 

Ting, som i sig selv frembyde en ond eller skadelig 
Side og derfor snarere må siges at være Djævelen sym- 
pathetiske end det modsatte. Dette gjælder ikke blot 
om »Norges Skjær* og »Vendelskage« (o; Skagens 
Landtunge med de farlige Rev), men også om »Ridder 
Rød«, den bekjendte onde Skikkelse fra Folkeæventyret, 
om »Gjøgen«, den træske Fugl, der stjæler sine Æg ind 
i andre Fugles Reder 1 ), og endelig om »Hejren«, hvor- 
ved jeg forstår det for Kornet skadelige Ugræs Bromus 
secalinus 2 ). Det kan nu vistnok ikke nægtes, at den før 

o 

omtalte Regel, at man helst manede de onde Ander 
ved Ting, som vare dem imod, af og til også ved de 
virkelige Besværgelser led en Undtagelse, idet man ved 
Siden af de antipathetiske Vincula også brugte et og 
andet sympathetisk og altså på én Gang ligesom truede 

o 

og lokkede Ånderne til at komme. Men det turde være 
meget tvivlsomt, om Forfatteren af vort Stykke har 
været inde i disse djævelske Finesser, eller om han ikke 
snarere så temmelig i Flæng har grebet de forskjellige 
Besværgelsesmidler og væsentlig kun taget Hensyn til, 



84 og 93 ; "b. m. fl. Om at »sværge om Salt og Brød«, se »Uge- 
blad for den danske Folkekirke« 1 Bd. 1865 S. 30, 89 — 91, 
238— 39 ; jvfr. også Ludus de s. Kanuto duce, Vers 880 ; (Dodsley :) 
A select Collection of old Plays. Vol. 2 (1825) p. 33; o. m. fl. 

') Også ellers satte Folketroen denne Fugl i Forbindelse med Djæ- 
velen, se bl. a. J. Grimm: Deutsche Mythologie 2 Ausg. li, 646 
jvfr. A. de Gubernatis: Zoological MytKology II, 226 flg. At 
dens Unger, når de bleve store, antoges at dræbe og opæde deres 
Plejemoder, omtales bl. a. i E. Fleischer's Forsag til en alm. Na- 
turhistorie 8 D. II, 787—88. 

2 ) P. V. Jacobsen tænkte (Histor. Tidsskrift V, 500) på Fuglen 
Hejre. Men skjønt denne for så vidt også må regnes til de skade- 
lige Dyr, som den ødelægger de Træer, i hvilke den bygger Rede, 
holder jeg dog her på Planten, også af den Grund, at der herved 
for så vidt kommer en vis Plan ind i Valget af de fire sidst om- 
talte Vincula, som de tilsammen repræsentere de fire Naturriger. 

at de hver for sig forekom ham skikkede til at lede 
Tilskuernes Tanke hen i Retningen af det onde — det 
vil sige det djævleagtige — og derved til at give den 
hele Indledning en vis Farve, som stemte med, hvad 
der skulde komme. I hvert Fald, enten det nu for- 
holder sig på den ene eller anden Måde, ere alle de 
omtalte Enkeltheder forholdsvis ligegyldige. Hele Ma- 
nings-Replikkens Pointe ligger i det sidste Besværgelses- 
middel, og ved Valget af dette har Forfatteren ikke 
grebet i Blinde. Jeg tænker herved mindre på, at skjønt 
også dette Vinculum må regnes for noget ondt, fuld- 
kommes dog i det den almindelige Maningsregel i en 
ganske ualmindelig Grad — om end til Dels på spøge- 
fuld Måde — , idet det hører til de Ting, som fremfor 
alle andre antoges at kunne indgyde Djævelen Respekt. 
Ulige vigtigere er det, at ved Anvendelsen af dette Be- 
sværgelsesmiddel kunde Forfatteren være sikker på at 
få Publikum til at le; thi dette var dog her som over- 
alt i Stykket det Mål, han nærmest tilstræbte. 

Som tidligere berørt, er Djævelens Magt på for- 
skjellige Måder begrænset, og Bevidstheden herom måtte 
naturligt fremkalde den Forestilling, at d^r var visse 
Ting, som kunde gjøre ham bange. Dette fandt man, 
som let kan tænkes, en ganske særlig Tilfredsstillelse ved 
nærmere at udmale, og der lod sig opregne en hel 
Mængde højst forskjellige Ting, som bruges til at illu- 
strere hans Frygtsomhed med, lige fra Gud selv og ned 
til de rå Lansknægte, som han ikke tør lukke ind i 
Helvede, fordi en af dem i Kådhed har ytret, at man 
skulde bringe ham en Djævel plukket og stegt, så vilde 
han og hans Kammerater æde ham 1 ). Af alt i Verden 

] ) Se det virkelig kvikke og lystige Stykke af J. Ayrer: »Ein Fass- 
nachtspil, dass kein Landtsknecht in Himmgl noch in die Holl 
kommt« (Ayrers Dramen, herausg. von A. v. Keller V, 2947 flg.). 

S 

er der dog intet, som han antages at være så bange 
for som en gammel Kjærling. Det er en overordent- 
lig yndet Fiktion, som kommer igjen i alle Landes 
Folkedigtning, og som også hyppigt bearbejdes af de 
dramatiske Digtere. I Virkeligheden var det ikke blot 
yderst komisk, men også såre smigrende for Selvfølel- 
sen at tænke sig, eller endnu bedre at se fremstillet, 
hvorledes det Væsen, der selv indgjød så megen Ræd- 
sel, kunde jages i et Musehul af de — i det mindste 
legemligt — allersvageste af det menneskelige Kjøn, 
og den Foragt, som man i en Krog af sit Hjerte altid 
nærede for Djævelen, øste ikke blot bestandig ny Næ- 
ring af hans Forhold på dette Punkt, men gav sig også 
positivt Udtryk i stadig Tildigtning af nye komiske 
Enkeltheder. Rigtignok betragtedes de gamle Koner 
ikke dengang med samme Pietet som nu, i det mindste 
ikke som Klasse og ikke fra det folkelige Synspunkt. 
Tværtimod ere de en stadig Skive for Folkets satiriske 
Lune, og man bliver ikke træt af at bringe Fortællinger 
til Torvs om deres Kivagtighed, Træskhed og Ondskab. 
Særlig havde dog den virkelige Kjendsgjerning bragt 
dem i Vanry, at det fornemlig var gamle Kvinder, der 
gav sig af med Trolddomskunster, og meget af den 
uvillige og mistroiske Stemning, som herskede imod 



— At Peder Palladius ivrer imod denne Tro på Djævelens Frygt- 
somhed — »han er ikke ræd uden for Gud« — er fra hans 
Standpunkt let forklarligt (se hans »Visitatsbog«, udg. af Sv. 
Grundtvig, S. 95). I det hele holdt den strengt theologiske Op- 
fattelse på, at Djævelen ikke kunde tvinges af noget Menneske til 
at gjøre hans Vilje, men at han kun af og til lod sig bruge god- 
villigt for at bidrage til Guds Ords Vanbrug og for at styrte ved- 
kommende i Fordærvelse; se bl. a. N. Hemmingius: Admonitio 
de superstitionibus magicis vitandis (1575) Fol. B 7 og Fol. C i; 
og sammes »En Vnderuissning aff den hellige Skrifft, huad mand 
dømme skal om . . . Troldom« etc. Kbh. 16 18. Bl. Dvi verso. 

dem, hidrører herfra. Ved Forklaringen af, hvad det 
er, der indgyder Djævelen Frygt for de gamle Kjær- 
linger, henvise Forfatterne snart til den ene snart til 
den anden af deres mindre tiltrækkende Egenskaber, 
men det er dog tydeligt, at det især er deres Ævne 
til at besværge Djævelen og således få ham i deres 
Magt, som antages at være den egentlige Hovedgrund 
til hans. Angst. Lad os tage et Par Exempler af Hans 
Sachs for tydeligere at belyse det hele Forhold mellem 
Djævelen og Kjærlingerne. I et af hans Fastelavnsspil, 
>Der Teuffel mit dem Kauffman vnd den alten Wei- 
bern « *), tilbyder Kjøbmanden, efter at have narret Djæve- 
len for sin egen Sjæl, ham til Erstatning to gamle Kjær- 
linger, som han har betjent sig af ved Udførelsen af 
Bedrageriet. Men Djævelen beder sig undskyldt: han 
er bange for, at de skulle gjøre ham Helvede for trangt 
og vel endog kradse hans Øjne ud. Til Tak for hans 
Afslag falde Kjærlingerne over ham og prygle ham. I 
et andet Fastelavnsspil, »Der Teuffel nam ein alt Weib 
zu der Ehe« 2 ), har Djævelen været så ubesindig at gifte 
sig med en gammel Kjærling. Han har gjort dette i 
Tro til, at da hun var tandløs og havde en Pukkel på 
Ryggen, vilde han slippe for at blive bidt og banket 
af hende. Men ikke desto mindre får han i fuldt Mål 
Kjærligheden at føle. Han må med stort Besvær fare 
både hid og did for at bringe hende alt, hvad hun 
ønsker, og når han en enkelt Gang tillader sig at gjøre 
Indvendinger, maner hun ham fast til Pletten og giver 
ham en Dragt Prygl. Tilsidst kan han ikke længer 
holde det ud og løber fra hende. Jeg skal endnu nævne 



*) Hans Sachs: Sehr herrliche Gedicht. 3 Buch (Ntlrnberg, 1588. 

Fol.) 3 Th. Bl. 8 flg. 
*) Hans Sachs a. St. ,5 Buch (1579) 3 Th. Bl. 342 flg. 

5* 



68 Djævelen i Skuespillet. 

et tredie Stykke af Hans Sachs, som også af den Grund 
har Interesse for os, fordi det minder om et mærkeligt 
Sted i Peder Palladius's Visitatsbog 1 ). Stykket hedder: 
»Der Teuffel mit dem alten Weib« 2 ) og handler om, 
hvorledes Djævelen lovede en gammel Kjærling et Par 
nye Sko, hvis hun vilde stifte Ufred mellem et Par 
Ægtefolk, som det ikke hidtil var lykkedes ham selv 
at gjøre uenige. Kjærlingen udfører med stor Snedig- 
hed sit Hverv, men efter at det er gjort, går Djævelen 
bort uden at have opfyldt sit Løfte. Nu maner hun 
ham, og han kommer da også og medbringer Skoene, 
men af Frygt for Troldkvinden rækker han hende dem 
på en lang Stang 3 ). Han udtrykker også sin Frygt i 
Ord: Hun er tusinde Gange værre i List og Bedrag 
end selve Djævelen, thi hvad denne ikke har kunnet 



') Sv. Grundtvigs Udgave S. 95. Palladius taler om Troldkvinder: 
»Det er ikkun Løgn man siger, at Djævlen skal selv være ræd for 
hende (han er ikke ræd uden for Gud), og at han skulde en Tid 
givet hende et nyt Par Sko, og da skulde han have rakt hende 
dem på en lang Stage, for han turde ikke selv være i Færd med 
den gamle Troldkvinde. Det er ikke uden Løgn«. 

») Hans Sachs a. St. 2 Buch (1570) 4 Th. Bl. 9 flg. 

*) Stykket bærer i den nævnte Udgave Datoen: 19. November 1545. 
Selv om det må antages, således som Sv. Grundtvig mener, at 
Palladius's Visitatsbog for sin væsentligste Del er udarbejdet i den 

O 

Skikkelse, hvori den nu kj endes, før Året 1543 (Sv. G. 's Udg. 
Fortalen S. XVI— XVIII), er der efter hele den Måde, hvorpå 
den er bleven til (a. Skr. S. XV), næppe noget i Vejen for, at 
enkelte Sykker senere kunne være blevne tilsatte, og således lod 
Ligheden mellem det anførte Sted og Hans Sachs's Stykke sig 
måske nok forklare derved, at Palladius — selv om kun af andres 
Beretning — havde lært Komedien at kjende. Langt sandsynligere 
er det dog, at Palladius kun har kjendt det gamle Folkesagn, 
som var Hans Sachs's Kilde, og som synes at have været meget 
udbredt; jvfr. Grimm's Deutsche Mythologie 2 Ausg. II, 991 Anm. 
og Dunlop's Gesch. d. Prosadichtungen, d. Liebrecht S. 503 (til 
Nr. 48). 

udrette i 30 Ar, har hun udrettet pa én Dag. Og 
hun er også meget mægtigere, thi hun har til sin Tje- 
neste en hel Legion Djævle, medens han kun er »ein 
einiger Satan«. Tilsidst beder han Kjærlingen om at 
lade ham gå: »Mir stehn gen Berg all meine Har vor 
deinem giffting bosen Maul«. Det ender da som sæd- 
vanlig med, at Kjærlingen giver Djævelen en Dragt 
PrygP). 

Ganske i samme Ånd som hos Hans Sachs opfat- 
tes i vort danske Fastelavnsspil Forholdet mellem Djæ- 
velen og de gamle Kjærlinger. Da »Vetula« maner ved 
Troldkvinder og Kjærlinger — hvilke Ord her bruges 
som identiske — , og det oven i Kjøbet ved alle dem, 
der findes i Verden, så tør Djævelen ikke længere holde 
sig tilbage, men kommer frem i stor Forskrækkelse og 
udtrykker i ynkelige Ord sin Frygt og sit Misnøje med, 
at Besværgersken anvender så hårde Midler imod ham. 
Også her sees det af hans Ytringer, at hvad der mest 
indgyder ham Skræk for hine Væsener, er deres Ævne 
til at »binde« ham og hans lige. Hans synes iøvrigt, 
påfaldende nok, ikke at tænke på, at den Kvinde, der 
har manet ham, selv hører til Arten, og at han således 
er stedt midt i den Fare, som han frygtede. Men det 
varer i hvert Fald ikke længe, før han får denne Sand- 
hed at føle. Foreløbig må han adlyde Kjærlingens Be- 



*) Man kunde anføre endnu mange flere Exempler på gamle Skue- 
spil, hvori Djævelens Frygt for de gamle Kjærlinger bruges som 
Hovedmotiv. Her blot et til: I et tysk Fastelavnsspil (A. v. 
Keller: Fastnachtspiele aus d. XV. Jahrhundert I, 483 flg.) hand- 
les der om tre gamle Kjærlinger, som stjæle Helvedes Kvæghjor- 
der, og som så, da Djævlene sætte efter dem, slås med dem og 
jage dem på Flugt med Lucifer i Spidsen. — En Afbildning af 
Djævelen, der slås med en gammel Kjærling, haves nu — efter 
et gammelt tysk Træsnit — i Wessely's Die Gestalten d. Todes 
* u. d. Teufels in d. darstell. Kunst S. 117. 

faling til ham: at friste den unge Kone til Utroskab, 
og da den Slags Virksomhed så at sige ex officio må 
antages at ligge for ham, er det ikke til at undres over. 
at han, i Betragtning af den korte Tid, som Stykkets 
Økonomi levner ham til at prøve sin Overtalelsesævne, 
skiller sig upåklageligt ved sit Hverv. Rigtignok får 
man ikke hans første Ord til Konen at høre. Men i 
den skrevne Replik mangler der næppe noget af de 
væsentlige Momenter i en virksom Fristelse. Efter først 
at have ytret Tegn på Vrede og Utålmodighed — hvad 
der egnede sig til at give hans følgende Ord bedre 
Indgang — spotter han Kvindens Standhaftighed (»mig 
undrer, at du gider været så stærk«), derefter antyder 
han Vellystens Sødme og lover Konen foruden den 
Nydelse, hun vil have af Sagen selv, Rigdom og alle- 
hånde gode Ting som yderligere Belønning, og til Slut- 
ning summerer han det hele op i en almindelig Sæt- 
ning, som ser temmelig uskyldig ud, og hvis Rigtighed 
næppe mange ville bestride. Der er virkelig en vis djæ- 
velsk Snedighed i alt dette, og alligevel har han intet 
Held med sig: Kvinden afviser ham med Hån. Dette 
er nu i og for sig meget moralsk, og eftersom det, at 
friste en gift Kone til Utroskab, er en højst fordømme : 
lig Ting, kunde det måske synes ved første Øjekast, at 
hin Kamp mellem Uskyldigheden og Fristelsen måtte 
have egnet sig til at fremkalde så alvorlige Betragt- 
ninger hos Tilskuerne, at der ikke let kunde blive Tale 
om en stærkere komisk Virkning af den hele Scene. 
Men en sådan Opfattelse vilde være ganske urigtig. I 
et Fastelavnsspil gjælder en anden Moral end i det 
virkelige Liv, og ligsom Forfatteren ikke gjør sig mindste 
Samvittighed af, bagefter at lade Konen falde for en 
temmelig plump List fra Kjærlingens Side, således lig- 
ger i den omtalte Scene Eftertrykket ikke på, at Konen 

bevarer sin Dyd, men på, at Djævelens Anslag mislyk- 
kes. Og netop dette, at Djævelen, tvunget af Kjær- 
hngen til at spille sin Rolle, udfører denne under stadig 
Frygt for, hvad der venter ham i Tilfælde af Vanheld, 
måtte også i Tilskuernes Øjne give de pågjældende 
Replikker en overvejende komisk Karakter, som passede 
godt til alt det øvrige. Der var iøvrigt også på anden 
Måde sørget for, at man . ikke skulde tage fejl af den 
egentlige Mening-, thi der er næppe Tvivl om, at de 
indstrøede Plumpheder, der ganske sikkert yderligere 
forklaredes ved Fagter, både vare beregnede på og 
modtoges med Bifaldslatter. — Enden på det hele 
bliver da således, som man. kunde vente sig. Da Djæve- 
len nedslået aflægger Regnskab for Troldkvinden, skjæl- 
der hun ham først ud for hans Kejtethed, og derpå 
tager hun ham i hans »Top« og giver ham en Dragt 
•Prygl. Det er rimeligt nok, at denne almindelige Af- 
slutning på Scenerne mellem Djævelen og de gamle 
Kjærlinger havde sit Forbillede i de virkelige Ande- 
besværgelser, ved hvilke Besværgeren ofte havde et Ris 
ellef en Stok i Hånden for dermed at prygle Ånderne, 
hvis de skulde vise sig gjenstridige. Der siges, at et 
-sådant Ris helst måtte være af Enebærkviste *). 

Det af vore gamle Stykker, hvis Fremstilling af 
Djævelen vistnok har mest Lighed med »Den utro 
Hustru's«, er den i Skuespillet *De Mundo et Pau- 
pere* indlagte Bondekomedie, der rigtignok formelt er 
knyttet til hint Skuespil, men dog ikke fastere, end at det 
meget vel lader sig forsvare at behandle den som et 
Stykke for sig. Da jeg tidligere har aftrykt hele denne 
Komedie 2 ), må det være nok her at minde om, at den 

') Horst: Zauber-Bibliothek III, 108. N 

*) Danske Samlinger VI, 195 — 207. Hdskrft. i Nr. 794, Fol., GI. 
kgl. Smlng. 

skildrer, hvorledes en Bonde drager til Kjøbstaden med 
forskjellige Varer, som han agter at sælge, hvorledes 
han på Vejen bliver overfaldet og udplyndret, og hvor- 
ledes han ved sin Hjemkomst får en meget ublid Mod- 
tagelse af sin Kone. Hun og han komme tilsidst i 
Hårene på hinanden, og da Datteren og Sønnen tage 
Moderens Parti, kommer Manden i stor Knibe. Han 
kalder nu Djævelen til Undsætning: 

»O Bittefanden, hjælp nu mig, 
Alle disse tre giver jeg dig«. 

»Bittefanden« indfinder sig også strax. Han fremstiller 
sig for Publikum under det mere kosmopolitiske Navn 
Astnodæus, det vil sige som den Djævel, under hvis 
Departement Ægtefolk og Ægteskaberne særlig henhøre. 
Som han overhovedet betegner sig selv som en Splids- 
stifter, således er specielt den nærværende Strid hans 
Værk, og han vil nu se, om den bringer ham den 
Frugt, han ventede. Han henvender sig så til Bonden 
og spørger, hvad det er for tre, han klager over. 
Bonden nævner dem, men da hans Angribere høre, at 
han endnu har Mælet, falde de over ham påny. Nu 
blander Djævelen sig i Sagen og vil føre dem bort med 
sig; men de lade sig ikke gå på, de slås med ham 
(»belligeratur ibi«), og Djævelen bliver nødt til at kalde 
nogle af sine Kammerater til Hjælp: 

»Astrot, Urgatilok 1 ), står nu bi 
Og hjælper mig nu i denne Kri\ 

Astrot: Urgatilok, hvad synes dig ? 

Bittefandens Mund hør jeg visselig. 



L ) o: Udgårdsloke. Dette påfaldende Navn for en Djævel hidrører 
sikkert fra Saxo' s Skildring af Udgårdsloke i 8de Bog af hans 
Værk (Udg. af 1514, Fol. 88) eller vel rettere fra A. S. Vedel's 
Oversættelse af Saxo. Uden Tvivl har den kristelige Forestilling 
om den i Helvede lænkede Djævel (se foran S. 56 Anm. 2) haft 
nogen Indflydelse på selve Saxo's Skildring. 

Urgatilok: Det synes ligeså for mine Øre, 

En Bytt' vilde han os visselig føre. 

Astrot: Hø, hø, frisk op, her her, her her, 
En vakker Djævel Asmodæus er, 
Thi når vi andre monne os forsømme, 
Sig monne han intet hjemme glemme, 
Men før os altid skjønne Bytte, 
Så længe til vi får fyldt vor Hytte. 
Kommer nu I tre, her mon stå, 
Med os skal I til Helvede gå, 

Du Tov', for du slog din Mand, din slemm' Kvinde, 
I to, for I hjalp til med hende. 

Rustica: O nej, ok nej, lad os være. 

Urgatilok: Kommer, her hjælper slet ingen Kære. 

Ligheden mellem denne Djævlescene og den til- 
svarende i »Den utro Hustru« er, som man vil have 
lagt Mærke til, ikke blot en almindeligere, for så vidt 
begge have et overvejende Præg af det burleske, men 
også en speciellere, idet det også her er en Hovedpointe, 
at Djævelen kommer i personlig Kollision med menneske- 
lige Væsener — deriblandt to Fruentimmer — og får 
Følgerne at mærke på sin Ryg. Men ved Siden af 
Ligheden er der også adskillig Ulighed, og navnlig 
viser Djævelen sig her fra en Side, som endnu er os 
ny, idet han optræder som det Redskab, ved hvilket 
Straffen fuldbyrdes på Synderen. Jeg vil ikke påstå, 
at den Måde, hvorpå han skiller sig ved dette sit Hverv, 
kan betragtes som en Norm for hans Optræden i alle 
lignende Tilfælde. Bondekomedien skulde nærmest være 
en lystig Spas, og som Følge heraf er også det hele 
Brøde- og Strafforhold taget noget lettere end sædvan- 
lig. Men det er dog værd at lægge Mærke til som 
betegnende for det Forhold, hvori hin Tid overhovedet 
stillede sig til Djævelen, at selv i de Skuespil, hvor 



74 Djævelen i Skuespillet. 

Forfatterne øjensynligt anstrenge sig for at begrunde 
Retfærdigheden af den Afgjørelse, som fører Synderen 
i Djævelens Klør, og for at tydeliggjøre Straffens frygte- 
lige Betydning, selv der kunne de kun yderst van- 
skelig afholde sig fra at benytte Djævelens Nær- 
værelse til at fremkalde komiske Virkninger, og havde 
Forfatteren glemt det, er der i hvert Fald tilstræk- 
kelig Vidnesbyrd om, at Skuespillerne ikke glemte 
det. Vil man have en Forestilling om, hvorledes den 
her berørte Side af Djævelens Virksomhed fremstilledes, 
når man tog Sagen alleralvorligst, behøver man ikke at 
gå længere end til Hovedhandlingen i det samme Stykke 
»De Munde et Paupere** hvoraf Bondekomedien er 
en Episode. 

Stykket handler om en fattig Mand, der ved at 
give sig i »Verdens* Tjeneste kommer til Rigdom og 
Magt, ja endog bliver Kejser, men som til Gjengjæld 
må forpligte sig til at fornægte Gud, øve Vold og Uret, 
være hård mod den fattige osv. Disse Betingelser op- 
fylder han da også således, at han i særlig Grad må 
siges at være moden for Helvede. Allerede i levende 
Live træder han på en Måde i Forhold til Mørkets 
Magter; thi som en sådan må selve den allegoriske 
Figur »Verden«, hvem han skylder sin Ophøjelse, åben- 
bart betragtes, hvad der fremgår ikke blot af hele 
hendes Optræden, men også deraf, at hun har virkelige 
Djævle i sin Tjeneste. Dette sidste kommer for Dagen, 
da hun har givet Kejseren sin Datter til Brud og nu 
byder sine Svende at føre hende af Gårde *, thi da sva- 
rer Djævelen Astrot i Egenskab af hendes Svend: 

»Det, I os bade, ville vi fuldkomme, 
Mig håbes, det skal os Djævle fromme, 
Vi ville hannem vogte og have så tjent, 
At han skal evig blive fordømt, 

Vi ville hannem snøre med vore Lænker, 

At han skal aldrig på Gud tænke; 

Når han er død, hans Sjæl vi og tage 

Og hender til Helvedes Ild neder drage«; osv. 

Denne Trusel bliver til Alvor. Midt i sit ugudelige 
Levned bliver Kejseren syg. og efter at en Læge for- 
gjæves har prøvet sin Kunst på ham, tilkaldes en Munk, 
der skal give ham Absolution, men hvad han giver 
ham, er efter Formen en Parodi på en Absolution, og 
efter Indholdet en skrækkelig Forbandelse. Kejseren 
dør nu, og Munken opfordrer ved nedenstående ma- 
karoniske Replik de Djævle, der have lejret sig om hans 
Seng, til at føre hans Sjæl bort med sig: 

pO gribite, gribite, rapideque ducite, 
Rychite, slebitte Orchoque tradite, 
Hoc erit ipsius postremum valete!« 1 ) 

Herefter optræder »Interlocutor« med en lang moralsk 
Betragtning, således som han gjør hele Stykket igjen- 
nem, og når han er færdig, begynder den egentlige 
Djævlescene (3. Akt 3. Se.), hvormed Stykket sluttes. 
De optrædende ere 3 Djævle, Kejserens Sjæl, »Judex« 
(d: Gud) og en Engel, iste Djævel springer frem og 
siger glad: 

»Eja, eja, Stalbrøder kjære, 
En Steg vel fed haver vi here.« 

Djævlene gribe Sjælen for at*føre den bort. Sjælen 
jamrer sig og ønsker, at den kunde skjule sig et Sted 
for at undgå den Pine, der forestår. Den klager over, 
at den er bleven skabt, og at det har taget så dårlig 
en Ende med den. 

»2&*s Diabolus, Lad fare den Snak, du usle Sjæl, 
Urgatilok: Fordi du taler foruden Skjæl; 
Du tør ej kalde på Guds Nåde r 
For du hans hellige Bud forsmåde. 



l ) Bogstavret. 

Det her er lidet af denne Pine, 

Som du skal lide for Synder dine , 

Ve skal [dig] vorde, gak nu hid 

I Pine og Plage til evig Tid. 

Jeg skal dig kjende at rutte og kvæde, 

Dyre skalt du kjøbe den Verdsens Glæde: 

Din Mad, din Drik skal være Ve, 

Himmerigs Glæde du aldrig skal se.« 

Djævlene tage igjen fat på Sjælen og føre den hen 
imod Helvede. På Vejen møde de en Engel, som 
standser dem og siger, at de ingen Magt have over 
den, før Gud har afsagt sin Dom; den har engang gjort 
Gud »nogen Hæder«, og måske kan alt endnu blive 
godt; Guds Nåde er større end dens Ondskab. Hertil 
svarer: 

»Diabolus primus: Ottoniel, du tør slet intet så brask', 

Hun skal med os til Helvede trask', 
Hun véd vel selv, hun er fordømt, 
Thi hun haver altid Gud forglemt, 
Men dog vil vi for Gud fremgå, 
At hun sin Dom og Ret skal få.« 

De komme nu frem for »Judex«, og da siger 

»2, Diab.: Retvis' Dommer, vil du mig høre, 

Stor Kære haver jeg for dig at føre. 
Hid haver vi ført vor rette Mand, 
Jeg tror, du kj ender slet intet ham. 
Han haver of tjent, der han må leve, 
Thi lader os sammen i Helvede blive.« 

Gud svarer, at den dødes onde Gjerninger og Vantro 
ville fordømme ham. Hertil siger 

Diabolus 3"*: O retvis # ' Dommer, jeg haver en Bog, 

Som jeg haver skrevet med Hånd [så] klog, 
Der står alle hender Synder skrevet. 
Som hun i Verden haver bedrevet: 
Hun haver den fattig' røvet og skjændt 
Og ladet deres Gods med Vilje opbrænd'; 
Så meget Synd monne hun bedrive, 
At der kan ej al Verden om skrive, 

Så svare og grumme ere de, 

At de skal aldrig værre ske. 

Du Gud kan ej være hender mild, 

Hendes Synd hender sænker til Helvedes Ild, 

At hun skal der i Helvedes Pine 

Lide Plage og Straf for Synder sine.« 

Nu afsiger Gud Dommen, der ganske går i den Ret- 
ning, som Djævlene anviste, og ender således: 

»Far med de grumme Djævle til Helved ned, 

Der skal du have den evig' Pine, 

For du forsmåede Buddene mine.« * 

Forestillingen om, at Djævlene vare til Stede ved den 
Dom, der afsagdes over de afdøde Syndere 1 ), og at 
de ved denne Lejlighed begrundede deres Krav på dem 
ved at henvise til en med Omhu ført Fortegnelse over 
vedkommendes onde Handlinger (»Synderegistret«), var 
meget udbredt i ældre Tider, hvorimod man forholdsvis 
sjældnere støder på den Anskuelse, at Djævlene selv 
bragte de ondes Sjæle frem for Dommeren 2 ). Det er 
ikke vanskeligt at forfølge Grundtrækkene i hin Fore- 
stilling tilbage til bibelske Kilder 3 ), men i sin mere ud- 
viklede Form er den dog uden Tvivl nærmest afledet af 
et Sted i Augustin's Sermo de symbolo 4 ), som skildrer, 



1 ) Man må iøvrigt skjælne mellem den Dom, der afsagdes over Sjæ- 
len strax efter Døden, og Dommen på den yderste Dag; se heroin 
især F. Zarncke i Berichte d. kgl. såchs. Gesellsch. d. Wissensch. 
Philol.-hist. Cl. 18 8. S. 193 flg. Jvfr. F. Vetter: Zum Muspilli 
S. 74 flg. 

2 ) Man gjenfinder dog også dette f. Ex. i en af Chr. Pedersen's 
Jertegnsfortællinger (Danske Skrifter, ved Brandt og Fenger 1, 
29), og Nic. Palladius udtaler det som sin Overbevisning (i Skrif- 
tet »Om Dommedagen«, Udg. af 1575, Bl. D 6), at det skal gå 
således til på den yderste Dag. 

•) Især Joh. Åbenbaring 20, 12 flg.; jvfr. den bibelske Forestilling 
om Satan som Menneskenes Anklager (Jobs Bog, Sacharias 3, 1 
flg., Joh. Åbenbaring 12, 10). 

4 ) Augustini Opera. T. 8. Antwerp. 1700. Fol . Appendix pag. 13. 

hvorledes Djævelen på den yderste Dag, når Syndernes 
Sjæle skulle dømmes, fordrer sig disse tilkjendte, og 
hvorledes han begrunder denne sin Fordring ved i det 
enkelte at godtgjøre, at de ved deres Gjerninger have 
vist sig mere som hans end som Guds Tjenere. Der 
har imidlertid i den senere Fortolkning af dette Sted 
— eller i det mindste i den mere populære Fortolkning, 
som møder os i den dramatiske Literatur — indsneget 
sig en meget komisk Misforståelse, idet den skarpe 
Sondring, som Djævelen ved hin Lejlighed for sin egen 
Fordels Skyld gjør mellem godt og ondt, er bleven 
opfattet som Udtryk for en virkelig Nidkjærhed fra 
hans Side for det godes Sag, og i Konsekvents heraf 
se vi da ikke sjældent Djævelen — Syndens Ophav og 
Anstifter — fremstillet i Skuespillene som den guddom- 
melige Lovs Forkynder og Dydens begejstrede Tals- 
mand 1 Af den Uklarhed i Tanken, som ligger til 
Grund herfor 1 ), viser der sig også Spor i den ovenfor 
meddelte Scene, for så vidt Djævlenes Optræden her 
nødvendig må gjøre Indtrykket af, at de ere dybt for- 
argede på Dydens Vegne over al den Ugudelighed, den 



*) Mest iøjnefaldende bliver den dog, når Forfatterne, idet de også 
afvige fra Augustinus i Henseende til den angivne Situation, frem- 
stille Djævelen som dadlende og irettesættende endnu levende 
Syndere for deres Ugudelighed, og formanende dem til at slå ind 
på en bedre Vej. Et Exempel herpå have vi i det nedenfor om- 
talte Skuespil »Hecastus«. — En ganske anden Sag er det — 
uagtet den tilsyneladende Lighed — , når Djævelen, således som 
det hyppigt er Tilfældet i de gamle Skuespil, optræder som sati- 
riserende over Menneskets Laster (jvfr. bl. a. Ebert i Jahrb. f. 
roman. u. engl. Lit. I, 148; Mone: Schauspiele des Mittelalters, 
især II, 97 flg. o. fl.). Thi dette finder en naturlig Forklaring 
deri, at han både har den nøjeste Kundskab om, hvor meget ondt 
der sker i Verden, og tillige bedre end nogen anden véd, hvor 
det altsammen fører hen. 

onde Kejser har øvet 1 ). Men fraregnet dette ufrivillig 
komiske vil man vistnok i det hele finde hin Djævle- 
scene meget alvorlig. Det kan også indrømmes, at den 
til en vis Grad ser således ud, og dog er det ikke blot 
sandsynligt, men ganske sikkert, at også her er selve 
Aktionen strejfet ikke lidet over i det komiske. Mun- 
kens burlesk-parodiske Absolution og den ikke mindre 
burleske Replik, hvormed han anbefaler Djævlene Kej- 
serens Sjæl, viser allerede hen ti! noget sådant, og et 
og andet plattere Udtryk i selve Djævlenes Replikker 
bestyrker Formodningen herom 2 ). Men det er dog 
egentlig først vor Kundskab andet Steds fra, som giver 
os Vished. Der foreligger nemlig talrige Vidnesbyrd 
om, at netop disse Scener, som forestillede, hvorledes 
de ondes Sjæle bleve grebne af Djævlene og førte til 
Helvede, i ganske særlig Grad benyttedes af Skuespil- 
lerne til at slå Gjækken løs 3 ). En Opfordring hertil 
lå i den Omstændighed, at Sjælene efter Skik og Brug 
måtte jamre sig og sætte sig til Modværge, når de 
skulde slæbes bort 4 ), medens Djævlene dels ved alle 
Midler søgte at overvinde denne Modstand, dels ved 



x ) I H. Hamelmand's En merckelig Tractat [om Døden, Dommedag, 
Helvede osv. Overs, af Jacob Ulfeldt]. Kbh. 1593. Bl. G 8 verso, 
findes en, rigtignok meget fejlfuld Oversættelse af det nævnte Sted 
hos Augustinus, hvilken dog turde have særlig Interesse for os, 
da det ikke er usandsynligt, at netop den har været kjendt af 
Forfatteren til »De Mundo et Paupere«. 

a ) Om selve den Strid, som efter den almindelige Anskuelse førtes 
mellem Englene og Djævlene om de afdødes Sjæle, se især F. 
Zarncke a. St. ; jvfr. F Vetter: Zum Muspilli S. 112 flg. og Fr. 
Hammerich: De episk-kristelige Oldkvad hos de got. Folk. S. 100. 

•) Se også Ebert: Entwicklungsgeschichte d. franzos. Tragodie S. 
53 Anm. 

4 ) I Følge Ebert a. St. S. 53 fandt — i det mindste i franske My- 
sterier — Sjælenes endelige Affart til Helvede Sted i en Trillebør » 
eller de blev bårne bort i en Kurv. 

Fagter og Råb udtrykte deres Glæde over det gjorte 
Bytte, og regner man nu hertil det løjerlige og afstik- 
kende i selve de kæmpendes Skikkelser — thi de ugude- 
liges Sjæle fremstilledes formodentlig her hjemme om- 
trent som i Tyskland: ved Drenge, klædte i sorte Blu- 
ser og sværtede i Ansigtet, på Hænderne og Fødderne 1 ) 
— vil man let forstå, at det samlede Indtryk af en så- 
dan Scene, selv om Replikkerne vare nok så alvorlige, 
dog for en ikke ringe Del måtte blive komisk. 

I et af vore gamle Skuespil: Hieron. Justesen's 
> Samsons FængseU (i 599), forekommer en af denne Slags 
Djævlescener, som åbenbart nærmest er bleven til for 
at afslutte Stykket med en stor komisk Effekt. Djæv- 
lenes Tilsyneladelse her motiveres ved den Dåd, hvor- 
ved Samson bragte Døden over sig selv og sine Fjen- 
der, det vil sige, ved Omstyrteisen af Søjlerne under 
den Hal, hvori Filistrene holdt Gjæstebud. Thi disse 
mange dræbte Filistre skulde som Hedninger naturligvis 
lige lukt i Helvede. Og når allerede den Omstændig- 
hed, at de vare Hedninger, sikrer mod enhver Tvivl 
om, at der ved den pågjældende Djævlescene skulde 
være tilsigtet andet end en væsentlig komisk Virkning, 
sees det også af selve Replikkerne, at de både i og for 
sig skulle være morsomme — hvad de dog kun i ringe 
Grad ere — og ledsage en morsom Aktion: 2 ) 

»Den /. Djævel: Hå, hå, hå, hå, de tog der hen, 

I Helvede finder vi dem igjen, 
Hin Samsons Sjæl undkom fra Nød, 
De andre skal til Helvedes Glød. 



') E. Devrient: Gesch. de deutsch. Schauspielkunst I, 132; jvtr. 

Ebert i Jahrb. f. engl. u. roman. Literat. I, 64. 
*) Citatet er efter den første trykte Udgave. Århus 1633. 4*0. 

Den 2. Djævel: Før over, før over, ho Færgemand, 

Tre tusind Sjæle er her for Land, 
Grot Hans, Klein Hans, 
Hans van der Gans, 
Før over i tusind Pokker Navn 



Den j. Djævel: Op østen, op sønden, nordvest opå, 

Ad Hekkelfeld [så] lader vi stå, 
Jeg er den rette Omiral, 
Ad Helved, ad Helved i største Pral. 

* Den 4, Djævel: Gjør færdig Færger, I Færgedrenge, 

Hekkelfeld tho med største Prænge, 
Op Lodsmænds Både, 
Op ganske Flåde, 
Her er tre tusind Djævels Sjæle, 
Og endda flere, jeg ej kan tælle 



Den S* Djævel Ho, tøv wat, tøv wat en Tid lang, 
(Caron, Helvedes For Færger og Både er stor Trang, 
Færgemand): Den Baiske Flåde kan ej forslå, 
. Vil I så mange hid lade stå. 
Værer om Både, Skuder og Skibe, 
Fort, fort, før over, lad komme hid 
Til Hekkelfeld og Helvedes Glød, 
For Plads og Rum er her ej Nød. 
Fører Både fra Helvede og hid over, 
Jeg tror, I ligger her og sover; 
Det er nu vort Fiskeri går til, 
Den Djævel er lad, nu sove vil 1 ).« 



1 ) Til Djævelens formodede Dovenskab hentydes maske også i Laur. 
Jensen's En kort eenfoldig Tractat om tutnde slags Fristelser, 
nemblig Guds oc Diefuelens. Kbh. 1648. Bl. P 5, hvor det hed- 
der, at om Natten ere Folk nok bange for Djævelen, men om 
Dagen, når han gjør mest Skade, tage få sig i Vare for ham : 
»man indbilder sig den Mening, Djævlene ligge da alle i Helvede 
udi en Hob og sove, ligesom drukne Folk i en Kro.« 

6 

Hvad der skulde udtrykkes i disse Replikker 1 og den 
tilsvarende Aktion, er, som man ser, dels Djævlenes 
Glæde over den uventet rige Fangst, de med et Slag 
have gjort, dels deres Forlegenhed med at skaffe alle 
disse Sjæle til Helvede på én Gang og den af Om- 
stændighederne krævede overordentlige Travlhed og 
Kraftanspændelse. Tænker man sig nu de dræbte Filistre 
repræsenterede ved et blot nogenlunde stort Antal Per- 
soner, og et lignende Antal Djævle trækkende og sli- 
dende i dem, forestiller man sig Klagerne, Jubelen, 
Hylene, Tummelen og Forvirringen, som udgik fra v 
disse kæmpende Hobe, vil man ikke kunne nægte, at 
Billedet både kan have været livligt og pudsigt nok. 
Selve den Forestilling, at Sjælene skulde føres over et 
Vand, før de kom til deres Bestemmelsessted, finder 
man Spor af i næsten alle Landes Folketro 1 ). 

Mellem de dramatiske Exempler på Djævelens 
Virksomhed som Sjælejæger og Sjæleafhenter, vi i det 
foregående have betragtet, er der for så vidt en ikke 
uvæsentlig Lighed, som Djævelen i dem alle er heldig 
og får Lov til at gjøre Bytte. Men efter den alminde- 
lige Mening var Regelen snarere det modsatte, og Fore- 
stillingen om, at han kan skuffes og se Lønnen for ofte 
store Anstrengelser slippe bort mellem Hænderne på 
sig, udarbejdedes ikke med mindst Forkjærlighed i 
Skuespillene, der af den øste en Række Motiver for 
deres satirisk-komiske Behandling af Menneskehedens 
store Fjende. Jeg skal her blot minde om de drama- 



T ) Jvfr. bl. a. J. Grimm: Deutsche Mythologie. 2 Ausg. II, 790 
flg. En Beretning hos Prokop om Overfærgningen af de afdødes 
Sjæle til Øen Brittia "henfører Werlauff til den jydske Halvø (se 
Videnskab. Selsk. histor. og phil. Afhdlgr. 7 D. 1845. S. 45 flg.). 
— Om Djævelen som Færgemand se også W. Mannhardt: Ger- 
manische Mythen S. 364. 

tiske Bearbejdelser af Sagnene om Theophilus, der med 
sit Blod havde forskrevet sig til Djævelen, men i sidste 
Øjeblik frelstes ved Jomfru Marias Forbøn, og om 
»Pavinde Johanna« (»Fru Jutta«), som Djævelen selv 
havde hjulpet frem for at være så meget mere sikker 
på hende, men som. ligeledes ved den hellige Jomfrus 
Mellemkomst slap ud af hans Klør. Men også i et 
Par danske eller på dansk bearbejdede Skuespil har hin 
Forestilling fundet Udtryk. Jeg skal først omtale en 
dansk Bearbejdelse fra det 17de Århundredes første 
Halvdel af den oftere dramatiserede Allegori om He- 
castus 1 ), der for så vidt kan siges at have en vis al- 
mindeligere Betydning for det her berørte Spørgsmål, 
som »Hecastus«, hvad Navnet udviser, skal betragtes som 
en Slags Repræsentant for Mennesket i Almindelighed. 
Den danske Hecastus 2 ) er en Oversættelse eller Be- 
arbejdelse af G. MacropediusV latinske Stykke af samme 
Navn 3 ) og handler om en rig Mand, Hecastus, som lever 
i Herlighed og Glæde, ler ad Religionen og Præsterne, 
og bryder sig fejl om et andet Liv. Men på én Gang 
føler han sig syg, og kort efter stævnes han — ved en 
virkelig Håndskrivelse 1 — til at møde for Himlens Herre 
og modtage Dommen for sine Gjerninger. Han trykker 



x ) Se isser JC. Goedeke: Every-Man, Homulus und Hekastus. Ein 
' Beitr. z. internation. Literaturgeschichte. S. 55 flg. ; jvfr. G. 

Ljunggren: Svenska dramat intill slutet af 17de årh. S. 

502 flg. 
*) I Håndskr. Nr. 794 Fol., GI. kgl. Smlng. — At JBearbej delsen 

stammer fra Århus, synes temmelig sikkert at fremgå af, at der 

på flere Steder nævnes to bekj endte Lokaliteter i hin By: Munke- 

port og Middelgade, 
8 ) Og ikke, som Nyerup har antydet (Bidr. til d. d. Digtekunsts Hist. 

II, 146) en Bearbejdelse af Hans Sachs's Bearbejdelse (Sehr herrl. 

Gedicht. 2 Buch. Niirnb. 1570. Fol°. i Th. Bl. 30 flg.; også hos 

L. Tieck: Deutsches Theater I, 64 flg.). 

6» 

sig ikke lidet herved og prøver, om det ikke kan lyk- 
kes ham at få en anden til at gå i sit Sted. Men alle 
undslå sig: hans Venner, hans Sønner, hans Kone, hans 
Tjenestefolk. Sønnerne råde ham til at tage sit Guld 
og sine Skatte med for at formilde Dommeren, men 
også Rigdommen, der optræder personificeret som *Plu- 
tus*. og forestiller sig selv som en Slags Djævel 1 ), 
giver ham Afslag. Nu kommer Døden, Mors, for at 
hente ham. Han beder for sig, men Døden vil ikke 
lade ham slippe, dog giver den ham en Times Frist. 
Da den er borte, begynder Hecastus at klage sig, han 
begræder sin tabte Dyd. Dyden, Vvrtus, som netop 
går forbi, træder til. Hun ynkes over Hecastus, men 
siger, at hun intet kan udrette alene. Hun råder ham 
til at tilkalde en Præst, som kan lære ham, hvorledes 
han skal få Syndsforladelse; desuden vil hun tale med 
sin Søster Troen, Fides, thi når hun ikke vil være med 
dem, hjælper alt andet intet. Samtalen mellem Virtus 
og Fides gjengives. V. fremhæver, at Hecastus var 
dydig i sin Ungdom; F. viser hen til hans Hovmod, 
Frådseri og hele verdslige Levned. Alligevel vil hun 
gjerne hjælpe Søsteren, men uden Guds Nåde kan intet 
udrettes. Umiddelbart derefter optræder Satan med en 
Monolog. Han omtaler, hvorledes største Delen af dem, 
der sætte deres Lid til Verden, kommer i Helvede, og 
således vil det også gå Hecastus, mellem hvis Laster 
han særlig fremhæver Hovmodet, den Last, som »haver 
os stødt af Himmerig, med Lucifer og de andre tillige«. 
Alle, som* have denne Last og ville »være Gud lig, som 
vi ville og være«, skulle lide samme Skjæbne som Djæv- 
lene: at nedstødes i Helvede. I den følgende Scene 



x ) Jvfr. den allegoriske Figur »Mundus« i Skuespillet »De M. et 
Paupere«. 

vedgår Hecastus sine Synder for Præsten og bekjender 
sin Tro på Christus, hvorfor Præsten tilsiger ham Synds- 
forladelse og lover, at Døden og Djævelen ikke skulle 
skade ham. Virtus og Fides, som ere til Stede, skulle 
beskytte ham imod dem. Nu følger (5. A. 6. Se.) en 
lang Skjændescene mellem Satan og Mors, hvoraf 
nogle Vers her anføres som Prøve: 

Mors: Satan, Satan, du slemme Skand, 

Hvad gjør du, din forgiftige And ? 

Satan: Hvad mén din bened' Tyv, at jeg skulde gjøre, 
End at du må se og høre, 
Og det, du befaler, gjør jeg med Flid, 
Dag og Nat, din Hund, og alle Tid. 
Men hvor længe skal jeg, din forbandede Side, 
Stande her og efter dig bide ? 
Thi inden du fanger sat din' Ben i Lave 
Og din' bare Tænder, som du mon have, 
Da forløber der et ganske Ar, 
Dog du haver hverken Kjød eller Hår. 

Mors: Hvad fejl dig, du slemme Side ? 

Jeg tør dig vel her på Pladsen bide; 

Heller hvad Skade haver jeg gjort ? giv det til Kjende, 

Ellers du skal drages det til Minde. 

Satan: Hvad Skade haver du gjort, du slemme Bæst? 
Såst du ikke den fede Præst, 
Der gik ud fra den forgiftige Mand, 
Der jeg [hannem] allerede havde i min Hånd. 
Jeg ræddes, han haver mig Skade gjort 
Med sin Tale og lystige (!) Ord;« osv. 

At Døden har ladet vente så længe på sig, har således 
måske til Følge, at Satan går glip af sit Bytte. Han 
foreholder nu Døden, at den burde vise sig taknemlig 
imod ham, thi først derved, at Satan har lokket Men- 
neskene til at synde, er Døden kommen ind i Verden. 
»Denne Velgjerning haver plat din Hund forglemt«, og 

måtte han derfor gjøre, som han vilde, med Døden, så 
skulde han lære den noget andet. Mors svarer i samme 
Tone: »Hvad siger du Satan, din gamle Mære, siger 
du mig utaknemmelig at være?« Meget mere kan dette 
siges om Satan, der ikke kan 

— »fange en sur Mus, 
Uden jeg den henter af mit Hus, 
Dig kommer og ej en Mundfuld til, 
Uden jeg den tygger, jeg sige vil.« 

Men når Satan iøvrigt ikke kan få nok at stoppe sin 
Mave med, så er Skylden ikke Dødens, men Christi, 
og heller ikke Hecastus må Døden røre, når Christus 
ikke tillader det. Satan giver nu gode Ord igjen og 
opfordrer Døden til at gå med ind til Hecastus, men 
Døden vil først gå hen og »lave sin Bråd til«, hvorfor 
Satan går alene ind. Da Hecastus ser ham, bliver han 
bange, men Fides beroliger ham og byder Satan gå. 
Denne gjør dog sit Krav på Hecastus gjældende. Da 
Fides spørger, med hvad Ret, svarer Satan, at han al- 
tid har fortørnet Gud og ikke holdt et af hans Bud, 
men tjent Djævelen med største Flid, hvilket han vil 
bevise med »gamle Breve«. Han specificerer nu også nær- 
mere Hecastus's Laster, men Virtus siger, at han lyver. 
Hun fremhæver, at Hecastus i sin Ungdom elskede Gud, 
og også nu har han angret sine Synder og bekjendt 
sin Tro på Christus. Hertil svarer 

Satan: »Hold din Mund, din skvalderfuld' Sæk, 
Thi du taler som en gammel Gjæk, 
At du det forsvare vil, 
Som han ej kan sige nej til. 
Lad hannem derfor selver tale, 
Og sæt dig neder på din broged' Hale.« 

Han spørger nu Hecastus selv, om han kan nægte de 
Synder, han har opregnet. Hecastus vender sig 
bedrøvet til Fides og beder hende trøste sig, thi 

han kan ikke nægte dem. Fides opfordrer ham til 
at være ved frit Mod og sætte sit Håb til Gud. Hun 
henvender sig til Satan og siger, at han lyver, thi He- 
castus er retfærdig og from. Satan beder hende bevise 
det og lægge sine Breve frem. Fides siger, at Heca- 
stus har sin Talsmand hos Gud i Christus, som ved sit 
Blod har forhvervet ham Himmerig og Salighed. Sa- 
tan: »Er dog Gud ikke uretfærdig, men han straffer 
ikke Falskhed og Svig?« Fides: »Han haver straffet 
ganske såre på sin Søn; der han vilde ej spare« ; på ham 
tror Hecastus, derfor skal han blive salig. Satan siger, 
at han skal få noget andet at vide, når han kommer 
frem for Dommeren. Fides svarer, at Satan ikke skal 
»rose af Ibs Gaver«, før han har dem i Hånden. Sa- 
tan siger, at Lucifer skal forhindre Fides i at gjøre 
hans Anslag til intet; han ønsker, at han havde Fides 
i sin Magt: 

»Jeg skulde dig knuse udi min Mund, 
At du skulde fange Skam, din Hund, 
Så skulde du dig ikke så mere eve 
Imod mig, din evige Tæve. 

Fides: Pak dig ad Helvede med en Hast, 
Du fule Bæst, og skynd dig fast, 
Thi Hecastus skal i Himmelen bo, 
Der skal han have Glæde og Ro. 

Satan: O mig arme Tyv, hvor vil det nu gå til ? 
Jeg tror, at jeg mig ophænge vil. 
Til Helvede tør jeg ikke fare, 
For jeg fik hannem ikk' i min Snare;« osv. 

Han vil nu lægge så meget mere Vind på at få de til- 
stedeværende i sine Garn. Først vil han dog vente lidt 
og se, om Døden, »den gamle Tyv«, ikke kan udrette 
noget, skjønt det egentlig er dens Skyld, at Hecastus 
slipper fra ham. Døden kommer nu og vil ind til He- 

castus, men Fides vil ikke lukke op for den, og det 
kommer da til en Ordvexel imellem dem af samme Art 
som før mellem Fides og Satan. Fides siger, at Chri- 
stus har overvundet Døden, og da Hecastus nu tror, er 
han unddraget Dødens Magt. Mors fordrer vedblivende 
at komme ind til Hecastus, og da Fides siger, at hun 
vil forsvare ham, svarer Mors: »Hold din Mund, din 
evige Tæve, jeg skal dig ellers banke i min Næve.« I 
næste Scene indføres igjen Hecastus samtalende med 
Præsten samt med Virtus og Fides, som begge love at 
hjælpe ham, når han træder frem for Dommeren, og 
først nu får Mors (sammen med Satan) Adgang til He- 
castus. Da Mors gjør Fordring på ham, opmuntrer 
Fides ham til at svare »dristelig« for sig, men da hans 
Røst slår ham fejl, byder Fides ham at gjentage de 
Ord, som hun nu vil sige. Dette gjør han da. Ind- 
holdet af disse Ord er, at Hecastus ikke frygter Mors, 
men vil »gladelig dø« og sig »til Christum ganske 
omvende og leve hos hannem uden Ende«. Jorden vil 
han »give sin Krop, til den yderste Dag hun skal stå op«. 

»Mors O gid jeg kunde en Gjæsling finde 
ad spectat. : Og ærlig mon hænge der inde, 

Thi de viser' bliver nu galen for vist 

Og passer hverken Dødsens eller Djævlens List. 

Fides Derfor, Herre, udi din Hånd 
[for Hecastus] : Befaler jeg ret nu min Ånd. 

HecasU repetit. 

Fides: Bruge derfor nu, din fule Gjæst, 

Din Kunst både til Fod og Hest *) 
Med din' blege Kinder og brede Mund, 
Thi du est en blodgjerrig Hund 



x ) Den Hest, som Døden tænkes at ride på, er Helhesten, som det 
sees af en af Hecastus's Replikker i 2. Akt 10. Scene : »O Død, 
du est en grumme Gjæst, ... du kommer på en trebenede Hest« 
osv. Dette findes ikke hos Macropedius. 

Mors: Hecaste, ret nu skalt du dø på Stand. 

Fides: Vig bort, du fule Skand, 

Thi han skal ret nu heden fare 
Til Abrahæ Skjød i Engleskare, 
Og vi vil og følge der bort, 
Men du må fare til Helvedes Port. 

Mors: O du lille Rint' og unge Visdom, 

Aller [o: aldrig] var du eller bliver from, 
Thi du haver mit og Satans Rige 
Ødelagt og fordærvet tillige. 

Satan: Slagerbag, Bengjærd, hovedløse og slemme Side, 
Skal vi denne Foragtelse lide, 
At vi er overvunden, så få du Skam 
Både Dag og Nat, o utinam!« 

Dermed gå de bort, og i næste Scene hører man, at 
Hecastus er død. 

Den danske Bearbejdelse . af Hecastus er, som man 
til Dels har set af det meddelte, et yderst mådeligt 
Arbejde, udtværet i en næsten utrolig Grad og så kejtet 
og ubehjælpsomt i sit Sprog, at det ikke sjældent går over 
til fuldstændig Meningsløshed. De usigelig flove og 
rå Skjældsord, som lægges de optrædende i Munden, og 
som for største Delen må skrives på den danske Be- 
arbejders Regning, ere det eneste Krydderi, han har 
vidst at sætte på sin ferske Suppe. Ved nærværende 
Undersøgelse er der imidlertid ikke Spørgsmål om Styk- 
kernes Form, men om deres Indhold, særlig i Retning 
af, hvorledes de opfatte, og i hvilket Lys de ville frem- 
stille Djævelen, og det kan da heller ikke i det fore- 
liggende Tilfælde miskjendes, at det er Ønsket om at 
få Tilskuerne til at le på Djævelens Bekostning, som 
ligg e ** bagved hele Skildringen af dennes hårdnakkede 
Forsøg på at bemægtige sig Hecastus's Sjæl og af hans 
afmægtige Harme over, at disse Forsøg mislykkes. Jeg 

skal iøvrigt ikke opholde mig længere ved denne Djæv- 
lerolle, men kun bemærke, at ret som om man ikke 
var nøjet med, at den Virkning, der tilsigtedes, frem- 
bragtes én Gang, har man på en Måde fordoblet den 
ved at give Djævelen til Ledsager »Mors«, der både 
efter sit Begreb må regnes for en meget nær åndelig 
Slægtning af Djævelen, og hvis Virksomhed i Stykket 
går i ganske samme Retning og far et lignende uhel- 
digt Udfald. Thi det er ikke den almindelige Død, der 
er personificeret i denne Figur, men »mors vera«, den 
»evige Død«, som betyder den bestandige Fordømmelse 
og Udelukkelse fra Himmelens Herlighed. At dette er 
så, fremgår af mange Ting, og ikke mindst af selve 
»Mors« 's Optræden som Satans Forbundsfælle, eller 
deraf, at i samme Øjeblik, som Hecastus siges at være 
unddraget »Mors« 's Magt, hører man, at han er død 1 ). 
Men iøvrigt er denne Figur ligesom så meget andet 
behandlet med stor Uklarhed i den danske Bearbejdelse a ), 



! ) Døden (Mors) optrådte meget ofte i de gamle Skuespil, men hyp- 
pigst dog uden at betyde andet end den timelige Død (således 
også i »De Mundo et Paupere«). Dette er endog undertiden Til- 
fældet, hvor han optræder sammen med Djævelen, f. Ex. i J. 
Ayrer's »Tragedia vom reichen Man und armen Lazaro« (Dramen, 
d. Keller V, 3159 flg.). Den »evige Død« er derimod vistnok 
fremstillet på et fransk Snitværk fra det 16de Århundrede, . hvor 
Døden og Djævelen bevogte Indgangen til Helvede (F. Piper: 
Mythologie u. Symbolik d. christl. Kunst I, 406). Endelig finde 
vi i et tysk Skuespil af Criginger (omtalt hos E. Devrient : Gesch. 
d. deutschen Schauspielkunst I, 132), som ligeledes handler om 
den rige og den fattige Mand, begge Arter af Død personifice- 
rede i hver sin Figur. — Man har et særskilt lille Skrift fra det 
1 6de Århundrede om de to Slags Død i A. Laurentii Assertio 
de duplice morte hominis orthodoxa. Hafn. 1584. 4to. 

*) Undertiden synes det nemlig, som om der ved Mors kun var tænkt 
på Legemets Død, og atter igjen en enkelt Gang ser det ud, som 
om der mentes, at både den timelige og den evige Død vare re- 
præsenterede i denne Figur. Således siger Fides i 5. Akt 9. Se. 

og når dette måske ikke har været Læseren påfaldende, 
hidrører det fra, at de pågjældende Steder ikke ere tagne 
med i de ovenfor meddelte Uddrag. At »Mors« i sit 
Ydre har haft noget af en Dødning eller Benrad, kan 
der efter Replikkerne vel næppe være Tvivl om, uden 
at man derfor behøver at antage, at alle de i Texten 
forekommende Antydninger om dens Udseende have 
fundet Udtryk i dens Maske 1 ). 

Et andet dansk Skuespil, hvori Djævelens Vanheld 
som Sjælefanger er benyttet som dramatisk Motiv, er 
den tidligere omtalte, utrykte »Tobiæ Komediet, hvoraf 
en Afskrift haves i det samme Håndskrift, som inde- 
holder »De Mundo et Paupere«, »Hecastus« o. fl. 2 ). 
Stykket er i sine forskjellige Dele af temmelig forskjel- 
lig Værdi , og skjønt Djævlescenerne næppe i • deres 
Helhed kunne regnes for det bedste i Stykket, indeholde 
de dog, som vi nærmere skulle se, flere ret interessante 
Enkeltheder og nogle, som endog må kaldes vellykkede. 
Det er iøvrigt kun lige over for den unge Tobias selv, 
at den Virksomhed, Djævelen udfolder, får et uheldigt 
Udfald. Som bekjendt tillodes det ham nemlig at 
knække Halsen på Saras syv tidligere Brudgomme, og 
af disse syv optræde de tre sidste som handlende Per- 



til Mors: »Din Tyranni er grum over Måde og vil gjerne hver 
Mand hade; du bruger også Middel dertil: tvende Død, jeg sige 
vil, den ene til Sjæl, den anden til Krop, for hvilken Guds Søn 
er hængt op på Korset og for os lidde Nød, dermed fri os fra 
den evige Død«. 

l ) At det almindelige Indtryk af Dødens sceniske Repræsentant har 
været meget frastødende, tør måske sluttes bl. a. af J. Ayrer's 
Fastelavnsspil : »Der Baur mit seim Gefatter Todt« (Dramen, d. 
Keller II, 2479), hvor Bonden siger om »Mors«, der tilbyder sig 
som Gudfader for hans Barn: »O Todt, du hast ein hesslich 
gstalt, du sichst boser als man dich malt.« 

■) GI. kgl. Smlng. Nr. 794 Fol. 

soner i Stykket og gjøres til Bytte af Djævelen i Til- 
skuernes Påsyn. Ligesom i selve Tobiæ Bog er den 
egentlige Djævel i vor Komedie Asmodæus, der — 
vistnok netop på Grund af den Rolle, han spillede i 
Saras Giftermålshistorier — altid senere blev Ægteskabs- 
djævelen par excellence. Men foruden ham optræder 
endnu et andet djævleagtigt Væsen, »Bryllupstrolden« 
Misogamus, der dog, som det synes, er af ringere 
Rang, og også i det hele er holdt i en noget lavere 
Stil. Jeg skal først meddele nogle Prøver på disse to 
Djævlefigurers Optræden lige over for de tre uheldige 
Brudgomme, og må herved blot bede lagt Mærke til, 
at disse sidste ere omtalte — snarere end karakterise- 
rede — henholdsvis som en hoffærdig Mand, en rig 

o 

Agerkarl og en Skjørievner. — Efter at den første Brud- 
gom har besteget Brudesengen med Sara (2. Akt 2. Se.), 
opfordrer denne ham til at holde Bøn med sig. Hertil 
svarer 

»Sporisus: Van, i Fluefendens Navnl 

At pidre og padre hvad gjør det Gavn ? 
Lig til Side, jeg skal dig kjende 
Udi en Seng ret at vende. 

Sponsa: Ih, ih, ih! her kommer en Trold, 
Han vil have over os Vold. 

Asmodæus: Han, han! du stolte Krop, 

Hvo Fanden bad dig stige her op ? 
^Jeg skal dig i din Brudseng lære 
Med Dd og Svovl. Beg og Tjære, 
Din Sjæl skal følge mig ret nu, * 

Først vil jeg bryde din Hals itu.« 

Misogamus har en tilsvarende Replik, og de dræbe så 
Brudgommen og trække af Sted med Sjælen, som kla- 
ger sig ,og advarer mod Hoffærdighedens Last. Nu 
kommer den rige Bejler. Efter at det er bleven afgjort, 
at han skal ægte Sara, indføres Asmodæus (2. Akt 5. 

Se.) samtalende med Misogamus. Han ytrer sin Harme 
over, at Folk ere så raske til at gifte sig: skjønt han 
allerede har dræbt 5 af Saras Mænd, er man dog nu 
strax rede igjen til at søge Ægteskabets Glæder. Men 
han skal lave det således med »en Part«, at andre 
skulle blive kjede deraf. Også Misogamus fraråder Folk 
at gifte sig: han og Asmodæus skulle nok sørge for, 
at det tager en gal Ende med alle Ægteskaber. Der- 
imod vil det endog være ham meget kjært, om de unge 
Folk søge Erstatning på anden Måde: 

»Du, som est løs, lyd du mig, 
Aldrig skalt du binde dig; 
Tag i Rams med andre, hvor du kan få, 
* Den Lov står først udi min Skrå. 

Her er end mange her på Sted, 
Som jeg vil takke i Synderlighed, 
At de lyde mig så gjerne, 
Ligesom min' egen Svende og Tserne. 
I skal have for mig god Ro, 
Tager fri i Flæng, ho, ho, ho!« 

Der er, synes mig, i dette Råd og Måden hvorpå det 
gives • ikke uheldigt anslået en virkelig diabolisk Tone, 
og denne klinger også igjen i den ironiske Tilrettevis- 
ning, som Asmodæus giver Misogamus: »Du gjør den- 
nem alt for vis« l Men han går strax efter over til den 
Sag, for hvis Skyld de egentlig have indfundet sig: 

»Tag Vare på vor Bryllups-Gris l 
Nu ville de til Senge gå, 
Jeg skal den Brudgom på Panden slå. 
Der kommer Sara, Bruden skjøn. 

Misogamus: Der er Brudgommen i Hoser grønn';« osv. 

Sara opfordrer også denne Brudgom til at bede til Gud, 
idet hun ytrer sin Frygt for, at Djævelen ellers skal 
komme. Men Brudgommen svarer: 

Komme Fanden, når han vil! 
Jeg vil nu først med Eder spill'.« 

(Et abjicit illam in lectum). 

Asmodæus : Nu vil jeg komme, junger Herr god, 

At spille med dig haver jeg Mod;« osv. 

Han siger, at han skal miste sit Liv. Misogamus ud- 
taler sig i samme Retning, og det går da som med 
den forrige Brudgom, kun at dennes Sjæl, før den føres 
bort, forbander Rigdommen. — Endelig optræder den 
tredie Brudgom, der kaldes »en gammel Horejagere«. 
Han tiltaler strax Sara i Brudekamret på en plump 
Måde (2. Akt 8. Se), idet han omfavner hende: »Nu 
est du min, nu haver jeg dig fat, du skalt holde mig 
Leg ud i Nat«; og da hun ytrer, at hvis han har så- 
danne Tanker, frygter hun, at Djævelen vil »banke« 
ham, svarer hin: 

»Hvad siger du, Kjærlingen min ? 

Sex Mænd haver ligget ved Siden din! 

I Djævelens Navn, giv gode Ord, 

Heller jeg slår dig ned til Jord. 

* 

(Nu kommer Asmodæus løbendes). 

Asmodæus: Nej, jeg haver Ord at sige dig, 
Så du skalt lidet takke mig. 
Jeg skal dig lære Jomfruer at slå, 
En Fandens Aften skalt du få. 
Alt det, du haver i Verden bedrevet 
Med Horer og Skjøger, haver jeg skrevet;, 
Din Seng er redt, din Bolig er rede 
I Helvede i den gloende Hede. 
Du skalt blive mætter af denne Leg, 
De Djævle skulle alle fare på dig. 

Sponsus: Lokket så haver jeg Enke. 
Og lokket så haver jeg Mø, 
Jeg kunde det aldrig tænke, 
Jeg skulde i Brudseng dø.« 



Djævelen i Skuespillet. g c 

H?n må da samme Vej som de andre, og Sjælen ad- 
varer, før den føres til Helvede, mod Ukyskhedens Last. 
Når man ser efter i »Tobiæ Bog« for at få at vide, 
hvad der her angives som den egentlige Grund til, at 
Asmodæus anstrenger sig så meget fbr at forhindre 
Saras Giftermål, finder man (6, 16) en flygtig Antyd- 
ning af, at han selv var forelsket i Sara, så at det altså 
nærmest skulde være Skinsyge, der drev ham til at 
handle med hendes Bejlere, som han gjorde. Forfatte- 
ren af vort Skuespil har ikke benyttet dette Motiv, og 
han har overhovedet ikke givet nogen almindelig For- 
klaring af Asmodæus's Optræden, om det end indirekte 
turde fremgå af Misogamus's før aftrykte Replik i Sce- 
nen med den rige Bejler (som også af M.s Navn), at 
Asmodæus og hans Kammerat mentes at hade Ægte- 
standen overhovedet, fordi den beskytter mod adskillige 
af de Fristelser, som især ere Djævelen indbringende x ). 
Men når man derfor også må undvære en bestemt Be- 
grundelse af, at Asmodæus dræber Saras fire første 
Mænd, har Forfatteren dog søgt at motivere hans Op- 
træden lige over for de tre, som Stykket nærmest har 
at gjøre med, ved at forøge de Grunde til Uvilje, han 
mulig kunde nære mod alle Bejlerne, med ligesom en 
særlig Tillægsgrund for de tre sidstes Vedkommende. 
På disse er han nemlig specielt forbitret, fordi han be- 
tragter det som en Slags hovmodig Trods fra deres 
Side (2. Akt 5. Se: »Hvad de gjør os for stor Hov- 
mod U) og Mangel på skyldig Respekt for hani, at de 
skynde sig så meget til dette Ægteskab, uagtet han 



*) I Talmud skal man finde Asmodæus opfattet som en vellystig Dæ- 
mon (Winer: Bibi. Realworterbuch I, 99). Herfra er der ikke 
langt til Forestillingen om ham som den ukyske Elskovs Dæmon 
overhovedet, og så ere vi igjeri meget nær ved den ovenfor an- 
tydede Opfattelse af hans Forhold til Ægteskabet. 

dog tydelig nok har vist på deres Forgjængere, at han 
ikke ønsker det fuldbyrdet. Dette er da i og for sig 
nok til at begrunde hans Lyst til at dræbe dem, og 
hvad angår hans Berettigelse dertil, da er den givet 
derved, at de stile skildres som gamle Syndere 1 ), der 
end ikke, når de ligefrem opfordres dertil, ville henvende 
deres Tanker til Gud. Skjønt altså Motiveringen, 
som man har set, ikke er så fuldstændig, som det 
kunde ønskes, og skjønt man ikke engang sikkert kan 
vide, om ikke et og andet af den Motivering, der findes, 
kan være lånt andet Steds fra 2 ), synes der mig både 
i Forfatterens Bestræbelse for dog at give nogen For- 
klaring og til Dels også i Måden, hvorpå denne er 
gjennemført, ikke at kunne miskjendes én vis dramatisk 
Omtanke og en vis Selvstændighed i Standpunktet, som 
også har efterladt sig Spor på andre Steder i Skue- 
spillet, og som man, når Talen er om en »Skole- 
komedie«, har al Grund til at påskjønne. Af mere vel- 
lykkede Enkeltheder i Djævlescenerne — thi det er jo 
kun dem, der her angå os — har jeg allerede før frem- 
hævet Misogamus's ret karakteristiske Replik i 2. Akt 
5. Scene, og jeg kunde måske endnu gjøre opmærksom 
på, hvorledes Forfatteren, i den tydelige Hensigt at til- 
vejebringe en mere sluttet Gang i Dialogen, har knyttet 
flere af Asmodæus's Replikker umiddelbart til bestemte 
Ord eller Vendinger i den Bejlers Replik, som han 
netop står i Begreb med at falde over. 



x ) I Følge rabbinske Skrifter skulle Saras syv første Bejlere alle have 
urene Hensigter med hende, og netop på Grund heraf hjemfaldt 
de alle til Asmodæus (Zedler's Universal-Lexicon Art. »Asmodi«), 

a ) Man ved jo ikke engang, om ikke Stykket, således som det fore- 
ligger, er en Bearbejdelse fra tysk eller et andet Sprog. Jeg har 
dog endnu ikke, uagtet adskillig Eftersøge n, fundet noget bestemt 
dramatisk Forbillede for det. 



Djævelen i Skuespillet. 97 

Men sin store Scene i dette Stykke har Djævelen 
dog først noget længere henne (4. Akt 5. Se), nemlig 
ved den unge Tobias's Bryllupshøjtid. Efter at Tobias 
er kommen ind i Brudekamret, kaster han noget af 
Hjertet af den i Tigris fangede Fisk på Ilden, og det 
hedder da: 

»Asmodæus (han lugter Røgen og nyser) : Fy, fy ! er dér Horn i den Ild ? 

Misogamus (han spyr og løber bort) : Vå, vå, vø l der er onde Dild. 

Asmodæus: Jeg må alt noget nærmere til, 
Hvad det er, jeg vide vil. 

(Iterum iterumque accurrit, nunc minus nunc magis fugitans).« 

Nu beder Tobias til Gud, efter at have forøget Ilden. 

»Asmodæus (grummelig skrigende) : Veu, vo l hvad er det for en Røg } 

Det lugter værre end Helvedes Møg. 
Han hannem ikke på Munden slog, 
Der hannem lærte sådanft] af Bog.« 

Tobias forøger igjen Ilden, og nu beder Sara. 

»Asmodæus (propius accurrens, 

horrendum clamat) : Veu, vo ! her kan ingen være nær, 

Det ryger værre end Svovl og Tjær'.« 

Nu kommer Raphael i Englekostume (»habitu Angeli«): 

»Du Løgner og Morder, hvi lader du så ? 
Lad disse to unge Folk være i Ro. 



Du slemme Morder og Æreskj ænder, 
Tror du, at jeg dig ikke kjender? 
Hid, Asmodæe, Satans Krop, 
Jeg binder dig i Lænken op. 
I Ørken skalt du fangen stå 



Asmodæus-: (ululat): Ej, ej, ej, ej! hvort hen, hvort hen ? 

Hvi slår du mig Lænken om Hals og Ben ? « 

Raphael gjentager sine Trusler imod ham. Asmodæus 
»beder om kun at få en Nats Frist, han kunde så endda 

7 

blive »Tobiæ Gjæst«. Raphael afslår det og siger, at 
Gud har sendt ham for at binde A. og derved forhin- 
dre, at denne tilføjer nogen Skade, som samles i Ægte- 
sengen »med Gud og Ære.« Nu kommer Misogamus, 
der ikke ved, hvad der er hændet, og tiltaler Asmodæus: 

»Hvi tusind Djævle står du her 
Og ej er ude på din Færd ? 
Jeg haver nu løbet Verden om, 
Opsluget alle, som mig for kom, 
Og haver været på fælles Bedste. 
I Helvede er kommen mange Gjæste 
Nu på ny, siden du drogst bort, 
Hør du det, din Djævel så sort I 
Hvi står du her ved denne Stage ? 



Asmodæus: Ak, kjære Broder, hvad siger jeg nu ? 
Aldrig kom det i min Hu, 
At jeg så skulde bunden blive 
Ligesom andre Skjælmer og Tyve. 
I Nat miste jeg så fed en Brad, 
Syv Djævle kunde fanget deraf Mad, 
Den unge Tobiam havde jeg fat, 
Vilde ført hannem til Helvede brat«; osv. 

Han fortæller, hvorledes så Raphael kom til ham »fat- 
tig Trold« og bandt ham til »denne Mast«. 

»Misogamus: Hvad, Raphael, lad hannem løs igjen, 
Eller vi skal gjøre dig stor Men. 
Skulde du to Djævle imodstå? 
Slå Lænken løs, lad hannem gå, 
Ellers skal jeg og min Mage 
Dig strax til Helvede tage 



Raphael: Vig bort, Satan, og fly der hen, 

Som du kom fra, til Helvede igjen«; osv. 

Han truer med ellers at ville binde ham i Lænken ved 
Siden af hans Stalbroder. 

»Afisogamtts: Ah vok! ah væl o lop, lop, lop!* 
O vi arme sulten Djævle, 
Skal en Engel os så overtævle ? l ) 
Jeg løber til Helvede alt jeg kan 
Og henter flere Djævle på Stand, 
' At vi denne Engel- kan fordrive, 
Ene tør jeg her ikke blive. 
Eja, hvor de Dj ævler') skal skråle, 
Hvor skal de tude, hvor skal de råle, 
Når jeg dem siger, hvor det er fat, 
Hvor den ene Djævel er fangen i Nat 
Og nu står bunden til et Træ, 
O Jammer og Nød, o vok, o væ!« 

Asmodæus Dig følger for meget Brask og Bram. 
[til Raphael] : Vil du beskærme hin Tobiam ? 
Hvad, haver han Privilegium 
Mere end de andre af Paven i Rom ? 
Jeg haver syv Brudgommer slaget her ihjel, 
Skal han ej nyde samme Skæl ? 
Gav Gud mig Magt de syv at slå, 
Hvad haver Tobias at stole på ? 
Den Kulbrænder stoler på Ild og Kul, 
Han må mig kysse i Arseh — ; 
Enddog han brænder Horn på Ild, 
Dog er jeg en Engel gjæv og gild 
Så vel som du. Hør Raphael, 
Hvad, skal jeg i Dag være din Træl ? 



Hvad skuld' Tobias her i Land. 

Her at lede efter sin Liljevand? 

[Han] hid er kommen af Overmod 

Alt over Vand, alt over Flod, 

Til Ægte at tage denne Saram, 

Af idel Hovmod. Brask og Bram; 

Ja, her så sagt' for dig at sige. 

Han kunde ikke finde sin Jævnlige. 

Hvad vil han med den — den Saram ? 

Følger hende ikke Forbandelse og Skam ? 



*) Håndskiftet har: overtrævle. 

a ) I Håndskriftet står: Eja, hvor Dj ævler de osv. 

7* 



708228 



IOO Djævelen i Skuespillet. 

Thi lad mig gå på frien Fod, 

Jeg råder dig, gjør mig intet imod. 

Raphael: Nej, jeg skal dig træde her under Fod 
En Engel est du? Tilbag', tilbag'! 
Se, du og Belzebub I ere mage. 
Du skalt ej røre det mindste Hår 
På min Tobia, i hvor han går. 

Asmodæus: O hjælper Brødre, min stærke Flok, 
Med Regiment og hele Skokk'! 
Min Belzebub, Fyg og Bunterok, 
I ærlige Djævle, hvor er I nu ? 
Skal en Engel mig fang' og ku' ? 

Raphael: Lad hør', tørst du knyst' en Gang ? 
Jeg skal dig gjøre Vejen trang, 
Jeg skal dig fange og binde med Bast, 
Vårst du end syv Gang' så slem en Gast. 

Asmodaus: Ah, lieber, ja, ja Raphael, 
Det er Guds Magt af Israel! 
Ja Raphael, hin store Mand 
Mig fattig Djævel i Lænker bandt. 
Ztø.bandst mig ikke! du bandst mig ikke! 
For dig vil jeg ikke vige en Prikke! — 
Ah, Raphael, hvor lænore, hvor længe 
Skal denne Lænke mig så trænge ? 

Raphael svarer, at han skal blive der, til han selv har 
udrettet sit Ærende i Rages. 

Da han er borte, siger Asmodæus, idet han »skjæ- 
rer med Tænderne og bider i Lænken«. 

»Jeg kommer vel en Gang på Fod, 
Jeg kommer igjen og bliver god. 
Hos Ægtefolk vil jeg det hævne, 
Så vidt som mig må gives Ævne; 
Både Hor og Mord vil jeg anrette 
Og føre dem i Kiv og Trætte. 
Ah, var jeg ikkun i Helvede igjen, 
En Engel skulde ej gjøre mig Men, 
Vilde mine Brødre stå mig bi, 
Af denne Lænke blev jeg fri. 

De mig forløb som ærløs' Tyve, 
Så stikk' dem Belial. i deres Live! 
De mig forløb som ærløs* Mænd, — 
En rædder Hare bliver vel kjendt.« 

Jo lettere Asmodæus fik Bugt med Saras syv 
første Bejlere, desto eklatantere et Nederlag lider han 
altså lige over for Tobias. Han må ikke blot 
opgive Tanken om at gjøre denne til Bytte, men han 
får en Tugtelse, som krænker ham på det dybeste. 
Hele den Række af vexlende Sindsbevægelser, som 
Nederlaget fremkalder hos ham, lige fra den første bur- 
leske Forskrækkelse over Røgen af det brændte Fiske- 
hjerte *) til det hævnfnysende Raseri efter Raphaels 
Bortgang, er af Forfatteren anskuet med. virkelig Dyg- 
tighed og Sjælekundskab, og om end Udtrykket ikke 
altid giver, hvad man føler at Forfatteren har villet 
give, er der dog i det mindste enkelte Steder, hvor 
Replikken far en for hin Tid ikke almindelig Kraft og 
Sandhed. Det er ganske vist omtrent den eneste af 
vore gamle Djævlefremstillinger, hvor der er Spor af 
en dybere gående Karakteristik af Djævlefiguren , >og 
hvor denne Figur træder op med noget, der ligner in- 
dividuelt Liv. Jeg tænker naturligvis nærmest på Sce- 
nen med Raphael. Tanken om Djævelens Hovmod er 
i og for sig langtfra ny 2 )-, men jo mindre denne Egen- 



l ) I nyere Tider kom Rygning som bekjendt til at spille .en vigtig 
Rolle ved Fordrivelsen af de onde Ånder, rimeligvis netop på Grund 
af den Virkning, der tillægges den i Tobiæ Bog. Der er os lev- 
net flere Recepter til Frembringelsen af den hertil tjenlige Røg; 
se bl. a. Horst: Zauber-Bibliothek II, 93; jvfr. IV, 77 flg. 

•) Det var således nærmest Lucifers Hovmod, der bevirkede hans og 
hans Tilhængeres Fald. I streng Konsekvents heraf er Hovmodet 
en af de Laster, som Djævlene have det allerskarpeste Øje for, og 
som de ubarmhjertigst forfølge hos Menneskene. Thi jo tungere 
Straffen hviler på dem selv, desto mere magtpåliggende må det 

skab særlig plejer at fremhæves for Asmodæus's Ved- 
kommende, desto mere rigtig dramatisk Takt viser vor 
Forfatter ved netop her at understrege den dobbelt, 
da Indtrykket af den Ydmygelse, som overgik Asmo- 
dæus, på denne Måde nødvendigvis måtte blive så 
meget stærkere. Således er det da også. Man synes 

o 

virkelig at føle, hvorledes denne stolte And vånder sig 
ved at skulle modtage en Revselse af en, der i hvert 
Fald ikke er hans fødte Overmand, og det oven i Kjø- 
bet for en Skabnings Skyld, som han mener omtrent 
tilhører ham med samme Ret, hvormed det Dyr, der 
føres til Slagterbænken, tilhører Slagteren, som har 
kjøbt og betalt det. Med alt det er Asmodæus's Hov- 
mod — og først herved bliver Skikkelsen levende — 
parret, med en vis Smidighed. Da det synes ham et 
Forsøg værd, om han ikke kan slippe bort med det 
gode, er han stærk nok til at kunne anslå en fortrolig- 
jovial Tone lige over for sin Modstander, og under 
denne Maske prøver han nu med infernalsk Træskhed, 
om det ikke kunde lykkes ham at unddrage Tobias og 
Sara Raphaels Sympathi ved at stille den enes Hen- 
sigter og den andens Rygte i et tvetydigt Lys Først 
da dette slår fejl, og han ser, at han ikke ved egne 

* 

Kræfter kan komme løs, kalder han i Fortvivlelse sine 
Stalbrødre til Undsætning. Men Raphael standser ham 
også heri, og idet han nu ligesom samler sig igjen, 
lader han Raphael med drillende Trods høre, at det 
slet ikke er ham, men Israels »store Mand«, der har 
bundet ham; Raphael selv agter han kun lidt. Denne 
Tanke yder ham øjensynlig stor Tilfredsstillelse for et 
Øjeblik, men derefter slår han igjen ind i en ydmygere 



naturligvis være dem, at ikke andre, der ere lige så skyldige, gå 
straffri. Jvfr. også ovenfor S. 84, S. 95 — 96, S. 99 L. 31 flg. 

Tone, og først da Raphael er gået bort og der ingen 
Udsigt er til nær Hjælp, giver han sin Lidenskab fri 
Tøjle. Det er som sagt ikke så dårligt et Stykke af 
en Djævel, vi her gjøre Bekjendtskab med, og har ved- 
kommende Skuespiller blot nogenlunde haft Ævne til 
at udtrykke, hvad det i det mindste har været Forfat- 
terens Hensigt at give, så har i det Indtryk, Tilskuerne 
modtog, det uhyggelige ganske vist i mere end almin- 
delig Grad været blandet med det latterlige. — Miso- 
gamus's Rolle er mere gjennemgående holdt i komisk, 
til Dels lavkomisk Stil. Han er, som jeg før har sagt, 
at opfatte som en Djævel af ringere Rang, og dette 
kommer ikke mindst til Syne i Scenen med Raphael, 
både ved den Måde, hvorpå han udtrykker sin Frygt, 
og ved hans fejge Flugt. 

Inden jeg forlader det Skuespilhåndskrift, hvori 
»Tobiæ Komedie« og flere andre i det foregående om- 
talte Stykker indeholdes, må jeg sige nogle Ord om 
en Djævlefremstilling , som forekommer i den samme 
Steds opbevarede ^Comoedia Mariæ Magdalenæ*. Jeg 
kan dog her fatte mig i stor Korthed, ikke blot fordi 
Stykket, som det foreligger, kun er et Fragment 1 ), men 
også fordi Djævelens Rolle i de 4 til Stede værende 
Akter er meget lille. Han har i dem alle tilsammen 
kun tre små Replikker. Ikke desto mindre er dog det, 
der findes, tilstrækkeligt til at vise, at Djævelens Op- 
træden her har haft et noget andet Præg end i de hid- 
til omtalte Skuespil. Thi hvor liden Individualitet han 
end kan have i disse, er han dog intet Steds holdt i 
så stor Almindelighed som i Mariæ Magdalenæ Komedie, 
hvor han næsten fremtræder som en ren Abstraktion 
af det onde overhovedet. Hermed passer det også 



3 ) Der mangler nemlig åbenbart en 5te Akt. 

godt, at han kun taler i Monologer, og at hans Betyd- 
ning for Handlingen . kun er den, at han gjennem en 
Puster indblæser en og anden af de optrædende onde 
Tanker og onde Råd. Også hans Betegnelse er så al- 
mindelig som muligt; han kaldes kun »Dæmon« slet 
og ret. Der er i alt dette noget, som, hvis Stykket 
blot tilhørte en senere Tid, kunde opfattes som Tegn 
på en forandret Betragtning af det hele Djævlevæsen. 
Men da Mariæ Magdalenæ Komedie i hvert Fald ikke 

o 

er yngre end Begyndelsen af det 17de Århundrede, 
turde dog vedkommende Forfatters dramatiske Ube- 
hjælpsomhed være den nærmeste Grund til den noget 
ualmindelige Måde, hvorpå hans Djævel optræder. — 
Første Gang, denne viser sig. er i iste Akt, efter at 
Maria Magdalena er gået ind til Farisæernes Gjæstebud, 
ved hvilket også Christus er til Stede. Han træder da 
frem og siger: 

»Det er alt Fendens gamle Sæd 
At holde sig nær til Gilde med, 
Thi hvor som Gud sig en Kirke udvæl, 
Der vil og Fenden have sin Kapel. 
Jeg vil gå heden og bag dennem lude 
Og ondt udi deres Øre blæse og tude, 
Og om end Guds Søn er selv der inde, 
Jeg vil dog nogen Staldbrøder finde.« 

Hans anden Replik falder ligeledes i iste Akt, efter at 
Farisæerne have rejst sig fra Bordet i Vrede over, at 
Christus har forladt Maria Magdalena hendes Synder. 
Den lyder således: 

»Hoscha, hoscha, das hab' ich lange gedacht 1 )! 
Sagde jeg ikke, jeg vilde fa Magt ? 
Denne Splid kunde jeg så snart anrette, 
At de med Christo kom i Trætte.« 



l ) Man har i det foregående set flere Exempler på en lignende Islæt 
af tysk i Djævelens Replikker. Han er dog ingenlunde ene om 
denne Sprogblanding. Man finder den fuldkommen så hyppigt 

Hans tredie Replik (i 4de Akt) er, på den sidste Linje 
nær, aftrykt ovenfor S. 57, og jeg finder ingen Grund 
til at gjentage den. Stykkets 5te Akt mangler, som 
sagt, og man kan jo derfor ikke bestemt vide, hvorledes 
Djævelen er optrådt her, men der har næppe været 
nogen synderlig Forskjel. 

Min Undersøgelse om Djævelen er hermed for den 
væsentligste Del tilendebragt. Rigtignok blev Holbergs 
Tid sat som dens Grænse, og af de foran gjennemgåede 
Skuespil er næppe noget yngre end de første Tiår af 

o * 

det 17de Århundrede 1 ). Men det træffer sig netop så, 



hos Narren, og man kan finde den næsten i enhver som helst 
anden Figurs Mund, da vore gamle Skuespilforfattere overhovedet 
yndede at frembringe en komisk Virkning på denne nemme Måde. 
At der herved undertiden tillige skulde udtrykkes et Omslag i eller 
en Forhøjelse af vedkommendes Stemning (særlig i Retning af det 
joviale eller det spydige osv.), er noget, man let bliver opmærk- 
som på. Men netop på Grund af denne dens mere almindelige 
Anvendelse bliver Sprogblandingen hos Djævelen mindre afstik- 
kende i de danske Skuespil, end den ikke sjældent er det i frem- 
mede. 
*) Der kunde da i hvert Fald kun være Tale om Bearbejdelsen af 
»Hecastus«, men der er dog den største' Sandsynlighed for, at 
også denne falder indenfor det angivne Tidsrum. I E. E. Bro- 
by's (Pontoppidan's) Den gudfrygtige Tobiæ Giftefærd (1635) 
kommer Djævelen ikke på Scenen; han omtales kun. — Jeg be- 
nytter Lejligheden til at gjøre opmærksom på, at når Lj unggren 
(Svenska Dramat S. 114) antager, at et svensk dramatisk Arbejde, 
hvis Æmne er den Proces, Belial førte med Christus på Grund af, 
at denne var trængt ned i Helvede og havde befriet en Del af 
dets Beboere, skulde være en Oversættelse fra dansk, og særlig 
fra et dansk Skuespilhåndskrift, som skulde omtales af Peder Syv 
i hans Danske Boglade (Suhm's Samlinger 1, 2, 91 — 92; det orig. 
Håndskrift i tJniversitets-Bibliotheket, Rostgårds Smlng. 151, 4to) y 
da beror dette på en Misforståelse. * Syv taler aldeles afgjort ikke 
om noget Skuespil, ja det fremgår ikke engang, hverken af hans 
egne Ord eller af Sammenhængen, at vedkommende Håndskrift 
har været dansk (det nævnes ganske vist som sådant af Udgiveren 
i Suhm's Saml., men uden Hjemmel". Men selv om man indrøm- 

at omtrent alle Mellemled mellem disse Stykker og Hol- 

o 

berg mangle, og i det mindste fra det iyde Århun- 
drede er der mig ikke et eneste dansk Djævlestykke 
bekjendt foruden de allerede" nævnte. Hvorfra hidrører 
denne pludselige Fattigdom umiddelbart efter en så 
stor Overflødighed? Helt umuligt var det ganske vist 
ikke, at der kunde være udstedt et bestemt Forbud 
her hjemme mod at bringe Djævelen på Scenen, således 



mer Muligheden af det sidste, vilde der i hvert Fald kun være 
Tale om en dansk Oversættelse eller Bearbejdelse af Jacobo de 
Theramo's bekj endte, i fortællende Prosa affattede Skrift om det 
nævnte Æmne (se især R. Stintzing: Gesch. d. popul. Lit. d. 
romischrkanon. Rechts in Deutschl. S. 271 — 79; jvfr. G. Roskoff: 
Gesch. d. Teufels I, 351 flg.), et Skrift, hvoraf der fra det 15de 
og 1 6de Århundrede foreligger en hel Del forskjellige Udgaver 
på flere Sprog. Også på dansk har dette Skrift været oversat 
eller bearbejdet, skjønt ikke trykt. 2 herhen hørende Håndskrifter 
findes anførte i »Bibliotheca Rostgardiana«, nemlig S. 475 Nr. 310 
og 476 Nr. 315, og det sidste — som ikke kan være det, Syv 
omtaler — opbevares nu i Karen Brahes Bibliothek (H. C. Vogel- 
sang's Fortegnelse S. 28 Nr. 56), hvorfra det ved Hr. Vogelsang's 
Velvilje har været mig udlånt. Det indeholder en noget forkortet 
Oversættelse af det nævnte Skrift eller rettere af noget over Halv- 
delen deraf. Oversættelsen synes at være gjort efter den plattyske 
Bearbejdelse, hvoraf jeg har en Udgave liggende for mig, trykt i 
Magdeburg 1492 (Fol.), og det danske Håndskrift går til Ark t 
i denne Udgave. Så bryder Oversætteren — Thomas Bergeman, 
Organist, fra Malmø — af og sætter selv en Slutning til (om der 
dog mulig kunde findes en trykt tysk Udgave, som ikke går læn- 
gere end det danske Håndskrift, tør jeg ikke afgjøre). Håndskrif- 
tet bærer Årstallet 1589. — En Afskrift af dette Thomas Berge- 
man's Arbejde haves i Rigsarkivet i Kristiania i et Blandingsbind, 
der er betegnet: »Christen Bangs Udskrift af Rettebøder . . .« 
osv. (Rigsark. Manuskr. Nr. 19, Fol.), og som jeg ved Rigsarkivaren 
Hr. Birkeland's ualmindelige Liberalitet har kunnet undersøge her 
på Stedet. Denne Afskrift er dog fuld af Misforståelser, Skjødes- 
løsheder og Vilkårligheder, men er så til Gjengjæld hel, medens 
der mangler et Blad i Slutningen af Bergeman's originale Hånd- 
skrift. 

som det allerede i det 16de Århundrede vides at være 
sket i Preussen under Hertug Albrecht Frederik 1 ). Jo 
alvorligere man i det virkelige Liv tog Spørgsmålet om 

o 

Djævelens Person og Virksomhed endnu i det 17de Ar- 
hundredes Begyndelse, desto lettere, skulde man synes, 
måtte de kåde Løjer, som ikke sjældent dreves med begge 
Dele i Skuespillene, kunne afføde en sådan Forargelse, 
at et Forbud som det nævnte kunde blive Følgen deraf. 
Og selv om Forbudet ikke var almindeligt, selv om det 
f. Ex. ikke strakte sig til Hofforestillingerne eller til de 
af fremmede Skuespiltruper opførte Stykker, lod det 
sig jo tænke, at det kunde være nedlagt særlig for 
Skolekomediens Vedkommende, hvor Forpligtelsen til 
at holde borte, hvad der mulig kunde vække Anstød, 
måtte synes større end noget andet Sted. Imidlertid, 
hvis man ikke vil give en Bestemmelse i Recessen af 
1643 om »letfærdig og forargelig Legen og Fastelavns- 
løben« (1. Bog 2. Kap. § 26) en Fortolkning, som hver- 
ken hjemles af Sammenhængen eller af den tidligere 



x ) Se Schneider: Gesch. d. Provinzial- oder Furstenschule in Tilsit. 
i. (Gymnasialprogr. fra T. f. 1853), S. 13. Man kunde have øn- 
sket Begrundelsen af Forbudet noget bestemtere angivet. Det 
hedder blot i Schneiders Referat, at »um Anstoss zu vermeiden« 
ved de dramatiske Forestillinger, som gaves af Skoledisciple ved 
det preussiske Hof, »erging 1585 der Be/ehl, dass in die Schul- 
komoedien nichts einfliessen solle, was dem Qiristenthum zuwider 
wåre, anch keine Teufel, Narren, oder abscheuliche, håssliche und 
scheussliche Larven auf der Buhne erscheinen soliten.« — Her kan 
også nævnes, at den bekj endte tyske Skolemand og Skuespilfor- 
fatter Chr. Weise i Slutningen af det 17de Århundrede (1696) 
skrev, at han »allemal behutsam gewesen, die Person des Satans 
einzufiihren [i sine Stykker], weil er keinem seiner Schiller håbe 
die Schande anthun wollen, ihm eine solche Rolle zuzutheilen« 
(A. Koberstein: Grundr. d. Gesch. d. deutsch. National-Lit. 4 
Ausg. I, 771 ; jvfr. O. Skavlan: Holberg som Komedieforfatter S. 16). 

Praxis 1 ), er der intet som tyder på, at et Forbud som 
det omtalte har existeret 2 ), og så meget mindre, da 

o 

vi endnu i det 18de Århundrede enkeltvis kunne finde 
danske Skolekomedier, hvori Djævelen optræder. Sagen 
lader sig også uden Vanskelighed forklare ad anden 
Vej. Thi om det end nærmest må tilskrives Tilfældet, 
at vi fra det nævnte Tidsrum slet ingen danske Djævle- 
fremstillinger kjende 8 ), kan der dog påvises mere end 

x ) Man havde også før Forbud i en temmelig lignende Retning; så* 
ledes fra Christiern ITs Tid (Danske Magazin VI, 367) og fra 
Formynderregeringens Tid (Rørdam: Kbhvns. Univ. Hist. III, 51); 
jvfr. et Forbud fra 1447, særlig givet med Hensyn til St. Hans 
Skole i Odense (Thorkelin: Diplomatår. Arnæ-Magn. I, 157; 
Indbydelsesskrift til Indvielsen af Odense Skoles nye Bygning 1846, 
S. 4 og 49, o. fl. St.). 

•) For at spare andre et muligt Eftersyn bemærker jeg, at J. A. 
Tausani Disputats: Brevia quædam de ludis monita. Hafn. 1681. 
4 to, ikke angår Skuespil, men kun indeholder nogle korte, for- 
dømmende Sætninger om Jule- og andre Lege, om Kortspil, Line- 
dans osv. 

3 ) De her i Landet på fremmede Sprog opførte Skuespil og Operaer 
kunne (selv om Aktørerne, som ved visse Hofforestillinger, vare 
danske) hverken i den ene eller anden Henseende stilles ligefrem 
i Klasse med de danske Forfatteres Arbejder, hvorfor jeg også 
ved denne Undersøgelse kun undtagelsesvis tager Hensyn til dem. 
Jeg kan dog ved denne Lejlighed gjerne sige, at jeg — fraregnet 
det før omtalte Skuespil »Von den Tugenden und Lastern« — 
heller ikke mellem dem har fundet nogen Dj ævlefremstilling fra 
det • 1 7de Århundrede. Men at Grunden i dette Tilfælde udeluk- 
kende må søges i vor (eller måske blot min) mangelfulde Kund- 
skab til det pågjældende Repertoire, er vistnok hævet over enhver 
Tvivl. Både i Operaen og i de tyske »Haupt- und Slaatsact ionen« 
vilde Djævelen passe altfor godt ind i det øvrige dramatiske 
Apparat, til at man kan antage, at han har manglet, og det 
sandsynlige bliver næsten til Vished, når man ser, dels at han i 
Begyndelsen af det 18de Århundrede forekommer her hjemme 
netop i begge de nævnte sceniske Kunstarter (se Overskou: Den 
danske Skueplads I, 133, jvfr. 129), dels at han i selve Tyskland 
holdt sig på Brædderne hele det 17de Århundrede igjennem {jvir. 
dog ovfr. S. 107 Anm. 1). 

én Grund til, at vi under alle Omstændigheder ikke 
kunde have kjendt synderlig mange Fremstillinger af 
denne Slags. 

For det første er der overhovedet kun levnet meget 
få danske Skuespil fra hin Tid. Skolekomedien — og 
om anden dansk Dramatik kan der i denne Sammen- 
hæng ikke godt være Tale — sygnede netop i det 17de 
Århundrede gradvis hen. Flere forskjellige Årsager vir- 
kede sammen herved: Kongernes Ligegyldighed for 
denne beskedne Kunstøvelse, de hyppige Krige, Landets 
uheldige økonomiske og politiske Tilstand,, en alminde- 
lig forandret Smagsretning , Mangelen på talentfulde 
Forfattere osv. Der blev skrevet færre Stykker end 
før, og da Tiden selv lagde mindre Vægt på dem, der 
skreves, ere vistnok også forholdsvis færre nåede til os. 
— Og hermed forener sig nu en anden Omstændighed, 
som i og for sig måtte synes egnet til at indskrænke 
Antallet af Djævlefremstillingerne meget betydeligt. Der 
begyndte nemlig ved denne Tid at forberedes et stort 
Omslag i den hele Betragtning af Menneskehedens gamle 
Fjende og Bussemand. De grove Urimeligheder, som 
Djævlelæren debiterede, og de skrækkelige Konsekvent- 
ser, den førte til, havde i alle Lande vakt Folk til Efter- 
tanke og Modstand, og både fra den mere abstrakte 
Tænknings og de specielle Videnskabers Lejr åbnedes 
der efterhånden en Række Angreb på den, som endte 
med, om ikke at jævne den hele hæslige Bygning med 
Jorden, så dog at gjøre den til en ynkelig Ruin, imod 
hvad den før havde været. Når jeg på dette Sted kun 
minder om et enkelt af de herhen hørende Skrifter, 
Amsterdamer Præsten Balth. Bekker's »Betouerde We- 
reld« (1691 flg.), er det fordi dette Skrift, der som be- 
kjendt også omtales af Holberg, vakte større Opsigt end 
noget af de andre på Grund af dets Dristighed, dets 

Lærdom og dets Forfatters Stilling, og fordi det mere 
end noget andet kan siges at have afgivet det væsent- 
lige Grundlag for den Opfattelse af den omhandlede 
Sag, som den nyere Tid erkjender for sin. Rigtignok 
varede det endnu en Stund efter Udgivelsen af Bekkers 
Værk, inden der blev et virkeligt Flertal for den An- 
skuelse, som rent ud nægtede Djævelens personlige Til- 
værelse. Men praktisk taget var dette også af mindre 
Betydning lige over for den Kjendsgjerning, at der i 
forholdsvis kort Tid indtrådte en almindelig Vantro 
med Hensyn til de mere konkrete Ytringer af denne 
Personlighed, i hvilke Djævlelæren hidtil havde haft 
sine fasteste Støtter. Hvad man især hurtigt kom til 
at drage i Tvivl, var hans Ævne til at gribe forstyr- 
rende ind i Naturens Virksomhed og i Menneskelivet, 
og hans Ævne til at antage legemlig Skikkelse. Men 
med Troen herpå forsvandt ikke blot to af de styggeste 
Udvæxter på den hele Djævledoktrin, Læren om Be- 
sættelser og Læren om Hexe, der afsluttede Pagt og 
havde Omgang med en under synlig Form optrædende 
Djævel, men idet det ene drog det andet med sig, kom 
det efterhånden til en fuldstændig Afklædning, hvis Re- 
sultat vel nok, som antydet, foreløbig blev en Djævle- 
personlighed, men en sådan, som var berøvet omtrent 
alle Midler til at gjøre sig gjældende, det vil sige et 
temmelig uklart Begreb, hvis yderligere Indskrumpning 
til et moralsk Symbol, til en blot billedlig Betegnelse, 
nærmest syntes at måtte blive et Tidsspørgsmål. 

Det er ikke min Agt at gå nærmere ind på Enkelt- 
hederne i denne Udvikling. For Udlandets Vedkom- 
mende vil enhver med Lethed kunne skaffe sig de for- 
nødne Oplysninger, og så ønskeligt det i og for sig 
kunde være at få tilvejebragt en nogenlunde udtøm- 
mende Undersøgelse med Hensyn til de særlig danske 

Forhold 1 ), vilde det Udbytte, en sådan kunde give for 
nærværende Afhandlings snævrere Formål, næppe stå 
i Forhold til det dermed forbundne meget betydelige 
Arbejde. Nogle få Træk vil jeg dog anføre. At man 
i den første Halvdel af Århundredet skulde finde synder- 
lig tydelige Spor af en besindigere Djævlebetragtning, 
kunde ikke med Føje ventes, og mindst i den rent theolo- 
giske Literatur 2 ). Det viser sig da også, at man både 
i lærd-systematiske Værker som Brochmand's Systema 
theologiæ universæ (1633 flg.) og i mere folkelige Skrif- 
ter som Laur. Jensen's før omtalte »Tractat om tuende 
slags Fristelser« (1648) 3 ) endnu i alt væsentligt befinder 
sig på den gamle Djævlelæres Grund, om end ganske 
vist Brochmand dels omgår dels afviser et og andet af 
de allersubtileste herhen hørende Spørgsmål. Mere be- 
tegnende for Standpunktet i Almindelighed ere dog Be- 
stemmelserne om Trolddom i Forordningen af 12 / 10 
161 7 4 ) og Recessen af 1643 ( 2 - Bog 28. Kap.), hvor 
Pagt og personlig Omgang med Djævelen forudsættes 
som utvivlsomme Kjendsgjerninger 5 ). Men frem for alt 



') Til den positive Djævletros Historie her hjemme er der mange 
Bidrag i Werlauff's Antegnelser til Holbergs atten første Lystspil, 
under »Uden Hoved og Hale« og »Hexeri eller blind Allarm«. 
Til den frembrydende Oppositions Historie har jeg derimod ikke 
fundet noget samlet. 

2 ) Den Modstand, der, allerede fra det 16de Århundrede af, jævnlig 
rejste sig mod Djævlebesværgelsen ved Dåben, havde ikke sin 
Grund i nogen fra den almindelige afvigende Opfattelse af selve 
Djævelens Væsen, og kommer derfor ikke i Betragtning i denne 
Sammenhæng. 

3 ) Ovenfor S. 81 Anm. i. 

4 ) H. Paus: Gamle kgl. Forordn, og Privilegier, udg. for Konger. 
Norge S. 568—69. 

5 ) Recessens Ordlyd til Dels hos Werlauff a. St. S. 438. Det er 
ganske påfaldende, at i nogle Aftryk af Recessens Originaludgave 
(f. Ex. i 2 af de 4, som det kgl. Bibliothek og Universitets- 
Bibliotheket tilsammen eje) er Kapitlet om Trolddom, som skulde 

må udhæves selve Tidens Praxis, som den træder frem 
i de talrige Hexeprocesser l ), hvis Udgang i de aller- 
fleste Tilfælde er en og den samme: Bålet Næppe er 
man imidlertid over Midten af Århundredet, før der 
viser sig Tegn til en Forandring til det bedre. Hexe- 
processerne blive meget færre, og ved Ledelsen af dem 
gjør der sig mange Tvivlsmål gjældende, som en tid- 
ligere Tid slet ikke eller dog ikke i samme Grad kjendte 
til. Jeg skal exempelvis anføre nogle Ytringer i et 
Brev fra Landsdommer Villum Lange angående en Trold- 
domssag, som han selv havde at gjøre med. Han skri- 
ver ( 14 /i2 1670) til daværende Over-Gehejme-Sekretær 
Peter Schumacher: »Vi have i disse Dage haft en 
Hob Kvinder for os, beskyldte for Trolddom; en Del 
have vi dømt til Ilden; dog for deres store Tåbeligheds 
og Enfoldigheds Skyld have vi sat i Dommen, at Sagen 
skal først andrages Hans Majestæt, om det enten hos 
andre bedre kunde eftertænkes eller først indkomme for 
den højeste Ret. Den ene bekjendte selv for os, at 
hun havde talet med Fanden; men om det var Melan- 
koli eller anden Indbildning, eller det var så i Sandhed, 
det véd Gud. Mig kom hun fore som et Menneske, 
der gik i Barndom« . . . »en Del af de andre tilmeldes 
en Del onde Gjerninger, enddog de sige nej derfor, 
dog er det klart, at Gjerningerne ere der; om de af 
Guds sær tilforordnede Straf eller af Djævelen ere 
komne, det kunne vi ikke sige; dog synes os vel, at 

være Kap. 28, helt udeladt, og i Overensstemmelse hermed Tal- 
lene på de følgende Kapitler rykkede et Numer op. Da imidler- 
tid Kapitlet ikke blot er nævnet i Registret, men også optaget 
i alle senere Udgaver af Recessen, kan hin Udeladelse kun be- 
tragtes som en typografisk Fejl. 
a ) Se især Nyerup i Skandinavisk Litteraturselsk. Skrifter 26 Bd. S. 
1 flg«i °S D. Grønlund: Hist. Efterretn. om de i Ribe Bye for 
Hexerie forfulgte og brændte Mennesker. Viborg. 1780. 

de bør at skjere sig« [o: forføje sig bort]. Han tror, 
at Folkene på Stedet gjerne ville have vedkommende 
bort, i det mindste fra Byen og de omliggende Herre- 
der: »thi gemen Mand har en stor Skræk for disse 
Folk, og det synes, at mange derover falde i adskillig 
Supersti tion og Overtro« *). For at bedømme disse Yt-. 
ringer rigtigt, må man huske på, at Villum Lange 
skrev til en allerede da meget indflydelsesrig Mand', 
hvis egen Mening om disse Sager måske ikke var ham 
fuldt bekjendt, og at denne Omstændighed ikke usand- 
synligt kan have bragt ham til at udtale sig med større 
Forbeholdenhed, end han ellers vilde have gjort. I al 
Fald sagdes der om ham i Anledning af en tidligere 
Trolddomssag, som han havde under Hænder, at han 
»holdt med Troldkonerne og sagde, der var ingen 
Troldkoner til« 2 ). Denne Anskuelse var som bekjendt 
også Leonora Christina's. Hun mente 3 ), at det ikke 
var »billigt at give Fanden den- Ære, som hannem ikke 
tilkom« *, hvad andre kaldte Trolddom, anså hun for et 
Misbrug af en ualmindelig Kundskab til Naturens Kræf- 
ter. — Selv de Paragrafer i Chr. V.'s Danske Lov, 
som handle om Trolddom (6-1I9 flg.), forekomme mig 
at betegne et umiskjendeligt Fremskridt, når man sam- 
menligner dem med Bestemmelserne i Recessen af 1643, 
for så vidt det både efter de enkelte Udtryk 4 ) og efter 



!) Efter O. Wolff's Griffenfeld S. 43—44. 

a ) Leonora Christina's Jammers-Minde 2. Udg. S. 102. 

a ) Smstds. S. 102 — 3. 

4 ) § 9: »Befindes nogen Troldmand eller Troldkvinde at have for- 
soret Gud og sin hellige Dåb og Christendom og hengivet sig til 
Djævelen, den bør levendes at kastes på Ilden og opbrændes«. 
At Udtrykket »hengive sig til Djævelen« ikke nødvendig behøver 
at forståes om en på et Gfensidig-hedsforholå beroende Pagt, tør 
vel være indlysende. — I det med Loven næsten samtidige Kirke- 
Ritual (1685) tales derimod (6. Kap. 3. Art.) udtrykkelig om at 

S 

Sammenhængen nærmest synes at være den onde og^ 
ugudelige Hensigt, der sættes Straf på, og der egent- 
lig ikke udsiges noget om selve Muligheden af person- 
lig Omgang med Djævelen. Med denne Opfattelse 
stemmer det også, dels, at den sidste Dødsdom, som 
vides at være fældet her hjemme i en almindelig Trold- 

o 

domssag, afsagdes 1693 *), det vil sige 10 Ar efter Lo- 
vens Udstedelse, og at Behandlingen af denne Slags- 
Sager fra nu af foretoges med større og større Skån- 
somhed, dels, at Dødsstraffen — der også stod på »at 
have lastet Gud eller bespottet hans hellige Navn, Ord 
og Sakramenter« — endnu et Stykke ned i det 18de 

o 

Århundrede vedblev at komme til Anvendelse i en ejen- 
dommelig Art Sager, ved hvilke de pågjældende på 
en særlig rå og utvetydig Måde lagde både Foragt for 
Religionen og en gjennemgående Sindets Fordærvelse 
for Dagen: jeg tænker på de temmelig hyppige Til-, 
fælde, i hvilke Folk overbevistes om, med deres eget 
Blod at have forskrevet Legeme og Sjæl til Fanden 
for af ham at opnå visse timelige Fordele 2 ). — At 
Bekker's Skrift fandt Udbredelse og vakte Opsigt her 
hjemme som overalt, kan der ikke være Tvivl om. Men 



indgå »en særdeles Pagt med Satan«, ligesom også Besættelse af 
Djævelen og legemlig Plage, hidrørende fra ham, betragtes som 
Kjendsgjerninger. Det eneste Tegn på et Slags Fremskridt, der 
spores herved, er Formaningerne til Præsten om ikke at være for 
»hastig« til at tro på Besættelser; »han bør at være betænksom i 
sine Domme« og først prøve, om ikke Sagen kan forklares på 
anden Måde. I det hele fastholder Theologien endnu i dette 
Tidsrum i alt væsentligt det tidligere Standpunkt; jvfr. bl. a. H. 
G. Masius: De existentia Dæmonis. Hafn. 1682. 4to (Pag. 11 — 13 
gives en Udsigt over nyere Tiders Vantro med Hensyn til Djævle- 
læren). J. Brunsmand, Udgiveren af det berygtede »Kjøge-Hus- 
kors«, tør vel være alle bekjendt. 

x ) Werlauff: Hist. Antegn, til Holbergs atten første Lystspil S. 443. 

2 1 Werlauff a. St. S. 460—63. 

måske få Steder fandt dette Værk en så virksom allieret 
i Begivenhederne selv som i Danmark, hvor den næsten 
samtidig opdukkende Thistedske Besættelsessag (1695 
flg.) tør antages at have givet den dannede Bevidsthed 
et stærkere Stød i den af Bekker anviste Retning, end 
en nok så stor Række af lærde og veltalende Skrifter 
kunde have gjort. Jo mere denne Sag var i alles 
Munde og Tanker, medens den stod på, jo større Di- 
mensioner den antog både i Henseende til Antallet af 
dem, der inddroges i den, og i Henseende til Tiden, 
den strakte sig over, desto stærkere og varigere Virk- 
ning måtte det gjøre, da det endelig ved Højesterets 
Dom sloges fast, at her kun forelå et groft og til Dels 
af smudsige Bevæggrunde udsprunget Bedrageri. Man 
kan i Virkeligheden hermed betragte Djævelens Magt 
som halvt knækket hos os 1 ), og skjønt der vistnok 
endnu temmelig langt ned i Tiden optræder adskillige 
til Dels ivrige Talsmænd for den gamle Djævletro 2 ), 



') Virkningerne spores allerede tydeligt i den halvt-officiøse »Beret- 
ning om den viit-udraabte Besettelse udi Tistæd« (1699), som Arne 
Magnussen udarbejdede efter Gehejmeråd Moth's Tilskyndelse 
(Nordisk Tidsskr. f. Oldkyndighed III, 71), og det ikke blot gjen- 
nem den ironiske Tone, hvori hele Beretningen er affattet, men 
også gjennem enkelte bestemte Udtalelser, som f. Ex. denne (S. 
70 — 71): »Nu var den gemene Almue der i Egnen (som det og 
går til andre Steder) ilde oplyst og tilbøjelig til allehånde Over- 
tro, som at der skulde findes iblandt dennem en Del Hexer eller 
Troldkjærlinger, som ved overnaturlige Kunster kunde forgjøre 
både dennem og deses Kvæg, tage Mælken fra deres Køer, Smør- 
ret af deres Kjærne, vise Djævelen ind udi hvem de vilde, rejse 
Storm og Uvejr, tage Held og Lykke fra en og give en anden, 
med andre deslige Levninger af Hedenskabet.« 

*) Lige fra det 18de Århundredes Begyndelse have vi en Disputats 
af P.Mossin: Dæmon mirus in natura præstigiator exhibitus. Hafn. 
1703. 4to, hvori endog den allerkrasseste Overtro træder frem. Af 
hans Theses skal jeg anføre et Par enkelte: »13. Dæmon potest 
hominem reddere immunem a læsione, dolore et vulneribus. 15. 

8» 

er der dog allerede et stort og stadigt voxende Parti 
for en mere oplyst Anskuelse. 

At Antallet af dem, der kunde ønske at bringe 
Djævelen på Scenen, måtte forringes betydeligt fra det 
Øjeblik af, at der begyndte at vise sig en stærkere 
Meningsforskjel med Hensyn til Opfattelsen af hans 
Væsen, kan vel næppe være tvivlsomt. De fuldblods 
troende vilde ikke gjøre det for ikke at se Forestillin- 
ger, der vare nøje sammenvoxede med deres hele reli- 
giøse Anskuelse, udsatte for Kritik og Spot, hvad der 
så meget lettere kunde blive Tilfældet, da det nu en- 
gang hørte til den sceniske Tradition at gjøre så meget 
ud af Djævlefiguren i Retning af det komiske, som det 
vel var muligt. De helt vantro vilde ikke gjøre det 
for ikke at fremme en forargelig og skadelig Overtro. 
Og dog forstår man godt, at Djævelen ikke på én 
Gang forsvandt fra Brædderne. Ligesom der i Publi- 
kum selv må have været mange — måske var det 
endog de fleste — , hvis Tro nok kunde være mere eller 
mindre rokket, men som derfor ikke havde Lyst til at 
give Afkald på den Moro og Fantasipirring, som uund- 
gåeligt var knyttet til Fremvisningen af den groteske 
Djævlefigur, således kunde der naturligvis også findes 
Forfattere, som, om de også holdt det for en Fabel, at 
Djævelen- virkelig kunde antage legemlig Skikkelse — 
om hans Tilværelse som Ånd næredes så godt som 



Potest et solet Dæmon efficere, ut bestiæ et res inanimatæ loquan- 
tur.« Af »Additamenta defendentis« (N. Harboe Bergensis) kunne 
følgende Theses mærkes: »9. Potest fieri, ut sagæ [o: Hexene] ad 
nocturna conventicula corporaliter a Dæmone possint deferri eisque 
interesse. 10. Dæmon potest aurum et argentum producere veros- 
que largiri thesauros.« — Endnu så sent som fra 1766 have vi 
en Disputats af E. B. Haaber (Diss. de potentia diabolica. P. 1. 
Hafn. 4to), som til Dels handler om Dj ævlebesættelser og ganske 
opfatter dem i den gamle And. 



Djævelen i Skuespillet. 117 

ingen Tvivl i den Tid, hvorom her er Tale — , dog 
ikke betænkte sig på at bruge den overleverede Theater- 
skikkelse soni et Middel til at frembringe en nem og 
sikker Effekt, og mulig også til under en mere hånd- 
gribelig og eftertrykkelig Form at indskærpe visse mo- 
ralske Sandheder. I hvert Fald er det en Kjendsgjer- 
ning, at der fra Begyndelsen af det 18de Århundrede 
i det mindste er os levnet. ét dansk Djævleskuespil — 
måske er der flere, men jeg kjender dem så ikke — , 
og af dettes Indhold skal jeg nu, for så vidt det ved- 
kommer vort Æmne, give en Analyse. Man vil da selv 
kunne danne sig en Dom om, fra hvilket SynspunkJ: 
den her optrædende Djævel rettest må betragtes. 

Det Stykke, jeg sigter til, er en Komedie »Jael 
og Sissera* f hvoraf en Afskrift haves i det store kgl. 
Bibliothek 1 ). Afskriften kan ikke være ældre end 1724, 
men Stykket derimod meget vel 2 ), om det end under 
alle Omstændigheder må ansees for afgjort, at det til- 

o 

hører det 18de Århundrede. Djævelens Optræden her 
motiveres på følgende Måde. Stykkets lystige Person 
eller Nar, Firlefax, har taget Tjeneste i den kananitiske 



*) Thott's Samling Nr. 469, 8vo. 

•) Forrest i Håndskriftet findes et Skuespil »Esther«, der er »ageret 
på Nakskov Rådstue af Nakskovienserne Fastelavnssøndag d. 27. 
Febr. Anno 1724, som deres første Prøve udi sceniske Sager«. 
Derefter følger et ved samme Lejlighed opført »Nachspiel« : »Det 
tvungne Giftermål« af Moliére. Endelig kommer »Jael og Sis- 
sera«, der uden Tvivl er spillet samme Steds og ikke længe efter, 
da vi i Afskriften af dette Stykke gjenfinde den samme Hånd eller 
rettere de samme Hænder — thi Texterne ere skrevne af en, Per- 
sonlisterne, flere Sceneanvisninger osv. af en anden — som i Af- 
skrifterne af de forudgående Stykker. At »Jael og Sissera« dog 
ingenlunde behøver at være forfattet just på hin Tid, fremgår bl. 
a. af, at »Esther» 12 År i Forvejen ( ,7 / 8 1712) var bleven opført 
»på Nykjøbings Rådstue« (se et Håndskrift af Stykket i Univ.- 
Bibl., Additam. 47, 8vo). 

Hær og er særlig bleven sat til at inddrive Skatter hos 
de overvundne Jøder — et Hverv, som han efter eget 
Sigende udfører af Hjertens Lyst og uden nogensinde 
at vise Medlidenhed. Han skal nu netop til Bethel i 
et sådant Ærinde, men har forinden en Sammenkomst 
med sin Elskerinde Thore \ som først jamrer over, at 
han forlader hende, mén ender med at »give ham Fan- 
den.« Firlefax vil nu gå, men beklager, at han intet 
Rejseselskab har: 

»Jeg til mig må ha' en anden, 
Skulde det end være Fanden; 
Ham jeg én Gang gjerne så!« 

Strax bommer Djævelen Abaddon frem og, »græsselig 
til Syne udi en Djævleham, med forfærdelig Stemme 
brøler dette ud« : 

»Siden Magtens store Torden 
Lucifer nedslog til Jorden 
Med sit Anhang, har vi vel 
Os bemøjet, hvor vi kunde, 
Alle Tider, alle Stunde 
Få fordærvet hver en Sjæl; 
Men om muligt de udvalgte, 
Som Guds eget Folk sig kaldte, 
Kunde blive slet forført, 
Derom har vi Djævle holdet 
Råd med Synden« osv. 

Lucifer havde så valgt ham som den dygtigste i det 
onde til at gå til Hebræernes Land og prøve på at til- 
skynde dem til Synd. — Medens Abaddon taler, er 
Firlefax krøbet hen i Krogen, hvor han sitrer og bæver 
af Frygt. Han føler sig overbevist om, at det er hans 
Elskerinde, der har »bandet« ham Djævelen på Halsen. 
Abaddon fortsætter: Landets Laster havde draget Krig 
og Dyrtid efter sig, men nu har Folket lært at bede, 
Guds Vrede er derved stillet, og i Bethel skal der holdes 



s 

»mange Fast'- og Bededage, 

Så vi må af Landet drage 

Ved Guds Magtes Torden-Knald.« 

Derfor ere de onde Ånder blevne hjemløse og må fare 
om hist og her for at fange en Sjæl. Ham selv går 
det ligeså: # 

»Flittig jeg dem skal oplede, 
Som vil bande og ej bede, 
Jeg får endnu vel en Steg.« 

Da Firlefax hører, at Djævelen nærer nogen Frygt for 
at komme til Bethel, som netop er Målet for Firlefax's 
egen Rejse, vil han i Stilhed snige sig bort, men han 
standses af Abaddon, som beder ham ikke skynde sig 
så meget, kalder ham Broder og spørger, om han virke- 
lig er bange for Fanden: »han jo er dm bedste Ven.« 
Firlefax søger skjælvende at fralægge sig Broderskabet 
og beder om at måtte gå, men Abaddon minder ham 
om, hvor ofte han har påkaldt ham, og hvorledes han 
og hans Elskerinde nylig ved deres Afsked gav hin- 
anden Fanden. Firlefax beder da Ab. gå til Thore og 
tage hende, men dette vil Djævelen ikke: hun kan 
endnu forføre mange Dårer. Heller ikke Firl. vil han 
røre, men så skal han også gå med ham til Bethel, 
hvor Djævelen vil forsøge, om han endnu kan få nogle 
Jøder i sine Garn: 

»Du forgjæves dig har frygtet, 
Jeg er ej så slem, som Rygtet 
Altid ellers om mig går.« 

Firlefax beroliges nu og indvilliger i at lade Abaddon 
følge med sig; men denne vil have, at Firl. skal gå 
foran for at skjule ham, i Fald der skulde komme en 
Jøde imod dem, og da Firl. spørger ham, om han er 
bange for Jøderne, svarer han: 

»Jøderne Guds Folk jo ere v 
Gud i Himlen har dem kjære, 
Det vil du snart fa at se.« 

Nu hedder det: »Indenfor ved Siden, hvor de går, 
høres et Barn skrige og en Moder fortørnet sige: »det 
er dog et Djævels Skrig! Ti! det Fanden tage digU« 
Firl. vender sig til Abaddon: 

»Der en Moder dig vil give 
Det, hun båret har i Live, 
Se, du der en Steg kan få. 

Abaddon: Nej, det skjøtter ikke Fanden, 

Når han hør en Moders Banden, 
Det af Hjertet ej kan gå; 
Thi det, kommen er fra Hjerte, 
Går til Hjertet og, med Smerte, 
Hun har alt fortrydt det Ord.« 

Firl. svarer, at når Djævelen kun skulde sanke de 
»Bander«, som gik af Hjertet, så kom han til at vandre 
vide omkring, men Abaddon underretter ham dog om, 
at han før har vundet mange Sjæle på disse Steder 
»ved store dyre Eder«. — »Indenfor den anden Side 
høres en Herre slå sin Tjener, som skriger, men Herren 
forbitret sige« : 

»Skal min Tjenere så gjøre ? 
Det dig Fanden strax bortføre! 

Ftrlefax: Der en Tjener af sin Herre 

Skjænkes dig, det er jo værre. 
Vil du ikke have den ? 

Abaddon: Nej, den Vrede er alt over 

Denne Nat, før Manden sover, 
Han højt elsker denne Svend. 

ftrlefax: Nu, da skulde mangen anden 
Aldrig tænke det om Fanden, 
At han så beskeden var. 

Hvad ham nogen vil forære, 
Underlig skal drejet være, 
Han det ellers ikke ta'r.« 

De komme nu til Bethel, hvor en Bonde står foran sin 
Lade med en Le i Hånden. Ab. bliver bange og beder 
Firl. skjule ham, men Firl. søger at berolige ham: han 
kan »med et Ord ham true og hver Jøde underkue«, 
nemlig når han taler om Skatterne, der skulle betales. 
Imidlertid gjenkjender Bonden Firlefax: 

»Se, der er vor Exekverer, 
Som os årlig tribulerer, 
Gud giv', han få Last og Skam I 
Vil du, Gud, mit Ønske høre, 
Før han skal os Trængsel gjøre, 
Da lad Fanden tage ham! 

Abaddon (med Hør du vel, den fromme Bonde 
gruselig Stemme Haver ønsket dig den onde, 
°g grumme Ge- Det ham ret af Hjertet går; 
bærder): Det ham aldrig skal fortryde, 

Gud jeg også må adlyde, 
Nu din rette Løn du får.« 

Han griber nu Firlefax, »som skriger græsselig«, og 
fører ham bort med sig. Scenen ender da med denne 
»Aria« : 

»Fanden er en Tusind-Skalk, 
Han med mange Ræve-Rænker 
Drager Folk i sine Lænker, 
Var dig for den Lokke-Falk.« 

Jeg véd ikke, om det går andre som mig, men det 
forekommer mig, at der er en kjendelig Forskjel på 
den Djævel, der optræder her, og dem, vi tidligere 
have gjort Bekjendtskab med. Det ydre Apparat er 
ganske vist det samme, lige fra Djævlehammen og de 
vilde Fagter til Motivet med hans Frygtsomhed. Og 
dog synes der mig at mangle noget, som vi hidtil 
have fundet overalt, selv i den kådeste Farce, nemlig 

den dybere Tro på, at det, der fremstilledes på Scenen, 
vel ikke i sig selv var virkeligt, men dog havde en 
nogenlunde umiddelbar Tilknytning til Virkeligheden. 
Som selve Formålet for Abaddons Omflakken på Jor- 
den: at opsøge Folk, der bande eller bandes, turde 
være temmelig ubetydeligt for en Djævel, der i den 
gode gamle Djævletid betragtedes som en af Lucifers 
»Grand-ministres« og »Geheimde hollische Rathe« 1 ), 
således forekommer mere end ét Træk i Skildringen 
mig først at blive ret forståeligt, når Djævelens Op- 
træden — fraregnet, hvad der ligefrem er Theatereffekt 
— overhovedet opfattes allegorisk, det vil sige kun som 
en billedlig Betegnelse for det fordømmelige i visse, navn- 
lig for Ungdommen ejendommelige Laster og Lyder, 
og derimod ikke som Udtryk for en Overbevisning om, 
at han virkelig mægtede at træde i personligt Forhold 
til Menneskene og gribe ind i deres Anliggender 2 ). 
Særlig Bekræftelse vinder denne Opfattelse, når man 
læser videre i Komedien og ser, hvori den Straf 
består, som kommer over Firlefax. Thi medens vi al- 
drig ellers, selv ikke i et Stykke, der tager Straffens 
Motivering så let som den tidligere omtalte Bonde- 



*) Horst: Zauber-Bibliothek III. 103. 

9 j Den Djævel, der optræder i den nyere Poesi, lejlighedsvis også i 
den dramatiske, er naturligvis — i det mindste efter sin ydre Til- 
syneladelse — altid at betragte som et blot og bart Kunstprodukt, 
som et Foster af Fantasien og Tænkningen, med hvilket Troen 
ikke har noget at gjøre. Det er herved ret interessant at lægge 
Mærke til, at medens Djævelen i den Tid, da man troede på ham 
og frygtede ham, behandledes temmelig letfærdigt af Poesien og 
nærmest fremstilledes som komisk Figur, har man, altsom Troen 
på ham tabte sig, og man begyndte at bruge ham som blot kunst- 
nerisk Symbol, mere og mere ligesom uddybet hans Begreb og i 
Overensstemmelse hermed væsentligt udarbejdet hans Skikkelse i 
Retning af det alvorlige. Han har således på en Måde i Kunsten 
gjenvundet den Anseelse, som han har tabt i Virkeligheden. 

komedie i »De Mundo et Paupere«, lades i Tvivl om, 
at en Bortførelse ved Djævelen betyder Bortførelse 
til Helvedes Pine, erfare vi her, at Abaddon ikke 
gjør noget værre ved Firlefax end at kaste ham ud 
i et Morads ved Bethel, hvor han bliver fuld af 
Snavs, og hvor han siden findes af Byens Indbyggere, 
der give ham en Dragt Prygl. Firlefax optræder da 
også nok så frisk længere henne i Stykket. Men om 
en Djævel, der straffer Synden på denne Måde, er 
det ikke nok at sige, som Abaddon et Sted siger 
om sig selv, at han er bedre end sit Rygte; nej, han 
er overhovedet ikke nogen virkelig Djævel. 

Skulde det alligevel være Tilfældet, at man ikke 
var enig med mig i min Betragtning af Djævelen i 
»Jael og Sissera« , kan jeg nævne en nogenlunde 
samtidig Djævlefremstilling, som der ikke kan tages 
fejl af. Jeg mener den, vi have i Holberg's »Uden 
Hoved og Hale« (2. Akt 2. Scene) 1 ). Den benyt- 
ter ligesom den sidst omtalte de gamle Former, i 
det mindste til en vis Grad. Djævelen bliver endog 
her manet frem ligesom i det Fastelavnsspil, hvormed 
jeg begyndte denne Undersøgelse, og Maningsformlen 
er her måske endog fuldkommen så korrekt som hist. 
Men hvilken Forskjel i det afgjørende Punkt! Uagtet 
alle Løjer er det dog virkelig den lyslevende Djævel, 
som Forfatteren af Fastelavnsspillet tænker at fremstille 
for Tilskuerne, medens derimod Forfatteren til »Uden 
Hoved og Hale« uden videre tager Masken af sin Djæ- 
vel og viser, at det kun er en bedragerisk gammel 
Kjærling, som skjuler sig bagved den. Det er Kjen- 
delsen i den Thistedske Besættelsessag, omsat i drama- 
tisk Form, og det må betragtes som et glædeligt Tidens 



2 ) Stykket omtales allerede 1723 som faérdigt. 

Tegn, at en sådan Scene kunde opføres for et alminde- 
ligt Theaterpublikum — selv om man ikke lægger en 
større Betydning i den stedfundne Afsløring, end Hol- 

♦ 

berg mente at lægge deri. Thi Holberg forholdt sig 
som bekjendt ingenlunde helt vantro til Djævlelæren. 

o 

Han troede ikke blot på Djævelens Tilværelse som And, 
men han turde ikke engang absolut nægte, at der kunde 
vær© Hexeri og »Fandens Kunster« til. Kun mente 
han med Ovidius i Stykket, at af de ioo Historier, 
som handlede herom, vare måske de 99 opdigtede, og 
hvorledes en sådan opdigtet Djævlehistorie ser ud, derpå 
er det han har villet vise et Exempel i »Uden Hoved 
og Hale«. 

Der er dog i den omtalte Afsløringsscene noget, 
der trænger sig frem ligesom med en bestemt Fordring 
på at få en almengyldigere Tydning end den, Forfatte- 
ren tænkte sig, og vi ville ikke afvise denne Fordring. 
Vi fastholde tværtimod Opløsningen i hin Scene som 
et træffende Symbol på den fuldstændige Afsløring af 
det hele Djævlevæsen, og gjælder Symbolet ikke ube- 
tinget for den Tid, der frembragte det, gjælder det dog 
den, foran hvis Tærskel det står. Det peger hen på 
den Kjendsgjerning, at når som helst den nyere Tid 
gik løs på Kogleriet, fandt den altid kun »Marthe«, 
det vil sige: Bedrageriet eller Enfoldigheden, bagved. 
Det viste sig altid, med andre Ord, at der under den 

o 

uhyggelige Djævlemaske, som i så mange Århundreder 
havde været Menneskene en Rædsel, ikke gjemte sig 
noget frygteligere end — Mennesket selv. 

(*Christiern Hansen' s Komedier *.) 1 ) 

\ Je tre danske Skuespil, som opbevares i Hånd- 
skriftet Nr. 780 Fol. i Thott's Samling på det store 
kongelige Bibliothek 2 ), og som sædvanlig gå under 
Christiern Hanseris Navn, udgjøre, så vidt man 
hidtil véd, alt hvad der er os levnet her hjemme af 
virkelig dramatisk Digtning fra Tiden før Reformatio- 
nen 8 ). Selv på Efterretninger om Skuespilopførelser, 

2 ) Første Gang trykt 1874 som Indledning til min Udgave af de på- 
gj ældende Skuespil. 

a ) Dette Håndskrift har i sin Tid tilhørt Peder Terpager. Det op- 
føres i Auktionskatalogen over hans Bogsamling S. 11 1 som Nr. 16. 

s ) Når L. Helveg (Den danske Kirkes Historie til Reform. II, 848) 
og A. Heise (Ny kirkehist. Saml. V, 739 og 758) ville have de 
bekjendt« dialogiserede Reformationssatirer betragtede som egent- 
lige Skuespil, kan jeg ikke dele denne Opfattelse. De savne al 
egentlig dramatisk Handling og have heller aldrig af vedkom- 
mende Forfattere været bestemte til at opføres. Men hvor nøj- 
som man iøvrigt vil være, må ethvert Arbejde, der skal kunne 
betragtes som Skuespil, nødvendig kunne opfylde den ene eller 
den anden af hine to Fordringer. At Satirerne lejlighedsvis kunne 
have været agerede dramatisk, tør jeg naturligvis ikke ligefrem 
nægte, om jeg end anser det for lidet sandsynligt. Men om så 
var, vilde det intet afgjøre med Hensyn til Spørgsmålet om, hvor 
vidt de med Rette kunne ansees for Skuespil, så vist man også, 
når det kom an derpå, kunde opføre f. Ex. en af Platons Dia- 
loger. 

der ligge forud for dette Tidspunkt, ere vi meget fat- 
tige. Ganske utvivlsomme ere i Grunden kun et Par 
sådanne fra de første Tiår af det 16de Århundrede 1 ); 
thi fra den egentlige Middelalder foreligger kun en og 
anden Meddelelse, som i det højeste kan fortolkes som 
gående på scenisk Fremstilling. Og skjønt det i Følge 
de almindelig kjendte Vilkår for Middelaldersskuespillets 
Forekomst må ansees for afgjort, at Danmark lige så 
vel som de andre civiliserede Lande i Europa har kjendt 



') Nemlig Efterretningen om den Komedie af Christoffer Ravnsberg, 
som 152 1 spilledes ved Universitetet, og Efterretningen om det 
ved Århus Skole 1501 opførte Skuespil. Når A. Thura, hos hvem 
den sidste Efterretning findes (Idea hist. liter. Danorum pag. 72) i 

o 

Sammenhæng hermed fortæller, at der i fordums Tid hvert Ar 
ved Århus Skole holdtes et »convivium scholasticum«, ved hvil- 
ket Disciplene opførte Komedier, Tragedier og andre »exercitia 
ad litteras pertinentia«, turde dette dog næppe være at forstå så 
bogstaveligt, at det tør antages, at sådanne Skuespilopførelser år- 
lig fandt Sted allerede i de første Tiår af det 16de Århundrede. 
Således er imidlertid Sagen fremstillet i et Stykke, som er trykt i 
Sevel Bloch's Trondhiemske Blandinger 2. H. S. 148 flg., idet 
her de nævnte årlige Skuespilopførelser ligefrem ere henlagte til 
den bekjendte Morten Børup's Rektorat, og Årstallet for hin sær- 
skilt omtalte Forestilling i Overensstemmelse hermed er forandret 
fra 1 50 1 til 1506 (Morten Børup blev nemlig først Rektor i År- 
hus 1504). Stykket, som ellers væsentlig i Ordlyden stemmer med 
det anførte Sted hos Thura og kun har en anden* Ordning af 
nogle Punktumer, fortjener dog næppe nogen Påagt ni ng, da 
Thura rimeligvis er dets Kilde, og Afvigelserne altså kun ere at 
betragte som en vilkårlig Forvanskning (i Afskrift haves dette 
Stykke bl. a. i Thott's Saml. Nr. 1560, 4to; jvfr. også Tauber: 
Hist. scholæ cathedr. Århus. p. 49). Det kan endnu tilføjes, at 
Erasmus Lætus, -som i sit håndskrevne Værk om Christian IV.s 
Fødsel og Dåb (GI. kgl. Smlng. Nr. 2589, 4to; det pågj ældende 
Stykke er nu trykt i H. Rørdam's Monumenta historiæ Dan. II, 
667 flgJ giver flere fra god Kilde stammende Oplysninger om 
Morten Børup og særlig dvæler ved hans Dygtighed til at opfinde 
og arrangere dramatiske Danse o. lign., ikke har noget om lige- 
fremme Skuespilopførelser under hans Rektorat. 

og ejet et sådant Skuespil, er det dog næppe mindre 
sikkert, at det hos os har ført en mere sporadisk og 
uanselig Tilværelse end de fleste andre Steder, og det 
bliver endda et Spørgsmål for sig, hvilken Rolle der 
har været s tildelt det danske Sprog herved. 

De allerfleste danske Skuespil fra det 16de og 17de 
Århundrede henhøre under den så kaldte »Skolekomedies« 
Kategori 1 ), det vil sige, de ere ikke blot væsentlig 
blevne til ved Skolerne (eller Universitetet) og have 
været spillede af Skoledisciple (eller Studenter), men den 
Morskab og især den Belæring, som de indeholdt, var 
først og fremmest beregnet på og afpasset efter selve, 
de unge Skuespilleres Smag og Behov. Og endnu ét 
have næsten alle disse Stykker fælles, nemlig deres 
Kunst, der i alle væsentlige Punkter er den samme, som 
går igjennem det egentlige Middelaldersskuespil. I begge 
de nævnte Henseender slutte de Skuespil, som her skulle 
omtales, sig til den store Mængde af de andre. Men 
samtidig frembyde de flere ikke umærkelige indbyrdes 
Forskjelligheder, og det er bl. a. ganske interessant, at 
hvert enkelt Stykke i denne ældste Samling af danske 
Komedier repræsenterer en af de Hovedformer, under 



*) Det er dog måske værd at bemærke, at Udtrykket »Skolekomedie« 
ofte, og især i Tyskland, bruges i mere indskrænket Betydning, 
nemlig kun om de ny-latinske. Skuespil, som opførtes ved Skolerne 
eller Universitetet, og blandt hvis pædagogiske Formål Indøvelsen 
i det latinske Sprog indtog en fremtrædende Plads. Om Opførel" 
sen af sådanne Skolekomedier i snævrere Forstand foreligger der 
også Efterretninger for Danmarks Vedkommende, og nogle af de 
pågj ældende Stykker ere endnu bevarede. Imidlertid synes den 
latinske Skolekomedie at have spillet en temmelig underordnet 
Rolle her hjemme, sammenlignet med den danske, i det mindste 
i Tiden efter Reformationen. Noget andet var de Opførelser af 
de gamle latinske Dramatikere, særlig Terents, men dog også 
Plautus, som temmelig jævnlig fandt Sted ved de danske Skoler 
og ved Universitetet i det 16de Århundrede. 

hvilket det gamle Skuespil overhovedet træder frem. 
Det første Stykke er nemlig en Fastelavnsfarce, det andet 
en klassisk Allegori, det tredie endelig et Helgenspil. De 
to første Stykker have ingen Titel i Håndskriftet. Efter 
deres Indhold kunde man måske passende kalde dem: 
» Den utro Hustru* og »Paris's Dom*, og af praktiske 
Hensyn vil jeg bruge * disse Betegnelser for dem i det 
følgende. Det tredie Stykke har Overskriften: *Comoe- 
dia de sancta vir gine Dorothea.* Endelig indeholder 
Håndskriftet Begyndelsen til et fjerde Stykke, en Be- 
arbejdelse af Hans Sachs's »Henno* eller mulig af Reu- 
chlin's »Scenica progymnasmata« , der er »Henno's« 
Original. 

Umiddelbart efter Epilogen til »Dorotheæ Komedie c 
forefindes følgende Optegnelse: »Anno mdxxxj Chrt- 
stiernus Joannis pedagogus iuuentutis in parrochia 
diue virginis, prelato suo viuente magistro Andrea 
Gloeb.* At dette må betyde, at Christiern Hansen hint 

o 

Ar har skrevet (oversat) det Stykke, til hvis Epilog No- 

o 

titsen slutter sig, eller i hvert Fald, at han hint Ar har for- 
fattet hin Epilog — som har en vis selvstændig Betydning 
— derom kan der næppe være mindste Tvivl, og lige så 
sikkert synes det, at Christiern Hansen selv må have ned- 
skrevet hin Bemærkning. Det fremgår i og for sig tilstræk- 
keligt af Brugen af »suo« *), men også den for udenfor 
stående temmelig dunkle Måde, hvorpå der hentydes til 
Anders Glob, viser tydeligt, at hin Notits ikke er nedskre- 
ven af en fremmed i den Hensigt at give en virkelig Op- 



x ) Lige modsat siger N. M. Petersen, som antager, at Christiern 
Hansen ikke selv har nedskrevet Bemærkningen: » — prelato suo 
viser jo, at det er en anden der taler«. (Danske Literat. Historie 
2. Udg. II, 223 Anm. 2). Den latinske Grammatik må dømme 
os imellem. løvrigt ere Petersens Bemærkninger om disse -gamle 
Skuespil også i andre Henseender påfaldende flygtige. 

lysning, men af Forfatteren selv for derved ligesom at 
sætte et Minde over en personlig Erindring. Imidlertid 
plejer man at tillægge hin Notits en endnu mere om- 
fattende Betydning, idet man på Grundlag af den an- 
tager, at Christiern Hansen er Forfatter til (eller Be- 
arbejder af) alle de tre i Håndskriftet indeholdte Stykker. 
Den nærmere Undersøgelse af, hvor vidt denne Mening 
er rigtig eller ej, synes helst at måtte opsættes, indtil 
jeg kommer til at betragte »Dorotheæ Komedie« nær- 
mere, og så meget mere, da Kundskab til de to første 
Stykkers Indhold og Form nødvendig hører med til Af- 
gjørelsen af Spørgsmålet. Foreløbig nøjes jeg med at 
udtale, at Skrifttrækkenes Udseende ikke giver nogen 
Vejledning til at udfinde, hvem der er Forfatter til Styk- 
kerne. Ikke engang »Dorotheæ Komedie« er indført i 
Håndskriftet med den Hånd, som jeg betragter som 
Christiern Hansens egen, og lige så sikkert er det, at 
»Den utro Hustru« og »Paris's Dom« ere skrevne hver 
med sin Hånd, og at disse Hænder ere forskjellige fra 
dem, vi finde både i »Dorotheæ Komedie« og i Chri- 
stiern Hansens Notits. Denne Hændernes Uensartethed 
opdages måske ikke så lige ved første Øjekast, thi ikke 
blot ere de alle gamle og uden Tvivl omtrent samtidige 
med Stykkerne selv 1 ), men der er virkelig også i flere 
Punkter en ikke ringe Lighed imellem dem, således som 
den f. Ex. kunde tænkes at fremkomme, når vedkom- 
mende Skrivere vare uddannede ved en og samme 
Skole eller lign. Men Ved nærmere Eftersyn sees For- 

') N. M. Petersen siger (anf. Sted), at Håndskriftet ikke er samtidigt. 
Jeg belænker mig ikke på at sige lige så bestemt, at der fra Skrif- 
tens Side (for ikke at tale om Sprogformen) ikke er det aller- 
mindste til Hinder for, at Stykkerne kunne være indførte i Hånd- 
skriftet i Tiden omkring 1530, og jeg er vis på, at enhver 
kyndig, der ser på Håndskriftet uden forudfattet Mening, vil give 
mig Ret heri. 

skjellen meget tydeligt, og i Forbindelse hermed viser 
der sig da også Forskjelligheder i Retskrivning, Dialekt, 
Brug af Forkortningstegn osv. 

Om Håndskriftet kan endnu anføres, at det inde- 
holder 31 upaginerede Blade i 3 Læg, nemlig 7 Blade 
i det første Læg (der har oprindelig været 8 Blade, 
men et er klippet af), 8 Blade i det andet og 16 Blade 
i det tredie Læg. Hvert af de tre Stykker er indført 
i et særskilt Læg, men dog således, at i det første Læg 
er Blad 7, i det andet Blad 6 — 8, og i det tredie Blad 
16 ubeskrevet. Lægene ere indheftede i et Stykke be- 
skrevet Pergament, der har hørt til et Middelalders- 
Håndskrift af Vulgata (1. Makkab. 13. Kap.). 1 ). For- 
matet er, som tidligere nævnt, Folio, men en smal, på 
langs brækket Folio, der egner sig godt for de korte 
Verslinier, og som bl. a. skal være almindelig ved de 
tyske Skuespilhåndskrifter. Det danske Håndskrift er 
temmelig stærkt medtaget af Tidens Tand. Hjørnerne 
ere meget beskadigede, og Papiret har, især i det første 
Læg, lidt en Del af Fugt og er på flere Steder nær 
ved at smulre bort. Hvad der næsten er værre, er, at 



*) På begge Sider af Bindets forreste Blad sees, øverst oppe, nogle 
Optegnelser af en Hånd, som meget ligner den, der har indfort 
»Den utro Hustru« i Håndskriftet. Dels som en Følge af Slid, 
dels på Grund af forsætlig Udsletning, ere de fleste af disse Op- 
tegnelser nu blevne ulæselige. Så meget ser man dog, at hvad 
der har stået på Bindets udvendige Side, er 8 Linier af en Prolog 
til et Skuespil, og af disse 8 Linier er den første den samme, 
som findes i Spidsen ikke blot af »Den utro Hustru«, men også 
af Brudstykket af »Henno« (»Hil sæl, god Dag« osv.). Af de 
andre Linier kan kun hist og her læses et Ord, men dette er til- 
strækkeligt til at vise, at den pågjældende Prolog iøvrigt ikke har 
været nogen af dem, som høre til de to nævnte Skuespil. Op- 
tegnelserne på Bindets indvendige Side synes at have været et 
Slags Regnskab. Flere af dem ere igjen overstregede, og endnu 
flere udraderede med en Kniv. 

Stykket i dette første Læg har været så meget læst, at 
Blækket, der aldrig er trængt synderlig dybt ind i Papiret, 
på mange Steder er næsten helt afslidt, så at det er over- 
måde vanskeligt at læse Skriften. Ikke destq, mindre 
kan den endnu i de allerfleste Tilfælde læses, således 
som min Udgave af det pågjældende Stykke, bag hvil- 
ken ligger flere Års Sysselsættelse med Håndskriftet, 
forhåbentlig godtgjør. I Håndskriftets senere Læg frem- 
byder Læsningen i det hele ingen Vanskelighed. 

Hermed går jeg over til Betragtningen af de. en- 
kelte Stykker, som ere bevarede i Håndskriftet. 

I. 

Den utro Hustru. 

Det varede en Tid — skjønt forskjelligt i de for- 
skjellige Lande — , inden det komiske Element efter en 
større Målestok fik Indpas i det på religiøs Grund hvi* 
lende Middelalders-Drama, og atter en Tid, inden det 
trådte selvstændigt frem i rent komisk Skuespildigtning. 
Det er en Udvikling, der står i nær Sammenhæng med 
Udviklingen af den borgerlige Mellemstand, og selve det 
komiske Skuespil, der skabes, er i en ganske anden 
Grad et virkelig folkeligt Skuespil end både Mysterier 
og Moraliteter. For det ophøjede har dette Skuespil 
lige så lidt Plads som for det spidsfindige. Det tager 
sine Æmner af Mellemklassernes og de lavere Klassers 
Liv, og Behandlingen er jævn og fordringsløs. Hvad 
det vil, er kun dette ene: at more Tilskuerne, men i 
så Henseende gjør det også sit yderste. Det er ikke 
den fineste Lystighed, man her kommer i Berøring med 
— tværtimod. Den er altid af en stærkt håndgribelig 
Art, mindre djærv end drøj og med udpræget Forkjær- 
lighed for uhøviske Talemåder og Situationer. Med 

9* 

andre Ord: Spøgen er næsten altid burlesk, og Skue- 
spillet selv er Farce. Men den oprigtige Frejdighed 
i denne Spøg kan ikke sjældent bringe en til at 
se igjennem Fingre med dens Udskejelser, og i hvert 
Fald er den et så nøjagtigt Udtryk for Smagen 
og Dannelsen hos det Publikum, som den nærmest var 
bestemt for, at det alene af den Grund må have Inter- 
esse at lære den at kjende. Jo mere Farcen sluttede 
sig til Virkeligheden og herfra hentede Æmner til at 
slippe sit Lune løs på, desto lettere måtte det ske, at den 
lejlighedsvis fik en stærk satirisk Farve, og dette er da 
også et almindeligt Træk hos de allerfleste Farcer vi 
kjende, og et Træk, der under visse Omstændigheder 
giver den ellers meget fordringsløse Digtart en alminde- 
ligere historisk Betydning. Farcen kom frem overalt, 
hvor der overhovedet fandtes et Middelalders-Skuespil, 
og skjønt den overalt ligner sig selv i det væsentlige, 
har den dog i de forskjellige Lande en noget forskjellig 
Afskygning. På de fleste Steder stod den i nært For- 
hold til de folkelige Fester, som Middelalderen var så 
rig på, og ved hvilke det hele Folk slog sig løs med 
en ubunden Livsglæde, som Nutiden ikke kjender meget 
til. Frem for alt var dog Fastelavnstiden, i hvilken 
Forklædning og alskens Gjækkerier hørte til Dagens 
Orden, gunstig for Farcerne, og i Tyskland — til hvis 
Skuespilvæsen de nordiske Landes stod i det nærmeste 
Forhold — vare Farceopførelserne i den Grad knyttede 
til Fastelavnen, at de heraf fik deres Navn: Fastnacht- 
spiele. Det var især i Sydtysklands store Handelsstan- 
der at Fastelavnsspillet blomstrede, og navnlig kan 
Nurnberg opvise en hel Række Forfattere, som havde 
Betydning for denne Digtarts Udvikling. Spredtvis 
forekomme dog Fastelavnsspillene rundtom også i det 
øvrige Tyskland. 

Da vi, som tidligere sagt, ikke kjende noget nær- 
mere til det danske Middelalders-Skuespil, vide vi hel- 
ler ikke, når Fastelavnsspillet første Gang kom frem 
her hjemme. I Tyskland synes det ikke — i det mind- 
ste ikke som egentligt Literaturprodukt — at kunne 
føres længere tilbage end til Begyndelsen af det 15 de 
Århundrede 1 ), og i sin første Fremtræden var det endda 
såre ufuldkomment. Når vi derfor i et Aktstykke fra 
1447 læse, at Prioren ved St. Hans Kloster i Odense, 
som ønsker at oprette en Skole ved Klostret, forpligter 
sig til ikke at lade »cum scolaribus (suis) . . . choreas 
et ludos carnispriviales publice . . . celebrari« 2 ), turde 
det allerede på Grund af Tiden, og måske også på 
Grund af Udtrykket »publice«, være temmelig tvivlsomt, 
at der her sigtedes til Opførelsen af virkelige Fastelavns- 
spil. Det er dog lige fuldt ret interessant at se Til- 
ladelsen til at holde Skole gjort afhængig af et Vilkår 
som det anførte. Om det end ikke aldeles afgjort vid- 
ner imod den almindelige Karakter af de Lystigheder, 
hvormed Borgerne i Odense fejrede Fastelavnen, synes 
det dog bestemt at tyde på, at Odense Skoledisciple 
til en Tid havde spillet en virksommere Rolle ved disse 
Lystigheder, end det kunde ansees for sømmeligt og 
tilladeligt 3 ). 



*) Man har ment, og måske ikke med Urette, at Fastelavnsspillene 
have deres Udspring fra små improviserede Dialoger. Spørgs- 
målet herom har dog ikke synderlig Betydning for os, da det 
først er de' skrevne Stykker, som kunne antages at have øvet 
nogen større Indflydelse på Udlandets, særlig Nordens, Forsøg i 
lignende Retning. 

2 ) Indbydelsesskrift til Indvielsen af Odense Cathedralskoles nye Byg- 
ning. 1846. S. 4 og 49 ; jvfr. Thorkelin : Diplomatarium Arna- 
Magn. I, 157; Pontoppidan: Annales ecclesiæ Dan. I, 663 ; Odense 
Skoleprogram for 183 1 S. 9 flg. 

•) Thi det vilde dog vel være altfor usandsynligt, at hint Vilkår 
skulde være et Udtryk for den Frygt, som en konkurrerende 

Frygten for at give Skoledisciplene for frie Tøjler 
på dette Punkt træder endnu tydeligere frem i det be- 
kjendte skarpe Forbud i Christiern II.s Skoleanordning : 
»Her effter skal ingen Prest, Degen eller Peblinge for- 
klede seg om Fastelaffuen vti Prekusser Monck oc Mu- 
mies Ligellsse at wmløbe oc trygle oc bedriffue anden 
Skalkhed, som thee her tiil giort haffuer. Huo her 
emodt giør, skal miste sin Huudt« J ). Da Fastelavns- 
spillene i den ældste Tid netop opførtes på den Måde, 
at Aktørerne løb om i Forklædning fra Hus til Hus, 
spillede deres Stykker, og så, når de vare færdige, mod- 
tog en Gave i Penge, Fødevarer eller lign. af Husets 
Beboere, føres vi ved Udtrykkene i Christiern II s For- 
bud endnu nærmere til de egentlige Fastelavnsspil end 
ved det omtalte Dokument fra Klostret i Odense. Fa- 
stelavnsspillene ere i al Fald blevne trufne af dette For- 
bud, og når de ikke udtrykkelig nævnes deri, hidrører 



Skole nærede for et Indgreb i Rettigheder, den forbeholdt sig selv ? 
Det var Kapitlet ved St Knuds Kloster, som gav den omtalte Til- 
ladelse til at holde Skole, og med dette Kloster stod Odense Bys 
ældste Skole, St. Albani Skole,, i nøjeste Forbindelse (se Indbydel- 
sesskrift til Indv. af O. Cathedralsk. nye Bygning S. 2 flg.). 
') Danske Magazin VI, 367. Håndskriftet har, i Følge Langebek, i 
sin Tid været opbevaret i Gehejmearkivet, men både Nyerup og 
senere jeg have begge forgjæves søgt det der. Ordet »Prekusser«, 
hvorom Nyerup har skrevet en særegen lille Opsats (Minerva 1803, 
I, 334 — 37), er ikke hidtil forklaret. Jeg skulde være tilbøjelig 
til at tro, at det var læst fejl af Langebek. Mon det ikke kunde 
tænkes, at der havde stået »Prekursor« (Præcursor), hvad der er 
en, især i tyske Fastelavnsspil almindelig Betegnelse for den Per- 
son, som fremsagde Prologen og Epilogen, og som vistnok tillige 
i mange Tilfælde ledede Stykkernes Opførelse. Mulig har denne 
Person haft en særlig afstikkende Dragt, og i al Fald i det alvor- 
lige Skuespil vides det, at den tilsvarende Figur — som blandt 
mange andre Navne også bar Navnet »Herold« eller »Præco« — 
undertiden var iført virkelig Herolddragt ijvfr. Afbildningerne i 
Hegelund's Susanna og Hieron. Justesen's Salomons Hylding. 

dette måske kun derfra, at man ved at holde Forbud- 
det almindeligere opnåede at ramme også andre Sider 
af Fastelavnsforlystelserne foruden selve de dramatiske 
Øvelser. For så vidt iøvrigt Udfærdigelsen af Christiern 
II.s Skoleanordning snarest synes at måtte henføres til 
Året 1 521, ligger det nær at sætte det anførte Forbud 
i Forbindelse med en omtrent samtidig Begivenhed, som 
uden Tvivl hayde voldet Kongen en ikke ringe Ærgrelse. 
Som bekjendt indkaldte Christiern II. 1520 en luthersk 
Prædikant, Mag. Martin Reinhard, som skulde forkynde 
den nye Lære her i Landet. Han begyndte sin Virk- 
somhed i Kjøbenhavn, og mange løb til for at høre 
ham eller snarere for at se ham, thi man gav mindre 
Agt på hans Prædiken, som kun få forstod, end på de 
Fagter, hvormed han ledsagede Prædikenen. Disse 
Fagter talte man om alle Vegne, man gjorde sig lystig 
over dem og efterabede dem. Dette drog den katholske 
Gejstlighed sig til Nytte. Kannikerne og Vikarerne ved 
Frue Kirke fik fat i en opvakt Dreng og lod ham over- 
være Mag. Reinhards Prædikener, og da dette havde 
varet nogen Tid, havde Drengen tilegnet sig hele Ma- 
gisterens Måde at træde frem på så fuldstændigt, at 
han kunde efterligne den på det mest skuffende, og 
han blev nu indbudt rundt omkring til Gjæstebud 
og Gilder, hvor han holdt allehånde naragtige Taler, 
som han ledsagede med Mag. Reinhards Gestikulationer. 
Ligheden fuldstændiggjordes ved Udklædning, og for at 
han skulde komme i den rette Stemning, blev han først 
rigelig beværtet med Mad og Vin 1 ). — Når man fra- 
regner, at Drengen var ene om at give Forestillingen, 
minder hans Optræden iøvrigt på næsten ethvert Punkt 



x ) Se især Joh. Svaningius: Christiernus II. 1658. pag. 152 flg., og 
Ny kirkehistor. Saml. V, 276 flg. 

om Fastelavnsspillene. Den dramatiske Aktion, For- 
klædningen, Kådheden, det satiriske Sigte, Omløbningen. 
fra Hus til Hus osv. finder man altsammen igjen ved 
de virkelige Fastelavnsspil, ja selv det, at Spotten var 
taget i den religiøse Bevægelses Tjeneste, er et Træk, 
som netop var særlig betegnende for hin Tids Farcer. 
Hvorom alting er, blev de omtalte Løjer næppe uden 
Betydning for Udfaldet af det første Forsøg på at skaffe 
den lutherske Lære Indgang her hjemme, og skjønt Hi- 
storien ikke forefaldt i Fastelavnstiden, forekommer det 
mig dog, som før berørt, ikke usandsynligt, at den kan 
have givet et Stød med til Udstedelsen af Christiern 
II.s ovenfor anførte Forbud. 

Dette Forbud bar dog næppe nogen blivende Frugt. 
Måske er det allerede bleven ophævet af Christiern II.s 
Efterfølger på Tronen, men under alle Omstændigheder 
vise både enkelte Forfatteres Udtalelser 1 ) og forskjel- 
lige nye Forbud fra en ikke lidet senere Tid end det 
nævnte 2 ), at det ikke lod sig gjøre på en Studs at ud- 



T ) Således taler P. Palladius i sin Efterskrift til A. Musculi En for- 
maning oc atuarsel om den leppede oc forkludede Hosedieffuel 
(1556), Bl. E. 4, om »den Fastelaflfuens Diefruel her inden Kø- 
benhaffns Porte, der wi hafrue predicket mod nogit nær i disse 
ti flue aar«, indtil endelig Befalingsmanden på Kjøbenhavns Slot, 
Peder Godske, for 3 Ar siden tog Sagen i sin Hånd: »Huor met 
den Fastelagens Dieffuel bleff bort iaget, saa at wi haffue siden 
hafft fred faar hannem, des være Gud loffuit!« — Et Vidnesbyrd 
fra 1533 om Fastelavnsskikke i Æbeltoft i ældre Tid haves i Nye 
danske Magazin I, 25 — 26. Om Fastelavnsløj er ved selve det 
danske Hof i Christian III.s og Frederik II.s Tid se nu R. Mej- 
borg: Billeder af Livet ved Christian den Femtes Hof osv. S. 164. 

') Således' et fra 1595, rettet mod Studenterne (Ny 'kirkehist. Saml. 
V, 69; Rørdam: Kbhvns Univ. Hist. III, 51), og et almindeligere 
Forbud i Recessen af 1643, 1. Bog 2. Kap. § 26 (se foran 
S. 1071. Ret betegnende for Fastelavnsløj er n es almindelige 
Karakter i ældre Tider synes det mig, at i Poul Jensen Col- 
ding's Etymologicum Latinum (1622) oversættes »Bacchæ« ved 

drive, hvad Peder Palladius kalder »Fastela\pisdjævelen«, 
af Folkets Hjerter, og når også de senere Forbud ikke 
særlig angå Skoledisciplene, tør man dog antage, at 
heller ikke disse med ét have afstået fra at fejre den 
glade Fastelavnstid på den én Gang tilvante Vis. Et 
Vidnesbyrd herom turde vi mulig endogså have i selve 
den Skolekomedie, hvormed vi her beskjæftige os. Thi 
skjønt vi ikke bestemt kjende dette Stykkes Affattelses- 
tid, er det dog vistnok mest sandsynligt, at det tilhører 

o 

de nærmeste Ar efter Udstedelsen af Christiern II.s For- 
bud. Og at Stykket er, ikke blot et Fastelavnsspil, 
men et Fastelavnsspil, der har været opført netop i de 
Former, som Christiern II.s Forbud var rettet imod (der- 
under indbefattet, hvad der betegnes som »Omløben« og 
^ Tryglen«), dette fremgår allerede tilstrækkelig tydeligt 
af Prologen og Epilogen — af hin, idet den viser os, 
hvorledes de spillende komme ind i et fremmed Hus 
og opføre deres Stykke for de der forsamlede ; af denne, 
idet den viser, hvorledes Selskabet drager bort igjen 
efter Forestillingens Slutning, men dog ikke før det 
har udtalt Ønsket om at få en Hjertestyrkning: 

»Dermed vil jeg nu gange af Dør, 
Giver mig at drikke før.« 

For bedre at blive forstået, når jeg i det følgende 
kommer til at omtale en og anden Bnkelthed i Stykket, 
må jeg i Korthed angive Gangen i dette. Først op- 
træder en Mand, som underretter sin Kone om, at han 
har besluttet at gjøre en Pilegrimsvandring for at få 
»Afløsning« af sine Synder. Ægteparret har levet lyk- 
keligt sammen, og Konen ser nødigt, at Manden for- 
lader hende. Men hendes Forestillinger frugte intet: 



»Fastelaffns Quinder« og »bacchor« ved »Løber gall, Raser, Løber 
Fastelaffn, Stormer, Staajer, Suærmer, Rutter, tager ilde oc gallend 
afF sted.« 

Manden rejfer sin Vej. Næppe er han borte, før en 
Bonde fremstiller sig for den smukke Kone, og da han 
hører, at hun er alene, søger han at lokke hende til 
Utroskab. Konen svarer med Skjældsord og spotter 
Bondens plumpe og svinske Udseende; desuden, mener 
hun, har han jo selv en Hustru, som han bør holde sig 
til. Dette sidste nægter Bonden. Vistnok har han 
været gift engang, men hans Kone, som var en gammel 
arrig Trold, er nu død; hvad Manglerne ved hans 
Ydre angår, kunne de afhjælpes i en Badstue. En så- 
dan opsøger han da, han bliver vasket og gjort i Stand, 
hans Skjæg bliver svedet med et Lys, men da han 
igjen, vel tilfreds med sig selv, fremstiller sig for Konen, 
lader hun ham vide, at han er endnu hæsligere end 
før, og ønsker ham »Ulykke i Vold«. Hendes Ønske 
opfyldes strax, thi Bondens egen Hustru, som han ny- 
lig omtalte som død, kommer ind og spørger, hvad det 
er han bestiller, og Bonden, der før var så kry på det, 
taber øjeblikkelig Modet og siger, at han vil gå hjem. 
Men nu optræder en Munk, som fortæller Bondekonen, 
hvad det var, hendes Mand havde for, og den ulykke- 
lige må nu bøde for sin Ubesindighed: efter at han 
først har måttet høre ilde, fordi han, der er så påtræn- 
gende lige over for andre Kvinder, er så tilbageholdende 
mod sin egen Hustru, bliver han af denne slæbt bort 
ved Hårene. Strax begynder nu Munken at gjøre -Hane- 
ben til den smukke Kone. Han mener selv, at han er 
en kjøn Mand, og hvis Konen har noget imod Munke- 
kappen, som han bærer, er der Råd derfor: 

»Jeg kaster hende vel op udi en Vrå, 
Så står igjen en Mand fuld strunk, 
I Vråen ligger da den sorte Munk.« 

Konen afviser dog også ham, idet hun tillige lader sig 
forstå med, at hvis hun engang skulde glemme sig selv, 

vilde hun da foretrække en Hofmand for en Munk. 
Næppe er Ordet udtalt, før en Hofmand træder ind. 
Han hilser spottende på Munken og spørger ham, om 
det ikke var rigtigere, at han blev i sit Kloster end at 
gå her og bejle. Munken fralægger sig med dydig 
Harme, at han skulde have Tanke til nogen Kvinde: 
han er blot kommen for at hente nogle Oste til sit Klo- 
ster. Men Hofmanden lader sig ikke narre; han siger, 
at Munken lyver, og at han skal lære ham at blive 
hjemme en anden Gang. Han giver ham så en Dragt 
Prygl og tager hans Kappe fra ham. Derefter begyn- 
der han selv at erklære Konen sin Kjærlighed, men 
hun nægter at bønhøre ham, selv efter at han har mindet 
hende om de Ord, hun nylig lod falde til Munken. 
Hofmanden søger så Hjælp hos en gammel Troldkvinde 
og lover hende en god Betaling, hvis hun kan finde et 
Middel til at bringe den smukke Kone i hans Vold. 
Troldkvinden maner da en Djævel, som skal stå hende 
bi. Han kommer ikke lige strax, men da Troldkvinden 
maner påny, og denne Gang blandt andet ved det, 
som Djævelen er mest bange for af alt i Verden, nem- 
lig gamle Kjærlinger, kommer Djævelen frem i stor 
Forskrækkelse og lover at gjøre alt, hvad der befales 
ham. Han får nu Pålæg om at gå hen og overtale 
Konen til Utroskab, og han søger virkelig på bedste 
Måde at udføre dette Hverv. Men hans Møje er spildt. 
Konen afviser ham med Hån, og da han nedslået vea- 
der tilbage til Troldkvinden og aflægger sin Beretning, 
bliver han først skjældt dygtigt ud for sin Kejtethed 
og derefter pryglet af. Hofmanden er dog naturligvis 
ikke nøjet hermed, men truer Troldkvinden, som har 
taget hans Penge uden at udrette noget for ham, og 
hun finder da på et nyt Middel til at indvirke på den 
smukke Kone. Hun tager en Hund med sig og frem- 

stiller sig for Konen grædende og som en gammel Tig- 
gerkjærling. Konen spørger hende, hvad hun græder 
for, og efter nogle Omsvøb fortæller hun da, at den 
Hund, som hun fører med sig, var engang hendes Dat- 
ter. En ung Mand bejlede til hendes Kjærlighed, men 
hun vilde ikke føje ham, og da skete det, at hun — 
man må antage: ved Troldkunster, som han lod gjøre 
* — forvandledes til en Hund. Da Konen hører denne 
Fortælling, bliver hun bange og tvivlrådig om, hvorledes 
hun skal forholde sig, og så snart Troldkvinden mærker 
dette, råder hun hende naturligvis til strax at give efter, 
hvis Hofmanden skulde komme igjen, fremfor at ud- 
sætte sig for at lide en lignende Skjæbne som hendes 
Datter. Således besluttes det da, Hofmanden bliver 
hentet, og Konen overgiver sig på Nåde og Unåde. 

Man vil af dette Uddrag blandt andet have set, at 
Stykket på et iøjnefaldende Punkt, nemlig i Henseende 
til Moralen, stiller sig temmelig ejendommeligt. Jeg 
har ikke kunnet give nogen Forestilling om de mange 
yderst uhøviske Enkeltheder i Replikkerne. Men alene 
disse Slag i Slag gjentagne Angreb på en gift Kones 
Dyd, som af Forfatteren behandles som en behagelig 
Spøg, og ikke mindre den temmelig lette Måde, hvorpå 
han til Slutningen motiverer hendes Fald, alene dette 
er tilstrækkeligt til at vise, at Fastelavnsspillets »Moral« 
i al Fald er en anden end den, der i så rigeligt Mål 
serveredes i Tidens alvorlige Skuespil, selv det ibereg- 
net, at disse punktvis kunde byde Tilskuerne Ting, som 
vare påfaldende nok. Vil man endelig uddrage en 
Lære af Stykket, så angiver Forfatteren selv som en 
sådan, at gamle Kjærlinger ere lige så snedige som 
Djævelen selv (V. 438 flg.). Er man ikke nøjet hermed, 
kan man sige, at Stykket viser, at man helst må lade 
være at rejse for langt bort, når man har en smuk 

Kone hjemme. Og da den Rejse, der er Tale om, er 
en Pilegrimsrejse, turde det måske ikke være helt 
usandsynligt, at Stykket også har villet give et Bidrag til 
at belyse disses Forkastelighed *). Men synderlig videre 
end til denne Slags »Morale kommer man ikke med 
vort Fastelavnsspil, og når Moralen selv for den over- 
vejende Del er Spøg, er den jo netop i fuld Samklang 
med Stykkets hele øvrige Karakter og dets Formål. 

Thi, som jeg før har sagt, at more Tilskuerne ved 
at slå Gjækken løs på enhver tænkelig Måde, dette er 
Fastelavnsspillenes og således også vort Stykkes nær- 
meste og egentlige Opgave. Og det forekommer mig, 
at denne Opgave må betragtes som ikke uheldigt løst. 
Der er i de få Scener, som Stykket består af, samlet 
en hel Del Lystighed, og når denne også for det meste 
er temmelig grovkornet og af temmelig udvortes Art 
— Skjældsord. uhøviske Talemåder og Prygl udgjøre 
fremtrædende Bestanddele af den — , er den dog også 
på sine Steder præget af et virkeligt Lune, som kan 
fornøje selv en senere Tid. Dette gjælder f. Ex. om 
et og andet i den Scene, hvor Bonden optræder som 
Bejler. Hans Plumphed og hans Kryhed, der ved hans 
Hustrus Ankomst slår over i ynkelig Modfaldenhed, giver 



*) Jvfr. Hustruens Replik V. 62 flg. — Under alle Omstændigheder 
bliver Stykket faktisk en Illustration til følgende Sted i den /be- 
kj endte Reformationssatire om Peder Smed og Adser Bonde (Kirke- 
hist. Saml. II, 341 — 42): 

Aff pillegrims reyse kommer intet gaat, 
det kommer dem stundum selff til spaat, 



Hånd far saa til den hellige sted, 
sit arbeyde forsømmer hånd der met, 

Saa bliffuer hustruen i horeri lexd, 
det skal da vere en helligdoms ferd. 

i det mindste Omridsene til et ret pudsigt Billede, og 
den hele Scene får en morsom og passende Afslutning 
ved den Forbitrelse, der luer op i Bondekonen, da hun 
kommer til at sammenligne Mandens Aktivitet lige over 
for fremmede Kvinder med hans Tilbageholdenhed lige 
over for hende selv, samt ved den arrig-vemodige Re- 
plik, hvormed hun — opfyldende en ægteskabelig Pligt, 
men uden deraf at øse noget Håb for sig selv — træk- 
ker af Sted med Synderen: 

Hjem skal du i Sorrigs Navn, 
Alligevel det vorder mig ej til Gavn. 

I den følgende Scene med Munken gjenfinder man i 
Hovedsagen den samme Bevægelse som i Scenen med 
Bonden, men der er dog i det forceret-friskfyragtige 
hos den nye Bejler og i dennes mere smidige Forsøg 
på at skjule sin Flovhed en Nuance, som stemmer med 
Forskjellen i hans sociale Stilling. Denne Scene er 
iøvrigt mest mærkelig ved sin skarpe Satire mod en 
Stand, som uagtet sin Fordring på at ansees for ulaste- 
lig stadig gav flere og flere Beviser på en gjennem- 
gående Fordærvelse. Især er det meget betegnende, 
at Munken strax tilbyder den smukke Kone at slænge 
den Kappe, som er Tegnet på hans Stand, »op udi en 
Vrå«, i Fald den skulde mishage hende. Kappen havde 
sin store Del i den Nimbus, der omgav Munkestaftden, 
den havde efterhånden fået en vis selvstændig Gyldig- 
hed som en Slags Helligheds-Tegn, og jo mere det hid- 
til havde været en Trossætning, at Munken og den vare 
uadskillelige — thi, som det hedder i Niels Ebbesens 
Vise, »der er ingen sammet viet uden Munken og hans 
Kappe« *) — , desto mere talende er den Symbolik, som 
indeholdes i den her fremstillede Munks flotte Tilbud: 



i\ 



) Sv. Grundtvig: Danmarks gamle Folkeviser III, 517. 



De tre ældste danske Skuespil. \A7 

Helligheden selv er noget rent udvortes, som man tager 
på eller lægger af, efter som det bedst lønner sig 1 ). I 
Overensstemmelse hermed er da også Munkens øvrige 
Optræden i Stykket skildret. At hans ^anselige Begjær 
endog er ualmindelig stærkt fremtrædende lige over for 
Konen, må i hvert Fald sluttes af Hofmandens Ord (V. 
241 — 42), og siden forsøger han at dække sig ved en 
Løgn 2 ) — således som han plejer at gjøre, siger Hof- 
manden. Men Straffen kommer over ham, og det kan 
ikke andet end have tilfredsstillet Tilskuernes Retfærdig- 
hedsfølelse, at denne Straf er ens med den, han ved 
sit Angiveri bragte over Bonden, dog med det særlig 
beskæmmende Tillæg, at hans Kappe bliver taget fra 
ham. 

Det vilde ikke være vanskeligt også i de øvrige 
Partier af »Den utro Hustru« at påvise dels ret mor- 



x ) I den egentlige Reformationssatire fremdrages oftere Munkekappen 
og den Overtro, der knyttede sig til den. Således i Historien om 
Peder Smed og Adser Bonde (Kirkehist. Saml. II, 370): 

Deris Kapper oc Munckeri 
er altsammen bedrageri. 

Jvfr. Visen »Om Muncke Cappen« (Chr. Bruun : Viser fra Refor- 
mationstiden S. 52 — 53), hvor Kappen for en Del ligefrem identi- 
ficeres med Munken selv og hans Laster. 
a ) Også det Påskud, han her anfører, at han skulde hente nogle 
Oste til sit Kloster, erindrer om et Sted i den oftere anførte Satire 
om Peder Smed og Adser Bonde, hvor Adser Bonde klager over, 
at Munkene tage alle hans Oste fra ham (Kirkehist. Saml. II, 369) : 

Den ene Ost hente de bort, 

Før min Høstru fick en anden giort. 



Jeg haffde icke tre Oste paa en tid, 
Saa giøre Muncke mig dem quit. 

Han undrer sig over, hvad de gjøre med alle de Oste, og Peder 
Smed ved ikke at give ham nogen bedre Forklaring, end at det 
går med dem som med de 200 Får og Lam, som Gråbrødrene i 
Randers måtte kaste i Fjorden, fordi de havde fået så mange flere, 
end de kunde fortære. 

somme dels for Tidens Kulturtilstande betegnende En- 
keltheder, men da Texten jo nu foreligger fuldstændigt, 
turde det være nok med, hvad der allerede er^ frem- 
ført 1 ). Også hvad en anden Side af Stykket angår, 
nemlig dets mere specielt dramatiske Udformning, ind- 
skrænker jeg mig til et Par antydende Vink. Den Kunst 
eller dramatiske Retning, som »Den utro Hustruc i Lig- 
hed med alle vore andre Skolekomedier repræsenterer, 
er, som forhen berørt, væsentlig den samme, som tid- 
ligere havde fundet Udtryk i Middelalders-Dramaet, og 
det turde vel være de færreste af Læserne, som ikke 
havde en nogenlunde tydelig Forestilling om denne 
Kunst med dens løse, brede, Motivering foragtende Kom- 
position, der ikke har noget væsentlig andet Princip 
end den fortællende Skildring, med dens mere mid- 
delbart beskrivende end umiddelbart udtrykkende Dia- 
-l°g» °g me d dens almindelig holdte Karakteristik, der, 
hvor den når videst, kun bliver en Karakteristik af 
Standen eller Klassen, ikke af Individet: Af disse Svag- 
heder har da også »Den utro Hustru« sin Del, og hvad 
særlig Kompositionen angår, vil det let sees, at Styk- 
ket egentlig består af en Række temmelig selvstændige 
Episoder, der kun ved en meget tynd Tråd ere for- 
bundne med hverandre, og som føres forbi Øjet ligesom 
de skiftende Billeder i en Laterna magica. Men allige- 
vel er Stykket ingenlunde udarbejdet uden en vis Sans 
for dramatisk Virkning. Fremfor alt har det den for 
et Skuespil højst vigtige Egenskab, at det er fuldt af 

l ) I min Afhandling »Djævelen og Narren i det gamle danske Skue- 
spil«. I. (foran S. 59 flg.) har jeg givet en udførlig Analyse af den 
Scene, hvori Djævelen optræder, ligesom også aftrykt Scenen selv. 
Af Steder, hvor der tidligere har været meddelt Prøver af Stykket, 
kunne fremhæves: Minerva 4 B. (1786) S. 766 — 72; Nyerup og 
Rahbek: Bidrag til d. d. Digtek. Historie I, 132 — 41; Histor. 
Tidsskrift V, 498 — 500. 



De tre ældste danske Skuespil. \a c 

Handling, og det oven i Kjøbet af temmelig afvexlende 
Handling. At enkelte større Effekter, som Pryglene 
osv., stadig komme igjen, hidrører uden Tvivl nærmest 
fra, at de vare en Fordring i, Tiden, og når den meget 
korte Munkescene har en vis almindelig Lighed med 
Bondescenen, er dette i al Fald kun lidet iøjnefaldende 
i Forhold til den Kjendsgjerning, at de to mest udførte 
Episoder i Stykket, den med Bonden og den med Hof- 
manden, ere meget afvigende fra hinanden i Motiver 
og Udfald. Og dertil kommer, at Handlingen i det 
hele er vel ordnet. Ikke blot have de enkelte Episoder 
i Regelen en naturlig Udvikling og Afslutning, men der 
er også sørget for, at Tilskuernes Opmærksomhed hele 
Stykket igjennem fængsles i stadig stigende Grad. For 
en Del er dette allerede bevirket ved den Trinfølge, 
hvori de tre Bejlere fremstilles, idet enhver af de senere 
i sin højere Stilling i Samfundet og sine rigere ånde- 
lige Hjælpekilder medbringer stærkere Våben end sine 
Forgængere til Kampen om den attråede Pris. Men 
Forfatteren er ikke bleven stående herved, og tager 
man f. Ex. Episoden med Hofmanden, der i og for sig 
betegner det øverste Trin af Handlingsskalaen, vil man 
finde, at hin Bestræbelse efter stadig at forøge den 
dramatiske Interesse også viser sig her, og det navnlig 
i den Måde, hvorpå Hofmandens Angreb føres og imøde- 
gåes: først bejler og afvises han personlig; derefter 
søger han Hjælp hos en Troldkvinde, som igjen kalder 
en Djævel til Undsætning, men også dette Middel slår 
fejl; endelig forsøges det ualmindelige Påfund med den 
forvandlede Hund, og først da når Hofmanden sit Mål. 
Ja selv i Handlingens Underafdelinger kan man iagt- 
tage noget tilsvarende; således i Maningsscenen, hvor 
Djævelen i Begyndelsen ikke vil lystre, for senere, da 
den anden og kraftigere Maning anvendes, at komme 

10 

frem i så meget større Forskrækkelse. — Jo naivere 
den Kunst var, som Tiden i det hele kunde råde over, 
desto interessantere forekomme de fremhævede Træk 
mig som Vidnesbyrd om, at den i det mindste ikke 
var ganske uforenelig med en vis Erkjendelse af de 
sceniske Krav. Og dog kan man ikke undgå at lægge 
Mærke til, at denne Kunst alligevel til syvende og sidst 
har ladet Forfatteren i Stikken, idet han er strandet på 
den Forvexling af det episke og det dramatiske, som 
er dens Hoved-Særkjende, og strandet så grundigt, at 
Stykkets sidste store Effekt, den, som skulde bringe 
Spændingen til dens Kulminationspunkt, fordi det er til 
den Opløsningen knytter sig, falder ganske plat og 
virkningsløs til Jorden. Jeg tænker naturligvis på Mo- 
tivet med den grædende Hund. Efter at den smukke 
Kone heldigt har modstået så mange Angreb på sin 
Dyd, giver hun pludselig tabt, da hun hører en Fortælling 
om, at en Hund, som føres ind på Scenen, egentlig er en 
ung Pige, som er bleven forvandlet, fordi hun. ikke vilde 
bønhøre en Mand, som var forelsket i hende. Dette har 
ikke taget sig mindre usandsynligt ud i Datidens Øjne end 
i en senere Tids, og Forfatteren har tydeligt nok været 
uvidende om, at det ikke var nok at lade Tilskuerne 
vide, at Konen troede på hin Historie om Hunden, men 
at de først og fremmest selv måtte have et Indtryk af 
Muligheden af, at hun kunde tro på den, og dernæst 
måtte se denne Mulighed blive til Virkelighed. Her 
kan nu bemærkes, at i den Fortælling, hvorfra hint Mo- 
tiv med Hunden notorisk er lånt, er den Virkning, som 
denne frembringer, netop ualmindelig godt begrundet, 
idet det hedder, at den gamle Kjærling, som ejede 
Hunden, først havde givet den nogle skarpe Fødemid- 
ler at æde, hvorved dens Øjne kom til at rinde, og 
idet den nu således selv ligesom ved sin Gråd bekræf- . 

ter Sandheden af Kjærlingens Fortælling, er det gjort 
let forståeligt, at den unge Kone, forbavset over det 
usædvanlige Fænomen, som hun iagttager med egne 
Øjne, også hurtigt kan bringes til at tro på den For- 
klaring, der gives af Fænomenet. Imidlertid egner 
denne Side af Motivet sig selvfølgelig ikke for Scenen, 
og det ikke mindst på Grund af den Vanskelighed det 
vilde have at få en Hund til at overtage den pågjæl- 
dende Græderolle på en sådan Måde, at Tilskuerne 
kunde komme i Illusion derved, og skjønt Forfatteren 
i en Sceneanvisning (til V. 372 flg.) virkelig antyder, 
at Hunden skal tænkes grædende, tager han dog i selve 
Replikkerne intet Hensyn dertil. Men på den anden 
Side gjør han heller ikke noget for at erstatte det her- 
ved fremkomne Hul i Motiveringen ved en mere dra- 
matisk Begrundelse, thi ikke blot lader han Virkningen 
udelukkende fremgå af Kjærlingens blotte Udsagn om, 
at Forvandlingen har fundet Sted, men han tager over- 
hovedet ganske simpelt Slutningen af Fortællingen og 
indsætter den som Slutning på Stykket, kun med en 
ringe tidvortes Tillæmpning af den allerede i Forvejen 
temmelig stærkt dialogiserede Beretning. Han har her- 
ved ganske vist gjort sig Arbejdet temmelig let, men 
tillige berøvet sig selv enhver Mulighed for at gjøre et 
virkeligt Indtryk. Og dog, når hin Scene hverken hø- 
rer til de morsomste eller de bedst udførte i Stykket, 
turde den på den anden Side nok være en af de mest 
belærende. 

Efter at jeg har nævnet, at Stykket har lånt Mo- 
tivet med den forvandlede Hund andet Steds fra, lig- 
ger det Spørgsmål nær, om Stykket i det hele har hen- 
tet sit Stof fra fremmede Kilder. Så vidt min Kund- 
skab rækker,- må Svaret blive, at både de bedste og de 
fleste af de Episoder og enkelte Træk, hvormed For- 

IO» 

fatteren har søgt at gjøre sit Arbejde underholdende, 
ere opfundne af ham selv. Dette gj ælder således om hele 
Bondescenen, om Scenen med Munken, og af Scenerne 
med Hofmanden om alt, hvad der står i Forbindelse 
med Djævelens Optræden. Der synes egentlig ikke at 
være lånt andet end det omtalte Motiv med Hunden 
og desuden selve den Ide at lade en Mand rejse bort 
fra sin unge Kone for at vise, hvorledes hun i hans 
Fraværeise er udsat for andres Efterstræbelser. Den 
Fortælling, hvorfra Lånet er gjort, er en af de utallige, 
fra alle Slags Kilder — orientalske, klassiske, bibelske, 
romantiske — stammende Småhistorier, som, samlede af 
forskjellige efter forskjeliige Synspunkter og oversatte eller 
bearbejdede på Alverdens Sprog, udgjorde en Hovedkilde 
for Middelalderens og en stor Del af den nyere Tids Un- 
derholdning gjennem alle Klasser og afgave Stof til en 
stor Mængde digteriske Frembringelser af enhver Art. 
At forfølge Trin for Trin den Vej, som enhver af disse 
Historier har tilbagelagt på sin Våndring gjennem Lan- 
dene, er en Opgave af meget betydeligt Omfang, og 
som endnu langtfra er fuldstændig løst; men der er 
givet mange værdifulde Bidrag til dens Løsning, og 
også for den Fortællings Vedkommende, som vi her 
nærmest have for Øje, stå i det mindste Hovedtrækkene 
fast. Der er dog i nærværende Sammenhæng ingen 
Grund til at komme synderlig vidt ind på denne Sag, 
°g J e g nøjes med at fremhæve nogle enkelte Punkter. 
Fortællingen haves også på dansk, men rigtignok fra 
en meget senere Tid end den, Stykket tilhører. Den 
findes nemlig i Skriftet »Joco Seria: Eller Skimpt oc 
Aluar«. Kbhvn. 1625. (8vo). Bl. 175 v.— 177 v. Dette 
Skrift, som indeholder en Mængde Småhistorier af den 
før omtalte Art, er en Oversættelse af et bekjendt tysk 
Værk, »Schimpf und Ernst«, der udkom første Gang 

1522 (i Strassburg, Fol.) 1 ), men som iøvrigt foreligger 
i en utallig Mængde Udgaver fra det 16de og 17de År- 
hundrede 2 ). Disse Udgaver fjærnede sig dog i Tidens 
Løb mere og mere fra den oprindelige, idet en Del af 
de ældre Historier udelodes, og nye sattes i deres Sted, 
og således forklares det, at vor Fortælling ikke fore- 
kommer i tidligere Udgaver af »Schimpf und Ernst«, 



2 ) Samleren og Udgiveren var Franciskaneren Johannes Pauli. Nær- 
mere om ham i »Dr. Thomas Murners Ulenspiegel. Herausgeg. 
von J. M. Lappenberg«. Leipzig. 1854. S. 363; jvrr. Schimpf 
und Ernst von Johannes Pauli, herausgeg. von H. Oesterley. Stuttg. 
1866. S. 1 — 2. Hvilken af de tyske Udgaver der nærmest ligger 
til Grund for den danske, kan jeg ikke sige, da vore Bibliotheker 
ikke eje tilstrækkeligt Materiale til at afgjøre Spørgsmålet. Men 
så meget er i al Fald sikkert, at Lappenberg har Uret i at an- 
tage (a. St.. S. 378), at den danske Bearbejdelse er udgået fra 
Frankfurter-Udgaven af 1546. 

a ) Se Lappenberg a. St. S. 364 flg. ; J. G. Th. Gråsse: Trésor de 
livres rares V, 170 — 71; Schimpf und Ernst, herausgeg. von Oester- 
ley S. 2 flg. — Den danske Udgave af 1625 omtales i Nyerup's 
Alm. Morskabslæsning i Danm. og Norge S. 261. Om en sam- 
tidig Oversættelse ved Mag. Niels Mikkelsen Aalborg, der dog 
næppe kom ud, se Læsendes Aarbog f. 1800 S. 34; Ny kirke- 
histor. Saml. I, 127 — 29; C. Nyrop: Bidr. til d. danske Boghan- 
dels Historie I, 176, — Af den trykte danske Bearbejdelse haves 
en noget forkortet Udgave fra 1701 under Titlen »Tre hundrede 
udvalde og lystige ny Historier, eller Skiempt og Alvor«. Nye- 
rup har med ikke ualmindeligt Sjuskeri beskrevet denne Udgave 
som en fra Udgaven af 1625 ganske forskjellig Bog (Alm. Mor- 
skabslæsning S. 249 flg.), uagtet den dog som sagt kun er et 
noget forkortet Optryk (højst 2 nye Fortællinger synes at være 
komne til): Oversættelsens Text er i begge Udgaver ganske den 
samme. Udgaven fra 1625 angiver han da at være en Oversæt- 
telse af O. Melander's Jocorum atque seriorum lib. 1 — 2 (Lichæ. 
1604. 8vo), men den har i Virkeligheden slet intet med Melan- 
der's Skrift at gjøre. Af den danske »Skjæmt og Alvor« er der 
iøvrigt også udkommet en Udgave 1677 (den findes ikke i vore 
offentlige Bibliotheker, men omtales i Extraord. maanedl. Relatio- 
ner f. 1678 S. 651), og desuden haves flere Optryk fra det 18de 
Århundrede. 

men først skal rindes i en Udgave fra 1570 *). Fra 
»Schimpf und Ernst« kan Stykket altså heller ikke 
have gjort sit Lån. Af andre Samlinger af Historier, 
hvori Fortællingen forekommer, kunne nævnes som de 
vigtigste: det indiske Værk »Katha Sarit Sagara« 2 ), 
forskjellige orientalske og europæiske Bearbejdelser af 
»De syv vise Mestre« 3 ), Petri Alfonsi »Disciplina cleri- 
calis« 4 ), og endelig »Gesta Romanorum« 5 ). De to 
første af disse Skrifter skjønnes dog snart ikke at kunne 
have nogen umiddelbar Betydning for os, dels på Grund 
af de Sprog, hvori de ere affattede, dels fordi Fortæl- 
lingens Udseende i dem afviger ikke lidet fra den Re- 
cension, der sees at være benyttet i »Den utro Hustru«. 
Omvendt står den Form af Fortællingen, der — méd kun 
mindre væsentlige Uoverensstemmelser — foreligger både 
i »Disciplina clericalis« og i »Gesta Romanorum«, Styk- 
kets Fremstilling så nær, at hvis kun det ene af disse 
Skrifter var kjendt, vilde man næppe betænke sig på 
at sige, at just dette måtte være Stykkets Kilde. Nu 
viser det sig dog, at Fortællingen i »Disciplina cleri- 
calis« virkelig kommer Stykket nogle Streger nærmere 
end i »Gesta Romanorum«, og hermed skulde man da 
med det samme synes, at Spørgsmålet kunde være af- 

') Jvfr. Oesterley: Gesta Romanorum. Berlin. 1872. S. 716. 

*) Katha Sarit Sagara. Sanskrit und deutsch herausgeg. von H. 

Brockhaus. Den tyske Oversættelse S. 55 — 60 (Historien om De- 

vasmitå). 
8 ) H. Sengelmann; Das Buch von den sieben weisen Meistern. 

Halle. 1842. S. 47 flg. og 108 flg. ; H. A. Keller: Li romans 

des sept sages. Ttlbingen. 1836. pag. CXLV — VI. 
4 ) Herausgeg. von Fr. W. V. Schmidt. Berlin. 1827. 4to. S. 51 — 53; 

jvfr. S. 129 flg. 
s ) Gesta Romanorum, herausgeg. von A. Keller. Stuttgart 1842. 1 

Bd. S. 52 — 54; H. Oesterley: Gesta .Romanorum S. 325 — 27; 

Gesta Romanorum aus d. Latein. iibertragen von J. G. Th. Grasse. 

1 Halfte. Dresden u. Leipzig. 1842. S. 54 — 57. 

gjort, hvis ikke den Omstændighed var, at Petrus Al- 
fonsus's Samling må antages at have haft en forholds- 
vis temmelig ringe Udbredelse i ældre Tid — i det 
mindste i de germaniske Lande — , som den også først 
for et halvt Århundrede siden er bleven trykt 1 ). Der 
lod sig dog måske finde en Udvej af denne Vanskelig- 
hed; thi er end »Disciplina clericalis« først sent bleven 
trykt som Helhed, gik dog enkelte af dens Historier 
tidlig over i trykte Skrifter, som ,havde et endog meget 
stort Publikum a ). Et Exempel herpå have vi i den så 
kaldte »Steinhøwel'ske Æsop«, et Værk fra den anden 

o 

Halvdel af det 1 5de Århundrede, som udkom i en Række 
forskjellige Udgaver og blev oversat på flere Sprog 8 ). 



x ) Omvendt fandt »Gesta Romanorum« allerede tidligt en overordent- 
lig stor Udbredelse og må indtil et godt Stykke ind i den nyere 
Tid regnes for at have været et af de allermest læste og yndede 
Underholdningsskrifter. Man får en Forestilling herom, når man 
hører, at »G. R.s« sidste Udgiver, H. Oesterley, omtaler ikke 
færre end 166 Håndskrifter af dette Værk (se hans Udg. S. 8, 
jvfr. S. 257 og 750 — 51; i Kjøbenhavns Universitetsbibliothek fin- 
des iøvrigt et Håndskrift fra første Halvdel af det 15. Århundrede 
— Additam. Nr. 49, Fol. — , som O. ikke har kjendt), og at Gråsse 
(Trésor de livres rares etc. T. 3 pag. 73 flg., jvfr. hans Oversæt- 
telse af »G. R.« 2 Hålfte S. 304 flg.) opregner alene fra Tids- 
rummet 1472 til 1 53 1 (det Årstal, som findes i Efterskriften til 
»Dorotheæ Komedie«) 42 trykte latinske Udgaver, foruden Over- 
sættelser, udkomne til Dels i flere Oplag, på fransk, engelsk, hol- 
landsk og tysk. — Det første Sted, hvor Fablen i »Den utro 
Hustru« er henført til »G. R.« og »Disc. cl.«, er iøvrigt F. Wolf 
og St. Endlicher'sVonBruoderRauschen. Wien 1835. S. XXXVI. 
De forskjellige Bearbejdelser og Paralleler til Historien om den 
grædende Hund ere i størst Udførlighed, men dog på' en under- 
lig udvortes og lidet oplysende Måde sammenstillede i H. Oester- 
ley's Udgave af »G. R.« S. 716; jvfr. iøvrigt H. A. Keller: Li 
romans des sept sages pag. CXLV — yil. 

*) J e g ^l 61 * ikke her om »Gesta Romanorum«, der også har øst af 
»Disc. cl.« ' 

•) Se især »Decameron von Heinrich Steinhowel, herausgeg. von A. 

I dette Værk er der nemlig foruden mange andre Ting 
også optaget nogle Fortællinger af »Disciplina clerica- 
lis«, og derimellem netop Fortællingen om den græ- 
dende Hund 1 ). Disse Fortællinger ere dog ikke ordret 
gjengivne efter Petrus Alfonsus's Redaktion. For ikke 
at tale om, at den latinske Text altid ledsages af en 
tysk Oversættelse, er selve Latinen omskrevet noget, 
og véd denne Omskrivning er det da bleven muligt, at 
Fortællingen, således som den fremtræder her, har et 
Par Træk tilfælles med vort Fastelavnsspil, som ikke 
forekomme i v den egentlige »Disciplina clericalis« 2 ). 
Lægger man nu dette sammen med, at Adgangen til 
Steinhøwels »Æsop« var så let, kunde meget synes at 
tale for, at vi i dette Skrift havde Stykkets umiddelbare 
Kilde. Og dog tør jeg ikke påstå det med fuldkom- 
men Sikkerhed. Ved Siden af Overensstemmelserne har 
Fortællingen i »Æsop« også en og anden Uoverens- 
stemmelse med Fastelavnsspillet, og det på Steder, hvor 
»Disciplina clericalis« (og til Dels »Gesta Romanorum«) 



v. Keller«. Stuttgart. 1860. S. 677 flg.; Grasser Trésor de livres 
rares etc. I, 37. Skriftet, hvis Hovedbestanddel er et »Vita Æsopi« 
og en Række æsopske Fabler, er nylig optrykt under Titel: Stein- 
howels Åsop, herausgeg. von H. Oesterley. Tiibingen. 1873. 

M Oesterley's Udgave S. 323 — 26. 

9 ) Således bl. a. det, at Ægtemanden gjør en Pi legrim s rejse (til Rom) 
for at få Aflad for sine Synder. I »Disciplina clericalis« hedder 
det, at han rejste til Rom »orationis studio«, og i »Gesta Roma- 
norum« ganske almindeligt, at han gjorde en Rejse. Også i den 
danske Fortælling i »Joco Seria« rejser han iøvrigt til Rom »om 
afflad«, og i Hans Sachs's nedenfor omtalte Stykke »Das weynent 
Hiindlein« rejser han til den nellige Grav. I og for sig måtte 
det nu altid ligge nær i ældre Tid at tænke sig enhver længere 
Rejse, hvis Formål ikke var ganske bestemt betegnet, som en Pile- 
grimsrejse, og for lutherske Forfattere måtte denne Tanke oven i 
Kjøbet have noget vist tilfredsstillende, når Rejsen, således som i 
det foreliggende Tilfælde, drog bedrøvelige Følger efter sig. 

i al Fald står Stykket nærmere 1 ), og vil man gjøre 
gjældende, at denne Stykkets større Lighed med de 
andre Skrifter i de pågjældende, temmelig uvæsentlige 
Punkter kan være tilfældig, så vil jeg gjentage, hvad 
jeg før har antydet, at Forskjellen mellem Fortællingens 
Udseende på alle tre Steder er så ringe, at Forfatteren . „ 
gjerne kunde have benyttet et hvilket som helst af 
hine Skrifter, og at hans Arbejdes større eller mindre 
Uoverensstemmelse med de andre kunde være tilfældig. 
I Virkeligheden mener jeg da også, at en fuldkommen 
sikker Afgjørelse af det foreliggende Spørgsmål er af 
temmelig uvæsentlig Betydning for os, og skjønt det 
endog meget vel lod sig tænke, at vor Forfatter har 
hentet Fortællingen fra et Skrift, som ikke ligefrem er 
noget af de hidtil nævnte, finder jeg dog ingen Anled- 
ning til at føre Undersøgelsen videre. Hovedsagen er, 
at Forfatteren har benyttet en Recension af Fortællin- 
gen, der i sin Grundform er den samme, som går igjen- 
nem alle de tre sidst omtalte Værker. 

Der er nu talt så meget i halv Almindelighed om 
denne Fortælling om den grædende Hund, at det kunde 
være passende at give Læserne en Forestilling om, 
hvorledes den virkelig ser ud. Jeg skal derfor her 
gjengive det vigtigste af dens Indhold, idet jeg holder 
mig til den Form af den, som foreligger i »Disciplina 
clericalis«. Der var engang, hedder det altså, en Adels- 
mand, som havde en smuk og kysk Hustru. Nu traf 

! 

1 ) Således bruge både »Gesta Romanorum« og Stykket stadig Be- I 

tegneisen »vetula« om den gamle Kjærling. I »Disciplina cleri- | 

calis« kaldes hun i al Fald én Gang således, men i »Æsop's« ; 

latinske Text hedder hun hele Tiden »anus«. Rigtignok fore- ' 

kommer i den tyske Oversættelse et Par Gange Udtrykket »die j 

Vettel«. — Også kan mærkes, at Epilogen til Stykket minder j 

stærkt om Efterskriften til Historien i »Disciplina clericalis«, men 
Historien i »Æsop« har ingen Efterskrift. 

det sig, at han vilde gjøre en Rejse til Rom »orationis 
studio« 1 ), og så sikkert stolede han på sin Kones Dyd, 
at han ikke vilde sætte nogen anden Vogter over hende 
i sin Fraværelse end hende selv. En Tid lang levede 
Konen da også i al Ærbarhed. Da hænder det en 
Dag, at hun nødvendig skal tale med en Naboerske, og 
på Vejen hjem bliver hun set af en ung Mand, som 
fatter en heftig Kjærlighed til hende og fra nu af over- 
hænger hende med Bønner om Gjenkjærlighed. Hun 
afviser ham imidlertid med Foragt, og af Sorg herover 
sygner den unge Mand hen. Da han en Dag, som han 
plejede, går' hen til det Sted, hvor han først havde set 
den smukke Kone, møder han en gammel Kjærling, 
»religionis habitu decorata« 2 ), som, da hun ser, at han 
græder, spørger om Grunden til hans Sorg. Hun får 
den da at vide, lover at hjælpe ham og går også strax 
hjem og lægger Hånd på Værket. Hun havde en lille 
Hund, den lader hun sulte i to Dage, og på den tredie 
giver hun den et Stykke Brød med Sennop på at æde. 
Så snart den har ædt Brødet, begynde dens Øjne at 
rinde, og nu går Kjærlingen med den til den unge 
Kone, af hvem hun bliver godt modtaget, »pro magna 
religionis specie«. Konen ser imidlertid, at Hunden 
græder, og spørger om Grunden hertil. (Slutningen 



*) Jvfr. S., 52 Anm. 2. 

*) I »Gesta Romanorum« hedder det, at hun stod i Ry for Hellig- 
hed (sancta reputabatur). Udtrykkene i »Disciplina clericalis« 
vise endnu stærkere hen på, at Helligheden var et Skin, og i den 
tyske Text i Steinhowels »Æsop« kaldes hun en Gang ligefrem 
»die alt hektz«. Dog må tilføjes, at i de moraliserende Efter- 
skrifter både til »Gesta Romanorum« og »Discipl. cler.« sættes 
også hendes Gjerning i Forhold til Djævelen. Ret mærkeligt er 
det ellers at se. hvorledes Tiden efterhånden havde taget på Hel- 
ligheden. I Katha Sarit Sagara (som* jo væsentlig hviler på ældre 
Kilder) omtales hun som virkelig Præstinde i et Buddha-Tempel. 



De tre ældste danske Skuespil. jcc 

gjengives ordret:) »Anus ad haec: Carissima amica, 
ne quaeras quid sit, quod adeo magnus dolor est quod 
nequeo dicere. Mulier vero magis instigabat ut diceret 
Cui anus: Haec quam conspicis canicula mea erat filia, 
casta nimis et decora, quam juvenis adamavit quidam. 
Sed adeo casta erat, ut eum omnino sperneret, et ejus 
amorem respueret. Unde dolens adeo efficitur, ut magna 
aegritudine stringeretur. Pro qua culpa miserabiliter haec 
supradicta nata mea in caniculam mutata est 1 ). His 
dictis prae nimio dolore erupit in lacrimas anus illa. 
Ad haec femina: Quid ergo, cara domina, ego, similis 
peccati conscia, quid, inquam, factura sumf Me etenim 
dilexit juvenis, sed amore castitatis eum contemsi, et 
simili modo ei contigit. Cui anus: Suadeo tibi, cara 
amica, ut quam cito poteris hujus miserearis, et quod 
quaerit facias, ne et tu simili modo in canem muteris. 
Si enim scirem inter juvenem praedictum et filiam 
meam amorem, numquam in canem mutaretur filia mea. 
Cui ait mulier casta: Obsecro ut consilium mihi hujus 
rei utile dicas, ne, propria formå mea privata, efficiar 
canicula. Ad haec vetula: Libenter pro Dei amore, et 
animae meae remedio, et quia misereor tui, hunc supra- 
dictum quaeram juvenem, .et, si eum invenire potero, 
ad te reducam. X3ui gratias egit mulier. Et sic anus 
artificiosa dictis fidem praebuit, et quem promisit reduxit 
juvenem, et sic eos associavit« 2 ). 



y I »Gesta Romanorum« hedder det bestemtere, at Gud for hendes 
Brødes Skyld forvandlede hende til en Hund. Ligeså i »Æsop« 
(»dii«). 

f ) I den før omtalte Efterskrift, der som sædvanlig har Form af en 
Samtale mellem en Lærer og hans Discipel, hedder det: »Disci- 
pulus magistro: Numquam audivi tam mirabile quid, et puto fieri 
arte Diaboli. Magister: Ne dubites. Discipulus: Spero quod si 
quis homo tam sapiens erit ut semper timeat se posse decipi arte 
mulieris, forsi tan ab ejus ingenio se custodire valebit«; etc. 

Fra Betragtningen af den Fortælling, som har af- 
givet i det mindste enkelte Motiver til vort Skuespil, 
føres vi naturligt ind på Spørgsmålet om Stykkets 
Originalitet i snævrere Forstand. Er »Den utro Hustru« 
et selvstændigt Arbejde af en dansk Forfatter, eller er 
det en Oversættelse eller Bearbejdelse fra et fremmed 
Sprog? Dette Spørgsmål er, hvad jeg vel næppe be- 
høver at fremhæve, et andet end det, om Christiern 
Hansen er Stykkets Forfatter eller Bearbejder, og vil 
derfor også kunne drøftes allerede nu. Når man får at 
høre, at Hans Sachs har skrevet et Fastelavnsspil »Das 
weynent Hundlein« *), hvis Kilde netop er den samme 
Fortælling, som er benyttet i »Den utro Hustru«, vil 
man let være tilbøjelig til at tro, at vi i det have Ori- 
ginalen til vort Stykke. Ved nærmere Undersøgelse 
viser det sig dog, at dette ikke er Tilfældet. Ikke blot 
bærer »Das weynent ' Hundlein« den forholdsvis sene 
Dato: 25de Januar 1554, men fraregnet enkelte, ganske 
vist tilfældige Ligheder, som f. Ex. i Samtalen mellem 
Ægteparret, er der iøvrigt en gjennemgående Forskjel 
på de to Arbejder. I Hans Sachs's Stykke optræde kun 
de samme fire Personer, som omtales i Fortællingen, 
og Stykket har ingen af vort Fastelavnsspils komiske 
Scener, men holder sig i det hele meget nær til Kilden. 
Men »Den utro Hustru« kunde da mulig være en Over- 
sættelse eller Bearbejdelse af et tysk Fastelavnsspil, som 
var ældre end Hans Sachs's? Der lod sig anføre ad- 
skilligt både imod og for en sådan Antagelse. Imod 
kunde det således synes at tale, at Stykket i det hele 
er ret frit og naturligt i sin Diktion, og at der mærkes 
forholdsvis lidt til den Rimnød, som ellers plejer at 



*) Trykt i Folio-Udgaven af hans Værker 4 Bach (Nflrnberg 1578), 
3 Th. fol. 28 v. — 31 v. 

være meget iøjnefaldende i ældre Oversættelser. Ger- 
manismerne ere heller ikke særlig fremtrædende, og 
iøvrigt, om de også vare det, vilde det ikke bevise 
meget: vi finde ofte sådanne af en meget påfaldende 
Art i Stykker, som vitterlig ikke ere oversatte ffa tysk 1 ). 
Endelig* måtte det synes underligt, om Hans Sachs 
havde dramatiseret et Æmne — og oven i Kjøbet på 
en forholdsvis så ufri Måde — , som allerede i Forvejen 
var behandlet i et tysk Skuespil. På den anden Side 
kunde man jo rigtignok gjøre gjældende, at Diktionens 
Utvungenhed mulig hidrørte fra, at Oversætteren havde 
været sin Opgave mere voxen, end det i Almindelighed 
var Tilfældet; at når der ikke i Sproget er noget, som 
ligefrem beviser tysk Oprindelse, er der heller ikke i 
Stykket noget Træk af et så afgjort hjemligt Præg, at 
det ubetinget stempler Stykket som dansk (om Sted- 
navnene skal jeg tale nedenfor); og at Tilværelsen af 
Hans Sachs's Stykke ikke er et Bevis for Ikke-Tilværel- 
sen af et ældre tysk Stykke med samme Æmne, da 
Hans Sachs jo umulig kunde kjende alle de Fastelavns- 
spil, som vare skrevne før hans Tid. De i Stykket 
forekommende Personnavne — Nis Nibelkert, Raghe- 
bert — ere i al Fald ikke ubetinget danske, om der 
end måske ikke må lægges for megen Vægt herpå 2 ). 
Men vigtigere end alt andet er det dog vistnok, at vor 



*) Hvis det var sikkert, at det i V. 13 forekommende Udtryk : »thet 
selskaff, som her i ere tnne<& virkelig var en Gjenklang af det 
tyske »inne werden (sein)«, måtte jeg rigtignok gjøre et bestemt 
Forbehold med Hensyn til en så monstrøs Germanisme, som i 
høj Grad vilde tale for Stykkets tyske Herkomst. 

a ) For så vidt det »Her«, som i Stykket står foran Navnet »Raghe- 
bert« (V. 167). skal opfattes som »Hr.«, turde det ganske udanske 
i Brugen af denne Betegnelse til en »Badstuemand« være et endnu 
stærkere Vidnesbyrd mod Stykkets Originalitet end noget af selve 
Navnene. 

hele ældre Skuespilliteratur vitterlig står i et så nært 
Forhold til den tyske, at der altid, så længe der ikke 
foreligger sikre Vidnesbyrd om et Stykkes Originalitet, 
er størst Sandsynlighed for, at det skriver sig fra vore 
sydlige Naboer. I det hele turde således Resultatet være, 
at der er nogen Grund til at nære Tvivl om, åt »Den 
utro Hustru« er et oprindelig dansk Arbejde, men iøv- 
rigt indrømmer jeg, at det er vanskeligt at danne sig 
en aldeles bestemt Mening herom, og føler selv en vis 
Tilfredsstillelse ved, at der i al Fald ikke hidtil er 
fundet noget fremmed Skuespil, af hvilket det kunde 
være en Oversættelse. 

De i Stykket forekommende Stedbetegnelser — 
»Norwesker« (V. 307), »Vendelskaff« (smstds.), »Skare« 
(V. 6) — afgjøre i og for sig intet med Hensyn til det 
nys afhandlede Spørgsmål; thi selv om Stykket var 
oversat, måtte man vente, at der på dette Punkt var 
forsøgt en Slags Lokalisering. Dette var således Skik 
fordum, som det er nu, kun at man i ældre Tid gjorde 
den Slags Ting på en naivere Måde. Men netop som 
en Følge heraf komme Stednavnene ofte til at indeholde 
et Vink om, i hvilken særlig Landsdel det pågjældende 
Arbejde er bleven til, og også i det nærværende Til- 
fælde anser jeg det ikke for aldeles usandsynligt, at 
i det mindste den ene af de anførte Stedbetegnelser 
kunde have en vis Betydning i så Henseende. I de 
Vers, hvormed Herolden indleder Stykket, siger m han 
spøgende, at han en Dag var i »Skare«, at han agede 
hid (d. e. til det Sted, hvor Stykket spilledes) på en 
brudden Slæde, og at han var i stor Fare (V. 6 flg.). 
Ved »Skare« kan man vel kun tænke på det svenske 
Skara. Men det kan næppe andet end overraske at 
finde denne By nævnet her og i en sådan Sammen- 
hæng. Uden Hensyn til, om Christiern Hansen har 

haft noget med Fastelavnsspillet at gjøre eller ikke, 
synes alt også ellers at vise hen til, at ikke blot »Doro- 
theæ Komedie« — om hvilken det er notorisk — men 
også »Den utro Hustru« og »Paris's Dom« ere knyttede 
til Odense. Det beslægtede i Stykkernes Sprogform, 
Ligheden mellem Skrifttrækkene, ikke mindst den Om- 
stændighed, at Stykkerne ere samlede i ét Håndskrift, 
alt dette forklares lettest og naturligst derved, at Styk- 
kerne have været opførte på et og samme Sted, have 
udgjort en og samme Skoles dramatiske Repertoire, om 
man så må sige. De behøvede derfor visselig ikke at 
være blevne til på samme Sted, men det måtte dog 
ligge nær for Hånden at antage det, så længe der intet 
forelå, som bestemt viste i en anden Retning. Jeg 
tænker mig nu, at vi i Nævnelsen af Skara kunde have 
et sådant Fingerpeg. Thi, selv iberegnet denne Bys 
større Betydning i ældre Tider, hvad kunde dens Navn 
være andet for Skoledrengene i Odense eller selv for 
de agtbare Borgere samme Steds end en temmelig tom 
Lyd, og hvorledes skal man forklare sig, at en Forfat- 
ter, der skrev eller bearbejdede et Stykke direkte til 
Brug for Fynboerne, kunde falde på at føre en i alle 
Henseender så fjærnt liggende Lokalitet frem for disses 
Forestilling? Den Frihed, hvormed det stedlige be- 
handles i vore ældre Skuespil, ytrer sig så at sige altid 
som en Bevægelse i lige modsat Retning. Det er ikke 
så, at man drager det fjærne og fremmede ind i det 
hjemliges Kreds, men omvendt: når man i Medfør af 
Stykkets Æmne har været nødt til en Tid lang at 
holde Tilskuernes Tanker fast i fremmede Omgivelser, 
ynder man uformodet at komme frem med Hentydnin- 
ger til det alle bekjendte, hjemlige og nærliggende 1 ). 



x ) Et Exempel af hundrede: I den håndskrevne Tobiæ Komedie 

Og så hin tilføjede Bemærkning om Slædefarten. Ja, 
man vil måske sige, at netop den viser, at det hele 
kun skal betragtes som en fantastisk Spøg. Til en vis 
Grad er dette naturligvis rigtigt. Men det spøgende 
kommer allerede tilstrækkeligt frem i Udsagnet om, at 
vedkommende har gjort en Rejse i en »brudden« Slæde, 
og jeg tror, man gjør Uret i at tillægge Forfatteren 
den Mening, at denne Slædefart tillige skulde være 
gået for sig over Kattegat — fra Skara til Odense. 
Den Slags luftige Indfald passe fortræffeligt i Munden 

o 

på en romantisk »Fantasus« fra det 19de Århundrede, 
men de passe efter min Mening såre lidet til det 16de 
Århundredes meget tungere byggede »Herold«. I Hen- 
hold hertil synes da de fremhævede Vers mig naturligst 
at pege hen på, at Stykket i sin danske Skikkelse er 
blevet til på et Sted, som Skara både i Forestillin- 
gen og i Rummet lå adskilligt nærmere end Odense, 
jeg mener en af de østdanske Provinser 1 ). Vistnok er 
Sprogformen ikke skånsk 2 ), men dels behøvede ved- 
kommende Forfatter eller Oversætter jo ikke at være 
født i Skåne, fordi han havde ladet et Stykke opføre 



(GI. kgl. Smlng. Nr. 794, Fol.), der må antages at være blevet 
til i Viborg, skildres det, hvorledes den unge Tobias og hans 
Ledsager, Engelen Gabriel, på deres Rejse komme til Tigris-Flo- 
den, og Gabriel siger da: »Nu ere vi nær ved Tigris Flod, der 
ville vi tage en Hvile god.« Hertil svarer Tobias: »Nu haver 
jeg aldrig liger' set end Viborg Sø, tykkes dig ikke det?« 

l ) Thi at det skulde være oversat fra svensk, bliver vel allerede på 
Grund af den svenske dramatiske Literaturs store Fattigdom i hin 
ældre Tid meget lidet sandsynligt. 

9 ) Ganske enkelte Ordformer og Ord kunde dog måske vise hen i 
denne Retning, som f. Ex »villie« (V. 9), »dygh« (V. 356), og 
måske flere. Det er ret mærkeligt, at Navnet »Gileberth«, hvor- 
med Djævelen tiltales (V. 291), forekommer som Navnet på- en 
Trold i skånske — ligesom også i svenske — Stedsagn (se Suhm's 
Saml. til den danske Historie I, 117; jvfr. Olai Magni Hist. de 
gentibus septentrion. (1555) lib. 3., cap. 20. 

•der, dels véd man jo, at ved Afskrifter tagne i hine 
-ældre Tider — og under den antagne Forudsæt- 
ning måtte det under alle Omstændigheder ligge nær- 
mest at betragte vor Text af Stykket som en så- 
dan — kjendte man ikke, hvad det vilde sige at 
gjengive de finere sproglige Særegenheder uforandret, 
men Afskriften antog uvilkårlig i større eller mindre 
Grad Præg af Afskriverens Idiom. — For Resten er 
jeg naturligvis ikke blind for den Mulighed, at Sted- 
navnet »Skare« kan være kommet ind i Stykket ad 
temmelig tilfældig Vej, f. Ex. blot for at danne et Rim 
til »Fare«, og i så Fald er det naturligvis uden al 
videre Betydning. Men Sandsynligheden for det mod- 
satte forekommer mig dog at være overvejende, og især 
da, hvis man turde antage, at Stykket var originalt, og 
at Forfatteren altså havde haft fuldkommen frie Hæn- 
der til at vælge sine Rim. 

Jeg indskyder her den Bemærkning, at der ikke i 
den Måde, hvorpå Stykket er indført i Håndskriftet, er 
noget, som kunde tyde på, at det er indført af Forfat- 
teren eller Bearbejderen selv, men at der tværtimod 
mellem de forekommende Fejlskrifter er en og anden, 
som temmelig sikkert synes at vise hen til en Afskriver 1 ). 

Stykket bærer ingen Dato, som kunde oplyse os 
om, når det er blevet til, eller, for så vidt det er over- 
sat, når det er bleven iført sin danske Skikkelse. Det 
kan dog siges, at ligesom allerede Indholdet, og især 
da Scenen med Munken, peger hen på en Tid, da 
Uviljen i det mindste mod visse Sider af det katholske 
Væsen var bleven almindelig her hjemme — eftersom 
Stykket jo var beregnet på at sees af og finde en gun- 
stig Modtagelse hos en temmelig blandet Kreds — , så- 

x ) Således især Fejlskriften i V. 17; jvfr. Anmærkningen til Scene- 
anvisningen efter V. 355 flg. og Anm. til V. 153. 

11 

ledes viser, endnu bestemtere, Diktionen og Sprogformen, 
at der ikke kan være nogen meget betydelig Forskjel 
i Tid mellem det og den med Årstallet 1531 betegnede 
»Dorotheæ Komediec På den anden Side turde måske 
den Omstændighed,, at de egentlig dogmatiske Tviste- 
punkter mellem Katholikerne og Lutheranerne ikke ere 
berørte her 1 ), medens de i »Dorotheæ Komedie« med 
tilhørende Epilog træde stærkt i Forgrunden, indeholde 
en Antydning af, at »Den utro Hustru« er ældre end 
det andet Stykke, noget som det også i og for sig vilde 
være naturligst at slutte efter den Plads, det har i 
Håndskriftet. løvrigt spiller her Spørgsmålet om Chri- 
stiern Hansens Forhbld til Stykket stærkt ind. Thi 
hvis der skjønnes at være Sandsynlighed for, at han er 
Forfatter til eller Bearbejder af »Den utro Hustru«, lig- 
ger det nær at sætte Udarbejdelsen af dette Stykke så 
langt tilbage i Tiden, som de andre Hensyn på nogen 
Måde tillade det, da en så ivrig Katholik som Christiern 
Hansen viser sig at være — selv om han var på det 
dybeste forarget over de Laster, som skjæmmede den 
katholske Gejstlighed — , ikke kan antages i de meget 
kritiske År omkring 1531 at have gjort et for hans 
Sag så farligt Vovestykke, som at fremstille disse Laster 
i dramatisk Beskuelighed og give en Repræsentant for 
Standen til Pris for Publikums Latter og Foragt. Un- 
der alle Omstændigheder mener jeg dog, at der efter 
den Måde, hvorpå Forholdene udviklede sig her hjemme, 
er Grund til at holde Stykket for yngre end Christiern 
II.s tidligere omtalte Forordning 2 ). 

*) Det skulde da være Spørgsmålet om Valfarternes Betydning, men 
om det er sket i en bestemt polemisk Hensigt, er i al Fald ikke 
aldeles uomtvisteligt. 

*) Se ovenfor S. 134. 

II. 

Paris's Dom. 

Det Stykke, som indtager den anden Plads i Hånd- 
skriftet, behandler den bekjendte Mythe om de tre Gud- 
inders Strid, som afgjordes ved Paris's Kjendelse. Æm- 
net har i sig selv en Side, der let tilbyder sig for Alle- 
gorien, og som det kunde ventes af Tiden, er det alle- 
goriske stærkt fremtrædende i den foreliggende Be- 
handling. De tre Gudinder stå nærmest som Repræ- 
sentanter for forskjellige Dyder og Udyder, og at Paris 
tilkjender Venus Prisen, skal være et Billede på Menneske- 
nes Dårskab og Fordærvelse, når de løbe efter Glæden 
og lade Dyden være, hvad den er. Kort sagt, Stykket 
er i det væsentlige en Slags »Moralitet« med klassiske 
Figurer. 

Set fra Udførelsens Side kan det næppe karakteri- 
seres anderledes end som et mådeligt Stymperarbejde. 
Dette gjælder endog, når man, uden Hensyn til det egent- 
lig dramatiske, bedømmer det blot som et Forsøg i at 
skrive rimet Dialog. Det hele er på én Gang så ube- 
hjælpsomt og så åndløst som vel muligt 1 ). Om Styk- 
ket er originalt eller oversat, kan for så vidt være tem- 
melig ligegyldigt, og det er kun for en Ordens Skyld 
at jeg bringer Spørgsmålet frem. Det kan da siges, at 
dets Slethed til en vis Grad taler for dets Originalitet. 
Thi ligesom man vanskelig kunde tænke sig, at et så- 
dant Stykke skulde være blevet til i et Sprog, som 
havde en nogenlunde udviklet dramatisk Literatur, så- 

x ) Prøver af Stykket have tidligere været trykte i Minerva 4 Bd. S. 
772 — 74 og i Nyerup's og Rahbek's Bidrag til d. d. Digtek. Hi- 
storie I, 141 — 44. 

il* 

ledes måtte det også synes mærkeligt, om nogen frem- 
med skulde føle sig så tiltalt af det, at han vilde gjøré 
sig den Ulejlighed at oversætte det. Fra tysk tror jeg 
i hvert Fald ikke, at det er oversat, skjønt det inde- 
holder flere iøjnefaldende Germanismer. Mere Mulighed 
er der ganske vist for, at det kunde være en Bearbej- 
delse fra latin. En sådan stillede nemlig altid større 
Fordringer til Bearbejderen, idet de for det meste korte 
og koncise Sætninger ikke godt lode sig umiddelbart gjen- 
give, især ikke, når de tillige skulde omsættes i rimede 
Vers. Men med det samme gav Overførelsen fra latin 
da også et meget større Spillerum for Bearbejderens 
Uduelighed, og vi have også ellers i vor dramatiske 
Literatur Exempler på, at Stykker, som i deres latinske 
Skikkelse dog lode sig læse, i den danske Gjengivelse 
ikke blot ere blevne udtværede i det rent uformelige, 
men også fyldte med allehånde Dumheder og Triviali- 
teter af Bearbejderens egen Opfindelse 1 ). 

Henimod Slutningen af Stykket er der foretaget en 
Omsætning af noget af Texten (se Anm. til V. 166), 
som kunde tyde på, at Stykket var indført i Håndskrif- 
tet af Forfatteren eller Bearbejderen selv. Vidnesbyrdet 
er dog næppe afgjørende. Det kunde tænkes, at den, 
der har indført Stykket, tillige har haft noget med dets 
Opførelse at gjøre og at han i Kraft heraf, og fordi 
han mente, at Stykket vilde vinde derved, har troet sig 
berettiget til at foretage en Forandring som den nævnte. 
Et glemt og siden uheldig restaureret Vers i Venus's 
sidste Replik (V. 186) forekommer mig snarest at vise 
hen til en Afskriver 2 ). 



l ) J e £ tænker herved bl. a. på den danske Bearbejdelse af »Heca- 

stus« (foran S. 89). 
9 ) På et særskilt Blad bagefter Stykket findes optegnet en »Oda«. 

Det er ikke usandsynligt, at denne har været afsunget ved Styk- 

De klassiske Æmner kom af Grunde, som jeg ikke 
behøver at nævne, forholdsvis sent til Behandling i den 
dramatiske Poesi, især i de germaniske Lande. Hvor 
tidligt man finder Mythen om Paris's Dom dramatiseret, 
skal jeg ikke kunne sige, men under alle Omstændig- 
heder kjendes to tyske Småstykker af dette Indhold, 
henholdsvis fra 1463 og 1468 1 ), hvorefter følger et la- 
tinsk — af J. Locher — fra 1502, og et tysk — af 
Hans Sachs — fra 1532 2 ). Intet af disse Stykker har 
dog afgivet Forbilledet for det her omtalte danske. 



III. 

Dorotheæ Komedie. 

Blandt de mange kristne Helgener, hvis Liv, Mar- 
tyrdød og Undergjerninger afgav Stof til Middelalders- 
Skuespillene, indtager også den hellige Dorothea en 
Plads. Hendes Historie blev allerede temmelig tidlig 
dramatiseret, og exempelvis kan nævnes, at der er lev- 
net et tysk Skuespil om hende, som i det seneste skri- 

kets Opførelse, som i det hele det musikalske Element — dog 
især vistnok længere henne i Århundredet — spillede en større 
Rolle i vore gamle Skuespil, end de fleste tro. 

') Se Archiv flir Litteraturgeschichte, herausgeg. von Schnorr von 
Carolsfeld III, 5 flg. 

*) Det af J. C. Gottsched (Nothiger Vorrath z. Gesch. d. deutsch. 
dramat. Dichtkunst S. 75) omtalte Skuespil om »Veneris und 
Palladis Gezenk« fra 1536 har vistnok næppe behandlet Paris-My- 
then. Hans Sachs's »Comoedia, darinnen die Gottin Pallas die 
Tugend und die Gottin Venus dieWollust verficht«, fra 1530, gjør 
det i hvert Fald ikke. 

ver sig fra første Halvdel af det 14de Århundrede 1 ), 
og at der haves Efterretning om en Opførelse af et 
lignende, som fandt Sted i Bautzen 1412 2 ). Men også 
længe efter Middelalderens Slutning vedblev hendes Hi- 
storie at øve Tiltrækning på dramatiske Forfattere, især 
på sådanne, som brugte stærke Pirringsmidler til deres 
Publikum, og vi finde således i Slutningen af det 17de 
°g Begyndelsen af det 18de Århundrede Dorotheas 
»offentliche Enthauptung« som et yndet Æmne i de 
tyske Marionetkomedier og »Haupt- und Staats- Aktio- 
nen«, hvormed også vort Fædreland dengang hjem- 
søgtes 3 ). 

Foruden det Skuespil om den hellige Dorothea, 
som her skal omtales, ejer den danske Literatur endnu 
kun ét Drama fra en ældre Tid, som behandler en Hel- 
gens Liv, nemlig den i Begyndelsen af dette Skrift om- 
handlede »Ludus de s. Kanuto duce«. Uagtet det be- 
slægtede i Æmnerne er der dog en væsentlig Forskjel 
på de to Arbejder. Thi medens det karakteristiske ved 
Skuespillet om Knud Lavard er, at det kun dvæler ved 
de rent historiske Sider af sin Helts Liv, er Stykket 
om Dorothea ganske holdt i den for det ægte mid- 
delalderlige Helgenspil ejendommelige Stil, det vil sige: 
det lægger særlig Eftertrykket på Undergjerningerne. 
At Dorothea gik uskadt ud af Hudfletningerne, at hun 
hverken brændtes af det glødende Jern eller det sydende 
Beg, at Afgudsbillederne sønderbrødes, da hun skulde 



*) Udgivet i H. Hoffmann's Fundgruben flir Gesch. deutscher Sprache 
und Literat. II, 284 flg. 

*) Omtales bl. a. også i Overskou's Den danske Skueplads I, 27. 
Når derimod Overskou siger, at hendes »Liv er også Stoffet i det 
ældste af de i England givne Mysterier«, har han gansfø sikkert 
forvexlet hendes Navn med den hellige Katharinas. 

•) Overskou a. St. I, 113 og 133. 

tilbede dem, at hun ved sin Bøn til Gud opnåede at 
kunne sende Theophilus Blomster fra Paradis, disse 
overnaturlige Kjendsgjerninger er det, som danne de 
fremspringende Punkter i den her foreliggende Behand- 
ling af Æmnet, det var dem, der især skulde indpræntes 
Tilskuerne, og som skulde tages med hjem som det 
egentlige åndelige Udbytte af Forestillingen. 

At give en nærmere Analyse af Stykkets Indhold 
eller Bygning forekommer der mig ikke at være nogen 
Grund til, da man ikke blot med Vished véd, at Styk- 
ket kun er en Oversættelse, men også kjender Ori- 
ginalen. Denne er et latinsk Skuespil fra det 16de 
Århundredes Begyndelse, forfattet af en vis Ridder Chi- 
lian fra Mellerstadt 1 ). Det er trykt under Titelen: 
Chiliani equitis Mellerstatini comedia gloriose partheni- 
ces et martiris Dorothee agoniam passionemque depin- 
gens (Liptzck. 1507. 4to). Chilians Drama er skrevet 
på Prosa*, med kun et enkelt mindre Afsnit (Beskrivel- 
sen af Paradis) på Vers. Den danske Bearbejdelse føl- 
ger i det hele det latinske Stykke Replik for Replik, 
men de enkelte Replikker ere dog ikke sjældent behand- 
lede med nogen Frihed, hvad der også rent udvortes 
viser sig derved, at de gjennemgående ere af større 
Omfang end de latinske. Man fejler dog næppe ved 
at antage, at hvad der således ser ud som en vis Selv- 
stændighed i Behandlingen, nærmest kun er et Vidnes- 
byrd om den Møje, det har kostet Oversætteren at få 
endog blot den omtrentlige Mening i Originalen gjen- 
givet på dansk og oven i Kjøbet på rimede Vers. Ud- 
trykket er da også hyppigt påfaldende mat og tvun- 
gent, og i det hele står Stykket i denne Henseende 
ikke lidet under »Den utro Hustru«, om det end på 



*) Først oplyst af Nyerup i Minerva 2 Årg. (1786) 1 Bd. S. 313—15- 

den anden Side står højt over »Paris's Dom« *). — Når 
jeg iøvrigt siger, at Stykket er en Oversættelse af det 
nævnte latinske Skuespil, vil jeg ikke ganske nægte 
Muligheden af, at der kan have ligget en tysk Bear- 
bejdelse imellem. Det forekommer mig dog ikke meget 
rimeligt, og Antagelsen af en sådan Mulighed er i al 
Fald hverken nødvendig for at forklare den bredere 
Form i det danske Stykke eller de ikke få Germanis- * 
mer 2 ). 

Efter selve Stykket følger som Epilog en »De fide 
et 3 ) operibus breuis ad^pectantes comoediam diuæ Do- 
rotheæ contionatio«. Denne »føje Præken« har , intet 
tilsvarende i det latinske Stykke, og dens til de hjem- 
lige Tilstande passende Indhold vidner også afgjort for 
dens Originalitet. At den er skrevet 1531, og at dens 
Forfatter er Christiern Hansen, »Skolemester i Vor Frue 
Sogn«, fremgår af Christiern Hansens egenhændige Op- 
tegnelse, hvis Ordlyd er meddelt foran 4 ). Slutnings- 
ordene: »prelato suo viuente, rhagistro Andrea Gloeb« r * 



*) Et Par enkelte Steder hæve sig noget over det øvrige, således især 
Metellus's Skildring af Dorothea (V. 131 flg.) og Beskrivelsen af 
Paradis (V. 724 flg.), som det allerede er antydet i Nyerup's og 
Rahbek's Bidr. til d. d. Digtek. Hist, I, 163. I samme Skrift 
(endnu tidligere i Minerva 4 Bd. S. 774 — 81) er der meddelt 
nogle Prøver af Stykket, og desuden også til Sammenligning noget 
af det latinske Stykke. 

*) Således som N. M. Petersen (Bidr. til d. danske Literat. Hist. 2 
Våg. II, 223) synes at mene. 

8 ) Ikke, som man tidligere har læst : ex. Med Hensyn til Skrifttræk- 
kenes Udseende kan sammenlignes Sceneanvisningerne efter V. 659,. 
V. 679, o. fl. 

4 ) S. 128. Et Faksimile af den og af Epilogens Slutning, udført af 
Prof. Magnus Petersert, ledsager min Udgave af Stykket. At 
»Christiernus Joannis« iøvrigt også kan oversættes ved Christiern. 
Jensen, behøver jeg næppe at gjøre opmærksom på; men jeg har 
her stadig brugt Navnet Christiern Hansen som det, der på en 
Måde har vundet Hævd for sig. 

vise to Ting, først: at det var i Frue Sogn i Odense 
at Christiern Hansen var Skolemester 1 ), thi Mag. An- 
ders Glob havde netop dengang Provstiet i Odense, 
og dette Æmbede var knyttet til Frue Kirke 2 ); der- 
næst: at Bemærkningen må være nedskrevet ikke få År 
efter 1531, thi, som N. M. Petersen allerede har an- 
tydet 3 ), der vilde ingen Mening være i at bruge de 
anførte Udtryk før efter Anders Globs Død, og denne 
indtraf først omtrent ved 1545 4 ). At iøvrigt Årstallet 
1 531 også går på selve Stykket, og at Christiern Han- 
sen ved den omtalte Bemærkning vil betegne sig ikke 
blot som Forfatter til Epilogen, men også som Bear- 
bejder af Stykket, forekommer i det mindste mig som 
det ubetinget sandsynligste. Den Måde, hvorpå Epi- 
logen stadig tager Stykkets Indhold til Indtægt som 
Bevis for de Sætninger, den selv opstiller, bekræfter en 
sådan Antagelse, og hverken Stykkets Diktion eller 
dets Sprogform modsiger den. At Stykket er indført 
i Håndskriftet med en anden Hånd end Christiern Han- 
sens egen, betyder intet, thi dette gjælder ikke mindre 

J ) En hermed stemmende Stedbetegnelse forekommer i Epilogen (V 
1040), idet Fyn omtales. 

*) Se bl. a. L. Helveg: De danske Domkapitler S. 18. Allerede 15 12 
havde Anders Glob fået Provstiet i Odense (Huitfeld : Dmks. Riges 
Krønike, Fol.-Udg. , S. 1086). Han var dengang Kong Hans's 
Sekretær; under Christiern II. var han kgl. Rentemester. Uagtet 
han i denne Stilling pådrog sig Hertug Frederiks Misnøje ved 
Bortførelsen af Arkivet på Segeberg Slot (Huitfeld a. St. S. 1244 
— 45; Allen: De tre nord. Rigers Hist. III, 2, 359 flg.), vidste 
han dog at vinde hans Gunst, efter at han var bleven Konge, og 
tjente også under ham som Rentemester. Han skal ligge begra- 
vet i Gamborg Kirke i Fyn (Marmora Danica I, 249 ; jvfr. Vedel 
Simonsen: Bidrag til Odense Byes Hist. II, 1, 138 og 154 — 55). 
Se også om ham H. Rørdam: Kbhvns. Kirker og Klostre S. 

155 — 5 6 > o. fl. 

•) Bidrag til d. d. Literat. Hist. 2. Udg. II, 223 Anm. 2. 
4 ) Jvfr. Danske Magazin 4 R. I, 104, 122 — 23, 199 o. fl. St. 

om Epilogen selv, der er skrevet med samme Hånd 
som Stykket. Epilogen må altså under alle Omstæn- 
digheder være nedskrevet af en anden end Forfatteren, 
og at det samme er Tilfældet med Skuespillet, fremgår 
også ellers af flere Fejlskrifter, hvoraf nogle endog tem- 
melig bestemt synes at vise hen til, at det er nedskre- 
vet efter Diktat 1 ). 

Om Christiern Hansens Liv og Personlighed haves 
iøvrigt ingen Oplysninger foruden dem, der middelbart 
eller umiddelbart foreligge i det her omtalte Håndskrift. 
Den Skole, han forestod, Vor Frue Skole i Odense (og- 
så kaldet »Pogeskolen« 2 ), var grundet 1308 3 ) og havde 
lige fra den Tid af haft sit Lokale i en Bygning på Vor 

o 

Frue Kirkegård. I Året 1528 må denne Bygning an- 
tages at være bleven restaureret, idet der ved denne 
Lejlighed blev indsat en Sten i Muren med Provsten 
Mag. Anders Globs Våben og Navn m. m., ligesom 
også en Sten med de to Borgmestre Mikkel Mules og 
Anders Nielsens Navne samt den førstes Våben og den 
sidstes Bomærke. Disse Stene ere endnu i Behold, 
ligesom Bygningen selv for en Del endnu står i sin 
gamle Skikkelse (den bruges nu til Ligkapel 4 ). 



') Se især V. 531 og Sceneanvisningen efter V. 346. 

a ) Huitfeld a. St. S. 1086. 

8 ) Vedel Simonsen: Bidrag til Odense Byes Historie I, i, 11 — 12; 
Paludan-Muller i Indbydelsesskrift til Indvielsen af O. Cathedral- 
skoles nye Bygning. 1846. S. 3; C. T. Engelstoft: Odense Byes 
Historie S. 50 (Saml. til Fyens Historie osv. 2 Bd.); o. fl. St. 

4 ) Jvfr. Vedel Simonsen a. St. 2 Bd., 1, S. 174; C. T. Engelstoft a. 
St. S. 50 — 51. I min Udgave af »De tre ældste danske Skuespil« 
findes Afbildninger både af Bygningen og af Stenene, udførte af 
Prof. Magnus Petersen efter Tegninger tagne på Stedet selv. Ste- 
nene ere tidligere gjengivne, men meget dårligt og ufuldstændigt, 
i den Samling kobberstukne Afbildninger af Mindesmærker i 
Odense, som Jakob Jakobsen Bircherod lod udføre, og den på- 
gj ældende Plade er senere aftrykt i Nyerups og Abildgaards An- 

Når Christiern Hansen er bleven Skolemester ved 
Vor Frue Skole, vides ikke. En i flere ældre Skrifter 
forekommende Efterretning om, at Åge Lauridssen 
1529 blev Skolemester ved den nævnte Skole, frem- 
træder i en så forvirret Form, at den bliver ganske 
ubrugelig, og under alle Omstændigheder er Årstallet 
urigtigt 1 ). Lige så lidt vide vi, hvor længe Christiern 



tiqvariske Reiser i Aarhus Stift, Tavlen til S. 79; jvfr. H. P. 
Mumme: St. Knuds Kirke i Odense S. 224 Anm. 2. Bygningen 
selv er afbildet, fra den vestlige Gavlende, i Engelstoft's Odense 
Byes Historie, Tavle IV, og i Trap's Statist.-topogr. Beskr. af Dmk. 
2 Udg. (under Odense); fra den østlige Gavlende i Danmarks illu- 
strerede Almanak f. 1857 S. 93. Også Prof. M. Petersens Afbild- 
ning viser Bygningen fra den østlige Gavlende, der efter Prof. Pe- 
tersens Optegnelser endnu »sikkert står urørt i Hovedmasserne. 
I en Højde af 3 Alen fra nuværende Jordlinie er endnu Spor af 
4 Buer, hvoraf den ene er 2 Fod 8 Tommer bred eller om- 
trent en Fod bredere end de andre tre. Her har sikkert tidligere 
været en Dør, og de tre andre Buer have hørt til Vinduer«. 
Også om den sydlige Mur, som på Grund af en tæt opad den 
stående Bygning er vanskelig at undersøge, mener Prof. Petersen, 
at den »synes ikke at være undergået megen Forandring; på en- 
kelte Steder sees nyere Mursten indsatte, her har vistnok tidligere 
været anbragt Vinduer. Denne Side af Bygningen er synlig 3 Fod 
8 Tommer dybere ned under den nuværende Jordlinie end de tre 
andre Sider, og dens Fundament er dannet af rå, kløvede Granit- 
sten. Denne Sokkel eller dette Fundament fortsættes vistnok 
rundt om Bygningen, men skjules på de tre Sider af Jord«. Om 
Bygningens nordlige og vestlige Sider siger Prof. P., at de »ere 
ombyggede for få Ar siden, hvorved dog Gavlen på vestlige Mur 
nøjagtig skal være dannet efter den tidligere Form.« Bygningen 
er »en rectangulær Firkant af 11V3 Alens Brede og 1874 Alens 
Længde. Den nordlige Sidemur har fra Gesimsen til nuværende 
Jordlinie en Højde af 15 Fod 9 Tommer«. 
*) Se L. Luja: Om St. Knuds Kirkes, Klosters osv. første Begyndelse 
og Opkomst. 1726. S. 8 (jvfr. Engelstoft i Saml. til Fyens Hist. 
II, 339) ; Pontoppidan : Danske Atlas VI, 603 ; Bloch : Den fyenske 
Geistligheds Historie I, 239; Jakob Thomesen Bifcherod's hånd- 
skrevne Samlinger i Ny kgl. Samling Nr. 404, Fol., og 729, 4to, 
o. fl. Årstallet er overalt det samme, men ved Siden af hedder 

Hansen blev ved Skolen, men at han må have fratrådt 
Stillingen en Stund før sin Død, der efter hvad ovenfor 
er Sagt, må være faldet efter Anders Globs, synes at 
fremgå allerede deraf, at kort Tid efter Kirkereformens 
Gjennemførelse sammensmeltedes bjide Vor Frue Skole 
og St. Hans Skole .i Odense med Albani Skole, således 
at denne sidste optog de to andre i sig 1 ). Vor Man- 
gel på Kundskab om Christiern Hansens personlige For- 
hold 2 ) gjør os det også umuligt med Sikkerhed at an- 
give Grunden til, at Anders Globs Navn fremdrages i 
den før omtalte Notits efter Epilogen til »Dorotheæ Ko- 
medie«. Det ligger dog nær at antage, at der må 
være en vis Sammenhæng mellem dette og den i Epi- 
logen hævdede religiøse Anskuelse. Af hvad Art denne 
sidste er, derom kan der lige så lidt være Tvivl som om 
Grunden til, at Christiern Hansen her giver den Ord. 
Thi medens både den Vægt, han lægger på Udøvelsen 
af gode Gjerninger, .og hans Fastholden af Helgener- 
nes Ævne til at kunne lade ske Jertegn (og skaffe Men- 
neskene Salighed? se V. 1044) viser os ham som en 
troende Katholik, peger på den anden Side den Ivrig- 
hed, hvormed han argumenterer, hen på den Udbre- 
delse, som Luthers Lære ved Året 1531 havde begyndt 
at vinde i Odense 3 ), og derved på den mere brændende 

det, at Udnævnelsen fandt Sted under Christian TXLs Regering, og 
— til Dels — at det var Biskop Sadolin, som indsatte Age Lau- 
ridssen. Det vilde ligge nær i Stedet for 1529 at læse 1539, hvis 
det kunde antages, at Skolen dengang endnu bestod. 

*) Indbydelsesskrift til Indv. af Odense Cathedralskoles nye Bygning. 
1846. S. 6. 

a .) Det kan her nævnes, at i den i Odense Skoles Program for 1866 
trykte Fortegnelse over Studenter fra Fyn, af Jens Bircherod, art- 
føres tra Katholicismens Tid 2 Studenter af Navnet Christiernus 
Johannis, den ene fra 15 19, den anden fra 1529 (a. St. S. 53). 

8 ) Jvfr. bl. a. H. F. Rørdam: Mester Jørgen Jensen Sadolin (Saml. 
til Fyens Hist. IV, 18 flg.) 

Betydning, som hine Spørgsmål havde fået i hans nær- 
meste Omgivelser. Men skjønt Christiern Hansen er 
Katholik og ivrig Katholik, er han derfor ikke blind 
for, at de indenfor hans eget Trossamfund herskende 
Tilstande på flere Punkter, og navnlig hvad Gejstlig- 
hedens Levned angår, lade overmåde meget tilbage at 
ønske, og heller ikke frygter han for at give den Be- 
kymring og Harme, hvormed dette fylder ham, Luft i 
Ord. Det er i det mindste fra dette Synspunkt at man 
naturligst synes at måtte opfatte de heftige Bebrejdel- 
ser, han retter (V. 973 flg.) mod hine »Klerke«, som 
ville have »anden Visdom« end han selv om Forholdet 
mellem gode og onde Gjerninger (ikke om Gjerninger- 
nes Forhold til Troen). Thi om også f. Ex. Historien 
om Nonnen, der lod »Legemet have sin Vilje«, nok 
kunde forståes som et Invektiv mod de lutherske Præ- 
dikanter, og navnlig mod sådanne, som havde indgået 
Ægteskab, efter tidligere i Egenskab af katholske gejst- 
lige at have aflagt Kyskhedsløfte, ramme de allerfleste 
af hans Ytringer dem slet ikke, hvorimod de alle passe 
fortræffeligt på det katholske Kieresis Verdslighed og 
Véllevned; og til hvad andet end dette skulde han i 
Virkeligheden sigte, når han antyder, at de pågjældende 
nærmest holde sig til de rige Kjøbstæder og Herre- 
mændene, men ikke ville søge Fattigfolk, »fordi deres 
Stegers monne ikke meget røge«, eller når han frem- 
hæver, hvorledes Johannes den Døber klædte sig i 
grove Klæder, som ikke vare »fored' med noget Her- 
melin«, eller endelig når han advarende peger hen på 
den Skjæbne, der overgik »den rige Frådser«? 

Efter at vi ere nåede så vidt, synes det længe af- 
viste Spørgsmål om Christiern Hansens Forfatterskab 
også til de to første Stykker i Håndskriftet passende 
at kunne tages for. Idet jeg da begynder med Paris's 

Dom«, tror jeg, at det vil være øjensynligt for enhver, 
der har læst dette Stykke, at Christiern Hansen ikke 
kan have skrevet det. Lad være, at Fordanskningen 
af Ridder Chilians Skuespil har sine store Mangler, og 
at selv i Epilogen Udtrykket ikke sjældent er tungt 
og uklart, der er dog en meget betydelig Forskjel på 
dette og Udførelsen af »Paris's Dom«, som er så ynke- 
lig eller — for at bruge det Ord, der nærmest betegner 
den — så pueril, at det ikke synes muligt, at den kan 
hidrøre fra en moden Mand. Men når det altså her- 
med må betragtes som afgjort, at Håndskriftet inde- 
holder Stykker af forkjellige Forfattere 1 ), og at Chri- 
stiern Hansens Navn i Slutningen af Håndskriftet kun 
har Hensyn til selve det Skuespil, det står ved, bort- 
falder med det samme den eneste nogenlunde antage- 
lige ydre Grund til at søge Forfatteren (eller Bearbej- 
deren) af »Den utro Hustru« i ham, og selv om han 
virkelig har skrevet dette Stykke, bliver det under alle 
Omstændigheder ikke lidet vanskeligere at godtgjøre 
eller endog blot at gjøre sandsynligt, end hvis det havde 
vist sig, at også »Paris's Dom« havde ham til Forfatter. 
Vi ere nu i Spørgsmålet om Forfatterskabet udelukkende 
henviste til de mulige Vidnesbyrd, som kunne inde- 
holdes i Stykket selv, og ved Afhøringen af den Slags 
Vidfiesbyrd får det subjektive Skjøn gjerne et så stort 
Spillerum, at de kun såre sjældent kunne siges at blive 
endelig afgjørende. I det foreliggende Tilfælde synes 
nu oven i Kjøbet ved første Øjekast Vidnesbyrdene 
snarere at være ugunstige for Antagelsen af Christiern 
Hansens Forfatterskab end det modsatte. Thi enten 



*) Om det har nogen Betydning for Spørgsmålet om Forfatterne, at 
den fynske Dialekt er stærkere fremtrædende i »Paris's Dom« end 
i de to andre Stykker, tør jeg ikke afgjøre. Måske må det kun 
tilregnes Afskriveren. 

man ser hen til Diktionens større Frihed og Lethed i 
»Den utro Hustru« eller til en Scene som den, hvor 
Munken spottes og revses, eller endelig til de af mig 
fremhævede Tegn på, at Stykket mulig kunde være 
blevet til i en af de østdanske Provinser, synes intet af 
dette at rime sig synderlig godt med den Kundskab, vi 
gjennem »Dorotheæ Komedie« med tilhørende Epilog 
have erhvervet os til Christiern Hansens Forfatterkarak- 
ter og personlige Forhold. Ved en nærmere Betragt- 
ning turde dog Vanskelighederne vise sig kun at være 
tilsyneladende. Skjønt der er Forskjel på Diktionens 
Godhed i »Den utro Hustru« og »Dorotheæ Komedie«, 
er den dog ikke så stor, at den ligefrem forbyder at 
tænke på en og samme Mand som Bearbejder af begge 
Stykkerne, og især ikke, når man tager det med i Be- 
regningen, at en Oversættelse fra latin altid frembød og 
måske specielt for Christiern Hansen har frembudt store 
Vanskeligheder, medens Oversættelsen af »Den utro 
Hustru« — for så vidt dette Stykke er oversat — kan 
have været let, fordi Originalen var skrevet på et nær- 
liggende, levende Sprog. Det påfaldende i, at en ivrig 
Katholik som Christiern Hansen skulde have skrevet 
eller oversat den omtalte Munkescene, falder, som jeg 
allerede tidligere har antydet, for en Del bort, når Styk- 
ket tænkes at være blevet til på en Tid, da der endnu 
ikke syntes at være nogen Fare for Katholicismen som 
sådan, og det, at vi i Epilogen til »Dorotheæ Komedie« 
lære Christiern Hansen at kjende som en Mand, der er 
dybt forarget over det katholske Kieresis verdslige Lev- 
ned, fjærner jo enhver Betænkelighed i Henseende til 
hin Scenes faktiske Indhold 1 ). Hvad endelig angår 

*) Også med Hensyn til et enkelt Spørgsmål som det om Valfar- 
ternes Nytte — jeg taler stadig under Forudsætning af, at denne 
virkelig betvivles af Forfatteren til »Den utro Hustru« — kunde 

Formodningen om, at »Den utro Hustru« kunde være 
blevet til i en af Provinserne hinsides Sundet, er der 
jo intet til Hinder for, at Christiern Hansen kan have 
opholdt sig der, før han kom til Odense. Selv om han 
ikke stammede derfra, hvad der efter Sproget i »Doro- 
theæ Komedie« og dens Epilog næppe er rimeligt, var 
Omflytningen fra den ene Provins til den anden noget 
så almindeligt i hin Tid både i Skolegangsårene og 
udenfor dem, at Antagelsen af en sådan Stedforandring 
heller ikke for Christiern Hansens Vedkommende kan 
frembyde nogen Betænkelighed. Det forekommer mig 
da således, at der virkelig ikke blandt de fremhævede 
Momenter er noget, som bestemt modsiger, at Christiern 
Hansen kan være Forfatter til eller Bearbejder af »Den 
utro Hustru« l ), men der er ganske vist herfra et ikke 
kort Spring til et Bevis for, at han må være det. Imid- 
lertid foreligger der måske også et mere positivt Vid- 
nesbyrd til Gunst for Antagelsen af Christiern Hansens 
Forfatterskab. Jeg tænker herved på, at flere — til 
Dels ikke ganske almindelige — Talemåder og Ven- 
dinger i »Dorotheæ Komedie« gjenfindes mere eller 
mindre ordret i »Den utro Hustru«. Således f. Ex.: 

Dorotheæ Komedie V. 942: Jeg wiil eder gwds ord sighe ock 

wære kort. 
Den utro Hustru V. 1 1 : Jegh skal eder liit aff gods ord sighe. 
Dorotheæ Kom. V. 774 — 75 .... tag nw borth 

Thenne tøfiuerske, jeg vrd 

ey kort, 

det vel -tænkes, at Christiern Hansen havde en fra den almindelige 
afvigende Mening, uden derfor at ophøre med at være god Ka- 
tholik. 
l ) At der heller ikke fra hans Stilling som Skolemester kan hentes 
nogen Indvending imod, at han skulde have skrevet et Stykke, 
hvori det plumpe og til Dels obscøne er så stærkt fremtrædende 
som i »Den utro Hustru«, vil det næppe være nødvendigt at sige 
nogen, der kj ender det mindste til de dramatiske Forfatter-Forhold 
i hin ældre Tid. 

Den utro Hustru V. 435: Jeg vrd ey t hwort i ville meg føøre 

(jvfr. V. 269). 
Dorotheæ Kom. V. 275 — 76: J thet tw følgher christne klercke, 
' Ther met lader tw teg møghet 

mercke. 
(Jvfr. V. 950: »wiisze klercke« 1 ). 
Den utro Hustru V. 71 — 72: Thet mo man wel po teg mercke, 

At tw haffwer omganghet med vise 

klercke. 

Vistnok foreligger der også på et enkelt Punkt en 
Overensstemmelse mellem »Paris's Dom« og »Dorotheæ 
Komedie«, som ved første Øjekast synes endog endnu 
mere betydende end de anførte, idet nemlig V. 174 og 
176 i det først nævnte Stykke: 

Forty hwn er delig och vngh, 



Hwn kand vel ti ene slighen en iwng 

komme næsten uforandret igjen i »Dorotheæ Komedie« 
V. 121—22: 

Hwn er ey gammel, medenn delig oc vng, 
Hwn kunne wel tiene slighenn enn iwng; 

og for så vidt altså Overensstemmelserne mellem »Do- 
rotheæ Komedie« og »Den utro Hustru« skulde kunne 
bevise, at Christiern Hansen var Forfatter til dette sidste 
Stykke, vilde mange måske mene, at det måtte være 
endnu sikrere, at han var Forfatter til »Paris's Dom«. 
Jeg kan dog ikke ganske godkjende Rigtigheden af denne 
Slutning, eftersom de fremhævede Udtryk i »Den utro 
Hustru« ere kortere Talemåder, ved hvilke der kun 
kan være Tale om en ubevidst Gjengivelse, medens 



x ) Når Christiern Hansen på det her anførte Sted roser den hellige 
Dorothea for, at hun ikke »havde vise Klerke for Spot«, kan 
dette ikke bruges til at bevise, at det ikke kan have været ham, 
der har drevet Spot med Munken i »Den utro Hustru«, da 
denne Munk åbenbart hører til de uvise Klerke, hvorom der tales 
i Epilogen til »Dorotheæ Komedie«, V. 973 flg. Noget lignende 
gj ælder om hans Udtalelse i V. 1038. 

12 

Overensstemmelsen mellem Verslinierne i »Paris's Dorne 
og »Dorotheæ Komedie« i det mindste lige så godt 
kan forklares som bevidst Lån. Vi have ^i vor hånd- 
skrevne Skuespilliteratur andre Exempler på en næsten 
fuldstændig Lighed mellem Vers i Skuespil, der må 
antages at hidrøre fra forskjellige Forfattere, men som 
— ligesom her — have været opførte ved en og samme 
Skole 1 ).- Det lå så nær for den, der skrev et nyt Stykke 
for en Skole, at komme sin egen Opfindsomhed til 
Hjælp ved Lån fra Skuespil, som han kjendte fra tid- 
ligere Opførelser. 

I det hele turde det efter det foregående næppe 
være altfor dristigt at gjætte på, at Christiern Hansen 
også er Forfatter til »Den utro Hustru«. Under For- 
udsætning af denne Gisnings Rigtighed måtte den hele 
her omtalte Skuespilsamling da nærmest betragtes på 
følgende Måde. Samlingen udgjør, hvad man kunde 
kalde det dramatiske Repertoire for Vor Frue Skole 
under Christiern Hansens Styrelse 2 ). Grundlaget for. 
den dannes af et Stykke af Christiern Hansen selv, som 
er skrevet på et andet Sted og i en tidligere Tid, men 
som igjen er bleven taget frem til Brug for Skolen i 
Odense. Også Bearbejdelsen af »Dorotheæ Komedie« 
skyldes Christiern Hansen, hvorimod »Paris's Dom« 
snarest må antages at være et Forsøg af en af hans 
Disciple. Alle tre Stykker synes at være indførte i 
Håndskriftet af Afskrivere, og den Lighed, der — uag- 

') J e g tænker særlig på en iøjnefaldende Overensstemmelse mellem 
nogle Vers i Hieron. Justesen Ranch's »Samsons Fængsel« og den 
anonyme »Tobise Komedie«, der uden Tvivl begge ere skrevne 
for Viborg Skole. 

*) På lignende Måde indeholder et andet Skuespilhåndskrift fra en 
noget senere Tid (Nr. 794 Fol. i GI. kgl. Samling) åbenbart det 
dramatiske Repertoire for Randers Skole, nærmest under Peder 
Thøgersens Rektorat. 

tet enkelte mindre Forskjelligheder — finder Sted mel- 
lem Hænderne, gjør det rimeligt, hvad der også ellers 
lå nær at antage, at Afskriverne have været Disciple 
ved Vor Frue Skole. Hvorfor »Paris's Dorne er indført 
af en anden Discipel end den, der har skrevet Stykket, 
kan jeg naturligvis ikke sige, men der lod sig tænke 
mere end én Grund dertil. 



IV. 

Brudstykke af „Henno". 

Om end den berømte Humanist Johan Reuchlin 
ikke just, som nogle have ment, kan betragtes som 
Fader til Skolekomedien i snævrere Forstand, den på 
latin skrevne Skolekomedie, var dog hans »Scenica pro- 
gymnasmata«, der opførtes i Hejdelberg 1497, et a ^ de 
ældste Stykker af denne Art, der kom på Brædderne 
i Tyskland. Stykket gjorde megen Lykke, og ikke 
blot udkom der efterhånden en Række Udgaver af det, 
men det blev også flere Gange oversat og bearbejdet 
på tysk 1 ). Den Oversættelse, som kommer Originalen 
nærmest i Tiden, er af Hans Sachs. Den er dateret 
1 531, »am Montag nach Obersten«, og fører Titelen: 

') Om Reuchlin som dramatisk Forfatter og særlig om »Scenica pro- 
gymnasmata« se bl. a. L. Geiger: Johann Reuchlin, sein Leben 
und seine Werke. 1871. S. 78 flg. Jeg har selv benyttet en 
Udgave af Stykket, som findes i »Varia Sebastiani Brant carmina«. 
Argentorati. 1498. 4*0. P. 2. fol. A sqq. Stykket er også trykt i 
Gottsched's Nothiger Vorrath zu Gesch. d. d. dramat. Dichtk. II. 
146 flg. 

12* 

Ein Comedi mit 10 Personen zu recitiern, Doctor Reu- 
chlins im Latein gemacht, der Henno« l ). 

I det Håndskrift, som indeholder de tre i det fore- 
gåeride omtalte Skuespil, findes tilsidst Begyndelsen 
(28 Vers) af en Bearbejdelse på dansk af Reuchlin's 
Stykke 3 ). Da Bearbejdelsen er temmelig fri, kan man 
ikke se, om den er gjort efter den latinske Original 
eller efter Hans Sachs's »Henno«. Håndskriften er den 
samme som i »Dorotheæ Komedie«, hvad der tyder 
på, at også »Henno« har været bestemt til at indlem- 
mes i Vor Frue Skoles Repertoire. 

x ) Trykt i Folio-Udg. af hans Værker, 2 Buch (1570), 2 Th. fol. 

XXXII v. flg. 
*) Det hele Brudstykke har tidligere været trykt i Nyerup's og Rah- 

bek's Bidrag til d. d. Digtek. Historie I, 155 — 56. 



Hieronymus Justesen Ranch's Danske Skuespil 

og Fuglevise. 1 ) 



Llieronymus Justesen Ranch er uden Tvivl det 
mærkeligste Forfatternavn på den danske Skolekomedies 
Område. Det er under de små Forhold her hjemme 
allerede noget ganske usædvanligt, at tre af vore gamle 
Skuespil, som oven i Kjøbet vist i alt væsentligt ere 
originale, med Sikkerhed kunne henføres til en og 
samme Mand, men det betyder dog mere, at disse Skue- 
spil, skjønt af noget forskjellig Værdi, i det hele må 
siges at betegne den Grænse i Skolekomediens Udvik- 
ling, ud over hvilken den ikke nåede. Hieronymus Ju- 
stesen er også af alle vore gamle Skuespilforfattere 
den, hvis Arbejder — Fuglevisen medregnet — uden 
Sammenligning have fået den videste Udbredelse og 
holdt sig længst i Almenhedens Gunst, og om ikke af 
anden Grund måtte han allerede herved synes at få et 
Krav på heller ikke helt at glemmes af Nutiden. 

Den Regel, at vor ældste Skuespildigtning nærmest 
skyidés Skolemænd og Præster, lider ingen Undtagelse 
ved Hieron. Justesen, der var Præst og Søn af en Præst. 
Faderen, Just Lauritsen (f. 1476), havde i sin Tid taget 

l ) Første Gang trykt 1877 som Indledning til min Udgave af Skue- 
spillene og Digtet. 

Bakkalavrgraden ved Universitetet i Rostok 1 ) og be- 
klædte sikkert allerede i Katholicismens Tid en eller 
anden gejstlig Stilling, hvis nærmere Beskaffenhed dog 
ikke kjendes 2 ). Han må forholdsvis tidlig være gået 
over til den lutherske Lære, thi allerede i et kongeligt 
Beskærmelsesbrev for ham af nte September 1529 3 ) 
hentydes til Muligheden af, at han vilde gifte sig, i 
hvilket Tilfælde det tillades ham at »beholde sine gejst- 
lige Len ubehindret«. Den, han ægtede, var en Smedfc- 
datter fra Vinkel Sogn (en Mils Vej syd for Viborg) 
ved Navn Karen Jakobsdatter, og han havde tre Sønner : 
Laust (Laurits), Jens og Hieronymus 4 ); men om de også 
alle vare Sønner af Karen Jakobsdatter 5 ), eller om de 



x ) Se Indskriften på det Epitafium, som Sønnen Hieronymus og den- 
nes Hustru 1604 satte over ham og hans Hustru i Vinkel Kirke. 
Denne Indskrift er trykt i Marmora Danica II, 217 — 18 (og der- 
efter i Nyt Aftenblad f. 1826 S. 295), men som det synes efter 
en Afskrift, som findes i Chr. Erichsen 's håndskrevne Beskrivelse 
af Viborg ( Univ.-Bibl., Additam. Nr. 80, Fol.). Erichsen's Værk 
er i det hele en Hovedkilde til Just Lauritsen's og Sønnen Hie- 
ronymus's Biografi, om det end ved Siden af nogle gode Efter- 
retninger indeholder adskillige meget løse og upålidelige. An- 
gående Tiden for Just Lauritsen's Ophold ved Rostoks Universitet 
(jvfr. næste Side Anm. 2) har jeg henvendt mig med en Fore- 
spørgsel til min Ven, Prof. Ludv. Daae i Kristiania, som, efter 
hvad jeg vidste, har udskrevet af Rostoks Universitets-Matrikel Nav- 
nene på de ved Universitetet studerende Nordboer. Prof. Daae 
har imidlertid svaret mig, at han ikke har fundet J. L.'s Navn i 
sine Optegnelser, men vil dog ikke absolut nægte, at Navnet des- 
uagtet kan findes i Matriklen, for så vidt det nemlig der ikke har 
været ledsaget af en bestemt Angivelse af vedkommendes nordiske 
Hjemstavn. 

*) At han dog den Gang endnu ikke var præsteviet, synes at turde 
sluttes deraf, at han i det strax efter nævnte kongelige Beskær- 
melsesbrev fra 1529 ikke betegnes som »Hr.«. 

*) Sé A. Heise i Ny kirkehist. Saml. V, 710. 

4 ) Erichsen's Manuskript. 

*) I Erichsen's Manuskript siges det ikke, skjønt man skulde tro 

overhovedet alle vare ægtefødte 1 ), er måske ikke ganske 
afgjort. Just Lauritsen skal efter sit Giftermål en Tid 
have boet i Horsdal, en Landsby i Vinkel Sogn, men 
flyttede senere til Odsgård, en større Bondegård i 
samme Sogn, som tilhørte Kronen, men som han havde 
fået i Fæste for sin egen og sin Hustrus Livstid af sin 
mangeårige Ven og tidligere Discipel Christoffer Nielsen 
Rosénkrands til Skjern og Bjørnholm, der havde Mid- 
delsom Herred i Forlening 3 ). Uden Tvivl skyldes det 

o 

også denne, at Just Lauritsen ved Ar 1551 blev kaldet 
til at være Sognepræst for Vinkel og Rind Sogne 8 ). 
Inden sin Død, og i en Alder af mindst 92 År, nåede 
han — der også nævnes som Vikar i Århus Kapitel 4 ) 
— endnu at blive Provst i Middelsom Herred 5 ). I 



det efter J. P. Tjørriiig's Udskrift deraf (trykt i Ny kirkehist. 
Saml. V, 71 1\ 

x ) Hvis det forholder sig rigtigt, som det siges (Giessing: Jubel- 
Lærere 3 D. I, 67), at Sønnen Laust er født 1523, kan han i 
hvert Fald ikke være ægtefødt. Vistnok med dette År som Ud- 
gangspunkt sætter Giessing Just Lauritsen's Giftermål til 1522. I 
Erichsen's Manuskript (S. 354) hedder det, at medens Just Laurit- 
sen var Munk — hvad der vel kun vil sige: katholsk gejstlig — , 
levede han sammen med en »Deje«. Hvis Efterretningen om Sønnen 
Laust's Fødselsår er rigtig, ligger det vel nærmest at tænke sig 
denne Deje som hans Moder. I Følge Erichsen løb hun imidler- 
tid bort fra J. L. engang, »der han kjørte til Kirken«, og det 
kan vel derfor næppe have været den samme Karen Jakobsdatter, 
som han siden ægtede. 

*) A. Heise i Ny kirkehist. Saml. V, 711 — 12 og i Familien Rosen- 
krantz's Historie II, 275 — 76. Just Lauritsen havde undervist Chri- 
stoffer Rosénkrands som Barn og havde siden fulgt ham til Ro- 
stok, hvor de lå i tre År ved Universitetet (se mine Meddelelser 
i Danske Saml. 2 R. VI, 287). 

s ) Ny kirkehist. Saml. anf. St. 

•*) Se Indskriften på Epitafiet over ham. Der turde væje Grund til 
at bemærke, at Indskriften kun synes at nævne de Værdigheder 
og Stillinger, han beklædte ved sin Død. 

*) Ny kirkehist. Saml. V, 712. 

hans senere År var forøvrigt Sønnen Laust Kapellan 
hos ham, og ved Faderens Død blev han hans Efter- 
mand som Sognepræst. Just Lauritsen døde i Oktober 
1575 i en Alder af 99 År, og i samme Uge son* han 
døde hans Hustru, 74 År gammel 1 ). 

Af hans Sønner menes Hieronymus at have været 
den yngste. Han fødtes 1539, nogle sige i Horsdal, 
andre på Odsgård 2 ). De Efterretninger, vi have om 
hans ydre Livsomstændigheder, ere meget magre. Han 
har uden Tvivl gået i Viborg Skole og har da sagtens 
begyndt sin Skolegang under den dygtige Rektor Mag. 
Oluf Nielsen Skytte 3 ), som tillige var Præst ved Grå- 
brødre Kirken, og som i en senere Tid blev hans Sviger- 
fader. Som en af Frugterne af hans Skoleundervisning 
kan nævnes den ikke ubetydelige Færdighed i at skrive 
latinske Vers, han viste sig i Besiddelse af, da han i 
en senere Tid forfattede nogle latinske Mindedigte over 
Familiens gamle Velynder Christoffer Rosenkrands (-j* 
1561) samt over dennes tidligere afdøde Forældre*). 
Når han blev Student, vides ikke, men 1563 var han i 

o 

Tyskland og blev den 13de August d. Ar indskrevet 



1 ) Se Indskriften på Epitafiet. 

2 ) Erichsen's Manuskript; Giessing: Jubel-Lærere III. 1,68; jvfr. Nyt 
Aftenblad 1826 S. 294. 

3 ) Han var Rektor omtrent 1544 — 53 (se bl. a. Hundnip i Viborg 
Skoles Indbydelsesskrift f. 1875. $* x 4)» 

4 ) Digtene, som bleve anbragte på Epitafier i Tirstrup Kirke, haves 
i Afskrift i GI. kgl. Saml. Nr. 739 Fol. (se mine Oplysninger i 
Danske Saml. 2 R. VI, 285 flg.). Lyskander (H. Rørdam: Lysk- 
anders Levned S. 239) nævner endog et græsk Mindedigt af ham 
over Christoffer Rosenkrands, og i Virkeligheden findes også et 
sådant græsk Digt i det anførte Håndskrift, men af Håndskriftet 
fremgår dog ikke bestemt, at dette var af Hieron. Justesen (D. 
Saml. a. St. S. 286). Lyskander angiver iøvrigt urigtigt, at han 
selv havde været Christ. Rosenkrands's Lærer. 

ved Universitetet i Wittenberg 1 ). Han indførtes i Uni- 
versitetets Matrikel som »Hieronymus Ranchtus, Cym- 
ber«, og at Ranch virkelig var hans Slægtnavn, frem- 
går af, at også Faderen sees at have brugt det 2 ), lige- 
som flere af hans samtidige, og deriblandt Folk, som 
stode ham meget nær, af og til nævnede ham med 
det 3 ). Imidlertid brugte han selv næsten aldrig dette 
Navn. Han skrev sig kun Hieronymus Justus, Justi eller 
Josti filius, og i Overensstemmelse hermed er han for det 
meste af Efterverdenen kun bleven kaldet — således som 
jeg også her helst kalder ham — Hieronymus Justesen. 
Da Hieron. Justesens Forfattervirksomhed ikke var 
af videnskabelig Art, er det også kun lejlighedsvis at 
hans efterladte Skrifter give nogen Oplysning om Be- 
skaffenheden af hans mere lærde Studier. Det er dog 
indlysende både på Grund af Tidens hele Retning og 
på Grund af den Livsvej, han havde valgt sig, at Theo- 
logien må have lagt stærkt Beslag på ham. Men som 
bekjendt udgjorde også Studiet af Oldtidsliteraturerne en 
meget fremtrædende Faktor i Datidens Dannelse, og så 
vidt man kan skjønne, har Hieron. Justesen drevet dette 
Studium endog mere end almindelig vidt. 'Man har bl. 
a. et Vidnesbyrd herom i de Randnoter, hvormed han 
i sin Tid udstyrede Udgaven af Skuespillet »Kong Sa- 
lomons Hylding«, thi en Hoveddel af dem består i Ci- 
tater af klassiske Forfattere, og skjønt det er tydeligt 
nok, at det har været ham magtpåliggende ved denne 
Lejlighed at lægge sin Belæsthed for Dagen, måtte på 



1 ) Ny kirkehist. Saml. I, 475. 

*) Danske Saml. 2 R. VI, 286—87. 

*) Således hans Svigerfader i et Brev fra 1582 (Universitetets Arkiv 
Nr. 94) og hans Svoger Anders Olufsen Skytte i et Brev fra 1591 
(smstds. ; trykt hos Rørdam : Aktstykker til Kbhvns. Univ. Hist. S. 
383). Jvfr. også Ny kirkehist. Saml. V, 375. 

den anden Side Tilfældigheden altid få så meget Spille- 
rum ved en sådan Citering, at de anførte Forfattere 
ikke kunne antages at repræsentere hele hans Viden 
på dette Område. Alligevel er Antallet af dem meget 
stort. Man finder hér Steder af: Ausonius, Boethius, 
Cicero 1 ), Claudian, Cornelius Gallus, Horats, Juvenal, 
Lucan, Martial, Ovid, Persius, Petronius, Pindar (dog i 
latinsk Oversættelse), Plautus, Propertius, Publilius Sy- 
rus, Seneca (især Tragedierne), Silius Italicus, Statius, 
Terents, Vergil. Ganske enkeltvis møder desuden et 
Citat af den nyere Historieskriver Albert Krantz. Hvis 
man af Talforholdet mellem Citaterne tør drage en 
Slutning med Hensyn til Forfatterens Sympathier, synes 
altså i Almindelighed de latinske Digterværker at have 
tiltrukket Hieron. Justesen mest. Men af disse have 
igjen Seneca's Tragedier og Plautus's Komedier fortrins- 
vis interesseret ham, hvad der er ganske betegnende 
for Tiden i det hele, men især dog for en Mand, der 
selv var dramatisk Digter. 

At Hieron. Justesen ikke forsømte at erhverve det 
Vidnesbyrd om mere fremrykkede Studier, som en aka- 
demisk Grad giver, sees af, at han i senere År stadig 
nævnes som Magister. Men når og hvor han tog Gra- 
den, er ubekjendt, og i det hele høre vi efter hans Ind- 
skrivning ved Wittenbergs Universitet intet om ham, 
før han i 1572 udnævntes til Præst ved Gråbrødre Kir- 
ken i Viborg 2 ). Han efterfulgte her Hr. Poul Ibsen, 
der var kommen af Dage ved et Vådeskud, og ægtede 
siden — man ved ikke nærmere, når — sin Formands 



x ) Et enkelt Citat af »De officiis«, lib. 3. cap. 21. Det er egentlig 
en Replik af Euripides's Fønikerinder, men Hieron. Justesen har 
den fra det anførte Skrift af Cicero, hvor Replikken er oversat. 
(Efter Meddelelse af Dr. phil. O. Siesbye). 

*) M. R. Ursin: Stiftsstaden Viborg. S. 21. 

efterlevende Hustru, Karen Olufsdatter, en Datter af 
den før omtalte ML Oluf Nielsen Skytte, som havde fra- 
trådt Rektoratet, men endnu var Præst ved Gråbrødre 
Kirke, da Hieron. Justesen blev udnævnt 1 ). Der var 
nemlig to Præster ved denne Kirke, og Mester Hie- 
ronymus delte med sin Kollega Indtægterne af Tapdrup 
og Asmild Sogne, der af Christian III. vare henlagte 
som Annexa til Gråbrødre Kirke, og desuden Halvparten 
af Kronens Tiende i de nævnte to Sogne, som Kongen 
særskilt havde skjænket Gråbrødre Kirkes Præster 3 ). 
Alt i alt vare Hieron. Justesens Indkomster af hans 
Kald dog næppe synderlig store, og det har derfor sik- 
kert været ham af Vigtighed i økonomisk Henseende, 
at det i Året 1573, ved Kongebrev af 29de Maj, til- 



') I Erichsen's Manuskript hedder det, at O. N. S. succederedes af 
Sønnen Anders Olufsen i halvfjerdserne, uden at Året angives 
nærmere. Men i et Brev af l6 / 2 1586 fra Rektor og Professorer 
ved Kbhvns. Universitet betegnes han endnu som »pastor prima- 
rius apud Viburgenses« (Univers. Arkiv, Pakke 94). Han må 
dog i al Fald ikke længe efter have fratrådt sit Æmbede, thi i 
Frederik IL's i den følgende Anm. omtalte Brev af la / 6 1587 om- 
tales Sønnen som Sognepræst til Gråbrødre Kirke. Det er åben- 
bart Anders Olufsen og Broderen Peder, der have skrevet to af 
Æredigtene, som ere trykte foran »Salomons Hylding« (min Udg. 
S. 17 flg.; jeg kalder her ved en Fejltagelse Brødrene Anders og 
Peder Olsen); og når den første allerede dengang skriver sig som 
»Pastor Wiburg:«, betegnes derved måske kun, at han har været 
Kapellan hos Faderen (Succentor ved Domkirken blev han først 
I S9 1 )- — Oluf Skytte må være død omtrent 159 1 (jvfr. Rørdam: 
Aktstykker til Kbhvns. Univ. Hist. S. 382). I det mindste i en tid- 
ligere Periode af hans Liv hed det om ham, at han sad i trange 
Kår med mange Børn (Rørdam a. St. S. 144). 

*) Ursin: Viborg S 21. Kongebrevet på Kronens Tiende, som var 
af 1 l h 1548, brændte 1567, men bekræftedes af Frederik II. ved 
Brev af ,a / 8 1587. I dette sidste, som haves i Jydske Registre 
(Geh. Ark.), hedder det, at »al Tienden« af de to Sogne skal 
deles i to Parter, og deraf skulle Kirkerne have den ene, og Præ- 1 
sterne den anden. 

stodes ham efter Faderens Død at måtte beholde Ods- 
gård for Livstid mod en tålelig Indfæstning l ), en Be- 
gunstigelse, som endda et Par År efter fik en yderligere 
Udvidelse, idet han ganske fritoges for at betale nogen 
Indfæstning 2 ). Hieron. Justesen synes i det hele at 
have været vel anskrevet hos forkjellige overordnede 
Myndigheder. At hans Forfattervirksomhed har bidra- 
get hertil, er næppe tvivlsomt, og ikke mindst turde 
dette være Tilfældet lige over for Kongen selv, som in- 
teresserede sig meget for Skuespil, og som særlig vides 
— ligesom overhovedet den kongelige Familie — at 
have fundet Behag i Hieron. Justesens Skuespil »Salo- 
mons Hylding« 3 ) , der opførtes 1 584 i Anledning af 
Prins Christians Hylding i Viborg, og i hvilket For- 
fatteren selv udførte Narren Krages Rolle. Det hed 
endogså engang, at Kongen til Gjengjæld for den For- 
nøjelse, Stykket havde gjort ham, skjænkede Viborg 
Domkirke en ny Klokke, men dette skal dog nok ikke 
være så 4 ). Der haves en anden Efterretning, i Følge 
hvilken Kongens venlige Stemning mod Hieron. Juste- 
sen skulde være af endnu ældre Dato end Opførelsen 
af »Salomons Hylding«, men der er i det mindste stor 
Sandsynlighed for, at også denne Efterretning — hvis 
eneste Hjemmel er en mundtlig og temmelig sen Over- 
levering — beror på en Misforståelse. Det hedder 
nemlig, at Kongen 1574 overværede Opførelsen af et 
Skuespil »Susanna« i Viborg, og at han i den Anled- 

*) Brevet i Jydske Registre; jvfr. Ny kirkehist. Saml. V, 713. 

2 ) Brev af ,0 / 3 1575 (Jydske Registre). 

8 ) Se især Forfatterens egen Fortale til Stykket samt Erichsen's 
Manuskript. 

4 ) Efterretningen findes i Erichsen's Manuskript, men Erichsen har 
ved en egenhændig Bemærkning i Randen af Manuskriptet (som 
for den største Del ikke er skrevet med Erichsens Hånd) selv mod- 
sagt dens Rigtighed. 

ning på Hieron. Justesens Tilskyndelse gjorde Viborg 
Skole en Gave af 20 Læster Korn årlig 1 ). Vist er det, 
at Kongen ved Brev af 2. Februar 1574 virkelig skjæn- 
kede Skolen det nævnte Korn til frit Underhold af 30 
fattige Disciple 2 ), og der er for så vidt ikke noget i 
Vejen for, at der kunde være en vis Sammenhæng mel- 
lem denne Gave og Opførelsen af et Skuespil, da sce- 
niske Forestillinger ved Skoledisciple vare et meget al- 
mindeligt Middel til at underholde Kongen på hans 
Rejser i Provinserne, og han jo godt kunde tænkes en 
enkelt Gang at have taget Anledning af en sådan Un- 
derholdning til at vise vedkommende Skole en større 
Velgjerning, som den trængte til, i Stedet for, som ellers, 
at ytre sin Erkjendtlighed ved en mindre Pengegave. 
Heller ikke var det umuligt, at Hieron. Justesen allerede 
ved hin Lejlighed og i Anledning af det opførte Stykke 
kunde være trådt i personligt Forhold til Kongen; thi 
om han end ikke var Forfatter til Stykket, kunde han 
jo godt have spillet en mere fremtrædende Rolle enten 
ved Iscenesætningen eller ved selve Opførelsen, således 
som han gjorde, da hans eget Stykke 10 År efter blev 
spillet. Og dog forekommer, som allerede sagt, den 
hele Efterretning mig meget mistænkelig, og det især 
fordi det hedder, at ved den nævnte Lejlighed var foruden 
Kongen selv også Prins Christian (som endnu ikke var 
fødtl) til Stede. Dette viser nemlig så bestemt hen på 
Året 1584 og Opførelsen af Hieron. Justesens Skuespil 
»Salomons Hylding«, at man bliver meget tilbøjelig til 
at tro, at i det mindste hvad dér berettes om Kongens 
personlige Berøring med Hieron. Justesen ved hin Lej- 



') A. Thura: Idea hist. litt. Danorum p. 77; jvfr. Nyt Aftenblad f. 

1826 S. 293. 
2 ) Gavebrevet i Hofman's Saml. af Fundationer III, 311 flg.; jvfr. 

Histor. Tidsskr. 3 R. IV, 118. 

lighed og om Følgerne heraf, ikke har andet historisk 
Grundlag end det Bifald, Kongen skjænkede > Salomons 
Hylding« og dets Forfatter 1 ). Under alle Omstændig- 
heder kan dog både den omtalte Efterretning og Hi- 
storien om Klokken opfattes som Vidnesbyrd om, at 
Hieron. Justesen har stået for den almindelige Forestil- 
ling som en Mand, der havde erhvervet sig Kongens 
Yndest ved sit Forhold til den dramatiske Poesi, og 
som før antydet er der al Grund til at tro, at dette 
virkelig også var således. 

Blandt andre Mænd, som sees at have interesseret 
sig for Hieron. Justesens Forfattervirksomhed, og hvis 
Gunst kunde være ham af Betydning i hans Stilling, 
fortjene at fremhæves Biskoppen Peder Thøgersen i 
Viborg og især Kongens Kansler Niels Kaas. Begge 
nævnes af -Hieron Justesen selv i Fortalen til ^ Salo- 
mons Hylding c som dem, der havde opfordret ham til 
at lade dette Stykke opføre, og det er næppe tvivlsomt, 
at navnlig Niels Kaas, hos hvem enhver dygtig literær 



*) J e g finder Anledning til at bemærke, at Meddelelsen om, at Kon- 
gens store Gave fremkaldtes ved Opførelsen af et Skuespil, sær- 
lig af et Skuespil om Susanna, ikke, som man let kunde mene, 
finder nogen betydelig Støtte i den Kjendsgjerning, at i de Love, 
som omtrent 1575 udstædtes for de 30 Disciple, der nød godt af 
den kongelige Gave, fremhæves også Betydningen af at opføre 
latinske Skuespil — man kan jo foreløbig antage, at »Susanna« 
har været skrevet på latin — , og det pålægges særligt alle hine 
»Elemosynarii«, når sådant finder Sted ved Viborg Skole, at give 
Møde for at hjælpe til både ved Opførelsen af Theatret og ved 
Spillet (Nyerup : Skildring af Tilst, i Dmk. og Norge HI, i, 258 
— 62; Histor. Tidsskr. 3. R. IV, 124). Netop i hine År viste der 
sig nemlig også ellers stor Iver for at fremme Opførelsen af la- 
tinske Skuespil både ved Skolerne og Universitetet, og særlig kan 
det nævnes, at det allerede 1574 var bleven pålagt Kommunitets- 
alumnerne, så snart de havde gjennemlæst et af Terents's Stykker, 
da at opføre det (Rørdam: Aktstykker til Kbhvns. Univ. Hist. S. 
252; jvfr. Beckman: Communitatis Havn. historia p. 22). 

Bestræbelse var sikker på at finde varm Understøttelse, 
og som desuden vistnok var en Skolekammerat af Hie- 
ron. Justesen (skjønt 5 År ældre), og endelig synes at 
have stået i Venskabsforhold til hans Kones Familie 1 ), 
på mere end én Måde har ladet ham nyde godt af sin 
store Indflydelse. Jeg ser adskilligt mere end alminde- 
lig Høflighed i det Udtryk, Mag. Hieronymus bruger 
om Niels Kaas i den nævnte Fortale: min gode Mæ- 
cenas. 

Skjønt vor Kundskab om den Lykke, Hieron. Ju- 
stesens Arbejder gjorde i Samtiden, væsentlig indskræn- 
ker sig til »Salomons Hylding«, tør det dog antages, 
at hans andre, interessantere Arbejder ikke ere blevne 
mindre skattede af hans jævnaldrende end hint, om de 
end, da de ikke tryktes i hans levende Live, kun vare 
tilgængelige for en mindre Kreds. Men iøvrigt turde 
det ikke blot være i Egenskab af Forfatter, at Hieron. 
Justesen vandt sine Medborgeres Agtelse og Yndest. 
Når han i den Gravskrift, hans Hustru lod sætte på 
hans Epitafium, prises for sit Forhold både som Æm* 
bedsmand og Ægtemand, have vi i al Fald ingen be- 
stemt Grund til at tvivle om, at denne Ros ikke var 
beføjet 2 ), og ser man hen til hans Skrifter, finder man 
i dem mange Vidnesbyrd om en livlig Ånd og et mun- 
tert Sind, som også må have øvet sin Tiltrækning i den 
personlige Omgang 3 ). At han ikke ved sin gejstlige 
Stilling lod sig afholde fra lejlighedsvis at give sit gode 
Humør endog temmelig frie Tøjler, tør sluttes både af 
visse Enkeltheder i hans Stykker, især »Karrig Niding«, 



l ) Jvfr. Rørdam: Aktstykker til Kbhvns. Univ. Hist. S. 382. 

*) Om en lille Fortrædelighed, han havde i sin Æmbedsvirksomhed, 
se nedenfor. 

a ) Se også det Par Breve fra ham, der ere trykte i Rørdam's Akt- 
stykker til Kbhvs. Univers. Hist. S. 512 og 584. 

og deraf, at han, som før omtalt, i det mindste ved den 
første Opførelse af »Salomons Hylding« selv spillede 
Narrens Rolle i Stykket, en Rolle, som vistnok havde 
sin alvorlige Side, men som dog for en ikke ringe Del 
måtte søge sin Virkning også ved alskens udvortes Løjer. 
Det var vel især disse, der tiltalte den unge Prins Chri- 
stian, som bagefter skal have drukket Hieron. J. til i 
Anledning af hans Spil 1 ). Et lille Bidrag til hans Ka- 
rakteristik kunde måske også indeholdes i en anden Ef- 
terretning, som er bevaret om ham, skjønt den iøvrigt 
er af halv sagnagtig Natur. Det hedder nemlig 2 ), at 
han i sine Studenterår en Aften var gået ud i Marken 
med sine Brødre, og her hørte de en Natravn skrige 
efter dem. Hieronymus skreg da igjen efter Ravnen, 
og strax »søgte Ravnen dem, og de derpå løbe meget 
hasteligen ind ad deres Faders Bryggersdør og und- 
komme, men Ravnen slog Taget af Huset efter dem«. 

o 

Natravnen var efter den Tids Tro en nedmanet And, 
som for at finde Hvile flyver til den hellige Grav. Den 
gjør ingen Fortræd, når den ikke tirres, men sker dette 
— og især holder den ikke af, at man skriger efter 
den — søger den at hævne sig 3 ). Hvis altså Hieron. 
Justesen — for blot at holde sig til den mulig histori- 
ske Kjærne i hin Anekdote — engang har skreget efter 



*) Erichsen's Manuskript. At han har spillet Narrens Rolle også ved 
senere Opførelser af »Salomons Hylding«, er vel ikke usandsynligt, 
men dog kun en Formodning, og når det hedder i Wadskiær's 
Poetisk Skue-Plads S. 142, at han, når hans Stykker spilledes, 
»altid udvalgte sig selv at være Arleqvin. som den vanskeligste 
Post«, er dette ganske uden Hjemmel; thi i Erichsen's Manuskript, 
som Wadskiær selv nævner som sin Kilde, omtales kun hans Op- 
træden hin ene Gang. 

*) Erichsen's Manuskript; jvfr. Nyt Aftenblad for 1826. S. 295. 

s ) Thiele: Danmarks Folkesagn 1 Bd. (1843) s - *53 °£ 2 Bd - s - 
158 og 297 — 98; Molbech: Dansk Dialect-Lexikon S. 374. 



Hieron. Justesens Skrifter. 1 97 

en sådan Fugl, turde dette måske tyde på et ikke ringe 
personligt Mod eller i al Fald på en Kådhed, der havde 
vanskeligt ved at beherske sig. Og så meget nærmere 
synes en sådan Slutning at ligge, da han ellers ganske 
sees at have delt sin Tids overtroiske Betragtning af 
Natravnen 1 ). 

Med Hensyn til de Forandringer, der Tid efter 
anden foregik i Hieron. Justesens ydre Forhold, kan 
bemærkes, at han, efter først i nogen Tid at have været 
Succentor i Domkapitlet, fik et Kanonikat (vistnok 
1 591 2 ) og ikke længe efter, ved Mag. Rembolt Pe- 
dersens Død (f 1591), udnævntes til Provst i Nørlyng 
Herred 3 ). Det blev ham fremdeles overdraget at være 
Universitetets »Prokurator« ved Domkapitlet, det vil 
sige at indkassere den Universitetet tilkommende Del af 
Nådensåret efter afdøde Kanniker i Viborg Kapitel, et 
Hverv, som tidligere hans Svigerfader havde haft og 
derefter vistnok dennes Søn, Anders Olufsen Skytte 
(fVo 1692) 4 ). Om Hieron. Justesens Æmbedsvirksom- 
hed foreligger iøvrigt såre lidet. Kun en enkelt Sag, 
som hører herhen, skal omtales lidt nærmere. En 



*) Se de Vers af hans Fuglevise, som handle om Natravnen. Der 
synes endog i dem ligesom at være bevaret en Erindring om den 
her omtalte Hændelse. Eller skulde disse Vers være det Grund- 
lag, hvorpå Sagnet har dannet sig ? 

*) Se Rørdam: Aktstykker til Kbhvns. Univ. Hist. S. 383. I No- 
vember 1590 kalder han sig selv Vikar (A. Heise: Diplomata- 
rium Vibergense P. 79). Han var da altså dengang endnu ikke 
bleven Kannik. 

8 ) Erichsen's Manuskript. 

4 ) Dennes Ansøgning om Posten er trykt hos Rørdam a. St. S. 381 
—83. Hieron. Justesen havde for Resten, før han blev Universi- 
tetets Prokurator, bestyret Regnskabsvæsenet for nogle af Kanni- 
kerne, som ikke selv boede i Viborg, nemlig for Christian Holk 
til Højgård og siden for Hofmedikus Dr. Hans Bentzon (Rørdam 
a. St. S. 383). 

13 

Borgmester i Viborg, Morten Hvass, var bleven sat 
under Tiltale for Lejermål, og Hieron. Justesen havde, 
ved senere at meddele ham Absolution, på en eller 
anden ikke nærmere betegnet Måde forset sig, hvorfor 
der overgik ham en Dom ved Viborg Kapitel, at han 
havde »dermed gjort Uret og burde at stande derfore 
til Rette«. Han indankede imidlertid' Sagen til Kongen, 
og anmodede om, at der enten måtte meddeles ham en 
Stævning over Domkapitlet, eller at hans Forseelse 
måtte eftergives ham. Dette sidste skete virkelig og 
kun med det Forbehold, at han skulde afstå fra den 
påtænkte Stævning 1 ). Det hele synes således kun at 
have drejet sig om en ubetydelig Fejl, formodentlig 
rent formel 2 ), og det vilde vistnok være højst uberet- 
tiget deraf at drage nogen for Hieron. Justesens Nid- 
kjærhed som Æmbedsmand ufordelagtig Slutning. — 
Ved sin Stilling som Universitetets Prokurator kom han 
naturligvis jævnlig i skriftligt Samkvem med »de høj- 
lærde«. Blandt disse talte han flere Venner, og i det 
mindste med et Par af dem — som iøvrigt vare meget 
yngre end han selv — var Bekjendtskabet sikkert stif- 
tet i Viborg, hvor de havde gået i Skole. Jeg tænker 



l ) Kongebrev af 22 /. 2 1596 i Jydske Tegneiser. Om Morten Hvass's 
Sag haves nogle Breve samme Steds af 2 %2 *594i V5 *595 °S 
29 U I 595* Et og andet om Hieron. Justesens Æmbedsvirksomhed 
findes hos Erichsen og i Universitetets Arkiv (Pakke 94). Efter 
Biskop Peder Thøgersens Død ( 3 / t 1595) sammenkaldte han Prov- 
sterne i Viborg Stift »at konsulere om en anden Superintendent 
at eligere« (Erichsen). Senere hen på Året rejste han med Præ- 
sten Thøger Hvass til Kjøbenhavn for at »kalde« vedkommende, 
og begge fik deres Rejseudgifter erstattede bagefter (Brev af a, /n 
1595 i Jydske Tegneiser). 

*) Det ligger måske nærmest at bringe Forseelsen i Forbindelse med 
det Påbud i Kirkeordinantsens 6. Kapitel, at de, »som med åben- 
bare Laster have åbenbare fortørnet den hellige Kirke, skulle gjøre 
åbenbare Pligt« (o: offentlig Bod). 

her på de to hver i sin Retning betydelige Mænd: 
Christen Longomontan, der havde været Skolediscipel, 
da »Salomons Hylding« blev opført første Gang, og 
altså måske havde spillet med i Stykket, og Hans Poul- 
sen Resen. Især med den sidste sees Hieron. Justesen 
at have stået på en meget fortrolig og venskabelig Fod, 
og Resen's velvillige Stemning mod Familien synes 
endnu efter Mandens Død at være kommen hans efter- 
levende Hustru til gode 1 ). — Hieron. Justesen døde 
den 3 die December 1607 og blev begravet i Domkir- 
kens søndre Kapel, hvor hans Hustru satte et fælles 
Epitafium over ham og sin første Mand, Hr. Poul Ibsen. 
Dette Epitafium, hvorpå også vedkommendes Portræter 
vare malede, er ikke bevaret, men Indskriften haves i 
Afskrift. Jeg anfører af den kun følgende latinske Vers : 

Paulus vir juvenis, sed Christi præco fidelis, 
Quinquennis sancti Pauli imitator erat. 
Omine successit Justus cum nomine sancto, 
Nam sacer officio conjugioque fuit. 
Danicus atque fuit natura ae arte poeta, 
Cui cedat lingva natio quæque sua. 
Hos bi nos habuit doctos Catharina mari tos 
Olaphæa, ambos læta videre cupit 1 ). 



*) To Breve fra Hieron. J. til Resen — de eneste, vi for Tiden 
kjende af ham — ere trykte i Rørdam 's Aktstykker til Kbhvns. 
Univ. Hist. S. 512 og 584 — 85. Der er også bevaret et Brev fra 
Hieron. Justesens Hustru til Resen, skrevet en Tid efter Mandens 
Død (Universit. Arkiv, Pakke 94). I Udskriften på dette Brev 
kaldes Resen »min synderlig bekandt og tilforladendes gode Ven«, 
og i Brevet selv takkes han for de »meget gode og. mange Vel- 
gjerninger, som I mig altid gjort og bevist haver og endnu mig 
dagligen beviser«. — Blandt sine Venner nævner Hieron. J. selv 
også Peder Jensen Vinstrup, Jørgen Dybvad og Anders Lemvig 
(Rørdam a. St. S. 512). Af ældre Professorer sees han bl. a. at 
• have kjendt Anders Lauritsen. 

2 ) Erichsen's Manuskript giver Indskriften 2 Gange (S. 60 og 359) 
med nogle mindre, indbyrdes Afvigelser. Den er også trykt i 
Marmora Danica II, 209—10, men som det synes ikke efter Ori- 

Som man ser, fremhæver Gravskriften også Hieron. 
Justesens digteriske Virksomhed, og uanset det altfor 
overdrevne i Udtrykket, viser den herved i Virkelighe- 
den hen på det eneste, der giver ham nogen Betydning 
for en senere Tid. De digteriske Arbejder, som med 
Sikkerhed kunne tillægges ham, ere fire i Tallet, nem- 
lig de tre Skuespil »Kong Salomons Hylding«, »Sam- 
sons Fængsel«, og »Karrig Niding«, samt endelig et 
Digt om forskjellige Fugles Natur og Egenskaber, den 
så kaldte »Fuglevise«. Fra hvilket Afsnit af Forfatte- 
rens Liv dette Digt hidrører, kunne vi end ikke have 
nogen grundet Formodning om. Hvad Skuespillenes 
Tilblivelsestid angår, vide vi, som før omtalt, med Sik- 
kerhed, at »Salomons Hylding« daterer sig fra 1584, 
og der er i al Fald Sandsynlighed for, at »Samsons 
Fængsel« er skrevet 1599. Dette. Årstal finde vi nem- 
lig på en nogenlunde samtidig Afskrift, som er bevaret 
af det nævnte Stykke, og således som det her står, 
synes det ikke godt at kunne betegne andet end Til- 
blivelsestiden. For et af Hieron. Justesens dramatiske 
Arbejder er der givet en Tidsbestemmelse derved, at 
det blev Gjenstand for Omtale i Kjøbenhavns Univer- 
sitets Konsistorium. Af Konsistoriumsakterne for 1598 

o 

sees nemlig, at H. J. det nævnte Ar indleverede et 
Skuespil til det akademiske Senat for at få dettes Ap- 
probation til Trykken. Det hedder herom under 5te 
Oktober: »M. Hieronymus y Viborg legger ind i Con- 
sistorium en Comedie, begier, hun maa approberes til 
trykken. Rector lovede at see den igiennem oc en af 
disse dage at fly ham beskeden«. Og fremdeles under 
17de Oktober: »De Comoedia M. Hieronymi respon- 



ginalen, der vel dengang allerede var tabt, men efter Erichsen 's 
Mskrpt 

dendum, Erofessores occupatos aliis curis gravioribus« *). 
Stykket blev altså afvist, og det oven i Kjøbet i en 
temmelig ringeagtende Tone. Ved Bestemmelsen af, 
hyilket af Hieron. Justesens Arbejder det var, der blev 
Gjenstand for denne Behandling, kan man ganske vist 
ikke lade ude af Betragtning, at han kan have skrevet 
andre Skuespil end dem, der ere os overleverede under 
hans Navn 2 ). Men på den anden Side synes det hele 
at passe så vel på et Stykke af »Karrig Niding's« Art, 
at det i al Fald forekommer mig meget sandsynligt, 
at det netop var dette Stykke, som ved den nævnte 
Lejlighed var forelagt Konsistorium. Thi skjønt Pro- 
fessorerne i det hele næppe vare uvilligt stemte mod 
danske Skuespil — og heraf forklares det, at de fra 
først af synes at have modtaget hint Stykke ret ven- 
ligt — , forstår man dog let, at de med det Syn, de 
havde på Literatur, ikke kunde henregne et så over- 
givent og oven i Kjøbet lidet moralsk Stykke som »Kar- 
rig Niding« til de Skrifter, om hvilke det var dem på- 
lagt at vidne, at de kjendte dem »for gode og rette og 



l ) J e £ nar f° r n ogle År siden afskrevet disse Notitser efter et Ud- 
drag af Acta Consistorii for 1594 — 1618, som da tilhørte Wer- 
lauff, men hvis Opbevaringssted jeg nu ikke kjender. Werlauff 
havde iøvrigt tidligere selv offentliggjort dem i Athene II, 226 — 
27. Jvfr. Ny kirkehist. Saml. I, 65. 

a ) Når man vilde søge sådanne blandt Stykker, som endnu ere til, 
kunde man måske et Øjeblik standse ved den »Tobiæ Komedie«, 
^om haves i Afskrift i GI. kgl. Smlng. Nr. 794 Fol. (jvfr. foran 
S. 91 flg.). Dette Skuespil, som uden Tvivl er skrevet i Vi- 
borg på Hieron. Justesens Tid, indeholder enkelte Ting, som 
nok kunde ligne ham , ja der findes endog hist og her et 
Vers i det, som næsten er ligelydende med Vers i H. J.'s au- 
thentiske Arbejder. Alligevel tror jeg ikke, at »Tobiæ Kome- 
die« er af Justesen, og særlig tillægger jeg ikke den omtalte Over- 
ensstemmelse mellem Versene nogen Betydning, hvorom nærmere 
ovfr. S. 177 — 78. 

nyttige udi Prent at udgå« 1 ). Og ikke mindre let sy- 
nes den temmelig irriterede Tone, som spores i Afvis- 
ningsytringen, at finde sin Forklaring i den særlige 
Skuffelse, de må have lidt ved at modtage et sådant 
Stykke af en Præst, om hvem de fra deres Standpunkt vel 
kunde være berettigede til at mene, at han helst burde 
give sig af med alvorligere Ting. Jeg behøver iøvrigt 
næppe at sige, at vor Tid må have en ganske anden 
Opfattelse både af denne Side af Sagen og af Stykkets 
æsthetiske Værd end Datidens Professorer, og navnlig 
i sidste Henseende kunne vi ikke være i Tvivl om, at 
»Karrig Niding« ikke blot er Hieron. Justesens bedste 
Arbejde, men overhovedet det interessanteste Skuespil 
af den ældre Skole, som Tiden har levnet os. Jeg 
kommer siden til at omtale så vel dette Stykke som 
Hieron Justesens andre Arbejder mere i det enkelte, 
men fremsætter først nogle almindelige Bemærkninger 
om hans Forfattervirksomhed. 

Den Tid, hvori denne Forfattervirksomhed nærmest 
falder, Slutningen af det 16de Århundrede, udmærker 
sig i det hele ved en vis Frodighed i den literære Frem- 
bringelse. Her som andre Steder betegnes Overgangen 
fra Middelalderen til den nyere Tid ved stærke ånde- 
lige Rørelser og Brydninger, og den almindeligere Væk- 
kelse i Sindene, som fremkaldtes herved, spores på 
mange Måder hele Århundredet igjennem, ja afsætter 
endog fortrinsvis i dettes sidste Halvdel sådanne mere 
modne Frugter i Literaturen, som have en Bestemmelse 
ud over Dagens Behov. Vistnok blev det i overvejende 
Grad den strengere Videnskabelighed og de mere 
lærde Studier, som, gjennem Latinen som sprogligt Me- 
dium, kom til at afspejle det vågnende åndelige Liv, 



l ) H. Rørdam: Kbhvns. Univ. Hist. Aktstykker S. 182. 

men Bevægelsen var nået så dybt ned — og især fordi 
det religiøse Moment havde spillet en så fremtrædende 
Rolle i den — , at også en ikke ringe Del af det me- 
nige Folk var vakt til Interesse for åndelige Anliggen- 
der og til Brug af Literaturen, og en Kjendsgjerning 
af denne Art kunde de bogligt dannede ikke lade gå 
aldeles upåagtet hen. Følgen blev da, at der en Tid 
lang Side om Side med den latinske Literatur kom til 
at gå en ikke ganske ringe Literatur på Modersmålet, 
og var end meget af denne nærmest Efterligning af 
fremmede Mønstre, kunde det dog ikke være andet, 
end at med Brugen af Folkets Sprog måtte også i 
mange Tilfælde den åndelige Naturgrund, hvorpå dette 
Sprog var voxet op, komme til Syne-, ja, idet de Spi- 
rer til en national Literaturudvikling, der indeholdtes 
heri, fik en yderligere Befæstelse og Væxt dels ved det 
Opsving, som den folkelige Selvfølelse i det hele tog i 

o 

det 1 6de Århundrede, og navnlig under og efter den 
langvarige Krig med Sverig, dels ved den Beskyttelse 
og Opmuntring, der ydedes Literaturen, og ikke mindst 
den særlig danske, af den mægtige, dannede og fædre- 
landssindede Adel, syntes der virkelig en Tid lang at 
være Udsigt til et ret betydeligt nationalt Resultat, hvis 
ikke særlig ugunstige Omstændigheder trådte til. 

I den dramatiske Poesi ere nu Sporene af en selv- 
stændigere Bevægelse forholdsvis ikke meget fremtræ- 
dende, og der er her hjemme ikke noget, der ligner den 
Blomstring af Skuespildigtningen, som netop ved samme 
Tid tager sin Begyndelse i flere andre af Europas 
Lande, og under hvilken Dramaet bliver et Udtryk for 
de pågjældende Folks hele Fantasi- og Følelsesliv. Det 
danske Skuespil hviler ikke som hine Landes på en 
bred historisk Grund, det har fra først af ingen Rod i 
Folket og gjør sig heller ingen Umage for at få Fod- 

fæste der. Det har sit egentlige Hjem i Skolen og er 
for en Del et Middel i Opdragelsens Tjeneste. Det 
tager sine Æmner fra et meget begrænset Område 
— fortrinsvis den bibelske Historie — , og dets Hoved- 
formål er at indskærpe Skoleungdommen Gudsfrygt og 
Dyd. Henvender det sig også lejlighedsvis til en større 
Kreds, gjør dette dog ingen Forskjel i dets Behandlings- 
måde, og fra Almenhedens Side er også af den Grund 
Tilbagevirkningen kun ringe. Man indser, at der under 
disse Omstændigheder ikke let kan være Tale om nogen 
meget betydelig eller meget ejendommelig Udvikling. 
Og dog finder der utvivlsomt en Udvikling Sted. En 
enkelt Gang hænder det således, at en Forfatter forlader 
de engang fastslåede Stofkredse og tager sit Æmne af 
Fædrelandets egen Historie (Knud Lavard). Af og til, 
og man kan sige, efter en vis stigende Målestok, giver den 
pædagogiske Demonstration og det konventionelle Ud- 
tryk Plads for en vis Friskhed i Skildringen og for 
umiddelbare Udbrud af den naturlige Følelse. Endelig 
spores der også enkelte Fremskridt i det tekniske. Hos 
Hieron. Justesen er Fremgangen ikke blot kjendeligere 
end hos nogen anden tidligere Forfatter (eller i det 
mindste original Forfatter), men hans Stykker betegne, 
skjønt de forholde sig noget forskjelligt i den nævnte 
Henseende, som tidligere antydet, overhovedet Højde- 
punktet i den Udvikling, som den danske Skolekomedie 
gjennemløb. Det kan allerførst bemærkes, at om end 
Hieron. Justesen ikke egentlig har føjet nogen ny dra- 
matisk Art til dem, den danske Skolekomedie i Forvejen 
kjendte, har han dog i enkelte Retninger givet disse en 
videre Udvikling. Således anvender han i »Samsons 
Fængsel«, det vil sige i selve dette Stykkes Text, Sang- 
elementet i så meget større Udstrækning end hans 
danske Forgængere og tillige efter en så afvexlende 

Plan, at det nævnte Stykke i al Fald med en vis rela- 
tiv Ret kan kaldes vort ældste virkelige Syngespil 1 ). 
Og i »Karrig Niding« har han på lignende Måde, uden 
. at slå noget af på den kåde Lystighed, som er Far- 
cens Særkjende, givet denne Lystighed ligesom en fa- 
stere Underbygning, end den ellers plejer at have, ved 
en ualmindelig godt gjennemført komisk Karakteristik 
af den Figur, som har givet Stykket dets Navn. De 
to nævnte Skuespil ere i det hele ubetinget de mærke- 
ligste af Hieron. Justesens dramatiske Arbejder, fordi 
det er i dem at de mere ejendommelige Sider af hans 
Talent træde tydeligst frem. Og af disse forekommer 
da igjen ingen mig interessantere, når man ser hen til 
den Tid, da han levede, end den Retning mod det fol- 
kelige, som i al Fald til en vis Grad udmærker dette 
Talent. »Karrig Niding«, som øjensynligt er det af 
Hieron. Justesens Arbejder, der er skrevet mest con 
amore, og som derfor snarest kan antages at repræsen- 
tere noget væsentligt i hans Forfatterpersonlighed, har 
på alle Punkter en udpræget folkelig Karakter. Men 
også i »Samsons Fængsel« er et ikke ganske ringe fol- 
keligt Element til Stede, idet Forfatteren ved Udarbej-* 
delsen af dette Stykke har lagt særlig Vind på at an- 
skueliggjøre og yderligere udvikle netop de Momenter 
i det i og for sig folkelige Æmne, som lå Almenhedens 
Sympathi og Forestillingskreds nærmest. At iøvrigt 
Hieron. Justesen var for meget Barn af sin Tid til over- 
alt i lige Grad at kunne holde sine Arbejder fri for den 
tyngende Ballast af mere eller mindre triviel Levevisdom, 
som gjør så meget af Tidens Digtning vanskelig at for- 
døje, sees særlig af hans tredie Skuespil »Salomons 
Hylding«, hvor det didaktiske Element indtåger endog 



*) Jvfr. Nyerup og Rahbek: Bidrag til d. d. Digtek. Hist. II, 33. 

en ualmindelig fremtrædende Plads, og ligeledes af hans 
»Fuglevise«, hvor Moraliseririgen er Digtets Hovedfor- 
mål. Dog er det kun billigt at tilføje, at »Salomons 
Hylding« er et Lejlighedsstykke, hvis Karakter til en . 
vis Grad bestemtes ved Anledningen, og i »Fuglevisen« 
hviler Moraliseringen i hvert Fald på et Grundlag af Na- 
turglæde og en vis frisk Naturiagttagelse, som gjør, at 
Digtet, selv som det er, bevarer nogen poetisk Værdi. 
Der er overhovedet næppe Tvivl om, at Hieron. 
Justesen har set med et vist sympathetisk Blik på alle 
Livets mere umiddelbare Rørelser, og omvendt synes 
man berettiget til at antage, at det i det mindste for 
en Del må tilskrives denne Egenskab hos ham, at hans 
Arbejder også i Udførelsens Enkeltheder lejlighedsvis 
gjøre et større Indtryk af noget virkeligt og levende, 
end det plejer at være Tilfældet hos vore ældre Skue- 
spilforfattere. Jeg siger dog med Forsæt lejlighedsvis, 
thi det er langtfra overalt at Justesen tåler at bedøm- 
mes for meget i det enkelte : ikke sjældent må man tage 
Hensigten for Udførelsen., Selv bortset fra, hvad der 
før er sagt om hans Didaktik, finder man mellem ad- 
skilligt, som er friskt og træffende, også en hel Del, 
som er udtværet, uklart og mat. Ved Siden af de Vid- 
nesbyrd om et virkeligt Lune, som spores i enkelte 
Situationer og Karakterer, er der også mange Exem- 
pler på en meget tarvelig og til Dels plump Morsom- 
hed. I det hele må det ikke tabes af Sigte, at om 
end Hieron. Justesens dramatiske Arbejder historisk talt 
betegne Højdepunktet af det ældre Skuespils Udvikling, 
ere de dog absolut sete kun lovende Begyndelser. Dette 
gjælder også om den mere tekniske Side af dem. Også 
her spores der en Fremgang på flere Punkter. Hand- 
lingen har i det hele et vist regelret Forløb, enkelte 
Situationer ere opfundne og formede med umiskjende- 

lig Sans for dramatisk Virkning, og Dialogen falder 
ikke sjældent ret livligt og naturligt. Men med alt det 
tilhører dog Hieron. Justesens Kunst — om jeg må 
bruge dette Udtryk — i Hovedsagen den gamle Skole, 
den blot episke Forbindelse mellem Handlingens enkelte 
Led træder ofte tydeligt frem, og Selvbeskrivelsen dan- 
ner endnu bestandig Hovedgrundlaget for Karakter- 
skildringen. Også i Brugen af det rimede Vers følger 
Hieron. Justesen det gamle Spor, skjønt det er indly- 
sende, at han på Grund af Sprogets Uøvethed herved 
måtte lægge sig selv næsten uoverstigelige Hindringer i 
Vejen med Hensyn til en virkelig gjennemført Udarbej- 
delse af Enkelthederne. 

Danmarks Skuespilhistorie har en Kjendsgjerning 
at opvise, som i og for sig er af ikke ringe Interesse, 
og som ikke kan lades uberørt i denne Sammenhæng, 
da der var en Mulighed for, at den kunde have været 
af Betydning for Hieron. Justesens Forfattervirksomhed. 
Jeg tænker herved på det engang så gådefulde, men nu 
fra forskjellige Sider ret godt belyste Faktum, at en- 
gelske Skuespillere have opholdt sig i Danmark og 
spillet Komedie her i det 16de Århundredes sidste Tre- 
diedel 1 ). I de danske Kilder betegnes de pågjældende 



x ) Det, der først henledede Opmærksomheden i denne Retning, var 
en Notits i Helsingørs Kæmnerregnskab for 1585, som P. V. Ja- 
cobsen meddelte i Historisk Tidsskrift (V, 525), og som gik ud 
på, at Byen havde betalt 4 Skilling til Istandsættelse af et Planke- 
værk, »som Folk red neder, den Tid de engelske legte i Rådhus- 
gården«. I større Sammenhæng er Sagen bleven belyst af A. 
Cohn i hans Skrift: Shakespeare in Germany in the i6th and 
I7th centuries (London. 1865. 4to), især S. XXIII flg., og en- 
delig forekomme flere nye Oplysninger i en fortræffelig Afhandling 
af V. C. Ravn: »Engelske Instrumentister« ved det danske Hof 
på Shakespeares Tid (i »For Ide og Virkelighed«. 1870. S. 

75—92)- 

vel fortrinsvis som »Instrumentister«, og Instrumental- 
musiken udgjorde ganske vist en væsentlig Side af de- 
res Virksomhed. Men som Følge af den Sammenblan- 
ding af Kunstarterne, der dengang endnu til Dels fandt 
Sted i England, henhørte også både Dans, ekvilibristiske 
Øvelser og Skuespil under deres Område, og det er 
tilstrækkeligt godtgjort fra forskjellige Steder, hvor disse 
Instrumentister og »Springere« — thi også denne Be- 
tegnelse bruges om dem — kom hen, at det netop især 
var ved deres Optræden som Skuespillere at de vakte Op- 
mærksomhed og skaffede sig Tilløb. To Trupper af så- 
danne engelske Instrumentister vides at have været ansatte 
ved Frederik II.s Hof, den ene i Tidsrummet 1579 — 86, 

o 

den anden kun i nogle Måneder i det sidst nævnte Ar x ), og 
at i det mindste den sidste særlig lagde Vind på Opførelsen 
af Skuespil, synes at turde sluttes deraf, at 3 af de 6 
Mænd, som dannede Truppen, — nemlig William Kemp, 
Thomas Pope og George Bryan — dels allerede vare 
dels senere blev fremragende Skuespillere, som ikke 
længe efter alle spillede på Blackfriars-Theatret i Lon- 
don — sammen med Shakspeare 2 ). Men iøvrigt er 



*) Ravn a. St. S. 79—86. 

a ) J. P. Collier: The history of English dramatic Poetry I, 298; 
Cohn a. St. især S. XXIII og XXVII; Ravn a. St. S. 84—85; 
jvfr. R. Genée: Shakespeare's Leben und Werke. S. 68. At disse 
Shakspeare's Kolleger have haft Betydning for hans Kjendskab 
til danske Forhold i det 16de Århundrede, således som det frem- 
træder i »Hamlet«, og at i det hele hans ellers så påfaldende 
Stedfæstelse af Hamletsagnet til Helsingør og Kronborg væsentlig 
skyldes de nævnte Mænds Skildringer af disse Lokaliteter, har 
været mig utvivlsomt, lige siden det i Cohn's Skrift var bleven 
oplyst, at de havde opholdt sig i Landet, og før J. Rodenberg (i 
sit Skrift: Ein dånisches Seebad. Vier Wochen in Helsingor. 
Berlin. 1867. S. 26 — 27) bestemtere havde formuleret Tanken. 
Allerede P. V. Jacobsen (Histor. Tidsskr. V, 527 Anm. 95) synes 
et Øjeblik at have været på Sporet. 

der næppe Tvivl om, at også andre lignende Selskaber 
ved mere end én Lejlighed have gjæstet Danmark i 
den Periode, der tales om, selv om de ikke have haft 
fast Ansættelse her, og i al Fald vides med Sikkerhed, 
at ved Christian IV. 's Kroning 1596 sendte hans Svo- 
ger, Hertug Heinrich Julius af Brunsvig, en stor Trup 
engelske »Komedianter og Springere«, som han havde 
i sin Tjeneste, til Kjøbenhavn, for ved deres Forestil- 
linger at give Festlighederne en yderligere Tiltrækning 1 ). 
At nu disse engelske Skuespillere, hvis Repertoire og 
Spil ganske vist i det hele stod langt over, hvad der 
ellers såes her hjemme, kunde have haft nogen Indfly- 
delse på Udviklingen af det danske Skuespil, lå så meget 
nærmere at formode, som de i de andre Lande, de besøgte, 
og især i Tyskland, vides at have øvet en sådan Indfly- 
delse i en overordentlig betydelig Grad. Og navnlig 
måtte man da let komme til at tænke på, om ikke 
hvad der fandtes i Hieron. Justesens Arbejder af folke- 
lige og realistiske Elementer frem for hos hans danske 
Forgængere, i det mindste til Dels måtte henføres til 
en Påvirkning fra hin Side. Alligevel tror jeg, at om 
det end ikke aldeles afgjort kan benægtes, at en På- 
virkning har fundet Sted, lader en sådan sig heller ikke 
med virkelig Sikkerhed eftervise, i det mindste ikke for 
Øjeblikket. Vi vide ikke noget bestemt om, hvilke 
Stykker Englænderne opførte her i Landet. Vil man 
derfor søge at danne sig en Forestilling om den Ind- 
flydelse, som de kunne have øvet på en dansk For- 
fatter, har man næppe andre Veje at gå, end dels at 
undersøge, af hvad Art den Virkning var, som de øvede 
på andre Landes dramatiske Digtning i samme Periode 

o 

— det vil sige inden det 16de Århundredes Udgang — , 
dels at betragte det engelske Skuespil i dets Hjemstavn 



l ) Ravn a. St. S. 89-90. 

og særlig den Del af det, som kunde antages at have 
været i de omrejsende Truppers Hænder, hvorved bl. a. 
kan fremhæves, at de to ved Frederik II.'s Hof ansatte 
Selskaber kun talte 4 — 6 Medlemmer hvert, og derfor 
næppe have haft et meget stort Repertoire til deres 
Rådighed. I første Henseende vilde det især være af 
Betydning, om man hos Hieron. Justesen kunde gjen- 
finde nogle af de meget iøjnefaldende Træk, som det 
samtidige Skuespil i Tyskland vitterlig skylder den 
engelske Indflydelse, både fordi Skuespillet i Dan- 
mark og Tyskland, før denne Indflydelse begyndte, 
i Hovedsagen stod på samme Standpunkt, og fordi 
det kan antages for temmelig sikkert, at en over- 
vejende Flerhed af de Englændere, der have spillet 
Komedie i Danmark, bag efter rejste til Tyskland, for 
så vidt de ikke vare komne derfra. Imidlertid findes 
netop intet af disse mere karakteristiske Træk hos Hieron. 
Justesen, hvad man vil kunne overbevise sig om ved at 
sammenligne ham med de to af Tysklands dramatiske 
Forfattere, hos hvem den engelske Indflydelse er tyde- 
ligst udpræget, nemlig den før omtalte Hertug Heinrich 
Julius af Brunsvig og Jakob Ayrer, men især dog den 
første. Da det alligevel næsten er umuligt på et ind- 
skrænket Rum at give en anskuelig Forestilling om For- 
holdet, nøjes jeg med at sige, at ligesom Virkeligheds- 
efterligningen hos Heinrich Julius 1 ) er langt mere ener- 
gisk og gjennemført end hos Hieron. Justesen — den 
strækker sig bl. a. også til en gjennemgående Anven- 
delse af Prosadialogen 2 ) — , således fremtræder den hele 
Førelse af Handlingen, støttet som den er til et nøje 
Kjendskab til Scenens Fordringer, og løbende ud i alle 



x ) Se Die Schauspiele des Herzogs Heinrich Julius von Braun- 
schweig, herausgegeben von W. L. Holland. Stuttgart. 1855. 

2 ) Man finder ganske vist også den prosaiske Dialog anvendt i tyske 
Stykker før Heinrich Julius's Tid, men rent undtagelsesvis. 

Slags virkningsfulde Effekter, næppe noget Ligheds- 
punkt med Hieron. Justesens beskedne, og, selv hvor 
han er heldigst, altid temmelig dilettantiske Kunst. Hos 
Ayrer er den engelske Indflydelse ikke overalt lige iøjne- 
faldende, men hvad der især må interessere med Hen- 
syn til Sammenligningen med Hieron. Justesen, er, at 
der mellem hans Arbejder findes en Række Syngespil, 
som afgjort skylde hin Indflydelse deres særegne Form. 
Det karakteristiske ved disse Stykker er imidlertid, at 
de bestå af et vist Antal ensbyggede, rimede Strofer, 
der afsynges efter en og samme Melodi 1 ), og der er 
herfra et meget langt Spring til Hieron. Justesens 
Syngespil »Samsons Fængsel«, hvor der ved Anvendel- 
sen af Sangelementet ikke så meget i selve Principet 
som i dets Gjennemførelse afviges fra, hvad der tid- 
ligere havde været set i vore gamle Skuespil. Jeg skal 
endnu kun tilføje et Par Bemærkninger om et enkelt, 
mere iøjnefaldende Punkt i alle de tre omtalte Forfatte- 
res Stykker, nemlig Narrens Figur. Hvis det forholdt 
sig rigtigt, som det siges af den Forfatter, der har mest 
Fortjeneste af at have oplyst Forholdet mellem de rej- 
sende engelske Skuespillere og Tysklands Dramatik, at 
nemlig før hines Indflydelse på denne begyndte, og sær- 
lig før Heinrich Julius's Skuespil »Susanna« blev til 
(c. 1590), havde Narren i de tyske Stykker ingen skre- 
ven Rolle, men nøjedes med at improvisere 2 ), vilde der 



') Se Ayrer's Dramen, herausgegeben von A. v. Keller. 1 — 5 Bd. 
Stuttgart. 1865. Både hos Ayrer og hos Heinrich Julius fore- 
komme iøvrigt Stykker med enkelte indlagte Sange, men heri er 
der ikke noget, som er særligt betegnende for den engelske På- 
virkning. 

2 ) A. Cohn : Shakespeare in Germany p. XLII ; jvfr. p. LXIV. Mon 
iøvrigt ikke Cohn's Ytringer blot ere en Omskrivning af en tid- 
ligere Udtalelse af K. Schmitt i hans »Jakob Ajrer«. Marburg. 
185 1. S. 22, at nemlig i de ældre tyske Skuespil »er der ingen 
Person, som egentlig kan siges at være Bærer af Stykkets Komik; 

ganske vist være noget slående i, at Hieron. Justesen 
både er den første danske Skuespilforfatter, hos hvem 
Narren overhovedet sikkert vides at være optrådt, og 
at han strax giver sin Nar en skreven Rolle lige så vel 
som enhver af de andre Personer i hans Stykker. Men 
hin Påstand er så fuldstændig urigtig, at det er mig 
ligefrem uforståeligt, at en Mand, der både citerer Hans 
Sachs og andre ældre Forfattere — for ikke at tale 
om de gamle Fastelavnsspil — kan fremsætte den, og 
jeg nøjes simpelt hen med at afvise den. En anden Sag 
er det, at den tyske Nar .under Påvirkning af den en- 
gelske Clown åbenbart udvikler sig stærkt i Retning af 
det Hans-Wurstagttge, det vil sige, bliver en Nar, der 
nærmest morer ved sin objektive Latterlighed, medens 
den ældre Nar, svarende til Middelalderens Hof-, Hus- 
og Folke-Nar, mere morer ved sit subjektive Vid og 
sin Satire 1 ). Men nu er det netop den sidste Slags 
Nar, som optræder i Hieron. Justesens 1 Stykker, medens 
Narren hos Heinrich Julius og Jakob Ayrer altid mere 
eller mindre er en Hanswurst, og der er altså heller ikke 
på dette Punkt nogen Lighed mellem Hieron. Justesen 
og de to andre Forfattere 2 ). Meget lettere er det at 



først efter Bekjendtskabet med Britterne have vi fået vor Hans- 
wurst på Brædderne«. Skjønt denne Bemærkning formelt er rig- 
tigere end Cohn's, for så vidt den. nævner Hanswurst, kommer 
den dog faktisk ud på det samme, idet Schmitt heller ikke kjen- 
der nogen ældre Nar. 

') Hvorved dog ikke skal nægtes, at Grænsen mellem de to Slags 
Narre undertiden er temmelig svævende, ligesom da også begge i 
lige Grad udenfor den egentlig skrevne Rolle plejede at under- 
holde Publikum ved allehånde udvortes Løjer og Pudsenmagerier. 

2 ) Måske kan jeg her bedst omtale, at i Ayrer's »Comedia von der 
schonen Sidea« (Ayrer's Dramen, herausgeg. von Keller, IV, 2177 
flg. ; L. Tieck: Deutsches Theater I, 323 flg. ; A. Cohn: Shake- 
speare in Germany pag. 3 flg.) forekommer en Møller, hvis Navn, 
Jahn Molitdr, ligner Betegnelsen for Mølleren i »Samsons Fæng- 

finde Sidestykker til den danske Skuespildigters Nar i 
den Del af det engelske Repertoire, som vi kjende fra 
dets egen Hjemstavn, og her finde vi også uden Van- 
skelighed Paralleler til andre Sider af hans dramatiske 
Forfatterskab. For blot at nævne én Ting, have vi 
også her Stykker, der ligesom »Karrig Niding« dreje 
sig om en folkelig Skjæmt, og hvor det burleske i 
Handlingen og Karaktertegningen dog ikke udelukker, 
at de have en bestemt Relation til Virkeligheden 1 ). 
Men ligesom den dramatiske Stil dog er væsentlig for- 
skjellig på begge Steder, således yder overhovedet det 
engelske Skuespil, som vi kjende det fra England selv, 
næppe så meget til virkelig Oplysning af Hieron. Juste- 
sens Forfattervirksomhed som f. Ex. det ældre tyske 
Skuespil, og Resultatet af den hele Undersøgelse synes 
mig kort sagt at blive, at man til Forklaring af det, 
der adskiller Hieron. Justesen fra de ældre danske Dra- 
matikere, ikke behøver at antage, nogen engelsk På- 
virkning, men kan blive stående ved den Udvikling, der 
nu engang var kommen i Skuespillet her hjemme, i 



seU: Molitor, og som også af og til fremsætter Bemærkninger, der 
minde noget om nogle af Møllerens Replikker i det danske Skue- 
spil. Jeg er dog mest tilbøjelig ,tjl at betragte denne Lighed 
som tilfældig og fremkaldt ved den i hin Tid overalt gængse Op- 
fattelse af Møllernes Karakter, og i Virkeligheden er Ayrer's Møl- 
ler også på en Måde Stykkets Nar og står i et ganske andet For- 
hold til Handlingen end Mølleren i »Samsons .Fængsel«. Men 
på den anden Side vil jeg ikke aldeles benægte, at der kan være 
en virkelig Sammenhæng mellem de to Møllere, og da måske 
snarest gjennem et fælles Forbillede. 
1 ) Man kunde måske for »Karrig Niding's« Vedkommende finde et 
særligt Vidnesbyrd om engelsk Indflydelse deri, at en Del af 
Stykkets Fabel, som man siden skal se, lader sig gjenfinde i en 
Fortælling hos en gammel engelsk Forfatter, Så længe det imid- 
lertid ikke er påvist, at denne Fortælling har været bearbejdet i 
et engelsk Skuespil, lader -der ajig ikke slutte noget deraf. 

14 

Forening med Hieron. Justesens personlige Ejendomme- 
lighed. Hvis en Påvirkning fra 'engelsk Side virkelig 
har fundet Sted, måtte den i al Fald snarere antages 
at være kommen til ham på anden Hånd — f. Ex. 
gjennem andres Beretning om det engelske Skuespil — 
end gjennem egen Beskuelse end sige Studium af det. 
Jeg går nu over til at betragte Hieron. Justesens 
Arbejder mere i det enkelte, og tænker herved især at 
dvæle ved de Sider af dem, som ikke allerede have 
fundet tilstrækkelig Belysning ved, hvad der er sagt i 
det foregående. 



Kong Salomons Hylding. 

Som så mange andre af Europas kronede Hoveder 

o 

i det 1 6de Århundrede satte også både Christian III. 
og Frederik II. stor Pris på dramatisk Poesi og scenisk 
Fremstilling 1 ), I sidste Henseende må de rigtignok 



*) At de også interesserede sig for Læsning af Skuespil, synes at 
turde sluttes af et Aktstykke, som afdøde Registrator Plesner i 
Gehejme-Arkivet har henledet min Opmærksomhed på. Det er 
en Regning på Bøger, som den kongelige Biblibthekar Hans Guld- 
smed havde indkjøbt, og som uden Tvivl vare bestemte for Chri 
stian III. selv eller den i8årige Prins Frederik. Regningen bærer 
Årstallet 1552 og er vedføjet ét Regnskab 'for Malmø Len (for 
1541 — 42, Geh. Ark., Skånske Handlinger). Om man af den 
sidste Omstændighed tør slutte, at Bøgerne nærmest have været 
bestemte for Prins Frederik, som i al Fald 1554 tog fast Bopæl 
på Malmøhus, men let kunde tænkes at have opholdt sig der tid- 
ligere på kortere Tid, vil jeg ikke afgjøré. Der er 10 Poster på 
Bøger i Regnskabet, og Seraf lyde de to således: »Ein Comedia 
von Pandora etc. ... 3 /&• Ein hupsch vnd 1 ustig spyl von Wil- 
helm Thellen etc. ... 3 ^.« Begge Stykker vare ganske vist 
Arbejder af tyske Forfattere, og det sidste var uden Tvivl det be- 
ijendte Schweizerskuespil i Jacob Ruefs Bearbejdelse fra 1545, 

have været temmelig lette at tilfredsstille, da de væsent- 
lig lode sig nøje med de naturligvis meget dilettantiske 
Forestillinger, som gaves af Skoledisciplene og Studen- 
terne, men på den anden Side bidrog Bevidstheden om, 
at Kongerne fandt Behag i disse Øvelser, ikke lidet til 
at holde Liv i Skolekomedien, hvad der bedst sees af 
den til Trods for Kildernes store Ufuldstændighed ikke 
ganske ringe Række Vidnesbyrd, der er os levnet om 
Forestillinger af denne Art, som have været givne 
i Kongens Nærværelse, snart i Kjøbenhavn, snart på 
andre Steder. Især i Provinsbyerne, hvor man natur- 
ligvis ellers ikke havde let ved at finde på passende 
Adspredelser, når Statens Overhoved gjæstede dem, 
sees det at have været en meget almindelig Skik at 
underholde ham på denne Måde, og Kongen gjengjældte 
da gjerne Opmærksomheden ved en Pengegave til ved- 
kommende Skole. For Viborgs Vedkommende kjendes 
dog før 1584 kun et eneste fuldkommen sikkert Faktum 
af denne Art, nemlig at Skolen der 1546 opførte en 
Komedie for Christian III., som i den Anledning skjæn- 
kede »Skolemester og Degnene* 8 Daler 1 ). Dog kan 
man her i al Fald mindes den før omtalte tvivlsomme 
Efterretning om Opførelsen af en »Susanna« 1574 2 ). Da 
det i Rembolt Pedersen's Æredigt i Anledning af »Sa- 
lomons Hylding« hedder, at med dette Stykke have 
Kiærkerne og Skolen i Viborg »opret deres Spil på ny« 8 ), 
må det antages, at der i længere Tid i Forvejen ikke 
havde været spillet Komedie ved Viborg Skole, men at 



hvorom bl. a. kan eftersees W. Vischer: Die Sage von der Be- 
freiung der Waldstådte. Leipzig. 1867, især S. 83—84. 

1 ) Kentemestrenes Regnskaber i Rentekammer-Arkivet; jvfr. Th. Over- 
skou: Den danske Skueplads I, 41. 

•) Foran S. 188 flg. 

8 ) Min Udgave S. 16. 

Ytringen dog nærmest må gjælde danske Stykker, sy- 
nes at turde sluttes af det tidligere nævnte Påbud fra 
omtrent 1575 om" Opførelsen af latinske Skuespil 1 ). Ved 
en så festlig Anledning som Prins (Hertug) Christians 
Hylding, hvor Byen naturligvis anstrengte sig til det 
yderste for at tilvejebringe så . megen Afvexling' i For- 
lystelserne som muligt, måtte Tanken dog nødvendigvis 
også falde på theatralske Forlystelser, og det var så 
meget naturligere at benytte Modersmålet ved disse, da 
man — for ikke at tale om den ualmindelig store Til- 
skuerkreds, der kunde gjøres Regning på — selvfølge- 
ligt måtte ønske, at den unge Prins i det mindste for- 
stod noget af, hvad der blev sagt. 

Således blev da »Salomons Hylding« til. Selve 
Hyldingsdagen var den 16de Juni 1584, men jeg anser 
det ikke for meget sandsynligt, at Stykket blev opført 
denne Dag, på hvilken Kongen, som det hedder i hans 
egne Dagbogsoptegnelser, »havde alt Rådet tilGjæst« % \- 
Snarere kunde man gjætte på anden Dagen efter, den 
1 8de, da Adelen havde Kongen »til Gjæst« 8 ). Op- 
førelsen fandt Sted væsentlig ved Disciple og vel også 
Lærere ved Viborg Skole og lededes af Rektoren, Mag. 
Peder. Høg. Forfatteren skal dog selv, som tidligere 
omtalt, have spillet Narrens Rolle. Stykket vandt me- 
get Bifald både hos Kongefamilien og de andre tilstede- 
værende, og også bagefter fandt det mange Beun- 
drere, som det sees af et af de Æredigte, der med- 
gaves den trykte Udgave, idet det her hedder, at »mange 
begjæred den [o: Komedien] ud at skrive, enhver vilde 
Bogen slide og rive«. Dette gav da igjen Anledning 
til, at Forfatteren lod Stykket trykke 4 ). 



, ) Foran S. 190 Anm. 1. 

«) Histor. Tidsskrift 4 R. Hl, 562. 

■) Anf. St. 

4 ) Min Udgave S. 18. 

Man må vide, hvad der har fremkaldt Udarbejdet 
sen af »Salomons Hylding«, for at kunne bedømme 
Stykket retfærdigt. Dets Bestemmelse som Festspil 
forklarer en Del af dets Ejendommeligheder, særlig af 
dets svage Sider. Stykkets Æmne — at David lader 
sin Søn Salomon salve- og hylde for at sikre Tronfølgen 
og især for at betage den anden Søn, Adonia, alt Håb 
om at kunne opnå noget ved sine oprørske Planer — 
er i sig selv kun lidet dramatisk. Men både dengang 
og senere betragtedes den egentlig dramatiske Virkning 
som et mere underordnet Formål for et Festskuespil. 
Hvad det især kom både Forfatteren og Publikum an 
på ved et sådant — og Hieron. Justesen måtte nød- 
vendig se Sagen på samme Måde — var, at det afgav 
et bekvemt Medium, hvorigjennem de kunde give deres 
Opfattelse af Dagens Begivenhed, særlig deres Hyldest 
af den, Udtryk. Men hertft krævedes for Æmnets Ved- 
kommende frem for noget andet at det i visse Hovea- 
træk frembød en nogenlunde kjendelig Parallelisme med 
den Begivenhed, der skulde fejres, og i så Henseende 
må Æmnet til »Salomons Hylding« siges at være for- 
holdsvis heldigt valgt. Thi var der end enkelte Sider af 
det, som hverken i sig selv lignede den foreliggende Virke- 
lighed eller af Forfatteren kunde ønskes jævnstillede med 
den — jeg nævner således, at det var en Broders Op- 
rør, som blev den nærmere Anledning til Salomons 
Hylding, og at dennes Fader, trykket af Alderdoms- 
skrøbelighed, nedlagde Regeringen, så snart Hyldingen 
havde fundet Sted — , gjælder det under Forhold som 
de givne, at mange Uligheder opvejes ved en eneste 
Lighed, da det væsentlig kun er Ligheden, Publikum 
har Sans for, og her frembød nu Æmnet den iøjne- 
faldende Lighed med Virkeligheden, at Hovedsagen 
også i det var den offentlige Hylding af en Kongesøn, 

og en Hylding, der blev iværksat frivilligt af Faderen 
selv i hans levende Live. Der var herved givet et godt 
Grundlag for Forfatteren til at bygge videre på, og han 
har da også så lidt forsømt Lejligheden, at Stykket i 
mange Partier kan siges at indeholde næsten en uaf- 
brudt Række Hentydninger til Dagens Begivenhed, til 
Prins Christian selv og hans kongelige Fader. Herhen 
hører således de talrige Lovprisninger af Salomons Hø- 
viskhed, Gudsfrygt, Lærelyst og andre gode Egenska- 
ber, de forhåbningsfulde Udtalelser om Rigets Fremtid 
under ham, Betragtningerne over den kongelige Vær- 
digheds Betydning og den Ærefrygt, der skyldes Maje- 
stæten, over Vanskeligheden ved at opdrage kongelige 
Børn, over Rigets Flor og gode Styrelse under David, 
og meget andet, som det vilde blive for vidtløftigt at 
nævne. Forfatteren bliver dog ikke stående ved ad in- 
direkte Vej at udtale sig" om de kongelige Personer og 
deres Forhold, han benytter også Lejligheden til at 
rette forskjellige Råd og Advarsler Hl dem, ja man kan 
sige, at den hele Fremstilling af Adonias Opstandsforsøg 
på en Måde tjener det samme Formål, idet den i For- 
fatterens Hænder væsentlig bliver en Illustration af, 
hvorledes en Kongesøn, der ikke følger de af ham an- 
befalede gode Grundsætninger, let vil komme til at arte 
sig. Påfaldende er det, at til Trods for den store Plads, 
som al denne Panegyrik og Didaktik indtager, og den 
bestemte Adresse, den har til noget, som ligger uden- 
for Stykket selv, kan den dog kun i forholdsvis sjældne 
Tilfælde egentlig siges at sprænge den dramatiske Form. 
Som oftest får den i det mindste en vis formel Beret- 
tigelse ved Stykkets eget Indhold, og hvis man læste 
»Salomons Hylding« uden at vide, i hvad Anledning 
det var skrevet, vilde man næppe kunne ane, i hvilken 
Grad det er opfyldt af Hentydninger. På enkelte Steder 

brister dog Formen, og Virkningen kan da blive ret 
komisk, som f. Ex. i den Sang i 4. Akts 7. Scene, der 
afsynges af »Engle- og Planeter-Koret«, og hvis Slut- 
ningsvers ikke blot i det hele indeholde en Række mere 
end almindelig utvetydige Henpegninger på det danske 
Kongehus og Danmark, men som endogså nævner % den 
danske Dronning Sofia ved Navn. For det af loyale 
Følelser opflammede Publikum, som overværede den 
første Opførelse af Stykket, må dog selvfølgelig denne 
Slutning have taget sig ganske anderledes ud end for 
Nutidens kolde Øjne, og er der overhovedet Grund til 
at dadle den gamle Forfatter for at have brugt et Ef- 
fektmiddel, som Forfattere af Festskuespil endnu i vore 
Dage ikke ganske have forsmået at bruge? 

Men under alle Omstændigheder er det vist, at 
Allusionen af Forfatteren er gjort til Stykkets egentlig 
bevægende Kraft, og at den på de fleste Steder må 
erstatte den manglende dramatiske Spænding. Jeg har 
sagt, at Æmnet i dramatisk Henseende var uheldigt, 
og dette træder så meget tydeligere frem, da Forfat- 
teren med Hensyn til, hvad han virkelig lader ske, 
åbenbart har følt sig forpligtet til at holde sig så nær 
som muligt til den bibelske Overlevering (1. Kong. Bog, 
1. Kap.). Det eneste Tilløb, der gjøres til Handling, 
standser da også — i Overensstemmelse med Bibeltex- 
ten — uden at føre til noget. Efter at Opstanden er 
bleven besluttet, og Adonia og de andre sammensvorne 
have forenet sig for at sætte deres Planer i Værk, er 
det blotte Budskab om, at David har fået Nys om 
Sagen, og at Salomon er bleven hyldet, nok til at 
sprede dem til alle Sider, hvorefter der for Adonia selv 
kun bliver tilbage at krybe til Korset og tage mod en 
Straffeprædiken 1 ). Ikke desto mindre er der i en og 



1 ) Et Exempel af anden Art på det mislige ved en altfor nær Til- 

anden Scene en vis Bevægelse og Udvikling, som vid- 
ner om, at Forfatteren kunde have* ydet. mere i drama- 
tisk Henseende, end han har gjort, hvis han havde følt 
sig fuldstændig fri lige over for Æmnet. Blandt andet 
er Fremstillingen af, hvorledes Oprørstanken efterhånden 
vinder mere og mere Rum hos Adonia, forholdsvis ret 
vel lykket, og Scenen, hvor han hyldes af de sammen- 
svorne (3. Akt 4. Se), er både anlagt med Sans for 
dramatisk Virkning og udført ikke uden Finhed. Også 
den ret livlige Gjæstebudsscene (3. Akt 6. Se.) kunde 
måske nævnes. Ved Skildringen af David gjør For- 
fatteren et Forsøg på at gjengive de vexlende Stem- 
ninger i hans Sjæl, og man får overhovedet et Indtryk 
af, at han bestræber sig for at samle de enkelte Træk 
af den vise og milde, men tillige alderstrætte og svage 
Konge, i hvem dog af og til et Glimt af den tidligere 
Kraft og Begejstring bryder frem, til et Billede. De 
Antydninger til Karaktertegning, som ellers forefindes 
i Stykket, komme mest frem i Skildringen af Joab og 
Abiathar, af hvilke hin fremstilles som en storpralende 
Soldat, denne som en snedig og magtsyg Prælat, hvis 
Slægtskab med det katholske Kleresi vilde være iøjne- 
faldende, selv om det ikke udtrykkelig fremhævedes i 

slutning til Bibeltexten haves i 4. Akts 1. og 2. Scene. Nathan 
har ganske i Almindelighed talt om Adonias Oprør til Dronningen 
og beder hende give David Underretning derom. Hun går da 
også lige til David, men ved Meldingen føjer hun en Del Enkelt- 
heder til, som hun ikke har hørt af Nathan og altså ikke kan 
kjende. I Virkeligheden følger Forfatteren også her nøje den bi- 
belske Overlevering, og skjønt man vel tør antage, at han ikke 
vilde have betænkt sig på at afvige lidt fra den, hvis han var 
bleven opmærksom på, hvor urimelig hans Text egentlig er, lå 
dog på den anden Side den Slags Fejl så nær, hvor en episk 
Kilde uden Skjønsomhed benyttedes som Grundlag for et Skue- 
spil, at man ikke kan undre sig over jævnlig at finde lignende 
hos de allerfleste af vore gamle Dramatikere. 

Randnoterne. Man vil dog ikke kunne overse, at For- 
fatteren af og til bryder Objektiviteten i Skildringen af 
disse to Personer ved at lade dem udtale sig altfor 
plumpt om deres eget Forræderi. Joab er for en ikke 
ringe Del at betragte som en komisk Figur, men det 
komiske Element i Stykket har Forfatteren dog for- 
trinsvis tænkt sig repræsenteret ved Narren, Krage. I 
udvortes Henseende er denne Nar knyttet til Adonia 
som hans Hus- eller Hofnar. Han optræder derfor også 
kun sammen med ham. eller hans Tilhængere, og han 
bliver tilbage hos Adonia, efter at alle de andre have 
forladt ham. Denne Narrens Troslcab mod sin Herre 
er et Træk, som oftere forekommer i det ældre Skue- 
spil (man erindrer, hvorledes Shakespeare har benyttet 
detl), men i »Salomons Hylding« anvendes det iøvrigt 
åbenbart ikke så meget for at karakterisere Narren per- 
sonligt (en Antydning heraf findes dog i 5. Akt 7. Se, 
min Udg. S. 126 — 27), som for at give ham Lejlighed 
til hele Tiden at Jcommentere sin Herres Adfærd for 
Tilskuerne. Thi dette er overhovedet Krages eneste 
virkelige Forhold til Stykkets Handling, at han ved sin 
Spot og Satire over Oprørernes Gjerning viser det for- 
bryderiske og ufornuftige i denne og derved stadig hol- 
der Publikum i det rette Spor. . Denne Spot og Satire 
skulde imidlertid, da Narren først og fremmest er en 
komisk Figur, være iklædt en morsom og vittig Form, 
og der er heller ikke Tvivl om, at både Forfatteren og 
hans Publikum have ment, at denne Fordring var fyl- 
destgjort i Krage. Men Nutidens Begreb om det ko- 
miske er ikke ganske det samme som Datidens, og vi 
ville vistnok alle finde Krages Vittigheder temmelig tar 
velige, og i det hele ikke så meget morsomme som 
plumpe. Det må dog anerkjendes, at der i den Brug, 
Forfatteren gjør af Narrens Figur, i det hele spores et 



> 

vist Mådehold, om ikke i Henseende til hans Replik- 
kers Frihed, så dog i Henseende til deres Talrighed og Ud- 
strækning. Men iøvrigt er Narrens Optræden i Stykket 
ikke fuldstændig betegnet ved hans skrevne Rolle. Han 
skulde tillige more ved sit stumme Spil, ved sine Krum- 
spring og andre udvortes. Løjer, hvad der fremgår — 
hvis der behøves noget Vidnesbyrd for, hvad der gjaldt 
overalt — af Sceneanvisningen foran 4. Akts 1. Scene 
(min Udg. S. 85), hvor der siges, at de ved Adonias 
Offergilde tilstedeværende sammensvorne bl. a. skulle 
underholde sig ved »morionis saltationibus«. At han dog 
heller ikke på dette Punkt er gået ud over visse Græn- 
ser, tør sluttes af den almindelige Påmindelse, som For- 
fatteren giver de unge Mennesker, der forestillede Gjæ- 
sterne ved hint Offergilde, at de hverken måtte drikke 
for Alvor eller ved Støj og Flovser forstyrre Handlingen 
og aflede Tilskuernes Opmærksomhed fra, hvad der 
ellers foregik på Scenen. 

»Salomons Hylding« er, som allerede tidligere be- 
rørt, det eneste af Hieron. Justesens Arbejder, der blev 
trykt i Forfatterens levende Live, og det er derfor også 
det eneste, der foreligger i en virkelig authentisk Text. 
Dette er af Vigtighed med Hensyn til Bedømmelsen af 
visse Sider af Udarbejdelsen og især Sprogbehandlingen. 
I det hele må denne siges at være god og flydende, 
og ere end uklare og kejtede Udtryk på ingen Måde 
helt undgåede, ere de dog heller ikke stærkt fremtræ- 
dende. Dog står Stykket i denne som i de fleste andre 
Henseender noget tilbage for det af vore gamle Skue- 
spil, som det ellers ligger nærmest at sammenligne det 
med, nemlig Peder Hegelund's »Susanna« (færdig trykt 
1579), men det har på den anden Side det forud for 
»Susanna«, at det er originalt, medens det sidste Stykke 
i Hovedsagen kun er en Oversættelse eller Bearbejdelse, 

»Susanna«, der i .sin Tid var et meget anset Skuespil, 
har iøvrigt i flere Punkter tjent »Salomons Hylding« til 
Forbillede, hvad der allerede kjendes ved at lægge de 
trykte Udgaver af Stykkerne ved Siden af hinanden. 
Thi foruden den typografiske Udstyrelse i snævrere 
Forstand er den hele ydre Ordning af Stoffet, med 
»Summarier« foran de enkelte Scener, med Sceneanvis- 
ninger, Randbemærkninger osv., den samme på begge 
Steder. Men også på selve Forfatterens Behandling af 
Texten har »Susanna« på forskjellig Måde øvet Indfly- 
delse, og når det, for at tage et enkelt Exempel, af 
Hieron. Justesens egne samtidige fremhæves som noget 
fortjenstfuldt ved »Salomons Hylding«, at Forfatteren 
bruger afvexlende Versemål, eller rettere længere og 
kortere Vers, med en vis kunstnerisk Hensigt, -nemlig 
for derved at antyde de skiftende Stemninger i de op- 
trædendes Sind 1 ), da gjør han i Virkeligheden ikke 
andet, end hvad Hegehind havde gjort i sit Stykke 

o 

nogle Ar tidligere. Også den hyppige Brug af Ord- 
sprog er fælles for begge Stykker, men på dette Punkt 
kan Hegelund ikke synderligt mere siges at have været 
Hieron. Justesens Forbillede end adskillige andre af vore 
gamle Skuespildigtere* Uøvet som Sproget i hin Tid 
var, måtte det nødvendigvis falde Forfatterne vanskeligt 
at finde det. korte og træffende Udtryk for deres Tanke, 
som de altid trængte til i et Skuespil, og dobbelt, jo mere 
dette bestræbte sig for at indprænte en vis Række af en- 
kelte Sandheder i Tilskuernes Erindring, og intet lå da 
nærmere end at ty til Ordsprogene, hvor netop en Del af 



• ) »De Rim de ere og skikket så, 

Som Menneskens Sind sig forvandle må, 
Nu lange, nu korte, nu hele, nu hal', 
Langfærdig', hastig', som spilles skal«. 

(Min Udg. S. 19 — 20). 

de Sandheder, som måtte have særlig Værdi for hine 
Forfattere, allerede havde fået en sådan Form, som de 
søgte 1 ). 

De Tilføjelser af forskjellig Art, som den trykte 
Udgave af Stykket har modtaget fra Forfatterens Hånd 
udenfor den egentlige Text, ere i flere Henseender ikke 
uden Interesse. Jeg skal her kun dvæle lidt nærmere 
ved Randnoterne og Sceneanvisningerne. Af de første 
er en stor Del Citater, dér skulle give de i Texten ud- 
talte Grundsætninger, Leveregler osv. en yderligere 
Støtte, og når man ved, hvorledes Stykket er kommet 
frem, og at den trykte Udgave var dediceret til Kon- 
gen, bliver man ikke forundret ved at se, at Forfatteren 
ved denne Citering har gjort sig nogen Umage for at 
stille sin Lærdom til Skue. Jeg har allerede tidligere 
berørt, hvilken Mængde af Citater fra Oldtidsliteraturerne 
her er dynget sammen, men endnu talrigere ere dog, 
som rimeligt, Citaterne fra Bibelen. En anden Række 
af Randnoterne består i ganske korte Bemærkninger 
(undertiden i Ordsprogs-Form), der for en Del må op- 
fattes som vejledende Fingerpeg til Forståelse af Tex- 
ten, og af disse have igjen nogle en stærk satirisk Farve 
og udtrykke på en direkte Måde Forfatterens Spot eller 
Harme over de optrædende Personers Handlemåde. 
Der er en Mulighed for, at de tillige have en anden 
Betydning. I den latinske Fortale til »Susanna« om- 



1 ) Jeg kan her måske minde om, at det gnomiske Element spillede 
en ikke ringe Rolle i selve Skoleundervisningen. Endog i Kirke- 
ordinantsens Bestemmelser om Skolerne kommer det frem, når 
det f. Ex. påbydes, at Skolernes 2den Lektie skal man om Af- 
tenen give »et Proverbium og lade dennem der gå hjem med, og 
lade dennem det sige op igjen om Morgenen«; eller at Disciplene 
i 3die Lektie skulle »om Aftenen gå hjem med to Vers, som have 
en skjøn Forstand om gode Sæder«. Selvfølgelig er der dog her 
kun Tale om latinske Ordsprog og Vers. 

tales nemlig de Bemærkninger af ganske samme Art, 
som findes i den trykte Udgave af dette Stykke, og 
Hegelund betegner dem som »adagia . . et scite dicta, 
qualia a Mimis et laruatis illis personis acclamari pos- 
sent« 1 ). I »Susanna« s Personliste nævnes ingen Nar, 
men deraf følger ikke aldeles afgjort, at en sådan* ikke 
alligevel er optrådt, om også uden skreven Rolle 2 ), og 
i al Fald tyder Hegel und's Bemærkning jo på, at han 
har tænkt sig en eller flere Narre deltage i senere Op- 
førelser af Stykket. På lignende Måde kunde også i 
»Salomons Hylding« foruden Krage andre Narre tæn- 
kes at have været til Stede 8 ), og i al Fald havde jo 
Krage selv en Rolle udenfor de ligefrem foreskrevne 
Replikker, hvorved han da også kunde have gjort Brug 
af hine korte Bemærkninger og Udråb. 

Dernæst om Sceneanvisningerne. Disse ere flere 

a 

Gange så udførlige, at vi, når vi sammenholde dem 
med, hvad vi vide andet Steds fra, kunne gjøre os en 
temmelig tydelig Forestilling om, hvorledes Stykket i 
udvortes Henseende gik over Brædderne. Jeg skal her 



l ) Også gengivet i Nyerup's og Rahbek's Bidrag til d. d. Digtek. 
Hist. n, 4. 

*) Foruden andre Exempler i lignende Retning kan nævnes J. Cri- 
ginger's »Historia vom reichen Man und armen Lazaro« (1555), 
hvor der foruden en Nar med skreven Rolle forekommer en eller 
flere Narre uden en sådan (se Gottsched: Nothiger Vorrath z. 
Gesch. d. deutsch. dramat. Dichtk. II, 213). Djævelen optrådte 
ikke sjældent i Skuespillene på lignende Måde; se foran S 51 flg. 

*) Udtrykket i Sceneanvisningen for^n 4. Akts i. Scene (min Udg. 
S. 85) »morion is saltationibus« kunde synes at tyde på. at der 
virkelig kun er optrådt én Nar i Stykket. Men i Træsnittet foran 
den samme Scene fremstilles 4 Narre, og vil man gjøre gj ældende 
— hvad der ikke ligger fjærnt — , at Træsnittet ikke er skåret til 
Bogen, er der dog også i Texten en Antydning af, at der har 
% - været andre Narre til Stede end Krage (se min Udg. S. 117, Kra- 
ges første Replik). 

blot fremhæve nogle Enkeltheder. Allerede af Person- 
listen sees det, hvorledes de spillendes store Mængde 
var fordelt i 4 særskilte Grupper eller »Hobe«, som 
væsentlig holdt sig afsondrede under Spillet, dog selv- 
følgelig ikke anderledes, end at en eller flere Personer, 
eftersom Handlingen krævede det, kunde træde frem af 
deres egen Hob og agere sammen med nogle af de 
andre Hobe. Før Stykket begyndte, trådte allé de spil- 
lende frem i Forgrunden af Scenen 1 ), hvor »Prologus« 
så, efter den almindelige Indledning, gav en Oversigt 
over .Stykkets Indhold og med det samme udpegede 
for Tilskuerne de vigtigste af de Personer, som skulde 
optræde, og til Dels også de Lokaliteter, hvor Hand- 
lingen foregik, og af hvilke i det mindste nogle vare 
betegnede ved en Dekoration. Når dette var gjort, 
trak »Hobene« sig atter tilbage, og hver af dem begav 
sig nu til den Plads ved Siden eller i Baggrunden af 
Skuepladsen, som særlig var den anvist, en Plads, der 
vistnok altid var tydelig betegnet på en eller anden 
Måde, og som engang imellem endog synes at have 
været et helt afgrænset og måske endog overdækket 
Rum 2 ). Hvor sådanne Aflukker ikke fandtes, vare alle 
de spillende under hele Forestillingen synlige, for Til- 
skuerne, og dette var vistnok Regelen ved Opførelsen 
af Skolekomedierne. Men selv hvor de fandtes — og 
jeg forudsætter, skjønt det kun er en Formodning, at 
dette har været Tilfældet i det mindste ved den første 



l ) Jvfr. Hegelund's Susanna Blad 5. . 

*) På denne Måde opfatter jeg de »domicilia intra scenam«, hvortil 
»Hobene« i Hegelunds Stykke trak sig tilbage (Susanna Blad 6). 
At de skjulte de spillende for Tilskuerne, slutter jeg af, at Hege- 
lund selv fremhæver, hvorledes Handlingen ved et snildt Påfund 
af Forfatteren er lagt således til Rette, at der i Stykkets næstsidste 
Scene gives næsten alle de optrædende Personer Lejlighed' til 
samtidig at vise sig for Tilskuerne (Susanna Bl. 58 v.). 

Opførelse af »Salomons Hylding« — , måtte dog Mange- 
len på bevægelige Dekorationer ofte medføre, at Til- 
skuerne kom til at se flere Sæt Personer og til Dels 
flere Handlinger på én Gang. Når således i Hieron. 
Justesens Stykke Gjæstebudsscenen, som var begyndt i 
3die Akt, igjen skulde præsenteres i 5te Akt, var det 
næsten nødvendigt, at de sammensvorne måtte blive 
siddende ved Bordet under hele 4de Akt, hvis egentlige 
Handling foregår i Kongeborgen, da det vilde se altfor 
urimeligt ud, om de efter 3die Akts Slutning stod op 
fra Bordet for i 5te Akts 2den Scene at komme ind 
igjen og fortsætte, hvor de havde sluppet. Og at de 
virkelig også blev siddende, så at Tilskuerne i 4de Akt 
så dem og Kongeborgens Beboere på én Gang, frem- 
går af Forfatterens før omtalte Formaning til Deltagerne 
i Gjæstebudet om ikke under denne Akt at gjøre for 
megen Støj for ikke at drage Opmærksomheden bort 
fra Hovedhandlingen. •— På lignende Made kunde det 
Alter, ved hvilket Adonia i 5te Akts 3die Scene søger 
Beskyttelse, ikke forsvinde, og da Benaja i 7de Scene 
henter ham fra Alteret, er det åbenbart, at han må 
være set stående på samme Sted under de mellemlig- 
gende Scener, og dette forklarer igjen, hvorledes Abi- 
sag, da hun i Kongeborgen taler Adonias Sag for Da- 
vid, kan pege hen på ham — hvad hun efter Texten 
må antages at gjøre — , skjønt Alteret tænkes rejst 
udenfor Byen. — Hvad Kostumeringen af de optræ- 
dende Personer angår, skjønnes det af forskjellige An- 
tydninger, at man, uden endog blot tilnærmelsesvis at 
tilstræbe, hvad vi nu forstå ved historisk Korrekthed, 
dog efter Ævne har søgt at give Dragten et vist Præg 
af den Rolle, som vedkommende udførte. Således frem- 
stilledes i Følgp Personlisten David med Krone, Scep- 
ter og Harpe, Joab med Sværd og Guldkjæder, Abia- 

thar var udsmykket »juxta picturam Mosaicanu , Kongens 
Kæmper bare forskjellige Slags Våben, osv. At der 
iøvrigt i Henseende til disse Enkeltheder må have været 
en ikke ringe Forskjel mellem den første Opførelse af 
Stykket, da man naturligvis på Grund af den højtide- 
lige Anledning og Kongehusets Nærværelse har lagt 
Vind på at give alt et så prægtigt Udseende som mu- 
ligt, og senere Opførelser, hvor man var henvist til de 
sædvanlige, temmelig sparsomme Hjælpekilder, følger af 
sig selv, og det samme gjælder med Hensyn til hele 
den øvrige Mise-en-scéne, der ved hin første Forestilling 
ganske vist også har hævet sig en Del over det almin- 
delige. Et interessant Vidnesbyrd om Iscenesætningens 
Art haves i Anvisningen foran 3 die Akts 3die Scene 
(min Udg. S. 70-^-71), hvor der tales om Tilberedelserne 
til Adonias Offer. Det hedder her omtrent således (i 
Oversættelse): »Ypperstepræsten gjør Offeret rede på et 
af Kvadersten opført Alter og lægger på Alteret en 
lille. Stabel af et eller andet let Stof, som, bestrøet 
med lidt stødt Svovl, let kan tændes i Brand og 
give en klar Flamme. Offerdyret (et Får eller en 
Kalv) kan vises Tilskuerne ved Leviterne, men der 
bliver ikke Tid til at stege eller brænde det. Iøvrigt 
kan man passende fremstille et Kildespring i det 
samme Hjørne af Prosceniet ved at lægge Rør hen- 
imod Alteret , gyde Vand i dem og holde Stedet i 
Halvmørke« l ). — En Gang imellem, når Texten synes 

--*■ — - - - r - 1 

*) En lignende interessant Sceneanvisning forekommer i Hegelund's 
»Susanna« med Hensyn til Fremstillingen af den Have, hvori Su- 
sanna tager sit Bad (Blad 11). Haven selv, hedder det, fremstil- 
les ved, at en Del af Prosceniet belægges med levende Grønsvær, 
med Urter og Blomster, og omgives med Løvgrene, og Badet frem- 
stilles ved en stor Kumme med Vand i, eller også ved, at der 
ovenfra heldes Vand ud af en Vandkande, som om der flød en 
Kilde. 

at stille for store Fordringer i udvortes Henseende, an- 
viser Forfatteren selv en Udvej til at hjælpe sig med 
mindre Midler. Således gjør han i Anledning af det 
store »Engle- og Planeter-Kor« i 4de Akt (min Udg. 
S. 105) opmærksom på, at der ikke behøves nye Per- 
soner til at fremstille Planeterne*, man kan nøjes med 
nogle af dem, der allerede optræde i Stykket, kun med 
lidt Forandring i deres Kostume. Exempelvis kan man 
til Saturn bruge en af det kongelige Hofs »Hob«, når 
man blot giver ham en Segl i Hånden og Lænker 
på; til Venus og Månen kan man tage to af Kvin- 
dernes Hob og smykke den ene med Blomster og give 
den anden en Halvmåne på Hovedet; osv. Herhen 
hører det også, når det i Texten (overensstemmende 
med Bibelen) hedder, at Salomon skal føres hen til 
Hyldingsstedet ridende på et Muldyr. For det Tilfælde 
nemlig at et sådant eller en Hest ikke haves ved Op- 
førelsen (men der forudsættes dog altså også, at de 
kunne haves), har Forfatteren skrevet nogle Vers, som 
kunne indsættes i Stedet for dem, hvori Muldyret næv- 
nes, og som nok så gladelig udtale, at det er allerbedst 
at gå på sine Ben (min Udg. S. 101; jvfr. S. 112). — 
I det hele vil man dog af det foregående have kunnet 
se, at vore gamle Skuespil ikke så fuldstændigt, som 
vistnok mange have troet, forsømte de forskjellige ydre 
Midler, som kunne tjene til at fremme den sceniske Il- 
lusion, og må det end antages, at hvad der bødes 
i så Henseende, som oftest var meget tarveligt, kunde 
Omstændighederne dog også af og til medføre, at der 
blev sat et ikke så ganske ringe Apparat i Bevægelse. 
Jeg har endnu kun at tilføje, at så megen Lykke 
som Stykket synes at have gjort ved sin Fremkomst, 
er det dog, så vidt vides, kun trykt én eneste Gang, 
nemlig Året efter dets første Opførelse. Jeg er heller 

15 

ikke stødt på nogen Behandling af Æmnet ældre end 
Hieron. Justesens, med mindre der skulde findes en så- 
dan i et Stykke, som nævnes af Gottsched (Nothiger 
Vorrath z. Gesch. d. deutschen dramat. Dichtkunst I, 
117 — 18), men som jeg ikke selv har set: Die schone 
biblische historia von dem heil. konigl. Propheten Dauid 
und seinem Sohne Salomo spielweisse gestellet durch 
Christian Berthold von Brandenburg, etc. Wittenberg. 
1572. 8vo. 



Samsans Fængsel. 1 ) 

I Samsons Historie finder jeg Spor af en dyb tra- 
gisk Konflikt. Fra Fødselen af indviet til Herren har 
Samson fået sin uhyre Styrke som en guddommelig 
Nådegave, og i Herrens Tjeneste skal den virke ved at 
bruges i Kampen mod hans Folks Fjender. Men den 
samme stærke Naturs stærke Tilskyndelser drage ham 
mod Jorden og dens Glæder, og stadig kæmpende mod 
Bevidstheden om sit højere Kald synker han dybere og 
dybere i Sanselighed og Last, indtil han tilsidst i Vel- 
lystens Rus ligesom selv overskærer Båndet mellem sig 
og Gud og med det samme gjør sig afmægtig og styr- 
ter i Ulykke. Først efter at hans Anger er vågnet i 
Prøvelsen, kommer hans Styrke tilbage, men netop kun 
så længe som det behøves, for at hans Heltedød kan 



x ) Når jeg lader min Undersøgelse om »Samsons Fængsel« følge 
umiddelbart efter den om »Salomons Hylding« , uagtet jeg 
før (S. 196 flg.) har antydet Muligheden af, at »Karrig Niding« 
var ældre, har dette sin Grund i, at »Samsons Fængsel« både ved 
Indhold og Form danner en naturlig Overgang mellem de to an- 
dre Stykker, medens på den anden Side hint Tidsforhold mellem 
»Samsons Fængsel« og »Karrig Niding« ikke tør betragtes som 
en aldeles utvivlsom Kjendsgjeming. 

kaste et forsonende Skær over, hvad han forbrød i 
sit Liv. 

Dette står ganske vist ikke altsammen i Bibelen. 
Forfatteren af Dommernes Bog har ikke gjort noget 
Forsøg på at forklare Samson psykologisk, han antyder 
ingen Kamp mellem modstridende Rørelser i hans Sjæl, 
og heller ikke, at Samson efter sit Fald har nogen Fø- 
lelse af Skam over sit foregående Liv. Man kan da 
så meget mindre vente hos en dansk Skuespilforfatter 
fra det 16de Århundrede at finde noget meget indtræn- 
gende Syn på Opgaven, og man finder det heller ikke 
hos Hieron. Justesen. Vistnok er der Spor af noget, 
der ligner en Opfattelse. Af Samsons Monolog, før han 
opsøger Dalila (min Udg. 166 — 6j) f synes at fremgå, at 
han betragter enhver Tilskyndelse, som han føler hos 
sig, som en Tilskyndelse fra Gud, og det lige så meget, 
når det gjælder et Besøg hos Skjøger, som en Kamp 
mod Filistrene. Han har da i begge Tilfælde ikke 
andet at gjøre end blindt . at følge sin Drift. Men bag- 
efter, i hans dybe Fornedrelse, vågner Erkjendelsen af, 
at han har syndet, og at den Ulykke, der er overgået 
ham, er en Straf for hans Synd. Som sagt, dette synes 
et Øjeblik at ligne en Opfattelse, men ved nærmere Be- 
tragtning bliver man dog noget tvivlsom. Hint Mo- 
ment: Viljesufriheden — som forøvrigt er taget i aller- 
krasseste Forstand — kommer kun frem i den omtalte 
Monolog og som et temmelig udvortes Påhæng. Det 
er ikke bragt i nærmere Forhold til Samsons Handlin- 
ger i det hele, der hentydes ikke engang til det under 
hans senere Syndserkjendelse, og det synes overhovedet 
kun at være fremdraget for én Gang for alle at spare 
Forfatteren en dybere psykologisk Motivering af hans 
Optræden. Når derfor en konsekvent Gjennemførelse 
af den omtalte Opfattelse under alle Omstændigheder 

15* 

» 

måtte have berøvet Forfatteren Muligheden af at gjøre 
Samson til en egentlig dramatisk Figur, er han nu endog 
bleven en Figur uden virkelig indre Sammenhæng, det 
vil sige uden Personlighed. 

Trods denne væsentlige Mangel er Stykket, når det 
måles med den Målestok, vi af Nødvendighed må an- 
lægge på vore gamle Skuespil, i flere Punkter ikke uden 
Fortjeneste. Savner det end den dybere dramatiske Orga- 
nisation, har det dog et ikke ganske ringe ydre dramatisk 
Liv. Dets Fortrin i så Henseende erkjendes bedst, når 
man sammenligner det med andre Stykker fra det 16de 

e 

Århundrede, som behandle Samsons Historie. Det er 
vistnok tilfældigt, at jeg kun kjender to sådanne, men 
der er i al Fald næppe mange af dem 1 ), enten det nu 
er fordi man nærede nogen Betænkelighed ved Forhol- 
det til Dalila eller man havde Vanskelighed ved at få 
fat på Samsons åndelige Personlighed. Af de to Styk- 
ker, J e g tænker på, har det ejie, som er trykt 1547 2 )» 
Hieronymus Ziegler, det andet, som er trykt 1569, An- 
dreas Fabricius 3 ) fra Liittich til Forfatter. Begge ere 
på latin og lige slette. Jeg nøjes her med at fremhæve 
nogle Enkeltheder af Fabricius's Stykke. Det spænder 
over et meget betydeligt Stof, idet f. Ex. iste Akt 
drejer sig om Samsons Bryllup og om Historien med 
Rævene, 2den Akt om Filistrenes Tog mod Jøderne 
og den Kamp, i hvilken Samson slog dem på Flugt 
med Asenkjæften, de følgende endelig om Forholdet 

*) Et tysk Skuespil om Samson fra Begyndelsen af det 17de Århun- 
drede (1604) nævnes hos Gottsched: Nothiger Vorrath II, 243; 
jfr. I, 160. 

9 ) I »Dramata sacra, comoediæ atque tragoediæ ahquot e Veteri 
Testamento desumptæ«. Vol. 1. Basileæ. Pag. 394 sqq. 

3 ) Titelen er: Andreæ Fabricii Leodii Samson. Tragoedia nova ex 
sacra iudicum historia desumpta, præmissis ad eius illustrationem 
insignibus orthodoxorum patrum sententijs. Coloniæ. 1569. 8vo. 

til Dalila, Offerfesten i Dagons Tempel og Samsons 
Død. Men det allermeste af Stykket er lange Samtaler 
om Samson og hans Bedrifter, og der fremstilles næsten 
intet for Tilskuernes Øjne, eller når det sker, er det 
ofte netop Ting, der ikke kunne fremstilles. Således 
skal det vises i 2den Akt, hvorledes Gud åbner en Kilde 
i en af Tænderne på den Asenkjæft, hvormed Samson 
slog Filistrene på Flugt, men derimod henlægges både 
Dalilas gjentagne Skuffelser og Afskjæringen af Sam- 
sons Hår samt hans påfølgende Overmandelse, med 
andre Ord den vigtigste og virkningsfuldeste Del af 
Handlingen, udenfor Scenen. Af Opfindelse er der 
næsten ikke Spor i Stykket; hvad der foregår, eller 
rettere, hvad der omtales som foregående, har altsam- 
men sin Hjemmel i den bibelske Overlevering. — Hieron. 
Justesen har i væsentlige Punkter taget Sagen ander- 
ledes. Han viser allerede en rigtig Takt derved, at 
han ikke. i Flæng har gjort Brug af den brogede Mængde 
Detailler i den bibelske Beretning, men har udtaget til 
Bearbejdelse nogle enkelte Grupper, som både i sig selv 
høre nærmere sammen og ordne sig naturligt i Forhold 
til Katastrofen. Og hvad selve Bearbejdelsen angår, er 
det åbenbart, at han har bestræbt sig for at gjøre det 
hele så levende og anskueligt, som det stod i haps 
Magt, hvorved må fremhæves, at han ikke har ladet 
sig nøje med en blot Omsætning i dramatisk Form af 
de ligefrem fra Bibelen lånte Træk, men har rundtom- 
kring — om end stadig indenfor visse Grænser, som 
Ærbødigheden for Bibelen foreskrev ham — digtet nye 
Detailler til, som både skulde give det hele mere Af- 
runding og forhøje Virkningen i det enkelte. Han har 
herved opnået, at hans Stykke, også bortset fra al Sam- 
menligning med Fabricius's højst udramatiske Arbejde, 
virkelig i scenisk Henseende er kommen til at inde- 



1 

holde adskilligt, som ikke er uheldigt. Som Exempel 
på Partier af Handlingen, der væsentligt tilhøre Hieron. 
Justesen selv, idet de højest støtte sig til en løs Antyd- 
ning i Bibelen, kunne nævnes Scenerne i 4de og 5te 
Akt, som skildre Samsons Trældom hos Mølleren, samt 
en større Del af de Scener i iste Akt, der omhandle 
Besøget i Gaza og Filistrenes Efterstræbelser der. Nogle 
af disse Scener høre til de i dramatisk Henseende bedste 
i hele Stykket, og især er Scenen, hvor Filistrene om- 
ringe Huset, der antages at skjule Samson (min Udg. 
S. 159 Ag), af megen Virkning. Opstillingen til An- 
grebet, hvorved Anførerne, der tidligere førte det store 
Ord, træde i bageste Række for at danne et »Hinter- 
hold«, Soldaternes Spydigheder herover, selve Angrebet, 
hvorved den ene søger at skyde den anden frem, indtil 
alle enes om at prøve, om Samson ikke vil lade sig 
drive ud ved Skjældsord, endelig den Forskrækkelse, 
der griber dem, da Døren tilsidst åbnes — alt dette 
former sig til et både morsomt og dramatisk Billede. 
Man har ikke uden Grund sammenlignet denne Scene 
med Scenen i »Hexeri eller Blind Allarm«, hvor Vagten 
kommer for at arrestere »Mesteren for Komedierne« 
(2. Akt 2. Se. *). Som Vidnesbyrd om, hvorledes Hieron. 
Justesen også på Steder, hvor han i Hovedtrækkene 
fulgte Bibelen, på en heldig Måde har forstået at læmpe 
dennes Fremstilling efter Skuespillets Krav, kan anføres 
de Scener, hvori Dalila udfritter Samson, og om hvilke 
allerede Overskou har bemærket 2 ), at Forfatteren »har 
vidst at give disse ved Situationen hverandre så lignende 
Scener . . . megen Forskjellighed ved bestandig at lade 
hende vælge en anden Angrebsmåde og trænge ind på 



1 ) Th. Overskou: Den danske Skueplads I, 62. 
a ) A. St. S. 61. 

ham ved nye Vendinger i Samtalen«. Med alt det er 
det forholdsvis sjældent at finde noget virkeligt vellyk- 
ket udenfor det almindelige Anlæg af Scener og Situa- 
tioner. Gjennemførelsen i det enkelte lider af store 
Mangler både i den ene og den anden Henseende. 
Selvbeskrivelsen spiller en betydelig Rolle, Handlingens 
Motiver ere mere antydede end tfdførte, og skjønt Dia- 
logen har det Fortrin at være temmelig fri for Udenoms- 
Reflexioner og at slutte sig nogenlunde nær om hvad 
der foregår, er den dog kun lidt udarbejdet og udtryk- 
ker på mange Steder temmelig dårligt, hvad der skjøn- 
nes at have været Forfatterens Mening. Der er i sidste 
Henseende en kjendelig Forskjel på »Samsons Fæng- 
sel« og Hieron. Justesens ældre Stykke »Salomons Hyl- 
ding«, ja så stor er Afstanden på mange Steder, at 
man ligefrem bringes til at tvivle om, at Stykket fore- 
ligger fuldt færdigt fra Forfatterens Hånd. Denne Tvivl 
vinder i Styrke ved forskjellige andre Iagttagelser. 
Blandt andet forekommer der i det Håndskrift af Styk- 
ket, som nærmest må antages at repræsentere Forfat- 
terens Text, nogle Sceneanvisninger i 5te Akt (min Udg. 
S. 255), der se ud, som om de kun i Hast vare hen- 
kastede på Papiret, indtil Forfatteren engang fik Tid 
til at udføre dem videre. Og vil man indvende, at disse 
Bemærkninger mulig ikke ere oprindelige, eftersom det 
også ellers hændte, at de Mænd, der forestod Opførel- 
sen af Skuespil ved Skolerne, på egen Hånd satte Scene- 
anvisninger til i de Håndskrifter, de benyttede, skal jeg 
henvise til et Stykke i selve Texten (min Udg. S. 241 
— 42), der synes at vise i samme Retning, og som 
næppe kan hidrøre fra andre end fra Forfatteren selv. 
Filisterfyrsten Abiabel agter at lade Folket tilsige ved 
sine Sønner til at give Møde ved Dagons Offerfest, og 
han lover Sønnerne, at de i den Anledning skulle få 

en skriftlig Instrux med, som ligger færdig i »Kancel- 
liet« . Ikke desto mindre vender han sig næsten i samme 
Øjeblik til dem og holder en Tale, der skal forestille 
selve hin Instrux, og det mærkeligste ved det hele er, 
at hans Tale i Virkeligheden slet ingen Anvendelse har 
på den foreliggende Sag, men indeholder nogle Regler 
for unge Menneskers -Opdragelse ganske i Almindelig- 
hed. Hvis man ikke står på det Standpunkt lige over 
for vore gamle Skuespil — og hvor tarvelige de end 
ofte kunne være, er dette Standpunkt dog ikke beret- 
tiget — , at man mener at kunne vente sig alt hvad det 
skal være af dem i Retning af Meningsløshed, kan hint 
åbenbart forkvaklede Sted næppe forklares på bedre 
Måde end ved at antage, at Forfatteren her har skre- 

o 

vet i en mærkelig Andsfraværenhed og siden ikke 
fået Lejlighed til at gå Stykket således igjennem, som 
han nok havde haft Grund og måske også Vilje til at 
gjøre 1 ). Det kan endnu nævnes, at i det før omtalte 
Håndskrift af Stykket mangler der både Prolog og Epi- 
log, hvad der ellers var et aldeles nødvendigt Tilbehør 
til ethvert Skuespil i hin Tid. Hvis altså denne Man- 
gel kunde antages at stamme fra selve Forfatterens 
Original-Håndskrift, vilde min Formodning om, at Styk- 
ket ikke var bleven fuldt udarbejdet af Hieron. Justesen, 
være bevist alene herved; men Mangelen lader sig dog 
måske også forklare på anden Måde, hvorom mere 
nedenfor. — At man iøvrigt ved Bedømmelsen af Styk- 
ket ikke blot har at tage Hensyn til dets mulige Ufær- 
dighed fra Forfatterens Hånd, men også til den ilde 
Medfart, det faktisk har lidt under vedkommende Af- 
skrivers Hænder, er noget, jeg ligeledes siden kommer 
nærmere tilbage til. 

*) J e S bliver under Korrekturen opmærksom på, at jeg dog vist i et 
enkelt Punkt har misforstået hin Scene, og henviser til Rettelserne 
bag i Bogen. 

Jeg har ved en tidligere Lejlighed udtalt, at der i 
»Samsons Fængsel« var et ikke ringe folkeligt Element 
til Stede. Samson selv har vistnok i sin Tid været en 
jødisk Folkesagnshelt, og der er under alle Omstændig- 
heder i hans storslåede Skikkelse og hans mærkelige, 
farverige og halvt æventyrlige Historie meget, som al- 
tid vil sikre ham en vis Popularitet, fordi det har Tilknyt- 
ningspunkter i alle Tiders og alle Landes Folkefantasi. 
Selvfølgelig har den ikke-jødiske Almenhed kun ringe 
Sans for den dybere Betydning i Samsons Historie, 
men ser nærmest på den ydre Handling og de brogede 
Billeder, og når også Hieron. Justesen i sin Bearbejdelse 
af Æmnet væsentlig lægger Vægten på det samme 
Punkt, viser han på en Måde allerede herved, at han 
selv har set Sagen med Menigmands Øjne, og har i 
al Fald i højere Grad, end de bibelske Skuespils For- 
fattere ellers gjorde, arbejdet den folkelige Smag i Møde. 
Det samme gjælder med Hensyn til den humoristisk- 
satiriske Opfattelse af Stoffet, som, fraregnet selve Sam- 
sons Figur, træder frem på de fleste Punkter i Stykket. 
Jo mere i Virkeligheden Opmærksomheden fæstede sig 
ved de ydre Træk af Samsons Historie, desto natur- 
ligere måtte både det groteske i visse af hans Bedrifter 
og især den stadige Modgang og Skuffelse, som led- 
sagede Filistrenes Forsøg på at komme ham til Livs, 
træde i Forgrunden og derved bidrage til at kaste et 
vist komisk Skjær over det hele, og der er næppe Tvivl 
om, at hvis Folkefantasien i nyere Tid havde bemæg- 
tiget sig Stoffet og udviklet det videre, vilde den have 
udviklet det netop i Retning af det komiske. At Hie- 
ron. Justesen havde en virkelig komisk Ævne, har han 
i al Fald bevist i »Karrig Niding«, og i det forelig- 
gende Tilfælde behøvede han så meget mindre at på- 
lægge den noget Bånd, da hele Handlingen i Stykket 
jo foregik mellem Filistrene, det vil sige Guds Folks 

Fjender, hvem intet Hensyn bød at skåne. Hvor_ Fili- 
strene træde op — og det gjøre de jo næsten overalt 
— ere de da også fortrinsvis sete i et komisk Lys. Det 
er allerede omtalt, hvorledes deres Frygt for Samson i 
iste Akt bliver Forfatteren et Middel til at skabe en 
Situation af ikke ringe Virkning. Men denne Frygt er 
et stadigt tilbagevendende Motiv, og ved Siden af spot- 
tes også meget andet hos Filistrene: deres Religion 
(hvorved Katholicismen igjen får flere skarpe Sidehug), 
deres Præster osv. Forfatteren betænker sig ikke en- 
gang på at lægge Spotten i Munden på dem selv, og 
medens således Soldaterne stikle på Fyrsternes Fejghed, 
tale Fyrsterne med Foragt om Præsterne og deres 
»Ubluhed«, og Præsterne selv lægge ikke Skjul på 
deres Guders Afmagt. På andre Steder ytrer Forfatte- 
rens Lune sig under en friere, mere humoristisk Form, 
som f. Ex. i Skildringen af de filistinske Kvinder, Bad- 
skæren, Mølleren og hans Folk. De Scener, hvori de 
sidste optræde, danne en lille Gruppe for sig, i hvilke 
det folkelige Element på en mere direkte Måde end 
ellers træder frem i Skildringen. Man har i dem en 
komisk Skitse af det lavere Folkeliv, som indehol- 
der i det mindste enkelte ikke uheldige, * realistiske 
Træk. De svare nærmest til de »Bondekomedier«, der 
af og til indflettedes i de ældre Skuespil 1 ), men Mølle- 
scenerne i »Samsons Fængsel« have det Fortrin for 
disse, at de tillige udgjøre et nødvendigt Led af Hoved- 
handlingen. Endnu kan nævnes, at Stykket også har 
en mere abstrakt Repræsentant for Forfatterens satiriske 
Lune i Narrens Figur. Han hedder Krage ligesom Nar- 
ren i »Salomons Hylding«, og han er også anlagt efter 
samme Mønster som denne, men står i et endnu løsere 



1 ) I danske Skuespil f. Ex. i »De Mundo et Paupere« og — lidt 
anderledes — i Jens Kjeldsen's »Josephs Historie« (se Nye origi- 
nale Skuespil. 2 Bd. Kbh. 1778. S. 33, 38, 42). 

Forhold til Stykkets Handling og har overhovedet først 
et større Parti i Stykkets 5te Akt, hvor han bruges til 
at raillere over Offerfesten og dem, der deltage deri. 
De Vittigheder, han giver til bedste, ere dog af en 
meget tarvelig Beskaffenhed. 

Noget af det, som mest bidrager til at give »Sam- 
sons Fængsel« dets ejendommelige Præg, er de i Styk- 
ket indlagte Sange. Vistnok havde Vokalmusikken al- 
lerede tidligere spillet en ikke ringe Rolle ved de sce- 
niske Fremstillinger her hjemme, og ved Siden af den 
hyppige Anvendelse, der gjordes af den mellem Akterne 
eller før Stykkernes Begyndelse og efter deres Slut- 
ning 1 ), brugtes det også temmelig almindeligt at lægge 
Sange ind i Stykkerne selv, som stod i bestemt For- 
hold til disses Indhold. Som Exempler i så Henseende 
kan af danske Stykker, der ere ældre end »Samsons Fæng- 
sel«, nævnes Helgenspillet om Sta Dorothea 2 ), Ludus 
de Sto Kanuto duce 3 ) og Hegelund's »Susanna« 4 ), for 
ikke at tale om Hieron. Justesen's eget Stykke »Sa- 
lomons Hylding« *). Det er dog kun en ganske enkelt 
Sang og oven i Kjøbet væsentlig af religiøst eller dog 
alvorligt Præg, som der i ethvert af disse Skuespil er 
Tale om, og ikke meget anderledes turde Forholdet 
vel have været i de nu tabte Stykker 6 ). I »Samsons 



l ) I disse Tilfælde var Sangen fortrinsvis Korsang og ledsagedes ofte 

af Dans. 
•) Se mit Skrift »De tre ældste danske Skuespil«. Kbh. 1874. S. 133. 
8 ) Se min Udgave af Stykket (Kbh. 1868). S. 46—47. 

4 ) Udg. 1579. Bl. 52. 

5 ) Se min Udg. S. 105 — 6. Hvor vidt »Karrig Niding« — i hvilket 
Stykke der synges en Vise — skal tages med her, beror på. om 
det virkelig er ældre end »Samsons Fængsel«. 

6 ) Selv blandt de tyske Skuespil med Sang fra det 16de Århundrede 
har jeg — fraregnet de Ayrer'ske »Singets Spiele«, som ere af en 
hel anden Art — ikke truffet noget, i hvilket Sangen er anvendt 
i et sådant Omfang som i »S. F.«. En Fortegnelse over sådanne 
Skuespil haves i H. M. Schletterer's Zur Geschichte dramatischer 

Fængsel« afsynges derimod ikke blot en hel Mængde 
Sange, men der er en stor Afvexling i disses Indhold 
og Tone — flere ere ligefrem lystige Viser — , og dette 
i Forening med den Skjønsomhed, hvormed Forfatteren 
har afpasset hver enkelt Sang efter den givne Situation, 
betegner virkelig et så betydeligt Fremskridt, at man, 
som tidligere antydet, nok med en vis Ret kan kalde 
det nævnte Stykke Danmarks første egentlige Synge- 
spil i Modsætning til de ældre Skuespil med Sang. I 
Følge det Håndskrift, der nærmest må antages at give 
den oprindelige Text af »Samsons Fængsel«, har der 
været afsunget ikke færre end 9 Sange i Stykket, men 
det er dog muligt, ja endog sandsynligt, at den ene 
af dem — en latinsk Hymne (min Udg. S. 233) — 
ikke fra først af har hørt dertil, men kun lejlighedsvis er 
brugt ved senere Opførelser 1 ). Til Gjengjæld synges 
en af de andre — Sangen om Vulkan — to Gange. 
Hvad angår Måden, hvorpå disse Sange ere indføjede 
i Texten, kommer Abiabels Sang: »Det Hus, en Løve 
viger fra« (min Udg. S. 173) — en Sang, som iøvrigt 

o 

påfaldende ligner det 18de Århundredes »Aria'er« 
frem midt i en Replik som et umiddelbart Udtryk for 
den Glæde, der griber den talende. Skjønt Sangen 
»Tritanello« (min Udg. S. 258 — 59) måske egentlig er 
en Slags Text til en Dans, stilles også den ved den 
Tillæmpning, der gives den på Samson, i et mere di- 
rekte Forhold til selve de syngendes Stemning, og noget 



Musik und Poesie in Deutschland. 1 Bd. Augsburg. 1 863. S. 
169 flg., jvfr. 278 flg. Denne Fortegnelse er dog ganske sikkert 
meget ufuldstændig, også afset fra, at den ikke medtager de tal- 
rige latinske Skuespil, som ere skrevne af tyske Forfattere. 
*) Bemærkningen om dens Afsyngelse er åbenbart først bagefter ind- 
sat i Håndskriftet, om end af den samme Mand, som har afskre- 
vet Stykket selv. 

lignende er endelig Tilfældet med Sangen »Kjør om, 
kjør om, til Sækken er tom« (min Udg. S. 248 — 49), 
der er en lystig Opsang til Samsons og Møllerkarlenes 
Arbejde. Om Resten af Sangene gjælder det, at de 
enten udtrykkelig betegnes eller dog forudsættes be- 
tragtede som digteriske Kompositioner, der i et bestemt 
Øjemed afsynges for en eller anden. Virkelig påfal- 
dende er det dog også ved disse at se, hvor vel deres 
Indhold og Tone svarer til den Situation, hvori de bru- 
ges. Tre af dem anvendes til at dysse Samson i Søvn 
med, medens han hviler i Dalilas Skjød. Af disse 
skildrer igjen den første: »Vulkanus var en Smed af 
Mod« (min Udg. S. 187—89), i en humoristisk Tone 
de for Mars uheldige Følger af hans brødefulde Kjær- 
lighed til Venus. Den anden: »Venus, du und dein 
Kind« (min Udg. S. 193 — 94), handler i Almindelighed 
om Kjærlighedens Skuffelser og Smerter. Af den tre- 
die: »Vær velkommen, skjønne Maj« (min Udg. S. 
209), er kun denne Begyndelseslinie overleveret, men 
efter den at dømme må den have været i god Sam- 
klang med Omgivelserne, idet Scenen foregår i Dalilas 
Urtegård i Maj Måned, og der lige i Forvejen er vexlet 
nogle Bemærkninger mellem Dalila og Samson om Na- 
turens Skjønhed De to tilbagestående Sange synges 
begge for Samson af Møllerens Piger, og deres Bestem- 
melse er at opmuntre ham, medens han træller ved 
Kværnen. Af dem er da igjen »Lykken må lignes ved 
Hjul og Kværn« (min Udg. S. 224 — 27) en moralsk 
Sang om Lykkens Ubestandighed, i hvilken de enkelte 
Billeder ere tagne fra Møllen og Møllerhåndværket. 
Den anden: »Den Møller sætter sin' Sække i Ring« 
(min Udg. S. 228) er en lystig Vise i Lighed med den 
før omtalte, som synges af Møllerens Karle, og drejer 
sig liges.om den om Møllernes Uredelighed lige over 

for deres Kunder. I begge disse to Skjæmtesange er 
der megen Friskhed og Liv, de anslå heldigt en folke- 
lig Tone, og den sidst omtalte er endog ligefrem en 
lille Perle i sit Slags. 

Det er et Spørgsmål for sig, hvor mange af San- 
gene der skyldes Hieron. Justesen selv. Dette Spørgs- 
mål står kun i løsere Forbindelse med Spørgsmålet om 
Stykkets Originalitet i det hele, eftersom der i et ori- 
ginalt Skuespil meget vel kunde indlægges oversatte 
eller andet Steds fra lånte Sange, og omvendt. Uden 
egentlig at kunne føre noget aldeles afgjørende Bevis 
for det, antager jeg det for sikkert, at Texten i »Sam- 
sons Fængsel« i det væsentlige er original, og ligeledes 
tror jeg, at i det mindste Flertallet af de danske Sange 
er af Hieron. Justesen selv. Hvis nogle af dem ikke ere 
det, måtte man snarest gjætte på Sangen om Vulkan, 
der nok kan ligne en Bearbejdelse fra tysk,. samt San- 
gen: »Vær velkommen, skjønne Maj«, der mulig kunde 
være en ældre, almindelig kjendt Majvise 1 ). De to vir- 
kelig tyske Sange i Stykket bevise intet, hverken med 
Hensyn til hele Stykkets eller de andre Sanges Mangel 
på Oprindelighed. »Venus, du und dein Kind« var al- 
lerede længe i Forvejen kjendt her i Landet, ja var endog 
vistnok udkommen i Trykken her 2 ), og i »Tritanello« 



2 ) Herpå kunde det også tyde, at Håndskriftet kun giver den første 
Linie af denne Sang ligesom af »Venus, du und dein Kind«. 

2 ) I Peder Hegelund's Kalenderoptegnelser (Orig. i Hjelmstjerne's 
Saml.) forekommer under ilte Oktober 1576 en Bemærkning om, 
at Hegelund denne Dag sendte til Bogtrykkeren Laurits Benedict 
i Kjøbenhavn forskjellige Sager, åbenbart for at han skulde trykke 
dem, og deriblandt også »Venus, du und dein Kind«. Når Rah- 
bek (Nyerup og Rahbek: Bidr. til d. d. Digtek. Hist. II, 79) siger, 
at Sangen er af Jakob Ayrer, beror dette til Dels på en Misfor- 
ståelse af Flogel: Geschichte d. kom. Literatur IV, 307. Sangen 
er ganske vist ikke af Ayrer, men han har benyttet Melodien til 
den i et af sine Syngespil (Ayrer's Dramen, durch Keller, V, 
3077 Ag-). 

— der måske også var en almindelig kjendt Sang, om 
end i Stykket tillæmpet efter Lejligheden — bruges 
det tyske Sprog vistnok nærmest af samme Grund som 
så mange andre Gange i vore ældre Skuespil, nemlig 
dels for at gjøre et vist Indtryk af den fremmede Na- 
tionalitet (Filistrene), dels og især for at forhøje den 
komiske Virkning l ). I den umiddelbart foregående 
Scene har Narren en hel Del både tyske og latinske 
Replikker, og der lod sig anføre mangfoldige Exempler 
i lignende Retning. 

Sangene ere ikke blot i det hele bedre udarbejdede 
i Enkelthederne end den egentlige Dialog, men de synes 
også at have lidt mindre ved Overleveringen. Jeg skal 
nu tale lidt nærmere om denne. »Samsons Fængsel« 
foreligger, foruden i forskjellige trykte Udgaver, i en 
Afskrift, som er ældre end nogen af Udgaverne og vist- 
nok fra Forfatterens egen Tid. Den findes i et Bind, 
som også indeholder Afskrifter af en Del andre gamle 
danske Skuespil (GI. kgl. Samling Nr. 794 Fol.), og det 
hele synes at have udgjort det dramatiske Repertoire 

^^ o 

for Randers Skole i Begyndelsen af det 17de Århun- 
drede, Af Udgaverne er den ældste trykt i Århus 
1633 (i 4to) hos den bekjendte Klokker ved Domkirken 
Hans Hansen Skonning, og der er al Rimelighed for, 
at Skonning, der, foruden at være Klokker og Bogtryk- 
ker, som bekjendt også var Forfatter i forskjellige Ret- 
ninger, selv har besørget Udgivelsen både af dette og 
andre ældre Skrifter (deriblandt måske også »Karrig 
Niding«), som tryktes i hans Officin. Mellem Udgaven 
af 1633 og Håndskriftet er der på mange Steder en 
ikke ringe Forskjel. Meget hyppigt ere sådanne Vers 
i Håndskriftet, som indeholde mindre almindelige Ord 



x ) Jvfr. foran S. 104 Anm. 1. 

eller Talemåder, helt omskrevne i Udgaven, eller i det 
mindste ere de pågjældende Udtryk ombyttede med 
andre. Nogle enkelte • Gange giver Udgaven Replik- 
kerne i en betydelig udvidet Skikkelse. Endelig kan 
der påvises ikke få Tilfælde, hvor Håndskriftet har et 
Hul eller en åbenbar Fejl, medens derimod Udgaven 
ikke blot har noget bedre, men øjensynligt det rigtige. 
Det sidste synes temmelig sikkert at tyde på, at den, 
der har besørget Udgaven, har haft et bedre, det vil 
sige et korrektere, Håndskrift for sig end det, vi nu 
eje af Stykket. Men på den anden Side er det mindst 
lige så sikkert, at han ikke overalt har fulgt den ham 
foreliggende Text, men på egen Hånd har gjort For- 
andringer i den 1 ), og om det end kun bliver en For- 
modning, at største Delen af Udgavens Afvigelser fra 
det nu kjendte Håndskrift ere fremkomne på denne 
Måde 2 ), kan man dog ikke med god Samvittighed til- 
lægge hin Udgave en sådan Pålidelighed, at man tør 
lægge den til Grund for en ny Udgave af Stykket. 
Det bør dog fremhæves, at der er mange Partier af 
Stykket, hvor Udg. af 1633 enten slet ikke eller kun i 
ganske uvæsentlige Punkter afviger fra Håndskriftet, og 
ligeledes, at hin Udgave — som er fulgt ved de andre 



x ) Det kan således nævnes, at på flere Steder, hvor Håndskriftet af- 
viger betydeligere fra Udgaven, viser dennes Text sig ligefrem at 
bero på en Misforståelse af det, der åbenbart er det oprindelige. 

2 j Man kunde måske et Øjeblik tænke, at Forfatteren selv før sin 
t)ød havde fundet Lejlighed til atter at gjennemarbejde Stykket, 
og at i det mindste en større Del af Udgavens afvigende Læse- 
måder havde sit Udspring herfra. Jeg tror dog ikke, at Skon- 
ning har haft et således påny gjennemarbejdet Håndskrift for sig, 
og jeg slutter det bl. a. deraf, at på sådanne Steder, hvor en Om- 
arbejdelse snarest havde været at vente (som f. Ex. Abiabels før 
omtalte Replik S. 242 og Sceneanvisningen S. 255), har han åben- 
bart haft den samme Text for sig, som vi kjende fra det bevarede 
Håndskrift. 

ældre Optryk af Stykket — altid beholder Betydning for 
os både derved, at den repræsenterer den Form af Styk- 
ket, hvori det fornemlig har vundet Indgang i Folket, og 
derved, at den giver os Midler i Hænde til at rette en 
Del af de Fejl, som findes i Håndskriftet. Skjønt nem- 
lig dette i det hele må antages at give os Stykkets 
Text i en oprindeligere Skikkelse end Udgaven af 1633, 
har også det sine meget betydelige Mangler. Disse må 
dog for største Delen betragtes som ufrivillige og hid- 
røre åbenbart nærmest fra Afskriverens Tankeløshed og 
Sjuskeri. Rundt omkring finder man grove Fejllæsninger, 
som på de pågjældende Steder gjøre Texten ganske 
meningsløs, og ved Siden af viser der sig en gjennem- 
gående Mangel på Sans for at gjengive de finere En- 
keitheder nøjagtigt. Hvert Øjeblik sees der at være ud- 
faldet et og andet af de forbindende Småord, afkortede 
jyske Former ere brugte uden Hensyn til, at Versemå- 
let ødelægges derved, osv. Det er vist de færreste, der 
have nogen tydelig Forestilling om, i hvilken Grad selv 
sådanne tilsyneladende mindre vigtige Ting kunne give 
en poetisk Text et frastødende Udseende, især når der- 
til kommer en så slet Retskrivning som den, Håndskrif- 
tet har, og for ikke at være uretfærdig mod Forfatte- 
ren er det ganske nødvendigt at tage også dette For- 
hold med i Betragtning ved Bedømmelsen af hans Ar- 
bejde. 

Om en større Forskjel mellem Håndskriftets og den 
ældste trykte Udgaves Gjengivelse af Stykket må jeg 
endnu tilføje nogle Ord. I Udgaven har Stykket som 
Afslutning på den egentlige Handling en Scene, hvori 
Djævlene bortføre de dræbte Filistres Sjæle til Helvede, 
og desuden er det udstyret både med Prolog og Epi- 
log. I Håndskriftet mangle alle tre Dele. Hvad Pro- 
logen og Epilogen angår, har jeg allerede tidligere be- 

16 

rørt, at deres Fraværelse i Håndskriftet måske kunde 
have sin Grund i, at Forfatteren ikke var nået til at 
få dem skrevne. Men der er dog også en anden For- 
klaring mulig. Prologen og Epilogen indeholdt ofte 
dels Tids- og Stedsangivelser, som ikke passede overalt, 
dels moralske Betragtninger, som enhver mente at kunne 
gjøre mindst lige så gode, og ligesom det vist over- 
hovedet var temmelig almindeligt, at disse Partier for- 
andredes efter de forskjellige Steder, hvor Stykkerne 
opførtes, lod det sig også let tænke, at den, der havde 
ladet »Samsons Fængsel« afskrive til Brug for Randers 
Skole, selv havde ønsket at skrive Prologen og Epi- 
logen fra ny af. I Håndskriftets Personliste opføres i 
hvert Tilfælde både en »Prologus« og en »Epilogus«, 
og både før og efter den egentlige Text er der ladet 
Plads åben til at indføre det, som disse Personer i givet 
Fald skulde fremsige. Også for Djævlescenens Ved- 
kommende lod der sig let tænke Grunde, som kunde 
bevæge en Skolemester til ikke at tage den med 1 ), selv 
om han indså, at den måtte afgive en virkningsfuld 
Slutningseffekt. Og at en Scene af denne Art virkelig 
har hørt til Stykket, derom synes en Hentydning på 
et andet Sted i Texten mig at indeholde et Vidnesbyrd. 
Jeg tænker på den Replik i 4de Akts 3die Se. (min Udg. 
S. 221), hvor Mølleren siger, at hvis han stjæler mere fra 
sine Kunder, end han kan få med Lige og Ret, »da tage 
mig strax den Djævel grum, som stander i dette nederste 
Jlum«. Skjønt Narren "bag efter giver disse Ord en 
anden Udtydning, forudsætte de dog nødvendig efter 
min Mening, at Forfatteren har tænkt sig — i Lighed 
med, hvad der plejede at være Tilfældet, hvor der op- 
trådte Djævle i Skuespillene — et Rum indrettet under- 



*) Jvfr. foran S. 107. 

neden den egentlige Scene, hvori en eller flere Djævle 
opholdt sig. Men hvis så er, kunne de næppe have 
været der af anden Grund end for at udføre den om- 
talte Slutningsscene, da der ellers ikke optræder nogen 
Djævel i Stykket. — For øvrigt, om det også kunde 
antages, at der til Stykket i dets oprindelige Skikkelse 
havde hørt en afsluttende Djævlescene samt en Prolog 
og Epilog, vilde det jo dermed ikke være aldeles af- 
gjort, at de netop havde haft den samme Form som i 
Udgaven af 1633, ja at dømme efter den Måde, hvorpå 
Udgiveren i det hele har forholdt sig til den originale 
Text, er der vel endog overvejende Sandsynlighed for, 
at hine Partier af Stykket i det mindste ere blevne 
noget ændrede i Enkelthederne under hans Hænder 1 ). 

Hverken i Udgaven af 1633 eller i Håndskriftet 
findes noget tilsvarende til de fyldige Oplysninger om 
Iscenesættelsen, som indeholdes i Udgaven af »Salo- 
mons Hylding«. Sceneanvisningerne ere forholdsvis få 
og korte. Man kan dog sige sig selv, at sådanne Ting 
som Samsons Bortbæren af Porten i Gaza, hans Arbejde 
i Møllen og endelig Offerscenen i Dagons Tempel for- 
udsætte et vist scenisk Apparat. Hvad Samsons per- 
sonlige Udsmykning angår, far man at vide, at hans 
lange Hår tænktes antydet ved en løs Paryk, som også 
kom til Nytte ved Hårafklipningen. 

I -Prologen til Skonning's Udgave hedder det om 

o 

Stykket: »En skjønner' [Spil] var ej i mange Ar, Ja fulde 
fem, i hvor det går« . Man har sat denne Tidsangivelse i 
Forbindelse med Opførelsen af »Salomons Hylding« og 
ment, at »Samsons Fængsel« altså skulde være fem Ar 



x ) Jeg vil ikke engang nægte Muligheden af, at Udgavens Djævle- 
scene for så vidt kan hidrøre fra Udgiveren selv, som måske kun 
det almindelige Indhold af denne Scene har været antydet i For- 
fatterens Håndskrift. 

yngre end dette Stykke, det vil sige fra 1589 1 ). Denne 
Slutning er ganske uberettiget. For det første kunde 
hin Bemærkning, selv om den skrev sig fra Hieron. 
Justesen selv, gå på mange andre Skuespil end »Salo- 
mons Hylding«, og dernæst er der jo, som allerede 
omtalt, en vis Mulighed for, at Bemærkningen er Ud- 
giverens, i hvilket Tilfælde den vel nærmest har Hen- 

o 

syn til en Skuespilopførelse ved Århus Skole. Der er 
overhovedet intet, som taler imod, at det Årstal, som 
findes i Håndskriftet: 1599, virkelig angiver Tiden, da 
Stykket blev skrevet. 

Foruden Udgaven af 1633 kjendes endnu to Ud- 
gaver af Stykket, en fra 1646, ligesom den forrige trykt 

o 

i Århus hos Hans Skonning og i Kvart-Format, og en 
fra 1702 i Oktav, trykt i Kjøbenhavn. 



Karrig Kiding. . 

Den ældste Udgave af »Karrig Niding* skal, lige- 
som den ældste Udgave af »Samsons Fængsel«, være 

o 

trykt 1633 i Århus hos Hans Hansen Skonning (i Kvart- 
Format). Denne Udgave kjendes ikke mere 2 ), men 

l ) O. Thomsen i Nyt Aftenblad f. 1826. S. 300. 

9 ) Den anføres både i Worm's, Fasring's og Nyerup's Forfatter-Lexika. 
Nyerup har dog åbenbart ikke selv set den, og heller ikke nogen 
anden af dem, der have skrevet om Hieron. Justesen efter ham. 
Jeg har selv gjort mig megen Umage for at opspore et Exemplar 
af denne Udgave og blandt andet ladet den efterspørge både i 
norske og svenske Bibliotheker. men forgjæves. Uden på nogen 
Måde at turde nægte, at den har existeret, vil jeg dog henlede 
Opmærksomheden på Muligheden af, at Worm, som først nævner 
den, kunde have forvexlet den med Udgaven af 1633 af »Samsons 
Fængsel«, idet nemlig denne sidste ikke anføres i hans Værlc. 
Det kan tilføjes, at hos Fasting er Skriftet (vistnok dog kun ved 
en Uagtsomhed) ikke betegnet som en Kvart.' 

hvis Efterretningen er rigtig, tør det vist ansees for tem- 
melig sikkert, at de senere Udgaver umiddelbart eller 
middelbart stamme fra den, og i så Fald kan den Text, 
der nu haves af »Karrig Niding«, lige så lidt betragtes 
som fuldstændig authentisk, som Texten i de trykte Ud- 
gaver af »Samsons Fængsel«. Det er dog både muligt 
og rimeligt, at Overarbejdeisen af det først nævnte 
Stykke ikke har strakt sig så vidt som af det sidste. 
Det har vist for en stor Del afhængt af, om »Karrig 
Niding« har foreligget i en mere udarbejdet Skikkelse 
fra Forfatterens Hånd end »Samsons Fængsel«. Thi 
hvad man end kan bebrejde Udgiveren af dette Stykke, 
synes det dog temmelig utvivlsomt, at på de Steder, 
hvor Forfatteren har været heldigst med at udtrykke sin 
Tanke, har Udgiveren tilladt sig færrest Afvigelser fra 
hans Text. Under alle Omstændigheder, hvis det virke- 
lig er Skonning, som har besørget den ældste Udgave 
af »Karrig Niding«, sætter vor Kundskab til hans origi- 
nale Forfattervirksomhed os i Stand til med nogenlunde 
Sikkerhed at sige, at fraregnet mulige Udglatninger af 
Diktionen kan kun en meget ringe Del af det, der vir- 
kelig er godt i Stykket eller bidrager til at give det 
dets Præg, hidrøre fra ham. Men for Resten har det 
hele Spørgsmål mere Betydning med Hensyn til Be- 
dømmelsen af Hieron. Justesens særlige Forfatterkarak- 
ter end set fra et almindeligere literaturhistorisk Syns- 
punkt. Hvis Stykket virkelig er trykt 1633, falder Ud- 
givelsen dog indenfor en Literaturperiode, som endnu 
ikke er væsentlig forskjellig fra den, hvori det blev til, 
og Hovedsagen er, at vi fra hin gamle Tid eje et Skue- 
spil med . »Karrig Niding's« Egenskaber, og som på 
Grund af disse Egenskaber har vundet Indgang overalt. 
I Forhold til denne Kjendsgjerning har det mindre at 
sige, om Stykket må betragtes som en eller to Forfat- 
teres Arbejde. 

»Karrig Niding« er en Farce. Jeg har tidligere 1 ) 
haft Lejlighed til at fremhæve de væsentligste Karakter- 
mærker ved denne Lystspilart, som indenfor vor Skue- 
spilliteratur af den ældre Skole endnu kun er repræsen- 
teret ved et Stykke til, nemlig »Den utro Hustrus. 
Der ligger ikke ganske kort Tid imellem de to Styk- 
ker, og der er også i flere Henseender en kjendelig 
Forskjel på dem. I »Karrig Niding« har Planen mere 
Enhed end i »Den utro Hustru«, Løjerne ere mindre 
plumpe, Enkelthederne i det hele mere udførte. Men 
i visse for Farcen ejendommelige Hovedegenskaber 
stemme Stykkerne overens: i den overgivne Lystighed, 
i Handlingens delvise Usandsynlighed, i det gjennem- 
gående folkelige Præg. Indholdet af »Karrig Niding« 
er følgende: En yderst gjerrig Mand, Niding, hvis sta- 
dige Sorg det er, at der spises for meget i hans Hus, 
beslutter, for at spare, og tillige for at unddrage sig 
sine Husfællers Klager, på nogen Tid at forlade sit 
Hjem og tage Nøglerne til alle Madvarerne med sig. 
Medens han er borte, og hans Kone, Børn og Tyende 
ere i Vånde, fordi de ikke have noget at spise, kommer 
en Tigger, Jep Skald, til Gården og beder om Almisse. 
Men da han hører, hvorledes Sagerne stå, skifter han 
Rolle og optræder selv som Velgjører, idet han deler 
Indholdet af sin Tiggerpose med Gårdens Beboere, og 
herved vinder han i den Grad alles Hjerter, at Konen 
tilstår ham en Ægtemands Rettigheder, og både hun 
og Folkene beslutte at lave det således, at han for 
Fremtiden kan blive hos dem i Stedet for den virkelige 
Husbonde. Det gjælder herved først og, fremmest om 
at fa Niding fjærnet, når han kommer hjem fra sin Van- 
dring, og for at udvirke dette bliver man enig om at 



l ) Se foran S. 131 flg. 

lade, som man ikke kjender ham, og bilde ham ind, at 
han er gået fejl, og at Gården med alt, hvad deri fin- 
des, ikke er hans, men Jep Skalds. Planen udføres vir- 
kelig, Niding kæmper i nogen Tid imod, men lader sig 
endelig overbevise, og efter først at have spist sig dyg- 
tig mæt i den Mad, der sættes for ham, drager han 
videre for at finde sin egen Gård og sig egen Hustru. 
Man kan ikke et Øjeblik være i Tvivl om, hvor en 
Handling som denne for en væsentlig Del hører hen. 
Sådanne Træk som Nidings Bortgang fra Hjemmet med 
Nøglerne, Tiggerens Indsættelse i hans Rettigheder og 
endelig den Måde, hvorpå Niding senere bringes til at 
tvivle om sine egne Sansers Vidnesbyrd, ere ikke umid- 
delbart tagne af Livet. De bære tydelige Mærker af 
den æventyrlige Fantasi og det groteske Lune, som er 
ejendommeligt for den i Folket selv fødte Skjæmte- 
digtning, og hvad man end vil tænke om Muligheden 
af at få et Publikum til at tro på de nævnte og lig- 
nende Træk, når de fremstilledes i nærværende Anskue- 
lighed, må man dog indrømme, at de bidrage til at 
give Stykket et afgjort folkeligt Præg allerede i dets 
Æmne. Dette Præg mangler heller ikke i Behandlingen. 
På flere Punkter af denne spores der et Lune, som er 
i Slægt med det, der har givet sig Vidnesbyrd ved Op- 
findelsen af Stoffet, og særlig gjælder dette med Hen- 
syn til Skildringen af Hovedfiguren, en Skildring, som 
udmærker sig ved en vis dristig Komik, og som ube- 
tinget er det bedste i hele Stykket. Ligesom imidler- 
tid den burleske Overdrivelse i Karakteristiken af Niding 
ikke udelukker, at denne Figur dog har sin psykologiske 
Rod i Virkeligheden, således har, uanset det delvis 
usandsynlige i Tildragelserne, Udførelsen i det hele ikke 
ganske lidt af Virkelighedens Liv, mere i al Fald end 
der findes i noget af vore andre gamle Skuespil. Hånd- 

lingen er henlagt til Samfundets lavere Lag. De op- 
trædende ere jævne Borgerfolk og Folk af Almuen. 
Den forholdsvis ret utvungne Dialog tager væsentlig sit 
Indhold af deres daglige Tanker og daglige Liv, hvor- 
ved de rent fysiske Fornødenheder stilles i Forgrunden. 
Selve Hovedfigurens Gjerrighed er nærmest karakteri- 
seret gjennem^ hans Forhold til Mad, og Spisen og 
Drikken spiller en fremtrædende Rolle i Stykket. At 
også alt dette var noget, som i høj Grad måtte tiltale 
den folkelige Smag, behøver ingen videre Påvisning. 

Mest Værdi har, som allerede sagt, Skildringen af 
Niding selv. Der er ikke lidt i den, som kan interes- 
sere og more endnu. Skjønt det ingenlunde ved denne 
Skildring er helt opgivet at lade Manden beskrive sig 
selv, giver Forfatteren ham dog også Lejlighed til at 
udfolde sin Karakter i Vexelvirkning med de andre op- 
trædende. Således i iste Akts 4de Scene, hvor Niding 
manøvrerer morsomt og behændigt mod de Bebrejdel- 
ser, der gjøres ham i Anledning af, at hans Kone sul- 
ter. Han påstår lige det modsatte: hendes dårlige Ud- 
seende kommer af, at hun spiser for meget, thi en Fråd- 
ser har altid en dårlig Mave og kan ikke blive fed. 
For Resten ere magre og blege Kvinder efter hans 
Smag langt de smukkeste. Og til syvende og sidst: 
man vil da ikke forlange, at han skal fede sin Kone på 
Sti? Kort sagt, han viser under vexlende Former 
den Forhærdethed i Galskaben, der er et Særkjende for 
den ægte komiske Karakter. — Som det i og for sig 
er ypperlige Træk, at han hjemme hos sig selv, 
om han end er nok så sulten, ikke nænner at skære af 
et Helt Brød, men »kysser Brødet og lader det ligge«, 
og ligeledes, at han holder sig fjærnt fra sin Kone af 
Frygt for at få flere Børn, der kunne spise hans Mad; 
således er det både meget morsomt og i Konsekvente 



Hieron. Justesens Skrifter. 249 

med den hele Opfattelse af hans Karakter, at da han 
siden har ladet sig overbevise om, at han er kommen 
til et fremmed Hus, hugger han af Hjertens Lyst i sig 
af den Mad, der sættes for ham, ja begynder endog at 
kaste Øjnene på Konen i Huset, og den komiske Virk- 
ning forhøjes end mere derved, at det jo alligevel netop 
er hans egen Mad, han spiser, og hans egen Kone, han 
begjærer. Ved de urene Tanker, han nærer over for 
den formodede Hustru til den Mand, som har vist ham 
Gjæstevenskab, får også den Skjæbne, der rammer ham, 
en større poetisk Berettigelse, og Kjærlighedsforholdet 
mellem hans Kone og Jep Skald kommer til at stå i et 
mildere Lys. Derimod synes det et mindre heldigt 
Træk, når Niding i Stykkets næstsidste Scene udtaler 
sin Anger over den Måde, hvorpå han tidligere har be- 
handlet sin Kone. Måske er det en — rigtignok tem- 
melig svag — Indrømmelse til Moralen. Eller har For- 
fatteren virkelig set så fint på Niding, at dennes rørte 
Stemning tør sættes i Forbindelse med den Kjends- 
gjerning, at han for første Gang i lang Tid er bleven 
mæt? 1 ). 

At de iøjnefaldende Usandsynligheder i Stykkets 
Fabel skulde i væsentlig Grad være blevne udjævnede 
ved Behandlingen, kunde ikke godt ventes, men det må 
dog indrømmes, at denne Side af Opgaven er bleven 
mindre forsømt her end i »Den utro Hustru«. Hvad 
således angår Påfundet med, at Niding er gået fejl, 
gjøres der virkelig en Del, for at det ikke skal tage 
sig altfor umuligt ud, når Niding selv bringes til. at tro 
derpå. Navnlig er det af en vis Virkning i så Hen- 



*) Muligvis spiller ved defte Motiv en Erindring ind om Ægteman- 
dens Optræden i den nedenfor omtalte tyske Vise. Hvorledes 
Forfatteren har tænkt sig Nidings Anger begrundet i Stykket, er 
dog ikke afgjort dermed. 

seende, at Forfatteren — på dette Punkt dog ganske 
vist i Tilslutning til den Kilde, han benyttede — lader 
Niding og hans Karl efterhånden fremstille sig for hver 
især af Husbeboerne: den tilbageblevne Karl, Pigen, 
Hustruen og Børnene, og fornægtes af dem alle, indtil 
han endelig til allersidst også fornægtes af sin Nabo 
og Ven, som har hans Tillid. Han og Karlen tage i 
Begyndelsen forskjellige Forestillinger af Folketroen til 
Hjælp for at forklare, at man ikke kjender dem igjen, 
og også det, at de herved strax vise sig redebonne til 
endog at anerkjende en Indgriben af overnaturlige Kræf- 
ter i det daglige Liv — de tænke på Dværgehatten, 
som gjør Folk usynlige, på de hellige Syvsovere osv. 
— , må bidrage til at gjøre deres endelige Godkjendelse 
af det usædvanlige, der møder dem, noget mindre på- 
faldende. Endnu kan måske nævnes, at Nøglerne til 
alle Låsene angives at være forandrede under Nidings 
Fraværelse, så at de Nøgler, han selv fører med sig, 
ikke passe mere; men for Resten er dette Træk både 
lidt tarveligt i sig selv og kommer ikke til at spille 
nogen videre Rolle. — Også på andre Steder i Stykket 
kjendes en Bestræbelse efter at give en Slags Be- 
grundelse. Således forberedes Hustruens Hengivelse til 
Tiggeren ikke blot ved at der vises, af hvilken pinlig 
Tilstand han udfrier hende, men også derved, at For- 
fatteren lader se, hvorledes hans Person efterhånden 
vækker et stigende Behag hos hende, og endelig rettes 
Opmærksomheden på det afgjørende Punkt — også for 
Hustruens eget Vedkommende — ved en Vise, som Tig- 
gerens Følgesvend synger, og som, medens den i alle 
andre Henseender nøje knytter sig til den givne Situa- 
tion, omtaler Hengivelsen som en allerede fuldbyrdet 
Kjendsgjerning. 

Til syvende og sidst er det dog kun halvt Spøg 
med disse Motiveringer. Handlingen er væsentlig Løjer, 
der ikke engang kunne tåle en altfor alvorlig Be- 
grundelse; og Forfatteren har sikkert været fuldkommen 
på det rene med, at Sandsynlighed og Sammenhæng 
havde meget mindre at sige i et Stykke af denne Art 
end den øjeblikkelige komiske Virkning. Denne sidste 
har han virkelig på de fleste Steder nået, om end ikke 
altid ved egentlig dramatiske Midler, og selv i de første 
Akter, hvor, der så godt som intet sker, i al Fald uden- 
for det at spise og drikke, har Dialogen dog så mange 
morsomme Indfald, at den alligevel må have holdt Til- 
skuerne i godt Humør. I det hele, hvilke Svagheder 
end »Karrig Niding« har, er det dog, som allerede tid- 
ligere berørt, ubetinget det morsomste og talentfuldeste 
af alle danske Skuespil af den ældre Stil. Dette har 
også været anerkjendt, næsten lige siden Stykket blev 
offentliggjort, og når bl. a. den bekjendte Hans Mik- 
kelsen Ravn siger om Hieron. Justesen, »den gild' og 
morsomm' Mand«, at han er den »lystigste« af alle de 
ældre danske Digtere og burde kaldes »den danske Ari- 
stofanes« 1 ), har denne Ytring ganske vist nærmest Hen- 
syn til »Karrig Niding«. 

Skjønt jeg lige så lidt for »Karrig Nidings« som 
for »Samsons Fængsels« Vedkommende kan bevise det, 
drister jeg mig til at antage, at Stykket i det væsent- 
lige — det vil sige i Henseende til den dramatiske ,Ud- 
formning — er originalt. Langt mere Betydning i så 
Henseende end et Par Hentydninger til Viborgske For- 
hold (Viborg Skald S. 299, Domkirken S. 324) tillæg- 
ger jeg den Friskhed, der er over den hele Behandling, 



*) I et Æredigt foran Udgaven af 1661 af Anders Arrebo's Hexae- 
meron (Indledn. Bl. d 3 verso); jvfr. Histor. Tidsskr. 3 R. IV, 561. 

°g J e 6 l æ gg er ligeledes en ikke ringe Vægt på, at der 
imellem de Kil .ter, hvis Indflydelse på forskjellige Måder 
spores i Stykket, tydeligt nok også findes en dansk 
Kilde. Denne Kilde er en ældre Folkevise, som hand- 
ler om en gjerrig Mand ved Navn Niding 1 ). Ordet 
»Niding«, der ellers var et Fællesord og overhovedet 
betegnede en Gnier 2 ), bruges i Visen som Egennavn, 
og Stykket har optaget denne Brug. Fra Visen har 
Stykkets Forfatter også lånt det Træk, at Manden ikke 
tør søge Seng med sin Kone — hvortil knytter sig en 
Sammenligning med Efterfølgerens Forhold i så Hen- 
seende — , og her fandt han ligeledes Grundtonen i 
Nidings Karakter anslået. Hvad derimod af den egent 1 
lige Fabel er taget andet Steds fra, synes for en stor 
Del hentet fra fremmede Kilder, og betegnende er det, 
at også disse Kilder, så vidt vi kjende dem, ere folke- 
lige Digtninger eller dog Bearbejdelser af sådanne. Jeg 
/ må dog strax bemærke, at jeg ikke kjender nogen en- 
kelt Kilde, hvorfra den hele Fabel kunde være taget, 
men vel et Par forskjellige Kilder, som Hlsammentagne 
så temmelig angive hele Handlingens Forløb. Således 
lader Hovedindholdet af de to første Akter sig påvise 
i en tysk Folkevise, som synes at have været meget 
udbredt 3 ). Den handler om, hvorledes en rig, men 



x ) Trykt i Sv. Grundtvig's Danske Kæmpeviser og Folkesange for- 
nyede i gammel Stil. (Folkelæsning Nr. n.) Kbh. 1867. S. 
164 — 66; nu også i min Udg. af Hieron. Justesens Skuespil S. 
• 337" r ~39« Håndskrevet findes Visen i Ny kgl. Samling Nr. 815 
B, 4to (Svaning's Visehåndskrift). 

*) Nogle Exempler haves bl. a. hos Molbech: De danske Bibelover- 
sættelser fra det 1 6de Arh. S. 126. 

8 ) Den udmærkede Kjender af Middelalderens poetiske Literatur, 
Professor Felix Liebrecht i Liittich, som tillige har et for en 
fremmed forbavsende Kjendskab til den ældre danske Literatur, 
har for længe siden (Germania. Vierteljahrsschrift fur deutsche 

gierrig Mand rejser bort fra sin Kone efter at have 
lukket alt i Lås for hende, og hvorledes så en Tigger 
under hans Fraværelse kommer og beder om Almisse. 
Da Konen intet andet har at give ham, tilbyder hun 
ham sin Kjærlighed, og Tiggeren deler, før han drager 
bort igjen, Indholdet af sin Madpose med hende. Ved 
sin Hjemkomst erfarer Ægtemanden, hvad der er fore- 
faldet, og for ikke at udsætte sig for Gjentagelser, over- 
giver han Konen Nøglerne til Madvarerne. — At »Kar- 
rig Niding's« Forfatter virkelig har kjendt og benyttet 
denne Vise, sees deraf, at den tidligere omtalte, i Styk- 
ket indlagte Vise (min Udg. S. 302 — 4) er en ligefrem 
Bearbejdelse af den nævnte tyske. For at man selv 
kan dømme om Forholdet, aftrykker jeg den sidste: 

1. So wol wirs aber heben an 
von einem reichen kargen man: 

er hat ein frewlein hiibsch und fein, 
vor dem beschloss er brot und wein, 
das heia ho! 

2. Es gab sich einmal auf ein zeit 

. dass der reich karge man auss reit; 
der reich man was geritten auss, 
ein betler kam im fur das haus, 
das heia ho! 

3. Er bat die fraw wol umb ein gab 
durch des lieben herren sanct Clas: 
»ach fraw! mocht ich ein almus han, 
so wolt ich darnach furbass gan.« 

das heia ho ! 



Alterthumskunde. Herausgeg. von F. Pfeiffer. 1. Jahrg. 1856. 
S. 262) påvist, at en Del af Stykkets Fabel gjenfindes i en tysk 
versificeret Fortælling »Das warme Almosen«, som er udgivet i 
v. d. Hagen's Gesammtabenteuer II, 241 flg., og han har ved 
samme Lejlighed henvist til den omtalte Vise som en Parallel. 
At det er selve denne Vise, som i dansk Bearbejdelse synges i 
»Karrig Niding«, har jeg dog selv først bemærket. 

4. »Ach betler!« du bitst mich umb ein gab: 
vor mir ist bschlossen wein und brot, 

ich bin meins guts ein armes weib, 
ich teil mit dir mein stolzen leib«. 
das heia ho! 

5. Ich weiss nit, was er ir verhiess, 
dass sie den rigel dannen stiess, 
sie stiess den rigel an ein eck 
und legt den betler an ir bett, 

das heia ho! 

6. Die zwei lagen die lange nacht, 
biss sie beschein der helle tag; 
»stant auf, betler! wann es ist zeit, 
du leist eim biderman beim weib«. 

das heia ho ! 

7.- Er zog herflir sein betelsack, 

die stiicklin waren wol geschmack: 
»se hin, mein lieb! iss kas und brot, 
biss dass der hunger dir vergat!« 
das heia ho! 

8. Und do der herr zum hof ein reit, 
die kellerin im entgegen schreit: 
»ach herr! ich sag euch newe mår, 
die fraw behielt ein betelår.« 

das heia ho! 

9. Und do der herr zum haus ein trat: 
»lebst du noch oder bist du tot ? « 
»so leb ich noch und bin nit tot, 
ein betler mich erfrewet hat.« 

das heia ho! 

10. Was zog er ab dem giirtel sein ? 
»nun se, du lieb, die schliissel deinl 
bring mir der gaben keine mer! 
ftirwar, du kumst umb weiblich er.« 
das heia ho ! 

il. Der uns das liedlein hat gemacht, 
als ungllick kam im in sein sack; 
also get es eim kargen man, 
der seinem weib kein gutes gan, 
das heia ho ! l ). 

Den væsentligste Forskjel mellem denne Vise og 
den danske er; at i den sidste siges Manden at ville 
sulte Konen ihjel, medens han selv drager »langt bort 
af Landet hen«, samt at Tiggeren beværter Konen, fer 
han har vundet hendes Kjærlighed, Om dette sidste 
Træk har nogen Hjemmel andet Steds, skal jeg ikke 
kunne sige, men i hvert Fald kan der ikke være Tvivl 
om, at det både i sig selv er naturligst og passer bedst 
i Stykkets Økonomi, da det dog giver Lejlighed til en 
Slags dramatisk Motivering af Konens Hengivelse til 
Tiggeren. At den danske Vise, ligesom også selve det 
danske Stykkes Text, lader Manden drage bort på lang 
Tid, beror måske kun på en Misforståelse af den tyske 
Vises Udtryk »auf ein zeit«, og under alle Omstændig- 
heder kommer han her ligesom i den tyske Vise alle- 
rede den følgende Dag tilbage igjen 2 ). Men for Resten 
vil man se, at Stykket ikke følger Visens Handling lige 

') Aftrykt efter L. Uhland's Alte hoch- und niederdeutsche Volkslie- 
der. i Bd. 2 Abtheil. (1845). S. 737 — 39. Væsentlig i samme 
Form haves Visen i Das Ambraser Liederbuch vom Jahre 1582. 
Herausgeg. von J. Bergmann. Stuttgart. 1845. S. 102; og hos 
F. K. v. Erlach: Die Volkslieder der Deutschen II, 158 I en 
- noget afvigende Skikkelse haves den i Des Knaben Wunderhorn I 
(1806), 396; i K. Simrock's Die deutschen Volksbiicher VIII, 
373 5 og A- St. Meget fjærnere står en Vise i J. F. Willems's 
Oude Vlaemsche Liederen. (1848). S. 272. 5 forskjellige tyske 
Varianter ere samlede i F. L. Mittler's Deutsche Volkslieder. Mar- 
burg. 1855. Nr. 173—77- 

2 ) Der kunde vel påvises andre lignende Flygtigheder i Udarbejdelsen, 
men i det hele gjøre de ikke stor Skade. Bl a. nævner Nidings 
Pige Jep Skald ved Navn, før han endnu har sagt, hvad han hed- 
der (min Udg. S. 294). 

til Slutningen. Tiggeren i »Karrig Niding« går ikke 
bort igjen, men bliver for bestandig, og Niding kommer 
kun tilbage for af sin egen Husstand og sin Nabo at 
lade sig overbevise om, at han er gået fejl. At dog 
heller ikke Opfindelsen af dette Stykke af Fabelen skyl- 
des Hieron. Justesen, er for ikke længe siden påvist af 
Professor Felix Liebrecht 1 ), som til dette Øjemed har 
fremdraget en hidtil upåagtet Fortælling i den engelske 
Forfatter Walter Map's Skrift De nugis curialium (fra 
Slutningen af det 12te Århundrede 2 ). Jeg skal give et 
kort Uddrag af denne Fortælling 3 ). En rig Mand, 
Sceva, som boede i Ravenna, havde i lang Tid ikke 
hørt fra sin gamle og ligeledes rige Ven Ollo, der 
boede i Pavia, og drog derfor af Sted med et stort Følge 
for at besøge ham. På Vejen møder han Ollo, der rej- 
ser til et fjærnt Marked med Varer. Da Ollo, som er 
en Gnier, hører, at Sceva vil besøge ham, gjør han en 
Undskyldning for, at han ikke kan vende om, men til- 
føjer, at han af mange Grunde overhovedet ikke kan 
modtage ham i sit Hjem. Herover bliver S. vred og 
efter at have skaffet sig Underretning om O. s Forhold 
drager han dog til Pavia og skaffer sig Indpas i Ven- 
nens Hus. Han gjør nu et stort Gilde, i hvilket han 
ikke blot lader sine egne Folk og Husets Beboere del- 
tage, men hvortil han også indbyder de forbigående og 
enhver, som har Lyst dertil, så at de alle ønske, at 
han bestandig må blive hvor han er, og O. blive borte. 
Gildet vare i flere Dage, og Rygtet derom kommer O. 
for Øre, men skjønt han plages af Skinsyge, vil han 



l ) Kolbing's Englische Studien II, 20 — 27. 

a ) Gualteri Mapes De nugis curialium distinctiones quinque. Edited 
by Th. Wright. (Camden Society.) 1850. Fortællingen har til 
Overskrift: De Sceva et Ollone mercatoribus, og er trykt anf. 
St. S. 190 — 94. 

8 ) Liebrecht's Uddrag er noget udførligere. 

ikke vende hjem, før- S. er draget bort. Imidlertid for- 
fører S. virkelig hans Hustru og ikke nøjet hermed op- 
fordrer han hende til, når O. kommer tilbage, at for- 
nægte ham, idet han selv påtager sig at sørge for, at 
O.s Naboer og bekjendte skulle gjøre det samme. O.s 
Hustru går ind på hans Anmodning, og S. udsår Gaver 
og Løfter mellem O.s: bekjendte og får endog Landets 
Fyrste og Dommerne på sin Side. Imidlertid er O. 
bleven kjed af at vente på S.s Bortrejse og drager 
hjem. Men han forsøger forgjæves at komme ind, da 
Portener lukket, ag efter at han har hidkaldt Portneren, 
må han oven i Kjøbethøre, at denne ikke kjender ham> 
hvorved der udvikler sig et langt Skjænderi imellem 
dem. Også Tjenestepigen, som derefter tilkaldes, for- 
nægter ham, og det samme gjøre Naboerne, som endog 
tilsidst jage ham bort med Stenkast. Dommerne, som 
han henvender sig til, afvise ham ligeledes, og da han 
således må erfare, at ingen vil kjendes ved ham, be- 
gynde*- han at tviyle om sig selv og at udspørge Folk 
om, hvem han egentlig er* og hvorfra han er. Der 
svares hårti, at hans Kone og hans Hus er i Ravenna, 
og F^olk tilbyde at føre ham dertil Imidlertid forlade 
de ham snart,, og. O. > som er nær ved at «gå fra For- 
standen, 'bemægter sig, hvad han kan, af Inventariet i 
sine égné Fårestalde, og fører dét med sig. Heller ikke 
heri. har , han dog Held med sig, Sceva sætter efter 
ham dg. fører ham bunden som en Tyv tilbage, og han 
afsværger nu af Frygt allé sine Krav. — Det anførte 
er kun et kort Uddrag af Fortællingen, men netop 
Sammentrængningen, gjør, at Lighederne falde m$re i 
Øjherie, medens Ulighederne blive -mindre synlige. Så 
nifcget rfiå imidlertid betragtes 1 som sikkert, at : deil an- 
førte Fortælling' stjår i et bestemt Forhold tif den senere 
Del af Fabelen i »Karrig Niding«, om der end, ganske 

17 

vist ligger et eller flere, vistnok særlig tyske, Led imel- 
lem. Jeg vil ikke engang nægte, at der lod sig finde 
en Kilde, som i sig kunde forene alle Hovedtrækkene i 
»Karrig Nidings« Handling 1 ), så at denne i sin Helhed 
måtte siges at være et Lån andet Steds fra. Selv med 
denne Mulighed for Øje. kan jeg, i Betragtning både af 
Behandlingens Friskhed, af Benyttelsen af den før om- 
talte danske Nidingvise, og af Hieron. Justesen's fra 
andre Arbejder bekjendte Selvstændighed, stadig ikke 
tro andet, end at den dramatiske Udformning i egent- 
lig Forstand, og ikke mindst den med Lune udførte 
Karaktertegning, væsentlig eller endog udelukkende 
skyldes ham selv. 

Hvor mange Gange »Karrig Niding« er bleven 
trykt, kan næppe afgjøres. Udstyrelsen af de Udgaver, 
vi kjende, vidner om, at Stykket fra tidlig Tid af er 
bleven trykt som Folkebog, og mellem den store 



l ) I hvor høj Grad Æmnet i »Karrig Niding« er et Produkt af 
Folkefantasien, kan blandt andet sees af, at vi hos et Negerfolk 
i Sudan, Vai-Folket, finde et Æventyr om Ædderkoppén, som i 
al Fald på flere Punkter frembyder en mærkelig Analogi til. Fabe- 
len i det danske Stykke. Navnlig fortælles det her, hvorledes 
Manden (på en bedragerisk Måde) forlader Konen, da def' ikke 
er mere at spise i Huset, hvorledes han lever højt ude, medens 
hun sulter hjemme, og hvorledes Konen siden, da han kommer 
hjem, lader, som hun ikke kj ender ham, så at han må drage et 
andet Sted hen. Foruden Ligheden i enkelte Træk have vi så- 
ledes her også det væsentlige af Kausalsammenhængen mellem det 
første og det sidste Led i Stykkets Fabel. Æventyret er trykt i 
H. Steinthal's Die Mande-Neger-Sprachen. 1867. S, 269 — 73; 
jvfr. Dagbladets Feuilleton 9de Marts 1871 af Cabiro. Det sær- 
lige Motiv i Stykkets Fabel, at en Mand af andre bringes til at 
tvivle om sin egen Identitet, har mange Paralleler i den folkelige 
Digtning; se især Henvisningerne af Liebrecht i Kolbing's Eng- 
lische Studien II, 25, hvorved også Pointen i den Historie i Bider- 
mann's Utopia, som har afgivet Æmnet til »Jeppe på Bjerget«, 
kan bringes i Erindring. 

Mængde af nu tabt folkelig Literatur kan der let have 
været Udgaver af Stykket, som vi aldrig have hørt 
nævne. Også den Udgave, som skal være trykt i År- 
hus 1633, synes nu at være forsvundet, som tidligere 
er meldt. Den ældste Udgave, som for Øjeblikket 
kjendes, er trykt 1664 i Kjøbenhavn (i 8vo). Den har 
ikke været anført af nogen af vore Literaturhisforikere 
og foreligger hidtil kun i et eneste Exemplar, som ejes 
af Professor G. Stephens. En Udgave af 1694 angives 
at have været i Grev Otto Thott's Bogsamling 1 ), men 
findes ikke i vore offentlige Bibliotheker. Derimod 
haves her en Udgave af 1709 (Kbh., 8vo) og en Ud- 

o 

gave »trykt i dette Ar« (Kbh., 8vo), som måske er fra 
anden Halvdel af det 18de Århundrede 2 ). Udgaven af 
1709 gjengiver nøjagtigt den samme Text, som vi have 
i Udgaven af 1664, idet den kun retter enkelte iøjne- 

o 

faldende Trykfejl 3 ). I Udgaven »trykt i dette Ar« er 



*) Se Catalogus bibliothecæ Thottianæ T. 4. pag. 521. Årstallet 

skulde vel ikke være fejltrykt for 1664? - 
a ) P. T. Wandall siger nemlig i Nye originale Skuespil 2. B. (1778) 

S. 44, at »Karrig Niding« »endnu sælges blandt de sædvanlige 

• 

Viser trykt i dette Ar«. Det er dog meget rimeligt, at der har 
existeret ældre Udgaver med den samme Betegnelse (jvfr. Histor. 
Tidsskr.' 5 R. II, 78). 
8 ) Kun på et enkelt 4 Sted lige i Begyndelsen af Prologen foreligger 
en større Afvigelse, som er ret karakteristisk. Det hedder i Ud- 
gaven af 1664: »Her kommer Niding, en Dansk Mand, Den 
anden hafd -hiem i Græcken Land.« De sidste Ord sigte vistnok 
til Plautus's Aulularia, der vel altså har været opført ved den på- 
gj ældende Skole, enten det nu var på latin eller på dansk (en 
dansk Oversættelse allerede fra Christian III.s Tid, som dog måske 
kun var en Bearbejdelse af H. Greff s tyske Oversættelse, omtales 
af Peder Syv, se Suhm's Saml. I, 2, 99). Den, der besørgede 
Udgaven af 1709, har imidlertid ikke forstået hine Ord og har 
sat i Stedet: »Her kommer Niding, en fremmet Mand. Den [der 
står ved en Trykfejl: Om] anden hafd hiem i Græcken Land«. 
Og endelig er dette, der jo ganske vist var meningsløst, i Udgaven 

17* 

der åbenbart på flere Steder foretaget vilkårlige Rettel- 
ser. Det ser ikke ud til, at nogen af dem har benyttet 
Udgaven af 1633 eller noget ældre Håndskrift af Styk- 
ket, og de have derfor ingen selvstændig Betydning for 
Textrecensionen, men kunne dog altid yde nogen Hjælp 
ved Berigtigelsen af de talrige Trykfejl, som findes i 
Udgaven af 1664. 



Fuglevisen. 

Fuglevisen er et moraliserende Digt, i hvilket Skil- 
dringen af forskjellige Fugles Egenskaber danner Ud- 
gangspunktet for en Række Anvisninger til Gudsfrygt, 
Dyd og Høviskhed. Som bekjendt indeholder Dyre- 
digtningen for det meste et didaktisk Element, men 
blandt de Former, hvorunder den fremtræder, må den, 
der er benyttet i Hieron. Justesens Fuglevise, vistnok 
siges at være en af de laveste, idet det naturhistoriske 
og det belærende her så at sige ligger ved Siden af 
hinanden, kun knyttet sammen på en temmelig løs og 
vilkårlig Måde. Alligevel er denne Form ingenlunde 
den ualmindeligste, og både andet Steds og her hjemme 
haves der Dyredigte, som stå Fuglevisen temmelig nær 1 ). 

»trykt i dette År« forandret til: »Her kommer Niding, en frem- 
met Mand, Som havde hiemme i Græken Land«, hvorved altså 
Meningen bliver lige det modsatte af, hvad der stod i den første 
Udgave. 
.*) Jvfr. således de i C. J. Brandt's Gammeldansk Læsebog I, 302 
;. flg. aftrykte Rim; ligeledes »Lycke Bogen, Som er: En Lystig Sel- 
skabs Bog met mange Lysstige och Deylige Rhjm och om atskil- 
lige slags Fugle oc Diur, artig afftegnede«. Kbh., trykt af »Bene- 
dicht Laurentz Benedichtssøn« (4*0) ; se også N. M. Petersen : 
Bidr. til d. d. Lit. Hist. 2. Udg. III, 446 flg. og 462. Af Lykke- 

Hvad der giver denne noget Værd fremfor flere Poesier 
af lignende Art, er, som allerede tidligere berørt, den 
øjensynlige Glæde ved Naturen, som spores på flere 
Steder i den, samt en vis Friskhed og Livlighed i Iagt- 
tagelsen. Det er uden Tvivl også disse dens Egenska- 
ber, i Forening med at den er skrevet som en Vise til 
at synges, der have gjort den så udbredt og afholdt, 
som den sees at være bleven. Der er udkommet en 
hel Del Udgaver af den, og endnu i anden Halvdel af 
det 1 8de Århundrede levede den på Folkets Læber, så at 
f. Ex. Nyerup »ofte har hørt den synge i sin Opvæxt« 1 ). 
Med alt det er Fuglevisen nu overordentlig vanskelig 
at overkomme i et gammelt Aftryk. Den skal være 
trykt første Gang 1617, men man kjender ikke denne 
Udgave. Den næste IJdgave, der omtales, er fra 1630, 
i Kvart 2 ). I 2det Hefte af »Levninger af Middel-Al- 
derens Digtekunst« (Kbh. 1784. S. 175 Ag.) har Nye- 
rup meddelt nogle Læsemåder af denne Udgave, og 
da han 1821 aftrykte hele Visen i »Udvalg af danske 
Viser fra det 16de — 18de Århundrede« (I, 144 Ag.), 
havde han også denne Udgave for sig — hvad der 
dog ikke må forståes, som om hans Aftryk er en Gjen* 
givelse af den 8 ) — , men for Øjeblikket synes den at 
være forsvunden, og under alle Omstændigheder findes 
der intet Exemplar af den hverken i vore offentlige 
Bibliotheker eller hos nogen af de mange private Sam- 



Bogen haves en ældre Udgave (uden Titelblad) i Universjtets- 
bibliotheket. 

*) Nyerup og Rahbek: Bidr. til d. d. Diglek. Hist. II, 41. 

*) Det er. den eneste Udgave af Visen, der nævnes i A. Bartholin's 
De scriptis Danorum (1666. Pag. 57). 

*) Nyerup 's Udgave er i Virkeligheden en temmelig planløs og ukri- 
tisk Sammenlavning af flere forskjellige Udgaver, hvortil så end- 
videre er føjet en Del Enkeltheder af hans egen Opfindelse. For 
Textkritiken af Visen har denne Udgave næsten ingen Betydning. 

lere, hos hvem jeg i den Anledning har forhørt mig. 
En yngre Udgave, af 1669 (Kbh., 8vo), er overhovedet 
den eneste, af hvilken det har været mig muligt at til- 
vejebringe et Exemplar. Et sådant findes i det store 
kongelige Bibliothek, og skjønt det ikke er ganske fuld- 
stændigt — det sidste Blad mangler — lader denne 
Mangel sig dog nogenlunde bøde, da Udgaven af 1669 
tidligere er optrykt helt, om end ikke bogstavret, af 
Sandvig (i Levninger af Middel-Alderens Digtekunst, 
iste Hefte, S. 129 — 47). Foruden de nævnte Udgaver 
omtales endnu andre, men Angivelserne i så Henseende 
ere ikke aldeles korrekte. Når således Nyerup i sit 
Literaturlexikon siger 1 ), at Visen er trykt »161 7, 1650, 
1669, 1697 og oftere i 8vo« og 1730 i 4to, må i det 
mindste den sidste Udgave gå ud, da 1730 skal læses 
som 1630 2 ). Det lod sig måske også tænke, at der 
kunde ligge en Fejltagelse til Grund for Angivelsen 
om en Udgave af 1650 3 ), men dette vil jeg dog på 
ingen Måde påstå bestemt. — Foruden at være trykt i 
særlige Udgaver er Fuglevisen allerede i ældre Tid også 
udgivet som et Afsnit af et andet Skrift, idet den — 
rigtignok i en meget udvidet Skikkelse, og særlig med 
et stort Tillæg om norske Fugle — danner »den første 
Part« af den norske Præst Samuel Bugge's Ethica Chri- 
stiana (1663, 8vo). ? Endelig kan bemærkes, at Visen 
1623 er bearbejdet på svensk 4 ). 



') Jvfr. også hans og Rahbek's Bidr. til d. d. Diglek. Hist. II, 42. 

•) Det er dog ikke en Trykfejl på første Hånd, som man snarest 
måtte tro, eftersom Nyerup, der selv har brugt Udgaven af 1630, 
ikke anfører den i sit Literaturlexikon. Fejlen stammer åbenbart 
fra Worm's Lexikon, hvor den ligeledes findes (i Supplementbin- 
det), men hvor den strax røber sig, idet det tillige hedder, at Ud- 
gaven af 1730 er den anden i Rækken. 

•) Jeg mener dette således, at den ikke optegnede Udgave af 1630 
kunde være bleven til to: en af 1650 og en af 1730. 

4 ) Om denne se P. Wieselgren: Sveriges skona Litteratur III, 292; 

I Følge Nyertip 1 ) lyder Titelen på Udgaven af 
1630 således: »Fugle-Vise, som viser, hvad for Fugle 
tb lånt Folk i Verden findes, med deres Nøder og 
Vits, d. e. om de fléeste Fugles Sang, Art og. Natur, 
med skienne Lærdomme og Paamindelser, digtet for- 
dum af M. Hieronymo Ranck, Sognepræst og Canick 
i Wiborg. Og nu paa nye, efter den hellige bibelske 
Skrift besynderlig, noget forbedret, til Guds Ære\ 
samt denne Sangs rette Melodie. — Seer til Himmlens 
Fugle , siger Christus Matth. VI v. 26. — Omne 
tu\l\it punctum, qvi miscuit utile duici. — Prentet i 
Kiebenhavn af Andrea Koch, Aar idjot. — Titelen 
på Udgaven af 1669 lyder: *En Ny Vjse, Om nogle 
Fuglis Natur oc Sang: Hvor udi straffis mange La- 
ster, oc Prisis mange Dyder, Lystig at Siunge. Com- 
ponerit aff M. H. J. [Prentet i K]iebenhaffn, Aar 
1669. — Som man ser, gjør denne Titel i sin simple 
Korthed langt mere end den anden Indtryk af noget 
oprindeligt, og særlig gjælder dette med Hensyn til 
den Måde, hvorpå Forfatterens Navn er angivet. Også 
i Udgavens Text forekommer der enkelte Læsemåder, som 
synes at vise ud over Udg. af 1630 2 ), men endnu mere må 
dette dog siges at være Tilfældet med den Omstændig- 
hed, at der i denne Udgave synes at mangle 3 ) 5 Vers — 

L. Dietrichson: Læredigtet i Nordens poet. Literatur S. 62, og 
især G. E. Klemming's Oplysninger i Danske Saml. 2 R. VI, 288. 

') Levninger af Middel- Alderens Digtekunst II, 177. Nyenip har, som 
man ser, moderniseret Retskrivningen. 

•) Jeg fremhæver bl. a. den heldigere Form, Slutningsverset har, og 
at denne ikke skyldes Udgiverens Vilkårlighed, sees af, at Bugge's 
Ethica Christiana — der ellers i ingen Henseende har tjent Udg. 
af 1669 til Forbillede — gjengiver Verset på omtrent lignende 
Måde. 

8 ) De mangle nemlig i Sandvig's Aftryk i »Levninger af Middel-Al- 
derens Digtekunst« 1. H. I det kgl. Bibliotheks Exemplar af Udg. 
af 1669 mangler desværre netop det sidste Blad. 

om Gåsen, Anden, Flaggermu$en, Strudsen og Brushanen 
—7, som findels i Udg. af 1630" idet nemlig disse Vers 
heller ikke findes i den svenske Bearbejdelse af 1623 1 ) 
og altså. må antages ikke. at have hørt til den oprinde- 
lige Vise. - 1 



') Danske Saml. 2. R. VI, 288. 



rf" 



1 - . ^ » 



Grevens og Friherrens Komedie 1 ). 



d; 



'et tør antages bekjsjKft; £t ; ♦ Christian -V. Året efter 
sin Tronbestigelse, oprettede ^^y højfcre Adel — Gre- 
vernes og Friherrernes — , Som- tian^ benådede med 
mange og store Særrettigheden . ligsom også, at dette 
Skridt vakte en ganske overordentlig Misfornøjelse hos 
den større Del af Landets gamle Familier, Sagen var, 
at jo mere hine enkelte udkårne hævedes frem, desto mere 
måtte naturligvis Adelsstanden som sådan træde i Bag- 
grunden, og hertil korftj at der for Medlemmerne af de 
gamle Ætter kun var ringe Udpigt til at blive delagtig 
i Værdigheder, hvortil hverken * en Jatog Anerække eller 
personlig Fortjeneste, méii kun Eaevoldskongens Gunst 
i ^Forening med store Pengemidler gav Adgang. Hvor 
heftig den Uvilje var, hvormed Adelen i Almindelighed 
betragtede både Oprettelsen af den så kaldte »Herre- 
stand« og de Mænd, som optoges i samme, derom have 
vi et Vidnesbyrd i den bidende, dramatiske Satire, som 
hin, Tid har efterladt os under Navn af -»Crrevens og 
Friherrens Komedie« 2 ). For Forfatteren af dette mær- 

» ••*•• - — 

2 ) Trykt 187 1 og 1874 som Indledning til mine to Udgaver af den 

nævnte Satire. 
. •) Den bærer forøvrigt også andre Navne i Håndskrifterne, såsom: 
. . •Herrestandskomedie«) %Peders og Mettes Historie« osv., men jeg 

foretrækker det ovenfor- anførte Navn, som også er det, hvorunder 

den tidligere har været trykt (i Suhm's Nye Samlinger 2 Bd. S. 

49—78). 

kelige Arbejde stiller det sig som en Kjendsgjerning, 
at en Greve eller Baron i bedste Tilfælde må være en 
topmålt Nar, medens der dog heller ikke er noget til 
Hinder for, at en ligefrem Skurk kan have gjemt sig 
mellem disse Samfundets Glimmerblomster. Det er ud 
fra denne Opfattelse, at han skildrer de Personer, der i 
Stykket fremtræde som Repræsentanter for Herrestanden, 
og selve Skildringen er i det enkelte gjennemført med 
en så skånselløs Spot og tillige dog med så megen 
Vittighed og ægte komisk Kraft, at man får et tydeligt 
Indtryk af, hvilken Virkning den må have gjort på 
Samtiden, og fremfor alt da på dem, mod hvem den 
nærmest var rettet. Når Forfatteren har givet sit Ar- 
bejde dramatisk Form, har han naturligvis gjort dette 
med fuld Bevidsthed om, hvor meget dets Satire her- 
ved vilde vinde i Liv og Anskuelighed. Men iøvrigt 
har Fyldestgjørelsen af Skuespilformens strengere Krav 
åbenbart ikke ligget ham synderlig på Sinde, hvad man 
så meget lettere forstår, da hans Arbejde hverken var 
bestemt til at opføres eller endog blot til at trykkes. 
Stykket er da også i dramatisk Henseende nærmest at 
betragte som en let henkastet Skitse. Handlingen er 
højst ubetydelig, først i 4de Akt gives der Udsigt til 
noget, der ligner en Forvikling, og Opløsningen er rent 
farceagtig. I hvilken Grad det satiriske Formål har 
været Forfatteren det overvejende, derom vidner det 
blandt andet, at skjønt han i det hele må siges at lægge 
særlig Vægt på Karakterskildringen, tager han det dog 
ikke så nøje med en enkelt Gang at bryde dennes Ob- 
jektivitet, når ♦ han blot derved kan opnå at komme 
Gjenstanden for sin Uvilje så meget nærmere på Livet. 
Jeg skal i så Henseende især henvise til 4de Akts 2den 
Scene, hvor han lader Baronen fortælle sit Levnedsløb. 
Som det imidlertid af og til hænder med literære 

Frembringelser, at hvad der ved første Øjekast kunde 
synes det mindre væsentlige ved dem, til syvende og 
sidst dog bliver det; der bestemmer deres Plads i Lite- 
raturhistorien, således også i nærværende Tilfælde. Så 
ringe Fordring »Grevens og Friherrens Komedie« selv 
gjør på at bedømmes som Skuespil, er det dog efter 
min Overbevisning netop fra et dramatisk Synspunkt 
betragtet, at dette Arbejde vinder sin største Betydning. 
Det må i så Henseende fornemlig fremhæves, at Styk- 
ket ved hele sin kunstneriske Habitus betegner sig selv 
som tilhørende en Kunstretning, der er ganske forskjel- 
lig fra den, som hidtil udelukkende havde været repræ- 
senteret i vor Skuespildigtning; medens det omvendt 
netop er den samme, som senere ved Holberg fik ^n så 
rig og mærkelig Udvikling her hjemme. Med andre 
Ord: medens man hidtil har antaget, at det først er 
ved Holberg at den nyere Tids Kunstanskuelse, særlig 
som den under Tilslutning til klassiske Forbilleder ud- 
viklede sig, i Frankrig, på det dramatiske Område afløser 
den fra Middelalderen nedarvede Overlevering, som 
væsentlig ligger til Grund for hele den så kaldte »Skole- 
komedie«, have vi i »Grevens og Friherrens Komedie« 
et Exempel på et dramatisk Arbejde, som med alle 
sine Ufuldkommenheder i Hovedsagen frembyder ganske 
den samme Kunstkarakter som den Holbergske Lyst- 

o 

spildigtning, og det på en Tid, som ligger 40 til 50 Ar 
forud for dennes Fremkomst 1 ). 

Denne Kjendsgjerning er det vigtigt at fastholde af 
mere end én Grund. For det første, fordi den er af 
Betydning i og for sig selv. Thi der er her Tale om 
mere end noget blot udvortes. Den nye Kunst vil 

J ) Denne Stykkets Betydning som Forløber for den Holbergske Ko- 
medie har jeg allerede udhævet i min Udgave af »Ludus de S. 
Kanuto duce«. 1868. Indledn. S. X Anm. 

sige nye Opgaver, en ny Måde at se på og en ny- 
Måde at give det sete Udtryk på. Det er først med 
den at det individuelle Menneske i dets ejendommelige 
Naturbestemthed, med dets særlige Sjælerørelser, For- 
mål og Stilling til sin Tid og sine Omgivelser, princip- 
mæssigt bliver både Udgangspunkt og Gjenstand for 
Fremstillingen, og at den umiddelbart anskuelige Ud- 
foldelse i Ord og Handling af det sjælelige Indre 
bliver Grundlaget for Fremstillingens Måde. Hvad der 
videre kommer til i Skikkelse af planmæssig Gruppe- 
ring af Stoffet og Førelse af Handlingen, er af- under- 
ordnet Betydning lige over for hint, hvorved den nye 
Kunst betegner sig selv som en Gjenfindelse af Dra- 
maets Princip. 

Men desuden er hin Kjendsgjerning af Betydning 
med Hensyn til Holberg og særlig betragtet i Forhold 
til en Påstand, som man i de senere År temmelig jævn- 
lig har set fremsætte, og ikke mindst skarpt fra norsk 
Side, den nemlig, at Holberg, idet han fuldbyrdede sin 
literære Gjerning, ikke •% sluttede sig til en i den danske 
Literatur begyndt Retning« eller »fortsatte en for denne 
ejendommelig Udvikling« eller overhovedet »bragte 
Spirer til Modenhed, der inden hans Tid vare komne 

^^ o 

til Syne i Danmarks Åndsliv«, men tværtimod kun 
mægtede at blive, hvad han blev, ved på alle Punkter 
at bryde med den Kultur, som gav hans danske 
Samtid dens Præg 1 ). Så betydelig en Mand Hol- 
berg var — og ingen skal findes villigere end jeg 
til at anerkjendebåde hans komiske Geni og hvad vort 



'■') Citaterne ere af Ugebladet »Vort Land« for 15de September r867, 
Skjønt dette Blad på andre Punkter måske kun var et Parti-Organ, 
er der al Grund til at antage, at de citerede Udtalelser vare og 
endnu ere Udtryk for en ikke ringe Del af det norske Publikums 
Opfattelse. 

Åndsliv i det hele skylder ham — , så stor var han 
dog ikke, at han ganske skulde have kunnet undgå at 
støtte sig til den Dannelse, i hvilken han selv var op- 
voxet, og i Virkeligheden er da også hin Påstand, som 
går ud herpå, fuldstændig urigtig. Der fandtes rundt 
om i vor Literatur og Kultur talrige Spirer og Begyn- 
delser, som i Holbergs Virksomhed fik deres naturlige 
Fortsættelse og til Dels Afslutning, og. om jeg end på 
dette Sted i det hele må give Afkald på nærmere at 
eftervise dette, ønsker jeg dog at sige et Par Ord om 
en enkelt Side af Forholdet, som står i den nøjeste 
Forbindelse med det snævrere Spørgsmål, her ligger 
for 1 ). Det er jo nemlig almindelig anerkjendt, også af 
Nordmændene, at en meget væsentlig Del af Holbergs 
Betydning må sættes deri, at han, efter selv på mange 
Måder at være bleven påvirket af den Dannelse, som 
udgik fra den europæiske Kulturs Hovedcentra, nu blev 
det Medium, hvorigjennem denne Dannelse, efter en stor 

o 

Målestok indførtes i det danske Åndsliv 2 ). Sporene af 
den fremmede Indflydelse kunne eftervises næsten på 
ethvert Punkt af Holbergs Virksomhed, også af hans 
Virksomhed som komisk Digter, og blandt meget andet 
er også hans Lystspils hele kunstneriske Karakter — 
hvis Betydning for den frie Udfoldning af hans Lune 
og for den Virkning, Stykkerne gjorde i Publikum, ikke 
er til at beregne -7- et Udtryk for hin Indflydelse, idet 
den væsentlig er bestemt ved hans Studium af franske 
Mønstre. Men hvis man nu tror, at enten Indflydelsen 
selv eller den Trang til at tage Del i det dannede Eu- 
ropas åndelige Arbejde, som er Indflydelsens Betingelse, 
først tog sin Begyndelse med Holberg eller var noget 



.*) Jvfr. mine Bemærkninger, i »Fædrelandet«, for 9de Januar 1872. 
a ).Se bl. a. »Vort Land« a. St. 

for ham ejendommeligt, er man stedt i en stor Vild- 
farelse. Retningen mod den universelle Kultur udgjorde 
tværtimod en meget væsentlig Faktor i selve det danske 

o m 

Åndsliv allerede rum Tid før Holbergs Fremtræden, og 
særlig var Retningen mod Frankrig og den franske 
Dannelse — som overhovedet hos Holberg spillede den 
største Rolle *) — endog før Enevældens Indførelse 
meget stærkt udpræget og havde tidlig efterladt sig 
Spor rundt om i Livet og Litera turen 2 ). Ethvert Vid- 
nesbyrd i denne Henseende giver altså et Dementi til 
hin løse Påstand om, at Holberg ikke »sluttede sig til 
en i den danske Literatur begyndt Retning« eller »fort- 
satte en for denne ejendommelig Udvikling« osv., og 
allerede betragtet ganske i Almindelighed som et nyt 
Vidnesbyrd til de tidligere kjendle har »Grevens og Fri- 
herrens Komedie« en ikke ringe Interesse. Men sin 
egentlige literaturhistoriske Betydning får Stykket dog, 
som allerede berørt, mindre derved, at det overhovedet 
viser os Tilstedeværelsen af den fremmede, særlig fran- 



*) For så vidt man i den senere Tid har lagt Vægt på en engelsk 
Indflydelse hos Holberg, kan bemærkes, at han heller ikke i denne 
Henseende stod ene. »I forrige [17de] Århundrede blev det Mode, 
at de unge Studenter rejste ud af Riget til England, ligesom de 
unge Statsmænd til Frankrig«, siger J. P. Tjørring ved Midten af 
det 1 8de Århundrede (Saml. til jydsk Historie IV, 319), og i 
Virkeligheden omfatter Fortegnelsen over dem, der søgte Dannelse 
dér, både mange Navne og højst forskjellige Ånder, lige fra Grif- 
fenfeld til — Tychonius. 

a ) At iøvrigt »den franske Dannelse« i Tidens Løb ikke blot til- 
egnedes dybere, men også trængte længere ned i Folkets Masse, 
er en Selvfølge, og navnlig hænger det sidste sammen med, at 
det fra Begyndelsen af nærmest var de højere Samfundsklasser, 
som vare denne Dannelses Bærere her hjemme. Det er også i 
denne Henseende betegnende, at Forfatteren til »Grevens og Fri- 
herrens Komedie« var en Adelsmand, medens Holberg var borger- 
lig født. 



Grevens og Friherrens Komedie. 271 

ske Retning og Indflydelse i den forholbergske Litera- 
tur, end derved, at det viser os denne Retning og Ind- 
flydelse på et Område, hvor man — hvilke Forestillin- 
ger man iøvrigt gjorde sig om Holbergs Prioritet — 
hidtil ubetinget vilde være tilbøjelig til at tro, at han 
først af alle havde givet den Udtryk. Jo speciellere 
dette Område — det egentlig dramatiske — er, desto 
interessantere bliver det i Virkeligheden lige over for 
hin Påstand at erfare, at Holberg end ikke her gjorde 
andet end gå videre i et for længe siden anvist Spor. 
I hvad jeg i det foregående har ytret om Stykkets 
Kunstkarakter, er jeg, som man vil have lagt Mærke 
til, uden videre gået ud fra, at min Opfattelse af denne 
er rigtig, men Beviset for, at det også virkelig er så, 
mangler endnu. Jeg tror dog at kunne fritage mig selv 
for at føre et sådant Bevis; efter at Stykket nu må an- 
tages at være bleven alle, som interessere sig for dansk 
Literaturhistorie, tilstrækkelig bekjendt, og jeg skal kun 
ganske antydningsvis bemærke, at Modsætningen mel- 
lem Skolekomediens Kunst og den, der kommer til 
Syne i »Grevens og Friherrens Komedie«, og omvendt 
dette sidste Stykkes Slægtskab med den nyere franske 
Komedie, træder frem næsten på hvilket som helst 
Punkt, hvor man vil anstille Sammenligningen, lige fra 
den Omstændighed ved Stoffet, at det er hentet umid- 
delbart ud af de omgivende Samfundsforhold, og fra 
det Virkelighedspræg og det individuelle Liv, som ud- 
mærker Fremstillingen midt i dens komiske Overdrivelse, 
indtil Dialogens ^egte- dramatiske Bygning, ja indtil, 
selve denne Dialogs prosaiske Form. Som et vel tem- 
melig udvortes, men meget slående Vidnesbyrd om, 
hvilke Forbilleder Forfatteren nærmest har fulgt, kan 
nævnes den øjensynlige Vægt, som han lægger på 
Overholdelsen af Tidens og Stedets Enheder, og i 

det hele har Stykket, så svagt som det er i sit Anlæg, 
dog -en umiskjendelig, om jeg så må sige, centripetal 
Karakter, som den væsentlig episk anlagte Skolekomedie 
ganske savner. Også i Valget af det Personkomplex, 
som bærer Fremstillingen, så vel som i den Måde, 
hvorpå disse Personer ere stillede i Forhold til hver- 
andre indbyrdes og til Handlingen, lægger den nyere 
Tids Kunstanskuelse sig tydeligt for Dagen, og jeg skal 
særlig i sidste Henseende fremhæve som noget for 
Skolekomedien ukjendt, at et kysk Kjærlighedsforhold 
mellem to unge Personer her for første Gang — i al 
Fald i en frit opfunden Fabel — bruges som dramatisk 
Hovedmotiv, og at Intrigen udgår fra og sættes i Gang 
af Tjenerparret, navnlig af Elskerindens Kammerpige og 
fortrolige, en sand Holbergsk Pernille in nuce. Pernil- 
les Navn yder et Tilknytningspunkt for den Bemærk- 
ning, at vort Stykke ikke blot forkynder sig som en 
Forløber for den Holbergske Komedie derved, at begge 
ere Affødninger af en og samme Kunst, men at det 
også ved ikke få Enkeltheder . umtddelb art viser hen 
til den særlige Modifikation, som denne Kunst undergik 
gjennem Holbergs Tilegnelse af den, og det er således, 
for at nævne et Par iøjnefaldende Exempler, interessant 
at se, at så ejendommelige Holbergske Træk som den 
svage Fremstilling af Kjærlighedsforholdet og Karakter- 
skildringens uforholdsmæssige Overvægt på Intrigeele- 
mentets Bekostning ligeledes gjenfindes i »Grevens og 
Friherrens Komedie«. Også i hele den Måde, hvorpå 
Forfatteren tager på sin satiriske Opgave, og i Lunets 
Art er der meget r som ligefrem minder om Holberg, 
ja der er flere Replikker og komiske Småmotiver, hvor 
Ligheden træder så stærkt frem, at man kunde fristes 
til at tro, ikke blot at Holberg havde kjendt vor Ko- 
medie — hvad der under alle Omstændigheder turde 

være meget sandsynligt — , men også at han havde 
lånt et og andet komisk Træk af den. Det sidste vil 
jeg dog ingenlunde holde fast på 1 ), da de antydede Lig- 
heder meget vel lade sig forklare af væsentlig Over- 
ensstemmelse mellem de pågjældende to Forfattere, ikke 
blot i de fremmede, men også i de personlige og de 
hjemlige Forudsætninger, som det da gjælder ikke min- 
dre med Hensyn til vort Stykke end med Hensyn til 
den Holbergske Komedie, at hvor meget der end kan 
være lært andet Steds, er dog Skildringen ikke blot i 

o 

sit Stof, men også og især i And og Tone fuldstændig 
national. 

Jeg har ovenfor lejlighedsvis antydet, at »Grevens 
og Friherrens Komedie« er skrevet 40—50 År, før Hol- 
berg trådte op som Lystspildigter. Grevernes og Fri- 
herrernes Privilegier ere udstedte 25de Maj 1671, og 
den ældste Afskrift, der hidtil kjendes af Stykket, må 
antages at være fra 1680 eller den allernærmest følgende 
Tid. I de mellemliggende År må Stykkets Udarbejdelse 
altså falde. På en Afskrift, som hidrører fra Langebek 
(GL kgl. Saml. Nr. 796, Fol.), men som iøvrigt noget 
nær er den mådeligste af dem alle, har Hans Gram be- 
mærket, at Stykket er skrevet »circa an. 1674«, men 
dette er næppe rigtigt, da det af forskjellige Kriterier 
(navnlig af Baronens Udtalelser i 4. Akts 2. Scene 2 ) 



2 ) Endnu mindre kan det selvfølgelig være min Mening at ville have 
»Grevens og Friherrens Komedie« opfattet som Bevis for Tilværel- 
sen af en hel »lustspelsdiktning fore Holberg, hvilken skulle tjenat 
honom til forebild och utgångspunkt« (H. Hallback: Striden 
emellan det Nationella och Fråmmande i . Danmarks Vitterhet. 
Lund. 1872. S. 2 Anm. 1). 

*) Han taler nemlig om Krigen, som »ankom for 20 Ar siden«, 
hvilket kun synes at kunne gå på den svenske Krig 1658 flg. 
Senere nævner han »den sidste Krig«, hvad der må betyde Kri- 

18 

med Sikkerhed synes .at fremgå, at Stykket i hvert 
Fald ikke kan være blevet til før 1678. At det er ud- 
gået fra den gamle Adels Midte, behøver intet videre 
Bevis; selv om det ikke skjønnedes af Satirens Formål, 
måtte det blive indlysende af mangfoldige enkelte Træk, 
blandt hvilke jeg særlig skal fremhæve, at medens de 
Repræsentanter for Herrestanden, som i Stykket forud- 
sættes ved Fødselen at tilhøre den gamle Adel, i det 
højeste stilles i et latterligt Lys, skildres derimod den 
baroniserede Parvenu som en ligefrem Kjæltring. Man 
kan dog uden Tvivl komme Forfatteren endnu meget 
nærmere på Sporet. Thi hvor meget det end må have 
været ham magtpåliggende at skjule sit Navn, og det 
ikke mindst fordi hans Satire jo ubarmhjertigt spottede 
en fra den enevældige Konge udgået Foranstaltning, 
var på den anden Side vistnok Antallet af de Mænd, 
der sad inde med alle Forudsætningerne for at kunne 
skrive denne Satire, forholdsvis så begrænset, og om- 
vendt Iveren for at udfinde Forfatteren så stor, at det 
vilde være urimeligt at betvivle, at ikke alierede en Del 
af Samtiden så temmelig har gjennemskuet Hemmelig- 
heden. Nu pege imidlertid de Udsagn om Stykkets 
Forfatter, som ligge nærmest op mod dennes egen Tid, 
bestemt hen på én og den samme, nemlig Mogens Skeel 
til Fusingø og Odden 1 ), yngste Søn af den 1659 af- 
døde brave Patriot, Rigsråd Christen Skeel, og da alt, 



gen 1675 flg. At denne Krig skulde være endt, da Stykket blev 
skrevet, siges i hvert Fald ikke udtrykkeligt. 
l ) Han var født på Tryggevælde 15. Juli 1650 og døde 5. August 
1694 i Lingen i Westphalen på Hjemrejsen fra England, hvor han 
havde opholdt sig i længere Tid som overordentlig Gesandt. Om 
hans Liv se især Henrik Gerner's Ligprædiken over ham (Kbh. 
1697. Fol.); V. S. Skeel: Optegnelser om Familien Skeel S. 253 
flg.; Chr. H. Brasch: Om Robert Molesworth's Skrift »An account 
of Denmark etc«, især S. 35 flg. og S. 158 flg. 

hvad vi iøvrigt vide om denne begavede og også ellers 
i Literaturen bekjendte Mand, stemmer godt med hine 
ydre Vidnesbyrd, synes der i Virkeligheden ikke at være 
synderlig Grund til at tvivle om, at det er ham, som 
er Satirens egentlige Ophavsmand 1 ). 

»Grevens og Friherrens Komedie« har i sin Tid 
åbenbart været en højt skattet og meget læst Satire. 
Det sees ikke mindst deraf, at det har været mig mu- 
ligt blot fra vore to offentlige Bibliotheker at samle 16 
forskjellige Afskrifter af dette Arbejde 2 ), og endda kan 
det være rimeligt nok, at det store kgl. Bibliothek ejer 
nogle, som ere undgåede mig. Trods denne Rigdom 
er det ingenlunde nogen let Opgave at tilvejebringe en 
Text, som er fuldkommen fyldestgjørende. Vanskelig- 
hederne komme nærmest fra en enkelt Afskrift, som 
findes i et Blandingsbind i Universitetsbibliotheket 
(Rostgårds Samling 274, 4to). Denne Afskrift er nem- 
lig på ikke få enkelte Punkter afvigende fra alle de 
andre hidtil kjendte Afskrifter, men tillige er det den 
ældste af dem alle — deri synes, som allerede tidligere 
berørt, at være fra omtrent 1680 3 ), medens ingen af de 



l ) En mere i det enkelte gående Udvikling af de Grunde, som be- 
stemme mig til at antage Mogens Skeel for Satirens Forfatter, 
vil findes ved Slutningen af denne lille Afhandling under Form 
af et Tillæg. 

*) Disse Afskrifter ere fordelte således. I Universitetsbibliotheket: 
Rostgårds Samling 243, 4to (3 Explr. og Begyndelsen af et 4de) 
°g 2 74» 4to; Additam. 293, 4to, og 366, 4to. I det kgl. Biblio- 
thek: GI. kgl. Smlng. 796, Fol. (2 Explr.), og 2399, 4to; Ny kgl. 
Smlng. 833, 4to; Thott's Smlng. 742, Fol., og 15 18 — 20, 4to (3 
Explr.); Kall's Smlng. 398, 4to. — Hertil kan endnu føjes, at der 
i Kristiania Unvversttetsbibliothek findes 2 Håndskrifter af Stykket 
(jvfr. [Norsk] Historisk Tidsskrift 2 Bd. S. 321). 

8 ) Afskriften af selve Komedien er ikke dateret; men i det Bind, 
hvori den er indført, forefindes der ikke få Tidsangivelser, og en 

18* 

andre synes at gå længere tilbage i Tiden end til År 
1700 — , så at man i en ganske særegen Grad er nødt 
til at tage Hensyn til den. Hertil var nu intet at sige. 
når blot den Text, som denne Afskrift frembød, i sig 
selv kunde gjøre Fordring på Tillid. Men man behøver 
ikke at se længe på den for at overbevise sig om, at 
den er fuld af Forvanskninger af enhver Art. Mange 
af disse ere uforsætlige og hidrøre fra Fejlskrivninger, 
Misforståelser, Forglemmelser osv., men der forekommer 
også Forvanskninger af en anden Art, idet det på flere 
Steder er ganske åbenbart, at Afskriveren har udvidet 
den oprindelige Text ved Tilsætninger af egen Opfin- 
delse. Blandt disse Tilsætninger gjør et Antal* pøbel- 
agtig 6 Gemenheder, i hvilke der ikke er Gnist af Vit- 
tighed, sig særlig bemærket. At de stamme fra Af- 
skriveren — en vis Knud Henriksen i Viborg — bliver 
tydeligt ikke alene derved, at de ikke forekomme i 
nogen af de andre Afskrifter, men også og fornemlig 
derved, at flere af dem enten lægges i Munden på Per- 
soner, der efter den Måde, hvorpå de ellers skildres, 
umulig kunde fremføre dem — således også den unge 
Elskerinde — , eller ere indsatte på en sådan Måde i 
Texten, at de gjøre denne ganske meningsløs. I det 
samme Blandingsbind , hvori den nævnte Afskrift er 
indført, forefindes adskillige andre yderst plumpe Styk- 
ker, der tilsammen vidne om, i hvilken Retning Af- 
skriverens Smag er gået, og da han nu desuden selv 
var Forfatter — ikke få af de i samme Bind optegnede 
Digte ere af ham selv — , forstår man' let, at han lige 
over for et Arbejde som »Grevens og Friherrens Ko- 
mediet, hvor Tonen allerede i sig selv er meget fri 1 ), 

omhyggelig Sammenligning af disse synes at måtte give som Re- 
sultat, at hin Afskrift tilhører den ovenanførte Tid. 
*) J e g kan måske i denne Henseende gjøre opmærksom på, at jeg i 

ikke kar kunnet modstå Fristelsen til på egen Hånd at 
anbringe nogle Prydelser af den Slags, som han så me- 
get yndede. — Man vil allerede af disse Antydninger 
få en Forestilling om, at den Hjælp, som den omtalte 
Afskrift yder ved Textens Restituering, undertiden er 
af meget tvivlsomt Værd. Så længe den nogenlunde 
stemmer med de andre Afskrifter, er Sagen naturligvis 
ganske simpel. Men så snart Afvigelserne begynde, 
begynde også Vanskelighederne. Det gjælder da i 
hvert enkelt Tilfælde at afgjøre, om de Læsemåder, hin 
Afskrift frembyder, i sig selv have så megen indre 
Sandsynlighed, at de kunne antages for rigtige, og selv 
hvor dette mest afgjort synes at være Tilfældet, er det 
jo alligevel muligt, at man kan have taget fejl. Under 
alle Omstændigheder står det dog fast, at så længe in- 
tet bedre Håndskrift haves, må hin Afskrift i Følge sin 
Ælde blive den, der fortrinsvis må lægges til Grund 
ved en Udgave af Komedien; men det forståes let af 
det anførte, at man også stadig må rådføre sig med de 
andre Håndskrifter, af hvilke Nr. 1520, 4to, i Thott's 
Samling vistnok er det, der kommer hin ældste Af- 
skrift nærmest 1 ). Ved den Udgave af Stykket, som er 
trykt i Suhni s Nye Samlinger (2 Bd. S. 49 — 78), have 
forholdsvis få og temmelig nye Håndskrifter været be- 
nyttede. 

min Udgave af Stykket fra 1874 (S- 36 L. 4 — 5 og 8 — 9) i Ste- 
det for Fri-her-inde og Rid-der-inde burde have trykt, som Hoved- 
håndskriftet har, Fri-her-ind og Rid-her-ind. 
') J e g ta l er >kke om Nr. 742, Fol., i Thott's Samling, der for største 
Delen er umiddelbart afskrevet efter selve hin omtalte Afskrift, og 
som derved taber den Værdi, det ellers vilde have som et temme- 
lig gammelt Håndskrift. Det er fra omtrent 1700. 

TILLÆG 

om Forfatteren til Grevens og Friherrens Komedie. 1 ) 



Der haves fra en Tid, som ligger nær op mod Satirens 
egen Tilblivelsestid, to Vidnesbyrd om dens Forfatter, og- 
begge hidrøre fra Mænd med udpræget Kjendskab til og 
Interesse for den danske Historie og Literatur. Det ene 
Vidnesbyrd er en ovenfor omtalt Notits af Hans Gram, 
som er nedskrevet på en fra Langebek hidrørende Afskrift 
af Stykket (GL kgl. Saml. 796, Fol.), og som går ud på, at 
det er forfattet »circa an. 1674, auctoribus Henrich Rantzow, 
Mogens Scheel, Frid. Gersdorph og Holger Rosenkrantz 
Erichsøn«. Som tidligere sagt, er Tidsbestemmelsen dog 
næppe rigtig, og heller ikke Angivelsen af 4 Forfattere synes 
at kunne akcepteres uden med et vist Forbehold. Thi den 
i Nutiden på det dramatiske Område ikke ualmindelige 
Deling af Arbejdet mellem forskjellige Forfattere — hvis 
Tal dog vist aldrig når op til 4. — kjendtes ikke i hin gamle 
Tid, og hvilke Bidrag der end kunne tænkes at være givne 
af de andre i Form af enkelte morsomme Indfald, må dog 
utvivlsomt en af de fire — dersom overhovedet Grams 
Oplysning går i den rigtige Retning — antages at være 
den egentlige Forfatter. Men når dette står fast, må Op- 
mærksomheden også fornemlig fæste sig ved Mogens Skeel, 
der i alle de Henseender, hvorpå det her kommer an, 
hæver sig frem som den hele Gruppes Midtpunkt og Hoved. 
Han gjør det allerede ved sit Navn. Thi at Skeelerne var 
en af de Slægter, som i særlig Grad ringeagtede de nys 
indstiftede Værdigheder, synes at måtte sluttes af den 
Kjendsgjerning, at intet Medlem af Slægten, trods dens 
store Anseelse og Rigdom på Jordegods, i det 17 de År- 

*) Dette Tillæg har ikke været trykt før. 

hundrede lod sig optage i Greve- eller Friherrestanden 1 ), 
hvilket derimod lige strax havde været Tilfældet både med 
Rantzauer og Rosenkrandser. Om Skeelerne er det også 
vitterligt, at nogle af dem gav deres Uvilje over den Ind- 
flydelse, som fremmede Lykkeriddere vandt i Landet, et meget 
skarpt Udtryk, ja en bekjendt Skrivelse, som Mogens Skeels 
Fader, Rigsråd Christen Skeel, på sit Dødsleje (1659) havde 
rettet til Frederik III. 2 ), gik for en væsentlig Del i denne Ret- 
ning. Mogens Skeel havde selv som 8-årig Dreng nedskrevet 
denne Skrivelse efter Faderens Diktat, og ligesom den 
Stemning mod de fremmede, der udtaltes i den, således på 
en Måde kan siges at være overdraget ham som Arv, så- 
ledes have vi fra hans senere Liv Vidnesbyrd om, at i al 
Fald dan høje Vurdering af den gamle danske Adel, som 
dannede Komplementet til den, udgjorde et Træk i hans 
Karakter 3 ). For så vidt altså Følelser af denne Art komme 
frem i Stykket — hvad de jo gjøre i meget høj Grad — , 
står Mogens Skeel som en naturlig Repræsentant for dem, 
og langt mere end f. Ex. en Rantzau og en Gersdorff, der 
vel selv regnede sig til dansk Adel, men dog vare af frem- 



1 ) En Ytring af Christian V., der næppe med Urette er bleven op- 
fattet som en Spydighed i denne Anledning, er optegnet af Kon- 
gen selv i tøns Dagbog (Nyt histor. Tidsskr. I, 523). 

*) Trykt i Suhm's Nye Saml. I, 307 flg. og hos V. S. Skeel: Op- 
tegn, om Fam. Skeel S. 382 flg. — Om en anden Skeel's Uvilje 
mod de fremmede se Rhode : Saml. til Lollands og Falsters Hist. 
2. Udg. I, 447. 

3 ) Det viste sig også ved hans Optræden i hans Svigerfader Oluf 
Rosenkrands's Sag (jvfr. Brasch: Om Robert Molesworth's Skrift 
»An account of Denmark« S. 37 — 38), en Optræden, som skal 
have haft til Følge, at han kaldtes tilbage fra sin Post som Ge- 
sandt i Sverig (Danske Saml. 2 R. V, 85). Ret karakteristisk 
synes det også, at han ved sin Død efterlod sig 311 danske Lig- 
prædikener, der jo som bekjendt for den langt overvejende Del 
angik Adelspersoner (Chr. Bruun: Det store kgl. Bibliotheks 
Stiftelse S. 50). At han heller ikke var vel set af det tyske Hof- 
parti med A. L. Knuth i Spidsen, synes at fremgå af Danske 
Saml. 2 R. IV, 187- 

med Herkomst og næppe have kunnet se på Tingene med 
ganske samme Øjne som de gamle danske Slægter. En- 
delig frembyder Mogens Skeel også ved sine gode Ævner, 
sin høje Dannelse og sit mangeårige Ophold i Udlandet — 
særlig et langt Ophold i Paris — væsentlige Betingelser for 
at kunne have skrevet Stykket, og om man end ikke til 
fulde véd, hvor vidt han i de nævnte Henseender hævede 
sig meget frem for de tre andre unge Mænd, gjorde han 
det i al Fald derved, at han var den eneste af dem, som 
havde vist større Interesse for og Dygtighed til literær Pro- 
duktion, og det endog på det dramatiske Område, idet han 
i en Alder af kun 16 År havde offentliggjort en forholdsvis 
vellykket dansk Bearbejdelse af Opitz's Sangspil Judith. 
Den ene med det andet må, som sagt, hvis Grams Med- 
delelse overhovedet har noget på sig, pege hen på Mogens 
Skeel som Satirens egentlige Forfatter, og Nævnelsen af 
de tre andre Adelsmænd lader sig da naturligst forklare så- 
ledes, at de, som alle vare pårørende af Mogens Skeel *) 
og formodentlig have hørt til hans nærmeste Omgang, have 
været vidende om Satirens Tilblivelse, ja måske endog selv 
givet et og andet Bidrag til den, så at den på en vis Måde 
kunde siges at være udgået fra deres Kreds. 

Det andet gamle Vidnesbyrd, vi have om Forfatteren, 
er os overleveret gjennem Langebek, men må antages at 
hidrøre fra Frederik Rostgård 2 ) en Mand, som vel hverken 
i historisk Lærdom eller Kritik kunde måle sig med Gram, 
men som med Hensyn til det foreliggende Spørgsmål havde 
det forud for ham, at han både var ældre (f. 167 1) og 



l ) Henrik Rantzau (uden Tvivl Søn af Frederik R. til Asdal), havde 
til Moder Ide Skeel, en Fætterske til Mogens Skeels Fader. Fre- 
derik Gersdorff (uden Tvivl Jokum G.s Sen) var gift med Elisa- 
beth Sophie Skeel, Datter. af Christen S. Jørgensen til Sostrup. 
Holger Rosenkrands's Mormoder Lisbeth Lunge var Moster til 
Mogens Skeel, og hans Faders første Kone Margrete Skeel havde 
været Faster til Mogens Skeel. 

*) Se (Norsk) Historisk Tidsskrift II, 321. 

interesserede sig mere for Literaturhistorien. Og så meget 
mere Vægt må der da vistnok lægges på, at Rostgård 
nævner Mogens Skeel alene som Forfatteren, uden at der 
er Tale om nogen Medarbejder 1 ). 

Til Grams og Rostgårds direkte Vidnesbyrd 2 ) slutter sig 
måske endnu et indirekte, der turde være af en vis Betyd- 
ning. I et Digt, som Johan Rantzau skrev i Anledning af 
Mogens Skeels Død 3 ), taler han om, hvorledes Muserne sørge 
herover — thi »du var deres Lyst, de i din Hjerne boede« 
— , men kun tre Muser nævner han særligt, nemlig Thalia, 
Euterpe og Melpomene. At de to sidste skulle opfattes som 
en Hentydning til Sangspillet »Judith« med dets blodige 
Katastrofe, er vist utvivlsomt; men hvad betyder Thalia? 
Der er i Mogens Skeels Forfattervirksomhed, så vidt vi 
kjende den 4 ), intet som helst, som kunde berettige til at 
sætte Komediens Muse i Forbindelse med hans Navn uden 
netop »Grevens og Friherrens Komedie«, og jeg antager 
derfor, at Johan Rantzau virkelig har tænkt på dette Ar- 
bejde. 

For intet at forbigå skal jeg endnu anføre, at i et Par 



l ) Derimod havde Rostgård vistnok Uret, når han mente, at Mogens 
Skeel havde skrevet Satiren om »sin Svoger Mogens Friis«, den 
første Greve af denne Familie. Thi foruden at Mogens Friis hver- 
ken på den ene eller anden Måde var i Svogerskab med M. Sk., 
var han allerede død 1675, og dertil kommer, at han tilhørte den 
gamle danske Adel, mod hvilken Satiren i al Fald ikke retter sin 
skarpeste Bråd. 

*) Man har iøvrigt også en Udtalelse af T. de Hofman, som i sine 
Portraits historiques (I, 39) siger, at »man« tillægger Otte Skeel 
— en ældre Halvbroder til Mogens S. — Forfatterskabet til Sa- 
tiren. Denne Udtalelse er dog både så sen og i sig selv så ube- 
stemt, at jeg ikke kan tillægge den synderlig Værd, uden for så 
vidt, at den også viser hen til en af Christen Skeels Sønner. 

8 ) Det er trykt sammen med H. Gerner' s Ligprædiken over ham (1697). 

4 ) Af hans poetiske Arbejder kjendes foruden de anførte kun enkelte 
Digte, særlig Ligvers (V. S. Skeel: Optegn, om Fam. Skeel S. 
257; et håndskrevet Vers over Henrik Bjelke haves i Rostgårds 
Saml. Nr. 152, Fol.). 

af de Afskrifter, vi have af Stykket (nemlig Thott's Saml. 
Nr. 1519 — 20, 4to), synes Forfatterens Navn at være an- 
tydet på en Måde, som ikke var ualmindelig i ældre Tid, 
idet nemlig Navnets enkelte Bogstaver skjultes i Ord af 
anden Betydning. Det hedder i hine Afskrifter, at Stykket 
er »componeret af den, som vel kunde*, og i disse tre Ord 
vil man i Virkeligheden finde alle Bogstaverne i Navnet: 
Mons Skeel 1 ). Rigtignok bliver der enkelte Bogstaver til 
overs, som ikke gå ind i Navnet, foruden at Bogstavet .? 
må læses to Gange, men om også en sådan Inkongruents 
var mindre sædvanlig, vilde den dog i det foreliggende Til- 
fælde let finde sin Forklaring i, at det jo ikke kunde være 
Meningen, at enhver uden videre skulde kunne udfinde Nav- 
net. Det kommer dog ganske vist til syvende og sidst an 
på, om de anførte tre Ord have nogen Authenti, det vil 
sige, om de hidrøre fra Forfatteren selv eller fra nogen 
anden, der virkelig kunde vide Besked. 

At der iøvrigt i Mogens Skeels personlige Forhold var 
et og andet, som kunde synes at rime sig mindre godt med 
Antagelsen af, at han er Forfatter til »Grevens og Friher- 
rens Komedie«, vil jeg ikke lægge Skjul på, men jeg tror 
tillige, at de mulige Betænkeligheder i så Henseende ved nær- 
mere Betragtning ville vise sig at være uden synderlig Vægt 
For så vidt man således i hans Hof- og Æmbedsstillinger 
(han var Dronningens Kammerjunker og anvendtes i 1677 — 78 
som dansk Envoyé i Brandenburg) kunde mene at finde et 
Argument mod hans Forfatterskab, kan det gjøres gjældende, 
at Satiren jo ikke blot var anonym, men rimeligvis kun be- 
stemt for en meget snæver privat Kreds, og at Forfatteren 
næppe havde tænkt sig Muligheden af, at den skulde blive 



*) Formen Mons for Mogens betegner den almindelige Udtale, men 
forekommer også på Tryk, således endog i et af Ligversene over 
Mogens Skeel af Markus Giø (trykt sammen med Gerner 1 s Lig- 
prædiken). 

så almindelig kjendt, som den sees at være bleven. Man 
kunde måske også finde det betænkeligt, at han 1675 var 
bleven trolovet med en Datter af en af de nybagte Friher- 
rer (Oluf Rosenkrands; han ægtede hende 1679), °S at en 
af hans Halvsøstre, Birgitte, havde været gift med en af nye 
Grever (Christoffer Parsberg, som dog var død, før Patentet 
blev udfærdiget), så at han altså stod i nært personligt For- 
hold til Medlemmer af de to Stænder, som spottedes så 
ubarmhjertigt i Stykket. Hertil kan dog vistnok svares, at 
når Mogens Skeel virkelig var dybt gjennemtrængt af en 
Følelse af Ringeagt for de nye Værdigheder, kan det van- 
skeligt tænkes, at de nævnte Forbindelser skulde forhindre 
ham i at give denne Følelse Luft 1 ). Men dertil kommer 
endnu, at Satirens hvasseste Bråd ikke så meget er rettet 
mod de Medlemmer af den gamle Adel, der havde mod- 
taget de nye Værdigheder, som mod Foranstaltningen selv, 
for så vidt den også tillod Folk af tvivlsom Herkomst og 
endnu tvivlsommere Moralitet at opnå de højeste Pladser i 
Samfundet. Under alle Omstændigheder må det hævdes, 
at hvis de ovenfor fremhævede Omstændigheder ved Mogens 
Skeels personlige Forhold skulde kunne modbevise, at han 
var Forfatter til Satiren, måtte det i ikke mindre Grad være 
umuligt for de tre unge Adelsmænd, som nævnes af Gram, 
at have haft noget med den at gjøre; thi Fr. Gersdorff stod 
uden Tvivl allerede dengang i nært Forhold til Hoffet og 



*) J e & anser det for ret rimeligt, at en Ytring i Stykket til Dels 
kunde have Hensyn til hans Halvsøster Grevinde Parsberg, nemlig 
den, at Grevinder ingen Lykke have i Danmark (minUdg. 1874. S. 
46). Vistnok ligger det nærmest herved at tænke på Leonora 
Christina ; men også Grevinde Parsberg havde på flere Måder været 
forfulgt af en uheldig Skjæbne. To af hendes Mænd vare døde 
fra hende, hun havde engang været efterstræbt af en Røverbande, 
og endelig havde hun kort før den Tid, da Stykket må antages 
at være blevet til, været Gjenstand for et Forgiftningsattentat (se 
bl. a. V. S. Skeel: Optegn, om Fam. Skeel S. 244 Ag.). 

Regeringen 1 ), Henrik Rantzau's egen Broder Otto var en 
af de nye Grever, og Rosenkrands's Slægtnavn var endog 
flere Gange repræsenteret mellem de nye Friherrer. 



1 ) Han nævnes i Begyndelsen af 1679 som »Kgl. Maj. extraord. 
Envoyé til Fyrsten af Zelle« (Klevenfeldt's Stamtavler, Geh. Ark.) 
og 1680 som Ceremonimester (Sjæll. Tegneiser, efter Meddelelse 
af C F. Bricka). 



Rettelser. 

S. 39 L. 6: 1631 — 61 læs: 1630 — 62. — Det kunde også her 
have været tilføjet, at Jørgen Seefeldt's Indskrift tidligere har været 
trykt i Marmora Danica I, 173 — 74. 

S. 154 Anm. i. S., 52 læs: S. 152. 

S. 232 L. 3 — 4. Den Tale, A. holder til sine Sønner, skal dog 
næppe forestille Indholdet af Instruxen, men A. holder en Tale og 
derefter giver han Sønnerne Instruxen, som han må antages at have 
hentet i »Kancelliet«. Selv således betragtet bliver Talen dog om 
trent lige så meningsløs som før. 

S. 54, L. 13: laane sig — læs: skaffe sig. 



Feder Hegelund's Susanna og Calumnia. 1 ) 



JLJet vil aldrig blive muligt at faa nøjagtig Rede 
paa, i hvilket Omfang Opførelser af Skuespil har fundet 
Sted ved Landets Latinskoler i det 16de og 17de Aar- 
hundrede. Dertil er de Kilder, hvorfra vi maa hente 
vor Viden i saa Henseende, altfor tilfældige og altfor 
ufuldstændigt bevarede. Men at saadanne Opførelser 
var meget almjndelige, særlig efter Reformationen, kan 
sluttes dels af de ikke faa Efterretninger, der — trods 
alt — endnu haves om dem, dels af de temmelig tal- 
rige Udtalelser, ikke mindst af Skolemænd, som fore- 
ligger om den Nytte, der i pædagogisk Henseende til- 
lagdes saadanne Opførelser, og det ikke mindre, naar 
Stykkerne var skrevne paa dansk, end naar de var 
skrevne paa latin. At Luther selv var gunstigt stemt 
mod denne Slags Øvelser, blev . naturligvis en stærk 
Tilskyndelse, men til syvende og sidst kom dog ved 
de enkelte Skoler Sagen til at afhænge af Skolemeste- 
rens personlige Stilling til den, og ikke mindst af den 
Tilfældighed, om han eller nogen af hans Omgivelser 



*) Ferste Gang trykt som Indledning til min Udgave af Stykket eller 

Stykkerne, der udkom i tre Hefter 1888—90. 
Birket Smith: Studier. II. \ 



var i Stand til at tilvejebringe nyt dramatisk Materiale 
og lede Stykkernes Indøvelse. I denne Henseende var 
Ribe Skole (Domskolen) heldigt stillet i den anden 
Halvdel af det 16de Aarhundrede under Mag. Peder 
Hegelunds Styrelse. Da nu tillige Hegelund i hele den 
Tid, han var Skolemester eller Rektor (og desuden baade 
før og efter) førte en Slags Dagbog over alt, hvad han 
oplevede, og da de paagældende Optegnelser — der 
nedskreves i tyske Almanakker — endnu er bevarede *), 
kan vi for det angivne Tidsrums Vedkommende danne 
os en fyldigere og sikrere Forestilling om de dramatiske 
Forhold ved Ribe Skole end ved nogen anden af Landets 
Skoler. I øvrigt havde der ogsaa været opført Skue- 
spil ved Ribe Skole, før Hegelund blev Skolemester, 
men han antyder i Prologen til „Susanna" 2 ), at den 
nordiske Syvaarskrig havde gjort en Afbrydelse deri. 
Bestemte Hentydninger til saadanne Opførelser haves i 
nogle Udgiftsposter i Byens Kæmnerregnskaber for Aarene 
1560 og 1561. Der er nemlig her begge Gange Tale 
om Penge til et Læs „Ved", som „kom til Pallads 118 ). 
Men med dette Udtryk betegnedes et Theater (mulig 
kun en Slags Tribune) af Træ i Domkirkens Nærhed, 
hvorpaa Skuespillene opførtes 4 ). Det rejstes, naar Op- 
førelsen skulde finde Sted, og nedreves bagefter. Hege- 
lund blev Skolemester i Ribe i Slutningen af 1569, og 



*) I den Hjelmstjerneske Samling paa det store kgl. Bibliothek. 

*) Min Udgave S. 23—24. 

*) J. Kinch: Ribe Bys Historie og Beskrivelse II, 762. Om et Par 
haandskrevne Skuespil fra Christian den III's Tid, som muligvis 
stammer fra Ribe, se Suhm's Samlinger I, 2, 99. 

4 ) Kinch a. St. S. 535, jfr. Thorup: Histor. Efterretn. om Ribe Ca- 
thedralskole. 1846. S. 83. Ogsaa paa andre Steder brugtes dette 
Ord i samme Betydning; jvfr. min Udgave af „Comoedia deMundo 
et Paupere" S. 8. 



Freden med Sverig sluttedes i December 1570. Allerede 
i den første Pintse herefter opførte Hegelund tre Stykker 
ved Skolen, og noget lignende gentog sig jævnligt i den 
følgende Tid, om end ingenlunde hvert Aar. Jeg skal 
her gengive de Optegnelser i hans Almanakker, som 
har Hensyn til saadanne Opførelser: 

1571. 

(Juni). 4-5-6. Cum aliquot annos consiluissent theatra 

Ripis, tandem hoc anno qualicunque conatu 
exhibuimus: 1. dieJephtham G. Buchanani 1 ), 
2° et 3°Acolastum, om den forlorne Søn, 
danske 2 ). 

1572. 

(Juni). 15. Exhibuimus Andriam Terentij. 

16. Exhibuimus Lazari a Christo resuscitati 
comoediam, Danice. 



*) Et latinsk Skuespil, som skattedes hejt i det 16de Aarhundrede. 
Forfatteren var en lærd Skotte, der efter mange Skæbnens Om- 
skiftelser dede 1582. 

*) Gulielmi Gnaphei (hans hollandske Navn var Willem de Volder) 
Acolastus s. de filio prodigo var, baade i sin oprindelige latinske 
Skikkelse og oversat paa forskellige Sprog, kendt og hejt anset 
over hele Europa. Til de mange Udgaver, som nævnes i K. 
Goedeke's Grundriss z. Gesch. d. deutschen Dichtung. 2 Aufl. II, 
133, og i Indledningen til Joh. Bolte's Udgave af Stykket, Berlin, 
1891 (Latein. Litteraturdenkmåler d. XV. u. XVI. Jahrh. I), kan 
fejes en, som udkom 1537 her i Landet, nemlig i Roskilde, med 
Scholier af Petrus Parvus Rosæfontanus ; jvfr. Chr. Bruun: Aars- 
beretninger fra det store kgl. Bibliothek II, 178 flg. — En haand- 
skrevet „Acolastus" paa danske Vers fandtes i Joh. Rhodius's 
Bibliothek (se Fortegnelsen over hans Manuskripter i Thott's 
Saml. Nr. 1860, 4to). 



17. Exhibuimus comoediam de desponsatione 
Christi et Ecclesiæ et de x virginib[us] 1 ). 

[1575. 
(Novbr.). 19. Reddita mihi tragoedia Jephthæ, quam reddidit Danicis 

rhytmis Seuerinus Paludanus mihi 1 ).] 

1576. 
(Marts). 4. Exhibitus Ripis Pisander Bombilius, Klaus 

Føli/3 3 ). . 
(Juni). Exhibuimus ludos scenicos: 

25. Jephtham 

26. Abraham [Danice 4 ). 
28. Susannam 



*) Af ovenstaaende Betegnelse maa man slutte, at der kun er Tale 
om et enkelt Stykke, men jeg véd ikke, til hvem man skal henfere 
dette. Et Skuespil „de decem virginibus" haves bl. a. af Hieron. 
Ziegler. 

*) Den ogsaa nedenfor nævnte Seren Kjær eller Skriver, Borgmester 
i Kolding. Om ham se bl. a. H. F. Rardam i Personalhistor. 
Tidsskrift VI, 158- 59, og i Dansk biograf. Lexik. IX, 202—3. 

3 ) Arnoldi Madiri Pisander Bombylius. Dialogus iocularis, per actus 
in modum comoediæ distinctus. Antverpiæ. 1546. Stykket 
er paa latin, skrevet i Prosa. De af Hegelund tilfejede Ord 
„Klaus Feli/S" betegner formodentlig, at det opførte Stykke var 
oversat paa dansk af en Klaus Fele eller vel snarere: Felle. At 
Hegelund om Stykket bruger Udtrykket „exhibitus" og ikke, som 
ellers, „exhibuimus", kunde mulig tyde paa, at han ikke selv 
havde Del i denne Forestilling, men ganske sikkert er det dog 
vist ikke; jvfr. ogsaa Kinch: Ribe Bys Hist. og Beskr. II, 763 Anm. 

4 ) Disse Forestillinger omtales ogsaa i Hegelunds „Susanna" (min 
Udg, S. 142), og af de der brugte Udtryk i Forbindelse med, 
hvad vi ellers véd, fremgaar det, at „Jephtha" var det allerede 
omtalte Stykke af Buchanan i Seren Kjærs Oversættelse, at „Abra- 
ham" var Georg Rollenhagen's Stykke af dette Navn, ligeledes i 
Seren Kjærs Oversættelse (fra tysk), og at „Susanna* endelig 
var Sixt Birck's (Xysti Betulii eller Betuleii) Stykke i Hegelunds 
egen Oversættelse. 



1578 1 ). 

(Juli). 22. Exhibuimus Nabalem, comoediam sacram 

Rodolphi Gualtheri Tigurini, Danice reddi- 
tam a Seuerino Paludano, cos. Colding. 2 ). 



1583. 
(Juni). 25. Joseph 

De diuite et Lazaro 



» exhibiti 3 ). 



De to sidste Skuespil blev i øvrigt ikke opførte 
under Hegelunds Styrelse af Skolen. I Juli 1580 ned- 
lagde han nemlig — i Følge hans egne Optegnelser — 
sit Skolemesteræmbede, efter i Forvejen at være bleven 
udnævnt til theologisk Læsemester eller Lektor i Ribe, 
i hvilken Egenskab det paalaa ham at holde Forelæs- 
ninger for Kannikerne ved Kapitlet, Domskolens ældste 
Disciple og andre. Det er dog dermed ikke givet, at 
han har været ganske uden Forhold til de i 1583 op- 
førte Stykker. I det mindste fandtes der i Resens 
Bibliothek 5 haandskrevne „Comoedier paa Danske Riim a , 
som i Katalogen over Bibliotheket tillægges Peder Hege- 
lund 4 ), og et af disse Stykker var af samme Indhold 
som et af dem, der opførtes 1583. Titlerne paa de fem 
Stykker angives i Katalogen saaledes: „1. Om Abel 
oc Cain. 2. Om Abraham. 3. Om Lazari Opstan- 



*) Ikke — som Kinch har anf. St. S. 764—1577. 

2 ) Om denne Oversættelse af Søren Kjær, som mulig endnu er be- 
varet, se mit Skrift: Tobiæ Komedie, S. III — IV, og nedenfor. 

8 ) De ovenfor trykte Optegnelser af Hegelund har til Dels — men 
ogsaa kun til Dels — været trykte tidligere i Giessing's Jubel- 
Lærere III, 1, 68—69, og i Thorup's Histor. Efterretn. om Ribe 
Cathedralskole. 1846. S. 82—83. Udførligst benyttede af Kinch 
anf. St. S. 762—65. 

4 ) Petri Joh. Resenii Bibliotheca. Hafn. 1685. 4to. Pag. 326. 



delse. 4. Om de 10 Spedalske. 5. Om den rige 
Mand oc Lazaro. a Med hvor megen eller liden Grund 
disse Stykker tillægges Hegelund, er ubekendt. To af 
dem har samme Æmne som to af de under Hegelunds 
egen Skolestyrelse opførte Skuespil, nemlig „Abraham" 
og „Lazari Opstandelse". Men paa den anden Side 
véd vi jo, at den af Hegelund 1576 opførte „Abraham" 
ikke var oversat af ham, men af Søren Kjær (se S. 4 
Anm. 4), og det bliver da i højeste Grad sandsynligt, 
at det hos Resen opbevarede Stykke netop har været 
Søren Kjærs Oversættelse. Men dette gør da hele Hege- 
lunds Forfatterskab til de fem Stykker tvivlsomt Rime- 
ligst er det vel, at det omtalte Haandskrift — paa lig- 
nende Maade som et Par andre, der er os levnede fra 
andre Skoler — kun har indeholdt Stykker, som til en 
vis Tid har været opførte ved Ribe Skole. Men en 
Mulighed er der jo altid for, at et og andet af disse 
Stykker, og deriblandt ogsaa det om den rige Mand og 
Lazarus, kan være forfattet eller oversat af Hegelund 
selv. — Han er i øvrigt bleven nævnet som Forfatter 
af et Stykke til, men denne Gang vistnok med endnu 
mindre Grund. Det hedder nemlig i et Brev, som Mag. 
Thomas Bang den 29. Januar 1649 skrev til Mag. Hans 
Mikkelsen Ravn, dengang Rektor i Slagelse: „Porro 
pro fiducia nostræ amicitiæ tuam fidem et curam im- 
ploratum venio, ut, si Museum tuum inter suas Musas 
numeret comoediam Danicam M. Petri Hegelundi de 
Salomone concinnatam in honorem coronationis regis 
b. m. C. 4., summo viro et regi nostro intimo paulisper 
concedas. Ab eo enim ad ipsum regem sereniss., qvi 
hoc scribendi genere delectatur, hæc comoedia expetitur. 
Qvod si vero ipse haut possideas: haut grave ducas 
expiscari, si ex alicujus librario angulo possit erui, tan- 



tisqve æstimatoribus destinari" *). I Hegelunds Almanak- 
optegnelser, og særlig dem for 1596, har jeg ikke fundet 
Spor af, at han har skrevet eller ladet opføre et saadant 
Stykke, og den Formodning ligger da meget nær, at 
der foreligger en Forvexling med Hieronymus Justesen 
Ranch's „Kong Salomons Hylding", der, som bekendt, 
blev opført 1584 i Viborg i Anledning af den senere 
Christian IV.s Hylding 2 ). 

Men hvorledes det nu end forholder sig med Hege- 
lunds Forfatterskab til de her nævnte Skuespil, viser i 
hvert Fald Antallet af de Stykker, der vitterlig opførtes 
under hans Rektorat, og ikke mindst hans danske Be- 
arbejdelse af „Susanna", at han levende interesserede 
sig for Skolekomedien, og dette har ogsaa faaet et mere 
direkte Udtryk, dels i den Tilskrift til Dronningen, som 
indleder „Susanna" *), og hvor han ivrer mod de „vrang- 
villige, særsindige og ilde underviste Hoveder, der for- 
agte, fordømme og ville forlægge [d. e. udrydde, øde- 
lægge] alle slig Lege og Digt", dels i selve Prologen, 
hvor han påaviser baade Skuespillets historiske Beret- 
tigelse og dets praktiske Nytte 4 ). 

Før jeg gaar videre, vil jeg give et ganske kort Af- 
rids af Hegelunds Liv og hans Forfattervirksomhed uden- 
for det dramatiske Omraade. Han var født den 9. Juni 
1542 i Ribe, hvor hans Fader, Jens Christensen Hege- 



*) Histor. Tidsskr. 3 R. IV, 576. Det originale Brev i Univ. Bibi, 
Rostgaards Saml., Nr. 158, 4to. 

*) At der omvendt er nogen Misforstaaelse i den Angivelse, der 
haves om Opførelsen af en „Susanna" i Viborg 1574, har jeg 
berørt i min Udgave af Hieron. Justesen Ranch's Skuespil, S. IX 
flg. (Studier paa d. gamle d. Skuespils Omraade S. 188 flg.); 
jvfr. nedenfor. 

*) Min Udg. S. 8—9. 

4 ) Min Udg. S. 22 flg. 

lund, siden blev Borgmester. Han gennemgik sin Bys 
Latinskole og blev i 1561, efter i treAar at have været 
Hører ved Skolen, indskrevet ved Københavns Univer- 
sitet, opholdt sig et Par Aar i Niels Hemmingsens Hus 
og dro.g siden, efter Tidens Skik, til Tyskland for at 
studere ved protestantiske Universiteter. Han levede 
saa først i Leipzig, derpaa (efter et kort Ophold i Hjemmet 
i 1565 — 66) i Wittenberg, hvor han var Hovmester foi 
Niels Hemmingsens temmelig mislykkede Søn, Hans, 
tog 1568 Magistergraden og kom det følgende Aar til- 
bage til Danmark. I November 1569 blev han, som 
tidligere sagt, Skolemester i Ribe, 1580 Lektor (og der- 
med tillige Sognepræst for Vester- Vedsted), 1588 Sogne- 
præst ved Domkirken, endelig 1595 Biskop over Ribe 
Stift. Som saadan døde han den 18. Februar 1614. 
Han var en i sine forskellige Stillinger meget anset 
Mand, der røgtede sin Gerning med stor Nidkærhed og 
Dygtighed, og han var lige saa afholdt som agtet 1 ). 
Som Forfatter optraadte han temmelig hyppigt, men 
det er dog kun paa faa Punkter, at hans literære Virk- 
somhed frembyder nogen Interesse ud over det almin- 
delige. Paa latin forfattede han bl. a. et Par gramma- 
tiske Smaaskrifter til Skolebrug samt en hel Del Digte, 
hvoraf ikke faa er optagne i hans Udgave af Phil. Me- 
lanchthons Epigrammata selectiora (Francof. ad. M. 1573, 
4to) 2 ). Hans danske Skrifter er for største Delen af 



*) Hovedkilden til Kundskab om hans Liv er naturligvis hans egne 
Almanakoptegnelser. Af trykte Fremstillinger nejes jeg med at 
henvise til Pontoppidan's Annales ecclesiæ Dan. III, 153 flg., Tho- 
rup: Histor. Efterretninger om Ribe Cathedralskole. 1846, S. 79 flg., 
og Kinch: Ribe Bys Hist. og Beskriv. II, 203 flg. o. fl. St. 

*) I Virkeligheden indeholder dette Skrift, trods Titelen, maaske 
fuldt saa mange Epigrammer af andre Forfattere som af Me- 
lanchthon. 



opbyggeligt og belærende Indhold. Flere af dem er 
blevne til i bestemte Anledninger, saaledes „Argumenta 
resurrectionis corporum. Trøst oc Beuissning vdaff Guds 
ord om Legemens opstandelse" (Kbh. 1578, paa Vers), 
skrevet i Anledning af Biskop Hans Laugesens Søns 
Død; „Memento mori. Om Liff oc Død, timelig oc 
euig" (1587, Vers og Prosa), skrevet i Anledning af Fru 
Anne Parsbergs Begravelse; „Elogia Mulierum. Om 
Ypperlige Quindfolck" (1587, Vers), skrevet til Trud 
Bjørns Bryllup med Ermgaard Gyldenstjerne. Det sidste 
Skrift skildrer i en Række Exempler Træk af Snildhed 
og Snarraadighed hos forskellige bibelske Kvinder, idet 
det dog — efter de paagældende Handlingers moralske 
Karakter — sondrer Exemplerne i to Grupper: „Listig- 
heds Exemple" til 1) „det gode" og 2) „det arge". Under 
første Gruppe behandles Rebekka, Rachel, Rahab, Ruth, 
Jahel, Abigail, Michol, Esther, Judith; under den anden: 
Eva, Loths Døtre, Thamar, Dalila, Jesabel, Herodias. 
Det hele er egentlig kun en lidt anden Udførelse af det 
lille Digt (rettere en Vise): „Artes astusque muliebres", 
som først tryktes særskilt og siden sammen med „Su- 
sanna" (jvfr. min Udg. S. 145), men som i øvrigt er 
ganske uden Interesse. Overhovedet viser Hegelund 
sig i alle disse Poesier som en Mand, der bevæger sig 
med en vis Frihed og Lethed i Sproget, men ud over 
dette frembyder Udførelsen intet betydeligt. Ret inter- 
essant, fordi den minder om en vis Side af „Susanna", 
er hans „ABC aff Bibelske Ordsprock, det er, de kor- 
tiste, lettiste oc brugeligste Sprock aff Bibelen effter 
ABC faar Børn" (Slesvig, 1588). Som Titelen viser, 
indeholder Skriftet først en Række bibelske Ord- og 
Tankesprog, men med disse er saa sammenstillet — 
ligesom i „Susanna" — dels latinske Sententser af be- 
slægtet Mening (undertiden ligefrem Oversættelser), dels 

oprindelig danske Ordsprog, dels endelig danske Ord- 
sprogsrim, for en Del vistnok forfattede af Hegelund 
selv. Bogen har et rent pædagogisk Formaal, men for 
os bliver den tillige et yderligere Vidnesbyrd om Hege- 
lunds egen Forkærlighed for og Kendskab til det folke- 
lige Fyndsprog *). I ganske samme Retning gaar Skriftet : 
„Verstculi proverbiales et sententiosi illustrium poetarum 
cum Danicis prouerbiis collecti. Nogle merckelige oc 
vdlesde Latinske Vers oc Sprock, forklarede oc lignede 
met vore almindelige Danske Ordsprock faar Schole- 
børn oc Vngdommen". Versene (af latinske Klassikere) 
er ordnede alfabetisk, men i det store kgl. Bibliotheks 
Exemplar af Skriftet — det eneste, jeg kender — haves 
kun et Par Sider, og maaske er der aldrig bleven trykt 
mere 2 ). — At Hegelund heller ikke var uden Interesse 
for Fædrelandets Historie, fremgaar allerede af hans 
Kalenderoptegnelser, dels mere umiddelbart, gennem 
den Masse af personalhistoriske Notitser, de indeholder, 
dels middelbart gennem mange Vidnesbyrd — især i 
Syvaarskrigens Dage — om den levende Sans for 
Fædrelandets Ve og Vel i Nutiden, hvoraf Sansen for 
og Fordybelsen i dets Fortid naturligst udspringer. " At 
hans historiske Interesse yderligere maatte næres ved, 
at han levede Side om Side med Mænd som Hans 
Svaning og Anders Sørensen Vedel, er selvfølgeligt. 
Men i øvrigt er det kun saare lidet, som er bevaret af 
hans Produktion paa dette Omraade. Det indskrænker sig 
egentlig til en kort Udsigt over de oldenborgske Kongers 
Historie (fra Christian I. til Frederik IL inkl.), som findes 



*) Om den Rolle, det gnomiske Element spillede ved Skoleundervis- 
ningen, jvfr. i øvrigt min Udgave af Hieron. Justesen Ranch's 
Skuespil S. XLV Anm. (Studier osv. S. 220 Anm.). 

a ) Jvfr. om dette Skrift ogsaa Fr. Winkel Horn: Peder Syv, S. 112. 

bag i den foran omtalte „ABC aff Bibelske Ordsprock". 
Et rimeligvis større Arbejde om den nordiske Syvaars- 
krig, som han efterlod i Haandskrift, maa vistnok be- 
tragtes som tabt 1 ). 

Hegelunds betydeligste literære Arbejde — i hvert 
Fald nu — er uden Spørgsmaal hans rimede Skuespil 
„ Susanna u med tilhørende „Calumnia". Vistnok er „Su- 
sanna a væsentlig kun en Oversættelse eller Bearbejdelse 
fra latin, men selv som saadan har Stykket en ikke 
ringe Interesse. Hegelund omtaler selv i den latinske 
Fortale til Læseren og i Tilskriften til Dronningen 2 ), 
hvorledes det gik til med Stykkets Udarbejdelse og siden 
med dets Trykning. Under den almindelige Glæde, som 
herskede i Landet 8 ), — saaledes udtrykker han sig — 
fik han Lyst til at opføre et Skuespil for Folket, og da 
han i Forvejen havde fattet Kærlighed til Modersmaalet, 
vilde han opføre det paa dansk. Det Stykke, han valgte, 
var den augsburgske Rektor Sixt Birck's (Xysti Betulii 
eller Betuleii), paa latin skrevne Skuespil „Susanna" 4 ), 



*) Se Rerdam: Historieskrivningen og Historieskriverne i Dmk. og 
Norge S. 111. Mon ikke det „Epitome de regibus Daniæ", som 
Rerdam her omtaler, skulde være den ovenfor omtalte Udsigt over 
de oldenborgske Kongers Historie? 

*) Min Udg. S. 14—15 og 9. 

*) „In hac publica patriæ læticia" (min Udg. S. 14). Da dette Ud- 
tryk kun synes at kunne gælde Freden med Sverig, maa man 
næsten antage, at Hegelund allerede har begyndt paa sin Over- 
sættelse i 1571. Hermed stemmer ogsaa ganske nogle Udtryk i 
Prologen (S. 23 — 24), hvor der udtrykkelig henvises til Fredens 
Forkyndelse. 

4 ) Om dette Stykke og dets Forfatter se bl. a. Goedeke: Grundr. 
z. Gesch. d. d. Dicht. 2 Aufl. II. 134 og 345; Allgem. Deutsche 
Biographie II, 656 flg.; Zeitschrift f. deutsche Philologie XI, 169 
flg. ; Joh. Bolte's Indledning til hans fortræffelige Udgave af Stykket, 
Berlin, 1893 (Latein. Litteraturdenkmåler d. XV. und XVI. Jahr 

som altsaa først maatte oversættes. Her kan indskydes, 
at Hegelund maaske ikke blot havde læst dette Stykke, 
men endog selv for flere Aar siden lært dets sceniske 
Virkning at kende. I det mindste har han noteret i 
sine Almanakker, at et Stykke „Susanna" to Gange 
blev opført i Maj Maaned 1565 i Leipzig, medens han 
selv studerede i denne By 1 ), og det er temmelig sandsyn- 
ligt, at denne „Susanna" netop var Sixt Birck's 2 ). — 
Med Oversættelsen, fortæller Hegelund, var Forholdet 
det, at han ganske fulgte Handlingens Gang i den la- 
tinske Original; men i øvrigt tillod sig af og til at gøre 
nogle smaa Forandringer og Udvidelser, navnlig for 
saaledes at bringe Skildringen nærmere til sin egen 
Tid og dens Sæder. Han omtaler ogsaa, at han satte 
Indholdsoversigter 3 ) og belærende Sententser foran hver 



hunderts. 9.); J. Baechtold: Gesch. d. deutschen Literatur in der 
Schweiz. (1892). S. 301—2; o. fl. Det latinske Stykke udkom 
første Gang i Augsburg 1537, og derefter mange Gange. Men 
allerede tidligere havde Sixt Birck behandlet det samme Æmne i 
et tysk Stykke (Basel, 1532), rigtignok i en meget ufuldkommen 
Form (se bl. a. R. Pilger i Zeitschr. f. deutsche Philologie XI, 
142 flg.) Herom har Hegelund aabenbart ingen Anelse haft. 

*) Første Gang paa Raadhuset den 9. Maj, anden Gang 2 Dage 
efter. Om den sidste Opførelse hedder det i Optegnelsen under 
11. Maj: „Publice in collegio Pau[lino] exhibita est Susanna 
comædia a nobilibus adolescentibus, magnificentissime". 

*) Om Hegelund overhovedet har kendt andre latinske Bearbejdelser 
af Susannas Historie end Sixt Birck's, maa vistnok efter hans 
Udtryk i Fortalen ansees for tvivlsomt. Af tyske siger han bestemt, 
at han kun har kendt én, som var ældre end Birck's (latinske) 
Stykke og meget daarlig. Hvis Tidsbestemmelsen er rigtig, maa 
man vistnok nærmest tænke paa den i Zeitschr. f. deutsche Phi- 
lologie (XI, 132 flg. og 151 flg.) omtalte anonyme Bearbejdelse fra 
Nurnberg. 

8 ) Hvis man ikke havde Hegelunds Ord for, at han selv havde tilsat 
disse Indholdsoversigter, maatte man snarest tro, at han ved sin 

Scene, at han indflettede Bemærkninger om nogle af de 
optrædende Personers Gestikulation og Holdning, og at 
han hist og her indstrøede Ord- og Tankesprog, „qualia 
a Mimis et laruatis illis personis acclamari possent 1 )". 
Og skønt han i det hele har bibeholdt Originalens Per- 
sonliste — kun med den Indskrænkning, at han har 
tilføjet en og anden næsten stum Person — , har han 
dog selv skabt en helt ny og meget talende Figur, 
nemlig „Calumnia" (hvis Optræden henlægges til Mel- 
lemtiden mellem 4. Akts 6. og 7. Scene 2 )), og han har 
gjort dette for at bringe lidt Liv og Fornøjelighed i 
Handlingen paa et Punkt, hvor den ellers truede med 
at blive altfor sørgelig. 

Saaledes omtrent taler Hegelund om sit Arbejde i 
den latinske Fortale til Læserne, og hvad han her siger, 
gælder uden Tvivl om Stykket i den Form, hvori det 
kom til Opførelse i Ribe den 28. Juni 1576 3 ). Men, 
fortæller han i Tilskriften til Dronningen 4 ), efter at han 
havde erfaret, at % den latinske „Susanna" — tilligemed 
andre Stykker — var bleven opført ved Dronningens 



Bearbejdelse havde benyttet ikke Originaludgaven af 1537 (eller 
en deraf afledet Udgave), som ingen saadanne Angivelser har, 
men en lidt omarbejdet Udgave af 1547 (trykt i: Dramata sacra 
ex Veteri Test. desumpta. Basileae. II, 332—407. — Se Bolte 
a. St. S. IX og X), som har Indholdsoversigter, der ikke blot i al 
Almindelighed, men ogsaa i Enkeltheder meget ligner Hegelunds. 
Paa den anden Side synes Hegelunds Arbejde ganske vist, hvad 
Texten angaar, at staa Udgaven af 1537 nærmere end den af 
1547 (jvfr. de hos Bolte S. XI— XII anførte Text- Varianter). 

*) Jvfr. herom min Udgave af Hieron. Justesen Ranch's Skuespil S. 
XLVI flg. (Studier osv. S. 221). 

*) Min Udg. S. 99. 

*) Se foran S. 4. 

4 ) Min Udg. S. 9. 

„Kirkegangs-Højtid paa Københavns Slot" 1 ), tog han 
sin egen Oversættelse „for Hænder udigen paa ny Stavn 
at overse og forbedre", og tillader sig nu at dedicere 
Dronningen den i den saaledes rensede Skikkelse 2 ). Om 
„Susanna to s og „Calumnia a s Trykningshistorie findes i 
Hegelunds Almanakker forskellige Optegnelser, som jeg 
gengiver her: 

1577. 
(22. Juli). Misi tum per Andream Kragium DD. theo- 
logis et typographis exemplar Susannæ 
Danicum. 
(5. Oktob.). Scripsi Hafniam de . . . [for- 
skellige andre Ting og] Su- 
sanna comicotragoedia 



M. Andreæ 8 ). 
Joh. Farsenio. 



1578. 
(16. Januar). Scripsi Hafniam typographo Mat. Vinitori 4 ) 

de Susanna. 



*) Den 3. Juni 1577. Om Beretningen om denne Forestilling se 
nedenfor (under: Materialier til Skuespillets Historie i Danmark). 

2 ) Udtrykket i Tilskriften: „oc giorde den da... paa Danske Rim, 
oc derhoss indførd it Andet nyt Diet, om den gamle . . . last Bagtale", 
kunde misforstaaes, som om de herte til Meddelelsen om, at He- 
gelund tog Stykket for sig igen til Omarbejdelse eller Gennem- 
syn. Meningen vilde da være, at Stykket først ved Omarbejdelsen 
blev sat i Vers, og at „Calumnia* ferst da blev til. Naar man 
imidlertid sammenholder Udtrykkene her med Udtrykkene i den 
latinske Fortale, synes det utvivlsomt, at de nævnte Ord 
maa høre til Indskudssætningen: „effterdi ieg haffde vdi flurd 
ageret den her vdi . . . Ribe", og at Ordene altsaa maa forstaaes 
saaledes: og havde da gjort den paa danske Rim og derhos 
indfort osv. Jeg antager det nemlig for afgjort, at Stykket alle- 
rede ved Opførelsen 1576 var skrevet paa Vers, og at »Calumnia*' 
ligeledes dengang var skrevet. 

8 ) D. e. Anders Sørensen Vedel. 

4 ) D. e. Matz Vingaard. 

(14. April). Redditum mihi exemplar meum avtoyqayov 

Susannæ. 
(12. Maj). Scripsi Mathiæ Vinitori typographo de 
Susanna imprimenda; misi x Joachimicos 
ved Anders 01uff/3en. 
(21. Maj). Remisi Susannam tragicomoediam reuisam 
et emendatam Hafniam, typis imprimendam 
— Deus fortunet — ved Jens Seffrin/Søn, 
borger vdi Ribe. Misi et duos Joachimicos 
duabus 
iconibus sculpendis 



Calumniæ 
insignium. 

(28. Oktob.). Imposui manum summam Calumniæ et misi 

Hafniam ved Christian Stabbel oc Andreis. 

1579. 

(4. Febr.). Bleffue mig send fra Kiøbenhaffn, prented 
aff Math/3 Viingaard 

Susanna 
Calumnia 1 ). 



min Bog 



I Løbet af Aaret indeholder saa Kalenderen for- 
skellige Optegnelser om, til hvem Hegelund forærede 
Exemplarer af Skriftet. At Modtagerne var glade ved 
Gaven, og at Samtiden i det hele meget paaskønnede 
Fremkomsten af dette store, smukt udstyrede og i flere 
Henseender interessante danske Digt, kan der ikke være 



1 ) Naar »Susanna K paa Titelbladet har Trykkeaaret 1578, medens 
ved Slutningen af „Calumnia" 1579 angives som det Aar, da Tryk- 
ningen afsluttedes, hidrerer den første Tidsbetegnelse ej en syn ligt 
fra, at Trykningen er begyndt med „ Susanna u s Titelblad. Skønt 
„Susanna" og „Calumnia* udkom sammen som én Bog, haves 
dog ogsaa begge Skrider for sig. „Calumnia" er særskilt sig- 
neret og pagineret. 

Tvivl om. Hvad Virkning det gjorde, skønnes ikke 
blot af de varme Ord i de Æredigte, som ledsager det 
trykte Stykke, men ogsaa deraf, at andre dramatiske 
Forfattere i mere end én Henseende tog det til Forbil- 
lede 1 ), og endnu langt ned i det følgende Aarhundrede 
genlyder Rosen over det 2 ). — Vi skal nu se lidt nærmere 
paa Hegelunds Arbejde, idet vi tager hver af dets Hoved- 
bestanddele — „Susanna" og „Calumnia" — for sig. 

En stor Lettelse ved den literaturhistoriske Betragt- 
ning af „Susanna" er det naturligvis, at vi ikke, som 
saa ofte ellers, med Møje behøver at søge efter Stykkets 
Kilde. Hegelund har jo ikke blot i Almindelighed 
nævnet den, men ogsaa i Hovedtrækkene angivet sit 
Forhold til den, og en nærmere Undersøgelse vil vise, 
at hans Angivelse i det væsentlige er rigtig. Han har 
saaledes virkelig, som han siger, fulgt Handlingens Gang 
i Sixt Birck's latinske Stykke Scene for Scene, og hans 
Afvigelser fra dette Stykkes Personliste indskrænker sig 
til, at han har givet Susanna en Søn mere, Jonathas, 
som dog er en stum Person, og at han har tilføjet en 
Skarpretter og hans Svend, der begge kun har nogle 
faa Replikker 3 ). Man skulde nærmest tro, at en saa 



*) Se min Udgave af Hieron. Justesen Ranch's Skuespil S. XLIV flg. 
(Studier S. 219 flg.), og min Udgave af Tobiæ Komedie S. VI. 

*) Se bl. a. Olai Borrichii Dissertationes academicæ de Poétis. 
Francof. 1683. pag. 167. Ogsaa citeret af P. T. Wandall i Nye 
originale Skuespil. 1. Bd. (1776) S. 22, og i Thorup's Hist. Efterretn. 
om Ribe Cathedralskole S. 82. — I Bergen blev der 1673 af 
Disciplene i Latinskolen opfert en „Susannas Historie", som Huit- 
feldt (Christiania Theaterhistorie S. 26) mener at have været Hege- 
lunds. 

*) En anden Ting er, at han af og til har lagt Replikkerne i andre 
Personers Mund, end Originalen har det. Exempelvis kan nævnes, 
at det i Originalen fuldt saa meget er Tjenestepigerne som Su- 
sanna, der (i 1. Akts 3. Scene) anstiller gudelige Betragtninge. 

stærk Tilslutning til Originalen maatte berøve den danske 
„Susanna" enhver selvstændigere Tiltrækning. Men 
dette er dog ingenlunde Tilfældet. Indenfor de anty- 
dede Grænser frembyder det danske Stykke netop en 
ikke ringe Selvstændighed i Bearbejdelsen. Man faar 
allerede rent udvortes en Forestilling herom, naar man 
ser, at til Trods for, at Hegelund f. Ex. har udeladt 
det Kor, som slutter hver af det latinske Stykkes Akter *), 
er det danske Stykke i det hele blevet ikke lidt større 
end Originalen. For en Del hænger dette nu ganske 
vist sammen med den Vanskelighed, det altid maa have, 
og især for en Forfatter fra hin Tid, at gengive Latinens 
koncise Udtryk med en tilsvarende Knaphed i det danske 
Sprog. Men til Dels har Hegelund ogsaa med en bestemt 
Hensigt benyttet en bredere Form. Han siger selv i 
Fortalen, at hans Forandringer og Udvidelser af Origi- 
nalen har haft til Formaal at afpasse Stykket noget 
mere efter hans egen Tids — d. e. hans danske Samtids 
— Sæder og Mennesker. Det er netop dette, han har 
gjort. Det kan siges om mange Steder i Stykket, at 
Hegelund mindre har forsøgt at oversætte de paagæl- 
dende Scener eller Replikker, end taget sit Udgangs- 
punkt fra det, der er deres almindelige Indhold, og saa 
udviklet dette selvstændigt gennem en Skildring, der 
baade er fyldigere i sin Motivering og rigere i sin Ud- 
maling end Originalen. Og naar han allerede herved i 
høj Grad har lettet sine Landsmænd Tilegnelsen af 
Stykkets Handling, har han yderligere arbejdet deres 
Opfattelse i Møde ved sin Sprogbehandling, der i Be- 



over Naturen, medens Hegelund næsten lader Susanna tale alene. 

Hverken i psykologisk eller dramatisk Henseende er der dog 

vundet stort ved denne Forandring. 
*) Derimod har han beholdt Koret i 5. Akts 4. Scene og har udvidet 

Originalens 2 Strofer til 8. 
Birket Smith: Studier. II. 2 

tragtning af Tiden er ualmindelig naturlig og flydende, 
og som trods sit fremherskende naive Præg indeholder 
mange træffende og kærnefulde Udtryk og Vendinger , 
oftest i det danske Ordsprogs folkelige Form. Interes- 
sant er det at se, hvorledes Hegelund undertiden udvider 
Originalen for at uddybe den psykologiske Karakteristik. 
Exempelvis kan nævnes Sedechias's Replik i 1. Akts 2. 
Scene 1 ), hvor han i malende Ord skildrer, hvorledes 
Susanna har betaget ham, hvorledes han har stræbt at 
rive sin Kærlighed ud af sit Hjærte, men uden Nytte, 
og hvorledes han nu har opgivet Kampen og duer til 
intet. Denne lange og som et første Forsøg i Liden- 
skabens Karakteristik ingenlunde udygtige Skildring, der 
hos Hegelund indtager 44 Vers, er i Originalen kun 
antydet i følgende korte Replik: 

S ed. Credo, tibique mi 
Achab ego consentio: nunquam meis 
Oculis imago talis obuersata. Ego 
In ea ardeo, meumque cor salit, 
Quoties recordor, et recolligo meo 
Animo, nouus candescit ignis æstuans 2 ). 

Et andet Exempel paa Hegelunds Tilbøjelighed og 
delvis Ævne til Karaktertegning ud over, hvad Originalen 
giver, frembyder 2. Akts 3. og 4. Scene, hvor først to 
Raadsherrer, medens de venter paa, at Raadet skal 
samles, taler om Dommeræmbedets Pligter og dets Fri- 
stelser, og derefter tre andre Raadsherrer afhandler det 



*) Min Udg. S. 34—35. 

2 ) I Overensstemmelse med det anførte indeholder hele den paagæl- 
dende Scene hos Hegelund 206 Vers, i den latinske Udgave af 
1537 99 Vers. 1. Akts 1. Scene (Sedechias's Monolog) er i Udg. 
af 1537 13 Vers, hos Hegelund 56. 

samme Æmne 1 ) — alt uden mindste Forbindelse med 
Stykkets Handling. Begge Scener er for saa vidt alle- 
rede givne i Originalen, som de samme Personer op- 
træder der, og Indhojdet af deres Samtaler i al Almin- 
delighed antydes at gaa i den foran angivne Retning. 
Men Udførelsen i det enkelte er ganske Hegelunds egen *), 
og han har grebet Lejligheden til at anbringe ikke faa 
Træk af en satirisk Iagttagelse, som virker ganske for- 
nøjeligt, og som sikkert har det nærmeste Hensyn til 
„hans egen Tids Mennesker og Sæder". Det er nu 
ganske vist ingenlunde altid at Hegelund forholder sig 
saa frit over for sit Forbillede. Paa mange Steder slutter 
han sig temmelig nær til det og faar her mere Karakter 
af en almindelig Oversætter.' Men selv paa saadanne 
Steder bevarer hans Arbejde dog Interesse for os ved 
sit jævne og gode, til Tider meget udtryksfulde Sprog. 
I sidste Henseende spiller, som allerede antydet, de 
rundt om i Texten indstrøede Ordsprog og Tankesprog 
en fremtrædende Rolle, ja de giver ikke sjældent Dia- 
logen dens karakteristiske Præg. Stykket indeholder i 
Virkeligheden en sand „Ordsprogskat", og Hegelunds 



*) Min Udg. S. 54—63. Jvfr. ogsaa Nyerup's ogRahbek's Bidr. til 
d. d. Digtek. Hist. II, 48—57. 

a ) I Paul Rebhun's Susanne (1535; trykt 1536; optrykt i Goedeke's 
og Tittmann's Deutsche Dichter d. 16. Jahrhunderts II, 25 flg.) 
forekommer i Begyndelsen af 2. Akt et Par Scener, hvor to Raads- 
herrer (det er her selve de to gamle Vellystninge) viser sig som 
partiske og bestikkelige. I Overskriften over disse Scener hedder 
det udtrykkelig, at de er tilsatte „extra argumentum, ad depin- 
gendam iudicum iniquitatem", hvad der netop ogsaa er Formaalet 
med Raadsherrescenerne i Hegelunds „Susanna" , særlig den sidste. 
Nogen speciellere Lighed mellem Scenerne hos Rebhun og Hegelund 
er der dog ikke Spor af, og Hegelund har efter al Sandsynlighed 
slet ikke kendt Rebhun's Stykke, da det ikke kan antages at 
være det tyske Skuespil, han omtaler i sin Fortale. 

2* 

Forkærlighed for denne Ytringsform viser sig yderligere 
derved, at Randen i det trykte Stykke er opfyldt dels 
af lignende Ordsprog, dels af Bibelsprog og af latinske 
Sententser 1 ), som skal tjene til stærkere at fremhæve 
enkelte Steder i Replikkerne, men som i øvrigt — efter 
hvad Hegelund selv siger i Fortalen — ikke blot har 
været beregnede paa Læserne, men tillige har været be- 
stemte til at fremsiges eller udraabes af de Narre og 
maskerede Personer, som ved Opførelsen havde det 
Hverv — udenfor den egentlige Handling — at sætte 
Liv i Tilskuerne. Alt i Alt er Hegelunds Stykke et smukt 
og værdifuldt Sprogmindesmærke, som dog ogsaa har 
Interesse ved selvstændige Forsøg i Retning af Karak- 
tertegning. At Stykkets dramatiske Bygning paa nogle 
Punkter er meget svag, derfor falder Ansvaret mindre 
paa Hegelund end paa den egentlige Forfatter. Dog 
var det naturligvis i denne Henseende et Misgreb, 
at han saa meget udvidede de to ovenfor nævnte Raads- 
herrescener i 2. Akt, der allerede i Forvejen var ganske 
overflødige for den dramatiske økonomi. Og man maa 
i det mindste undre sig over, om det end tillige er be- 
tegnende for Tidens Mangel paa Ævne til at skelne 
mellem det episke og dramatiske, at han ikke har haft 
øje for den Absurditet i Sixt Birck's Stykke, at de to 
gamle Vellystninges Forræderi ansees som bevist derved, 
at de angiver Arten af det Træ forskelligt, hvorunder 
de siger at have fundet Susanna og hendes Boler. 

Der er en Side af Hegelunds Susanna-Bearbejdelse, 
som har særlig Interesse for os, idet den giver os et 
Indblik baade i den daværende Theaterindretning og i 
Maaden, hvorpaa en „Skolekomedie" blev sat i Scene. 



*) Saaledes ogsaa i Hieron. Justesen Ranch's „Kong Salomons Hyl- 
ding", der i dette som i flere Punkter efterligner „Susanna". 

Som Hegelund nemlig paa alle Punkter har bestræbt sig 
for at lægge sit Arbejde til Rette baade for Læseren og 
for Folk, der mulig efter ham vilde opføre Stykket, saa- 
ledes har han rundt om trykt en Mængde Sceneanvis- 
ninger, som oplyser, hvorledes de spillende i de enkelte 
Situationer havde at forholde sig. Værdien af disse 
Anvisninger er saa meget større, som de uden Tvivl 
netop betegner, hvorledes Hegelunds egen Praxis har 
været ved den Opførelse af Stykket, som han ledede i 
1576. Jeg har allerede tidligere, i Anledning afHieron. 
Justesen Ranch's „Kong Salomons Hylding" — der og- 
saa i denne Henseende tager „Susanna" til Forbillede 
— givet en temmelig udførlig Fremstilling af de mere 
karakteristiske Enkeltheder i begge de nævnte Stykkers 
Mise-en-scéne *), og da jeg ikke ønsker at gentage mig, 
nøjes jeg for „Susanna "s Vedkommende med at hen- 
vise Læseren til selv at gøre sig bekendt med Scene- 
anvisningerne om „Hobenes" Ordning (min Udg. S. 
26 — 27), Indretningen af Haven og Bassinet, hvori Su- 
sanna bader sig (S. 38), samt om Arrangementet af de 
Scener, hvor Susanna fremstilles for Retten (S. 96), hvor 
hun dømmes til Døden (S. 104 — 5), hvor hendes Uskyl- 
dighed publiceres (S. 129 — 30), og hvor de to gamle 
Vellystninge stenes (S. 140). 

Medens „Susanna" er en Bearbejdelse af en anden 
Forfatters Arbejde, er Mellemspillet „Calumnia", som 
var bestemt til at opføres mellem 4. Akts 6. og 7. 
Scene, Hegelunds eget Værk. Baade i Udlandet og her 
hjemme havde det allerede længe været Brug at afbryde 



a ) Se min Udgave af Hieron. Justesen Ranch's Danske Skuespil S. 
XL VII flg. (Studier S. 221 flg.); jvfr. nu ogsaa P. Hansen's Den 
danske Skueplads (I, 37 — 38 og 41), i hvilket Værk man over- 
hovedet vil finde et Udvalg af mine Iagttagelser og Bemærkninger 
om de gamle danske Skuespil i særdeles tro Gengivelse. 

Kontinuiteten i de dramatiske Fremstillinger ved i disse 
at indskyde Forlystelser af beslægtet eller af anden Art. 
Uden at komme nærmere ind paa dette Æmne, der er 
stort nok til at give Stof til en hel Bog, skal jeg nøjes med 
at hentyde til, at i mange af vore egne gamle Skuespil 
og i flere af de Beretninger, der haves om saadannes 
Opførelse, vil man finde Vidnesbyrd om, at der mellem 
Akterne, eller undertiden i Akterne selv, mellem de 
enkelte Scener, har været indlagt navnlig Korsange, 
mimiske Danse, Narrekunster, vistnok ogsaa Kamplege 
o. lign. Ogsaa paa Indlæggelsen af ligefrem drama- 
tiske Scener af andet Indhold end Hovedskuespillet 
haves Exempler, om end noget sjældnere og til Dels 
fra en lidt senere Tid. I Skuespilhaandskriftet Nr. 794, 
Fol., GI. kgl. Saml. (fra Begyndelsen af det 17. Aar- 
hundrede), er der saaledes mellem andre Mellemspil 
ogsaa bevaret et dialogisk, „Herkules og Omfale" *), og 
de i Stykket „De Mundo et Paupere" indlagte Bonde- 
scener er i Grunden intet andet end et Mellemspil, der 
staar i den løseste Forbindelse med Stykkets egentlige 
Handling. I Jens Kjeldsen's Josephs Historie (1630) 
var der indlagt en ganske selvstændig Bondekomedie 
mellem Stykkets Akter 2 ). Overgangen mellem de mu- 
siske og mimiske Mellemspil og de i snævrere Forstand 
dramatiske (dialogiske) er ganske jævn og bliver særlig 
anskuelig ved et Arbejde som „Calumnia", hvor en 
enkelt Figur udtaler sig i Monologer. Der var ikke for 
hin gamle Tid noget unaturligt i at lade en Figur ex- 
pektorere sig Y endog meget lange Enetaler, ja vi ejer 
et helt Skuespil med mange Personer: „Kortvending", 



l ) Jvfr. ogsaa Nyerup og Rahbek: Bidr. til d. d. Digtek. Hist. H, 

144 flg. 
9 ) Se Nye originale Skuespil II (1778), 33 flg. 

som helt er sammensat af Monologer 1 ). To af de før 
nævnte Mellemspil i Haandskrittet Nr. 794, Fol., GI. 
kgl. Saml., nemlig „Aarets fire Tider" og „de fire Ver- 
densaldere", bestaar ligeledes kun af Monologer 2 ). Men 
disse har rigtignok lige over for „Calumnia" det store 
Fortrin, at de er korte, medens „Calumnia" er af en 
ligefrem umaadelig Længde. Den indtager i den trykte 
Original ikke mindre end 53 Blade (i Kvart), medens 
hele „Susanna" kun indeholder 64 Blade, hvoraf dog 
meget afgaar til de foran hver Scene trykte „ Argumenta" 
og Vers, til Sceneanvisninger, Personlister o. lign. Vistnok 
opfordrer Hegelund dem, der finder „Calumnia" for 
lang, til at skære af hvad de lyster 3 ), men det bliver 
derfor ikke mindre ufatteligt, hvorledes han har kunnet 
anlægge sit Arbejde efter en saadan Plan. Dersom han 
har opført det i hele dets Længde, har hans Publikum 
sikkert ikke takket ham. Dertil kommer ydermere, at 
Udarbejdelsen ingenlunde er morsom. Der findes hist 



1 ) Udgivet af mig i Danske Samlinger I, 182 flg. 

2 ) I det første bliver dog hver af Aarstidernes Monologer dels af- 
brudt dels afsluttet ved nogle Bemærkninger af Narren. I det andet 
ledsages Monologerne af Dans. — Som en Monolog kunde man 
maaske ogsaa betragte Isaac Pederssen's „En liden Comoedie, som 
Agens aff en Person (kaidis Venlig Forening) paa it Høytids Bryl- 
lups Fest. Der som Venlig Forening forærer Bruden oc Brudgommen 
it Blomster, som heder jo lenger jo kiærer. Oc er paa . . . Johan 
Willemssen sampt . . . Ingeborg Frederichs Daatter deris Heytids 
dag dennom til ære agent" ... S. 1. 1576. 4to. Skriftet er efter 
sit Indhold et yderst maadeligt Bryllupsdigt, men det ejendomme- 
lige ved dette er, at det synes at have været fremsagt eller 
„ageret" af en bestemt (kostumeret?) Person. — I Udlandets 
dramatiske Literatur spiller Monologen en ikke ringe Rolle. For 
Frankrigs Vedkommende kan henvises til E. Picot : Le monologue 
dramatique dans Tanden théatre francais. Paris. 1886 — 88. 
(Uddrag af „Romania", T. 15, 16, 17). 

*) Min Udg. S. 15, 99; jvfr. 145. 

og her Ting, som er ret godt sete og sagte, og bl. a. 
skal jeg henvise til nogle karakteristiske Bemærkninger 
om den danske, særlig jydske Bondes Lovkyndighed 
og Tilbøjelighed til Lovtrækkeri 1 ), som sikkert beror 
paa egen Iagttagelse; men som Helhed virker Stykket 
overordentlig trættende, fordi det er saa udtværet. Noget 
af det, der ved Opførelsen sikkert har moret Tilskuerne 
mest, er „Bagtale "s barbarisk-burleske Udstyrelse. Thi 
er end maaske den i Bogen givne Afbildning af hende 
(min Udg. S. 149) ikke i ét og alt naturtro, maa hun 
dog ved Opførelsen have baaret de fleste af de hende 
der tillagte Attributer, da Texten henviser til dem. Det 
kan her indskydes, at den Figur, som aabner 2den Del 
af Shakspeare's Henrik IV., Rygtet, „Rumour", aaben- 
bart har haft en Udstyrelse, som lignede „Calumnia a s, 
idet den skildres som „malet helt fuld af Tunger", og 
der er da ogsaa et nært Slægtskab mellem de to 
Figurer, som begge lader sig føre tilbage til Vergils 
"Fama" (Æneid. IV, 173 flg.), om end „Calumnia" 
ogsaa utvivlsomt er paavirket af Hans Sachs's Skildring 
af „Nachredt" *) (Folio-Udg. af hans Værker. 1. Bd. 
1570. S. 297 flg.) 

I øvrigt indeholder „Calumnia" en Karakteristik af 



a ) Min Udg. S. 208—9; jvfr. Nyerup og Rahbek: Bidr. til d. d. 
Digtek. Hist. II. 13—14. 

*) Se Joh. Bolte i Zeitschr. f. deutsche Phiiol. 26. Bd. S. 136. Be- 
slægtet med de nævnte Figurer er ogsaa den i øvrigt maadelig 
udførte „Fygomby" i Anders Kjeldsen Tybo's Absolon. Kbh. 
1618. Naar J. Bolte a. St. ogsaa jævnfører Hegelund's Afbildning 
af Calumnia med et i Original-Udgaven af Hans Sachs forekom- 
mende Træsnit, kan jeg ikke dømme herom, da denne Udgave 
ikke findes i vore offentlige Bibliotheker. Men Hegelund's Billede 
viser i hvert Fald ogsaa direkte tilbage til Vergil, thi baade Over- 
skriften: Fama malum, og Underskriften : Monstrum horren- 
dum ingens, er laante fra Vergils Skildring af Fama. 

„Bagtale" — dette Ord rigtignok taget i meget vid For- 
stand — , en Skildring af den Maade, hvorpaa den 
arbejder, af dens Virkninger, af de med den beslægtede 
Laster, af de Dyder, der modarbejder og besejrer den 
osv., alt dog behandlet under det Synspunkt, at det er 
en levende Person, dér saaledes virker og bliver mod- 
virket. Men dette Synspunkt har, trods en og anden Sind- 
righed i det enkelte, kun paa en temmelig tvungen og 
kunstlet Maade kunnet gennemføres i en saa uhyre 
Bredde, og heller ikke har Forfatteren altid undgaaet 
at komme til at lægge „Calumnia" Ord i Munden, som 
er Udtryk ikke for hendes, men for hans egne Tanker 
og Følelser. Et stort Afsnit af „Calumnia", nemlig det 
om „Bagtale"s Vinger, er væsentlig historisk-polemisk 
og giver en Fremstilling af Religionskampene . i Tysk- 
land, Frankrig og Nederlandene. Forfatteren er her i 
høj Grad optaget af sit Æmne og giver sin bitre Stem- 
ning mod Papismen Luft i spottende og harmfulde Ord, 
som i hvert Fald kaster Lys over hans egen Personlig- 
hed. Men i det hele er dog „Calumnia "s Interesse 
ligesom „Susanna "s fortrinsvis knyttet til den Betydning, 
Skriftet har i sproglig Henseende som et stort dansk 
Digt med en for sin Tid ualmindelig god Sprog- og 
Versbehandling. Hvad de talrige Randbemærkninger 
angaar, er de forholdsvis sjældent — som i „Susanna" — 
danske Ordsprog, men mest Citater af Klassikere og af 
Bibelen, eller ligefrem historiske Noter og Oplysninger. 
Da „Susanna" og „Calumnia" har været omtalte af 
næsten alle, som har skrevet om de gamle danske Skue- 
spil, mener jeg at kunne fritage mig for at opregne de 
paagældende Steder. Dog kunde der maaske være Anled- 
ning til at gøre en Undtagelse med Nyerup og Rahbek's 
Bidrag til den danske Digtekunsts Historie. II, 1 flg. og 
47 flg. 



Tobiæ Komedie 1 ). 



Jr or Kendskabet til vor ældre dramatiske Literatur 
er Haandskriftet Nr. 794, Fol., i den gamle kongelige 
Samling paa det store kgl. Bibliothek af ikke ringe 
Vigtighed. Dette Haandskrift indeholder nemlig en 
Række danske Komedier og Mellemspil, som, paa en 
eneste Undtagelse nær, kun kendes herfra. De er, efter 
den Orden, hvori de forefindes i Haandskriftet: 1) Na- 
bals Komedie; 2) Tobiæ Komedie; 3) tre Mellemspil: 
„Aarets fire Tider", Herkules og Omfale", og „de fire 
Verdens- Aldre" ; 4) Samsons Fængsel, med Aarstallet 
1599; 5) Mariæ Magdalenæ Komedie; 6) Comoedia de 
Mundo et Paupere; 7) Hecasti Komedie. Haandskriftet 
fremviser en Række forskellige Hænder. Men lige som 
disse alle væsentlig tilhører en og samme Tid, nemlig 
Begyndelsen af det 17de Aarhundrede 2 ), saaledes frem- 
gaar det af en nærmere Betragtning af dem, at der i 
det mindste har bestaaet en vis udvortes Forbindelse 



*) Ferste Gang trykt som Indledning til min Udgave af Stykket, der 

udkom 1887. 
*) „Hecastus" synes dog at være indført noget senere end de andre 

Stykker. 

mellem de med dem nedskrevne Stykker, idet aen 
samme Haand undertiden forekommer paa meget for- 
skellige Steder i Haandskriftet. Den største Del af 
Tobiæ Komedie er saaledes indført i Haandskriftet af 
én Haand, men enkelte Partier i 4. og 5. Akt fremviser 
en anden Haand (se min Udgave S. 69, Anm. 2, og 
S. 83, Anm. 1). Med den sidste Haand er imidlertid 
meget skrevet af de andre Stykker, nemlig det allermeste 
af Nabals Komedie, noget af Mellemspillene (hvor den 
vexler med Hovedhaanden i Tobiæ Komedie), og endelig 
hele Komedien „De Mundo et Paupere". Den nærmere 
Forklaring af, hvad det er, der har dannet Forbindelsen 
mellem Stykkerne, faar man dog først ved et Par Op- 
tegnelser, der findes foran Afskrifterne af Nabals Komedie 
og „De Mundo et Paupere". Disse Optegnelser er ned- 
skrevne med en og samme Haand, og den første lyder 
saaledes: „Exhibita est hæc comædia [o: Nabal] Rhan- 
-drusiæ anno rov koyov 1607., die 6. Maji, a Petro Theo- 
caro, scholæ rectore." Den anden Optegnelse omfatter 
selve Titelen paa det paagældende Stykke: „Comædia 
de Mundo et Paupere, anno 1607. die v. Majj Rhan- 
•drusiæ Cimbrorum exhibita a P. T. R. [o: Petro Theo- 
caro, Randrusiensi] ludimoderatore." Hertil knyttes yder- 
ligere følgende Bemærkninger: „Anno 1607., 1. die, vide- 
licet 5. Maii, hæc comædia exhibita; 2. d., videlicet 6. 
Maii, com. Nabalis; 3. d., videlicet 7. Maii, comædia antiqva 
Plavti, qvæ Aulularia dicitur. Cum chorejs vnic. d. 
•declinatis, ludentibus tubis & buc[cinis], mimis jnter 
actus etc, cum vocalj mu[sica] x )." Det kan endnu til- 
føjes, at den Haand, som har nedskrevet de foran gen- 



*) Foran Prologen er endnu skrevet med samme Haand: „Exhi- 
bita est hæc comædia anno lov koyov 1607. die v. Maji Rhan- 
drusiæ." 

givne Optegnelser, og som andet Steds fra vides at 
være Peder Thøgersens egen 1 ), rundt om i „De Mundo 
et Paupere" har indført en Del Sceneanvisninger (mest 
med rødt Blæk), som uden al Tvivl staar i Forbindelse 
med den nævnte Opførelse af dette Skuespil. Men ved 
alt dette synes den Sammenhæng, der bestaar mellem 
de enkelte Stykker i Haandskriftet (maaske med Undta- 
gelse af „Hecastus"), let at forklare. Haandskriftet har 
nemlig aabenbart været knyttet til Randers Skole, re- 
præsenterer, som jeg allerede ved en tidligere Lejlighed 
har ytret 2 ), denne Skoles Skuespilrepertoire, særlig under 
Peder Thøgersens Rektorat, og Stykkerne er indførte i 
Haandskriftet af Folk, der har staaet i nær Berøring 
med Skolen, nærmest vel Disciple eller Hørere. Da jeg 
her i Korthed sammenfatter, hvad der af de almindeligere 
Forhold ved Haandskriftet kan have Betydning for mit 
snævrere Æmne, ønsker jeg ogsaa strax at udtale, at 
der i den Omstændighed, at Thøgersen har ladet to af 
de i Haandskriftet optagne Skuespil opføre i Aaret 1607, 
i og for sig ikke ligger noget Bevis for, at disse Stykker, 
end sige noget af de andre, er forfattet eller bearbejdet 
af ham selv. For de fleste af Stykkernes Vedkommende 
er der da virkelig ogsaa Omstændigheder til Stede, som 
taler for, eller delvis endog gør det sikkert, at de ikke 
er blevne til i Randers. Saaledes er Nabals Komedie 
en Bearbejdelse af et Skuespil med samme Navn af 



a ) Se et Pastor Dr. H. Rerdam tilhørende Haandskrift, der indeholder 
Prøveskrifter af Folk, som i Biskop Jens Gjedesens Tid segte 
Ansættelse som Præster og Lærere i Aarhus Stift (jvfr. Kirkehi- 
stor. Saml. 3. R. II. 738 flg., særlig S. 747). 

8 ) Mit Skrift: De tre ældste danske Skuespil, S. 90, Anm. (jvfr. 
mine Studier paa det gamle danske Skuespils Omraade, S. 178, 
Anm. 2). 

Schweizeren Rudolph Walther (RodolphusGualtherius) 1 ). 
Af dette sidste vides der imidlertid allerede i anden 
Halvdel af det 16de Aarhundrede at have existeret en 
dansk Oversættelse ved Borgmester i Kolding Søren 
Kjær eller Skriver, hvilken Oversættelse bl. a. blev brugt 
ved en Opførelse af Stykket i Ribe Skole den 22. Juli 
1578 2 ), og da Oversætteren i sin Tid havde et vist 
Navn som Forfatter 3 ), er der sikkert større Sandsynlig- 
hed for, at den i vort Haandskrift indførte danske „Nabal" 
er Søren Kjærs, end at den er en ny Oversættelse. Om 
Tobiæ Komedies Herkomst skal jeg siden tale nærmere, 
men foreløbig kan det siges, at det synes rimeligst, at 
Stykket er skrevet i Viborg. „Samsons Fængsel" er, 
som det udtrykkelig angives, Hieronymus Justesen 
Ranch's bekendte Stykke og stammer altsaa ogsaa fra 
Viborg. Hvorfra Mariæ Magdalenæ Komedie hidrører, 
er ubekendt, men Oversættelsen af „Hecastus" er uden 
Tvivl bleven til i Aarhus 4 ). Der er da — fraregnet 
Mellemspillene — kun „De Mundo et Paupere" tilbage, 
og det er ganske vist temmelig sandsynligt, at Over- 
sættelsen eller Bearbejdelsen af dette Skuespil skriver 
sig fra Randers 5 ). Men det er dermed ikke aldeles af- 
gjort, at Peder Thøgersen er Bearbejderen, om der end, 
naar ogsaa andre Omstændiger tages i Betragtning, vel 
kan være en vis Rimelighed herfor, hvorom mere senere. 



*) Se Nyerup og Rahbek's Bidrag til den d. Digtek. Historie, II, 123 
flg. Stykket er skrevet paa latin, men i Følge K. Goedeke: 
Grundriss z. Gesch. d. deutsch. Dichtung, 2. Aufl. II, 350, haves 
der en tysk Oversættelse deraf allerede fra 1559. 

*) Se foran S. 5. 

8 ) Jvfr. de foran S. 4 Anm. 2 citerede Steder. 

4 ) Se mine Bemærkninger herom i Danske Saml. 2. R. III, 255, Anm. 
4 (Studier paa d. gamle d. Skuesp. Omr. S. 83, Anm. 2). 

*) Jvfr. nedenfor min Undersøgelse af selve dette Stykke. 

Inden jeg gaar over til nærmere at betragte „Tobiæ 
Komedie", maa jeg endnu omtale, at Stykket aabenbart 
ved en eller anden Lejlighed har været opført sammen 
med Terents's Heautontimorumenos, og at der i den 
Maade, hvorpaa det er indført i Haandskriftet, paa en 
ganske forunderlig Maade viser sig Mærker heraf. Umid- 
delbart efter Personlisten til Tobiæ Komedie følger nemlig 
„Prologus Heautontimorumeni ex Susanna P. Hegelundi", 
hvilket vil sige Prologen til Peder Hegelunds bekendte 
Skuespil, som — med Undtagelse af det midterste Parti 
— er brugt som dansk Prolog til Terents's Komedie. 
Derefter kommer saa „Prologus Latinus", d. e. selve 
Terents's Prolog til Heautontimorumenos, kun med et 
indskudt Stykke, som har Hensyn til Stykkets Opførelse 
ved unge Mennesker. Derefter følger „Argumentum 
Latinum ex Terentio", hvilket Argumentum dog kun er 
angivet i Haandskriftet, men ikke nedskrevet. Derefter 
er indført „Danske Argument paa den latinske Leg", 
der ligeledes drejer sig om Heautontimorumenos; ende- 
lig kommer „Prologus i Tobiæ Leg" med „Argumentum", 
og derefter selve Tobiæ Komedie. — Som sagt, man 
maa slutte af denne Sammenstilling, at Tobiæ Komedie 
og Heautontimorumenos ved en eller anden Lejlighed 
har været opførte sammen, men selv om man vilde 
antage, af de havde været opførte paa én Dag — hvad 
der dog paa Grund af begge Stykkers Størrelse altid 
bliver noget misligt — , forstaar man vanskeligt, hvad 
Anledning der kan have været til saaledes at blande 
dem sammen i Afskriften. I Slutningen af Tobiæ Ko- 
medie findes intet tilsvarende; den der værende Epilog 
har udelukkende Hensyn til dette Stykke 1 ). 



*) Naar det om de umiddelbart efter Tobiæ Komedie afskrevne 
Mellemspil hedder: „I den latinske Leg blev indført trende Slags 

Den gammel-testamentlige Fortælling om den gud- 
frygtige Tobias og hans Søn — en venlig Familie- 
historie, i hvilken dog hele Tiden overnaturlige Magter 
spiller ind — har uden Tvivl altid været en meget 
yndet Læsning. For vort eget Lands Vedkommende 
synes det i saa Henseende betegnende, at ganske 
kort efter, at Bibeloversættelsen af 1550 var udgivet, 
udkom der et særskilt Aftryk af Tobiæ Bog (1552). 
Men ogsaa til Skuespildigtning har Historien om de to 
Tobias' er meget hyppigt afgivet Stof. Det er ofte om- 
talt, hvorledes Luther sagde 1 ), at der i Judiths Bog laa 
en god, alvorlig Tragedie, men at Tobiæ Bog gav „eine 
feine, liebliche, gottselige Comedie", og denne Udtalelse 
blev naturligvis ikke uden Virkning paa Skuespilforfat- 
terne, baade i Tyskland og i andre Lande, hvor den 
lutherske Lære vandt Indgang. Imidlertid havde allerede 
længe i Forvejen Tobiæ Bog afgivet Æmne til forskel- 
lige Middelalders-Skuespil, og ogsaa i romanske Lande: 
Spanien, Italien og Frankrig, foreligger der talrige 



Ordener, som dandsendes fremginge", viser den nærmere Beteg- 
nelse, som findes ved et af disse Mellemspil, nemlig at det ind- 
førtes ved „Actus V. Scena VIII.", at der her er Tale om et andet 
Stykke end Terents's Heautontimorumenos, som kun har 5 Scener 
i 5 Akt. Af en „Epilogus paa den latinske Leg", som felgcr 
efter Mellemspillene, sees da ogsaa, hvilket Stykke der menes, 
idet der i denne Epilog nævnes en Del Personer af Terents's 
Eunuchus. Dette Stykke har ogsaa 8 Scener (i Samtidens Udgaver 
endog 9) i 5te Akt. Jvfr. ogsaa J. Paludan i Histor. Tidssk. 5. 
R. II, 14, Anm. 3, som dog lader det henstaa som uvist, til hvilken 
af Terents's to Komedier Mellemspillene herer. 
2 ) I sin Bibeloversættelse, Fortalen til Tobiæ Bog. At Luther var 
gunstigt stemt mod Opførelser af Skuespil ved Skoledisciple, er 
bekendt nok; jvfr. bl. a. G. Ljunggren: Svenska Dramat intill 
Slutet af 17. Århundradet, S. 156, Anm. 19; K. Goedeke: Grundriss 
zur Gesch. d. deutsch. Dichtung. 2 Aufl. II, 330. 

Exempler paa Dramatiseringer af dette Æmne 1 ). Af 
alle disse dramatiske Bearbejdelser synes ingen at have 
vundet mere Bifald end en latinsk af Hollænderen 
Corn. de Schoon (Schonæus), der første Gang tryktes 
1569 og derefter udkom i en Række Oplag og Over- 
sættelser paa forskellige Sprog. Ogsaa paa dansk 
haves en Bearbejdelse af de Schoons Stykke, ved Erik 
Pontoppidan (1635) *), hvorimod den her udgivne Tobiæ 
Komedie ikke har noget med hint Skuespil at gøre. 
Hvor vidt overhovedet vort Stykke er en Bearbejdelse 
af et fremmed dramatisk Arbejde eller ikke, har jeg ikke 
med fuldkommen Sikkerhed kunnet afgøre. Vist er det 
dog, at jeg ikke har fundet noget Forbillede til det 
mellem " de ikke ganske faa fremmede, særlig tyske, 
Skuespil om Tobias, jeg har undersøgt 3 ), og om det 



*) Se især Le Mistére du Viel Testament, publié avec introduction, 
notes et glossaire par le Baron James de Rothschild. T. V, Ind- 
ledningen. 

*) Prøver af dette Stykke gives i Nyerup og Rahbek's Bidrag til d. 
d. Digtek. Hist. II, 160 flg. 

*) Af fremmede, ikke-romanske Skuespil om Tobias har jeg (foruden 
de Schoon's Stykke) undersøgt følgende: den svenske „Tobiæ 
Gomedia*, som tillægges Olaus Petri, og som er udgivet paa ny 
af Manderstrom (Stockholm, 1849); Hans Sachs's Tobias (1533); 
H. Ackermann's (1539); B. Crusius's (1585); Joh. Ment's (1586); 
Thomas Schmid's (1578), som egentlig er en Bearbejdelse af et 
ældre Stykke af J. Wickram. Schmid's Tobias har været mig 
udlaant fra det kgl. Bibliothek i Berlin, Crusius's Tobias fra det 
kgl. offentlige Bibliothek i Dresden. Et Par andre tyske Skue- 
spil om Tobias, som jeg ønskede at se, nemlig et afTh. Brunner 
(1569) og et af J. W. Rosenbach (1589), fandtes ikke paa noget 
af de nævnte to Bibliotheker. Et hidtil ukendt Skuespil om 
Tobias af G. Rollenhagen (1576), som dog skal være en Bearbej- 
delse af Th. Brunner's ovenfor nævnte Stykke, findes i Følge 
Centralblatt f. Bibliothekswesen 1885, S. 501, i privat Eje i 
Dresden. I Zeitschr. f. deutsche Philologie. 21. Bd. S. 478 an- 

end dermed ikke er ganske afgjort, at ikke et saadant 
Forbillede endnu lod sig finde, er der paa den anden 
Side i det danske Stykkes Sprogbehandling og Versi- 
fikation en vis naturlig Utvungenhed, som snarest turde 
tyde paa dets Originalitet, og som i hvert Fald ganske 
sikkert er Tegn paa en temmelig stor Selvstændighed i 
Behandlingen af enkelte Partier. Paa et Par Steder, 
hvor Strofer af danske Folkeviser er benyttede i Replikken, 
dels i ligefrem Gengivelse, dels i parodierende Omskriv- 
ning (S. 57 og 36 — 37) 1 ), falder denne Selvstændighed 
særlig stærkt i øjnene. 

At komme ind paa en udførlig Analyse af Stykkets 
formelle Ejendommelighed er ikke min Hensigt. Meget 
af, hvad der kunde være at sige i saa Henseende, har 
jeg allerede sagt tidligere i Anledning af andre Skole- 
komedier, og at gentage det her vilde formentlig være 
overflødigt. Som et i dramatisk Henseende virksomt 
Træk, der udmærker vort Skuespil frem for de andre 
Stykker om Tobias, som i det mindste jeg kjender, kan 
nævnes, at Forfatteren, i Stedet for blot at omtale de 
syv uheldige Brudgomme som dræbte af Djævelen, 
bringer de tre sidste af dem paa Scenen og lader Til- 



tyder J. Bolte en vis Lighed i to enkelte Scener mellem det ovenfor 
nævnte Stykke af J. Wickram (som jeg ikke har set) og vor 
„Tobias", men ter dog ikke drage nogen almindeligere Slutning heraf. 
a ) Jeg skylder Dr. phil. Axel Olrik Tak for at have gjort mig op- 
mærksom paa, at den ukyske Bejlers Replik paa sidst anferte 
Sted: „Lokket saa haver jeg Enke, og lokket saa haver jeg Me, 
jeg kunde det aldrig tænke, jeg skulde i Brudeseng de/ samt 
Asmodeus's tilherende Replik: „Men Fanden tager saa mange," 
er en Omskrivning af en bestemt Folkevise-Strofe, som lyder saa- 
ledes: „Lokket saa haver jeg mangen sken Enke og daaret saa 
mangen Me, men det kom aldrig udi min Hu, jeg skulde paa 
Havet de; a Omkvæd: „MenSeen hun tager saa mangen." Jvfr. 
i evrigt ogsaa .Dagbladet" 16. og 18. Febr. 1888. 
Birket Smith: Studier. II. 3 

skuerne selv være Vidner til deres Bejlen og deres Død~ 
Der tilføres herved den bibelske Fabel nogle nye Hånd- 
lingsmomenter, som den stærkt trængte til, og der gives- 
Anledning til en Karakteristik af de paagældende Bejlere,, 
som Forfatteren heller ikke har ladet ubenyttet, om han 
end ikke paa dette Punkt gaar meget dybt. Mere lykket er 
Karakteristiken af de to Djævle, der optræder i Stykket,, 
og Forfatterens Forsøg paa at individualisere disse Skik- 
kelser, af hvilke den ene, „Bryllupstrolden* Misogamus,. 
i det hele er holdt i en lavere Stil, gør dem til de 
interessanteste af de Djævlefremstillinger, som vort ældre 
Skuespil overhovedet har overleveret os. Hvad jeg her 
har for øje, er dog — skønt ogsaa Misogamus har et 
Par Replikker, i hvilke hans cyniske Frækhed og Plump- 
ked, ikke mindre end hans Fejghed, ret heldigt er be- 
tegnet — nærmest de Scener i 4. Akt, hvor Asmodeus 
bereder sig til at angribe den unge Tobias og derefter 
overvældes og bindes af Rafael. Som jeg ved en tid- 
ligere Lejlighed har sagt l ) : hele den Række af vexlende 
Sindsbevægelser, som Nederlaget fremkalder hos ham, 
lige fra den første burleske Forskrækkelse over Røgen 
af det brændte Fiskehjærte til det hævnfnysende Raseri 
efter Rafaels Bortgang, er af Forfatteren anskuet med 
virkelig Dygtighed og Sjælekundskab, og om end Ud- 
trykket ikke altid giver, hvad man føler at Forfatteren 
har villet give: et Billede af den paa én Gang hovmo- 
dige og træske Aand, som i afmægtig Trods vaander 
sig under Aaget, er der dog i det mindste enkelte 
Steder, hvor Replikken faar en for hin Tid ikke almin- 
delig Kraft og Sandhed. Hvad der gælder om Djæve- 



*) Danske Saml. 2. R. III, 272 (Studier paa det gamle d. Skuespils 
Omraade, S. 101). Jeg har i øvrigt paa det anførte Sted givet 
en udferligere Analyse af Dj ævlefremstillingen i vort Skuespil. 

len i Stykket, gælder for en Del ogsaa om Narren. 
Skønt meget af, hvad han siger, kun er tarveligt, har 
han dog et Par Replikker og navnlig én større Replik 
(i 4. Akts 3. Scene, min Udg. S. 56—58), hvor det 
satiriske Lune og den med Reflexion blandede Kaadhed, 
som skulde være betegnende for denne Figur, baade i 
sig selv har en ægtere Farve, end hvad vi ellers finder 
af denne Art i vore gamle Skuespil, og hvor den hele 
Ytringsform og ikke mindst den Brug, der gøres af 
Folkevisen *), stærkt minder om den Nar, vi kender fra 
mere udviklede . Literaturer, særlig fra det engelske 
Drama. — Til det anførte kan endnu føjes, at medens 
Diktionen i Stykket, som allerede antydet, i det hele 
er forholdsvis let og utvungen, hæver Tonen sig paa 
enkelte Steder til en vis Varme og Hjærtelighed, medens 
paa andre Steder, særlig i de Formaninger, Forældrene 
retter til deres Børn, Udtrykket faar en ikke almindelig 
Fynd 2 ). Alt i alt maa Tobiæ Komedie ubetinget regnes 
blandt de mærkeligere af vor ældre dramatiske Literaturs 
Frembringelser. 

Skønt der ikke foreligger nogen umiddelbar Oplys- 



a ) De Visestumper, Narren synger, er tagne af virkelige Folkeviser, 
som var vel kendte i Forvejen; jvfr. bl. a. Nyerup og Rahbek's 
Udv. danske Viser fra Middelalderen III, 98, og IV, 247; Sv. 
Grundtvig: Danmarks gamle Folkeviser IV, 358 — 61. 

2 ) En Sammenligning mellem den i „Tobiæ Komedie" fremtrædende 
Opfattelse at Ægteskabet og Samtidens, særlig Niels Hemmingsen's, 
Opfattelse deraf (en Sammenligning, hvis Resultater jeg dog ikke 
paa ethvert Punkt kan tiltræde), haves nu i Tr. Lund's Danmarks 
og Norges Hist. i Slutn. af d. 16. Aarh. Ilte Bog. Bryllup 
(1891), fl. St„ isærS. 435flg. Paa et enkelt, i øvrigt ganske under- 
ordnet Punkt (nemlig ved den spottende Betegnelse af Tobias 
som „Tobe", min Udg. S. 69) har Tr. Lund paavist et direkte 
Laan fra Niels Hemmingsen: Om Ecteskab (Tr. Lund a. St. S. 
458 og 461). 

3* 

ning om Stykkets Tilblivelsestid, lader denne sig i de 
store Træk bestemme uden Vanskelighed. Stykkets 
hele sproglige og dramatiske Form gør det sikkert, at 
det ikke kan være ældre end fra Slutningen af det 16. 
Aarhundrede, og paa den anden Side er det utvivlsomt 
skrevet en Tid lang før den 5. Maj 1607, den Dato, 
der betegner Opførelsen af det i samme Haandskrift 
indførte Skuespil „De Mundo et Paupere" *). Thi, som 
det bestemt synes at maatte sluttes af de mange med 
Peder Thøgersens Haand indførte Sceneanvisninger i Af- 
skriften af „De Mundo etPaupere", har selve denne Afskrift 
ligget til Grund for og er altsaa ældre end den nævnte 
Opførelse, og dette sidste maa da i endnu højere Grad 
gælde om Tobiæ Komedie, der er indført i Haandskriftet 
langt tidligere 2 ). Det kan altsaa i Korthed siges, at 
Stykket maa være skrevet i Tiden omkring Aar 1600. 
Vanskeligere er det at komme til en sikker Afgørelse 
af, hvem der er Stykkets Forfatter eller — eventuelt — 
dets danske Bearbejder. Ved Drøftelsen af dette Spørgs- 
maal er der en Række forskellige Momenter, som maa 
tages med i Betragtningen. Allerførst kan det bemærkes, 
at man ved en omhyggelig Gennemlæsning af „De 
Mundo et Paupere" finder en paafaldende Overensstem- 
melse mellem Partier i dette Stykke og Partier i Tobiæ 
Komedie. Saaledes genfindes Prologen i Tobiæ Komedie 
og saa meget af „Argumentum", som ikke netop angaar 
selve Stykkets Indhold, med kun ubetydelige Ændringer 
som Prolog til „De M. etP.", og noget ganske lignende 
gælder om Epilogen og „Floriger a 's Henvendelse til 
Tilskuerne i det førstnævnte Stykke, der væsentlig gen- 
findes i de tilsvarende Partier af det andet. Det kan 
strax fremhæves, at det af den Maade, hvorpaa Gen- 



J j Se foran S. 27. 
2 ) Se foran S. 26. 



givelsen finder Sted, er aldeles øjensynligt, at det er 
„De M. et P.", der har laant fra Tobiæ Komedie, og 
ikke omvendt. Foruden disse Overensstemmelser mellem 
større Stykker i de to Skuespil forefindes imidlertid 
ogsaa i begge en Del enkelte Replikker i mere eller 
mindre identisk Form. Uden at jeg tør paastaa, at jeg 
har faaet alle de paagældende Steder med, skal jeg 
anføre nogle, som i og for sig tilstrækkelig vil oplyse 
Forholdet. Den 1ste Bejlers Replik i Tobiæ Komedie, 
2. Akts 2. Scene (min Udg. S. 21): „Ve er mig, at 
jeg blev skabt, men jeg er nu.saa ilde fortabt", kommer 
igen i 3. Akts 3. Se. af „De M. et P.", hvor Djævlene 
griber Kejserens Sjæl. Narrens Replik i Tobiæ Komedie, 
2. Akts 1. Se. (Udg. S. 17): „Mig tykkes, Hr. Esge 
haver hannem laant" o. s. v. (alle 8 Vers) genfindes i 
„De M. et P." 1. Akts 5. Scene. Paa sidst nævnte 
Sted finder man ogsaa Saras Replik i Tobiæ Komedie, 
2. Akts 9. Se. (Udg. S. 39): „Udi en Kæp skuld' man 
dig læpp', saa det skuld' skræpp'", Narrens Replik i 4. 
Akts 6. Se. (Udg. S. 70—71): „Jeg var tilfreds at 
hænge dig op" o. s. v. (alle 4 Vers), samt Tjenernes 
to paafølgende Replikker: „Ja, Herrer og Narre haver 
Frisprog" o. s. v., og: „Man skal sig ikke med Gække 
blende" o. s. v. — Hvorledes skal man nu forklare 
disse paafaldende Overensstemmelser? Ja, den nærmeste 
Forklaring kunde vel synes at være den, at Tobiæ Ko- 
medie var skrevet af den samme Mand, som havde be- 
arbejdet „De M. et P.", eftersom vel ingen anden end 
Forfatteren selv kunde mene sig berettiget til saaledes 
at laane større og mindre Stykker fra et ældre Arbejde 
for at pynte paa et nyere. Jeg tror dog, at et saadant 
Ræsonnement vilde være ganske uholdbart. Allerede 
den tidligere omtalte Kendsgerning, at man ved en Op- 
førelse af Terents's Heautontimorumenos har laant Pro- 

logen til Hegelunds Susanna 1 ), viser tydeligt nok, at 
vore gamle Dramatikere ikke var meget nøjeregnende 
med Benyttelsen af andres Arbejder, naar de kunde 
spare sig selv nogen Ulejlighed derved, og naar, som i 
det foreliggende Tilfælde, Bearbejderen af „DeM. et P." 
fandt saa at sige lige paa sin Vej et Stykke, hvis Pro- 
log og Epilog han mente at kunne bruge, er der slet 
intet overraskende i, at han tog dem. Hvad angaar de 
mindre Replikker, som kommer igen i begge Stykker, 
da er de ganske vist for os saa ubetydelige og lidet 
morsomme, at man ved første Betragtning ikke let er 
tilbøjelig til at forestille sig deres Gentagelse som Følge 
af et bevidst Laan, men snarere i „De M. et P. a vil 
opfatte dem som halvt ufrivillige Reminiscentser, saaledes 
som de særlig let maatte flyde en Forfatter i Pennen, 
der tidligere havde skrevet i samme Retning. Naar man 
imidlertid ser lidt nærmere til, vil man let blive vår, at 
de fleste af hine Replikker er en Slags komiske Kraft- 
steder, som, hvor usmagelige de end er for os, dog 
uden Tvivl i hin Tid har været beregnede paa at gøre 
en særlig Virkning og derfor godt kan tænkes at have 
været udvalgte med Flid af Forfatteren til eller Bear- 
bejderen af „De M. et P." — som maa antages at 
have kendt Tobiæ Komedie meget nøje — og omplan- 
tede i hans eget Arbejde. 

Naar jeg i det foregaaende har søgt at afværge 
Forestillingen om, at de fremhævede Overensstemmelser 
mellem Tobiæ Komedie og „De Mundo et Paupere" 
gjorde det nødvendigt at antage én fælles Forfatter eller 
Bearbejder for begge Stykker, har jeg gjort dette, fordi 
forskellige Omstændigheder efter min Overbevisning 
bestemt tyder paa, at de to Stykker er skrevne af for- 



*) Se foran S. 30. 



39 



skellige Forfattere. Jeg skal saaledes først nævne, at 
Diktionen i „De Mundo et Paupere" for en overvejende 
Del er ringere, Udtrykket tungere og mere klodset end 
i Tobiæ Komedie, og om man end herved til en vis 
•Grad vil tage mulige Vanskeligheder ved en Oversættelse 
med i Beregningen, synes Forskellen dog i det hele 
for stor til at kunne forklares ad den Vej. Selv i de 
Partier af Prologen og Epilogen, som er overførte fra 
Tobiæ Komedie til „De Mundo et Paupere", er Texten 
ved de Forsøg, der er gjorte paa at ændre den lidt, helt 
igennem bleven forringet, hvad der næppe i den Grad 
vilde have været Tilfældet, hvis det var Forfatteren selv, 
der havde udført Arbejdet. Men hertil kommer endnu 
■et andet Vidnesbyrd. Medens det nemlig alene ved de 
lokale Hentydninger i „De M. et P." bliver overvejende 
sandsynligt, at dette Stykke er blevet til i Randers, gør 
tilsvarende Hentydninger i Tobiæ Komedie det ikke 
mindre sandsynligt, at dette sidste Stykke stammer fra 
Viborg. En saadan Allusion forekommer i 4 Akts 1. 
Se. (Udg. S. 50), hvor den unge Tobias og Asarias (Ra 
fael) rejser sammen, og den sidste udbryder: „Nu ere 
vi nær ved Tigris Flod, der ville vi tage en Hvile god"; 
hvortil saa Tobias svarer: „Nu haver jeg aldrig liger' 
set end Viborg Sø, tykkes dig ikke det? u Den — 
aabenbart komiske — Virkning, der tilsigtes ved denne 
Ytring, kan efter min Mening kun blive tænkelig, naar 
Viborg Sø var noget, som Tilskuerne ikke blot kendte 
af Omtale, men som de i øjeblikket næsten saa med egne 
øjne eller i hvert Fald kunde forestille sig, at den unge 
Tobias saa, da han fremførte hin Ytring 1 ), med andre 



*) Man vil maaske finde, at da der dog er Tale om en Rejse, altsaa 
om en Fjærnelse fra Hjemmet, kunde en Replik som den nævnte 

Ord, naar Stykket var skrevet og (først) spillet i Viborg, 
Og der forekommer endnu én Hentydning til denne By 
i Tobiæ Komedie. I den Henvendelse til Publikum, 
hvormed Narren afslutter Stykket, siger han nemlig, at 
han ved det Gilde, der skal følge efter Forestillingen, 
agter at drikke tysk 01 og Rhinskvin: „Jeg drikker 
ikke Viborg Skald, det er imod mit Æmbed og Kald." 
Viborg Skald — en bekendt Slags Viborg 01, som 
bl. a. oftere nævnes i Hieronymus Justesen Ranch's 
Skrifter 1 ), — staar aabenbart her som Betegnelse for 
det hjemmelavede i Modsætning til det fremmede, og 
ved Brugen af dette Udtryk bliver det altsaa endnu 
mere rimeligt, ja efter min Overbevisning næsten sikkert, 
at Stykket skriver sig fra Viborg 2 ). Men idet vi saa- 
ledes baade ved det ene og det andet ledes til at søge 
Forfatteren ad en ganske anden Kant, end det fra først 
af tegnede til, synes samtidig Opgaven at skulle lettes 
for os. Thi i Viborg levede, som man véd, ved den 
Tid, hvorom der her er Tale, en talentfuld og vel be- 
kendt dramatisk Forfatter, af hvem der endog haves et 
navngivet Arbejde i det samme Haandskrift, som inde- 
holder Tobiæ Komedie: Hieronymus Justesen Ranch. 
Man vil da strax spørge, om der ellers foreligger noget, 
som kunde bekræfte Formodningen om, at vi maatte 
søge Forfatteren til Tobiæ Komedie i Forfatteren til 
„Kong Salomons Hylding", „Samsons Fængsel" og 
„Karrig Niding". Ja, i det mindste ved første Øjekast 



ogsaa tænkes mulig i et Stykke fra Randers. Men dette forud- 
sætter en Abstraktion, som baade laa Tidens Forfattere og dens 
Publikum fjærnt. 

*) Se min Udgave af disse S. 111, 299, 360. 

') Det kan erindres, at Randers havde sit eget, vel renommerede 
01, Randers Bur-Ol. 

kunde der virkelig synes at være noget saadant. De iøjne- 
faldende og lejlighedsvis ganske vellykkede Forsøg paa 
at karakterisere de optrædende Personer, den ret utvungne 
og friske, af og til med folkelige Elementer isprængte 
Diktion kunde saaledes nok, set i al Almindelighed , 
gøre Indtryk af at vise hen til Hieronymus Justesen; 
og hertil kommer endnu saadanne Kendsgerninger, som 
at Prologen i Tobiæ Komedie i alle Hovedtræk følger 
Gangen i Prologen til Samsons Fængsel, og at der hist og 
her endog kan paavises Overensstemmelser mellem disse 
to Stykkers Ordlyd 1 ). Med alt det tror jeg dog bestemt, 
at Hieronymus Justesen ikke er Forfatter til Tobiæ 
Komedie. Hvad de mere eller mindre ordrette Overens- 
stemmelser mellem Texterne angaar, er de baade færre 
og mindre i Omfang end de tilsvarende mellem Tobiæ 
Komedie og „De Mundo et Paupere", og naar jeg ikke 
har ment at kunne tillægge de sidste nogen afgørende 
Betydning for Spørgsmaalet om Forfatterskabet, kan jeg 
endnu mindre tillægge hine det. Og den formodede, mere 
almindelige Lighed i Behandlingsmaaden svinder, i det 
mindste efter mit Skøn, ved en mere indgaaende Be- 
tragtning ind til noget meget lidet, idet Hieronymus 
Justesen ikke blot absolut er betydeligere i det egent- 



1 ) Jeg tænker herved særlig dels paa enkelte Vers i Prologerne, 
dels paa felgende Linier i en Replik af Asmodeus (Tobiæ Komedie 
4 Akts 5 Se, min Udg. S. 67): „De mig forleb som ærløs' 
Tyve, saa stikk' dem Belial i deres Live*, hvormed kan sammen- 
lignes , Samsons Fængsel" 1. Akts 5. Se. (min Udg. S. 162): 
„Din ærles Morder, Forræder og Tyv, dig skal hin Belial stikk' 
i Liv". Herunder herer paa en Maade ogsaa den under alle 
Omstændigheder ret mærkelige Kendsgerning, at der baade i 
„Kong Salomons Hylding" og i „Samsons Fængsel* (min Udg. 
S. 51 og 190) hentydes til ganske de samme Folkevisestrofer, 
som helt gengives i Tobiæ Komedie (Udg. S. 57). 

lig dramatiske, men ogsaa i Enkelthedernes Udformning 
gør Indtrykket af en helt anden — langt oprindeligere og 
ejendommeligere — Forfatterpersonlighed end Forfatteren 
til Tobiæ Komedie. Det forekommer mig da heller ikke at 
være uden Betydning med Hensyn til det her omhandlede 
Spørgsmaal, at medens Hieronymus Justesens nærmeste 
Eftertid, som endnu maa antages at have vidst god 
Besked med hans Forfattervirksomhed, bestræbte sig for 
at fremdrage i Trykken saa meget andet, som han ikke 
selv havde naaet at faa udgivet, har den ikke vist Tobiæ 
Komedie denne Ære, skønt Stykket sikkert ikke har 
undladt at behage dem, der kendte det. Et Vidnesbyrd 
i samme Retning er det, at Stykket ikke i Haandskriftet 
er betegnet med Forfatternavn. Der er næppe Tvivl 
om, at hvis Hieronymus Justesen havde skrevet Stykket, 
vilde man have været vidende derom ved Randers Skole, 
og den Mand, der lod Stykket indføre i Haandskriftet, 
vilde sikkert lige saa lidt have undladt at vedføje den 
ansete Forfatters Navn, som det undlodes, da „Samsons 
Fængsel" indførtes i det samme Haandskrift. Men naar 
altsaa Hieronymus Justesen ikke kan antages for For- 
fatter til Tobiæ Komedie, maa vistnok ethvert Forsøg 
paa at udfinde den rette Forfatters Navn betragtes som 
haabløst, thi vi kender ikke fra Hieronymus Justesens 
Tid nogen anden Mand i Viborg, som gav sig af med 
Skuespildigtning 1 ). Paa den anden Side er det jo saare 
rimeligt, at netop Hieronymus Justesens Exempel kan 
have vakt hans Bysbørns Kappelyst, og i Virkeligheden 
er der adskilligt i Tobiæ Komedie, som synes mig at 



*) Anders Kjeldsen Tybo, Forfatteren til „Absolon* (1618), som i 
sin Barndom havde gaaet i Viborg Skole, tilhorer nemlig snarere 
det følgende Slægtled, og i evrigt er der slet ingen Lighed mellem 
„Absolon* og Tobiæ Komedie. 

finde sin bedste Forklaring ved den Antagelse, at Stykkets 
Forfatter har haft Justesens Virksomhed for øje og er 
bleven paavirket af den. 

Til Slutning skal endnu bemærkes, at der tidligere 
har været meddelt Prøver af Tobiæ Komedie i Nyerup 
og Rahbek's Bidrag til d. d. Digtek. Hist. II, 137 flg.; 
Overskou's Den danske Skueplads I, 71 flg.; Danske 
Saml. 2. R. III, 263 flg. (mine Studier paa det gamle 
d. Skuesp. Omr. S. 91 flg.). 



Comoedia de Mundo et Paupere 1 ). 



s, 



>kønt Skuespillet om „Verden og den fattige" kun 
bestaar af 3 Akter, har det en temmelig vidtløftig Hand- 
ling, hvis Gang i Hovedtrækkene er følgende: 

Den allegoriske Kvinde-Figur „Mundus" træder op 
og meddeler, at hun agter at gøre den, som vil træde 
i hendes Tjeneste, rig og mægtig og give ham et sorg- 
frit Liv. En fattig Mand, som har lyttet til hendes 
Ord, melder sig straks og faar ogsaa nogle Penge af 
„Verden", som dog opfordrer ham til at fremstille sig 
for hende igen, naar Aaret er omme. Han advares 
imidlertid af en Engel, som siger, at han ved at træde 
i Verdens Sold vil forspilde sin Sjæl og gøre sig for- 
tjent til Helvede; men Engelen afvises. Da Aaret er til 
Ende, opsøger den fattige „Verden" paa ny og gen- 
tager sit Tilbud om at tjene hende. Han faar da endnu 
flere Penge og Kostbarheder end forrige Gang, men op- 
fordres atter til at komme igen efter et Aars Forløb. 
Han, som føler sig ensom, tager nu en Svend i sin 
Tjeneste, og begge begynder at leve højt for „Verdens" 



*) Første Gang trykt som Indledning til min Udgave af Stykket, der 
udkom 1888. 

Penge. Ogsaa nu advares han forgæves af en Engel, 
og dette gentager sig overhovedet hele Stykket igennem, 
idet efterhaanden ikke færre end 7 Engle fremstiller sig 
for ham og paaminder ham om at opgive sit Forhold til 
„Verden". Efter et Aars Forløb kommer han saa for 
tredie Gang til „Verden", og denne giver ham nu et 
glimrende Vidnesbyrd om sin Naade, idet hun gør ham 
til Kejser, dog først efter at have ladet ham love, at 
han vil forsværge Gud, ikke gaa i Kirke, være haard 
mod de fattige og tage andres Gods med Vold. For 
at opfylde dette sidste Løfte hverver den nybagte Kejser 
nogle Soldater og befaler dem at drage ud i Landet og 
røve og plyndre uden at spare nogen. Soldaterne ud- 
fører dette Hverv efter bedste Ævne, hvad der nærmere 
illustreres gennem deres Optræden overfor 4 Personer, 
som de møder paa deres Vej: en Munk, en Præst, en 
Købmand og en Bonde, der alle fire udplyndres og derpaa 
af Soldaterne føres frem for Kejseren. Bondens Fata- 
liteter udmales i øvrigt i et Par Scener af mere selv- 
stændig Art. Der skildres først, hvorledes han og hans 
Hustru samler nogle fordærvede Varer sammen, som 
han skal bringe til Købstaden for at sælge, og dernæst 
hvorledes disse Varer fratages ham af Soldaterne. Da 
han saa kommer tilbage til Konen og skal aflægge Regn- 
skab, modtages han med Ukvemsord af hende, ja hun 
kalder endog sin Søn og sin Datter til, for at de i 
Fællesskab kan give Manden en Dragt Prygl. Der be- 
gynder saa et livligt Slagsmaal, og Bonden er nær ved 
at bukke under, men i sin Nød kalder han „Bittefanden" 
til Hjælp, og efter at denne er kommen til Stede med 
et Par andre Djævle, griber han og hans Fæller Bonde- 
konen med hendes Søn og Datter og fører dem bort 
med sig. — Imidlertid opnaar Kejseren endnu én Gunst- 
bevisning af „Verden". Han ønsker nemlig at faa 

dennes Datter til Ægte, og dette tilstaaes ham ogsaa 
straks. At hans Hjærtes Forhærdelse dog ikke er blevet 
mindre ved hans Lykke, oplyses ved et lille Træk. En 
fattig, gammel Kone kommer til hans Port og beder om 
lidt Mad, men han, som netop sidder til Bords med 
Gæster — han fremstilles overhovedet stadig svirende 
og drikkende — , afviser Konen den ene Gang efter den 
anden, og hans Hustru jager Konen bort med haanlige 
Ord. Men hermed har da ogsaa hans Lykke kulmi- 
neret. Under en Dans føler han sig pludselig syg, han 
lader sig bringe i Seng og mærker straks, at det gælder 
Livet. Der bliver sendt Bud efter hans Hustru, som 
nylig er rejst bort, hun kommer ogsaa tilbage, men da 
hun hører, hvorledes det er fat med ham, erklærer hun, 
at hun har faaet nok af ham, og at hun vil tænke paa 
at tage sig en anden Mand. Hun forlader ham da 
ogsaa med det samme. Kejseren lader nu „Verden" selv 
kalde, for at hun skal hjælpe ham, men hun erklærer, 
at hun har givet ham, hvad hun kunde, og at hun ikke 
kan udrette mere for ham. Ogsaa hans Frænder, som 
han derefter vil tilkalde, siges ikke at kunne gøre noget 
for ham. Kejseren lader saa gaa Bud over hele Landet 
for at opsøge en Læge. Man faar endelig fat i en saa- 
dan, og han tilbereder en Drik til Kejseren, men da 
denne har faaet den ned, føler han sig endnu sygere 
end før, og Lægen erklærer saa, at ingen Redning er 
mulig, og raader Kejseren til at tænke paa sin Sjæls 
Frelse. Imidlertid har den fattige Kone igen indfundet 
sig ved Porten, og da Kejseren erfarer, at hun véd 
kloge Raad, lader han hende føre ind til sig, men hun, 
som mindes sin Afvisning før, nægter at hjælpe ham. 
Til sidst bliver der da hentet en Munk, som skal mod- 
tage Kejserens Skriftemaal og give ham Absolution. 
Han lover ogsaa at ville gøre det og faar en stor Be- 

Lønning derfor. Men da saa Døden — Mors — ind- 
finder sig og vil tage Kejseren, forbander Munken — 
der er den samme, som tidligere er bleven plyndret af 
Kejserens Soldater — den døende i Stedet for at give 
ham Syndsforladelse og opfordrer de tilstedeværende 
Djævle til at tage hans Sjæl. Dette sker, og de vil 
allerede begive sig til Helvede med Sjælen, men paa 
Vejen standses de af en Engel, som siger, at Sjælen 
først maa dømmes af Gud, som maaske vil forbarme 
sig over den. Sjælen føres saa frem for Guds Domstol, 
men her fordømmes den, og den maa saa følge med 
Djævlene. 

Som man ser, er Stykket efter sit Indhold nærmest 
en „Moralitet", om end med en langt større Individuali- 
sering af Personer og Handling, end de mest typiske 
Former af denne Skuespilart kender. For saa vidt det 
drejer sig om et Verdensbarns yppige, men ved en brat 
Død afsluttede Liv har det ved sit Æmne — der til 
syvende og sidst vel hænger sammen med Parablerne 
om den rige Bonde og den rige Mand, Lukas XII og 
XVI — en vis almindelig Lighed med ikke faa andre 
Moraliteter, og deriblandt ogsaa med en meget bekendt, 
man kunde næsten sige international, Gruppe af saa- 
danne Stykker, der i det samme Haandskrift, hvori „De 
Mundo et Paupere" opbevares, er repræsenteret ved en 
dansk Oversættelse af Skuespillet „Hecastus" *). Med 



*) Jvfr. om disse Stykker især K. Goedeke: Every-Man, Homulus 
und Hekastus. Ein Beitrag zur internationalen Literaturgeschichte. 
Hanover. 1865; og: „De Diidesche Schlomer. Ein niederdeutsches 
Drama von Johannes Stricker. (1584). Herausg. von Johannes 
Bolte. Norden u. Leipzig. 1889. Indledningen. Om den danske 
„Hecastus", en Bearbejdelse af G. Macropedius's Stykke af samme 
Navn, se bl. a. mine Bemærkninger i Danske Saml. 2 Rk. III, 
255 flg., og mine Studier paa det gamle danske Skuespils Om- 
raade, S. 83 flg. 

dette sidste har „De M. et P. a ogsaa et saadant enkelt 
Træk til fælles, • som at Hovedpersonen, da han skal 
forlade Verden, svigtes af alle sine nærmeste. Men 
nogen umiddelbar Forbindelse med det nævnte Stykke 
finder ikke Sted, og i det hele kan jeg straks sige, at 
det, trods megen Søgen, ikke er lykkedes mig at ud- 
finde enten hele Stykkets eller endog blot Handlingens 
nærmere Afstamning. At Handlingen skulde være op- 
fundet af den Mand, der har sat den i dramatisk Form, 
forekommer mig kun lidet sandsynligt. Den har snarest 
Udseende af at være laant fra en eller anden ældre, 
kristelig-moralsk Fortælling, kun med en noget videre 
Udmaling af enkelte Træk. Blandt de Fortællinger, jeg 
kender af denne Art, findes den, der kommer Fabelen 
i Stykket nærmest, i Christiern Pedersen's Jertegns-Po- 
stil, Sommerparten (Chr. Pedersens Danske Skrifter, udg. 
af Brandt og Fenger II, 25 — 26), hvor den igen er taget 
fra Joh. Herolt's Sermones de tempore et de sanctis 1 ). 
Under Overskriften „Et Jertegn, at hver skal fly Over- 
flødighed", berettes hos Chr. Pedersen om en Mand, som 
daglig var drukken og levede „overflødige" med mange 
kostelige Retter. „Dog gjorde han nogle gode Gerninger 
iblandt med, for hvilke Gud forbarmede sig over hannem 
og sendte sin Engel til hannem, at han skulde paaminde 



*) Sermones Discipuli de tempore et de sanctis una cum promp- 
tuario exemplorum (Argentinæ. 1499. Fol.). Sermo LXII (Blad 
q — q 2). — Jeg benytter Lejligheden til at bemærke, at i Joh. 
Herolt's Værk findes ogsaa et Skæmtesagn ^nævnte Udg. Blad 
aa 2 — 3), som har afgivet Motiver til de Djævlescener i „Jael og 
Sis sera", som jeg har omtalt i Danske Saml. 2 R. 111, 287 flg., 
og Studier paa d. gamle d. Skuesp. Omr., S. 119 flg. Mærkeligt 
nok er dette samme Sagn (som ikke findes hos Christiern Peder- 
sen) i den nyeste Tid optegnet her i Danmark fra Folkemunde; 
se Skattegraveren 1884, II, S. 105—6. 



49 



hannem, at han sin Levned bedre skulde." Engelen 
advarede ham 3 Gange, og tredie Gang sagde den til 
Manden, at hvis han ikke opgav sit daarlige Levned, 
skulde han snart dø en ukristelig Død og komme til 
Helvedes Pine. Men Manden forbedrede sig ikke, og 
en Nat, da han var gaaet drukken i Seng, saa hans 
Svend, hvorledes Djævlene tog hans Husbondes Sjæl 
og førte den til Helvede. Der skildres saa forskellige 
Pinsler, som Sjælen her maatte gennemgaa. — Det 
synes umiskendeligt, at der er et vist Slægtskab mellem 
denne Fortælling og Fabelen i „De Mundo et Paupere" 
— blandt Lighederne i enkelte Træk kan særlig frem- 
hæves de gentagne Advarsler ved en Engel 1 ) — , og 
dog nærer jeg ingen Tvivl om, at der maa kunne findes 
endnu nærmere Forbilleder baade for Stykkets Fabel 2 ) og 



*) Det er dog ogsaa ret paafaldende, at ligesom det hos Christiern 
Pedersen hedder, at Manden dog gjorde nogle gode Gerninger, 
saaledes siger den Engel, der mod Slutningen af Stykket hindrer 
Djævlene i straks at fere Sjælen til Helvede, at den „haver jo 
gjort Gud nogen Hæder a (min Udg. S. 109), noget,' som den i 
Stykket fremstillede Handling ellers ikke bekræfter. 

*) Som et Kuriosum kan anføres, at i et af Universitets-Bibliothekets 
Pergamentshaandskrifter (Additam. Nr. 49, Fol.) findes en Redaktion 
af den bekendte Samling af Middelalders-Fortællinger, som kaldes 
„Gesta Romanorum u , og en af Fortællingerne i Haandskriftet har 
en Overskrift, som meget ligner vort Skuespils Titel, nemlig: De 
mundo et paupertate. Alligevel har den paagældende For- 
tælling slet intet til fælles med Fabelen i „De Mundo et Paupere", 
idet den ved nærmere Eftersyn viser sig at være den samme, 
som i Oesterley's Udgave af Gesta Romanorum (S. 394 — 95) — 
O. kender i evrigt ikke hint Haandskrift — er trykt under Titelen : 
Quod ad divitias non est anhelandum. — Det kan tilfejes, at det 
nævnte Haandskrift, som er et Blandingsbind, er selve den (Rant- 
zau'ske) Kodex, som Henrik Duvel i Odense 1431 sammenskrev 
for Thomas Gheysmer, og som en Tid lang ansaaes fur tabt 
(jvfr. Scriptores rer. Dan. II, 287). 
Birket Smith: Studier. II. 4 

for den mere specielle dramatiske Udformning. Hvad 
denne sidste angaar, antager jeg det nemlig for sikkert, at 
heller ikke den i det væsentlige skyldes en dansk Mand. 
Jeg mener blandt andet, at Englenes og endnu mere 
„Interlocutors" atter og atter gentagne og yderst ud- 
tværede Moralprædikener betegner en Overdrivelse, som 
ingensinde har stemt med dansk Smag, selv i en Pe- 
riode, da man var saare vel kendt med direkte Morali- 
sering i Skuespillene. Men endnu mere synes mig den 
temmelig fremtrædende Rolle, som det katholske Ele- 
ment spiller i Stykket 1 — nærmest gennem Munkens 
Person og den til ham knyttede Afladshandel, Skrifte- 
maals-Modtagelse og Absolution — at passe daarligt 
til Forholdene her i Landet paa den forholdsvis sene 
Tid, som Stykket allerede efter sin udviklede Form 
maa tilhøre. Man kunde mulig gøre gældende, at da 
Handlingen er af fantastisk Art, maatte det være rime- 
ligt at henlægge den til en noget fjærnere Fortid, i hvert 
Fald til en Tid, som laa forud for den lutherske Læres Sejr. 
Men selv afset fra, at vore gamle Forfattere i Regelen 
var ganske ubekymrede for Tidsfarven i deres Stykker, 
var den Frygt og Afsky for Katholicismen, som herskede 
her i Landet ved Overgangen til det 17. Aarhundrede, 
saa stor, at man vanskelig kan tænke sig, at nogen 
dansk Forfatter selv skulde have valgt, til Underholdning 
for en Skoles unge og ubefæstede Disciple, at bringe 
en af den forhadte Bekendelses Repræsentanter paa 
Scenen i en Fremstilling, der, om den end paa enkelte 
Steder ganske vist maa opfattes som ironisk, dog har 
ikke faa Partier, som er holdte fuldkommen alvorligt 
og beregnede paa at gøre et alvorligt Indtryk. Faren 
herved vilde uden Tvivl forekomme ham altfor stor. 
Noget anderledes maatte Forholdet stille sig, naar der 
forelaa et allerede færdigt, fremmed Arbejde, hvis mo- 

ralske Tendents i det hele tiltalte, uden at man dog 
tiltroede sigÆvne til væsentlig at omarbejde de Partier, 
hvori man fandt mindre Behag. I et saadant Tilfælde 
kunde man let ved Overførelsen paa dansk lade sig 
forlede til at lade et og andet passere, som man ikke 
vilde have ladet komme ind i en original Fremstilling. 
Som sagt, det forekommer mig af disse og flere Grunde 
ikke tvivlsomt, at vort danske Skuespil i det væsentlige 
er en Bearbejdelse af et fremmed Stykke, og som altid 
maatte det da ligge nær at formode, at Originalen 
snarest maatte søges i den tyske Literatur. Herfor kunde 
det til en vis Grad ogsaa synes at tale, at Stykket 
indeholder en ikke ringe Mængde tyske (særlig plattyske) 
Ord og Talemaader, dels uoversatte, dels i daarlig For- 
danskning. Jeg indrømmer dog gærne, at dette er et 
Vidnesbyrd, som hyppigt ikke betyder noget, og under 
alle Omstændigheder er det vist, at hverken jeg eller 
forskellige fremmede Kendere af Tysklands ældre drama- 
tiske Literatur i denne har kunnet finde vort Stykkes 
Forbillede 1 ). Der har da ogsaa hævet sig vægtige 
Stemmer for, at Originalen snarere maatte være at finde 
i den nederlandske Literatur 2 ). Før man er paa det 



a ) Jeg noterer særlig, at Stykket ikke — som Prof. J. Paludan for- 
moder (Histor. Tidsskr. 5. R. II, 15) — har noget at gere med 
J. Greffs Mundus (1537), der har et ganske andet Indhold. Det 
samme gælder i Følge Joh. Bolte (Zeitschrift f. deutsche Philologie, 
XXI, 482) om V. Boltz's Der Welt Spiegel (1551) og B. Ring- 
waldt's Speculum mundi (1590). 

*) Dette er saaledes Professor H. Holstein's og Dr. Joh. Bolte's 
Mening. Dr. Bolte har endog (i Zeitschrift f. deutsche Philologie 
XXI, 482 flg., jvfr. hans Udgave af „De Dudesche Schlomer. S. 
*41 flg.) fremdraget et nederlandsk Stykke: Spieghel des Loops 
deser Wereldt (trykt i Gorchum 1620), som frembyder nogle Lig- 
heder med „De M. et P. M , der nok kunde vise tilbage til en 

4* 



i, 

rene med Afstamningsspørgsmaalet, kan man naturligvis 
heller ikke med Sikkerhed afgøre, om den danske Text 
er en nogenlunde tro Oversættelse eller en friere Bear- 
arbejdelse. Saa meget tør dog vistnok med overvejende 
Sandsynlighed antages, at i hvert Fald de indlagte 
Bondescener er udførte med en vis Grad af Selvstæn- 
dighed. Baade har det Billede af Bondens daglige Liv, 
som her fremstilles, en ret hjemlig Farve 1 ), som yder- 
ligere forhøjes ved det stærkt jydske Sprog, og der er i 
Udarbejdelsen en vis Friskhed og et vist, rigtignok 
temmelig plumpt Lune, der hæver dem fordelagtigt frem 
for mange andre Partier i Stykket, og som i og for sig 
nærmest synes at maatte opfattes som Tegn paa en 
større Originalitet i Behandlingen. Paa et enkelt Sted 
i disse Scener viser selve Haandskriftets Udseende i 
samme Retning. Der er nemlig efter den Replik af 
Bonden, hvori han paakalder „Bittef andens" Hjælp (min 
Udg. S. 57), under Indførelsen i Haandskriftet ladet en 



fælles Original, hvilken Dr. Bolte da snarest anser som en neder- 
landsk Bearbejdelse af et oprindelig fransk Skuespil. Formodningen 
om vort Stykkes nederlandske Afstamning stemmer i øvrigt for- 
træffeligt med, at Peder Thøgersen, som i 1607 lod Stykket op- 
føre i Randers, faa Aar i Forvejen var vendt tilbage fra et længere 
Ophold i Nederlandene, hvor han i Juni 1602 blev indskrevet ved 
Universitetet i Leiden (se Personalhistor. Tidsskrift, II, 109). — 
At Originalen under alle Omstændigheder næppe har været skrevet 
paa latin, synes at maatte sluttes af den Anvendelse, der gøres 
af Latinen i Absolutionsscenen (min Udg. S. 104), idet denne 
nødvendig synes at forudsætte, at den omgivende Text har været 
paa et andet Sprog. Ogsaa den makaroniske Latin i Munkens 
Tiltale til Djævlene (Udg. S. 106) viser hen paa det samme. 
2 ) Som bekendt betegner Nyerup (i hans og Rahbek's Bidr. til d. d. 
Digtek. Hist. II, 131) den i disse Scener fremstillede Bonde som 
„en sand Pendant til Holbergs Jeppe paa Bjerget . Meget mera 
Lighed med Jeppe og Nille har dog Bonden og hans Kone i der 
nedenfor nævnte latinske Farce „Vitulus" af Cornel. Schonæus. 

ikke stor Plads aaben for en Replik af „Bittefanden", 
eller maaske for et Par korte Replikker af ham og de 
andre optrædende. Efter det aabne Rum er der saa 
skrevet en Replik af Bonden saa lydende: 

Sanct Søffren haff loff, ieg slap løsfil 
Saa dragis nu med denne dieffle bøs; 

leg vill eder i hans vold befalle, 
Hånd kand eder best bethalle: 

For alt det onde, j mig haffuer giort, 

Vill hånd eder sende thill hellffuedis port. 

Derefter har man igen ladet en mindre Plads aaben til 
Afslutningen af den hele Scene. Men i Stedet for at 
blive staaende ved, hvad man aabenbart fra Begyndelsen 
af har paatænkt: en ligefrem Udfyldning af de to aabne 
Rum, har man — foruden at forandre den citerede Re- 
plik — udvidet hele Texten paa det paagældende Sted i 
en meget betydelig Grad, saa at den ikke tilnærmelsesvis 
har kunnet finde Plads i de aabne Rum, men har maattet 
indføres paa et særskilt Folio-Blad, hvoraf den indtager 
de to Trediedele. Kun det andet aabne Rum er bleven 
udfyldt med Narrens afsluttende Replik („Tach du gud, 
at du kom løs/3" osv.), men selv til denne har man 
kun kunnet skaffe Plads ved at knibe Linierne stærkt 
sammen. Det er aabenbart, at alt, hvad der saaledes 
er skrevet efter den første Indførelse i Haandskriftet, 
rnaa betragtes som en væsentlig original Udarbejdelse, 
og naar dette er givet, bliver der saa meget større Rime- 
lighed for, at der ogsaa ved Behandlingen af de andre 
Partier af de paagældende Scener har gjort sig nogen Selv- 
stændighed gældende 1 ). Dog vilde det sikkert være for 



x ) I det mindste paa ét Sted til i Haandskriftet sees noget tilsvarende. 

dristigt af den anførte Kendsgerning at slutte, at Bonde- 
scenerne helt igennem er originale, og saa meget mere, 
som i hvert Fald det Motiv, at en Bondekone sender 
sin Mand til Købstaden med Varer, som han skal sælge, 
ved hvilken Lejlighed han da kommer i allehaande van- 
skelige Situationer, ogsaa kendes fra flere Skuespil af 
fremmede Forfattere 1 ). Om det samme Motiv mindes 
vi ved et Brev (af 2. Juli 1602) fra Professor ved Kø- 
benhavns Universitet Mag. Jon Jacobsen Venusin til en 
Præst paa Landet 2 ), hvori Venusin beder denne til Op- 
førelsen af et Skuespil, som skal finde Sted, vistnok i 
Anledning af den forestaaende Magisterpromotion, at 
laane sig Dragter til en Bondemand og dennes Hustru, 
idet det tillige hedder om den første, at han i Stykket 
berøves sin Klædning 3 ) („destituitur veste rustica"). 



om end efter en langt mindre Maalestok. I 2. Akts 4. Scene 
forekommer nemlig en Replik af Morio (eller rettere: Interlocutor; 
min. Udg. S. 80 — 81), som i det mindste for en Del aabenbart 
er indfert i Haandskriftet senere end den nærmest felgende Del 
af Texten, idet det ogsaa her sees, at man for at faa Plads til 
Replikken har maattet knibe Linierne sammen. Ogsaa i dette 
Tilfælde ligger det nær at antage, at den paagældende, uforudsete 
Udvidelse af Texten hænger sammen med en vis Selvstændighed 
i Bearbejdelsen. 

a ) Jvfr. J. Bolte i Zeitschr. f. deutsche Philologie. XXI, 480, og XXVI, 
137, hvor særlig fremhæves Corn. Schonæus's kaade Farce „Vi- 
tulus. 1 *' Ligheden mellem Bondescenerne i „De M. et P." og 
dette Stykke strækker sig dog ikke ud over det nævnte Motiv. 
(1 „Vitulus 8 syes Bonden i beruset Tilstand ind i et Kalveskind, 
han skulde sælge, og bliver selv solgt som en Kalv osv.). 

*) Se H. F. Rerdam: Aktstykker til Kbhvns. Universitets Historie, 
S. 522; jvfr. Kirkehistor. Saml. 3 R. I, 267. 

8 ) Ogsaa i ,De M. et P. a maa det antages, at Bonden bereves sine 
Klæder, selv om det ikke paa det Sted, hvor han udplyndres af 
Krigsfolkene, siges ligefrem om ham, som det f. Ex. geres for 



55 



Hvor vidt i øvrigt de paagældende Scener har staaet 
Bondescenerne i „De M. et P." nærmere end andre 
Bondescener, som vi kender, lader sig ikke nu afgøre. 
Men selv om saa var, mener jeg i hvert Fald ikke, at 
det i København opførte Stykke har været den søgte 
Original til hele „De M. et P.", eftersom hint Stykke 
uden Tvivl har været skrevet paa latin, hvad jeg ikke 
ikke tror har været Tilfældet med „De M. et P."s Ori- 
ginal (se ovenfor S. 51, Anm. 2). 

Skuespillet „De Mundo et Paupere" er indført i det 
samme Haandskrift som den foran omtalte „Tobiæ 
Komedie" (GI. kgl. Saml. Nr. 794, Fol.), og da Under- 
søgelsen af det sidst nævnte Stykkes Tilblivelsesforhold 
nødvendiggjorde en stadig Jævnførelse med „De M. et 
P.", fik jeg allerede ved hin Lejlighed Anledning til 
at udtale mig om forskellige Forhold vedrørende det 
her omhandlede Skuespil. Dette er for saa vidt uheldigt, 
som det medfører, at jeg nu, da jeg særlig skal oplyse, 
hvad der angaar „De M. et P.*, for en Del kommer til 
at gentage mig selv. Den udførlige Beskrivelse af det 
paagældende Haandskrift, som jeg tidligere gav, mener 
jeg dog ikke at hehøve at gentage, og jeg nøjes med 
i al Korthed at sige, at Haandskriftet indeholder en 
Række danske Skuespil og Mellemspil, som er nedskrevne 
i Begyndelsen af det 17de Aarhundrede og maa antages 
at have udgjort det dramatiske Repertoire for Randers 
Skole, særlig under Rektoren Magister Peder Thøgersens 
Styrelse; samt at Stykkerne er indførte i Haandskriftet 
med forskellige Hænder, men dog saaledes, at en og 



Munkens Vedkommende. Thi ligesom det gentagne Gange om- 
tales, at det er Kejserens Vilje, at saadant sker (min Udg. S. 
41 — 42 og 48), saaledes giver i hvert Fald senere Kejseren selv, 
da Fangerne fremstilles for ham, Befaling til at „tage fra dennem 
baade Klæde og Klud" (S. 50). 

samme Haand undertiden genfindes i forskellige Stykker. 
Blandt andet har den Haand, hvormed „De Mundo et 
Paupere" er skrevet, indført det allermeste af „Nabals 
Komedie" (det første Stykke i Haandskriftet), enkelte 
Partier af „Tobiæ Komedie" og noget af Mellemspillene. 
Og det kan tilføjes — af Hensyn til Spørgsmaalet om 
Peder Thøgersens Forhold til Stykket — , at denne 
Haand ikke er Peder Thøgersens, fra hvem der over- 
hovedet kun foreligger kortere Optegnelser i Haand- 
skriftet. Særlig hyppigt forekommer Peder Thøgersens 
Haand paa denne Maade i „De Mundo et Paupere", idet 
dels Stykkets Titel med de dertil knyttede Notitser om 
dets og andre Skuespils Opførelse i Randers i Dagene 
5.-7. Maj 1607 (foran S. 27) S dels en Række Be- 
mærkninger vedkommende Stykkets Iscenesættelse (uden 
Tvivl ved den nævnte Lejlighed) og ikke mindst Musi- 
kens og Sangens Anvendelse hidrører fra ham. Disse 
Bemærkninger, som mest er skrevne med rødt Blæk, 
viser, i hvor høj Grad Peder Thøgersen har interesseret 
sig for Opførelsen, og det var, efter hvad der siges paa 
Titelbladet, i hvert Fald ogsaa ham, der forestod den. 
Om han derimod tillige er den, der har bearbejdet 
Stykket paa dansk, er saa meget vanskeligere at afgøre 



1 ) Der faldt ikke nogen kirkelig Fest i de Dage, og det har derfor 
snarest været i Anledning af Skolens Maj fest, at Stykkerne op- 
førtes. Hvis man havde haft Eske Brok's Dagbog for 1607, som 
endnu ikke er kommen for Lyset, vilde man rimeligvis vide noget 
mere om Opførelsen. At Eske Brok, som var Befalingsmand paa 
Dronningborg, stod i nærmere personligt Forhold til Peder The- 
gersen, sees bl. a. af, at han den 16. og 17. Oktober 1608 var 
til Gilde paa Randers Raadstue i Anledning af P. T.s Bryllup med 
Byfogden Poul Nielsens Datter (se Vedel Simonsen: Bidrag til 
Eske Broks Levnetsbeskrivelse I, 68). Hellig tre Kongers Aften 
samme Aar havde han haft Peder Thøgersen og nogle Skoleper- 
soner oppe hos sig til at synge „Diskant" (s. St. S. 44). 

med fuldkommen Sikkerhed, da vi ellers ikke kender 
noget til hans danske Forfattervirksomhed 1 ). At han 
har ladet Stykket opføre, beviser i og for sig ikke noget, 
og et og andet maatte snarest synes at tale imod, at 
han selv ogsaa skulde have bearbejdet det. Saaledes 
maa det synes mærkeligt, at hans Haand ikke blot ikke 
findes paa de Steder, som, efter hvad der foran er sagt, 
med størst Sandsynlighed kan tillægges den danske Be- 
arbejder (nemlig Slutningen af Bondescenerne og Inter- 
locutor's ReplikS. 80 — 81), og som er indførte senere i 
Haandskriftet end den omgivende Text, men at han sees 
ikke engang at have gennemgaaet Stykket og rettet 
nogle af de ikke faa Skrivefejl, der forefindes. Paa den 
anden Side er der ganske vist ogsaa flere Ting, som 
kunde vise hen til Peder Thøgersen som Stykkets Be- 
arbejder. Det kan f. Ex. ikke nægtes, at hvis den foran 
omtalte Replik af Interlocutor (S. 80 — 81) kunde betrag- 
tes som væsentlig original, vilde dens Advarsel til Folk, 
der ikke viser Respekt for studerede Folk og Præster, 
passe godt til Antagelsen af Rektorens og den vordende 
Præsts 2 ) Forfatterskab til Replikken. Dersom fremdeles 



*) Derimod udgav han under et Ophold i Leiden (foruden et latinsk 
Bryllupsdigt) to latinske Smaaskrifter : Theses philosophicæ de 
natura logices. Lugd. Bat. 1603. 4to; og: De summo hominis 
politici bono. Ibid. 1604. 4to. Det sidste findes ikke i vore 
offentlige Bibliotheker. 

2 ) Om Peder Thøgersens personlige Forhold kan i Korthed meddeles 
felgende. Han var fedt i Randers 1577 (Aldersbetegnelsen i Lei- 
dens Universitets Matrikel, jvfr. Personalhistor. Tidsskr. II, 109, 
maa være urigtig) som Sen af Sognepræst ved St. Mortens Kirke 
Mag. Theger Lassen; antages at have gaaet i Skole i Viborg og 
i Hamborg og blev Student, uvist naar. I Juni 1602 blev han 
indskrevet ved Universitetet i Leiden, hvor han studerede i 2 Aar, 
og drog derefter til Universitetet i Franeker, hvor han tog Magister- 
graden. I Slutningen af 1605 blev han Rektor ved Randers Skole, 
og da Faderen dede, sukcederede han ham (1608) som Sognepræst 

den før nævnte Formodning om, at Originalen til Stykket 
maa søges i den nederlandske Literatur, er rigtig, vilde 
det, som allerede sagt, stemme ypperligt hermed, at 
Peder Thøgersen faa Aar før Stykkets Opførelse i Ran- 
ders havde studeret ved nederlandske Universiteter. Lige- 
ledes kan anføres, at den Maade, hvorpaa en Lokalitet 
i Nærheden af Randers (Bjelleruplund og Bjellerupris) to 
Gange omtales i Bondescenerne (minUdg. S. 34 og 42), 
maa gøre det i overvejende Grad sandsynligt, at Bear- 
bejdelsen af Stykket skyldes en Randersmand 1 ), Naar 
hertil føjes den øjensynlige Interesse, Peder Thøgersen 
har lagt for Dagen ved Stykkets Iscenesættelse, turde 
der, alt vel overvejet, vistnok til syvende og sidst være mere 
der talte for end imod, at Stykkets Bearbejdelse paa 
dansk virkelig skyldes ham 2 ), men noget afgørende Be- 



ved St Mortens Kirke. Han dede 1634. (Se nu især Kirkehistor. 
Saml. 3. R. VI, 713 — 18, som dog aabenbart ikke er fri for Fejl; 
jvfr. smsteds. 3 R. II. 747; F. E. Hundrup: Lærerstanden ved 
Randers lærde Skole I, 7 (i Efterretn. om Randers lærde Skole 
for 1870—71); Worm's Lexikon over lærde Mænd II, 470, og III, 
775; Album studiosor. acad. Lugduno Batavæ. 1875. S. 66; o. 
fl. St.). 

a ) Rigtignok staar de andre i Stykket nævnte danske . Lokaliteter 
(Vestervig Kloster, Hven og Glim) ikke i noget Forhold til Ran- 
ders, men dette beviser næppe noget, da de ikke omtales som 
nærværende. 

*) Ganske bortset fra de aabenbare Skrivefejl i de latinske Replik- 
overskrifter kunde det vistnok synes paafaldende, at en Mand, 
som var Rektor for en Latinskole, og som havde udgivet et Par 
latinske Skrifter, kunde bruge saa rent barnlige og ugrammatiske 
latinske Vendinger, som der enkelte Gange forekommer i de 
Sceneanvisninger, der ikke er skrevne med Peder Thøgersens 
Haand. Imidlertid kunde det nok tænkes, at P. T. havde skrevet 
de paagældende Steder med Forkortninger (som han hyppigt 
bruger), og at Afskriveren havde oplast disse urigtigt. 

vis derfor lader sig ikke føre, i det mindste ikke for 
øjeblikket. 

I nogle Partier af Stykket viser der sig en mærke- 
lig Fattigdom i Opfindelsen, og først og fremmest i dem, 
hvori Bearbejderne af fremmede dramatiske Arbejder 
ellers snarest plejer at give noget af deres eget, nemlig 
i Prologen og i Epilogen. Som jeg nemlig ved en tid- 
ligere Lejlighed har paavist 1 ), er et stort Stykke af Pro- 
logen til „De Mundo et Paupere" med kun ubetydelige 
Ændringer taget fra den i samme Haandskrift indførte 
„Tobiæ Komedie" (jvfr. min Udg. af „De M. et P". S. 
2 — 4 og 9 med Udgaven af „Tobiæ Komedie" S. 5 — 6 
°g 9), og det samme er Tilfældet med et Stykke af 
Epilogen (jvfr. min Udg. S. 112 og 117—19 med „Tobiæ 
Komedie" S. 95, 97—98). Hvad den egentlige Text 
angaar, møder man en mindre Overensstemmelse mellem 
et klagende Udraab af Kejseren i „De M. et P." (O 
ve, o ve, at jeg blev skabt" osv., S. 108) og et tilsva- 
rende af 1ste Bejler i „T. K." (S. 21), men denne Overens- 
stemmelse lod sig dog mulig forklare som en ufrivillig Re- 
miniscents fra et Stykke, man kendte i Forvejen. Ander- 
ledes forholder det sig med en gensidig Lighed, som 
er fremkommen ved, at en 3 — 4 mindre Replikker 
af Narren og andre, som forefindes paa forskellige 
Steder i „Tobiæ Komedie" (nemlig S. 17, 39, 70 — 71) 
er samlede og anbragte paa ét Sted i „De M. et P." 
(S. 44 — 45). Her kan der ligesom for Prologens og 
Epilogens Vedkommende ganske vist kun være Tale 
om et bevidst Laan, som i øvrigt maa vække saa meget 
større Forundring, da de paagældende Replikker, der 
skal være komiske, maa forekomme os usigelig flove. 
For Datiden maa Sagen dog naturligvis have stillet sig 



J ) Min Udg. af „Tobiæ Komedie". Indledn. S. XII flg. (foran S. 36 flg.). 

anderledes, da man jo ellers ikke vilde have gentaget 
Replikkerne 1 ). Og at denne Gentagelse paa den anden 
Side ikke kan tilskrives nogen særlig Forkærlighed hos 
Bearbejderen for Ting, som han selv tidligere havde 
skrevet, anser jeg for afgjort, idet jeg maa fastholde, 
hvad jeg allerede i Anledning af „Tobiæ Komedie" har 
hævdet, at de to Stykker ikke kan antages at hidrøre, 
fra én og samme Mand. Helt bortset fra de Vidnes- 
byrd, som synes at berettige os til at slutte, at de to 
Stykker er blevne til paa forskellige Steder — hvilke 
Vidnesbyrd jeg ikke her skal fremdrage igen — , er 
der efter mit Skøn en gennemgaaende Forskel paa 
Stykkernes Sprogbehandling, som jo alene kan være 
Genstand for Sammenligning, for saa vidt „De Mundo 
et Paupere" i det væsentlige maa betragtes som et ikke 
originalt Arbejde. Og Sammenligningen er absolut ikke 
til Fordel for det sidst nævnte Stykke. Særlig i dets 
første Halvdel — dog fraregnet Bondescenerne — er 
Sprogbehandlingen temmelig fattig, farveløs og tung, og 



1 ) Jeg har tænkt mig en Anledning til det omtalte Laan, som maaske 
ikke er aldeles usandsynlig. Et Hovedsted i de laante Replikker 
er det om „Hr. Eske" (som han kaldes i „Tobiæ Komedie"), 
som har udlaant mange Penge paa Pant. Nu er det aldeles utvivl- 
somt, at det ved Opførelsen af „De M. et P." har været paatænkt 
at indbyde Byens fornemste og rigeste Mand og Peder Thøgersens 
gode bekendt, Eske Brok, Befalingsmand paa Dronningborg og 
Danmarks Riges Raad. Og idet man da i et andet Stykke fandt 
en Replik om „Hr. Eske", tog man den op, sikker paa, som man 
kunde være, at den vilde faa en Adresse til den kongelige Lens- 
mand og derved give Anledning til Morskab baade for ham og 
andre. For dog ikke at gaa ham altfor nær, forandrede man 
„Tobiæ Komedies" Eske til Es kil, som vistnok er et andet 
Navn, men for Oret omtrent det samme. — De andre laante Re- 
plikker kunde da tænkes at være tagne med, for at hin Hoved- 
replik ikke skulde staa altfor isoleret. 

det baade i de alvorlige, moraliserende Partier og i dem, 
der skal være lystigere. I Slutningen af Stykket synes 
Udførelsen mig at hæve sig noget, og enkelte af den 
fattige Kones, Doktorens og Munkens Replikker indeholder 
ret karakteristiske Træk i en taalelig god Form. Be- 
tragtes Stykket som Helhed og uden Hensyn til, hvor 
meget eller hvor lidet originalt der er i det, faar man 
et Indtryk af, at det, trods al Naivitet i dets Bygning, 
maa have gjort en vis Virkning paa Scenen, hvortil 
fremfor alt det store og vexlende Handlingsapparat maa 
have bidraget. De atter og atter gentagne Moralprædi- 
kener har visselig ikke moret, men paa den anden Side 
frembyder Bondescenerne, Læge-Konsultationen, Munkens 
burlesk-parodiske Absolution og endelig Djævlescenerne 
mange Anledninger til en komisk Aktion, som sikkert 
er bleven benyttede til Glæde for et modtageligt og tak- 
nemligt Publikum. 

Blandt de Steder, hvor „De Mundo et Paupere" 
tidligere har været omtalt, kan fremhæves Nyerup og 
Rahbek's Bidrag til d. d. Digtek. Historie II, 128—36 og 
169; Overskou's Den danske Skueplads II, 67 — 70; L. 
Dietrichson's Læredigtet i Nordens poetiske Literatur S. 
67 — 68. Bondescenerne er af mig tidligere aftrykte i 
Danske Samlinger VI, 195 flg. Om den Rolle, Djævlene 
spiller i Stykket, har jeg udførligt talt i Danske !Saml. 
2 R. III, 245 — 52 (og Studier paa det gamle d. Skue- 
spils Omraade S. 71 — 80). 



Materialier til Skuespillets Historie i Danmark 

før Kalmarkrigen 1 ). 



Ua jeg næppe selv oftere kommer til at bearbejde 
noget af det Materiale til Skuespillets Historie i Dan- 
mark, som jeg i en Række af Aar har samlet, og jeg 
paa den anden Side gærne vilde gøre det nyttigt for 
andre, har jeg anset det for hensigtsmæssigt her i den 
knappest mulige Form at meddele det væsentligste deraf 2 ). 
Jeg indskrænker mig dog til Tiden før Kalmarkrigen 
og giver Materialet nærmest i Skikkelse af Kildestederne 
selv, som jeg for Oversigtens Skyld samler i 3 større 
Grupper. Før det 16de Aarhundrede har vi ingen sikre 
Efterretninger om Opførelser af Skuespil her i Landet 3 ), 



*) Ferste Gang trykt i min Udgave af Hegelund's Susanna og Ca- 
lumnia, Indledningen S. XXVII flg. 

2 ) I det enkelte har vistnok det allermeste af dette Materiale i For- 
vejen været kendt, men det har aldrig været sammenstillet med 
tilnærmelsesvis Fuldstændighed. Jeg bemærker udtrykkelig, at 
jeg i mine Citater saa vidt muligt holder mig til Kilderne selv. 

8 ) En Hentydning til egentlige Julespil kan næppe udledes af et 
Sted i Petri Olai Chronica regum Danorum (Scriptt. rer. Dan. I, 
85), hvor Forf. fortæller, at Julius Cæsar sluttede Fred med de 

og naar andre Landes Forfattere søger at raade Bod paa 
en tilsvarende Fattigdom i Overleveringen ved at give 
Oplysninger om forskellige Lege og Øvelser, som i det 
mindste har indeholdt et vist dramatisk Element, agter 
jeg ikke at følge deres Exempel. Heller ikke skal jeg 
opholde mig ved hine Middelalderens professionelle 
Glædevækkere, som under Navn af Joculatores, Mimi, 
Histriones osv. drog om fra Land til Land, og som 
ganske vist paa flere Steder stod i bestemt Forhold til 
virkelige Skuespilopførelser, men i hvert Fald her i 
Landet ikke vides at have gjort det. Efterretninger om 
disse „Legeres" Optræden i de nordiske Lande er des- 
uden allerede i stor Fylde samlede paa flere Steder, 
saaledes fremfor alt i J. E. Rydquist's Nordens åldsta 
Skådespil (Skandia VII, 167 flg.), desuden i G. Ljung- 
gren's Svenska dramat intill slutet af 17de århundradet 
(S. 116 flg.), og i A. Olrik's Middelalderens vandrende 
spillemænd i Norden (Opuscula philologica, udg. af det 



danske og bad dem fejre hans Fedselsdag. „Qvod et promise- 
runt et servaverunt, vocantes Jwl, in qvo usqve in hodiernum 
diem diversi ludi et spectacula exercentur 8 . — Ret mærkeligt er 
det, at Julespillene i Danmark ikke, i det mindste saa vidt jeg 
véd, har efterladt sig noget tydeligere Minde i Literaturen end et 
Skrift saa sent som fra Slutningen af det 17. Aarhundrede med 
Titel: „Siælens Aandelig Juule-Stue, eller Aandelig Forlystning 
om Vor Frelseris Jesu Christi Naade-rige Fødsel 1 * osv. Kbh. 1694. 
Det er et opbyggeligt Skrift i Vexel-Sange, og ikke et Skuespil, 
men det fremviser til en vis Grad Rammerne til et saadant, som 
det bl. a. sees af Overskriften til nogle af de enkelte Afsnit: „De 
Engelske Capel-Mestris Forspil", „VertensUnderviisning om Leegens 
Materie", „Fortegnelse paa de agerende Personer 8 , osv. — Jvfr. 
ogsaa den maaske endnu senere „ Hellig Tre- Kongers Comoedie" 
af J. K. Schandrup (omtalt af J. Paludan i Histor. Tidsskrift, 5 
R. II, 27, og i „Renaissancebevægelsen i Danmarks Literatur", 
S. 341). 

philol. histor. Samfund. 1887. S. 74 flg.). Kun som 
Supplement til de i disse Arbejder fremdragne Efterret- 
ninger skal jeg anføre et ret mærkeligt og hidtil saa 
temmelig overset Sted i den gamle Krønike: „Chronicon 
Holtzatiæ, auctore Presbytero Bremensi" (Herausgeg. 
von Lappenberg. Kiel. 1862). Det hedder her (S. 98) 
om Grev Claus, der døde 1397: 

„Histrionibus et adulatoribus non attendebat. Nam 
semei vnus magnus histrio et adulator de regnoDacie 
venit ad eum in Idzeho, portans secum plures 
uestes preciosas et ornamenta aurea signorum 
armorum Danorum nobilium, quem introeuntem 
suam curiam ad infimam mensam fistulatorum jussit 
sedere. Postmodum, prandio facto, misit quatuor solidos 
ad bibendum, pro quo facto vnus de consiliariis suis 
dixit: Domine, non decet vos tam magnam personam, 
quam omnes ita clenodiis ornauerunt et honorauerunt, 
tam exiguo munere sallariare. Ipse enim veniens ad 
alios principes redarguet parcitatem vestram et uos 
infamat. Cui respondit: Misericors Deus! Quid ille 
ribaldus querit a me, cum ipse preciosiores uestes me 
portat? Et in quo vilis nequam me posset infamare? 
Nichil a me amplius habebit" 1 ). 

Ogsaa kan maaske mærkes som et Par Vidnesbyrd 
til de mange i Forvejen kendte om den Maade, hvorpaa 
Legemes store Hob og deres Præstationer betragtedes, at 
der i Statuta fratrum Stæ. Trinitatis i Flensborg — fra 
1362 — findes følgende Bestemmelse: „Item magorum 
seu histrionum in conuiuio illusiones non admittantur". 
Diplomatår. Flensburgense I, 57 ; jvfr. Clæden : Monum. 
Flensburg. V. pag 614). Og fremdeles, at det i de af 



l ) Jvfr. Westphalen's Monum. ined. III, 109 — 10; Hammerich: Dan- 
mark under de nord. Rigers Forening I, 11. 

Biskop Godsche v. Ahlefeldt 1510 bekræftede Statuter 
for Kristi-Legems-Gildet i Maarkær (Morker, Mohrkirchen) 
i Angel hedder: „Histriones et lusores, qui ludos ducunt 
inhonestos, aut eciam tales, qui auertunt ab honesta 
conuersatione & deuota, ad fraternitatem tempore conuiuii 
non debent admitti". (Dån. Bibliothec, 8 Stiick, S. 209). 
Jeg gaar derefter over til mit egentlige Æmne, idet 
jeg først meddeler 1) de mig fra det angivne Tidsrum 
bekendte Bestemmelser om Opførelser af Skuespil, der- 
efter 2) de os overleverede Efterretninger om daterede 
Skuespil, endelig 3) Efterretninger om Skuespil, hvis 
Opførelsestid ikke med Bestemthed kendes. 

1) Bestemmelser vedrørende Opførelser af Skuespil. 

I Christiern II.s Skoleanordning (Danske Mag. VI, 
367) fandtes følgende Forbud: „Her effter skal ingen 
Prest, Degen eller Peblinge forklede seg om Fastelaffuen 
vti Prekusser Monck oc Mumies Ligellsse at wmløbe oc 
trygle oc bedriffue anden Skalkhed, som thee her tiil 
giort haffuer. Huo her emodt giør, skal miste sin Huudt. " 
— Jvfr. mit Skrift: „De tre ældste danske Skuespil" 
S. 13 (Studier paa det gamle danske Skuespils Omraade 
S. 134 flg.). Skønt Forbudet ikke udtrykkelig nævner 
Skuespil, maa dog Fastelavnsspillene, som dengang sik- 
kert kendtes her (jvfr. „Den utro Hustru"), være blevne 
trufne deraf 1 ). 



*) Adskilligt mere tvivlsomt er det, om der har været nogen Sam- 
menhæng mellem de egentlige Fastelavnsspil og den Forpligtelse, 
Prioren ved St. Hans Kloster i Odense 1447 afgav til ikke at lade 
„cum scolaribus (suis) . . . choreas et ludos carnispriviales publice 
. . . celebrari 1 * (Indbydelsesskrift til Indvielsen af Odense Cathedral- 
skoles nye Bygning. 1846. S. 4 og 49; jvfr. de andre Steder, 
som citeres i mit Skrift: „De tre ældste danske Skuespil" S. 12 
(Studier osv. S. 133). 

Birket Smith: Studier II. 5 

I Statuterne for Præstekalentet i Odense By og 
Herred (Saml. til Fyens Hist. og Topogr. IV, 148) be- 
stemtes bl. a., at under den Frokost, der skulde indta- 
ges, naar Forhandlingerne var til Ende, skulde Odense 
Skoles Førstehører oplæse Stykker af „Margarita theo- 
logica" eller en anden god Bog. Og hvis Skolens 
Rektor — som ogsaa var til Stede — tillod det, kunde 
Høreren ogsaa lade sine Drenge synge et eller andet, 
naar det ikke varede for længe. „Poterit et dialogum 
aliquem vel quid simile ad nos introducere, per- 
sonis tamen cognitis, et cum requisito ad hoc con- 
sensu prepositi et patrisfamilias cum Superintendente, si 
adfuerit". — Statuterne er formodentlig fra Midten af 
det 16de Aarhundrede 1 ). 

I Olai Theophili Paræneses seu Præceptiones sa- 
pientes et utiles de vita ae studiorum honesta formatione 
(Hafniæ. 1573. 4to), som indeholder en Række For- 
skrifter for Skoleungdommen, der vistnok særlig har 
haft Gyldighed i Vor Frue Skole i København, hvor 
Olaus Theophilus var Rektor — forekommer (Blad O) 
følgende Forbud: „Prohibemus omnes licitationes et 
mercationes, exhibitiones fabularum, præsertim 
danicarum, circumgestationes sertorum in baculis et 
similia, quæ sine authoritate et consensu Episcopi et 
preceptoris a temerarijs pueris et adolescentibus fiunt." 
— Jeg antager, at Meningen med disse Ord ikke er 
absolut at forbyde Opførelsen af Skuespil, særlig danske, 
men nærmest at sikre sig, at Skoledrengene ingen Skue- 



1 ) At professionelle Musikanter og Gøglere paa ingen Maade fik 
Adgang til slige alvorlige Sammenkomster, er en Selvfelge, men 
bekræftes i evrigt udtrykkeligt ved et Sted i P. Palladii Formula 
visitationis provincialis (anført i N. M. Petersen's Bidr. til d. d. 
Lit. Hist. 2 Udg. II. 66). 

spil opførte uden under den behørige Kontrol. I øvrigt 
kan jævnføres den Gustrowske Skoleordning af 1552 
(Jahrbucher d. Vereins f. Meklenburgische Gesch. I, 
84 — 85), hvor det først paabydes, at hvert halve Aar 
skal en latinsk Komedie af Plautus eller Terents opføres 
af Disciplene, og derefter hedder: „Teutsche Comedien 
oder Tragedien sollen flir denn gemeinen Mann noch 
sonsten von den Schulern nicht agiret werden, es sei 
denn, dass es mit Unserm Vorwissen und auf Unser 
Gutachten geschehe". Se .ogsaa Goedeke: Grundr. z. 
Gesch. d. d. Dichtung. 2 Aufl. II, 330. 

1574, deo 27. Januar, stadfæstede Frederik II. en 
af Universitetets Rektor og Professorer vedtagen Ordning 
af Kommunitetsalumnernes Øvelser. Heri hedder det 
bl. a. : „For thet fierde skulle for 06 Elemosinarij, som 
aff Oss vnderholdis, strax nogen Terentij Fabuler 
ere wdlest, publice thennom agere, effter theolo- 
gorum och Rectoris wilge och befalinge" (H.F.Rørdam: 
Kbhvns. Univ. Hist. IV, 252 — 53; jvfr. Histor. Tidsskr. 
3 R. III, 46—47). 

I de Love, der c. 1575 udstedtes ved Viborg Skole 
tor de 30 Disciple, der nød fri Kost ved Skolen, fandtes 
følgende Bestemmelse: „Inter exercitia non postremum 
locum actio fabularum Latinarum obtinet, qvæ 
qvando exhibendæ sunt, omnes commensales non solum 
ad Theatri exstructionem, sed et fabularum ac- 
tio nem sub mulcta semidenarii (4 /i) adsint". (Haand- 
skrift i Univ. Bibi., Donat. varior. Nr. 24, 4to; trykt 
hos Nyerup: Histor.-statist. Skildr, af Tilst, i D. og N. 
3 Bd. I, 62; jvfr. Histor. Tidsskr. 3 R. IV, 124). 



o* 

2) Daterede Opførelser af Skuespil. 

Stoffet under denne Afdeling lod sig ordne paa 
flere Maader, men jeg tror, at man vil faa den bedste 
Oversigt over det, naar jeg — uden at tage Hensyn 
til Stykkernes Sprog, Skuespillernes Nationalitet eller 
Opførelsens Anledning — ordner det hele topografisk 
og for hver enkelt Lokalitets — Bys — Vedkommende 
lægger den kronologiske Følge til Grund. Jeg begynder 
da, som rimeligt er, med Hovedstaden. 

København. 

1521 lod Hr. Christoffer Jepsen Ravensberg opføre 
en (latinsk) Komedie ved Universitetet, som det sees af 
Matthias Gabler's „In laudem illustrissimi inuictissimique 
Christierni Danorum regis extemporanea Epistola", med 
det tilføjede „Paraeneticon in comaediam quam M. Chri- 
stophorus Jacobi eques Danus lusit". Hafniæ. 1521. 
4 to. (Digtene er optrykte i Scriptt. rer. Dan. VIII, 484 
flg.). Jvfr. Chr. Bruun: Aarsberetninger og Meddel, fra 
det store kgl. Bibi. I, 292 — 93. At Chr. Ravensberg selv 
var Forfatter til Komedien, fremgaar af Digtet. Se om ham 
i øvrigt H. Gram i Det Kbhvnske Selskabs Skrifter IV, 
263 flg., og Rørdam: Kbhvns. Univ. Hist. I, 418—20. 

I Jacob Fabritius's Universitets -Regnskaber findes 
under 1544 følgende to Poster: „Item Bekoste oc att 
aggere Hystoriam Iudith, v Daler 1 ) j % vi^jalb". 
— „Item for iij t r . all, fiom bleff dem giffuen, Gom 
leckte y kiøbnehagen — xij ^". — (Trykt i Danske 
Mag. 3 R. VI, 17—18). Jeg antager, at der her er Tale 
om en og samme Studenterforestilling. 

1551 og 1558 spillede Disciple i Vor Frue Skole i 



') D. e. 4V 2 Daler. 

København for Kongen. Det hedder herom i Rente- 
mester-Regnskaberne: „Item, Mandagen efter S. Hans 
Dag [1551] antvordet Erik Valkendorf, som Kgl. Maj. 
skænkede de Degne af Skolen, som legte for hannem 
— 6 Daler". Og fremdeles: „Tirsdagen udi Fastelavn 
[1558] efter Kgl. Maj.s Befaling antvordet Erik Valken- 
dorf at give nogle Degne, som agerede en Comedie 
paa Salen, som Kgl. Maj. skænkede dennem — 10 
Daler. Samme Dag givet nogle andre Degne og Peb- 
linge, som dansede Bøgledans paa Salen, som Kgl. Maj. 
skænkede dennem — 5 Daler". (Trykt i Rørdam's 
Kbhvns. Univ. Hist. I, 701 og 704). 

Om Skuespilopførelser 1577 i Anledning af Christian 
IV.s Daab hedder det i Resen's Frederik II.s Krønike 
S. 307: „Om anden Dagen 1 ) efter Maaltjd bleff nogle 
de Høylærde med deris Studenter opfodret at lade see 
een Comedie, som dem var befalet at agere, oc bleff 
den Historia om Susannæ Uskyldighed antagen oc 
yndeligen agerit; Siden bleff oc en merckelig Morianske 
Daare-Dantz anstillet, hvilcket altsammen Hans Majest. 
oc alle Herrerne loed sig synderlig vel befalde . . . Om 
Tiifidagen Eftermiddag ere atter de tilforordnede Høy- 
lærde igien opkaldede oc hafver legt den merckelige 
Seyr, som Konning David haffver indlagt sig ofver den 
mæctige Kempe oc Philister Goliat. — Der effter er 
ocsaa bestillet en merckelig Pigmeers Krijg med Tra- 
nerne". — En udførlig og i flere Henseender interessant 
Skildring af disse Forestillinger, som gaves paa et i 
Københavns Slots Gaard opført Theater, haves i Eras- 
mus Lætus's Haandskrift: De nato baptizatoque primo 
Friderici Udi filio (Kgl. Bibi., Gaml. kgl. Saml., Nr. 
2589, 4to). Stykket er nu trykt i Rørdam's Monumenta 



*) Den 3die Juni. 

historiæ Dan. II, 663 flg.; jvfr. Danske Saml. 2. R. III, 
228 flg. (mine „Studier" S. 51 flg.); Rørdam: Kbhvns. 
Univ. Hist. II, 184 flg., o. fl. St. Paa hvilket Sprog 
de opførte Stykker var, sees bl. a. af et Brev af 30. 
Juni 1577 fra Jacob Jacobsen Wolf til J. Pistorius, hvori 
det hedder: „. . . pompam regiam et apparatum recen- 
sere supersedeo, nisi hoc, quod comoedias duas, vnam 
latinam de Susanna, alteram germanicam de 
Dauide trucidante Goliath, in conuiuio regio exhi- 
buimus" (Rørdam: Kbhvns. Univ. Hist. IV, 286). Om 
„Susanna" jvfr. ogsaa Fortalen til Hegelunds Susanna 
(min Udg. S. 9) og foran S. 13 — 14. 

(Om de to Truper af engelske Instrumentister, som 
i Aarene 1579 — 86 opholdt sig ved Frederik II.s Hof og 
ganske vist til Dels ogsaa opførte Skuespil, nøjes jeg 
med i al Almindelighed at minde, da vi ikke kender 
noget nærmere til deres Præstationer. Videre om dem 
kan sees i en Afhandling af V. C. Ravn i „For Ide og 
Virkelighed". 1870. S. 75 flg.; jvfr. A. Cohn: Shakespeare 
in Germany. London. 1865. S. XXI flg.; Joh. Bolte i Jahrb. 
d. deutsch. Shakespeare-Gesellschaft XXIII, 99 flg., o. fl.). 

1589, den 29. Juni, spillede Studenterne en Tra- 
gedie „Jephta" (se Peder Christensens Almanakopteg- 
nelser i Kirkehistor. Saml. 3 R. II, 501). 

Samme Aar, den 24. August, opførte Studenterne 
paa Københavns Slot, i Anledning af Trolovelsen mellem 
Prinsesse Anna og Kong Jacob af Skotland, Plauti 
Au lul ar ia (sidst anf. St. S. 502). 

Da Kong Jacob og Dronning Anna det følgende 
Aar (1590) opholdt sig i København, blev der (i Følge 
Slange's Chr. IV., I, 35) opført „Latinske og Danske 
Comædier" til deres Underholdning 1 ). 



l ) Samme Aar (19. April) blev Christian IV.s Sester Elisabeth paa 

I Rentemesterens Regnskab for 1592 — 93 findes 
følgende Optegnelse: „Thennd 21. Maij [1592] haffuer 
jeg [o: Rentemesteren] vvnderdannigst ladit anndtworde 
innd wdj min naadigste vdwolde herre prinndzs och 
konnings eggidt cammer her paa Kiøbnnehaffenns slott, 
som Hanns Maytt. naadigst lod skiennckhe och foræhre 
the persoenner, som samme dag, som wor søndagenn 
trinitatis, agerede for Hanns Maijett. her paa slottidt, 
effter hoeSliggende Mester Hanns Mickelsenns vnder- 
schreffuenne zeddels- lydelfie . . . xxx Dal.". (Trykt i 
„For Ide og Virkelighed". 1870. S. 89). — Hvem de 
spillende var, vides ikke. 

I Rentemesterens Regnskab for 1595 — 96 hedder 
det: „Samme dag [o: 3. Maj 1595] effther hogbemelte 
min naadigste wduolde herre prinntz och konninges 
schriffuelfie och befallinng anndtuordett forschreffne Au- 
gustus Erich [Sekretær i det tyske Kancelli], som Hanns 
Maiett. och naadigst loed schenncke och forehre Vlrich 
tydsche Skolemester wdj Kiøpnehauffn, for thennd 
Comædie, hannd wnnderdanigst agerede for 
Hanns Maiett. herpaa Kiøpnehauffnn slott . . . 
xx daller". (Efter Orig. i Rigsarkivet). 

I Sommeren 1596 1 ) delibereredes der gentagne 



Kronborg formælet med Hertug Henrik Julius af Brunsvig-Wolfen- 
buttel, der siden blev meget bekendt som Skuespilforfatter. A. 
Cohn (Shakespeare in Germany p. XL — XLI) mener, at Hertugens 
Skuespil „Susanna" bærer Spor af at være skrevet i Anledning 
af Bryllupet. Rigtignok tænker han nærmest paa de Bryllups- 
festligheder, der bagefter fejredes i Wolfenbuttel, men det sees 
ikke, hvorfor Stykket ikke lige saa godt kunde have_ været brugt 
ved Festlighederne i Danmark. 
*) Maaske kan her ogsaa mindes om Schlesieren Martin Schwarz- 
bach, som i 1595 søgte Universitetet om Tilladelse til offentlig at 
opføre en Komedie „Studentes* [uden Tvivl C. Stymmel's Stykke] 
hvilket dog blev afslaaet. Jvfr. Werlauff: Antegn, til Holbergs 

Gange i Konsistorium om Opførelse af Skuespil ved 
Studenterne i Anledning af Christian IV.s forestaaende 
Kroning. Professorerne synes dog ikke at have været 
meget opsatte derpaa, og særlig frygtede de for at faa 
Udgifter ved Sagen uden dog at „komme for". Jvfr. 
Ny kirkehist. Saml. I, 61, og V, 84 og 91, samt Rør- 
dam: Kbhvns. Univ. Hist. III, 83 — 84. I Virkeligheden 
synes der heller ikke at være bleven opført noget Skue- 
spil af Studenterne ved den nævnte Lejlighed, men 
Komedie blev der spillet alligevel, som det sees af en 
Bemærkning i Augustus Erich's Beskrivelse af Kronin- 
gen (overs, af Dallinus, Kbh. 1598, Bl. O— Oij). Det 
hedder nemlig her, at den 2. September skulde der efter 
Programmet have været Ringrenden, men der blev ikke 
noget af den Dag. „Huorfor ocsaa Herrerne samme 
Dag sig forlystede, somme met Jaet om Formiddagen, 
somme vdi deris Kammer: Oc bleff saa den Dag met 
Comoediers Agering, saa oc Fectskoler . . . oc anden 
lystelig Tidfordriff glædelige oc lycksalige endet". — 
De spillende var uden Tvivl „hogbornne førstis och 
herris, hertug Henrich JuliuSis aff Brunschuig och Lunne- 
borgs, hans furstelige naadis comædianten och sprin- 
gers, wore tilisammen 18 persohner, som aff hans 
furstelige naade herudj riged wore inndschickede . . . 
emod Konn. Maiets. loffliige krønning". De boede hos 
en Borger i København, Michel Steen, som naturligvis 
fik Betaling for deres Ophold, og i hans Kvittering 
herfor er det, at de foran nævnte Udtryk forekommer. 
Kvitteringen er helt tiykt af V. C. Ravn i „For Ide og 



18 ferste Lystspil S. 282—83; Ny kirkehistor. Saml. V, 69; 
Rørdam: Kbhvns. Univ. Hist. III, 49 flg. Et Stykke med denne 
Titel havde allerede i 1571 været opført i Bergen, se H. J. Huit- 
feldt: Christiania Theaterhistorie S. 19. 

Virkelighed". 1870. S. 89, og siden af Joh. Bolte 
Jahrb. d. d. Shakespeare-Gesellschaft XXIII, 103. 

I Sommeren 1602 paatænktes det at opføre et Skue- 
spil ved Universitetet, rimeligvis i Anledning af den da 
stedfindende Magisterpromotion. Det hedder herom i et 
Brev af 2. Juli fra Professor Jon Jacobsen Venusin til 
en Præst paa Landet: „Post debitam gratiarum actionem 
. . . est quod tibi significem, fabulam nimirum nobis 
esseperagendam, in qva introduceteur colonus aliqvis, 
qvi destituitur veste rustica; illam avtem ut tu alicunde 
nobis suppedites, atqve aliam, qvæ ipsius competat uxori, 
enixe rogamus". Trykt i Rørdam's Kbhvns. Univ. Hist. 
IV, 522; jvfr. Kirkehistor. Saml. 3 R. I, 267, mit Skrift: 
Comoedia de Mundo et Paupere, S. IX — X, og især 
foran S. 54 — 55. 

PROVINSERNE. 

Helsingør. 

Vor Kundskab om Skuespilopførelser i Helsingør i 
det her behandlede Tidsrum er udelukkende knyttet til 
de af P. V. Jacobsen i Historisk Tidsskrifts 5te Bind 
meddelte Uddrag af. Helsingørs Kæmnerregnskaber, og 
Efterretningerne samler sig først og fremmest om to 
danske Navne, Hans Christensen Sthen — der i 
Frederik II.s Tid var Skolemester og Kapellan i Byen 
— og Mag. Albret Hansen, der var Skolemester 
efter ham. 

Om Hans Christensen Sthen hedder det i Regn- 
skabet for 1566, under 12. Januar, at Kæmneren gav 
ham „rund Mynt 10 Mk. u , „som Borgermester og Raad 
forærede ham med for sin Spektakel og Leg, som 
han gjorde i Jul forgangen" [altsaa 1565]. — Og under 
2. Marts i samme Regnskab: „End gav jeg [o: Kæm- 
neren] Herr Hans Christensen, som Borgermester og 

Raad forærede ham med for sin Spektakel og Lege, 
han gjorde udi Fastelavn næst forgangen [1566J, 
rund Mynt 12 Mk." Efter Regnskabet for 1571 fik 
Hans Christensen „for de tvende Lege, han agerede 
i Fastelavn, 20 Mk." Og i Regnskabet for 1573 
hedder det: „Herr Hans Christensen, fordi han havde 
ageret en Leg eller Spektakel paa Raadhuset Anno 
1572, 20 Mk. dansk". Samt i samme Regnskab, at der 
var ham „for et Spektakel eller Leg, han i Pintse- 
dag 73 agerede paa Kirkegaarden, foræret 10 Mk." 
Endelig i Regnskabet for 1574: „Herr Hans Capellan, 
som og er Skolemester, har i Fastelavn 74 ageret en 
Leg eller Spektakel med sine Skolebørn paa Raad- 
huset og fik, efter Borgermesters og Raads Befaling, 
for sin Umage 10 Mk." — Se Historisk Tidsskr. V, 
502 — 3. Mulig var Hans Christensen Sthen's Skuespil 
„Kortvending" mellem de ved nævnte Lejligheder op- 
førte Stykker; jvfr. nedenfor. 

Om Albret Hansen hedder det i Kæmnerregnskabet 
for 1580: „Efter Borgermesters og Raads Befaling er 
givet og foræret Mester Albret Hansen, Skolemester, for 
den Historia, han med sine Personer agered nu 
forgangen Sommer 1580, fik 15 gamle Dalere". Se 
anf. St. S. 519. 

I samme Kilde haves endvidere Efterretning om et 
i Helsingør opført tysk Skuespil. Det hedder nem- 
lig i Regnskabet for 1579: „End efter Borgermesters 
og Raads Befaling er givet Cajus Organist og ham 
blev foræret for hans Umage, han agerede en tysk Spil 
eller Comoedie, 20 Mk." — Se anf. St. S. 524. I Følge 
P. V. Jacobsen var hans egentlige Navn Cajus Smedicken, 
og han var Aaret i Forvejen kommen fra Husum. 

Endelig den bekendte Meddelelse om en Forestilling 
af Englændere i Regnskabet for 1585: „giffuet for 

att lade ferdige thett Planckewerck imellem Lauritz 
Schriffuers och Raadhufi Gordenn, som Folck red neder, 
thend Tid the Enngellske lechte i Raadhus Gordenn, 
4 Sk." — Anf. St. S. 525. Efterretningen staar uden 
Tvivl i Sammenhæng med de ovenfor (S. 70) omtalte 
engelske Komedianter. 

Roskilde. 

I Rentemesterens Regnskab for Septbr. 1559 — Septbr. 
1560 forekommer følgende Notits: „Thenn 29. Iunij 
[1560] annthwurdet herre vann Donen, som Konn. Matt. 
lonnthe aff hannum vdj Rosk e [o: Roskilde] och schennckte 
the degnne aff scholenn, som legte paa bischopsgaardenn 
for Hanns Naade . . . x daler". (Efter Orig. i Rigs- 
arkivet; jvfr. Ny kirkehistor. Saml. V, 416). 

Under Roskilde kan ogsaa anføres det bekendte 
Sted af Peder Jensen Roskilde's Prosodia Danicæ 
Linguæ: „Qvod gentilium choreas attinet, ejusmodi 
reliqviæ etiam qvædam scholis horum regnorum trivi- 
alibus per odas 5 Horatianas tradebantur, hoc ordine: 
1. Dianam teneræ dicite virgines (Carminum Lib. 1. Od. 
21). 2. Rectius vives, Licini, neqve altum (Lib. 2. Od. 
10). 3. Lydia, die per omnes te deos (Lib. 1. Od. 8). 
4. Solvitur acris hyems etc. (Lib. 1. Od. 4). 5. Non 
ebur neqve aureum mea et[c] (Lib. 2. Od. 18). Ita ut 
harum qvælibet in comoediis unumqvemqve post 
actum a decem personatis, Apolline nimirum citharoedo 
simulac chorago illo, nec non a Musis novem serie 
recta se invicem seqventibus (inter qvas ipsemet qvon- 
dam scholæ Roéskildensis discipulus et 1 ) alumnus ali- 
qvoties personam egi), tum voce qvadruplici melice tum 



x ) Haandskriftet har: est. 

podismo assultim mensurata sit". Her gengivet efter 
Haandskriftet i Univ. Bibi., Additam. Nr. 472, . 4to ; trykt 
i Nyerup's og Rahbek's Bidr. til d. d. Digtek. Hist. II, 
IX flg.) — Peder Jensen var født i Roskilde 1575. 

Odense. 

(Om Skuespil, der rimeligvis er opførte ved Vor 
Frue Skole i Odense før Reformationen, se nedenfor 
S. 81). 

I Rentemesterens Regnskab for 1593 — 94 hedder 
det: „Thennd 7. Augustj anndtwordit Peder Oluff- 
senn, latinnsche skollemester wdj Ottensfie skoelle, som 
min naadigste vdwalde herre, prinndz och koning naa- 
digst loed skiennckhe och forære the skoellenns perfioen- 
ner for thennd Comedia, the agerede for Hanns 
Maytt. ther paa Ottensfiegaard i nerwerenndis 
Augustj maannidt 1593 . . . xx daller". (Efter Orig. i 
Rigsarkivet. Jvfr. ogsaa R. Mejborg: Billeder af Livet ved 
Christian V.s Hof S. 165). 

I Mester Jacob Madsens Visitatsbog, udg. af A. 
Crone, forekommer under Aaret 1598 (S. 81) følgende 
Bemærkning: „En fattige Person till itt Par Skoe, der 
di ageredt paa Torffuitt ... 1 |.". 

„Anno 1610 blev Hertug Christian den 5te af det 
Navn hyldet i Odense. Paa den samme Tid blev Kong 
Salomons Dom jpaa spilviis exhiberet af Odense 
Skoles Personer, hvilken Dom jeg, Jørgen Jensen, 
tilsammenskrev i en Comoedie Aar 1607 tilforn, der jeg 
var en Medtjener, uværdig, i Guds Ord udi Faaborg". 
(Trykt efter Forfatterens egen Optegnelse i Nyerup's og 
Rahbek's Bidr. t. d. d. Digtek. Hist. II, 153). 

Aarhus. 
1501. Om Opførelser af Skuespil i Aarhus i det 

nævnte Aar og Tiden deromkring haves følgende Notits 
i A. Thura's Idea historiæ litterariæ Danorum (1723), 
pag. 72: „Olim (quod non prætereundum) quotannis 
heic [o: i Aarhus] habebatur Convivium Scholasticum 
Vor Store Frues Gilde, Convivium Magnæ nostræ 
Dominæ dictum, in quo coram parentibus aliisque Civi- 
tatis incolis specimina profectus sui publice edebant 
discipuli, Comoediis, Tragoediis, aliisque ad litteras per- 
tinentibus exercitiis. Invitabantur non plebeji modo, sed 
et optimates, adeo ut Regis Johannis Cancellarium A. 
1501. his Sacris interfuisse constet ex Libro MS., ubi 
nomina Spectatorum semper annotari solebant, quem 
longo post asservabat Rector". — Til nærmere Forkla- 
ring af denne Meddelelse kan jævnføres mit Skrift „De 
tre ældste danske Skuespil" S. 1. Anm. 3 („Studier" 
S. 126 Anm. 1). 

I Rentemesterens Regnskab for 1546 hedder det: 
„Giiffuenn skollemesterenn vdj Aarhus sampt alle degene, 
som Kon. Matt. skenckte thennom for en leeg, the 
legte for Kon. Matt. ther vdj Aarhus paa Man- 
dagen vdj Fastelaffuenn [1546] . . . xxx marck d." 
(Efter Orig. i Rigsarkivet. Jvfr. ogsaa Histor. Tidsskr. 
V, 501, og flere Steder 1 ). 

I et Brev fra Carl Bryske til Kantsier Christian 
Friis, dateret 26. Juli 1610, forekommer følgende Be- 
mærkning: „ieg kannd eder wennligenn icke forholde, 
at nu denn 4. Iunnj sist forledenn wdj Aarhus skolie wor 
manngegott follck forsammelede, effter vnngdommenn 



*) Naar det ligeledes i Rentemesterens Regnskab hedder (Ny kirke- 
histor. Saml. V, 416), at Kantsier Johan Friis den 22. April 1560 
betalte 3 Daler, som Kgl. Maj. laante af hannem og gav Degne 
og Peblinge i Aarhus, er her vistnok ikke Tale om Skuespil, men 
om Sang, som i flere lignende Tilfælde. 

aff samme skolie haffde agerrett her i byenn . . . ." 
osv. (Efter Orig. i Rigsarkivet, „indkomne Breve til 
danske Kancelli". Dr. H. F. Rørdam har gjort mig op- 
mærksom paa dette Brev). 



Kolding. 

I Rentemesterens Regnskab omtales 1554 Fastelavns- 
klæder til Hertug Magnus, „da han agerede paa Salen 
paa Koldinghus" (Mejborg: Billeder af Livet ved Christian 
V.s Hof S. 164). Det er dog meget tvivlsomt, om her 
er Tale om Skuespil. 

Randers. 

Om Skuespilopførelser i Randers i Begyndelsen af 
det 17de Aarhundrede haves Vidnesbyrd i Haandskriftet 
Nr. 794, Fol., i den gamle kgl. Samling paa det store 
kgl. Bibliothek, hvilket Haandskrift — som jeg tidligere 
har udtalt — væsentlig maa antages at indeholde det 
dramatiske Repertoire for Randers Skole, særlig under Mag. 
Peder Thøgersens Styrelse. Bestemte Angivelser om 
Opførelser haves paa to Steder i Haandskriftet, den 
udførligste — som tillige omfatter den anden — paa Titel- 
siden til Skuespillet „De Mundo etPaupere". Det hedder 
her: „Comædia de Mundo et Paupere, anno 1607., 
die v. Majj, Rhandrusiæ Cimbrorum exhibita a P. T. R. 
[o: Petro Theocaro Randrusiensi], ludimoderatore. — 
Anno 1607., 1. die, videlicet 5. Maii, hæc comædia ex- 
hibita, 2. d., videlicet 6. Maii, com. Nabalis, 3. d., 
videlicet 7. Maii, comædia antiqva Plauti, qvæ Aulula- 
ria dicitur. Cum chorejs vnic. d. declinatis, ludentibus 
tubis et bucfcinis], mimis jnter actus eta, cum vocalj 

mufsica]" *) — Trykt bl. a. i Nyerup's og Rahhek's Bidr. 
til d. d. Digtek. Hist. II, 128, og i mine Skrifter: Tobiæ 
Komedie, S. II, og Comoedia de Mundo et Paupere, S. 
1. (Foran S. 27). Om Nabals Komedie se det næstsidste 
Skrift S. III— IV (og foran S. 28—29). Prøver af den haves 
i Nyerup's og Rahbek's Bidrag til d. danske Digtek. 
Hist. II, 123 flg. 

Ribe. 

Da jeg foran (S. 2 flg.) har opregnet alt, hvad 
der vides om Skuespilopførelser i Ribe i det omhandlede 
Tidsrum, kan jeg her fatte mig i Korthed. Jeg indskrænker 
mig da til at nævne, at der hentydes til saadanne Opførel- 
ser i Aarene 1560 og 1561; at man 1571 opførte Buchanan's 
Jephtha paa latin samt et dansk Stykke (afGnapheus) 
om den forlorne Søn; 1572 Terents's Andria, Lazari 
Opvækkelse, paa dansk, samt et Stykke om Christi 
og Kirkens Trolovelse og de 10 Jomfruer; 1576 
Madiri Pisander Bombilius, vistnok paa dansk, samt 
ligeledes paa dansk følgende 3 Stykker: Buchanan's 
Jephtha, oversat af Søren Kjær, Rollenhagen's Abraham, 
oversat af samme, og Sixt Birck's Susanna, oversat 



*) Der haves en Efterretning (Kirkehist. Saml. 3 R. VI, 716) om, at 
ved den nævnte Lejlighed blev sammen med „Aulularia" Hieron. 
Justesen Ranch's „Karrig Ni ding* opført. Skent denne Efter- 
retning stammer fra en i det hele god, men dog ingenlunde fejlfri 
Kilde (den angiver saaledes Aaret for Opførelsen som 1606 i Stedet 
for 1607), maa den dog sikkert optages med Tvivl, da Peder 
Thøgersen, der, som ovenfor sagt, selv angiver, hvilke Stykker 
der blev opførte i Dagene 5 — 7. Maj 1607, ikke nævner „Karrig 
Niding* mellem dem. Da paa den anden Side Efterretningen 
vanskelig kan tænkes at være greben helt ud af Luften, ter man 
maaske antage, at „ Karrig Niding** ved en anden Lejlighed hat- 
været spillet ved Randers Skole sammen med „Aulularia". 

af Hegelund. 1578 spilledes Rudolph Walther's Nabal 
i Søren Kjærs Oversættelse, og 1583 endelig opførtes to 
Skuespil: Josef, og den rige Mand og Lazarus, i 
det mindste det sidste vistnok paa dansk. 

Viborg. 

I Rentemesterens Regnskab for 1546 hedder det: 
„Giiffuen skullemester oc degnen vdj Wiiboriig, som 
Kon. Matt. skennckte thennom for en leeg, the legte 
for Hanns Kon. Matt. ... [i Februar 1546] viii daller". 
Efter Orig. i Rigsarkivet; jvfr. Overskou: Den danske 
Skueplads I, 41. 

I A. Thura's Idea historiæ litterariæ Danorum (p. 
77) findes følgende Meddelelse: „A. 1574 factum est, 
ut Rex Clementissimus Fridericus Secundus cum Filio 
suo hereditario Christiano Scholam [i Viborg] inviseret: 
quibus præsentibus Discipuli & litterati Viburgenses Co- 
moediam Susan næ agebant, cujus voluptate captus 
Rex pientissimus, svasu M. Hieronymi, Pastoris Vibur- 
gensis, viginti lastarum, ut vocant, frumentarios reditus 
Scholæ donavit, unde etiamnunc aluntur discipuli". — 
Hertil er først at bemærke, at 1574 var Prins Christian 
ikke født og følgelig heller ikke i Viborg. Hvor vidt 
det andet er rigtigt, lader sig mindre let afgøre; men 
skønt jeg ingenlunde tør benægte, at en „Susanna" er 
bleven opført for Frederik II. i Viborg 1 ), er der dog 
maaske ogsaa en Mulighed for, at der i Hovedsagen 
(fraregnet dog Gaven til Skolen, der er notorisk) fore- 
ligger en Forvexling med Frederik II.s og Sønnens Be- 
søg i Viborg 1584, da „Kong Salomons Hylding" op- 

*) M. R. Ursin (Stiftsstaden Viborg, S. 306) antager, at den omtalte 
„Susanna" opførtes 1573, da Kongen vitterlig var i Viborg. 

førtes. Jvfr. min Udgave af Hieron. Justesen Ranch's 
Skuespil og Fuglevise, S. IX flg. („Studier", S. 188 flg.). 

Om de c. 1575 ved Viborg Skole udstedte Love, 
der paabød Opførelsen af latinske Skuespil, se foran 
S. 67. 

1584, i Juni, opførtes i Anledning af Prins Chri- 
stians Hylding Hieron. Justesen Ranch's Skuespil „Kong 
Salomons Hylding". Om Opførelsen, ved hvilken 
baade Kongen og Prinsen var til Stede, se bl. a. min 
Udgave af Stykket (S. IX og XXXVII) og mine „Stu- 
dier", S. 188 og 212 1 ). 



3) Skuespil, hvis Opførelsestid ikke bestemt kendes. 

Fra Tiden før Reformationen er der bevaret tre 
saadanne Skuespil paa dansk samt Begyndelsen til et 
fjerde. De indeholdes alle i Haandskriftet Nr. 780, Fol., 
i Thott's Samling og synes, som jeg ved en tidligere 
Lejlighed har udviklet, at have udgjort det dramatiske 
Repertoire for Vor Frue Skole i Odense under Christiern 
Hansens eller Jensens Styrelse. De to første har ingen 
Titel i Haandskriftet, men efter deres Indhold har jeg 
kaldt dem „Den utro Hustru" og „Paris's Dom". 
Det tredie har Titelen: „Comoedia de sancta virgine 
Dorothea" og er en Bearbejdelse af et latinsk Stykke 
af Chilian Reuther fra Mellerstadt 2 ). Sidst i Haand- 



*) Hvad jeg har samlet om Skuespilopferelser i Slesvig, meddeles 
ikke her, ogsaa af den Grund, at det vistnok langtfra er fuld- 
stændigt. 

2 ) Chilianus Eques Mellersta nus. „Eques" er en Latinise- 
sering af Mandens virkelige Efternavn: Reuther (se min Notits 
Kirkehist. Saml. 4. R. III, 798—99. 

Birket Smith: Studier. II. 5 

skriftet haves endelig Begyndelsen til en dansk Over- 
sættelse af Reuchlin's „Scenica progymnasmata" („Hen- 
no"). Efter Epilogen til Komedien om den hellige 
Dorothea forefindes følgende Optegnelse: „Anno mdxxxj 
Christiernus Joannis, pedagogus iuuentutis in parrochia 
diue virginis, prelato suo viuente, magistro Andrea 
Gloeb". Af denne Bemærkning maa sluttes, at Chri- 
stiern Hansen eller Jensen *) det nævnte Aar har skrevet 
Epilogen til Skuespillet om Dorothea og vistnok tillige 
oversat Stykket selv. Om Forfatterskabet til de andre 
Stykker i Haandskriftet og andre Forhold vedrørende 
dem se mit Skrift: De tre ældste danske Skuespil 
(„Christiern Hansens Komedier"). Kbh. 1874; jvfr. mine 
„Studier" S. 125 flg. 

Til Christian III.s Tid har man henlagt et Par 
ellers ubekendte Skuespil. Det hedder nemlig i Peder 
Syv's „Danske Boglade" (Rostgaard's Saml. Nr. 151, 
4to; Stedet første Gang trykt i Suhm's Samlinger I, 2, 
99): „1696. Skikkede M. Peder Terpager mig fra Ribe 
to gamle haandskr ne Komedier, som synes i C. 3. tiid 
at være skrevne. 1. om Judit, som ej er fuldkommen 2 \ 
2. Plavti Avlularia, ogsaa udsat i Danske rim, efter de 
Tiders eenfoldighed". — Skønt det er ørkesløst at ville 
afgøre, efter hvilke Forbilleder disse Stykker nærmest 
var bearbejdede paa dansk, og endnu mere, hvem der 
var Bearbejderen, kan det dog anføres, at den tyske 



*) Skønt det ganske vist ikke er umuligt, at Christiern Hansen 
paa latin kunde være gengivet ved Christiernus Jo an ni s, tror 
jeg dog nu, efter at være bleven bekendt med de mange Tusinder 
af latiniserede Navne i Københavns Universitets Matrikel, at der 
er en overvejende Sandsynlighed for, at Christiernus Joannis maa 
oversættes: Christiern (eller Christen) Jensen. Som Latinisering 
af „Hansen" bruges i de allerfleste Tilfælde Formen: Johannis. 

2 ) D. e. fuldstændig. 

Forfatter Joachim Greff 1535 havde udgivet en Over- 
sættelse af Aulularia og 1536 et tysk Skuespil: Judith. 
Ogsaa Sixt Birck havde i øvrigt skrevet en „Judith", 
som Peder Hegelund nævner i Fortalen til sin „Susanna" 
(min Udg. S. 14). Naar Kinch (Ribe Bys Historie og 
Beskriv. II, 762) mener, at Oversættelserne oprindelig 
er gjorte i Ribe, kan dette være ganske rimeligt 1 ). 

Til Christian III.s Regeringstid eller saa omtrent 
kan man vel ogsaa henlægge det originale danske Skue- 
spil „Ludus de sancto Canuto duce", som er be- 
varet i Thott's Saml., Nr. 1409, 4to. Stykket er ud- 
givet af mig 1868 (jvfr. mine „Studier" S. 1 flg.) 

Vistnok fra Frederik II.s Tid er Mag. Hans Chri- 
stensen Sthen's danske Skuespil „Kortvending", og 
efter al Rimelighed hører Stykket til dem, som den 
nævnte Mag. Hans i Aarene 1565 — 74 lod opføre i 
Helsingør (se foran S. 73 — 74). Da han imidlertid 
levede længe efter den Tid, er det jo ogsaa muligt, at 
Stykket er yngre. Om Sthens Forfatterskab til det se 
Histor. Tidsskr. V, 503 flg. Det er udgivet af mig i 
Danske Saml. I, 182 flg. 

I en Fortegnelse fra 1572 over en Student Lars 
Sørensens „bona", som var beslaglagte, fordi han var 
flygtet efter at have voldtaget en Pige, findes blandt 
„libri in pergameno ligati, non impressi, sed scripti", 
foruden andet opført en „comædia Samaritani". (Ny 
kirkeh. Saml. I, 53). 

Paa dette Sted kan mindes om de 5 danske Skue- 
spil, som i Katalogen over Resen's Bibliothek med Rette 
eller Urette tillægges Hegelund, nemlig: 1) Om Abel 



*) i denne Sammenhæng kan maaske nævnes, at G. Ljunggren 
(Svenska dramat intill slutetaf 17. årh. S. 207) omtaler en svensk 
„Holofernis och Judiths Commædia", som synes at bære Spor af 
at være oversat fra dansk 

og Kain: 2) om Abraham; 3) om Lazari Opstan- 
delse; 4) om de 10 spedalske; 5) om den rige Mand 
og Lazarus. Som allerede sagt foran S. 5 — 6, hører 
dog maaske et Par af disse Stykker til dem, om hvis 
Opførelse ved Ribe Skole Efterretning haves. 

Derimod vides intet om Opførelsen af Hieronymus 
Justesen Ranch's Skuespil: „Samsons FéengseT. Det 
bærer i Haandskriftet Nr. 794, Fol., GI. kgl. Samling, 
Aarstallet 1599, hvad der vel maa forstaaes saaledes, 
at Stykket er blevet til i dette Aar. En tvivlsom Med- 
delelse om en Opførelse af Ranch's Karrig Niding 
1607 er bleven omtalt foran S. 79, Anm. 1. Om begge 
Stykker jvfr. i øvrigt min Udgave af Hieron. Justesen 
Ranch's Skuespil. (1876-77). S. XVIII flg. og LII flg. 
(„Studier" S. 196 flg. og 226 flg.). 

Skønt jeg ellers ikke i denne Sammenstilling tager 
Hensyn til Stykker, som er skrevne eller opførte i Norge, 
mener jeg dog at burde gøre en Undtagelse med et Par 
Skuespil af Danskeren Jacob Jacobsen Wolf, der kun en 
halv Snes Aar (1584 — 94) opholdt sig i Norge, som 
Rektor i Oslo. Han var en Discipel af Peder Hegelund 
og skrev som Rektor, væsentlig for at indprænte Vergil 
i sine Disciple, to Tragedier over Vergilske Æmner. De 
udkom under Titelen: Tragoediæ duo, quarum prima 
D i d o n i s : altera T u r n i, ex Virgilij Æneide transscriptæ" . 
Hafniæ. 1591. 4to. Jvfr. om dem især H. J. Huitfeldt: 
Christiania Theaterhistorie. S. 45 — 49. 

I Katalogen over Peder Resen's Bibliothek (S. 206) 
nævnes et ellers ukendt, haandskrevet Stykke: „Løgns 
og Sandheds trettis Comedia, af Peder Hansøn. 
1592" 1 ). 

Af en nu tabt dansk Oversættelse af Terents's 

M Ikke (som i Histor. Tidsskr. V, 524) 1502. 

Eunuchus fra Tiden omkring 1600 er der meddelt 
Prøver af P. T. Wandall i Nye originale Skuespil II 
(1778), 4 flg. Oversættelsen antages at stamme fra Ribe. 
I det oftere nævnte Haandskrift Nr. 794, Fol., GI. 
kgl. Saml., som bl. a. indeholder et Par Skuespil, som 
vides at have været opførte ved Randers Skole i Maj 
1607 (foran S. 78 — 79), og desuden Hieron. Justesen 
Ranch's „Samsons Fængsel", haves ogsaa forskellige andre 
Skuespil, hvis Opførelsestid ikke kendes. Disse ere: en 
„TobiæKomedie" (udgivet af mig 1 887) ; tre Mellemspil : 
Aarets fire Tider", „Herkules og Omfale", og „De 
fire Verdens-Aldre"; en dansk „Comoedia Mariæ 
Magdalenæ", og en dansk „Comoedia Hecasti", 
Bearbejdelse af G. Macropedius's latinske Stykke af samme 
Navn. (Prøver af det sidste Stykke i Nyerup's og Rahbek's 
Bidr. til d. danske Digtek. Hist. II, 148 flg., og i Danske 
Saml. 2 R. III, 255 flg. = mine „Studier" S. 83 flg. 
— Prøver af Comoedia Mariæ Magdalenæ i Danske 
Saml. a. St. S. 274—75 = „Studier" S. 103—5). Des- 
uden findes her nogle mindre, rimede danske Stykker, 
som har været anvendte ved Opførelsen af latinske 
Skuespil, nemlig en Prolog (væsentlig laant fra Hege- 
lund's „Susanna") og et „Argument" tilTerents's „He- 
autontimorumenos", og en Epilog til Terents's „Eu- 
nuchus", mellem hvilket Stykkes Afdelinger ogsaa de 
tre før nævnte Mellemspil har været opførte. (Se om 
dette min Udg. af „Tobiæ Komedie" S. I flg. og VI 
flg.; foran S. 26 flg. og 30—31). — I Epilogen til 
„Eunuchus" nævnes yderligere et Stykke, som ellers 
ikke kendes. Det hedder nemlig: 

I morgen vill vi igen komme her fram 
Med lige saadan ære och bram, 

En prectig historie vill vi forgiffue: 
Huor Lu er et ia tog sig aff liffue, 

Der Sextus, kongens søn i Rom 

Aff krigen till hender hiemkom, osv. 1 ). 

Aar 1609 udgaves i København „Cleopatra. Elle^~ 
En Historisk Tragoedia, om den sidste dronning i 
Egypten, ved naffn Cleopatra . . . Samlet oc paa Danske 
Rijm vdsat aff Hans Thomissøn, Stege". Forfatteren 
blev det følgende Aar Præst i Fanefjord paa Møen; f 
1628. 

Endnu kan nævnes det af den dansk fødte Anders 
Kjeldsen Tybo forfattede Skuespil „Absolon". Thi 
skønt Stykket først blev trykt 1618 i København, er 
det ikke usandsynligt, at det kan være skrevet i 
Tiden omkring Aar 1600, da Forfatteren var Hører i 
Bergen. Jvfr. H. J. Huitfeldt: Christiania Theaterhi- 
storie S. 23. 



*) Tyske Skuespil om Lucretia haves bl. a. af Hans Sachs (1527) 
og H. Bullinger (1533 



Fortegnelse over de navngivne Stykker, 

som er nævnte foran: 



Aarets fire Tider S. 85. 
Abel og Kain S. 83—84. 
Abraham S. 79, 84. 
Absalon S. 86. 
Andria S. 79. 
Aulularia S. 70, 78, 82. 

Canutus dux S. 83. 

Christi og Kirkens Trolo- 
velse og de 10 Jomfruer 
S. 79. 

Cleopatra S. 86. 

David og Goliath S. 69— 70. 
Dido S. 84. 
Dorothea S. 81—82. 

Eunuchus S. 84 — 85. 

Forlorne Søn S. 79. 



Hecastus S. 85. 

Henno S. 82. 

Herkules og Omfale S. 85. 

Jephta S. 70, 79. 
Joseph S. 80. 
Judith S. 68, 82. 

Karrig Niding S. 79, 84. 
Kortvending S. 74, 83. 

Lazari Opvækkelse S. 79, 
84. 
Lucretia S. 86. 
Løgns og Sandheds Trætte 
S. 84. 

Maria Magdalena S. 85. 
Mundus et Pauper S. 78. 

Nabal S. 78, 80. 



Heautontimorumenos S. 85. Paris's Dom S. 81. 

Pisander Bombilius S. 79. Studentes S. 71, Anm. 1. 

Susanna S. 69 — 71, 79— 
Rige Mand og Lazarus S. 80, 85. 
80, 84. 

Tobias S. 85. 
Salomons Dom S. 76. Turnus S. 84. 

Salomons Hylding S. 81. 

Samaritaneren S. 83. Utro Hustru S. 81. 

Samsons Fængsel S. 84. 
Ti spedalske S. 84. Fire Verdens-Aldre S. 85. 



Niclaus Manuel's Satire 

om den syge Messe i dansk Bearbejdelse 

fra Reformationstiden x ). 



JYlellem Navnene paa de Mænd, der særlig har 
indlagt sig Fortjeneste af Kirkefornyelsen i Kanton Bern, 
træffer man altid Navnet paa den højtbegavede Berner 
Maler og Digter Niclaus Manuel. Ved hans Virk- 
somhed som Kunstner skal jeg ikke opholde mig her, 
om det end bør fremhæves, at han ikke sjældent an- 
vendte sit ogsaa paa dette Omraade store Talent til 
satiriske Udfald mod det ham forhadte katholske Kleresi. 
Men hans Betydning for Kirkesagen i hans Hjemstavn 
er dog i langt højere Grad knyttet til hans digteriske 
Virksomhed, idet han fra 1522 af og i de nærmest 
følgende Aar udsendte en Række Skrifter — Skuespil, 
Dialoger og Viser — , som med ualmindeligt Vid og i 
en folkelig Form spottede den katholske Kirkes Vrang- 
lære og dens Repræsentanters Overgreb, og som fik en 
saa stor Indflydelse paa den offentlige Mening, at de 
maa siges i høj Grad at have støttet og fremskyndet 



*) Første Gang trykt som Indledning til min Udgave af Satiren, 1893. 

den reformatoriske Bevægelse i Bern, lige indtil Mod- 
standen mod denne var brudt. Hvor meget Manuels 
Fortjenester i saa Henseende paaskønnedes af hans 
Landsmænd, fremgaar bl. a. deraf, at han i 1528 — 
det Aar, da Reformationen i Bern kan betragtes som 
formelt gennemført — valgtes ind i Kantonets mindre 
Raad, hvorved han fik umiddelbar Del i Kantonets Sty- 
relse. Ogsaa i denne Stilling udfoldede han en stor og 
gavnlig Virksomhed, som ikke mindst gik ud paa at 
befæste og yderligere udvikle, hvad der foreløbig var 
vundet paa det religiøse Omraade. Men uheldigvis var 
hans Løbebane som Statsmand kun kort, idet han alle- 
rede døde 1530 i en Alder af — saa vidt man ved — 
omtrent 46 Aar 1 ). 

Hvor populær Manuels Digtning var, viser den store 
Mængde Udgaver, som udkom af næsten alle hans 
Skrifter, først og fremmest naturligvis i Schweiz, men 
overhovedet overalt, hvor det tyske Sprog taltes. Intet 
af dem synes dog at have vundet større Udbredelse end 
den 1528 udkomne satiriske Dialog om Messens Sygdom. 
Skønt Originaludgaven menes at være forsvundet, kendes 
ikke færre end 16 Udgaver og Bearbejdelser af Satiren 
i forskellige tyske Sprogarter 2 ). Den maa antages at 



*) Om Manuels Livsomstændigheder se især felgende to Hovedvær- 
ker, der tillige indeholder Aftryk af hans Skrifter: C. Griineisen, 
Niclaus Manuel. Leben und Werke eines Malers und Dichters, 
Kriegers, Staatsmannes und Reformators im sechszehnten Jahrhun- 
dert. Stuttgart u. Tiibingen. 1837; og J. Baechtold, Niklaus Manuel. 
Frauenfeld. 1870. (= Bibliothek alterer Schriftwerke der deut- 
schen Schweiz. 2. Bd.) Jvfr. Allg. deutsche Biographie XX, 275 flg. 

2 ) K. Goedeke: Grundriss z. Gesch. d. deutschen Dichtung. 2. Aufl. 
II, 340—41; Baechtold a. St. S. CLXXVIII flg., og sammes Gesch. 
d. deutschen Literatur in der Schweiz (1892) Anm. S. 74. Der 
synes stadig at dukke nye frem. Ogsaa paa hollandsk var Skrif- 
tet oversat (se Chr. Bruun: Viser fra Reformationstiden S. 66). 

være bleven til i Begyndelsen af Aaret 1528, netop ved den 
Tid, da der i Bern holdtes en Religionssamtale mellem 
de evangeliske og Katholikerne *), hvis umiddelbare Følge 
blev, at Bern erklærede sig for Reformationen. Men 
skønt det ikke helt benægtes, at Satiren — der først 
udkom i Trykken senere paa Aaret — ogsaa kan have 
laant et enkelt underordnet Træk fra denne afgørende 
„Disputation", anser dog de nyere Forskere det for af- 
gjort, at den i Hovedsagen sigter til og er et Slags 
karikeret Billede af en tidligere Religionsforhandling, 
som fandt Sted i Maj 1526 i den lille By Baden i 
Kanton Aargau 2 ). Til Støtte for denne Antagelse kan 
da ogsaa blandt andet anføres, at flere af de i Satiren 
optrædende Personer med Lethed lader sig identificere 
med Katholikernes mest fremtrædende Førere ved den 
sidst nævnte Religionsforhandling, medens de samme 
Mænd udeblev fra Disputationen i Bern. Dette gælder 
saaledes om Satirens Hovedperson, Dr. Johan Rundeck 
(ogsaa kaldet Schreieck og Lugeck), der skal forestille 
den berømte Dr. Johannes Eck fra Ingolstadt, Katholi- 
kernes talentfuldeste og mest højrøstede Stridsmand 3 ); 
om dens Dr. Heyoho, der er identisk med den biskop- 
pelige Vikar i Konstanz, Dr. Joh. Faber (hvis Slægtnavn 
egentlig var Heigerlin); desuden om dens Dr. Thoman 
Katzenlied, hvormed sigtes til den bekendte men lidet 
agtede Satiriker Thomas Murner; osv. Ogsaa i den 
Maade, hvorpaa disse Personer karakteriseres i Satiren, 



*) Griineisen a. St. S. 222; Baechtold a. St. S. CLXX. 

2 ) Baechtold a. St. S. CLXX og CLXXII. B. henviser til nogle 
Undersøgelser af Rettig, som jeg desværre ikke kender. 

3 ) I Aaret 1527 havde de jydske Biskopper gjort et (forgæves) For- 
sag paa at faa Dr. Eck indkaldt her til Landet, for at han kunde 
hjælpe dem med at støtte Katholicismens Sag; se især Pontoppi- 
dan: Annales eccl. Dan. II, 807 flg. 



er der Træk, som utvivlsomt viser hen til deres Optræ- 
den i Baden, og noget lignende gælder om deres Mod- 
standere (Oecolampadius, Berchtold Haller o. fl. 1 ). Der 
er dog det ret mærkelige ved den hele Sag, at Forhand- 
lingen i Baden ingenlunde kan betragtes som et Neder- 
lag for Katholikerne. De evangeliske hævdede kun med 
Vanskelighed deres Stilling, og den endelige Afstemning 
over de omstridte Spørgsmaal gav en stor Majoritet for 
det katholske Parti 2 ). Paa den anden Side betragtede 
ganske vist Reformvennerne Mødets Resultat som gun- 
stigt for sig, og man har baade af Manuel selv og af 
andre Smædeviser, som haaner de katholske Førere for 
deres Optræden ved den nævnte Lejlighed 3 ). Men det 
turde dog være tvivlsomt, om Manuel af hin Forhandling 
vilde have faaet Ideen til en digterisk Fremstilling af 
Messens (d. e. Katholicismens) Dødskamp, dersom han 
ikke havde skrevet sin Satire paa en Tid, da Sagerne, 
i det mindste i hans egen Hjemstavn, stod langt slettere 
for Katholikerne, end de gjorde i Maj 1526. Thi dette 
er ganske sikkert, at hvorledes man end opfatter Ud- 
faldet af selve Religionssamtalen i Baden, var den Si- 
tuation, som i Bern udviklede sig af og efter denne 
Forhandling, i høj Grad ugunstig for det katholske 
Parti. Messetjenesten blev i flere Landsogne helt af- 



*) Se om alt dette især Baechtold a. St. S. CLXXH — IV og Anmærk- 
ningerne S. 221 flg. 

2 ) Se bl a. Joh. v. Muller und R. G. Blotzheim : Geschichten Schwei- 
zerischer Eidgenossenschaft VII, 83 — 94; H. Cardauns: De refor- 
matione Bernensi. Bonnæ. 1868. pag. 77 flg.; J. Weidling: Ur- 
sachen u. Verlauf d. Berner Kirchenreform. Bern. 1875. S. 49 — 50. 

3 ) Weidling a. St. S. 51. Manuels Digt er trykt hos Griineisen a. 
St. S. 408 flg. og hos Baechtold a. St. S. 203 flg. Det har (paa 
sidste Sted) Titelen: „Ein gespråch, des Fabers vnd Eggen BA- 
denfart betreffende*. 

skaffet, de fleste af Byen Berns Borgerlav afsagde de 
af dem i Kirker og Klostre stiftede Sjælemesser ogAar- 
tider, Klostrene blev stillede under den verdslige Myn- 
digheds Tilsyn, osv. *). Ingen vidste bedre Besked om 
disse Ting end Manuel, og der er ikke Tvivl om, at 
denne Kundskab i hvert Fald har bidraget betydeligt 
til at forhøje den Følelse af Triumf, som gaar igennem 
hans Arbejde, selv om den mulig ikke har afsat mere 
positive Spor i Satiren — noget, som jeg for min Del 
rigtignok ikke er utilbøjelig til at antage, skønt jeg gærne 
indrømmer, at det er meget vanskeligt for en fremmed 
at fælde nogen Dom om denne Sag. 

Jeg mener endnu for Fuldstændigheds Skyld at burde 
omtale, at der er et enkelt Sted i Manuels Skrift, som 
let kunde give Anledning til at tro, at Satiren kun 
havde taget sit Stof fra Tiden efter Disputationen i 
Baden og slet ikke havde noget med denne selv at 
gøre. Jeg sigter til et Par Replikker, der vexles mellem 
Paven og Kardinalen, efter at det i Forvejen er omtalt, 
hvad der har været Aarsag til Messens svære Sygdom. 
De lyder saaledes 2 ): 

Bapst. 

Lieber, meinstu nit, ob jr [o: Messen] mit einer baden fart zu 
helffen were? Bluttigen angst! koszt wasz wolle. 

Cardinal. 

Ja, ich mein, es hab kostet, es ist vergebens, wir handts schon 
versucht, aber sie fur kretzig dar, vnd riidig wider dannen; sie ist 
fast wust vszgeschlagen, aber nut geneylet; etc. 

Bapst. 

Ich wil sie dem wittberumpten artzet Poctor Johan Rundegk 
befelhen vnnd jm Doctor Heyoho zugeben, den Apotecker. 



1 ) Jvfr. v. Muller a. St. S. 103—4; Weidling a. St. S. 51 og 55. 

2 ) Jeg citerer efter Aftrykket hos Griineisen a. St. S. 426. 

Idet jeg næppe behøver at gøre opmærksom paa, 
at Udtrykket „Badenfart" indeholder et Ordspil, idet det 
kan — og skal — forstaaes baade som en Baderejse 
og en Rejse til Baden 1 ), maatte man altsaa i Følge 
Kardinalens Replik (at dette Middel allerede var prøvet, 
men uden Nytte) snarest tro, at Mødet i Baden her be- 
tragtes som noget, der allerede har fundet Sted, og 
at altsaa den Kur paa Messen, som derefter skal forsøges, 
kun kan sigte til Begivenheder, der er foregaaede efter 
hint Møde 2 ). Jeg var selv en Tid tilbøjelig til at an- 
tage dette. Men jeg kunde dog i Længden ikke skjule 
for mig selv, at Hentydningerne til Baden-Forhandlingerne 
i den følgende Del af Satiren (hvor i øvrigt ogsaa et 
Bad forekommer) var saa umiskendelige, at hin Opfat- 
telse maatte forlades, og en anden Forklaring af Kardi- 
nalens Replik søges. Og en saadan forekommer mig da 
ogsaa at indeholdes i Antagelsen af, at Kardinalen (ved 
en Anakronisme) forstaar Udtrykket „Badenfart" om en 
tidligere Begivenhed af lignende Art som den, der senere 
fandt Sted i Baden, altsaa om en tidligere Religionsforhand- 
ling, f. Ex. som den, der holdtes i Zurich i Aaret 1523 3 ). 

Det vil fremgaa af det foregaaende, at Manuels Ar- 
bejde under alle Omstændigheder er en Satire af den 
mest lokale Art, i sin Oprindelse knyttet paa det nøjeste 
til schweiziske Begivenheder og Personer. Saa meget 
mere kunde man maaske undre sig over, at Skriftet i 
temmelig uforandret Skikkelse og til Dels blot med 



J ) Jvfr. ogsaa Manuels foran S. 92, Anm. 3 nævnte Vise om Faber 
og Ecks „Badenfart". Byen Baden var desuden ogsaa berømt 
for sine lægende Kilder. 

2 ) Hvilket jo heller ikke behevede at udelukke, at Forfatteren kunde 
have brugt de fra Medet bekendte Personer til at karakterisere 
de modstridende Anskuelser. 

3 ) Se Joh. v. Muller's anf. Værk VI, 438 flg. 

Indsættelse af nye Navne har vundet en saa stor Ud- 
bredelse i Tyskland, som de bevarede Udgaver viser, 
og at det paa samme Maade er overført til Danmark 
— thi det Skrift, som her skal omtales, er, som det siden 
skal vises, i det væsentlige kun en Oversættelse af 
Manuels. Sagen er dog naturligvis, at i alle Lande, 
hvor Kampen mellem Katholicismen og Protestantismen 
stod, samlede den sig væsentlig om de samme Strids- 
spørgsmaal, med de samme Argumenter for og imod. 
Ethvert Skrift, der med Liv og Kraft greb ind i Kampen, 
kunde derfor, naar ellers Sproget ingen Hindring lagde 
i Vejen, være sikkert paa overalt at vinde Indgang og 
Tilknytning, og ikke mindst maatte et Skrift, hvori Ka- 
tholicismens Nederlag uden videre henstilles som en 
Kendsgerning, være et yderst velkomment Fund for 
Reformvennerne i alle Lande. Den let gennemskuelige 
Allegori kunde intet Steds volde nogen Vanskelighed 
for Forstaaelsen. Tværtimod maa det ogsaa i saa Hen- 
seende siges at have været en heldig Tanke af Manuel 
i Messen at ville ligesom legemliggøre hele Katholicismen. 
Thi paa den ene Side var Messen jo overalt det iøjne- 
faldende Centrum i hele den katholske Gudstjeneste, og 
paa den anden Side var der intet, som overhovedet 
stærkere satte Skel mellem Katholikerne og deres Mod- 
standere eller vakte bitrere Strid end de førstes theore- 
tiske Betragtning af Messen (som et Offer til Gud for 
Menneskenes Synder). Hertil kom endnu den umaade- 
lige Betydning, som Messen i Egenskab af Messe for 
den enkelte og Sjælemesse for de afdøde alle Vegne havde 
som en overvættes rig og stadig flydende Kilde til det ka- 
tholske Kieresis Velstand og deraf følgende Fordærvelse *), 



*) Jvfr. om disse Ting L. Helveg: Den danske Kirkes Historie til 
Reformationen 2. D., II, 838—40. 

et Moment, som ikke mindst de bredere Lag i Folkene 
havde et aabent øje for. — Men ogsaa den vellykkede 
og talentfulde Maade, hvorpaa Manuel i det enkelte har 
gennemført sin satiriske Ide, har i høj Grad bidraget 
til at skaffe hans Arbejde Udbredelse. Ved sit knappe, 
kærnefulde og meget folkelige Sprog, ved sin bidende 
Spot og sine vittige Billeder maa det i Virkeligheden, 
ikke mindre end ved det aktuelle Æmne, have øvet en 
betydelig Virkning paa Samtiden, baade i og udenfor 
dets Hjemstavn, og man forstaar godt den Begejstring, 
hvormed Schweizerforskerne omtaler Skriftet som „Re- 
formationstidens mest storartede og virkningsfulde Sa- 
tire" 1 ). Imidlertid er det næppe af Vejen allerede nu at 
sige, at Satiren i sin danske Form har tabt ikke saa 
ganske lidt af det, hvorved Originalen interesserer. 

At give en Udsigt over Gangen i et saadant Ar- 
bejde, hvis Virkning for en stor Del beror paa Enkelt- 
hederne, er i sig selv kun lidet lønnende, men jeg vil 
dog vove Forsøget, idet jeg bemærker, at jeg herved 
— ogsaa af Hensyn til Sammenligningen med den 
danske Bearbejdelse — holder mig til de schweiziske 
Udgaver. Altsaa : Kardinalen kommer ind til Paven og 
siger, at han har faaet en Efterretning fra Tyskland, 
saa skrækkelig, at Jerusalems Forstyrrelse er intet deri- 
mod; den angaar den stærkeste Sten i det Fundament, 
hvorpaa det hele Præstedømme er bygget. „Saa er det 
Messen", siger Paven; „Buen har længe været spændt, 
saa snart den gaar af, er vi alle skudte". Paven ud- 
spørger nu nærmere Kardinalen om, hvad der er i Vejen 
med Messen, og faar til Svar, at den er sat under An- 



J ) Baechtold: Niklaus Manuel S. CLXXV; jvfr. Griineisen a. St. S. 
221—22. 

klage som en bedragerisk Pengepuger 1 ), som en Gru og 
en Gudsbespottelse, og som det største Afguderi, der 
findes paa Jorden. Og de, der anklager den, er hverken 
Jøder eller Hedninger, men Christi Nadvere er dens 
fornemste Modstander, og til den har mange kristne 
Præster og Lægmænd, høje og lave, sluttet sig. Til 
Dommere i Sagen er sat de 15 Epistler og Apostlenes 
Gerninger, og vil Messen ikke tilstaa, vil man føre 
Profeterne som Vidner, og man sætter især stort Haab 
til Hebræerbrevet. Alt dette forfærder Paven i højeste 
Grad, thi han betragter Dommerne som partiske, og 
han foreslaar at faa Sagen bragt for en gejstlig Ret. 
Men Kardinalen afviser enhver Tanke herom, da Folket 
har den største Mistro til de gejstlige Retter. Paven 
foreslaar da, at man skal henvende sig til tapre, tro og 
haandfaste Folk, som skal skræmme Klagerne med 
Trusler og Slag, idet man forestiller disse Folk, at 
Klagerne er de værste Kættere i Verden, som fornægter 
Gud, spotter Guds Moder og alle Helgener og Engle, 
samt lærer, at man ikke skal gøre godt, at man skal 
afskaffe al Øvrighed osv. Disse Folk maa dog først 
smøres godt, for at de kan blive myge. Kardinalen 
indvender imidlertid, at dette allerede er sket med stor 
Bekostning, men uden Resultat. Men det allerværste 
er, at da den stakkels Messe saa, at dens Forbunds- 
fæller: Offer, Aartider osv. veg fra den, blev den døds- 
syg af Sorg, og selv om den ikke kommer for Retten, 
er der ikke meget Haab om dens Liv. Paven foreslaar 
saa en „Badenfart" (se foran S. 93), men Kardinalen 
svarer, at ogsaa dette Middel er forgæves prøvet: „den 
drog fnattet hen og kom skabet tilbage", og siden har 
den faaet store Huller i Kroppen og desuden den tærende 



1 ) Egentlig staar der: Pengepose. 
Birket Smith: Studier. II. 

Syge Etica. Paven beslutter da at overgive Messen til 
den berømte Læge Dr. Rundecks, og Apothekeren, Dr. 
Heyohos Behandling. Disse indfinder sig, Dr. R. føler 
Messens Puls, undersøger dens Vand osv., men kommer 
hurtigt til det sørgelige Resultat, at dens Ribben er 
slaaede ind, og at den har en stor Byld paa sin 
„Canon". Dr. H. mener, at den har været usund fra Fød- 
selen af, men for Resten har han nogle Urter og Salver fra 
Rom, som han lover sig megen Virkning af. Hans Kollega 
gør gældende, at den er født i et daarligt Tegn, desuden 
har den haft atten Fædre 1 ) og er derfor af en meget 
sammensat Natur, der gør den vanskelig at behandle, 
thi hvad der hjælper paa det ene, ødelægger det 
andet. Imidlertid bringes Messen i Bad og begynder 
at svede, hvorover der strax bliver stor Glæde, indtil 
man opdager, at det er Dødssveden. Dr. R. ved dog 
et Raad : han har hørt, at Løveungerne fødes som døde, 
men kaldes til Live ved Moderens Brøl; saaledes skal 
man ogsaa gøre ved Messen, men da den er et Barn 
af den romerske Stol, skal man raabe med Konciliers 
og Kirkefædres stærke Stemme. Alle de tilstedeværende 
skriger og raaber da saa stærkt de kan, men jo længere 
de raaber, desto svagere bliver Messen 2 ). Dr. Rundeck 
(der nu kaldes Schryegk o: Schreieck) foreslaar saa at 
bringe den hen i Skærsilden for at varme den op. Men 
han faar det Svar, at Bønderne har slukket Skærsilden 
med Vivandet, saa at Munkene og Nonnerne nu sidder 
i Røg med rindende øjne. Derefter tilraader Dr. Heyoho 



*) Herved sigtes til de forskellige Paver, som bidrog til Messetje- 
nestens Udvikling; jvfr. Baechtold: Niklaus Manuel S. 222. 

*; Ved denne Raabescene sigtes utvivlsomt til de katholske Fereres 
hejmælte Optræden ved Forhandlingerne i Baden. Dr. Eck var 
desuden særlig bekendt for sin stærke, gennemtrængende Stemme 
(se Baechtold a. St. S. 206). 

at love Messen til den hellige Jomfru i Siebeneichen, 
hvor der er et undergørende Billede af hende. Men der 
svares atter, at den Hex, der i sin Tid fik Folk til at 
valfarte til dette Billede, er bleven brændt i Bern, Ka- 
pellet med Hus og Gaard ødelagt, og Afgudsbillederne 
spredte for alle Vinde. Imidlertid bliver Messen sva- 
gere og svagere og begynder at ralle. Da opfordrer 
Dr. Schreieck Frumesser (d. e. Berchtold Haller) til at 
hente Vorherre, for at Messen kan blive berettet. Men 
Frumesser svarer: „Jeg kan ikke naa ham, thi Him- 
melen er hans Stol, og Jorden hans Fodskammel"; og 
paa en gentagen Opfordring til at hente Christi Legeme: 
„Han sidder i Himmelen ved sin Faders højre Haand, 
— han er opstanden og er ikke her a . Derefter faar 
Kapellanen Befaling til at hente i hvert Fald den 
hellige Olie, men han siger, at Klokkeren har smurt 
sine Sko med den. Og lige saa lidt kan et tændt Lys, 
som forlanges, skaffes til Veje, thi man er hørt op med 
at brænde Lys eller Kærter for døende og døde, og i 
Huset, hvor Lysene gemtes, er der død titusinde Mus 
og Rotter af Sult. Heller ikke kan der skaffes Palme- 
grene til at røge med for den onde Aand 1 ), thi Fruen- 
timmerne har brugt dem til at røge Kød med. I For- 
tvivlelse opgiver nu Lægerne hele Sagen, og af Frygt 
for, at Messen skal dø mellem Hænderne paa dem, og 
de selv derved gaa glip af deres Betaling, beslutter de 
at liste sig bort i al Stilhed, som de da ogsaa gør. 
Ved sin Hjemkomst spottes Dr. Lugeck (som han 
nu kaldes) af sin egen Karl, som spørger ham, hvor 
han vil hen med alle de Svin, som han i disse Aar 
har bragt hjem med sig 2 ): „man maa jo antage os for 



1 ) Det er: Reformationen (Baechtold S. 230). 

2 ) At vinde et Svin eller bringe ei Svin hjem er i Falge Baechtold 

Forprangere". Dr. L. svarer hertil, at han har Sorg 
nok endda, Karlen behøver ikke oven i Købet at gøre 
Nar ad ham 1 ). 



Vi skal nu se lidt nærmere paa den danske Be- 
arbejdelse af Manuels Satire. Den eneste Udgave, som 
kendes af den, bærer Aarstallet 1533. Der er intet 
Trykkested angivet paa den, men man antager, at den 
er trykt i Malmø af Johan Hochstraten 2 ). Udgaven er 
i lille Oktav og bestaar af 20 upaginerede, men signerede 
Blade; den sidste Side er blank 8 ). Det er muligt, at 
denne Udgave ikke er den ældste, der har existeret, og 
selv om den var det, kunde det tænkes, at Skriftet 
havde cirkuleret i Haandskrift allerede nogen Tid, før 
det blev trykt. Det er i saa Henseende af Interesse, at 
det er bleven paavist 4 ), at Manuels Satire allerede i 
Slutningen af 1530 var kendt her i Landet, idet der 
nemlig aldeles umiskendeligt hentydes til den i et Skrift 
af Hans Tavsen, som udarbejdedes ved denne Tid. I 



a. St. S. 204 en gammel tysk Talemaade, sum betyder det samme, 
som vi kalder at gere sig til Nar. 

1 ) Som et Slags Tillæg til Dialogen om Messens Sygdom skrev Ma- 
nuel en anden lille Satire, „Messens sidste Vilje", der i flere 
schweiziske Udgaver, men dog ikke i de ældste, er trykt sammen 
med Dialogen. Da den imidlertid ikke er oversat paa dansk, 
nejes jeg her med at nævne den. 

3 ) Ny kirkehist. Samlinger II, 200; Chr. .Bruun: Viser fra Reforma- 
tionstiden S. 66 ; sammes Aarsberetninger og Meddel, fra det store 
kgl. BibhVthek II, 60. 

3 ) Jvl'r. nærmere den bibliografiske Beskrivelse hos Chr. Bruun sidst 
anf. Sted. 

4 ) N. M. Petersen: Bidrag til d. d. Literat. Hist. II, 213; Bruun: 
Viser fra Reformationstiden S." 66 — 67. 

dette Skrift — „Suor til then falske oc vchristelige 
vnderuiisning, som lector Powell [Helgesen] screff til 
Raadet y Københaffn Om then Papistiske Messe" *) — 
hedder det nemlig et Sted, efter at Forfatteren har om- 
talt, hvorledes en Række Paver har bidraget til Messens 
Udvikling, (jvfr. foran S. 98 Anm. 1): „men aff sodan 
een vfornumstig metferd, som hendis opføninge haffue 
hafft mett hende, er hun bleffuen saa ilde faren, atthun 
skall nøye staa til att hielpe, ehuor hun haffuer mange 
læger, hendis gamble siuge will allt worde hende then 
wisse død. Saa weer thu oc saa nu flittig til at hielpe 
thenne thin arme siuge messe, Kære L. Pouel, reed tigh 
paa wrther oc spidserii, drick oc smørelse, giff hende 
een purgatz, om hun haffuer ont y sin bug, lad skue 
hendis wand, hun tøør wære forgiffuen, besee hendis 
median, oc føl hindes pulss" etc. 2 ). Og senere: „then 
arme krancke messe maa loffuet, att hun hauer foet 
saadan een patron ; huor willde hun ellers haue bleffuet 
for thesse haarde oc driistelige Lutheraner, som nu for- 
større all werden?" 3 ). Som sagt, det er af disse Citater, 
især det første, fuldkommen klart, at Hans Tavsen alle- 
rede i 1530 har kendt Manuels Satire. Men naar man 
ogsaa af dem har villet slutte 4 ), at Tavsen ved den 
nævnte Tid har kendt den danske Bearbejdelse af Sa- 
tiren (i hvilken Povl Helgesen forekommer under Navnet 
Broder Dirik Vendekaabe) og særlig sigter til denne, saa 
mener jeg rigtignok, at en saadan Antagelse ikke er 



*) Det udkom ferst 1531, men afsluttedes efter Tavsens eget Sigende 

1530, „Torsdag efter anden Sendag i Advent". 
2 ) Smaaskrifter af Hans Tavsen, udgivet ved H. F. Rerdam. S. 

108—9. 
8 ) Anf. Skrift S. 111. 
4 ) N. M. Petersen: Bidrag til d. danske Literat. Hist. Il, 213, jvfr. 

ogsaa Bruun: Viser fra Reformationstiden S. 67. 

begrundet. Thi da Udtrykket „din arme, syge Messe", 
ikke mindre end Betegnelsen af Povl Helgesen som 
Messens „Patron", finder sin fuldstændige Forklaring 
deri, at P. H. i det Skrift, mod hvilket Tavsens er 
rettet, netop optræder som Messens Forkæmper 1 ), er 
der overhovedet intet i Tavsens Ord, som passer mere 
paa den danske Udgave af Satiren end paa den schwei- 
ziske eller tyske, hvorefter den danske er bearbejdet. 
Ja, man turde maaske endog sige, at den Omstændig- 
hed, at Tavsen opfordrer Povl Helgesen til sammen 
med de andre Læger at kurere paa Messen, snarest 
maa lede til den Antagelse, at han ikke har kendt den 
danske Satire, da Povl Helgesen ikke optræder her som 
Læge, men som Munk, i hvilken Egenskab der endog 
rettes den Mistanke imod ham, at han vil forgive Messen 
i Sakramentet. For mig stiller i hvert Fald Sagen sig 
saaledes, at Tavsens Hentydninger til Manuels Satire 
snarere selv har fremkaldt denne Satires Overførelse paa 
dansk, end at det omvendte skulde være Tilfældet, lige- 
som jeg heller ikke finder det aldeles urimeligt, at et 
Par Antydninger, som forekommer i Tavsens Skrift af, 
at Povl Helgesens Forsvar for Messen har gjort denne 
mere Skade end Gavn 2 ), i Forbindelse maaske med en 
Misforstaaelse af Tavsens ovenfor citerede Ytring om 
Forgiftningen, kan have været Aarsagen til, at det i den 
danske Bearbejdelse af Satiren netop er bleven Povl 



1 ) Skriftets Titel var: „Een kortt vnderwiisning paa then hellige 
Messe oc hennis brug, emodt nogre ny Messe-Dræbere" etc. 
Jvfr. bl. a. C. Olivarius: De vita et scriptis Pauli Eliæ Carme- 
litæ p. 118, og Bruun's Aarsberetninger II, 361, jvfr. 35 flg. 

*) Se saaledes Smaaskrifter af Hans Tavsen, ved H. F. Rordam. 
S. 102 og 156. 

Helgesen, paa hvem den — ikke oprindelig danske — 
Replik om Messens Forgiftning er bleven anvendt 1 ). 

Men hvorledes det nu end forholder sig hermed, 
maa det ansees for sikkert, at den danske Bearbejdelse 
under alle Omstændigheder er bleven til efter (eller tid- 
ligst: under) den i Juli- August 1530 afholdte Herredag 
i København, idet nogle i Bearbejdelsen forekommende 
Personnavne umiskendeligt betegner Mænd, der spillede 
en Rolle ved denne Lejlighed, og, for en enkelts (Dr. 
Stagefyrs) Vedkommende, endog kun ved denne. Den 
hidrører saaledes fra et Tidspunkt, da Kampen mellem 
Katholikerne og de evangeliske endnu var staaende her 
i Landet, om end Udsigterne allerede maatte synes at 
stille sig afgjort gunstigt for de sidste. Det er dog ikke 
blot i Henseende til denne mere almindelige Situation, 
under hvilken Originalen og Bearbejdelsen blev til, at 
Forholdene i Schweiz og i Danmark frembyder en vis 
Lighed: det samme gælder i flere specielle Punkter. Den 
nævnte Herredag i København kan saaledes ret vel 
sammenstilles med Religionsforhandlingen i Baden, idet 
begge Partier ogsaa paa den fremsatte deres gensidige 
Klagemaal mod hinanden, og kom det end ikke her til 
en mundtlig Forhandling, var en saadan dog tilsigtet, 
og de evangeliske forelagde i den Anledning og for- 
svarede Hovedpunkterne i deres Lære 8 ). Ligesom i 



1 ) Om en Bekræftelse, som min Formodning synes at faa ved et 
enkelt Punkt i den danske Bearbejdelse, se nedenfor S. 1 2 1 — 22. — 
Først efter at ovenstaaende var færdigt til Trykken, saa jeg, at 
allerede Rosenberg (Nordboernes Aandsliv fra Oldtiden til vore 
Dage III, 104) havde udtalt en Formodning om, at Satirens „Om- 
plantning paa dansk Grund maaske netop er fremkaldt ved Hen- 
tydningen i [Tavsens] sikkert med Begærlighed læste Stridsskrift* . 
Han giver dog slet ingen nærmere Grunde for sin Antagelse. 

s ) Om Religionsstriden under Herredagen i København se især C. 

Schweiz havde ogsaa i Danmark lige fra Begyndelsen 
af Striden om Messen spillet en fremtrædende Rolle i 
Religionskampen, og mellem de fra begge Sider udvex- 
lede Stridsskrifter var der endog nogle, som udelukkende 
drejede sig om dette Æmne. Jeg har ovenfor nævnet 
to, som var forfattede af to af Partiernes Førere, og 
til dem sluttede sig i 1531 endnu et Skrift af Povl 
Helgesen om Messens Canon 1 ). Ogsaa hos os havde 
paa mange Steder Folket indtaget en fjendtlig Stilling 
til meget af den papistiske Praxis og til de katholske 
Institutioner : Valfarterne til de hellige Steder var komne 
i Vanry, Billederne var fjernede fra mange Kirker, 
Klostre var nedrevne og Munke udjagede, Me«setjeneste 
afskaffet osv. Kort sagt, Tilstanden i Danmark var i 
mange Henseender saa ensartet med den, der skildredes 
i Manuels Skrift, at det baade maatte synes betimeligt 
at overføre dette Skrift paa dansk, og at Arbejdet kunde 
gøres uden Vanskelighed, da en Oversætter eller Bear- 
bejder vilde kunne paaregne Forstaaelse, uden at han 
behøvede at tilføje synderligt af sit eget. Hertilkommer 
endnu, at den satiriske Tone, der gaar igennem Skriftet, 
ikke var noget uvant for Folk her hjemme, tværtimod. 
Ikke faa af de Stridsskrifter, som udvexledes mellem de 
to religiøse Partier, er gennemsyrede af satiriske Udfald 
mod Modstanderne, og endnu stærkere træder det sati- 
riske Element frem baade i Viser fra hin Tid og i en- 
kelte større Skrifter, der — ligesom det her udgivne — 
fornemlig var beregnede paa at gøre Indtryk paa Folkets 



T. Engelstoft i Theologisk Tidsskrift 1. Bd. 2 H. S. 1 flg.; 
Helveg: Den danske Kirkes Historie til Reformationen 2. D. II, 
853 flg.; Danske Mag. 4 R. VI, 1 flg., og fl. St. 
*) I samme Aar udkom ogsaa en dansk Oversættelse af Luthers 
Skrift om Messens Canon, se Bruun : Aarsberetninger fra det store 
kgl. Bibliothek II, 43—44. 

store Masse. Det interessanteste af disse Skrifter, og- 
saa fordi det er det originaleste, er den af alle kendte 
„Historie om Peder Smed og Adser Bonde" l ). Om den 
end nu kun haves i Aftryk fra en noget senere Periode, 
er der dog ingen Tvivl om, at den hidrører fra selve 
Religionskampens Tid, saa at den er nogenlunde sam- 
tidig med den danske Bearbejdelse af Satiren om 
Messen. 

Naar jeg før antydede, at en Overførelse paa dansk 
Grund af denne Satire ikke kunde volde stor Vanske- 
lighed for Indholdets Vedkommende, maa jeg nu dog 
tilføje, at den danske Bearbejder selv har skabt sig en 
Vanskelighed i formel Henseende, idet han har omsat 
sit tyske Forbilledes prosaiske Dialog i en versificeret 
og rimet 2 ). Men med Hensyn til en nærmere Afpas- 
ning af Æmnet efter danske Forhold kan man ikke sige, 
at han har anstrengt sig i nogen særlig Grad. Han har 
vistnok givet nogle af de optrædende Personer, danske 



*) Hvor stærkt end dette Skrift er isprængt med Satire, er det jo 
dog ingenlunde satirisk helt igennem, men maa i Hovedsagen be- 
tragtes som en folkelig Forklaring eller Undervisning om saadanne 
Punkter i den evangeliske Lære og Praxis, som især havde Inter- 
esse for Menigmand. Det kan i øvrigt mærkes, at den i sin Tid 
meget opsigtvækkende Historie om de bernske Dominikaneres 
Bedragerier, som fortælles i „Peder Smed og Adser Bonde** (Sv. 
Grundtvigs Udgave Blad Biij v.— Cij v.) er grundet paa en Be- 
retning, som tidligere (nu ikke mere) tillagdes Niclaus Manuel. 
Se Griineisen: N. M. S. 20 flg. og 297 flg., Baechtold: N. M. 
S. CCVI flg. 

3 ) Man kender kun en eneste rimet tysk Bearbejdelse af Manuels 
Satire, men denne er saa vidt forskellig fra den danske, at der 
ikke kan være Tale om, at den skulde have afgivet Forbillede 
tor den, selv om der ikke forelaa Vidnesbyrd om, at den tilhører 
en forholdsvis sen Tid (se især Baechtold: Niclaus Manuel S. 
CLXXXV Nr. 6). 

Navne og ogsaa paa anden Maade, som det siden nærmere 
skal vises, tilstræbt en Slags Lokalisering af sit Arbejde. 
Men Lokaliseringen er ganske udvortes, og Bearbejderen 
har overhovedet kun paa et Par enkelte Steder dristet 
sig til en lidt selvstændigere Behandling af Forbilledets 
Text. I de allerfleste Tilfælde har han fulgt sit For- 
billede saa nær, som han formaaede, Replik for Replik, 
og Bearbejdelsens Afvigelser fra Originalen bliver for 
den langt overvejende Dels Vedkommende derfor nærmest 
kun saadanne, som skyldes selve den versificerede Ind- 
klædning, idet denne paa mange Steder har gjort det 
vanskeligt for Bearbejderen at faa alt med, hvad Origi- 
nalen gav, og paa andre har foranlediget ham til at 
udtvære Originalens Tanke og Udtryk for at faa Rimene 
til at føje sig. I det hele kan det ikke siges, at den 
poetiske Form har været til Held for Bearbejdelsen i 
dennes Egenskab af Gengivelse. Originalens knappe, 
kraftige Diktion er gennemgaaende bleven bredere og 
mattere, Vittigheden og Satiren har tabt meget af sin 
Braad, og Virkningen er baade i Helheden og Enkelt- 
hederne bleven langt svagere. Men ligesom det paa den 
anden Side aabenbart har sin bestemte Betydning, at 
den danske Bearbejder har forandret Originalens Prosa 
til rimede Vers — den nemlig, at han, i Overensstem- 
melse med sin danske Samtid, derved mente at skaffe 
sit Arbejde lettere Indgang hos Menigmand — , saaledes 
vinder overhovedet Bearbejdelsens Fremstillingsform i 
Interesse, naar den, uden at sammenholdes med Origi- 
nalens, bedømmes blot i og for sig eller dog blot ud 
fra danske Forudsætninger. Thi Versene er efter Tidens 
Lejlighed ualmindelig letflydende, og om end Sproget, 
som sagt, er mindre kraftigt og udtryksfuldt end Origi- 
nalens, er det dog forholdsvis rent og faar derved en 
afgjort hjemlig Farve, som af og til yderligere forhøjes 

ved Bearbejderens ret heldige Forsøg paa at gengive 
de tyske Talemaader og Mundheld med tilsvarende 
danske. Det er derfor virkelig med Rette, at N. M. Pe- 
tersen 1 ) siger om den danske Oversættelse eller Bear- 
bejdelse: „Naar man ikke vidste, at det er en Over- 
sættelse, skulde man ikke saa lige kunne se det". 

Efter at jeg i det foregaaende har udtalt mig i større 
Almindelighed om den danske Bearbejdelses Forhold 
til dens Forbillede, kunde jeg nu ønske mere i det en- 
kelte at paavise, hvad der i hin virkelig kan betragtes 
som originalt, og hvad ikke. Herved møder imidlertid 
den Vanskelighed, at det ikke er lykkedes mig at finde 
selve den bestemte Udgave, som ligger til Grund for 
den danske Bearbejdelse. For en almindelig Afgørelse 
af Spørgsmaalet om den sidstes større eller mindre 
Uselvstændighed har dette nu ikke meget at sige, efter- 
som de ældste schweiziske og tyske Udgaver, mellem 
hvilke Forbilledet for den danske i hvert Fald maa 
søges, staar hinanden saa nær, at det kun er i Smaa- 
ting, at de afviger fra hinanden. Men Sagen stiller sig 
jo noget anderledes, naar man vil oplyse den danske 
Udgaves Forhold til hint Spørgsmaal i hvert enkelt 
Punkt. Man kan imidlertid komme et meget langt 
Stykke frem imod Maalet, naar man, i Stedet for at 
sammenligne den danske Bearbejdelse med en enkelt 
af de fremmede Udgaver, sammenligner den med flere 
saadanne, og denne Fremgangsmaade har jeg fulgt, idet 
jeg som andet Sammenligningsled har benyttet tre af de 
ældste fremmede Udgaver, en schweizisk, en nedertysk 
og en højtysk. For ikke i alt for høj Grad at misbruge 
Læsernes Taalmodighed skal jeg ikke her fremlægge 
det hele Sammenlignings- Apparat. Men nogle Enkelt- 



l ) Bidrag til d. d. Literat. Hist. II, 216. 

heder bliver jeg dog nødt til at nævne, for at man selv 
kan danne sig en Forestilling baade om de tre Udga- 
vers indbyrdes Forhold og om deres Forhold til den 
danske. Bag efter skal jeg saa angive, hvilke Slutnin- 
ger der for den sidstes Vedkommende kan drages af 
den hele Sammenligning. 

Af de tre Udgaver, jeg har benyttet til Sammenlig- 
ningen, er den schweiziske den, som, efter at den egent- 
lige Original-Udgave er forsvundet, ansees. for den ældste 
af alle levnede Udgaver og derfor er optrykt baade af 
Griineisen og af Baechtold 1 ); den bærer Aarstallet 1528. 
Den nedertyske og den højtyske Udgave har begge 
Aarstallet 1529; den første har jeg haft til Laans fra 
det hertugelige Bibliothek i Wolfenbiittel, den sidste fra 
det kongelige Bibliothek i Berlin 2 ). Anledningen til, 
at jeg særlig rettede min Opmærksomhed paa de to 
sidst nævnte Udgaver, var den Omstændighed, at de 
straks i Titelen frembød større Lighed med den danske 
Bearbejdelse end nogen anden nu kendt Udgave, ogsaa 
hin ældste schweiziske 3 ). Titelen paa denne sidste 
lyder saaledes: „Ain klegliche Botschafft dem Babst zu 
komen, antreffend des gantzen Bapsthumbs weydung, 
nit des viechs, sonder des zartten volcklins, vnd was 
syn heydischheyt darzu geantwurt vnd than hatt". 
Den nedertyske Udgaves Titel lyder: „Dialogvs. Nyge 
tidinge vor nye gehort. Eyn Klegelike podeschopp Dem 
Paweste vorgekamen, andrepende, den houetsteen ym 



*) Griineisen: Niclaus Manuel S. 423 flg.; Baechtold: Niklaus Ma- 
nuel S. 216 flg. 

') Den nedertyske Udgave nævnes hos Baechtold a. St. S. CLXXXHI, 
den hejtydske S. CLXXXI— U. 

3 ) For den nedertyskes Vedkommende er dette allerede fremhævet 
af Chr. Bruun (Viser fra Reformationstiden S. 66). 

fundament des gantzen Pawestumbs nomlick syne Mysse, 
vnde wat syne Hillicheyt dar tho geantwordet hefft, 
mit sampt synen geistliken bundtgenoten. Allen Papi- 
sten tho einem nyen iar". Den højtyske Udgaves Titel 
er Ord til andet som den nedertyskes, kun omsat i en 
anden Dialekt. Idet jeg nu til sidst gengiver den danske 
Udgaves Titel, vil man ogsaa uden nærmere Paavisning 
se, hvor nær den i flere Henseender staar de to tyskes, 
i Sammenligning med den schweiziskes: „Dialogus. 
En greselig ond tiende som Pauen fick til Rom om den 
Papistiske Messe som er det ypperste høffuitsticke i hans 
oc Anthechristens Kircke, Och huad suar hånd oc hans 
hellige aandelige selffskaff der til swaret haffue" x ). 
Naar jeg imidlertid troede i den ene eller den anden 
af de to tyske Udgaver at skulle finde den danskes 
Original, viste det sig at være en Skuffelse. Thi om 
end begge har Enkeltheder til fælles med den danske, 
som ikke findes i Schweizer-Udgaven, frembyder paa 
den anden Side denne Ligheder med den danske, som 
ikke forekommer i de tyske Udgaver. Af disse staar i 
det hele den nedertyske den schweiziske nærmest, idet 
dens Text i alt væsentligt temmelig nøje slutter sig til hins, 
og kun paa et enkelt Sted har den en større Afvigelse, 
idet den — af i øvrigt let forklarlige Grunde — udelader 
nogle Replikker, som handler om, at den katholske Doktor 
har spist Christi Legeme, (Griineisen S. 430, L. 13 — 32; 
Baechtold S. 227, L. 19—28, og S. 228, L. 1—15). 



1 ) Hertil kan endnu fejes, at i Fortalen til den danske Udgave og i 
Kardinalens første Replik forekommer Udtrykket „en tidinge ny", 
ligesom i Slutningen af Fortalen en Bemærkning om, at Skriftet 
er Papisternes „ny aars gaffue". Intet af dette findes i den 
schweiziske Udgave. 

Den højtyske Udgave har paa den anden Side foruden 
Titelen ogsaa hele Personlisten til fælles med den neder- 
tyske 1 ); men den egentlige Text kan, hvor nær den 
end i Hovedsagen ligger den nedertyske, paa ikke faa 
Steder opvise forskellige mindre Afvigelser, særlig Til- 
føjelser, som ikke findes i denne 2 ), medens i det mindste 
nogle af dem forekommer i den danske Bearbejdelse. 
Jeg skal til en Begyndelse, og idet jeg ganske ser bort 
fra de talrige Tilfælde, i hvilke alle fire Udgaver stem- 
mer overens, paavise nogle af de mest iøjnefaldende 
Ligheder mellem den danske Udgave og den højtyske. 
For Nemheds Skyld betegner jeg herved den danske 
Udgave som D, den højtyske som H, den schweiziske 



') Som Lægen og Apothekeren optræder i begge Dr. Alueld og Dr. 
Mensing. Ved den sidste tænkes der uden Tvivl paa en i Da- 
tidens Religionsstridigheder meget fremtrædende Dominikaner, 
Johan Mensing, som bl. a. udgav forskellige Skrifter mod Luther 
og andre Reformatorer. Om Dr. Alueld skal forestille Biskoppen i 
Slesvig, Dr. Godske Ahlefeldt, ter jeg ikke afgere. Biskoppens 
Holdning i Religionskampen synes jo ikke særlig at designere 
ham til at optræde i Satiren som en Hovedfører for Katholikerne, 
med mindre dog den af de tyske Udgaver, hvori Navnet Alueld 
ferst forekommer, kunde antages at hidrere fra en Slesviger. 
Maaske er det ganske uden Betydning for dette Spergsmaal, men 
jeg vil dog nævne det, at den slesvigske Præst, Dr. Weidensee i 
Haderslev i Tyverne havde haft en dogmatisk Strid med Joh. 
Mensing (se bl. a. Moller: Cimbria literata II, 964). 

s ) Da den nedertyske Udgave i de fleste af disse Tilfælde har 
samme Text som den schweiziske, kan den ikke være afledet af 
eller oversat fia den hejtyske, saaledes som Baechtold mener (a. 
St. S. CLXXXIII). Men at heller ikke det omvendte kan være 
Tilfældet, fremgaar bl. a. af, at hine Replikker, som er udeladte 
i den nedertyske Udgave, delvis forefindes i den hejtyske. I ev- 
rigt er det ikke min Opgave at bestemme de tyske Udgavers ind- 
byrdes Forhold, hvortil mit Apparat heller ikke forslaar. 

som S og den nedertyske som N. Siderne og Linierne 
i den danske Udgave citerer jeg efter mit Optryk. 
D har S. 5, Linie 5: sendebreff. H: senthbrieff 1 ). S og 
N: Epistel. 

— S. 5, L. 20: presters oc monckers. H: die gantze 
pfaffheit sampt der miincherey. S: die gantzen 
pfaffenheyt. N: alle Papheyt. 

— S. 6, L. 16: vdi skarned. H: im dreck. S: vff 
dem boden. S: vp der erden. 

— S. 9, L. 20 — 21: Vil messen sin misbrug ey da 
forlade, bekende sin ondskaff oc bedis om naade. 
H: ab dy Mesz ihren grewel vnd abgotischen 
misbrauch nicht bekennen wolt. S (og omtrent 
lige saa N): ob die Mesz nit gichtig vnd anred 
wolte sin jrer ansprach. 

— S. 10, L. 3 — 4: Christus ber Fennicken i sin 
hånd, Paulus er en kempe god. H: Christus [sol] 
das Panier tragen, vnd Paulus sein buxen meister 
sein. S og N har intet om Christus og Paulus. 

— S. 28, L. 22—24, og S. 29, L. 1 flg. nogle Be- 
mærkninger om Broder Dirik, der ikke maa hen- 
tes for at berette Messen, da man kan frygte, 
at han skal forgive den i Sakramentet. H har 
noget ganske tilsvarende om Dr. Mensing, hvor- 
imod der intet findes herom i S og N. 



*) Medens jeg ikke har Grund til at tvivle om, at mine Citater af 
H er paalidelige, finder jeg Anledning til at sige, at de mulig 
ikke er slet saa fuldstændige, som de kunde være, eftersom jeg. 
da jeg sendte Udgaven tilbage til Berlin, for de første to Tredje- 
deles Vedkommende kun havde noteret de vigtigere Afvigelser fra 
de andre Udgaver, og ikke under Udarbejdelsen af nærværende 
Indledning har haft Lejlighed til at se Udgaven igen. Den sidste 
Tredjedel har jeg derimod i fuldstændig Afskrift. 

I Modsætning hertil kan anføres nogle Ligheder 
mellem D og S eller D og N, som ikke findes i H: 
D S. 7, L. 6: en klo saa skarp. N: eyn klaue. S og 
H har ikke dette Udtryk. 

— S. 7, L. 1 1 : en penigen seck bedragelig. S : ein 
betriegender geltkutz. N: eyn bedregende geltsack. 
H: eyn geitziger gelt sack. 

— S. 7, L. 19: som døden er dem alle, der leffue. 
S (og N 1 ): als der todt allem yrdischem Leben. H: 
als der Todt vber alles irdisch leben ein morder ist. 

— S. 9, L. 8: Saa lecker vort skib, huort wi oss wende. 
S (og N): yetzt ryndt (N: lecket) vnser schiff an 
allen orten. H: O, mein lieber Cardinal, itzunt 
schwebt vnser schiff an allen ortern vnd wirdt folier 
locher, helfft vnd rath mit zu. 

— S. 10, L. 20: vor aandelig ret. S (og N): der 
geistlichen Recht. H: die geistlichen rechtsbiicher. 

— S. 11, L. 16 — 17: met hug oc slag . . . oc truffe 
dem fast met haarde ord. S (og N): mit trow 
worten vnnd streychen. H kun: mit drauworten. 

— S. 12, L. 11 — 12: ath i dem kant mand gøre weeg 
en hestsko, som det wore beeg. S: das man ein 
rosz ysen in sy schwetzte. N: dat men eyn hoeff- 
ysern yn en weeck maken mochte. H: das man 
hueffeysen drausz machen mochte. 

— S. 16, L. 1 — 8: Ligesom D nævner S og N kun 
Doktoren og Apothekeren, medens i H endnu 5 Per- 
soner nævnes. 

— S. 25, L. 21: ith naadefuld billede. S (og N)\ ein 
gnadreych bild. Mangler i H. 



J ) Ved at sætte (og N) betegner jeg her og i det følgende, at 
Texti n i N er væsentlig = den i 5, kun at den er omsat paa 
plattysk. 

D. S. 27, L. 22 : Psalteren vd til ende. Ligesaa S og 
N. H har intet om Psalteren. 

— S. 32, L. 9 : Jeg mercker nu vel. S (og N) : Ich 
merck wol. Ikke i H. 

— S. 33, L. 9: koger grød. S: kiichlet (o: bager Ka- 
ger). N: kaket. H\ scheist. 

— S. 36, L. 6 — 12: Disse Vers har deres tilsvarende i 
S og N, medens intet deraf findes i H. 

— S. 38, L. 15 — 20, svarer ganske til en Replik i S og 
N 9 medens det i H hedder: wo wolt ir mit so vil 
uberblibnen segen vnn aplas hyn, die ir disz iar mit 
euch zu haus bringt. 

Hvad Forholdet mellem den danske og den neder- 
tyske Udgave angaar, har ogsaa disse nogle, dog ikke 
mange, Enkeltheder til fælles, som ikke forefindes i den 
schweiziske og højtyske Udgave, men at den danske 
ikke kan være afledet af den nedertyske, fremgaar alle- 
rede tilstrækkeligt af den Omstændighed, at hele Stykket 
S. 30 — 31, af hvilket det væsentligste ogsaa haves i 
den schweiziske, og noget i den højtyske Udgave, intet 
tilsvarende har i den nedertyske. 

Endelig — til Trods for de ikke faa Punkter, hvori 
den danske Udgave staar den nedertyske og den høj- 
tyske Udgave nærmere end den schweiziske, frembyder 
den dog ogsaa nogle Ligheder med den sidste, som 
ikke forefindes i de andre Udgaver. Saaledes er D 
S. 23, L. 19—24, og S. 24, L. 1—8, én Replik lige- 
som i S, medens Stykket i N og H er fordelt i to 
Replikker. Paa samme Maade er D S. 37, L. 20—24, 
og S. 38, L. 1 — 13, ligesom i S én Replik, medens N 
gør to, H endog fire Replikker ud deraf. Hr. Jon 
Skricks Bemærkning i D S. 30, L. 23, om, at han aad 
Vor Herre op, findes i S, men i N og H er der intet 
tilsvarende. Mere iøjnefaldende end noget andet er det 

Birket Smith: Studier II. 8 

dog maaske, at selve Navnet Skrick i den danske Ud- 
gave aabenbart er det samme som Schweizer-Udgavens 
(eller Udgavernes) Schryegk, idet Navnet forekommer 
første Gang netop paa det Sted, hvor Dr. Rundeck's 
Navn forandres til Schryegk, nemlig der, hvor han 
skriger og raaber for at holde Liv i Messen (min 
Udg. S. 22, L. 7). Navnet beholdes derefter i den 
danske Udgave til hen imod Slutningen, hvor det Navn, 
der fra først af brugtes til Betegnelse af Schweizer- 
Udgavens Dr. Rundeck, nemlig Dr. Johan Ulf, optages 
igen. 

Idet jeg hermed slutter Sammenligningen mellem 
de 4 Udgaver, vil man give mig Ret i, hvad jeg tidligere 
har antydet, at den paa en vis Maade kun giver et ne- 
gativt Resultat, idet den viser, at ingen af de her om- 
talte fremmede Udgaver kan være den danskes umiddel- 
bare Forbillede. Heller ikke kan jeg nærmere angive, 
hvor dette Forbillede er at finde, end ved at sige, at 
det rimeligvis maa være en nu ukendt tysk (plattysk?) 
Udgave, som har ligget mellem den her benyttede 
Schweizer-Udgave (eller den tabte Schweizer-Original?) 
og den her benyttede højtyske Udgave 1 ). Men i hvert 



*) Naar Professor J. Paludan i Kirkehist. Saml. 4 R. III, 712, siger, 
at han ikke skanner rettere, end at min Undersøgelse lige saa 
godt kan fere til det Resultat, at Oversætteren har benyttet alle 
de 3 fremmede Texter og føjet noget af sit eget til, som at han 
skulde have fulgt en fjerde, nu ukendt fremmed Udgave, — saa 
kan jeg ikke give ham Ret heri. Som Støtte for sin Mening 
henviser han til en anden „utvivlsom" „Sammenarbejdeise af flere 
fremmede Texter i den danske „ Dødedans "." Men selv om 
Professorens Opfattelse af dette Digts Forhold til dets tyske For- 
billeder er rigtig — hvorom jeg i Øjeblikket ikke kan demme — , 
kan jeg ikke se, at hans Exempel beviser noget. De to Udgaver 
af „Dededansen", som den danske Oversætter vexelvis skulde 
have benyttet, er jo nemlig efter Prof. P.s eget Udsagn meget 

Fald vil man have kunnet overbevise sig om, at Sam- 
menligningen mellem den danske Udgave og de tre 
ovenfor citerede fremmede Udgaver giver et helt andet 
Blik paa en Del Enkeltheder i den første, end den blotte 
Sammenligning med en enkelt af dem vilde have givet, 
og jeg skal nu, paa Grundlag af det hele Sammenlig- 
ningsapparat, kortelig angive, hvor meget der i den 
danske Udgave tør betragtes som originalt eller dog for 
øjeblikket ikke kan paavises at være laant andet Steds 
fra. Jeg medtager dog herved kun undtagelsesvis saa- 
danne Afvigelser fra de fremmede Udgaver, som maa 
antages væsentligst at skyldes den versificerede Form. 

Altsaa: jeg antager for det første Fortalen (S. 3 — 4) 
for original. Af de optrædende Personer gaar Paven og 
Kardinalen gennem alle Udgaver, og ligeledes er, som 
før angivet, Navnet Jon Skrick laant, men de andre 
Personnavne maa betragtes som danske. Jeg skal siden 



forskellige baade i Anordning og Text, og i et saadant Tilfælde 
lod det sig i hvert Fald tænke, at en Bearbejder, der kendte dem 
begge, kunde finde Anledning til at slutte sig snart til den ene, 
snart til den anden. Men med de tyske Udgaver af „den syge 
Messe", hvorom der overhovedet kan være Tale, er Forholdet 
det, at de paa de allerfleste Punkter stemmer overens næsten Ord 
for Ord, og at Afvigelserne ikke blot altsaa er forholdsvis faa, 
men som oftest ogsaa lidet karakteristiske; saa at, selv om man 
vilde tænke sig det hejst usandsynlige Tilfælde, at den danske 
Oversætter havde ejet tre forskellige tyske Udgaver af Satiren, 
oven i Kebet hver i sin Dialekt, kan man kun saare sjældent 
forestille sig, hvad der skulde have bevæget ham til mellem de 
afvigende Læsemaader at tage en fra en Udgave, en anden fra 
en anden. Jeg maa vedblivende hævde, at den eneste naturlige 
Forklaring paa den danske Texts Udseende er den Antagelse, 
at Oversætteren har fundet alle de Læsemaader, der gengives i 
den danske Udgave, i én eneste tysk Udgave. 

8* 

tale nærmere om dem. I Texten kan fremhæves føl- 
gende enkelte Steder (jeg citerer efter min Udgave): 
S. 7, L. 6 — 9, er en videre Udførelse af Udtrykket i 
N: eyn klaue. 

— 8, L. 20—24, og S. 9, L. 1 — 3, er en mere i det 

enkelte gaaende Udførelse af S's (og de andre 
fremmede Udgavers): hoch gelert vnd vngelert, 
pfaffen vnd leyen, vnd dero vil on zal. 

— 10, L. 9 — 14: De humoristiske Talemaader her synes 

originale. I de fremmede Udgaver hedder det 
blot: der vilde vi vinde saa meget som den, der 
vilde hvæsse en Kniv i Ilden. 

— 11, L. 4 — 7, er sat i Stedet for en temmelig uhøvisk 

Sammenligning, som i de fremmede Udgaver 
bruges om de gejstlige Domstole. Dertil knytter 
sig saa L. 9 — 10. 

— 13, L. 3: haffde bygd ith Slot aff iss. I S hedder 

det: hettend sy die wyl zum regen bogen ge- 
worffen. 

— 13, L. 24, og S. 14, L. 1-19. Den nærmere Ud- 

maling af Messens Nytte, Menigmands Betragt- 
ning af den, og hvad den indbragte, maa ansees 
for original. 

— 20, L. 9 — 13. Disse Linier, og særlig Sammenlig- 

ningen med „vor gamle Sankte Knud", maa be- 
tragtes som originale. 

— 22, L. 18. Verset om Ranes Vise er originalt, men 

aabenbart kun skabt af Rimnød. 

— 23, L. 17. Bemærkningen om at give Messen Kyndel- 

misse Lys i Hænde er original paa dette Sted, 
men maa dog betragtes som en Slags Anticipe- 
ring af noget, som baade i de fremmede Udgaver 
og i den danske kommer igen senere. 

— 23, L. 23—24, og S. 24, L. 1—2. Bemærkningen 

om den gamle Fru Liseke er original eller dog 
en dansk Omskrivning af nogle Sammenligninger 
i de fremmede Udgaver. 
S. 25, L. 22. S. Anna i Aabenraa er sat i Stedet for 
S: zu vnser lieben frauwen by den sy ben eichen, 
og i den næste Replik er S. 26, L. 4 — 17, origi- 
nalt, medens det følgende, om det end anvendes 
paa S. Anna, dog har sit tilsvarende i de frem- 
mede Udgaver. 

— 27, L. 24, og S. 28, L. 1 — 3, har intet tilsvarende 

i de fremmede Udgaver. 

— 29, L. 6: „der spitzer sine ben oc gaar saa strunck", 

er original og vilde være et interessant Bidrag 
til Povl Helgesens ydre Karakteristik, hvis man 
havde Vished for, at Linien ikke er bleven til af 
Rimnød. 

— 30, L. 4—8, S. 32, L. 23—24, og S. 33, L. 1—2. 

De paagældende ubetydelige og nærmest udfyl- 
dende Vers er originale. 

— 34, L. 11 — 15. Bemærkningerne om Broder Dirik i 

Skærsilden er originale. 

— 37, L. 18: „ath hwn bleff vdaff Lutther qualt", er 

sat i Stedet for S (og A T ): sie sey ermordt. H 
har: die zwen prediger miinich, als mensing vnd 
malefacius, haben in vergeben. 

— 38, L. 11 — 13. Navnet Krantz er indsat, og L. 13 

ny. I S hedder det blot: ein vortantz mit dem 
Legaten. I N (og H) hedder det: mit dem 
Doctor Cubito. 

— 38, L. 21 — 22. Disse Linier er originale ligesom 

L. 24 Udtrykket: sorte broder Diricks hest. 
Som man ser, er det, der kan betragtes som mere 
eller mindre originalt i den danske* Udgave, i Forhold 
til det hele baade lidt og temmeligt uvæsentligt. Noget 

større Tilføjelser forekommer kun paa to Steder, nemlig 
S. 13 — 14, hvor der tales om Messen, og S. 26, hvor 
Bearbejderen i Anledning af S. Anna i Aabenraa gør 
et temmelig uheldigt Forsøg paa at være morsom paa 
egen Haand. Begge Steder har dog Interesse som Vid- 
nesbyrd om Bearbejderens Bestræbelser for at give 
Skriftet en vis dansk Lokalfarve. De mindre Foran- 
dringer i den fremmede Text gaar for største Delen i 
samme Retning. Foruden S. Anna i Aabenraa nævnes 
ogsaa andre danske Helgen- og Kirkebilleder („vor 
gamle S. Knud" S. 20, og „den gamle Fru Liseke a 
S. 23), der forekommer danske Stednavne (Børlunde S. 
5, Fyn S. 10, Helsingør S. 19, Lund S. 30, Skaane 
S. 37, Ribe S. 38, o. fl.), hentydes til danske Person- 
ligheder (Provst af Børlunde S. 5, Clemmed? S. 26), til 
en dansk Folkevise (Ranes Vise S. 22) osv. Selv om 
der i alt dette ikke er Spor af virkelig Karakteristik, er 
dog Hensigten dermed — at give det hele et mere 
hjemligt Præg — utvivlsomt bleven opnaaet. Saa meget 
mere, som der jo ogsaa, efter hvad allerede tidligere 
er sagt, ved flere af de i den danske Bearbejdelse af 
Satiren optrædende Personer mere eller mindre tydeligt 
sigtes til dalevende danske eller i Danmark virkende 
Mænd, medens andre er betegnede saaledes, at de i 
hvert Fald maa opfattes som danske. Det første gælder 
bl. a. om Dr. Johan Ulf, Dr. Stagebrand og Broder 
Dirik Vendekaabe. Ved Dr. Johan Ulf antages det i 
Almindelighed, og vistnok med Rette, at Bearbejderen 
har tænkt paa Mester Johan eller Hans Jacobsen Ulf, 
en Kannik i Lund, som ogsaa ellers synes at have været 
betragtet som en af Papismens ivrige Forkæmpere 1 ). 



*) „Religionis pontificiæ propugnator acerrimus" kalder Biskop Mo- 
gens Madsen ham (se Danske Mag. 3. R. III, 222, og Rerdam : 

Ved Dr. Stagebrand sigtes til Dr. Stagefyr, en lærd tysk 
Katholik, som var indkaldt hertil af de katholske Præ- 
later for at staa dem bi ved den Religionsforhandling, 
som var paatænkt under Herredagen i København 1530. 
I den korte Tid, han opholdt sig i Danmark, opnaaede 
han at blive baade ilde set og spottet af Almuen, saa 



Monum. hist. Dan. 2. R. II, 229, jvfr. ogsaa om ham Kirkehist. 
Saml. II, 133). Maaske paa Grund af denne Karakteristik har 
man identificeret ham med en vis Ulf, som i Malmeberetningen 
om Forhandlingerne under Herredagen i Kebenhavn 1530 (se 
Rerdam's Udgave S. 11) betegnes paa lignende Maade. Men 
der er dog én Omstændighed til, som taler til Gunst for Rigtig- 
heden af denne Identifikation, nemlig at den nævnte Beretning, 
idet den nævner et Antal af de mere fremragende Katholiker, 
aabenbart gør dette provinsvis og herved stiller Ulf sammen 
med Kantor Adser Pedersen fra Lund. Formodningen om, at vor 
Satires Dr. Johan Ulf skal forestille Lundekanniken, er ferst frem- 
sat af Langebek (Danske Mag. II, 106), efter at han tidligere (D. 
Mag. II, 85) havde tænkt paa en Kannik i Ribe, Johannes Wolf. 
Om den sidste véd jeg intet; thi da L. siger, at han døde 1530, 
kan han vel ikke være forvexlet med den katholske Provst i 
Haderslev af samme Navn, der dede langt senere? (Ou. denne 
se bl. a. Aarsberetn. fra Geheimearchivet II, Tillæg S. 58 — 59; 
Kirke-Kalender for Slesvig Stift, udg. af Barfod og Rerdam (1862), 
S. 137 og 139, o. fl.). I øvrigt giver Langebek ingen Grunde 
for sin Gætning paa Lundekanniken, men det maa indrømmes, at 
den ovenfor anførte Karakteristik af denne i og for sig taler me- 
get stærkt til Gunst for hans Hypothese. Man kunde være til- 
bøjelig til at finde denne yderligere bekræftet ved et Sted i Sa- 
tiren selv, idet det nemlig hedder i en Replik (S. 30), som er 
rettet til Jon Skrick : „I komme saa sjælden i Lunde Kor*. 
Efter hvad jeg tidligere (ovfr. S. 114) har sagt, svarer Jon Skrick 
til Schweizer-Udgavens Dr. Schryegk (o: Schreieck), der atter kun 
er en anden Betegnelse for Dr. Johan Rundeck, som i den danske 
Udgave kaldes Dr. Johan Ulf. Jeg tilstaar dog, at jeg ikke er 
aldeles sikker paa, at den danske Bearbejder selv har opfattet 
Johan Ulf og Jon Skrick som en og samme Person. 

at, som det hedder i en samtidig Beretning, „Børnene 
kvade Viser om ham" *). Det er nærmest paa Grund af 
Dr. Stagefyrs Optræden i Satiren, at det maa antages, 
som tidligere udtalt (ovenfor S. 103), at den danske 
Bearbejdelse af Satiren maa være bleven til efter (eller 
tidligst under) Herredagen i København 1530; thi hans 
Ankomst til og Ophold her i Landet var udelukkende 
foranlediget ved denne Herredag 2 ). At Satirens „Broder 
Dirik Vendekaabe" skal forestille Povl Helgesen, der jo 
af det evangeliske Parti netop kaldtes „Vendekaabe", 
behøver jeg blot at nævne. Ved den nogle Gange op- 
trædende „Hr. Cantor" menes utvivlsomt Kantoren i 
Lunds Domkapitel, Hr. Adser Pedersen 3 ), der vistnok 
endnu langt mere end hans Kollega, Mester Hans Ulf, 
var bekendt som en heftig Modstander af den nye Lære. 
Ogsaa ved „Kapellanen" er der ganske sikkert tænkt 
paa en bestemt Person. I den danske Udgave af Satiren 



*) Danmarks christelige Prædikanters Gjensvar paa Prælaternes Klage- 
maal. Udg. af H. Rerdam. S. 33 — 34. En Smædevise om Dr. 
Stagefyr er trykt i Chr. Bruun's Viser fra Reformationstiden S. 
25 — 28. I en anden Vise, som ogsaa til Dels angaar ham, kaldes 
han — i Lighed med hans Navn i Satiren om Messen — „Niels 
Staagbrand" (anf. Skr. S. 32). Om hans Virksomhed se især 
Bruun's anf. Skrift S. 6 flg. 

2 ) At ogsaa „Ulf* var til Stede under Forhandlingerne ved Herre- 
dagen, siges allerede af Huitfeld (Folio-Udg. S. 1322) og efter 
ham af nyere Forfattere. Det er imidlertid af Udtrykkene hos 
Huitfeld klart, at han ikke har anden Hjemmel herfor end Malme- 
beretningen, men her omtales i Virkeligheden ikke, at „Ulf" var 
med ved den nævnte Lejlighed. Det er dog i og for sig hejst 
sandsynligt, at han var det, og Sandsynligheden bestyrkes yder- 
ligere derved, at han i vor Satire sammenstilles med Dr. Stagefyr, 
hvis Virksomhed, som sagt, væsentlig var knyttet til Herredagen. 

*) Danske Magazin II, 88, jvfr. 109—10. Om hans Virksomhed 
se ogsaa Ny kirkehist. Samlinger II, passim; jvfr. Malmebogen 
af Peder Laurenssen, ugd. ved Rerdam, S. LII. 

har nemlig Kapellanen overtaget ikke blot en enkelt 
Replik, som i Schweizer-Udgaven lægges den der op- 
trædende Kapellan i Munden, men ogsaa flere, som til- 
lægges „Friimesser" 1 ) — hvorved sigtes til en af Hoved- 
førerne for det evangeliske Parti ved Religionsfor- 
handlingen i Baden, Berchtold Haller 2 ) — og endelig 
(S. 34 — 35) endnu én Replik, som i den nævnte Udgave 
tillægges en anden schweizisk Reformven. Han er med 
andre Ord bleven Hovedrepræsentanten for den i den 
danske Satire udtalte evangeliske Opfattelse, og det lig- 
ger da meget nær at antage, at man ogsaa i ham har 
villet fremstille de evangeliskes egentlige Fører her 
hjemme, Hans Tavsen, og saa meget mere, da denne 
jo virkelig 1526 var bleven udnævnt til Kongens Ka- 
pellan. At det, set fra Kapellanens religiøse Standpunkt, 
er en Misforstaaelse, naar der i den danske Udgave af 
Satiren lægges ham en Replik i Munden (S. 29, L. 5 — 14), 
hvori han advarer imod at lade Broder Dirik give 
Messen Sakramentet, fordi han let kunde forgive den, 
vil være indlysende. I den højtyske Udgave — den 
eneste af de her benyttede fremmede, hvori den samme 
Replik findes — tillægges den da ogsaa en Munk. Men 
paa den anden Side synes den Omstændighed, at den 
danske Kapellan (d. e. Hans Tavsen) er sat i Forhold til 
hin Replik, paa en mærkelig Maade at støtte min ovenfor 
{S. 102 — 3) fremsatte Formodning om, at Anledningen til, 
at Replikkens Braad er bleven rettet mod Povl Helgesen, 
maa søges i den Maade, hvorpaa Tavsen i sit Skrift 



*) Noget lignende maa i evrigt antages allerede at have været Til- 
fældet i den danske Bearbejdelses Forbillede, eftersom ogsaa den 
hejtydske Udgave bærer Spor deraf. For den Slutning, som jeg 
drager deraf med Hensyn til, hvem den danske Kapellan skal 
forestille, er dette dog uden Betydning. 

*) Baechtold: Niklaus Manuel S. CLXXIV— V. 

mod denne udtaler sig om ham. — Om de øvrige i 
den danske Udgave forekommende Personnavne er der 
ikke meget at sige. De betegner mere jævne Folk 1 ), af 
hvilke nogle maa antages at høre mere til det katholske, 
andre mere til det evangeliske Parti, men uden at der 
i øvrigt af den danske Bearbejder er gjort Forsøg paa 
at karakterisere dem yderligere, end det allerede er 
sket i det fremmede Forbillede. Men at det samme 
ikke mindre gælder om de mere fremtrædende Personer, 
jeg ovenfor har udpeget som skjulte bag de i Satiren 
forekommende Betegnelser, skønnes allerede fuldkommen 
tilstrækkeligt af den Kendsgerning, at selv om Replik- 
overskrifterne i den danske Udgave er forandrede i dansk 
Retning, er Replikkerne selv jo i alt væsentligt ganske 
de samme, som forefindes baade i Schweizer-Udgaven 
og i de tyske Udgaver. Den eneste Person, til hvis 
Karakteristik den danske Bearbejder selv synes at have 
ydet et Par lette Træk, er Povl Helgesen, og herved 
kommer det endda væsentlig an paa, om dennes (for- 
mentlig uheldige) Forsvar for Messen virkelig har for- 
anlediget, at han er bleven bragt i Forbindelse med Re- 
plikken om Messens Forgiftning, og o m Bemærkningen 
„om den sorte Munks" personlige Fremtræden (S. 29, 
L. 6) ikke er bleven til for Rimets Skyld. Under alle 
Omstændigheder er dog de originale Vers om Broder 
Diriks Besøg i Skærsilden (S. 34, L. 11 — 15) skrevne 
udelukkende for Povl Helgesens Regning, og der synes 
i dem at være en ret ondskabsfuld Hentydning til hans 



*) Det kan dog bemærkes, at Hans Fisker S. 27 har en Replik, der 
tyder paa en Del Skriftlærdom, og som ogsaa i Schweizer-Ud- 
gaven er lagt i Munden paa en Person, der antages at skulle 
forestille Oecolampadius (Baechtold: Nikl. Manuel S. 226). Den 
danske Bearbejder har dog sikkert ikke haft Anelse herom. 

Forhold til Kvindekønnet, som baade i og for sig er 
interessant og sammen med de andre Stiklerier (jvfr. 
ogsaa Udtrykket S. 38, L. 24: Forbande dig den sorte 
Broder Diriks Hest!) vidner om, i hvilken særlig Grad 
man stadig havde denne farlige og forhadte Modstander 
i Kikkerten. 

Hvem den danske Bearbejder af Manuels Satire har 
været, vil det nu næppe være let at faa rigtig Rede paa. 
Naar man *) har gættet paa Malmøboen Herman Vejger, 
den senere Oversætter af Reineke Voss, kan der være 
noget, som taler for en saadan Formodning, medens 
andet ikke synes at gøre det. At Bearbejderen i hvert 
Fald har været bosat i Skaane, er der ganske vist ad- 
skilligt, der tyder paa. Trykkestedet har maaske min- 
dre at sige i saa Henseende, men at Bearbejderen til 
Hovedrepræsentanter for det katholske Parti i Satiren 
har valgt — foruden de almenkendte Mænd Dr. Stage- 
fyr og Lektor Povl Helgesen — netop to Kanniker fra 
Lund, Hans Ulf og Adser Pedersen, synes at pege hen 
paa, at disse to har staaet i et nærmere Forhold til Be- 
arbejderens Opholdssted, eftersom de andre Landsdele 
kunde opvise flere Mænd, som i og for sig var lige saa 
udprægede Modstandere af den nye Lære og vel ogsaa 
— skønt vi intet nærmere ved herom — spillede en 
lige saa stor Rolle under Herredagen i København. 
I samme Retning viser Nævnelsen af „Lunde Kor" (min 
Udg. S. 30), af „Skaane" (S. 37), og desuden af det 
hidtil ikke ret forstaaede „Adseraas" (S. 30). Om dette 
Ord er det nemlig oplyst af den nylig afdøde Professor 
C. P. Christensen Schmidt, at det ogsaa forekommer i 



*) Sonnenstein Wendt i Ny kirkehist. Saml. II, 200—1. Om Herman 
Vejger se bl. a. H. Rerdam: Historieskrivningen og Historie- 
skriverne i Danm. og Norge siden Reform. I, 33 flg. 

Herman Vejgers Oversættelse af Reineke Voss (Original- 
Udg. S. CXVIII), og der ligesom her i Betydning af et 
gejstligt Fængsel, men med en i etymologisk Henseende 
tydeligere Form: Asserahuss 1 ). Ordet viser sig alt- 
saa tydeligt at være et Egennavn og betegner uden 
Tvivl en ganske bestemt Lokalitet, der paa Grund af 
Herman Vejgers Afstamning (jævnført med den Sammen- 
hæng, hvori det forekommer i vor Satire) upaatvivlelig 
snarest maa søges i Skaane 2 ). Ogsaa det S. 5 i min 



*) Der er her Tale om Lavens Kapellan, Vædderen Bellin, der ikke 
ter give Mikkel Ræv nogle „hellige Ord* med paa hans Pilgrims- 
færd, fordi han er i Ban. Vædderen siger: „. . . Bispen min rette 
Øffuerste er. Finge han sligt om mig at vide, Jeg komme strax 
vdi Asserahuss at side*. — Christensen Schmidt, der overhovedet 
havde et indgaaende Kendskab til ældre dansk Literatur, har og- 
saa fremsat en interessant Konjektur til et andet dunkelt Sted i 
vor Satire, idet han i Stedet for det meningsløse „bayer" (Udg. 
S. 30) foreslaar at læse „bayor", hvilket Ord han har fundet 
hos Huitfeld (Kong Hanses Krønike, S. 110) som Betegnelse for, 
hvad der senere kaldtes en Bojar. At her ikke er Tale om en Tryk- 
fejl, fremgaar af, at jeg selv senere i Jacob Ulfeldt's Hodoeporicon 
Ruthenicum (Francof. 1608) stadig har fundet brugt Formen: Ba- 
jores (i den danske Oversættelse i Resen's Frederik II, 1680, deri- 
mod: Bojarer). Vi har saaledes her blot ved "Forandringen af et 
Bogstav faaet en Rettelse, som baade giver Mening og passer i 
Rimet og Versemaalet. Skulde jeg gøre en Indvending mod den, 
var det den, at naar man ved, hvorledes man endnu i det 17de 
Aarhundrede betragtede de russiske Stormænd her i Danmark, har 
man lidt vanskeligt ved at tænke sig, at man ved Aar 1530 skulde 
have brugt Ordet „Bajor* 4 eller Bojar til Betegnelsen af noget 
særlig stort og mægtigt. Men i øvrigt er jeg selv mest tilbøjelig 
til at tro, at Rettelsen har truffet det rigtige. 

2 ) Man kunde maaske være tilbøjelig til i denne Ordets dobbelte 
Forekomst straks at se et bestemt Vidnesbyrd til Gunst for Hy- 
pothesen om, at det er Herman Vejger, som har oversat Satiren 
paa dansk. Dette vilde dog være overilet, for saa vidt som 

Udgave forekommende Stednavn Børlunde har man op- 
fattet som Betegnelse for en skaansk Lokalitet (Borlunde 
Sogn i Froste Herred 1 ), og mulig er det rigtigt. Men 
det maa dog bemærkes, at der ogsaa i Sønderjylland 
fandtes et Borlunde (Agerskov Sogn, Nørre Rangstrup 
Herred *) ; og det var vel heller ikke umuligt, eftersom der 
paa det citerede Sted er Tale om en Provst, som oven 
i Købet skriver til en Kardinal, at Bearbejderen i Stedet 
for hint ubetydelige Landsogn kan have tænkt paa det 
jyske Børlum (siden Børglum), hvis Provster (og 
Bisper) var bekendte nok 3 ), og hvor netop Reforma- 
tionen havde heftige Modstandere. Men hvorledes det 
end forholder sig hermed, forekommer der i Skriftet 
andre Stedbestemmelser fra Landets vestlige Del, som 
synes at gøre sig gældende med saa megen Vægt, at 
man vanskelig kan undgaa at sætte ogsaa dem i For- 
bindelse med Forfatterens Person. Dette gælder især 
om, hvad der (S. 25 — 26) siges om Aabenraa og det 
derværende undergørende S. Anna -Billede. Thi det 
sidste kan dog vel næppe antages at have været saa 
almen bekendt, at det for en Mand, der ikke ved sær- 
lige Baand var knyttet til Sønderjylland, maatte falde 
naturligt fortrinsvis at tænke paa det i den givne Sam- 
menhæng, da der dog vistnok fandtes adskillige Billeder 
af lignende Art og med en lignende Skæbne i de andre 



Adserhus maatte antages at være en Lokalitet, der var bekendt 
for enhver Skaaning. 
*) Sonnenstein Wendt anf. St. S. 200. 

2 ) Se bl. a. Registerbindet til Scriptores rerum Danicarum pag. 97. 

3 ) Jvfr. bl. a. J. B. Daugaard: Om de danske Klostre i Middel- 
alderen S. 327 flg.; Ny kirkehist. Saml. IV, 465 flg. og 733 flg. 
I „Historie om Peder Smed og Adser Bonde* nævnes „den rige 
Berlum Provst* (Sv. Grundtvig's Udgave Ark F IV, verso). 

Landsdele 1 ). Ogsaa forekommer det mig lidt underligt, 
om f. Ex. en født Skaaning, der vilde udtrykke, at 
Dr. Johan Ulf skulde føres ud af Landet, vilde vælge 
den Betegnelse (S. 38), at han skulde føres bagbunden 
til Ribe. Jeg overseer dog ikke, at „Ribe" paa det 
paagældende Sted er et Rimord, og at Egennavne, der 
optræder i denne Egenskab hos vore gamle Forfattere, 
ofte kun betyder saare lidt. Men det var dog paa den 
anden Side heller ikke umuligt, at Ordet i det fore- 
liggende Tilfælde (og særlig set i Sammenhæng med 
Bemærkningerne om S. Anna i Aabenraa) virkelig kunde 
have Betydning som! et Vink om, at Bearbejderens egent- 
lige Hjemstavn maatte søges i den vestlige Del af Riget *). 



1 ) Jeg har hos ældre Forfattere ellers kun fundet S. Anna i Aabenraa 
nævnet hos Erasmus Lætus (Ny kirkehistor. Saml. II, 287). 
Denne nævner foruden dette undergørende Billede endnu tre andre 
paa den jydske Halve, men antyder, at der findes lignende paa 
forskellige andre Steder i Riget. Om S. Anna- Billedet siger Lau 
(Gesch. d. Einfuhrung d. Reform, in d. Herzogth. S. 59), at det 
stod „sudlich von der Stadt [o: Aabenraa] in der Capelle dts St. 
Andreas." 

2 ) Jeg maa beklage, ogsaa med Hensyn til Belysningen af dette 
Spergsmaal, at det ikke er lykkedes mig at !aa Rede paa, hvem 
den „Clemmed" er, som omtales (S. 26) sammen med Billedet 
i Aabenraa. Han synes nærmest at maatte opfattes som en dansk 
Mand, og der hentydes til Historier om ham, som aabenbart var 
vel bekendte, i det mindste i Bearbejderens Kreds. At jeg, for- 
uden paa mange andre, ogsaa har tænkt paa Skipper Clement, 
behever næppe at siges. Men der vides intet om denne, som 
kunde gere det rimeligt, at Satiren har sigtet til ham. Rektor A. 
Heise har henledet min Opmærksomhed paa en Præst, „Hr. Cle- 
mens", om hvem Hertug Christian 21. April 1527 skriver fra 
Haderslev til sin Fader Kongen, at han har ladet ham fængsle 
Haderslev, da Præsten, som en Tid havde opholdt sig i Fyn paa 
(Rentemesteren) Mester Anders Globs Gods, under dennes Fra- 
værelse paa en Rejse havde oplukket hans Skrin og deri taget 
nogle Menter, som han havde udgivet i Haderslev, og som aaben- 



127 



Naturligvis er alt dette meget usikkert, og jeg indrømmer 
gerne, at det mulig vilde kunne sees i et helt andet 
Lys, naar vi virkelig kendte Bearbejderen. Dog vil jeg 
med Hensyn til Hypothesen om Herman Vejgers For- 
fatterskab endnu bemærke, at jeg hverken i Sprogformen 
eller Versbehandlingen finder synderlig Lighed mellem 
„Den syge Messe" og „Rævebogen" 1 ). 

Om Bearbejdelsens Tilblivelsestid har jeg allerede 
tidligere udtalt mig (S. 103). — Den eneste kendte gamle 
Udgave af den danske Bearbejdelse, fra 1533, blev op- 
trykt af Langebek i Danske Magazin II, 54 — 64, 84 — 95, 
103 — 7, og senere, med moderniseret Retskrivning, af 
C. J. Brandt i hans „Ældre danske Digtere" I. Bind 
(1861). Desuden har Prøver af den været trykte flere 
Steder, saaledes i Nyerup's og Rahbek's Bidrag til d. d. 
Digtek. Historie I, 166 flg.; N. M. Petersens Bidr. til d. d. 
Literat. Hist. II, 214 — 16, o. fl. St. Som selvstændigt 
Skrift er den dog først af mig udgivet i sin oprindelige 
Skikkelse (1893), og heller ikke har nogen før her 
hjemme gjort noget Forsøg paa at oplyse det historiske 
Grundlag for Satiren eller paa at sammenligne den 
danske Udgave med de schweizisk-tyske, saa at det 
kunde sees, i hvilke Punkter hin sluttede sig til disse, 
og i hvilke ikke. I øvrigt har min Undersøgelse af de 
3 Exemplarer, som det store kongelige Bibliothek ejer 
af den gamle danske Udgave, konstateret den ret mær- 
bart var falske. Men hvor vidt det virkelig er denne Mand, der 
sigtes til i vor Satire, ser jeg mig ikke i Stand til at oplyse. 
*) For ikke at stikke noget under Stol vil jeg endnu anfere, at Ribe 
og Aabenraa ogsaa nævnes i Herman Vejgers „Rævebog" (S. 
CCVI; jvfr. N. M. Petersen: Bidr. til d. d. Lit.-Hist. 2. Udg. II, 
214) men rigtignok i en helt anden Sammenhæng end i vor Satire. 
Det hedder nemlig der spøgende om en JøJe, Mester Adrian af 
Trier, som Bevis paa hans Lærdom, at „han kan alle Tungemaal 
vel forstaa, som tales mellem Ribe og Aabenraa". 

kelige Kendsgerning, at der er nogen Forskel paa Ex- 
emplarerne, ikke blot i Henseende til Trykkets Renhed, 
men ogsaa i Henseende til Textens Korrekthed. Saa- 
ledes har det Exemplar, jeg har lagt til Grund for 
min Udgave, og som i sin Tid har tilhørt Sekretær von 
Bergen, Side 4, Linie 21: gaffue, hvor et af de an- 
dre har: gaffu, S. 20, L. 19: hagelsten, hvor det 
andet Exemplar har h ah el sten; S. 20, L. 24: Jeg, 
hvor det andet Exemplar har: Jch eller Jeh, osv. 
Da imidlertid Satsen i alle tre Exemplarer øjensynligt 
er den samme, kan disse indbyrdes Uoverensstemmelser 
næppe hidrøre fra, at der foreligger forskellige Udgaver 
af Skriftet, men maa vistnok bero paa, at man under 
Trykningen er bleven opmærksom paa de paagældende 
Trykfejl, som man saa har fjernet i Resten af Oplaget. 

